
PREFACE 


TO 


VOL. IV. OF THE COMMENTARIES. 


In the list of his own works, which Bede attached 
to his Ecclesiastical History, are enumerated the 
following Commentaries on different books of the 
New Testament : 

In Evangelium Marci, libri iv. 

In Evangelium Luce, libri v1. 

In Actus Apostolorum, libri 11. 

In Actus Apostolorum Retractationes. 

In Apostolum, quzcunque in opusculis S. Au- 

gustini exposita inveni, &c. 

In Epistolas v11 Catholicas, libri singuli. 

In Apocalypsim S. Johannis, libri 111. 

We are at present concerned with only the first 
two of these Commentaries ; the former of which is 
given complete, of the latter only the commence- 
ment is to be found in this volume. 

The Ezpositio in Evangelium Marci is found in 
the folio editions of Bede’s works. [B. v. 1—175. 


VOL. X. a 


xX PREFACE. 


C. v. 92—2138.] It is dedicated to Bishop Acca, and, 
like the rest of Bede’s Commentaries, shows the zeal 
which he displayed in studying the works of the 
Fathers which were applicable to his subject. In 
his own autograph, Bede inserted in the margin the 
initials of the names of the writers from whom he 
quoted, requesting all future copyists to follow the 
same rule. This precaution, however, seems to 
have been neglected ; and consequently there is much 
difficulty in distinguishing Bede’s own matter from 
the extracts which he has inserted from other writers. 
See Rich. Simon, Hist. Critique des Princip. Commen- 
tateurs du N. T. ch. 24. p. 340. 

The Commentary on St. Luke, In Evangelium 
Luce Expositio, occurs in the folio editions, [ B. v. 175 
—515. C. v. 215—451.] and is, like nearly all Bede’s 
Commentaries, inscribed to Bishop Acca, at whose 
instigation it was written. ; 

In the Public Library at Cambray is a MS. [No. 
277] of Bede’s Commentary on St. Luke, presented 
by Bishop Hildovard to his Church about the year 
800, as appears by the following lines found on a 
slip of parchment facing the title : 


En tibi ter senos, pia virgo Maria, libellos, 
Quos Beda in Luca tractavit presbyter almus, 
Hildowardus ego, devotus munere presul, 
Dono; mihi vitam tribuas sine fine beatam. 


PREFACE. Xl 


The text of the present edition is founded on a 
collation of the Basle edition of these two Commen- 
taries with two MSS. preserved in the King’s Library 
at Paris [2352. 2354:|, by means of which numerous 
grammatical errors have been corrected; but in a 
work like the present, where it is the matter and not 
the style which is of moment, it has been deemed 
unnecessary to add the variations of phraseology 


which occurred in the collation of the manuscripts. 

IN 
MARCI EVANGELIUM 
EXPOSITIO. 


LIBER PRIMUS. 


EPISTOLA AD ACCAM. 


ON Wisegeey| XPosrtionem Evangelii secun- 
Hal iA | (Gee: dum Marcum, opitulante ipsa 


f #2 
HS 
ie 


Kvangelica gratia, scripturi, pri- 
mo que fuerit eidem Marco 
j| causa evangelii scribendi, bre- 
viter insinuandum esse censui- 
mus. Cum Romane urbi cla- 
rum veri Dei lumen predicante 
beato Petro Apostolo fuisset exortum, adeo sermo 
veritatis universorum mentes placito illustrabat au- 
ditu, ut quotidie audientibus eum nulla unquam 
satietas fieret. Unde neque auditio sola eis suffecit, 
sed Marcum discipulum ejus omnibus precibus ob- 
secrantes orant, ut ea que ille verbo preedicabat, ad 
perpetuam eorum commonitionem habendam scrip- 
ture traderet, quo domi forisque in hujuscemodi 
verbi meditationibus permanerent. Nec prius ab 
obsecrando desistunt, quam qu oraverant impetra- 
rent. Petrus vero, ut per Spiritum Sanctum religioso 
se spoliatum comperit furto, delectatus est: et fidem 
eorum devotionemque per hee considerans, factum 
confirmavit, et in perpetuum legendam scripturam 
ecclesiis tradidit. Clemens in sexto Dispositionum 
libro hee ita gesta esse describit. Cui simile dat 
VOL. X. B 


2 EXPOSITIO 


testimonium etiam Hierapolites Episcopus, nomine 
Papias, qui et hoc dicit, quod Petrus in prima epi- 
stola sua, quam de urbe Roma scripsit, meminerit 
Marci, in qua tropice Romam Babyloniam nominarit, 
cum dicit, Salutat vos ea ecclesia, que in Babylone 
electa est, et Marcus filius meus. Assumpto itaque 
evangelio quod ipse confecerat, perrexit in Aigyptum, 
et primum Alexandriz Christum annuncians, con- 
stituit ecclesiam tanta doctrina, et vite continentia, 
ut omnes sectatores Christi ad exemplum sui cogeret. 
Denique Philo disertissimus Judeeorum, videns Alex- 
andriz primam ecclesiam adhuc judaizantem, quasi 
in laudem gentis sue librum super eorum conver- 
satione scripsit. Et quomodo Lucas enarrat Hiero- 
solymz credentes omnia habuisse communia: sic et 
ille quod Alexandriz sub Marco fieri doctore cerne- 
bat, memoriz tradidit. Tradunt autem hunc natione 
Israelitica, et sacerdotali ortum prosapia, ac post 
passionem ac resurrectionem Domini Salvatoris, ad 
preedicationem apostolorum evangelica fide ac sacra- 
mentis imbutum, atque ex eorum fuisse numero, de 
quibus scribit Lucas, quia multa etiam turba sacer- 
dotum obediebat fidei. Quapropter utpote legalibus 
institutus edictis, optimum per omnia vivendi ordinem 
genti, quam ad fidem vocabat, preemonstravit. Sed 
et canonicam Paschz observantiam, que universis 
Christi ecclesiis foret imitabilis, ostendit. In cujus 
evangelium tuo, dilectissime antistitum Acca, necnon 
et aliorum fratrum plurium commonitus hortatu, prout 
Dominus dederit, scripturi, maxime que in patrum 
venerabilium exemplis invenimus, hinc inde collecta 
ponere curabimus. Sed et nonnulla propria ad imi- 
tationem sensus eorum, ubi opportunum videbitur, 
interponemus, lectoremque supplex obsecro, ut si 
heec nostra opuscula transcriptione digna duxerit, 
annotationem nominum eorum que supra in mar- 


IN MARCI EVANG. CAP. I. 3 


gine apposita sunt, diligens scriptura conservet, quo- 
modo in expositione evangelii beati Luca, quam ante 
annos plurimos auxiliante Dei gratia composuimus, 
constat esse factitatum. Orantem pro nobis sancti- 
tatem tuam, czelestis semper gratia protegat. Sed et 
hoe ante omnia cunctos qui hee forte lecturi sunt 
deprecor in Domino, ut pro meis et corporis et animi 
fragilitatibus, apud pium Judicem intercessores exis- 
tere dignentur. 


IN, CAP. I. 


Cap. 1. Initium evangeltt Jesu Christi, &c.| Sicut 
scriptum est in Esaia propheta. Conferendum hoc 
evangelii Marci principium, principio Matthzi, quo 
ait: Liber generationis Jesu Christi, filit David, &e. 
Atque ex utroque unus dominus noster Jesus 
Christus, Dei et hominis filius est intelligendus. 
Et apte primus evangelista filum hominis eum, 
secundus filium Dei nominat, ut a minoribus pau- 
latim ad majora sensus noster exurgeret, ac per 
fidem et sacramenta humanitatis assumpte, ad agni- 
tionem divine eternitatis ascenderet. Apte, qui 
humanam erat generationem descripturus, a filio 
hominis ccepit, David videlicet sive Abrahe, de quo- 
rum stirpe substantiam carnis assumpsit. Apte is 
qui librum suum ab initio evangelicz preedicationis 
inchoabat, filium magis Dei appellare voluit domi- 
num nostrum Jesum Christum: quia nimirum et 
humanz erat nature de progenie patriarcharum sive 
regum, veritatem carnis suscipere, et divine fuit po- 
tentiz evangelium mundo predicare. Evangelium 
quippe bonum nuncium dicitur. Quod autem melius 
est nuncium, quam Peenitentiam agite, appropinqua- 
bit enim regnum ccelorum? Hominis itaque est, 
humanitus nasci: Dei vero, regni czlestis introitum 

BQ 

penitentibus pradicare. Et ideo Matthzus recte 
filium David nuncupat, quem in carne venientem 
asseverat. Recte Marcus filium Dei, quem in prima 
voluminis sui fronte auctorem evangelii, et sponsorem 
reeni designat azterni. Ubi notandum quod Evan- 
gelistee sancti, qui dispensationem nobis dominice 
incarnationis scriptam reliquere, uno quidem spiritu 
accensi ad officium scribendi accesserunt, sed diver- 
sum narrationis sue primordium singuli, diversum 
statuere terminum. Matthzus namque a nativitate 
dominica exordium sumens, ad tempus usque domi- 
nice resurrectionis seriem suz narrationis perduxit. 
Marcus ab initio evangelice preedicationis incipiens, 
pervenit ad tempus usque Ascensionis Domini, et 
preedicationis discipulorum ejus cunctis gentibus per 
orbem. Lucas a nativitate precursoris inchoans 
Evangelium, terminavit in Ascensione dominica: 
cum redeuntes discipuli Hierosolymam adventum 
Sancti Spiritus divinis in laudibus expectabant. Jo- 
annes ab eternitate verbi Dei, per quod omnia facta 
sunt, principium sumens, et ipse ad tempus usque 
dominic resurrectionis evangelizando _ pertingit. 
Scripturus ergo evangelium Marcus, congrue primo 
omnium ponit testimonia prophetarum quibus hoc 
futurum jam olim precinebant. Ut eo cunctis vera 
ac sine scrupulo dubietatis sus¢cipienda que scriberet 
intimaret: quo hec a prophetis Sancto Spiritu im- 
pletis antea preescita ac pradicta esse monstraret : 
simulque uno eodemque evangelii sui principio et 
Judzeos qui legem ac prophetas susceperant, ad sus- 
cipienda etiam evangelii sacramenta que ipsorum 
prophet preedixerant, instituit, et gentiles qui per 
omnia evangelii preeconia ad Dominum venerant, ad 
auctoritatem quoque legis et prophetarum suscipi- 
endam venerandamque provocat: ne si qui juxta 
heereticos aut vetus solummodo testamentum, aut 


IN MARCI EVANG. CAP. 1. 5 


solummodo novum suscepisset, alienus a testamento 
Dei remaneret. 

Ecce mitto angelum meum, &c.| Angelus vocatur 
Joannes, non nature societate juxta heresim Ori- 
genis, sed officii dignitate. Angelus enim Grece, 
Latine nuncius dicitur. Quo nomine recte appellari 
potuit homo ille qui fuit missus a Deo ut testimonium 
perhiberet de lumine, et venientem in carne Domi- 
num mundo nunciaret. Nec mirandum mystice An- 
gelum nominari eum quo inter natos mulierum major 
nemo surrexit, cum constet omnes qui sacerdotii 
gradu rite funguntur, ob evangelizandi offictum ange- 
los posse vocari, dicente Propheta: Labia sacerdotis 
custodient scientiam, et lezem requirent ex ore ejus, 
quia angelus Domini exercituum est. 

Vox clamantis in deserto, Parate viam Domini, &c.| 
Constat quia unigenitus filius verbum patris vocatur, 
Joanne attestante qui ait: In principio erat verbum, 
et verbum erat apud Deum, et Deus erat verbum. 
Et ex ipsa nostra locutione cognoscimus, quia prius 
vox sonat, ut verbum postmodum possit audiri. 
Joannes ergo vox a propheta vocatur, quia verbum 
precedit. Adventum itaque dominicum precurrens 
vox dicitur, quia per ejus ministerium patris verbum 
ab hominibus auditur. Qui etiam in deserto clamat: 
quia derelictze ac destitutze Judzez solatium redemp- 
tionis annunciat. Quid autem clamaret, aperitur 
cum subditur: Parate viam Domini, rectas facite 
semitas ejus. Omnis qui fidem rectam et bona opera 
preedicat: quid aliud quam venienti Domino ad corda 
audientium viam parat, ut hec vis gratie penctret, 
ut lumen veritatis illustret, et rectas Deo semitas 
faciat, dum mundas in animo cogitationes per ser- 
monem bone predicationis format? Sane notan- 
dum quod ex testimoniis propheticis que posuit 
Marcus, unum solummodo in Esaia, alterum vero 

invenitur in Malachia. Nec tamen falli aut fallere 
putandus est evangelista, qui hoc scriptum dicat in 
Esaia quod Esaias non scripserit, sed potius intelli- 
gendum, quod etsi non heec verba que de Malachia 
posuit, inveniuntur in Esaia, sensus tamen eorum 
invenitur in Esaia, et in nonnullis locis aliis, et mani- 
festius in eo quod hic ipse subjunxit, Vox clamantis 
in deserto, Parate viam Domini, rectas facite semitas 
ejus. Quis enim non videat, quanta sit in utraque 
sententia concordia? Nam quod dixit Malachias, 
mittendum angelum ante faciem Domini qui pre- 
pararet viam ejus, hoc est utique quod dixit Esaias, 
vocem clamantis audiendam in deserto, que diceret, 
Parate viam Domini, rectas facite semitas ejus. Quia 
sicut Joannes recte angelus potuit vocari, pro eo 
quod faciem Domini evangelizando preevenit, ita recte 
appellari et vox potuit, quia verbum Dei sonando 
preibat: sicut et supra dictum est. In utraque 
autem sententia similiter paranda via Domini pre- 
dicatur. Ideoque non fallitur evangelista, qui hoc 
dictum ab Esaia scribit: quod etsi non eisdem ver- 
bis, eodem tamen sensu ab ipso scriptum invenit. 
Potuit autem fieri ut animo Marci evangelium con- 
scribentis pro Malachia Esaias occurreret, ut fieri 
solet. Quod tamen sine ulla dubitatione emendaret, 
saltem ab aliis admonitus, qui ipso adhuc in carne 
vivente hoc legere potuerunt, nisi cogitaret recorda- 
tioni sue que Sancto Spiritu regebatur, non frustra 
occurrisse aliud pro alio nomen prophete: quia ita 
Dominus hoe scribi constituit. Cur autem ita con- 
stituerit Dominus, prima illa causa utilissima debet 
facillime cogitari, etiam sic esse insinuatum, ita om- 
nes sanctos prophetas uno spiritu locutos mirabili 
inter se consensione constare, ut hoc multo amplius 
sit, quam si omnium omnia prophetarum uno unius 
hominis ore dicerentur. Kt ideo indubitanter accipi 

debere quaecunque per eos Sanctus Spiritus dixit, et 
singula esse omnium, et omnia singulorum. Cum 
ergo et que dicta sunt per Esaiam tam sint Mala- 
chie quam Esai, et que dicta sunt per Mala- 
chiam tam sint Esaiz quam Malachie: quid opus 
erat ut emendaret Marcus, cum aliud pro alio sibi 
nomen occurrens a se scriptum legisset? ac non 
potius sequens auctoritatem Spiritus Sancti, a quo 
mentem suam regi plus nobis ille utique sentiebat, 
ita hoc scriptum relinqueret? Sic enim admonendo 
constituerat ei Dominus ad informandos nos tantam 
verborum suorum inter prophetas esse concordiam, 
ut non absurde, immo congruentissime, etiam Esaize 
deputaremus quod per Malachiam dictum reppe- 
rimus. 

Cap. 11. Fuit Joannes in deserto baptizans, &c.| 
Cunctis gentibus liquet quod Joannes baptismum 
penitentiz non solum predicavit, verumetiam qui- 
busdam dedit, sed tamen baptismum in remissionem 
peccatorum dare non potuit. Remissio etenim pec- 
catorum in solo nobis baptismo Christi tribuitur. 
Notandum itaque quod dicitur, praedicans baptismum 
peenitentiz in remissionem peccatorum: quoniam 
baptisma quod peccata solveret, quia dare non poterat, 
preedicabat, ut sicut incarnatum verbum patris pre- 
currebat verbo preedicationis, ita baptismum poeni- 
tentiz quo peccata solvuntur, precurrerit suo bap- 
tismate, quo peccata solvi non possunt. Et bap- 
tizabantur ab illo in Jordane flumine, confitentes pec- 
cata sua. Exemplum confitendi peccata, ac meliorem 
vitam promittendi datur eis qui baptisma accipere 
desiderant, sicut etiam pradicante Paulo in Epheso 
multi credentium veniebant confitentes et annunci- 
antes actus suos, quatenus abdicata vita veteri, reno- 
vari mererentur in Christo. Unde etiam beato Petro 
ostensis in linteo czlesti diversis generis animantibus 

dictum est: Surge, Petre, occide et manduca. Quod 
est aperte dicere, Occide infideles ab eo quod fue- 
rant prius, ab renunciatione scelerum et promissione 
piz religionis, ac sic fidei Christiane sacramentis 
imbutos in sanctz ecclesiz membra commuta. 

Et erat Joannes vestitus pilis cameli, &c.| Pilis, in- 
quit, vestitus, non lana. Alterum austere vestis in- 
dicium est: alterum luxuriz mollioris. Zona autem 
pellicea qua accinctus fuit et Helias, mortificationis 
indicium est. Porro quod sequitur, et locustas et 
mel sylvestre edebat: habitatori solitudinis congruum 
est, ut non delitias ciborum, sed necessitatem hu- 
mane carnis expleret. Potest habitus et victus 
ejus per significationem, etiam qualitatem interne 
conversationis ejus non inconvenienter exprimere. 
Namque austerioribus utebatur indumentis, sicut 
etiam Dominus in laudibus ejus protestatus est dicens 
ad Judzos: Quid existis in desertum videre ? homi- 
nem mollibus vestitum? ecce qui mollibus vestiuntur, 
in domibus regum sunt: quia vitam peccantium non 
blandimentis fovit: sed vigore asperz invectionis in- 
crepavit dicens: Genimina viperarum, quis vobis de- 
monstravit fugere a ventura ira? Zonam pelliceam 
habebat circa lumbos suos: quia carnem suam cruci- 
fixit cum vitiis et concupiscentiis, quod eorum esse 
proprium qui sunt Jesu Christi, apostolo attestante, 
didicimus. Locustas et mel sylvestre edebat, quia 
dulce quidem sapiebat turbis preedicatio ejus: existi- 
mante populo et cogitantibus omnibus in cordibus 
suis de eo ne forte ipse esset Christus. Sed ocyus 
finem sortita est illa opinio: intelligentibus ejus au- 
ditoribus quod non ipse Christus sed precursor et 
propheta esset Christi. In melle etenim dulcedo: 
in locustis est alacer volatus, sed cito deciduus. 

Kt predicabat dicens, Veniet fortior, &c.| Mos apud 
veteres fuit, ut si quis eam que sibi competeret, acci- 

pere uxorem nollet, ille ei caleeamentum solveret, qui 
ad hance sponsus jure propinquitatis veniret. Quid 
ergo inter homines Christus, nisi sancte ecclesiz 
sponsus apparuit? De quo et idem Joannes dicit : 
Qui habet sponsam, sponsus est. Sed quia Joannem 
homines Christum esse putaverunt, quod idem Jo- 
annes negat, recte se indignum esse ad solvendam 
corrigiam ejus calceamenti denunciat. Ac si aperte 
dicat: Ego redemptoris vestigia denudare non valeo, 
quia sponsi nomen mihi immeritus non usurpo. 
Quod tamen intelligi et aliter potest. Quis enim 
nesciat, quod calceamenta ex mortuis animalibus 
fiant? Incarnatus vero Dominus veniens quasi cal- 
ceatus apparuit: qui in divinitate sua morticina nos- 
tree corruptionis assumpsit. Sed hujus incarnationis 
mysterium, humanus oculus penetrare non sufficit. 
Investigari enim nullatenus potest: quomodo corpo- 
ratur verbum: quomodo summus et vivificator Spiri- 
tus intra uterum matris animatur: quomodo is qui 
initium non habet et existit, concipitur. Corrigia 
ergo calceamenti, est ligatura mysteril. Joannes 
itaque solvere corrigiam calceamenti ejyus non valet: 
quia incarnationis mysterium nec ipse investigare suf- 
ficit: qui hance per prophetiz spiritum agnovit. Ego 
baptizavi vos aqua, ille vero baptizabat vos Spiritu 
Sancto. Non quidem adhuc Joannes Dominum mani- 
feste Deum aut Dei esse filium, sed tantum virum se 
fortiorem preedicat. Non enim rudes adhuc auditores 
tanti cupiebant arcana sacramenti, quod filius Dei 
zternus homine assumpto ex virgine denuo natus 
esset in mundo: sed paulatim per agnitionem glorifi- 
cate humanitatis, introducendi erant ad fidem divinze 
zternitatis. Quibus tamen quasi latenter quodam 
modo ac yelato sermone Deum hunc esse verum 
declarat: dum eum Spiritu Sancto baptizaturum 
esse confirmat. Cui enim dubium nullum posse 

alium gratiam Sancti Spiritus, nisi Deum dare? Tem- 
pore autem procedente cum capaciores jam ad intel- 
ligendum eosdem suos videret auditores : etiam filium 
Dei illum aperte predicavit dicens: Sed qui misit 
me baptizare in aqua, ille mihi dixit, Super quem vi- 
deris Spiritum descendentem et manentem super 
eum, hic est qui baptizat in Spiritu Sancto. Et ego 
vidi et testimonium perhibui: quia hic est filius Dei. 
Baptizamur autem a Domino in Spiritu Sancto, non 
solum cum in die baptismatis fonte vite in remis- 
sionem peccatorum abluimur: verum etiam quotidie 
cum per gratiam ejusdem Spiritus ad agenda que 
Deo placent accendimur. 

Cap. iv. Ht factum est in diebus illis, &c.] Tripli- 
cem ob causam Salvator ab Joanne accepit baptis- 
mum. Primo ut, quia homo natus erat, omnem jus- 
titiam, et humilitatem legis impleret. Secundo, ut 
baptismate suo, Joannis baptisma comprobaret. Ter- 
tio, ut Jordanis aquam sanctificans, per descensionem 
columbee Spiritus Sancti in lavacro credentium mon- 
straret adventum. 

Et statim ascendens de aqua vidit celos apertos, &c. | 
Mysterium trinitatis in baptismate Domini demon- 
stratur. Dominus baptizatur, Spiritus descendit in 
specie columbz, patris vox testimonium filio prae- 
bentis auditur. Aperiuntur autem ceeli, non resera- 
tione elementorum, sed spiritualibus oculis, quibus 
et Ezechiel in principio voluminis sui apertos eos 
esse commemorat. Sedit quoque columba super 
caput Jesu, ne quis putaret vocem patris ad Joan- 
nem factam: non ad Dominum. Pulchre autem cum 
dixisset, Et Spiritum tanquam columbam descenden- 
tem: addidit, et manentem in ipso. Hoc etenim 
mediatori Dei et hominum donum est speciale col- 
latum, ut implens semel eum Spiritus Sanctus, nun- 
quam recederet, sed perpes in illo maneret. Nam 

fidelibus ejus ad insignia virtutum et miracula 
facienda, aliquando gratia Spiritus confertur, ali- 
quando tollitur. Quibus tamen ad operationem pie- 
tatis et justitiz, ad amorem Dei et proximi conser- 
vandum, nunquam gratia Spiritus abest. Unde de 
illo Spiritu promittimur dicente eis Domino: Vos 
autem cognoscetis eum quia apud vos manebit, et in 
vobis erit. Verum specialiter in Domino manet Spi- 
ritus semper, non quomodo in electis ejus juxta men- 
suram fidei, sed sicut Joannes ait: Vidimus gloriam 
ejus, gloriam quasi unigeniti a patre, plenum gratice 
et veritatis. Manet autem in illo Spiritus, non ex eo 
tantum tempore quo baptizatus est in Jordane: sed 
ex illo potius quo in utero conceptus est virginali. 
Nam quod in baptizatum descendere visus est Spiri- 
tus, signum erat conferendz nobis in baptismo gratiz 
spiritualis: quibus in remissionem peccatorum ex 
aqua et Spiritu regeneratis, amplior ejusdem Spiritus 
gratia per impositionem manus episcopi solet czelitus 
dari. Sicut etiam hoc quod apertos czlos vidit post 
baptisma, nostri utique gratia factum est: quibus 
per lavacrum unde regeneratricis, janua panditur 
regni celestis, que peccantibus quondam protoplastis 
ac paradiso ejectis, toti generi humano interpositis 
Cherubim et flammeo gladio, clausa est. Extingui- 
tur namque hee flamma cuique fidelium, cum aquis 
vitalibus tingitur. Reconciliatur angelicis spiritibus, 
cum ad pacem sui redierit Creatoris: adeo ut si per- 
cepta fidei sacramenta puro corde et corpore serva- 
verit, mox solutus carne regna possit intrare ceelestia. 
Alioqui quomodo tune aperirentur Domino celi: qui 
cum homo fieret et habitaret nobiscum in terra, ce- 
lum pariter divina potentia continebat et terram ? 
Sed et hoc quod vox paterna de czelis innotuit: Tu es 
filius meus dilectus, in te complacui: non ipse filius 
quod nesciebat docetur: sed nobis quod credere de- 

beamus ostenditur. Ipsum videlicet qui baptizan- 
dus cum aliis venit ad Joannem homo, verum esse Dei 
filium : non solum ipsius Joannis, sed et totius mundi 
Dominum, et ideo veraciter in Spiritu Sancto baptizare 
valentem. Nos quoque vox eadem docuit, per aquam 
ablutionis et spiritum sanctificationis, Dei posse filios 
efficl. Quotquot enim receperunt eum, dedit eis po- 
testatem filios Dei fieri. Bene autem in specie co- 
lumbee descendit Spiritus Sanctus, quod multum sim- 
plex est animal, atque a malitia fellis alienum. Ut 
figurate nobis insinuaret, quod simplicia corda que- 
rit: nec habitare dignatur in mentibus impuris, 
qualis fuit Simon ille cui dicebat Petrus: Non est 
tibi pars, neque sors in sermone hoc: in felle enim 
amaritudinis et obligatione iniquitatis, video te esse. 

Cap. v. Ht statim Spiritus expulit eum in desertum, 
&c.| Matthzeus similiter exposito Domini baptismate 
et voce de celis facta, que diceret Hic est filius 
meus dilectus, in quo mihi complacui: continuo sub- 
junxit, Tunc Jesus ductus est in desertum ab Spiritu, 
ut tentaretur a diabolo. Verum ne cui veniret in 
dubium, a quo eum spiritu ductum sive expulsum 
dicerent in desertum: consulte Lucas primo posuit: 
quia Jesus plenus Spiritu Sancto regressus est ab Jor- 
dane, ac deinde intulit: Et agebatur in Spiritu in de- 
sertum ne quid contra eum valuisse spiritus immundus 
putaretur, qui plenus Spiritu Sancto, quo volebat di- 
grediens, que volebat agebat. Quadraginta autem 
dies et noctes, quibus eum tentat, totum hujus seculi 
tempus insinuant, quibus membra ejus videlicet sanc- 
tam ecclesiam tentare nunquam desistit. Quia ni- 
mirum quadripertitus est mundus, in quo Domino 
famulamur. Decem vero precepta sunt, per quorum 
observantiam Domino famulantes contra hostis inde- 
fessi malitiam certamus. Decem autem quater ducta 
quadraginta faciunt. Ideoque totum militiz nostra 

tempus apte quadragenario dierum ac noctium nu- 
mero comprehenditur. Baptizatus ergo Dominus ex- 
pellitur a Spiritu in desertum, et tentatur a Satana, 
ut exemplum vite suis fidelibus prabeat: qui post 
acceptam in baptismo remissionem peccatorum, non 
solum ad exercenda opera virtutum, verum etiam ad 
tolerandam propter justitiam persecutionem sint ac- 
cingendi. Secedit enim in desertum, ut nos doceat, 
relictis mundi illecebris, et societate pravorum, di- 
vinis per omnia servire mandatis. 'Tentatur solita- 
rius a diabolo, ut nobis insinuet, quod omnes qui vo- 
lunt pie vivere in Christo, persecutionem patiuntur, 
et quod per multas tribulationes oportet nos intrare 
in regnum Dei. Tentatur quadraginta diebus et 
quadraginta noctibus, ut indicet quod quamdiu hic 
viventes Domino servimus, sive prospera blandiantur 
(quod ad dies pertinet) seu nos adversa feriant (quod 
noctis figure congruit) semper ambulantibus in lege 
Domini adsit toto orbe adversarius, qui iter nostrum 
tentando impedire non cessat. Eratque cum bestiis, 
et angeli ministrabant illi. Inter bestias commoratur 
ut homo, sed ministerio utitur angelico ut Deus. Et 
nos cum in eremo sanctz conversationis bestiales 
hominum mores impolluta mente toleramus, ministe- 
rium angelorum meremur, a quibus corpore absoluti 
ad eterna in celis gaudia transferamur. Postquam 
autem traditus est Joannes, venit Jesus in Galilaam 
predicans evangelium regni Dei, &c. Joanne tra- 
dito, recte incipit ipse predicare. Desinente lege, 
consequenter oritur evangelium. Si autem Salvator 
eadem predicat que Joannes Baptista ante dixerat, 
ostendit se ejusdem Dei esse filium, cujus ille pro- 
pheta est. Nemo autem putet traditionem Joannis in 
carcerem, statim post jejunium quadraginta dierum, 
et tentationem Domini factam. Quisquis enim Joannis 
evangelium legerit, inveniet Dominum ante traditio- 

nem illius multa et docuisse, et miracula fecisse. De- 
nique habes in evangelio ipsius: Hoc fecit initium 
signorum Jesus in Cana Galilee. Et iterum: Nec- 
dum enim erat missus in carcerem Joannes. Ferunt 
autem quia cum legisset Joannes Matthzi, Marci, et 
Lucz volumina, probaverit quidem textum historize, 
et vera eos dixisse firmaverit : sed unius tantum anni 
in quo et passus est, post carcerem Joannis historiam 
texisse. Praetermisso itaque anno cujus acta a tribus 
exposita fuerant, superioris temporis, antequam clau- 
deretur Joannes in carcere, gesta narravit: sicut ma- 
nifestum esse poterit ls, qui evangeliorum diligenter 
quatuor volumina legerint. Que res et dissonantiam 
que videbatur Joannis esse cum ceteris, tollit. Cum 
ergo dixisset Marcus quod venit Jesus in Galileam 
preedicans Evangelium regni Dei: subjunxit, et ait: 
Et dicens, quoniam impletum est tempus, et appro- 
pinquabit regnum Dei. Pcenitemini, et credite evan- 
gelio. Impletum est tempus, inquit. I[llud nimi- 
rum, de quo dicit apostolus: Postquam autem venit 
plenitudo temporis, misit Deus filium suum factum 
ex muliere, factum sub lege, ut eos qui sub lege erant 
redimeret. Ergo impleta sunt tempora, pcenitemini. 
Quam olim est quod hoe clamatur, et utinam ali- 
quando audiatur: quoniam impleta sunt tempora, et 
appropinquavit regnum Dei? Poenitemini et credite 
evangelio. Renunciate operibus mortuis: credite in 
Deum vivum. Quid prodest credere sine bonis ope- 
ribus? Non te bonorum operum meritum adduxit 
ad fidem, sed fides incipit ut bona opera conse- 
quantur, 

Car. vi. Et preteriens secus mare Galilee, vidit 
Simonem et Andream, &c.| Isti primi vocati sunt, ut 
Dominum sequerentur. Piscatores et illiterati mit- 
tuntur ad preedicandum, ne fides credentium non in 
virtute Dei, sed eloquentia atque doctrina putaretur. 

Quezri autem potest quomodo binos vocaverit de 
naviculis piscatores: primo Petrum et Andream, 
deinde progressus paululum alios duos filios Zebedei, 
sicut narrant Mattheeus et Marcus, cum Lucas dicat 
ambas eorum naviculas impletas magna illa captura 
piscium, sociosque Petri commemoret Jacobum et 
Joannem filios Zebedzei vocatos ad adjuvandum, cum 
retia plena extrahere non possent: simulque miratos 
tantam multitudinem piscium que capta erat, et eum 
Petro tantum dixisse, Noli timere, ex hoc jam homines 
erls capiens, simul eum tamen subductis ad terram 
navibus secutos fuisse. Unde et intelligendum est, 
hoc primo esse factum quod Lucas insinuat, nec tunc 
eos a Domino vocatos, sed tantum Petro fuisse pra- 
dictum, quod homines esset capturus. Quod non ita 
dictum est, quasi jam pisces nunquam esset capturus. 
Nam et post resurrectionem Domini legimus esse pis- 
catos. Dictum est ergo quod deinceps esset homines : 
non dictum est quod jam non esset capturus pisces. 
Unde datur secundum Lucam intelligi eos ad cap- 
turam piscium ex more remeasse, ut postea fieret 
quod Matthazus et Marcus narrant: quando eos 
binos vocavit, et ipse jussit ut eum sequerentur, 
primo duobus Petro et Andree, deinde aliis Zebedei 
duobus filiis. Tunc enim non subductis ad terram 
navibus tanquam cura redeundi: sed ita eum secuti 
sunt, tanquam vocantem ac jubentem ut sequeren- 
tur. Et ingrediuntur Capharnaum, et statim sab- 
batis ingressus synagogam docebat eos. Quod 
sabbatis maxime medicine doctrinzeque suze dona 
frequentat, docet se non sub lege esse, sed supra 
legem: qui eandem quoque legem adimplere, non 
autem solvere venerit. Nec Judaicum eligere sab- 
batum, quo vel ignem accendere, vel manum pedem- 
que movere non liceat, sed verum sabbatum dilec- 
tamque Domino esse requiem: si saluti studentes 

animarum ab opere servili, id est a cunctis continea- 
mus illicitis. : 

Et stupebant super doctrina ejus, &c.| Uh enim ea 
docebant populos quz scripta sunt in Moyse et pro- 
phetis: Jesus vero quasi Deus et Dominus ipsius 
Moysi, pro libertate voluntatis sue, vel ea que 
minus videbantur addebat in lege: vel commutans 
predicabat populis, ut in Matthzo legimus: Dic- 
tum est antiquis, ego autem dico vobis. 

Cap. vit. Ht erat in synagoga eorum homo in 
spiritu immundo, &c.] Non voluntatis ista confessio 
est, quam premium sequitur confitendi: sed neces- 
sitatis extorsio, quze cogit invitos confiteri. Et velut 
si servi fugitivi post multum temporis Dominum 
suum videant, nihil aliud nisi de verberibus depre- 
cantur: sic et damones, cernentes Dominum in terris 
repente versari, ad judicandos se venisse credebant. 
Preesentia Salvatoris tormenta sunt demonum. Et 
comminatus est ei Jesus dicens: Obmutesce, et exi 
de homine. Quoniam invidia diaboli mors intravit 
in orbem terrarum, ideo contra ipsum mortis aucto- 
rem primo debuit medicina salutis operari. Primo 
lingua serpentina ne ultra virus spargeret obcludi: 
deinde foemina que prima seducta est, a carnalis 
concupiscentiz febre curari: tertio vir qui male 
suadentis dicta conjugis audivit, ab erroris sui lepra 
mundari, ut ipse esset ordo restaurationis in Domino, 
quee erat et casus in protoplastis. Et discerpens 
eum spiritus immundus, et exclamans voce magna 
exivit ab eo. Lucas de spiritu immundo ait, quod 
sic exierit ab homine, ut nihil ei noceret. Potest 
ergo videri contrarium, quomodo secundum Mareum 
discerpens, vel sicut aliqui codices habent convexans 
eum: cul nihil nocuit secundum Lucam. Sed et 
ipse Lucas, et cum projecisset illum (inquit) daemo- 
nium in medium, exit ab illo, nihilque ei nocuit. 

Unde intelligitur hoc dixisse Marcum convexans 
eum, sive discerpens: quod Lucas dixit cum pro- 
Jecisset eum in medium: ut quod securus ait, nihil- 
que ei nocuit, hoc intelligatur quod illa jactatio mem- 
brorum atque vexatio non eum debilitavit, sicut 
solent exire demonia etiam quibusdam membris 
amputatis aut evulsis. 

Et mirati sunt omnes, ita ut conquirerent, &c.] Visa 
virtute miraculi, novitatem dominicz admirantur 
doctrine, atque ad inquisitionem eorum que audie- 
rant, per ea que viderant, excitantur. Quia nimi- 
rum ad hoc fiebant signa, que vel ipse Dominus in 
assumpto homine faciebat, vel discipulis facere dedit, 
ut per hec evangelio regni Dei, quod predicabatur, 
certius crederetur: dum hi qui ccelestia terrigenis 
gaudia futura promittebant, ccelestia in terris ac 
divina opera monstrabant. Verum discipuli ut puri 
homines donante Domino cuncta gerebant. At Do- 
minus ipse singularis virtute potentize et sanitates ac 
miracula operabatur: et quee a Patre audiebat, loque- 
baturin mundo. Nam et prius (teste evangelio) erat 
docens eos quasi potestatem habens, et non sicut 
scribe. Et nunc turba attestante in potestate im- 
perat spiritibus immundis, et obediunt ei. 

Cap. vit. Et protinus egredientes de synagoga, 
venerunt in domum Simonis, &c.| Si virum a damo- 
nio liberatum moraliter animum ab immunda cogita- 
tione purgatum significare dixerimus; consequenter 
foemina febribus tentata, sed ad imperium Domini 
curata, carnem ostendit a concupiscentiz sue fervore 
per continentiz precepta frenatam. Omnis enim 
amaritudo, et ira, et indignatio, et clamor, et blasphe- 
mia, spiritus immundi furor est. Fornicationem vero, 
immunditiam, libidinem, concupiscentiam malam, et 
avaritiam (que est idolorum servitus) febrem ille- 
cebrosz carnis intellige. Et statim dicunt ei de 

illa, et accedens elevavit eam apprehensa manu ejus. 
In evangelio Luce scriptum est, quod rogaverunt 
illum pro ea, et stans super illam imperavit febri. 
Modo enim Salvator rogatus, modo ultro curat 
egrotos, ostendens se contra vitiorum quoque pas- 
siones, et precibus semper annuere fidelium, et ea 
nonnunquam que ipsi minime in se intelligunt, vel in- 
telligenda dare, vel pie petentibus, etiam non intellecta, 
dimittere : juxta hoc quod Psalmista postulat : Delicta 
quis intelligit ? Ab occultis meis munda me, Domine. 

Et continuo dimisit eam febris, et ministrabat eis. | 
Naturale est febricitantibus incipiente sanitate lasses- 
cere, et cgrotationis sentire molestiam. Verum 
sanitas que Domini confertur imperio, simul tota 
redit. Nec solum ipsa redit, sed et tanto robore 
comitante, ut eis continuo qui se adjuverant mini- 
strare sufficiat. Kt juxta leges tropologiae, membra 
quze servierant immunditiz ad iniquitatem ut fruc- 
tificarent morti, serviant justitiz in vitam eternam. 

Vespere autem facto cum occidisset sol, afferebant 
ad eum, &c.| Solis occubitus passionem mortemque 
significat illius qui dixit: Quamdiu in mundo sum, 
lux sum mundi. Et sole occidente, plures damo- 
niaci quam ante, plures sanantur egroti. Quia qui 
temporaliter in carne vivens paucos Judeorum docuit, 
calcato regno mortis, omnibus per orbem gentibus, 
fidei salutisque dona transmisit. Cujus ministris 
quasi vitze lucisque preeconibus Psalmista canit: Iter 
facite ei qui ascendit super occasum. Super occa- 
sum quippe Dominus ascendit, quia unde in passione 
occubuit, inde majorem suam gloriam resurgendo 
manifestavit. 

Ki demonia multa ejiciebat, &c.| Lucas de his 
scribit apertius: Exibant etiam damonia a multis 
clamantia, et dicentia, quia tu es filius Dei. Et in- 
erepans non sinebat ea Joqui, quia sciebant ipsum 

esse Christum. Dzemonia ergo filium Dei confite- 
bantur ; et sciebant ipsum esse Christum: quia quem 
dierum XL. jejunio fatigatum diabolus hominem cog- 
noverat ; nec tentando valebat an et Dei filius esset 
experiri; jam nunc per signorum potentiam vel 
intellexit, vel potius suspicatus est esse filium Dei. 
Non ergo ideo Judzis eum crucifigere persuasit : 
quia Christum sive Dei filium non esse putavit: sed 
quia se morte illius non previdit esse damnandum. 
Vere enim de hoc mysterio a seculis abscondito dicit 
apostolus quod nemo principum hujus seculi cogno- 
vit. Sienim cognovissent, nunquam Dominum glorie 
crucifixissent. Quare autem Dominus se loqui de- 
monia prohibeat, Psalmista manifestat qui ait: Pec- 
catori autem dixit Deus: Quare tu enarras justitias 
meas, et assumis testamentum meum per os tuum ? 
Tu vero odisti disciplinam, et cetera. Ne quis dum 
preedicantem audit, sequatur errantem. Improbus 
enim magister est diabolus, qui falsa veris szepe permis- 
cet: ut specie veritatis testimonium fraudis obtexat. 

Kit diluculo valde surgens, egressus abiit in desertum 
locum, &c.| Si occasui solis mors exprimitur Salva- 
toris; quare non diluculo redeunte resurrectio ejus 
indicetur ? Cujus manifestata luce abiit in desertum 
gentium : ibique in suis fidelibus orabat: quia corda 
eorum per gratiam sui Spiritus ad virtutem orationis 
excitabat. Et erat predicans in synagogis eorum et 
omni Galilza, et deemonia ejiciens. In hac predica- 
tione quam dicit eum habuisse in omni Galilza, intel- 
ligitur etiam sermo ille habitus in monte: cujus com- 
memorationem facit Mattheus. Namque Marcus ita 
sequitur. 

Cap. 1x. Et venit ad eum leprosus deprecans eum, 
&c.] De hoc leproso mundato connectit: ut ipse in- 
telligatur quem Matthzus commemorat tunc esse 
mundatum, quando post illum sermonem Dominus de 

monte descendit. Sic enim ait Mattheus: Cum 
autem descendisset de monte, secute sunt eum turbze 
multe. Et ecce leprosus veniens adorabat eum di- 
cens: Domine, si vis, potes me mundare, etc. Et 
quia Dominus ait: Non veni solvere legem, sed adim- 
plere : ille qui excludebatur a lege, purgari se Domini 
potestate pressumens: non ex lege sed supra legem 
esse gratiam judicabat: que leprosi maculam posset 
abluere. Verum ut in Domino potestatis auctoritas, 
ita in illo fidei constantia declaratur. Ile in faciem 
procidit, quod humilitatis est, et pudoris, ut unus- 
quisque de suze vite maculis erubescat: sed confes- 
sionem verecundia non repressit. Ostendit vulnus, 
remedium postulavit, et ipsa religionis et fidei plena 
confessio est. Si vis, inquit, potes me mundare. In 
voluntate Domini tribuit potestatem. De volun- 
tate autem Domini non quasi pietatis incredulus 
dubitavit, sed quasi colluvionis suz conscius non 
presumpsit. Jesus autem misertus ejus extendit 
manum suam, et tangens eum ait illi: Volo mun- 
dare. Et cum dixisset, statim discessit ab eo le- 
pra: et mundatus est. Nihil medium est inter opus 
Dei atque preceptum, quia in precepto est opus. 
Denique dixit et facta sunt. Vides ergo quod dubi- 
tari non potest, quin voluntas Dei potestas sit? Si 
ergo voluntas ejus potestas est; qui unius voluntatis 
asserunt, unius utique asserunt potestatis. Itaque 
quasi potestatem habens sanandi, et jubendi auc- 
toritatem, operandi testimonium non refugit. Volo 
enim dicit propter Photinum, imperat propter Ar- 
rium, tangit propter Manicheum. Et lex quidem 
tangi leprosos prohibet: sed quia Dominus legis est, 
non obsequitur legi, sed legem facit. Non ergo ideo 
tetigit: quia sine tactu mundari non poterat, sed ut 
probaret, quia subjectus non erat legi. Nec con- 
tagium timebat ut homines: sed quia contaminari 

non poterat qui alios liberabat, lepra tactu Domini 
fugatur ; que solebat contaminare tangentem. Simul- 
que illud mirabile, quod eo sanavit genere, quo fue- 
rat obsecratus. Sivis, potes me mundare. Volo, in- 
quit, mundare. Habes voluntatem, etiam habes 
pietatis effectum. Non ergo (ut plerique Latinorum 
putant) jungendum est et legendum: Volo mundare: 
sed separatum ut primum dicat, volo: deinde impe- 
ret, mundare. 

Et comminatus est ei statim, et ejecit illum, &c.] 
Quare precipitur nemini dicere, nisi ut diceret non 
vulganda nostra beneficia sed premenda, ut non 
solum a mercede abstineamus pecunic, sed etiam 
gratiz. 

Sed vade et ostende te principi sacerdotum, &c.| Os- 
tendere se sacerdoti jubetur: ut intelligeret sacerdos 
eum non legis ordine, sed gratia Dei supra legem 
esse curatum. Offerre autem sacrificium, ut osten- 
deret Dominus quod legem non solveret, sed adim- 
pleret: qui secundum legem gradiens supra legem 
sanaret eos, quos remedia legis non sanaverant. Et 
bene addidit, in testimonium illis. Hoc est, si Deo 
credant, si impietatis lepra discedat. Quod si quem 
movet quomodo Dominus Mosaicum videatur appro- 
bare sacrificium, cum id non receperit ecclesia, memi- 
nerat nondum ccepisse sacrificlum sanctum sancto- 
rum, quod corpus ejus est. Nondum enim obtulerat 
in passione holocaustum suum. Non autem opor- 
tebat auferri significantia sacrificia, priusquam illud 
quod significabatur confirmatum esset contestatione 
Apostolorum predicantium, et fide credentium popu- 
lorum. Quia vero typice vir iste peccatis languidum 
genus designat humanum ; recte non solum leprosus, 
verum etiam juxta evangelium Luce, plenus lepra 
fuisse describitur. Omnes enim peccaverunt, et 
egent gloria Dei. Illa scilicet ut extenta manu Sal- 
vatoris, hoc est incarnato Dei Verbo, humanamque 

contingente naturam, ab erroris prisci varietate mun- 
dentur: possintque cum apostolis audire: Jam vos 
mundi estis propter sermonem quem locutus sum 
vobis. Et qui diutius abominabiles a populo Dei 
erant castris secreti, jam aliquando templo reddi, et 
sacerdoti queant offerri, illi utique cui dicitur: Tu es 
sacerdos in zternum. Audientes ab apostolo, Tem- 
plum enim Dei sanctum est quod estis vos : offerant- 
que pro emundatione sui sicut pracepit Moyses, id 
est exhibeant corpora sua hostiam viventem, sanctam, 
Deo placentem. Atille egressus ccepit preedicare, et 
diffamare sermonem, ita ut jam non posset manifeste 
in civitatem introire, sed foris in desertis locis esse : 
et conveniebant ad eum undique. Unius perfecta 
salvatio, multas ad Dominum cogit turbas, ut enim 
ipse se interius exteriusque doceret, esset sanatum, 
nequaquam perceptum beneficium, ut ab ipso a quo 
acceperat jussus, tacet : quin potius evangelist func- 
tus officio mox egressus ccepit praedicare et diffamare 
sermonem. Unde merito queritur, quidnam sit quod 
Dominus nonnulla que gessit abscondi jussit, et nec 
ad horam potuerunt abscondi? Numquid enim uni- 
genitus Filius Patri et Spiritui Sancto cozternus, hac 
in re velle habuit, quod implere non potuit? Sed no- 
tandum quod Redemptor noster per mortale corpus, 
omne quod egit hoc nobis in exemplo actionis pre- 
buit. Miraculum namque faciens, et taceri jussit, et 
tamen taceri non potuit. Ut videlicet electi ejus ex- 
emplum doctrine illius sequentes, in magnis que 
faciunt latere quidem in voluntate habeant, sed ut 
prosint aliis, prodantur inviti. Quatenus et magne 
humilitatis sit quod sua opera taceri appetunt: et 
magne sublimitatis sit quod eorum opera taceri non 
possunt. Non ergo Dominus voluit quicquam fieri et 
minime potuit : sed quid velle ejus membra debeant, 
quidve de eis etiam nolentibus fiat, doctrine magis- 
terio exemplum dedit. 

TNE CAP. UT. 


Cap. x. Ht iterum intravit Capharnaum, &c.] Sal- 
vator omnium Deus salutari omnia lustrat incessu. 
Kt tunc in desertis, nunc in civitate, nunc ad mare, 
doctrine ccelestis et virtutum dona turbis ministrat. 
Nunc in monte solus orat, nunc laborantes in mari, 
ne perire debeant, adjuvat. Ubique munera salutis 
impertit, ut omnes gradus ac conditiones ad suam 
gratiam pertinere demonstret. Juxta mysticum vero 
intellectum post factum in civitate miraculum sece- 
dit in desertum : ibique convenientes ad se turbas, 
benigna pietate suscipit, ut ostendat se magis quie- 
tam, et a seculi curis remotam diligere vitam: atque 
ob hujus appetitum, se sanandis curam adhibere cor- 
poribus. Et quidem more humano, quasi frequen- 
tiam se querentium declinans, nolebat manifeste in 
civitatem introire. Sed allegorice docebat, quia tu- 
multuosis carnalium mentibus apertam sui manifes- 
tationem veritas non exhibet, sed quoscunque ab ille- 
cebris rerum temporalium viderit esse discretos, iis 
suorum lucem donorum largius infundit. Verum 
quia nec carnales superna pietas deserit: quin etiam 
lis gratiam suze visitationis, per quam et ipsi spiritu- 
ales effici valeant, indulget: post desertum Dominus 
in civitatem redit: multisque eodem convenientibus lo- 
quitur verbum: ac sanato paralytico pluribus occasio- 
nem interne sanationis que est in fide tribuit. Quod 
vero docente Domino in domo tam multi convenerunt, 
ut non caperent, neque ad januam, nostram proprie 
salvationem qui de gentibus ad fidem venimus desig- 
nat: quia preedicante in Judza Domino necdum in- 
trare ad audiendum valuimus. Ad quos tamen etsi 
foris positos verba suze doctrine fecit pervenire ; quia 
nos ipse per sanctorum ora predicatorum collegit, et 
quamvis extra synagogam in qua ipse praedicabat in- 

ventos, evangelii sui fecit esse participes. Et vene- 
runt ferentes ad eum paralyticum, quia a quatuor 
portabatur. Curatio paralytici hujus salvationem 
designat anime post diuturnam illecebre carnalis in- 
ertiam ad Christum suspirantis: que primo omnium 
ministris qui eam sublevent et Christo afferant, id est 
bonis doctoribus qui spem sanationis opemque inter- 
cessionis suggerant, indiget. Qui bene quatuor fuisse 
referuntur, sive quia quatuor sancti evangelii libris 
omnis preedicantium virtus, omnis sermo firmatur, 
seu quia quatuor sunt virtutes quibus ad promeren- 
dam sospitatem fiducia mentis erigitur. De quibus 
in zterne sapientiz laude dicitur: Sobrietatem enim 
et sapientiam docet et justitiam et virtutem, quibus 
utilius nihil est in vita hominibus. Quas nonnulli di- 
versis nominibus prudentiam, fortitudinem, temperan- 
tiam et justitiam nuncupant. Et cum non possent 
offerre eum illi pre turba, nudaverunt tectum ubi erat. 
Desiderant paralyticum Christo offerre, sed turba in- 
terposita ab omni parte intercluduntur: quia szpe 
anima post infimi corporis desidiam ad Deum resi- 
piscens, superneeque gratize remedio cupiens innovari, 
priscee consuetudinis obstaculo retardatur. Szepe in- 
ter ipsas orationis secretz dulcedines, et quasi suave 
cum Domino colloquium, turba cogitationum inter- 
veniens aciem mentis ne Christus videatur impedit. 
Et quid inter hac agendum? Non utique in infimis 
exterius qua turbe tumultuantur remanendum, sed 
tectum domus in qua Christus docet ascendendum, id 
est sacrz scripture sublimitas est appetenda, lexque 
Domini cum Psalmista die noctuque meditanda. In 
quo enim corrigit junior viam suam? In custodiendo, 
inquit, sermones tuos. Et patefacientes, summise- 
runt grabatum in quo paralyticus jacebat. Patefacto 
tecto eager ante Jesum summittitur, quia reseratis 
scripturarum mysteriis, ad notitiam Christi perveni- 

tur, hoc est ad ejus humilitatem fidei pietate descen- 
ditur. Et bene domus Jesu juxta alterius evange- 
listee narrationem tegulis esse contecta reperitur, quia 
sub contemptibili literarum velamine si adsit qui 
reseret divina, spiritualis gratiz virtus invenietur. 
Denudatio etenim tegularum in domo Jesu, apertio 
est in vilitate literee sensus spiritualis et arcanorum 
ceelestium. Quod autem cum grabato deponitur in- 
firmus, significat ab homine in ista adhuc carne con- 
stituto Christum debere cognosci. 

Cum vidisset autem Jesus fidem illorum, &¢.| Cura- 
turus hominem a paralysi Dominus, primo peccato- 
rum vincula dissolvit, ut ostenderet eum ob nexus 
culparum artuum dissolutione fuisse damnatum, nec 
nisi his relaxatis membrorum posse recuperatione 
sanari. Sic et illi paralytico, qui juxta Probaticam 
piscinam diu motum aque frustra prestolabatur, 
sanato a Domino dicitur: Ecce sanus factus es, jam 
noli peccare, ne deterius tibi aliquid contingat. 

Fili, inquit, dimittuntur tibi peccata.| O mira humi- 
litas! Despectum et debilem totisque membrorum 
compaginibus dissolutum filium vocat, quem sacer- 
dotes non dignarentur attingere. Aut recte ideo 
filium, quia dimittuntur ei peccata sua. Intuendum 
sane quanti propria cujusque fides apud Deum valeat, 
ubi tanti valuit aliena, ut totus homo repente, hoc 
est, exterius interiusque jam salvatus exurgeret, alio- 
rumque merito alis laxarentur errata. 

Erant autem illic quidam de scribis sedentes et cogi- 
tantes in cordibus suis, &c.| Verum dicunt scribe, 
quod nemo dimittere peccata nisi Deus potest, qui 
per eos quoque dimittit, quibus dimittendi tribuit 
potestatem. Et ideo Christus vere Deus esse pro- 
batur, quia dimittere peccata quasi Deus potest. 
Verum Deo testimonium reddunt, sed personam 
Christi negando falluntur. Errant itaque Jude, 

qui cum Christum et Deum esse et peccata dimit- 
tere posse credant, Jesum tamen Christum esse non 
credunt. Sed multo dementius errant Arriani, qui 
cum Jesum et Christum esse, et peccata posse dimit- 
tere, evangelii verbis devicti negare non audeant: 
nihilominus Deum negare non timent. At ipse 
perfidos salvare desiderans, et occultorum cognitione 
et virtute operum Deum se esse manifestat. Nam 
sequitur: Quo statim cognito Jesus spiritu suo quia 
sic cogitarent inter se, dicit illis: Quid ista cogitatis 
in cordibus vestris? Ostendit se Deum, qui potest 
cordis occulta cognoscere. Kt quodam modo tacens 
loquitur. Eadem majestate et potentia qua cogita- 
tiones vestras intueor, possum et hominibus delicta 
dimittere. Ex vobis intelligite quid paralyticus con- 
sequatur. Quid est facilius dicere paralytico, Dimit- 
tuntur tibi peccata, an dicere, Surge et tolle graba- 
tum tuum et ambula? Inter dicere et facere, multa 
distantia est. Utrum sint paralytico peccata dimissa, 
solus noverat qui dimittebat. Surge autem et am- 
bula, tam ille qui surgebat, quam 11 qui surgentem 
videbant approbare poterant. Fit ergo carnale sig- 
num, ut probetur spirituale, quanquam ejusdem vir- 
tutis sit et corporis et anime vitia dimittere. Et 
datur nobis intelligentia, propter peccata plerasque 
evenire corporum debilitates. Et idcirco forsan 
prius peccata dimittuntur, ut causis debilitatis ab- 
latis sanitas restituatur. Quinque siquidem sunt dif- 
ferentiz causarum, pro quibus in hac vita molestiis 
corporalibus affigimur. Aut enim ad merita au- 
genda per patientiam justi corporis infirmitate gra- 
vamur, ut beati patres, Job et Tobias et innumeri 
martyres in utroque testamento. Aut ad custodiam 
virtutum perceptarum, ne superbia tentante dispe- 
reant: sicut Apostolus Paulus, cui ne magnitudine 
revelationum extolleretur, datus est stimulus carnis 

sue angelus Satane, qui eum colaphizaret. Aut ad 
intelligenda et corrigenda peccata nostra, sicut Maria 
soror Aaron in eremo ob verba temeritatis et super- 
biee, lepra percussa est. Vel sicut paralyticus de quo 
tractamus, qui non nisi dimissis primo peccatis, po- 
tuit ab infirmitate curari. Aut ad gloriam Dei sal- 
vantis sive per selpsum sive per famulos suos: sicut 
czecus natus in evangelio, qui neque ipse peccavit 
neque parentes ejus, sed ut manifestarentur opera 
Dei in illo. Sicut Lazarus, cujus infirmitas non fuit 
ad mortem sed pro gloria Dei, ut glorificaretur Filius 
Dei per eam. Aut ad inchoationem damnationis 
zterne, quod reproborum est, et proprium: sicut 
Antiochus et Herodes, qui utrique suo tempore ad- 
versus Deum repugnantes, quod tormentorum in 
gehenna perpetuo passuri essent, preesentium afflic- 
tionum miseria cunctis ostendebant. (Quibus con- 
gruit illud prophetz, Et duplici contritione contere 
eos. Unde necesse est in omnibus que temporaliter 
adversa patimur, cum humilitate Domino gratias aga- 
mus, et infirmitatis nostre-conscii de collatis nobis 
remediis gratulemur. Necesse est ut ad conscien- 
tiam nostram reversi solerter opera nostra simul et 
cogitationes exploremus, et quicquid nos peccasse 
deprehendimus, digna castigatione purgemus: quic- 
quid de his que nos recte fecisse credebamus, vitio 
in nobis elationis perisse comperimus, et hoc humili 
satisfactione castigemus. Hzc enim nobis sepius 
sit causa flagellorum. Czterum innocentes et justos 
ob augmenta premiorum flagellari, perfectorum est, 
et donum speciale virorum. Verberibus autem tem- 
poralibus ad eterna tormenta compelli, impceniten- 
tium est poena reproborum. 

Ut autem sciatis, quia potestatem habet Filius hom- 
nis, &c.| Si et Deus est juxta Psalmistam, qui quan- 
tum distat oriens ab occasu elongavit a nobis iniqui- 

tates nostras, et Filius hominis potestatem habet in 
terra dimittendi peccata, ergo idem ipse et Deus, et 
filius hominis est, ut et homo Christus per divinitatis 
suze potentiam peccata dimittere possit, et idem 
Deus Christus per humanitatis sue fragilitatem, pro 
peccatoribus mori. Spiritualiter autem de grabato 
surgere, est animam se a carnalibus desideriis ubi 
egra jacebat abstrahere. Grabatum vero tollere, est 
ipsam quoque carnem per continentie frena correp- 
tam, spe ccelestium pramiorum a delitiis segregare 
terrenis. Sublato autem grabato domum ire, ad 
paradisum redire est. Hec etenim vera est domus 
nostra, que hominem prima suscepit, non jure amissa 
sed fraude, tandem restituta per eum qui fraudu- 
lento hosti nihil debuit. Aliter sanus qui languerat 
domum reportat grabatum, cum anima, remissione 
accepta peccatorum, ad internam sui custodiam 
cum ipso se corpore refert, ne quid post veniam 
unde iterum juste feriatur admittat. Et statim ille sur- 
rexit, et sublato grabato abut coram omnibus, ita ut 
mirarentur omnes, et honorificarent Deum dicentes, 
quia nunquam sic vidimus. Quam miranda divine 
potentiz virtus, ubi nulla temporis interveniente 
morula, jussu Salvatoris salus festina comita- 
tur. Merito qui adfuerant damnatis blasphemiz 
jaculis, ad laudem tantz majestatis stupentia corda 
convertunt. Kt egressus est rursus ad mare, omnis- 
que turba veniebat ad eum, et docebat eos. Docens 
in Capharnaum Dominus, virtutem doctrine sue 
cceelestem paralytici curatione commendabat. Quo 
facto egressus est ad mare, ut non solum civilem 
vitam hominum in via veritatis institueret, verum 
etiam habitatoribus maris evangelium regni predi- 
caret, eosque fluctivagos rerum labentium motus 
contemnere ac fidei firmitate superare doceret. De- 
nique advenientem ad se ibi turbam plurimam docet. 

Ibi publicanum de Teloneo vocatum, apostolum, et 
evangelistam facit. Ibi multos peccatores per pceni- 
tentiam correctos, sua dignos ccena, suorum auditu 
reddit arcanorum: atque ab undis tumentibus, ac 
cetis cupiditatum fallentium sequestratos, ad solidi- 
tatem quiete conversationis, que est in spe cceles- 
tium bonorum, pertrahit. Nam sequitur, 

Cap. x1. Kit cum preteriret, vidit Levi Alphei, &c.| 
Ad Teloneum, ad curam dispensationemque vectiga- 
lium dicit: réA\o¢ enim Greece, Latine vectigal nomi- 
natur: idem autem Levi qui et Matthzus est. Sed 
Lucas Marcusque propter verecundiam et honorem 
evangelist, nomen ponere noluerunt vulgatum. 
Ipse autem Matthzeus juxta illud quod scriptum est, 
justus accusator sui est: in primordio sermonis 
Mattheum se et publicanum nominat, ut ostendat 
legentibus, nullum debere conversum de salute diffi- 
dere, cum ipse de publicano in apostolum, de telo- 
neario in evangelistam sit repente mutatus. 

Et surgens secutus est eum.| In evangelio Luce 
plenius scriptum est: Et relictis omnibus surgens 
secutus est eum. Intelligens ergo Mattheus quid 
sit veraciter Dominum sequi, relictis omnibus sequi- 
tur. Sequi enim imitari est. Ideoque ut pauperem 
Christum non tam gressu quam affectu  consectari 
posset, reliquit propria qui rapere solebat aliena. 
Perfectamque nobis abrenunciationis seculi formam 
tribuens, non solum lucra reliquit vectigalium, sed 
periculum contempsit, quod evenire poterat a prin- 
cipibus seculi, quia vectigalium rationes imperfectas 
atque incompositas reliquerit. Tanta enim cupidi- 
tate sequendi Dominum ductus est, ut in nullo pror- 
sus hujus vite respectum vel cogitationem sibimet 
reservarit. Si quidem ipse Dominus qui hunc ex- 
terius humana allocutione ut se sequeretur vocavit, 
intus divina inspiratione ut mox vocantem sequeretur 

accendit: ipse invisibiliter quo modo sequendum 
esset edocuit. Propter quod ille merito obedientiz 
dum humana contemnens negotia deserit, domini- 
corum fidelis dispensator factus est talentorum. 

Cap. x11. Et factum est cum accumberet in domo 
illius, multi publicani, &c.| Scribit evangelista Lucas 
quod fecerit ei convivium magnum Levi in domo sua, 
quod mysteriorum figuris apte congruit. Qui enim 
domicilio Christum receperit interno, maximis delec- 
tationibus exuberantium pascitur voluptatum. Itaque 
Dominus libenter ingreditur, et in ejus qui crediderit 
recumbit affectu. Et hoc est bonorum operum spi- 
rituale convivium quo dives populus eget, pauper 
epulatur. Publicani autem sicut etiam nomine pro- 
bant, appellantur 1 qui vectigalia publica exigunt, 
sive qui conductores sunt vectigalium fisci, vel rerum 
publicarum: necnon et i qui seculi hujus lucra per 
negotia sectantur, eodem vocabulo censentur. Vide- 
rant itaque publicanum a peccatis ad meliora con- 
versum locum invenisse pcenitentiz, et ob id etiam 
ipsi non desperant salutem. Neque vero in pristinis 
vitilis permanentes publicani veniunt ad Jesum, ut 
Phariszi et scribe murmurantes, sed poenitentiam 
agentes, ut sequens evangelistz sermo significat, 
dicens: Erant enim multi, qui et sequebantur eum. 
[bat autem Dominus ad convivia peccatorum, ut 
occasionem haberet docendi, et spirituales invitato- 
ribus suis preberet cibos. Denique cum frequenter 
pergere ad convivium describant, nihil refertur aliud 
nisi quid ibi fecerit, quid docuerit. Ut et humilitas 
Domini eundo ad peccatores, et potentia doctrine 
ejus in conversione pcenitentium demonstretur. 

Kt scribe et Pharisei videntes quia manducaret cum 
peccatoribus, &c.| Si per Matthzei electionem et vo- 
cationem publicanorum fides exprimitur gentium, 
que prius mundi lucrum inhiabant, at nunc cum Do- 

mino epulis caritatis et bonorum operum sedula de- 
votione reficiuntur; profecto supercilium scribarum 
et Phariseeorum Judzorum invidiam qua de gentium 
salute torquentur insinuat. Quibus ipse loquitur: 
Amen dico vobis, quia publicani et meretrices preece- 
dent vos in regno Dei. Hoc audito Jesus ait illis: 
Non necesse habent sani medicum, sed qui male ha- 
bent. Non enim veni vocare justos sed peccatores. 
Sugillat Scribas et Phariszeos, qui justos se putantes 
peccatorum consortia declinabant. Se ipsum medi- 
cum dicit, qui miro medicandi genere vulneratus est 
propter iniquitates nostras, et livore ejus_ sanati 
sumus. Sanos autem et justos appellat eos qui 
ignorantes Dei justitiam, et suam volentes consti- 
tuere, justitia Dei non sunt subjecti; qui ex lege 
presumentes evangelii gratiam non querunt. Porro 
male habentes et peccatores vocat eos, qui sue fra- 
gilitatis conscientia devicti, nec per legem se justifi- 
cari posse videntes, Christi gratiz poenitendo colla 
summittunt. 

Et erant discipuli Joannis, &c.] Alii referunt evan- 
gelistze, ipsos Phariszeos ac discipulos Joannis hac 
Dominum questione pulsasse. Hic vero ita sonare 
videtur evangelicus sermo, quasi alii aliqui quos 
hujus rei cura movisset, hanc ei questionem intule- 
rint. Unde colligendum a pluribus hanc Domino 
objectam esse queestionem, et a Phariszis scilicet et 
a discipulis Joannis, et a convivis, vel aliis quibus 
libet, quos hoc movebat, quare discipuli Joannis et 
Pharisei jejunarent; discipuli autem Salvatoris non 
jejunarent. Mystico autem sensu potest ita exponi: 
quod discipuli Joannis et Pharisaorum jejunant, 
Christi autem non jejunant: quia omnis qui vel de 
operibus legis sine fide gloriatur, vel quod est gra- 
vius traditiones sequitur hominum, vel certe ipsum 
etiam Christi preeconium aure tantum corporis, non 

autem et fide cordis percipit, spiritualibus abstinens 
bonis jejuno corde tabescit. Qui vero Christi mem- 
bris fideli incorporatur amore, non potest jejunare ; 
qui carne ipsius epulatur et sanguine. Aliter, Jo- 
annes vinum et siceram non bibit, Dominus cum 
publicanis et peccatoribus manducat ac bibit: quia 
ille abstinentia meritum auget, cui potentia nulla 
nature. Dominus autem cui naturaliter suppetebat 
delicta donare, cur eos declinaret quos abstinentibus 
poterat reddere puriores? Sed jejunavit et Christus, 
ne preeceptum declinares: manducavit cum peccato- 
ribus, ut gratiam cerneres, agnosceres potestatem. 
Et ait ilus Jesus: Numquid possunt filii nuptiarum, 
quamdiu sponsus cum illis est, jejunare? Quanto 
tempore habent secum sponsum, non possunt jeju- 
nare. Venient autem dies cum auferetur ab eis 
sponsus, et tunc jejunabunt in illa die. In Mat- 
theo ita positum est: Numquid possunt filii sponsi 
lugere, quamdiu cum illis est sponsus? Sponsus ergo 
Christus, sponsa ecclesia est. De quo sancto et 
spirituali connubio apostoli sunt creati. Qui lugere 
ac jeyunare non possunt, quamdiu sponsum in thalamo 
vident, et sclunt sponsum esse cum sponsa. Quando 
vero transierint nuptiz et passionis ac resurrectionis 
tempus advenerit, tunc sponsi filii jejunabunt. Juxta 
leges autem tropologiz sciendum, quod quamdiu spon- 
sus nobiscum est et in letitia sumus, nec jejunare 
possumus, nec lugere. Cum autem ille propter pec- 
cata a nobis recesserit et avolaverit, tunc indicendum 
jejunium est, tune luctus recipiendus. Nemo assu- 
mentum panni rudis assuitvestimentoveteri. Alioquin 
aufert supplementum novum a veteri, et major scissura 
fit. Cum interrogatus esset Dominus, cur discipuli 
ejus non jejyunarent, respondit carnales adhuc quosque 
et necdum passionis resurrectionisque suze fide soli- 
datos, non posse severiora jejunia et continentize 

sustinere precepta, ne per austeritatem nimiam etiam 
credulitatem quam habere videbantur amittant. 
Ipsos ergo adhuc discipulos tanquam vetera vesti- 
menta dicit, quibus inconvenienter novus pannus 
assuitur, id est aliqua particula doctrine que ad 
nove vite temperantiam pertinet: quia si hoc fiat, 
et ipsa doctrina quodam modo scinditur, cujus par- 
ticula que ad jejunium ciborum valet, importune 
traditur, cum illa doceat generale jejunium non a 
concupiscentia ciborum tantum, sed ab omni letitia 
temporalium delectationum. Cujus quasi pannum, 
id est partem aliquam que ad cibos pertinet, dicit 
non oportere hominibus adhuc veteri consuetudini 
deditis impertiri, quia et illinc quasi conscissio 
videtur fieri, et ipsi vetustati non convenit. 

Et nemo mittit vinum, &c.| HKosdem quoque vete- 
ribus comparat utribus, quos vino novo, id est spiri- 
tualibus preceptis facilius disrumpi, quam id posse 
continere dicit. Erant autem jam utres novi, cum 
post ascensum Domini desiderio consolationis ejus 
orando et sperando innovabantur. Tunc enim ac- 
ceperunt Spiritum Sanctum, quo impleti cum lin- 
guis omnibus loquerentur, a Judzis nescientibus, 
sed tamen vere attestantibus dictum est, quia musto 
pleni sunt isti. Novum enim vinum jam novis utri- 
bus venerat, hoc est Spiritus Sancti fervor spiritua- 
lium corda repleverat. Aliter. Cavendum doctori est, 
“ne anime nondum renovate, sed in vetustate malitia 
perduranti, novorum mysteriorum secreta committat. 
Quod si queerit aliquis quid inter vinum novum 
mystice et vestimentum distet novum, facile patet: 
quia vino intus reficimur et inebriamur, vestimento 
autem forinsecus induimur. Cum vero utrumque ad 
significantiam vite pertineat spiritualis, vestimentum 
profecto opera nostra bona qué foris agimus, et 
quibus coram hominibus lucemus, insinuat. Vino 

autem noyo fervor fidei, spei, et caritatis, quo in 
conspectu nostri Conditoris in novitate sensus nostri 
intus ipsi reformamur, exprimitur. 

Cap. xii. Et factum est iterum cum sabbatis, &c.) 
Legimus in sequentibus quia erant qui veniebant et 
redibant multi, et nec manducandi quidem spatium 
habebant, et ideo quasi homines esuriebant. Quod 
autem spicas segetum manibus confricant, et inediam 
consolantur, vite austerioris indicium est, nom pre- 
paratas epulas, sed cibos simplices quzrentium. 
Phariszei autem dicebant ei: Ecce quid faciunt dis- 
cipuli tui sabbatis que non licet? Nota quod primi 
apostoli Salvatoris literam sabbati destruunt adyer- 
sum Hebionitas, qui cum czeteros recipiant apostolos, 
Paulum quasi transgressorem legis repudiant. Mys- 
tice autem discipuli per sata transeunt, illa videlicet 
de quibus Dominus ait: Levate oculos vestros et 
videte regiones, quia albz sunt jam ad messem. Et 
qui metit, mercedem accipit. Cum doctores sancti 
eos quos in fide veritatis instituere querunt, cura 
pie sollicitudinis inspiciunt,et qualiter unumquemque 
quove ordine ad salutem attrahere debeant, sedula 
consideratione perpendunt. Atque ideo nihil melius 
esurire quam salutem intelliguntur hominum, quam 
ipse messorum primus quondam inter preces esu- 
riens, mox oblatis sibi eis quas desiderabat dapibus, 
audivit: Surge, Petre, occide et manduca. Et mira 
sacramenti concordia, quia et ibi mactari ac manducari 
jubentur animalia ccelitus missa, et hic spicas Do- 
mino lustrante consecratas vulsisse discipuli, atque 
juxta aliorum narrationem evangelistarum confri- 
cantes manibus manducasse perhibentur. Hoc est 
enim quod ait apostolus: Mortificate membra vestra 
quze sunt super terram, et exuite vos veterem hominem 
cum actibus ejus. Quia non aliter transit quisque 
in corpus Christi, non aliter doctorem profectus sui 

fructibus pascit, quam si veteribus abdicatis con- 
cupiscentiis, novo dilectionis mandato novus homo 
fuerit factus. Vellere itaque spicas, est homines a 
terrena intentione qua solum mentis quasi radicem 
fixerant, eruere. Fricare autem manibus, exemplis 
virtutum ab ipsa etiam carnis concupiscentia quasi 
folliculis atque integumentis aristarum puritatem 
mentis exuere. Grana vero manducare, est munda- 
tum quemque a sordibus vitiorum per ora predican- 
tium, ecclesia membris incorporari. Et bene hec 
discipuli przegredientes ante Dominum fecisse me- 
morantur, quia doctoris necesse est sermo precedat, 
et sic cor auditoris subsequens gratia superne visi- 
tationis illustret. Bene sabbatis, quia sancti doc- 
tores et ipsi in preedicando pro spe future quietis 
laborant, et auditores zque suos admonent non 
propter amorem seculi supervacuis insistere negotiis, 
sed potius pro zterna requie bonis insudare labo- 
ribus. Item per sata ambulant cum Domino, qui 
divinis obtemperare studentes imperiis solerter elo- 
quia sacra meditari delectantur. Esuriunt in satis, 
cum in eisdem sacris eloquiis que legendo pertrans- 
eunt panem vite invenire desiderant. Hoc est, ad 
illa curant verba pervenire, quibus ampliorem in se 
sui Conditoris amorem incendant. Et hoc in sab- 
batis, cum sopita mente a turbulentis cogitationibus 
vacare gaudent, et videre quam suavis est Dominus, 
quamque beatus vir qui sperat in eo. Assumptoque 
pietatis et humilitatis habitu, ad requiem animarum 
suarum attingere contendunt. Vellunt spicas que 
forte occurrunt, et tamdiu versant manibus contritas- 
que purgant, donec ad escam perveniant, cum tes- 
timonia scripturarum ad que legentes perveniunt, 
meditando assumunt, et tamdiu scrutatione sedula 
discutiunt, donec in eis medullam dilectionis que 
latere videbatur, invenientes extrahant. Sicut enim 
D2 

asperitate aristarum, que horrent, velantur grana 
tritici que reficiunt, ita szepe sub ea que videbatur 
utilitate literee teguntur dona divine dilectionis, que 
mentes fidelium esurientes sitientesque justitiam 
suavitatis interne dapibus pascant. Verum hec 
mentium refectio stultis quidem sabbati defensoribus 
displicet, sed a Domino sabbati probatur: quia qui 
solam literze superficilem sequuntur, nec veram men- 
tium refectionem nosse, nec ad internam pervenire 
animarum requiem norunt. Unde temeritas eorum 
merito veritatis ore confunditur, dum subditur : 

Et ait lis: Nunquam legistis, &c.?] Ad confutan- 
dam calumniam Phariszorum veteris recordatur his- 
toriz, quando David fugiens Saulem venit in Nobe, 
et ab Abimelech sacerdote susceptus postulavit cibos. 
Qui cum panes laicos non haberet, dedit ei con- 
secratos, quibus non licebat vesci nisi solis sacer- 
dotibus et -Levitis. Et hoc tantum interrogavit, si 
mundi essent pueri a mulieribus: et illo respon- 
dente ab heri et nudiustertius, non dubitaverit panes 
dare, melius arbitratus (propheta dicente, Misericor- 
diam volo, et non sacrificium) de famis periculo 
homines liberare, quam Deo offerre sacrificium. 
Hostia enim Deo placabilis, hominum salus est. 
Opponit ergo Dominus et dicit: Si et David 
sanctus est, et Abimelech pontifex a vobis non 
reprehenditur, sed legis uterque mandatum proba- 
bili excusatione transgressi sunt, et fames in causa 
est, cur eandem famem non probatis in apostolis 
quam probatis in ceteris? Quanquam et in hoc 
multa distantia sit. Isti spicas in sabbato manu 
confricant, illi panes comederunt Leviticos. Ibi et 
ad sabbati solennitatem accendebant neomeniarum 
dies, quibus in convivis requisitus fugit ex aula regia. 
Figurate autem quod dicit, David et pueri ejus 
panes accepere sanctificatos, ostendit sacerdotalem 

cibum ad usum transiturum esse populorum, sive 
quod omnes vitam sacerdotalem debemus imitari, 
Sive quia omnes filii ecclesia sacerdotes sunt. Un- 
gimur enim in sacerdotium sanctum, offerentes nos- - 
metipsos Deo hostias spirituales. De qua tota 
historia pro captu nostro plenius in expositione libri 
Regum diximus, et de mensa ac panibus propo- 
sitionis, in libro expositionis tabernaculi et vasorum 
ejus. Quod vero Dominus Abiathar principem 
sacerdotum pro Abimelech appellat, nihil habet dis- 
sonantiz. Ambo etenim fuerunt illic, cum veniens 
David panes petiit et accepit, Abimelech videlicet 
princeps sacerdotum, et Abiathar filius ejus. Occiso 
autem Abimelech a Saule, cum viris domus suze 
generis sacerdotalis octogintaquinque, fugit Abiathar 
ad David, et comes factus est totius exilii ejus. 
Postea regnante eo summi sacerdotii et ipse gradum 
accepit, ac toto tempore regni illius in pontificatu 
perseverans, multo majoris excellentiz quam pater 
suus effectus est. Ideoque dignus fuit cujus memo- 
riam Dominus etiam vivente patre quasi summi faceret 
sacerdotis. Et dicebat eis: Sabbatum propter ho- 
minem factum est, et non homo propter sabbatum. 
Major est cura sanitati et vitae hominis, quam cus- 
todize sabbati adhibenda. Sic enim et mandatum 
est sabbatum custodiri, ut tamen si necessitas esset, 
reus non esset qui sabbatum violasset. Ideo sab- 
bato circumcidi non est prohibitum, quia necesse 
erat fieri. Nam et Josue muros Hiericho septem 
diebus cum exercitu circuivit. Tt Macchabzei neces- 
sitate instante sabbato pugnabant. Unde discipulis 
esurientibus, quod licitum non erat in lege, neces- 
sitate famis factum est licitum. Talis hec causa est, 
qualis hodie in jejuniis legitimis: ubi si quis eger 
jejunium corruperit, nulla ratione reus  tenetur. 
Itaque Dominus est filius hominis, etiam sabbati. 

Si, inquit, David rex sacerdotali cibo pastus excusa- 
bilis est, et juxta alterius evangeliste narrationem 
sacerdotes sabbatum per templi ministerium vio- 
lantes crimine carent, quanto magis Filius hominis 
qui verus rex est et verus sacerdos, et ideo Domi- 
nus sabbati, evulsarum sabbato spicarum noxa non 
tenetur ? 

Cap. xiv. Ht introwit iterum in synagogam, &c. | 
Homo qui manum habet aridam, humanum genus 
indicat in foecunditate boni operis arefactum, sed 
Domini miseratione curatum. Cujus dextera que in 
primo parente dum vetitz arboris poma decerperet 
aruerat, per Redemptoris gratiam dum insontes ma- 
nus in crucis arbore tenderet, bonorum operum succis 
est restituta saluti. Et bene in synagoga manus erat 
rida, quia ubi scientiz donum majus, ibi gravius est 
inexcusabilis nox periculum. Et ipsi observabant 
eum si sabbatis curaret, ut accusarent illum. Quia 
destructionem sabbati quam in discipulis arguebant, 
probabili magister excusaverat exemplo, nunc ipsum 
observando magistrum calumniari volunt, ut si sabbato 
curet, transgressionis: si non curet, crudelitatis aut 
imbecillitatis arguant. Et ait homini habenti manum 
aridam: Surge in medium. Et dicit eis: Si licet sab- 
batis bene facere, an male? Praveniens Dominus ca- 
lumniam Judzorum quam sibi perfida mente parave- 
rant, arguit eos quia legis preecepta prava interpreta- 
tione violarent, estimando in sabbato etiam a bonis 
operibus feriandum, cum lex a malis abstinere jubeat 
dicens : Omne opus servile non facietis in eo, id est 
peccatum. Omnis enim qui facit peccatum, servus 
est peccati. Quo precepto etiam futuri seculi for- 
mam in presentibus adumbrat: ubi illi qui per sex 

hujus seculi atates bona fecerunt, in septima eetate 
malorum tantummodo non autem et bonorum sunt 
ferias habituri. Nam etsi secularia opera conquies- 
cant, non otiosus tamen boni operis actus est in Dei 
laudibus quiescere. Animam salvam facere an perdere? 
Hoc est, hominem curare, an non? Idem est quod 
preemiserat, Bene facere an male. Non quod Deus 
summe bonus auctor mali nobis aut perditionis esse 
possit, sed quod ejus non salvare Scripture consue- 
tudine perdere dicatur. Sicut dicitur indurasse cor 
Pharaonis, non quod molle induraverit, sed quod me- 
ritis preecedentibus obduratum misericorditer emol- 
lire noluerit. Et nos cum rogamus Ne nos inducas in 
tentationem: protinus addendo, Sed libera nos a malo: 
manifeste docemus ejus inducere in tentationem, non 
esse aliud quam non liberare a malo: ejusque per- 
dere animam, esse a perditione non salvare. Si quem 
vero movet quare Dominus cum corpus esset curatu- 
rus de anime salvatione interrogaverit, intelligat vel 
animam more scripturarum pro homine positam, 
sicut dicitur, Hz sunt animee que exierunt de femore 
Jacob: vel quod illa miracula propter animz salu- 
tem faciebat, vel quod ipsa manus sanatio salutem 
anime significabat, quee a bonis (ut preedixi) cessans 
operibus aridam quodam modo dexteram habere vide- 
batur. At illi tacebant. Et circumspiciens eos 
cum ira contristatus super czcitate cordis eorum 
dicit homini: Extende manum tuam. Et extendit: 
et restituta est manus illi. Sananda manus arida 
jubetur extendi, quia infructuosz debilitas anime 
nullo melius ordine, quam eleemosynarum largitate 
curatur. Unde Joannes Baptista turbis sciscitanti- 
bus quid facerent, ut non velut arbores aride mitte- 
rentur in ignem, hoc solum precepit: Qui habet 
duas tunicas, det non habenti. Et qui habet escas, 
similiter faciat. Et in Ecclesiastico dicitur: Fil, 

non sit manus tua ad accipiendum porrecta, et ad 
dandum correpta. Frustra enim manus ad Deum 
pro peccatis rogaturus expandit, qui non has ad vi- 
duam rogantem beneficium collaturus extenderit. 

Cap.xv. Hzeuntes autem Pharisei statim cum He- 
rodianis, &c.| Herodianos Herodis tetrarchee ministros 
dicit, qui propter inimicitias quas dominus ipsorum 
adversus Joannem exercebat, etiam Salvatorem quem 
Joannes preedicabat, insidiis insequebantur et odiis. 
Magna autem insipientia fuit, eos qui salute pluri- 
rum indigebant, de nece Salvatoris agere consilium. 
Qui quantum nequitiz studeant ostenditur, cum et 
hoc in crimen reputant quod ad verbum illius salvam 
qui languebat extendit dexteram, quasi non ipsorum 
quisque majora sabbatis egerit cibos portando, porri- 
gendo calicem caeteraque que victui necessaria sunt 
exequendo. Neque enim ille, qui dixit, et facta sunt, 
sabbato laborasse poterat convincl. 

Et Jesus cum discipulis suis secessit ad mare.| Se- 
cessit quasi homo fugiens persequentium insidias, 
quia neque adhuc venerat hora passionis ejus, neque 
extra Hierusalem fuit locus passionis. Secessit fu- 
giens sese odio persequentes: sed illuc accessit ubi 
plures invenit sese per amorem sequentes. Nam 
subditur: Et multa turba a Galileea et Judea secuta 
est eum, et ab Hierosolymis et ab Idumea, et trans 
Jordanem, et qui circa Tyrum et Sidonem, multitudo 
magna audientes que faciebat, venerunt ad eum. 
Kece Phariseei et Herodiani, magistri videlicet plebis 
et regis ministri, unanimo Dominum consilio perdere 
querunt. At turba indocta et vulgus undecunque 
collectum unanimi illum dilectione sequuntur. Illi 
videntes opera virtutum ejus, et verba doctrine audi- 
entes, nihil amplius discere quam ut eum perseque- 
rentur volebant. Isti opmione tantum ducti virtu- 
tum ejus, congesto agmine permagno veniunt ad 

audiendum eum, opemque salutis flagitandam. Unde 
mox suz voluntatis ac desiderii consequi merentur 
effectum, plurimis a Domino sanatis, ut in sequenti- 
bus legitur. Ubi et exemplum dedit suis, si in una 
civitate persecutionem paterentur, in alteram fugiendi. 
Denique Paulus exemplo simul et pracepto Domini 
edoctus fugit ex Damasco, ubi insidiis appetebatur 
pravorum. Sed inde digressus, innumeros alibi qui 
se ad pietatem sequerentur populos invenit. Juxta 
vero leges allegoriz, Dominus in eo quod egressus de 
synagoga secessit ad mare, ubique venientem ad se 
plurimam populi multitudinem sanaturus ac docturus 
excepit, nostram manifeste salvationem preefiguravit, 
ad quos venire per fidem relicta ob perfidiam Judea 
dignatus est. Recte enim incredule diu ac diver- 
sis errorum anfractibus jactatz nationes, instabili- 
tati, amaritudini, obscuritati fluctuantis pelagi compa- 
rantur. Sed Dominus venit ad mare cum discipulis, 
multaque turba a diversis provinciis secuta est eum, 
quia preedicantibus apostolis corda gentium adiit. Kt 
postquam in eis dilectam sibi domum propitius con- 
secravit: jam multos ad se venientes benigne suscepit, 
ac desideratz salutis donavit esse compotes. Quibus 
apte congruit quod sequitur: Et dixit discipulis suis 
ut in navicula sibi deservirent propter turbam, ne 
comprimerent eum. Multos etenim sanabat, ita ut 
irruerent in eum ut illum tangerent. Navicula et- 
enim deserviens Domino in mari, ecclesia est, congre- 
gata de gentibus, et fluctus seculi labentis liberz 
mentis virtute transgressa. Que quanto sinum cordis 
amplius recipiende gratiz sui Conditoris dilatat, 
tanto sublimius cunctis transeuntium rerum volumi- 
nibus quasi fluctibus pelagi estuantis navicula ventis 
agitata secundis insultat. Distat autem mter com- 
primere Dominum, et tangere illum. Tangit namque 
eum qui fidem ejus ac dilectionem vero corde suscipit. 
Comprimunt eum qui carnalibus cogitationibus aut 

etiam factis pacem eorum in quibus veritas manere 
consueyverat, turbant. Unde apte qui eum tetigerunt 
salvati esse perhibentur, quia nimirum vera fides et 
dilectio salutem gignere solet eternam. Propter 
turbam vero, ne se comprimeret, naviculam Dominus 
ascendit, quia turbidas carnalium mentes fugiens, ad 
eos potius qui fluxam seculi gloriam simul et abjec- 
tionem spernere didicerunt, venire et mansionem apud 
eos facere gaudet. Quotquot autem habebant plagas 
et spiritus immundi cum illum videbant, procidebant 
ei: Procidebant quidem utrique Domino, id est et qui 
habebant plagas infirmitatum corporalium, et qui ab 
spiritibus vexabantur immundis: sed infirmi simplici 
intentione obtinendez salutis, demoniaci autem vel 
potius habitantes in eis daemones vi divini timoris 
coacti, nec solum ad procidendum ei, verum etiam ad 
confitendum ejus majestate compulsi. Perculsi enim 
presentia virtutis ejus, ac nimium perterriti, nequa- 
quam celare audebant, quem Filium Dei esse jamjam- 
que cognoverant. Ubi satis superque Arrianorum 
est miranda vel potius dolenda ceecitas qui illum post 
resurrectionis et ascensionis ipsius gloriam, post dila- 
tatam toto orbe fidem evangelii, post eedificatas in 
omnibus gentibus ecclesias, laudatumque in eis no- 
men Domini Salvatoris, a solis ortu usque ad occa- 
sum, repente negant Filium Dei, quem deemones mor- 
tali adhuc sub habitu carnis indutum, Filium esse 
Dei aperta voce profitentur. Sic enim sequitur: Et 
clamabant dicentes, Tu es Filius Dei. Et vehementer 
comminabatur eis ne manifestarent illum. Quare 
autem spiritus immundos ne loqui deberent prohi- 
beat, Psalmista manifestat, qui ait: Peccatori autem 
dixit Deus, Quare tu enarras justitias meas, et assu- 
mis testamentum meum per os tuum? Tu vero odisti 
disciplinam, et projecisti sermones meos post te. 
Prohibetur ergo Dominum predicare peccator, ne 
quis dum pradicantem sequatur errantem. Impro- 

bus enim magister est diabolus, qui falsa veris saepe 
permiscet ut specie veritatis testimonium fraudis ob- 
texat. Czeterum, non soli demones, qui inviti con- 
fitebantur, lubenter silere de Christo, sed et illi qui 
ab eo sanati sponte confiteri volebant. Immo ipsi 
apostoli qui eum post resurrectionem toto erant 
orbe predicaturi, ante passionem ejus precipiuntur 
omnino reticere de illo, ne divina videlicet majestate 
preedicata, passionis dispensatio differretur, et dilata 
passione, salus mundi que per hanc futura erat 
negaretur. 

Cap. xvi. Et ascendens in montem vocavit, &c.] 
Mons ille in quo apostolos elegit Dominus, altitudi- 
nem designat justitiz qua instituendi erant, et quam 
preedicaturi hominibus. Nam quia missurus erat 
eos ad predicandum evangelium regni ccelestis, me- 
rito per sublimitatem loci in quo electi sunt, admo- 
nere voluit eos, non in infimis desideriis animum 
dissolvere, sed ad superna desideranda et querenda 
semper erigere debere. Sic etiam legem daturus 
priori populo suo in monte apparuit: de monte que 
agenda essent intonuit. Verum quia necdum erat 
tempus ut diceretur: Poenitentiam agite, appropin- 
quabit enim regnum ccelorum; sed tantum dicebatur, 
Honora patrem tuum et matrem, ut sis longevus 
super terram, quam Dominus Deus tuus dabit tibi: 
quamvis hec eadem verba typice nobis regnum eeter- 
num quod est in terra viventium promittant: nequa- 
quam populus loquenti in monte Domino appropin- 
quare valuit: sed de inferioribus que dicerentur 
audivit, quia necdum mente capaci ad intelligenda 
mysteria que dicebantur, ascendere noverat: solus- 
que Moyses, quia legem spiritualiter audire didicerat, 
montis in quo erat Deus verticem conscendit. Bene 
autem dicitur, quia ascendens in montem Dominus 
vocavit ad se quos voluit ipse. Non enim illorum 

electionis ac studii, sed divine erat dignationis et 
gratiz ut in apostolatum vocarentur. Unde et eis 
alibi dicit, Non vos me elegistis, sed ego elegi vos. 

Fecitque ut essent duodecim cum illo.| Certi utique 
gratia mysterii, ut videlicet mundi salutem quam 
verbo predicarent, suo quoque numero commenda- 
rent. Ter etenim quaterni duodecim faciunt. Et 
ter quaterni ad predicandum sunt missi apostoli, ut 
per universas quadrati orbis plagas baptizarent gen- 
tes in nomine Patris et Filii et Spiritus Sancti. Unde 
et de civitate sancta Hierusalem descendente de ccelo 
a Deo scriptum est, quia erant ei ab oriente porte tres, 
et ab aquilone portz tres, et ab austro porte tres, et 
ab occasu porte tres. Ubi figuraliter ostenditur, 
quod preedicantibus apostolis apostolorumque succes- 
soribus, cunctz per orbem nationes in fide Sanctz 
Trinitatis ecclesiam essent ingressure. In quo etiam 
sacramento ita quondam filii Israel cirea tabernacu- 
lum castrametabantur, ut ex omni parte per qua- 
drum ternz tribus manerent. Quia primitiva nimi- 
rum ecclesia que erat in Judea, undique per cir- 
cuitum sui credentibus toto orbe nationibus, spiri- 
tualia Deo castra erat im fide et confessione Sanctz 
Trinitatis fixura. 

Et ut mitteret eos predicare evangelium, &c.| Post- 
quam nefandos spiritus se preedicare prohibuit, elegit 
sanctos, qui et immundos spiritus ejicerent, et ipsi 
munda evangelium mente ac lingua predicarent. 
Quibus etiam ceteras infirmitates curandi, necnon 
et mortuos suscitandi (ut Matthzus evangelista scri- 
bit) contulit facultatem, ut promissorum ccelestium 
magnitudini attestaretur etiam magnitudo factorum, 
fidemque verbis daret virtus ostensa, et nova facerent 
qui nova predicarent. Unde nune quoque cum 
fidelium numerositas excrevit, intra sanctam eccle- 
siam multi sunt qui viam virtutum tenent, et signa 


IN MARCI EVANG. CAP, III. 45 


virtutum non habent. Quia frustra miraculum foris 
ostenditur, si deest quod intus operetur. Nam juxta 
magistri gentium vocem, linguz in signum sunt non 
fidelibus sed infidelibus. 

Kit imposuit Simoni nomen Petrus.| Non nunc pri- 
mum Simoni Petri nomen indidit, verum longe ante 
cum a fratre Andrea ad se adductum intuitus, dixit: 
Tu es Simon filius Joanna, tu vocaberis Cephas, 
quod interpretatur Petrus. Sed cum volens evan- 
gelista nomina duodecim apostolorum enumerare, 
necesse haberet Petrum dicere, breviter intimare 
curavit, quia non hoc ante vocaretur, sed ita eum 
Dominus cognominayerit, quamvis non tune, sed 
quando Joannes ipsa Domini verba posuit, intentos 
videlicet reddens auditores. Nam si hoc ante voca- 
retur, non ita videres mysterium petree, putans eum 
casu sic vocari, non providentia Dei. Ideo voluit 
eum prius aliud vocari, ut ex ipsa commutatione 
nominis, sacramenti vivacitas commendaretur. Idem 
ergo Grece sive Latine Petrus, quod Syriace Ce- 
phas. Et in utraque lingua nomen a petra deriva- 
tum est: haud dubium quin illa de qua Paulus ait, 
Petra autem erat Christus. Nam sicut lux vera 
donavit Christus apostolis ut lux mundi vocentur: 
sic et Simoni -qui credebat in petram Christum, 
Petri largitus est nomen. Cujus alias alludens ety- 
mologiz dixit, Tu es Petrus, et super hanc petram 
eedificabo ecclesiam meam. Quod vero Simon po- 
nens mcerorem sive audiens tristitiam interpretatur, 
illi tempori congruit, quando post resurrectionem 
viso Domino, vel mortis illius, vel sue negationis 
mcerorem deposuit: sed suz confestim mortis tristi- 
tiam audivit, dicente Domino: Cum autem senueris, 
extendes manus tuas, et alius te cinget, et ducet quo 
non vis. 


Et Jacobum Zebedei et Joannem, &c.] Apte filu 

tonitruil sunt cognominati, quorum unus e ccelestibus 
intonans vocem illam theologicam, quam nemo prius 
edere noverat, emisit: In principio erat verbum et 
verbum erat apud Deum, et Deus erat verbum, &c. 
Que tantz virtutis pondere gravida reliquit, ut si 
aliquanto plus intonare voluisset, nec ipse capere 
mundus posset. Sed et ambo sepe seorsum et in 
montem a Domino duci, et aliquando sonum de nube 
terrificum percipere meruerunt, Hic est filius meus 
dilectus, ipsum audite. Prisca quoque nomina me- 
ritis aptissima gestabant. Jacobus enim supplan- 
tator. Joannes in quo est gratia, vel Domini gratia 
dicitur. Namque ille et carnis curam Domino vocante 
supplantare, et ipsam carnem Herode trucidante 
gavisus est contemnere: iste ob amoris precipui 
gratiam quam virginali gloria meruerat, super Re- 
demptoris sui pectus in ccena recubuit. 

Et Andream et Philippum, &c.] Andreas Greecum 
nomen est et interpretatur virilis, ab eo quod Greece 
vir appellatur avfo. Quo aptissime vocabulo deco- 
ratur ille, qui ad preedicationem Joannis mox Agnum 
Dei sequi, videre et audire curavit: et postmodum 
ipsum se vocantem relictis omnibus sequl, ipsi per- 
petuo adherere non tardavit. Philippus os lampa- 
dis sive lampadarum interpretatur. Et recte, quia 
vocatus a Domino lumen gratiz quo ipse in corde 
accensus atque illustratus est, confestim invento 
fratri per oris officium propinare studuit, dicens : 
Quem scripsit Moyses in lege et prophetz, inveni- 
mus, Jesum filium Joseph a Nazareth. Bartholo- 
meus Syrum est, non Hebrzum, et interpretatur 
filus suspendentis aquas. Quod evidenter Filium 
Dei sonat, qui predicatorum suorum mentes ad 
ceelestia contemplanda suspendit, ut quo celsa libe- 
rius pervolant, eo terrenorum corda feracius dicto- 
rum suorum guttis inebrient. Matthzus donatus 

dicitur, videlicet quia magno Domini munere de 
teloneario ac publicano, in apostoli est et evange- 
listee delegatus officium. Thomas, abyssus vel ge- 
minus, quod est Greece Aiduyog : que utraque inter- 
pretatio ejus statui congruit. Didymus etenim recte 
vocarl potuit, propter dubium cor in credendo 
effectu Dominice resurrectionis. Abyssus idem po- 
tuit jure dici, cum altitudinem Dominice virtutis in 
resurrectione, celebrata certa fide, penetravit. Notan- 
dum sane quod apostolorum nomina describens evan- 
gelista Matthzeus, ita ponit Philippus et Bartholome- 
us, Thomas, et Matthzus publicanus. Ceteri ergo 
evangelistee in conjunctione nominum primum po- 
nunt Matthzum, et postea Thomam, et publicanum 
eum non ascribunt, ne antique conversationis recor- 
dantes, sugillare evangelistam viderentur. Ipse vero 
et Thomam sibi anteponit, et se publicanum appel- 
lat, ut ubi abundavit peccatum superabundet gratia. 
Et Jacobum Alphei, et Thaddeum. Jacobum AI- 
phzi cum additamento posuit, ad distinctionem 
Jacobi Zebedei. Ipse est qui in evangeliis nomina- 
tur frater Domini, et in epistola ad Galatas. Quia 
Maria uxor Alphzi, soror fuit Mariz matris Domini, 
quam Mariam Cleophz Joannes evangelista cogno- 
minat, fortasse quia vel idem Alpheus etiam Cleo- 
phas est dictus, vel ipsa Maria defuncto post natum 
Jacobum Alphzo, Cleophe nupsit. Quia vero Ja- 
cobus merito filius Alpheei, id est docti sit cognomi- 
natus, ipsi testantur apostoli, qui eum post Domini 
passionem statim regendz Hierosolymorum ordina- 
verunt ecclesia. Thaddeus autem ipse est, quem 
Lucas et in evangelio suo et in Actibus Apostolorum 
Judam Jacobi nominat. Erat enim frater Jacobi 
fratris Domini, ut ipse in epistola sua scribit. Unde 
etiam ipse frater Domini vocabatur, attestantibus 
civibus ipsius, qui de virtutibus ejus stupentes aie- 

bant, Nonne iste est fabri filius et Maria, frater 
Jacobi et Joseph, et Judz et Simonis ? 

Et Simonem Chananeum, &c.| Et hos cum addita- 
mento posuit, ad distinctionem Simonis Petri, et 
Judze Jacobi. Simon autem Chananzus, a Chana 
vico Galilaz cognomen accepit, quod evangelista 
Lucas cum interpretatione posuit, Simon zelotes. 
Chana, quippe zelus. Chananzeus dicitur Zelotes, 
id est emulator. Judas autem Scarioth, aut a vico 
in quo ortus est, aut ex tribu Isachar, presagium 
suze damnationis vocabulum sumpsit. Isachar quippe, 
quod dicitur merces, pretium proditionis insinuat. 
Scarioth autem quod memoria mortis interpretatur, 
arguit eum non repente persuasum, sed meditatum 
diutius Dominicz traditionis patrasse flagitium. Qui 
non per imprudentiam, sed per providentiam inter 
apostolos eligitur. Quanta enim est veritas, quam 
nec adversarius minister infirmat? Quanta moralitas 
Domini, qui periclitari apud nos judicium suum 
quam affectum maluit? Susceperat enim hominis 
fragilitatem, et ideo nec has partes recusavit infirmi- 
tatis humane. Voluit deferi, voluit prodi, voluit ab 
apostolo suo tradi, ut tu a socio desertus, a socio 
proditus, moderate feras tuum errasse judicium, 
periisse beneficium. Ordinatis autem in monte apo- 
stolis qui ad praedicandum evangelium mitterentur, 
apte subditur, 

Et veniunt ad domum.| Electos namque in monte 
apostolos ad domum reducit, quasi tacite eos admo- 
nens ut post acceptum apostolatus gradum ad con- 
scientiam suam redeant, et quo ampliorem docendo- 
rum curam susceperunt populorum, eo solertius ipsi 
habitacula mentium suarum considerando penetrent, 
et ne quid ibi forte quod occulti inspectoris oculos 
offendat inveniatur, sedula examinatione perquirant. 
Sic etenim quisque, sic proximum rite regit, si a suo 

prius corde studiosa exploratione quicquid inerat 
pravitatis expurgat. 

Kt convenit iterum turba, &c.] O quam felix occu- 
patio Salvatoris, quam beata frequentia turbe con- 
fluentis, cui tantum studii ad audiendum verbum 
Dei, tantum fuit cure ad obtinendam salutem, ut 
auctori salutis cum eis qui secum erant, ne vescendi 
quidem hora a solatio vitz miseris impendendo, 
libera maneret! Utinam, Domine Jesu, et in nostri 
temporibus zvi tantum gratize tuis fidelibus largiaris, 
qui doctores suos assiduitate discendi, non solum ab 
appetitu carnalium voluptatum, verum etiam non- 
nunquam ab ipsa quoque panis quotidiani perceptione 
preepediant. Sed quem turba frequentat externa, 
videamus quanti hunc propinquorum estimatio pen- 
dat. Sequitur, 

kt cum audissent sui, exierunt tenere eum, &c.]| 
Vere sicut ipse dicit alibi, Non est propheta sine 
honore, nisi in patria sua et in domo sua. Quem 
enim ceteri quasi auctorem vite et sapientiam Dei 
adire, videre, et audire desiderant, hunc propinqui 
quasi mentis impotem esse ligandum decernunt. 
Quia enim altitudinem sapientiz quam audiebant 
capere non poterant, quasi alieno eum sensu locutum 
esse credebant: juxta exemplum eorum qul sacra- 
mentum carnis ejus manducandz et bibendi san- 
guinis non ferentes aiebant: Durus est hic sermo. 
Quis eum potest audire? Et propterea retro ab- 
ierunt, et jam cum illo non ambulabant. Allegorice 
autem in eo quod turba ad illum conveniente fre- 
quenti, ut furiosus a suis contemnitur, salus creden- 
tium de gentibus approbatur, et invidia Judzorum 
perfidiaque notatur. De quibus ait Joannes: In 
propria venit, et sui eum non receperunt. Multum 
sane distat inter eos qui verbum Dei pro mentis 
tarditate non intelligunt, et eos qui hoc quod intel- 

ligunt de industria blasphemant ac persequuntur. 
His etenim spes salutis adhuc, si forte intellexerint, 
restat: illis autem qui nolentes intelligere ut bene 
agant, et iniquitatem meditantur in cubili suo, que 
spes salvandi ultra remanet, cum et hoc quod pro 
salute animz suz recte intelligendo perceperunt, 
detestando atque odiis insequendo rejicere conten- 
dunt? Vide enim quid sequitur. 

Et scribe qui ab Hierosolymis descenderant, &c.| 
Nec sine causa, qui tantum blasphemize Domino 
inferebant, ab Hierosolymis descendisse dicuntur : 
sed futurum utique portendebant, eum a civibus 
urbis illius usque ad mortem esse persequendum. 
Legimus quidem supra, quia multa turba a Galilea 
secuta est eum, et ab Hierosolymis, et ab Idumeza, 
et trans Jordanem, et qui circa Tyrum et Sidonem, 
multitudo magna audientes que faciebat, venerunt 
adeum. 'Turba ergo ab Hierosolymis veniens secuta 
est Dominum, sicut et ab aliis regionibus Judeorum, 
sive etiam gentium: quis enim nescit Idumzam, 
Tyrum et Sidonem, provincias sive civitates fuisse 
gentiium? Sed Scribe ab Hierosolymis descen- 
dentes blasphemiis illum persequebantur horrendis, 
quia sic nimirum erat passionis tempore futurum, 
ut turba illum populi Judzorum cum palmis ac 
laudibus Hierosolymam perduceret, gentiles videre 
desiderarent, sed scribe et seniores populi de ejus 
nece tractarent. Turbis ergo que minus erudite 
videbantur, Domini semper facta mirantibus, illi con- 
tra vel negare hec, vel que negare nequiverant, 
sinistra interpretatione pervertere laborabant, quasi, 
non hee divinitatis, sed opera essent immundissimi 
spiritus, id est Beelzebub, qui Deus erat Accaron. 
Nam Beel quidem ipse est Baal. Zebub autem 
musca vocantur. Nec juxta quedam mendosa ex- 
emplaria | litera vel d in fine est nominis legenda, 

sed b. Beelzebub ergo Baal muscarum, id est vir 
muscarum, sive habens muscas interpretatur, ob 
sordes videlicet immolatitii cruoris, ex cujus spur- 
cissimo ritu vel nomine, principem demoniorum 
cognominabant. 

Cap. xvil. Et convocatis eis, in parabolis dice- 
bat, &c.| Sed quo modo concordia parve res cres- 
cunt sic discordia maxime dilabuntur. Si ergo 
Satanas pugnat contra se, et demon inimicus est 
dzemonis, deberet jam mundi venisse consummatio, 
ne haberent in eo locum adversariz potestates, qua- 
rum inter se bellum, pax hominum est. Si autem 
putatis, o Scribee et Phariszei, quod recessio damo- 
num obedientia sit in principem suum, ut homines 
ignorantes fraudulenta simulatione deludant, quid po- 
testis dicere de corporum sanitatibus, quas Dominus 
perpetravit? Aliud est si membrorum quoque debi- 
litates, et spiritualium virtutum insignia demonibus 
assignatis. Et si Satanas consurrexerit in semet- 
ipsum, dispertitus est, et non poterit stare, sed finem 
habet. Hoc dicens ex ipsorum confessione volebat 
intelligi quod in eum non credendo’in regno diaboli 
esse delegissent, quod utique adversum se divisum 
stare non posset. LEligant ergo Phariszi quod 
voluerint. Si Satanas Satanam non potest ejicere, 
nihil contra Dominum quod dicerent invenire potue- 
rint. Si autem potest; multo magis sibi prospi- 
ciant, et recedant de regno ejus, quod adversum se 
divisum stare non potest. 

Nemo potest vasa fortis ingressus in domum diri- 
pere, &c.| Fortem diabolum dicit ; vasa ejus, homines 
ab eo deceptos ; domum ejus, mundum, qui in ma- 
ligno positus est. In quo usque ad Salvatoris ad- 
ventum, male pacato potiebatur imperio, quia in 
cordibus infidelium sine ulla contradictione quiesce- 
bat. Alligavit autem fortem Dominus, hoc est, ab 

electorum seductione compescuit diabolum, et tunc 
domum ejus diripuit: quia erectos a diaboli laqueis 
eos quos suos esse preevidit, ecclesia suze membris 
adunavit, ac per distinctas in ea graduum variorum 
dignitates ordinavit. Vel certe domum ejus diripuit, 
quia omnes mundi partes quibus olim hostis domi- 
nabatur antiquus, apostolorumque successoribus, ut 
in sua quisque provincia revocatos ab errore populos 
ad viam vite converteret, distribuit. Ostendit ergo 
per parabolam, sed jam manifestissimam Dominus, 
quod non concordi fallax operatione cum dzemonibus 
ut calumniabantur, sed diversa prorsus atque ad- 
versa virtute divinitatis homines a demonibus libe- 
raret: ideoque grande scelus committerent qui hoc 
quod Dei esse cognoverant diaboli esse clamabant. 

Amen dico vobis, Quoniam omnia dimittentur, &c.| 
Omnia peccata et blasphemiz, non passim dimittun- 
tur omnibus hominibus, sed lis qui dignam pro 
erratibus suis in hac vita pcenitentiam egerint. 
Neque ullum habet locum prave assertionis vel 
Novatianus ut poenitentibus eis qui in martyrio 
lapsi sunt veniam neget esse tribuendam: vel Ori- 
genes ut asserat post judicium universale transactis 
licet seculorum voluminibus innumeris, cunctos pec- 
catores ac blasphemos veniam peccatorum esse con- 
secuturos, atque ad regnum cceleste perducendos. 
Cujus errorem sequentia quoque Domini verba red- 
arguunt, cum subditur, 

Qui autem blasphemaverit in Spiritum Sanctum, &c. | 
Qui ergo manifeste intelligens opera Dei cum de 
virtute negare non possit, stimulatus invidia calum- 
niatur, et Christum Deique verbum et Spiritus Sancti 
opera dicit esse Beelzebub, isti non dimittetur neque 
in presenti seculo neque in futuro. Non quod nege- 
mus, et el si poenitentiam agere voluerit, posse 
dimitti ab eo qui vult omnes homines salvos fieri, 

et in agnitionem veritatis venire: sed quod ipsi 
Judici et largitori veniz credentes, qui et se pceni- 
tentiam semper accepturum, et hanc blasphemiam 
nunquam dicit esse remittendam, credamus hunc 
blasphemum exigentibus meritis, sicut nunquam ad 
remissionem, ita nec ad ipsos digne peenitentiz 
fructus esse perventurum, juxta hoc quod Joannes 
Evangelista de quibusdam blasphemiz suze merito 
exceecatis, veracissime scripsit: Propterea non pote- 
rant credere, quia iterum dixit Esaias, Excecavit 
oculos eorum, et induravit cor eorum, ut non videant 
oculis, et intelligant corde, et convertantur, et sanem 
eos. Sola ergo blasphemia in Spiritum Sanctum, 
qua quisque in similitudinem diaboli et angelorum 
ejus contra conscientiam suam majestatem Deitatis 
oppugnare non trepidat, non habet remissionem in 
eternum, sed reus erit zterni delicti, sicut evange- 
lista manifeste declarat, qui posito hoc Domini tes- 
timonio subjunxit, atque ait, 

Quoniam dicebant, spiritum immundum habet.| Nam 
neque ii qui Spiritum Sanctum non esse, neque 
qui hunc esse quidem sed Deum non esse, neque qui 
hune Deum quidem esse, sed Patre Filioque mino- 
rem credunt et confitentur, quia non invidentia 
diabolica, sed humana ignorantia ducti faciunt hoc, 
irremissibilis blasphemiz crimine tenentur: qua 
proprie principes Judzorum et quique simili invidiz 
peste corrupti, majestatem blasphemant, sine fine 
peribunt. Quod vero secundum Mattheum dicitur, 
Eum qui blasphemaverit in Spiritum Sanctum, vel 
verbum dixerit contra Spiritum Sanctum, non 
habere remissionem neque in hoc seculo, neque in 
futuro, datur intelligi, quasdam culpas in hoc seculo, 
quasdam vero in futuro laxari. Quod enim de uno 
negatur, consequens intellectus patet, quia de qui- 
busdam conceditur. Sed tamen hoc de minimis 

parvisque peccatis fieri posse credendum est, sicut 
est assiduus otiosus sermo, immoderatus risus, vel 
peccatum cure rei familiaris, que vix sine culpa 
vel ab ipsis agitur qui culpam qualiter declinare 
debeant sciunt, aut in non gravibus culpis errore 
ignorantize, quee cuncta etiam post mortem gravant, 
si adhuc in hac vita positis minime fuerint relaxata. 
Hoc tamen sciendum est, quia illic saltem de mini- 
mis nil quisque purgationis obtinebit, nisi bonis hoc 
actibus in hac adhuc vita positus ut illic obtineat 
promereatur. 

Et veniunt mater ejus et fratres, &c.] Fratres 
Domini, non filii beatze semper virginis Marie, juxta 
Helvidium, ne filii Joseph ex alia uxore, juxta quos- 
dam, putandi: sed eorum potius intelligendi sunt 
esse cognati. Sane quod Dominus ad matrem fra- 
tresque rogatus, ab officio verbi dissimulat egredi, 
non materne refutat obsequia pietatis, cujus pre- 
ceptum est, Honora patrem tuum et matrem: sed 
paternis se mysteriis amplius quam maternis debere 
monstrat affectibus: idem nobis exemplo quod verbo 
commendans, cum ait, Qui amat patrem aut matrem 
plus quam me, non est me dignus. Non injuriose 
fratres contemnit: sed opus spirituale carnis cog- 
nationi przferens, religiosiorem cordium copulam 
docet esse quam corporum. Mystice autem mater 
et fratres Jesu, synagoga, ex cujus carne est editus, 
et populus est Judzorum, qui Salvatore intus do- 
cente venientes intrare nequeunt; cujus spiritualiter 
intelligere dicta negligunt. Praeoccupans enim turba 
ejus ingreditur domum, ejus auscultans sermonibus, 
ut evangelista Matthzeus declarat: quia differente 
Judza gentilitas confluxit ad Christum, atque in- 
terna vite mysteria quanto fide vicinior, tanto mente 
capacior hausit. Juxta quod Psalmista ait, Acce- 
dite ad eum et illuminamini. 

Et dicunt et, Ecce mater tua, &c.| Intus verbum, 
intus est lumen. Unde alibi, Ut intrantes, inquit, 
videant lumen. Si ergo foris stantes nec ipsi ag- 
noscuntur parentes, et propter nostrum fortasse non 
agnoscuntur exemplum, quemadmodum nos agnos- 
cemur, si foris stemus? Foris enim stantes, volunt 
Dominum videre cognati ipsius: quum Judzi spi- 
ritualem in lege sensum non querentes, sese ad 
custodiam literze foris fixerunt, et quasi Christum 
potius ad carnalia docenda cogunt exire, quam se ad 
discenda spiritualia consentiunt ingredi. 

it circumspiciens eos, qui in circuitu ejus sede- 
bant, &c.| Cum is qui voluntatem Dei fecerit, soror 
et frater Domini dicitur, propter utrumque sexum 
qui ad fidem colligitur, mirum non est. Mirandum 
vero valde est, quomodo etiam mater dicatur. Fi- 
deles etenim discipulos fratres vocare dignatus est, 
dicens: Ite, nunciate fratribus meis. Qui ergo frater 
Domini fieri ad fidem veniendo potuerit, querendum 
est, quomodo etiam mater esse possit. Sed scien- 
dum est nobis, quia qui Jesu frater et soror est 
credendo, mater efficitur preedicando. Quasi enim 
parit Dominum, quem cordi audientis infuderit. Et 
mater ejus efficitur, si per ejus vocem amor Domini 
in proximi mente generatur. 

Cap. xviit. Et iterum cepit docere ad mare.| Si 
evangelium Matthei inspicimus, patet profecto hanc 
doctrinam Domini ad mare eadem die qua superio- 
rem in domo celebratum esse sermonem. 'Terminato 
namque eo sermone, subjunxit continuo Matthzus 
dicens, In illo die exiens de domo sedebat secus 
mare, et congregatz sunt ad eum turbe multe, &c. 

Non solum autem facta et verba Domini, verumetiam 
itinera ac loca in quibus virtutes operatur et pre- 
dicat, coelestibus sunt plena sacramentis. Post 
sermonem quippe in domo habitum, ubi nefanda 
blasphemia demonium habere dictus est, egrediens 
docebat ad mare, ut ostenderet se relicta ob culpam 
perfidiz Judea, ad gentes salvandas esse transitu- 
rum. Gentilium namque superba et incredula diu 
corda merito tumidis amarisque fluctibus maris 
assimilantur. Domum vero Domini, perfidam fuisse 
Judzam quis nesciat? Sed relicta domo in qua 
blasphemias perpessus est impiorum, ccepit docere 
ad mare, quia derelicta ob incredulitatem synagoga, 
ad colligendam per apostolos populi gentilis mul- 
titudinem venit. Unde apte premittitur, quod eo 
in domo preedicante, mater ac fratres ejus foris 
steterunt, et quasi agniti ab illo non sint, ac sic 
de domo exiens ad mare docturus transierit, quia 
postquam synagoga ad custodiam se litere foris 
fixit, internisque dominicee fidei arcanis figuras legis 
anteponere maluit, Dominus sacramenta salutis que 
illa spreverat, externis per orbem nationibus con- 
tulit. 

Et congregata est ad eum turba multa, ita ut in 
navem ascendens, &c.| Quod turba multa ad Domi- 
num docentem ad mare congregata est, significat 
frequentiam populorum preedicantibus apostolis ad 
fidem veritatis confluentium. Quod vero ipse navem 
ascendens sedebat in mari, preefigurabat ecclesiam 
in medio nationum non credentium et contradicen- 
tium edificandam. Quasi enim Dominus sedet in 
navi, medio in mari posita, cum mentes fidelium inter 
infideles commorantium gratia sue visitationis illus- 
trat; dilectamque sibi in his mansionem consecrat. 
Porro, turba que circa mare super terram posita 
verbis Domini auscultabat, ita ut nec fluctibus maris 

tangeretur, ne cum illo in navi transcensis fluctibus 
sederet, illorum aptissime gestat figuram qui nuper 
ad audiendum verbum convenerant. Et quidem 
pietate animi a reproborum amaritudine, obscuritate, 
instabilitate, secreti sunt: sed necdum ccelestibus 
mysteriis quee desiderant imbuti. 

Cap. x1x. Ht dicebat illis in doctrina sua, Audite, 
&c.| Ipse Dominus in sequentibus hance parabolam 
exponens, semen esse verbum Dei, seminantem vero 
selpsum asseverat. Quod vero dicit, quia exiit se- 
minans ad seminandum, nobis querendum reliquit. 
Exit ergo seminans ad seminandum, quia Dominus 
de sinu Patris egrediens venit in mundum, ac verbum 
veritatis quod apud Patrem vidit, humano generi 
vel per seipsum, vel per eos quos instituit ipse semi- 
navit: juxta quod in ejus laudibus dicit Abacuc, Ex- 
isti in salutem populi tui, ut salvos facias Christos 
tuos, id est eos quos unctione Spiritus tui consecrare, 
ac tui sancti nominis participes facere dignaris. Vel 
certe exiit ad seminandum, cum post vocatam ad 
fidem suam partem synagoge electam,ad collectionem 
quoque gentium gratiz suze dona diffudit. Quod ip- 
sum etiam suo itinere designavit, cum post preedica- 
tionem domi habitam ad mare docturus exut. De- 
nique in domo predicans quosdam ob blasphemiz 
suz scelus irremissibile deservit ; quosdam ob devo- 
tionem pietatis matrem suam appellavit et fratres. 
Quod differentiam manifeste Judzeze gentis exprimit: 
in qua multi Domino rebelles, nonnulli sunt divina 
adoptione condigni. 

Et dum seminat, aliud cecidit circa viam, &c.] In 
evangelio Luce ita de hoc semine scriptum est: 
Aliud cecidit secus viam, et conculcatum est, et volu- 
cres ceeli comederunt illud. Quzecunque ergo Domi- 
nus in hac parabola exponere dignatus est, pia fide 
suscipienda sunt. Que vero tacita nostra intelligentiz 

dereliquit, aque pia intentione perquirenda ac per- 
stringenda sunt breviter. Semen quod circa viam ce- 
cidit, duplici lesura disperiit, et ab itinerantibus sci- 
licet conculcatum, et a volucribus raptum. Via ergo 
est mens assiduo malarum cogitationum meatu trita 
atque arefacta, ne verbi semen accipere ac germinare 
sufficiat : atque ideo quicquid boni seminis vicinia 
talis viz contigerit, perit; quia improbo pessimz 
cogitationis transitu conculcatum a demonibus rapi- 
tur. Qui recte volucres cceli, sive quia ccelestis spi- 
ritualisque sunt naturze, sive quia per aera volitant, 
appellantur. 

Aliud vero cecidit super petrosa, &c.| Et hujus 
mysterium seminis Dominus exponit. In qua vide- 
licet expositione discimus, quia nequaquam ipsz res 
in una eademque significatione semper allegorice 
ponantur. Namque petram duritiam proterve men- 
tis, terram lenitatem anime obedientis, solem dicit 
fervorem persecutionis szvientis, cum ipse alibi so- 
lem in bono ponat, dicens fulgere justos in futuro 
quasi solem in regno Patris eorum: et in structura 
domus spiritualis fodiendum in altum, terram ejicien- 
dam, et petram in fundamento doceat esse locandam, 
hoc est ab imo cordis sinu cogitationes terrenas ex- 
purgandas, et fortitudinem fidei invicte pro his in 
fundamento bonorum operum inserendam esse mo- 
neat. In hoc ergo loco, altitudo terre quz compe- 
tenter exculta semen verbi debuerat excipere, pro- 
bitas est animi, disciplinis ccelestibus exercitati, atque 
ad auscultandum obediendumque divinis eloquiis re- 
gulariter instituti. Petrosa vero loca, quae tenui ces- 
pite contecta, susceptum semen cito germinare que- 
unt, sed vim radicis figendz non habent, illa nimirum 
sunt preecordia que nullis discipline studiis erudita, 
nullis tentationum probationibus emollita, dulcedine 
tantum auditi sermonis ac promissis ccelestibus ad 

horam delectantur, sed in tempore tentationis rece- 
dunt: quia cum momentaneam ccelestis oraculi dul- 
cedinem insite sibi austeritati praetendunt, quasi 
locus semini sancto deputatus, magnam lapidum con- 
geriem pauca terre humo cooperiunt. Que ideo 
ad fructum pervenire justitiz non valent, quia parum 
eis inest desiderii salutaris, quod semen vite conci- 
piat, et multum inest duritiz nocentis, quod fructui 
salutis obsistat. 

it dicebat, Qui habet aures audiendi, audiat.| Quo- 
ties hee admonitiuncula vel in evangelio vel in 
Apocalypsi Joannis interponitur, mysticum esse hoc 
quod dicitur, atque ad audiendum discendumque 
salubre insinuatur. Aures enim audiendi, aures 
sunt cordis, et sensus interiores: aures obediendi et 
faciendi quze jussa sunt. 

Iilis autem qui foris sunt, &c.| Notandum in his 
Domini verbis, quod non solum ea que loquebatur, 
verum etiam que faciebat, parabole fuerunt, id est 
rerum signa mysticarum, cum dicuntur illi quibus in 
parabolis omnia fiebant, neque que videbant, neque 
quze audiebant ad intellectum potuisse perducere. 
Quid enim obstaret intuentibus, ne ea que viderent 
ejus facta vel itinera intelligerent, si non his aliquid 
amplius quam carnis oculis patebat, spiritualiter vel- 
let intelligi? [lis ergo qui foris sunt neque appro- 
pinquant pedibus Domini, ut accipiant de doctrina 
ejus, in parabolis omnia fiunt, et facta scilicet et verba 
Salvatoris: quia neque in his que operabatur virtu- 
tibus, neque in eis que preedicabat arcanis, eum cog- 
noscere Deum valent. Ideoque ad remissionem pec- 
catorum, que per gratiam fidei ipstus obtinenda est, 
non merentur attingere. Hi autem sunt qui circa 
viam, ubi seminatur verbum. Et cum audierint, con- 
festim venit Satanas, et aufert verbum quod semina- 
tum est in corde eorum, et cetera. In hac Domini 

expositione omnis eorum qui audire quidem verba 
salutis potuerunt, sed ad salutem pervenire nequeunt, 
distantia comprehenditur. Sunt namque qui verbum 
quod audiunt, nulla fide, nullo intellectu, nulla saltem 
tentandz utilitatis occasione percipere dignantur. 
Quorum indisciplinatis ac duris cordibus mandatum 
verbum confestim immundi spiritus quasi viz trite 
volucres semen eripiunt. Sunt qui auditi verbi et 
utilitatem probant et desiderium gustant: sed ne ad 
id quod probant perveniant, alios hujus viz adversa 
terrendo, alios prospera blandiendo retardant. Quo- 
rum primos Dominus terre petrosz : secundos com- 
parat spinose. Excipiuntur sane gentiles, qui ne 
audire quidem verba vite merentur. Nec mirum 
videri debet, quare spinis divitias comparaverit Do- 
minus, cum ille pungant, istz delectent. Recte enim 
spine vocantur quia cogitationum suarum punctioni- 
bus mentem lacerant. Et cum usque ad peccatum 
pertrahunt, quasi inflicto vulnere cruentant. Sed et 
exceptis vitiorum punctionibus, divitiarum cupido 
plurimum mentem devastat, ac securum esse non 
sinit. Cum enim quisque sollicitus invigilat quo or- 
dine sive arte ea que nondum habet acquirat, qua 
rursum providentia ea que jam acquisierat conservet, 
qua denique gloria ac dignitate acquisitorum copia 
perfruatur: quantis necesse est misera mens per 
horas singulas curarum stimulis exulceretur! Unde 
apte Dominus in expositione spinarum appellaturus 
divitias, preemisit erumnas dicens, Et alii sunt qui in 
spinis seminantur, hi sunt qui verbum audiunt, et 
eerumne seculi et deceptio divitiarum, et circa re- 
liqua concupiscentize introeuntes suffocant verbum : 
et sine fructu efficitur. AZrumnez (inquit) seculi et 
deceptio divitiarum. Quemcunque enim superva- 
cuus divitiarum decipit appetitus, necesse est mox 
curarum erumna continuarum comitans, sive etiam 

precurrens, affligat. Quid enim erumnosius illis, 
qui quanto plus habent, tanto plus egent, et minus 
sibi ipsis habere videntur ? Juxta quod poetarum qui- 
dam philargyris illudens ait: Crescit amor nummi 
quantum ipsa pecunia crescit. Quantoque feliciores 
non solum appetitu verarum divitiarum verumetiam 
ipso contemptu falsarum, qui se esse veraciter faten- 
tur tanquam nihil habentes et omnia possidentes! 
Bene autem cum dixisset, Et erumnez seculi et de- 
ceptio divitiarum, addidit, Et circa reliqua concupis- 
centiz. Przecipit enim scriptura: Concupiscens sa- 
pientiam serva mandata, et Deus preebet illam tibi. 
Kt iterum dicit, Beatus vir qui timet Dominun, in 
mandatis ejus cupit nimis. Cui contra, qui neglecta 
sapientia mandatisque Domini contemptis circa re- 
liqua concupiscens aberrat, nec fructum accipere sa- 
pientize, nec ad gaudium potest vere beatitudinis at- 
tingere. Suffocant enim hujusmodi concupiscentiz 
verbum, quia importunis cogitationibus suis guttur 
mentis strangulant. Kt dum bonum desiderium intrare 
ad cor non sinunt, quasi aditum flatus vitalis necant. 
Cui justo judicio contingit, ut quantum circa reliqua 
concupiscit, tantum longe absit ab illo pauperum 
spiritu desiderio, quo cupiunt dissolvi et esse cum 
Christo. Quin potius timet miser quod revera eventu- 
rum est ei, dissolvi ab hac vita, et esse cum diabolo. 

Et hi sunt qui super terram bonam, &c.| ‘Terra 
bona, hoc est fidelis electorum conscientia, omnibus 
terree nequam proventibus contraria facit, quia et 
commendatum sibi semen verbi libenter excipit, et 
exceptum inter adversa ac prospera constanter ad 
fructus usque tempora conservat. Fructificat autem 
et facit unum triginta, et unum sexaginta, et unum 
centum. ‘Triginta videlicet, cum fidem sancte Tri- 
nitatis electorum cordibus insinuat. Sexaginta, cum 
perfectionem docet bone operationis. Nam quia in 

senario numero mundi ornatus expletus est, recte 
per hunc bona operatio designatur. Centum, cum 
in universis que agimus, quzrenda nobis in regno 
celesti premia demonstrat. Centum namque que 
computando in dexteram transferuntur, recte in sig- 
nificatione ponuntur perpetuz beatitudinis. Si qui- 
dem triginta et sexaginta in leva adhuc manu con- 
tinentur, centum transeunt ad dexteram. Quamyis 
enim magna sit fides, que nobis cognitionem nostri 
Conditoris revelat, magna sint opera, quibus fides ne 
sit otiosa consummatur, in hac tamen ambo sunt vita 
necessaria. Pramium vero fidei et operationis, que 
per dilectionem exercentur, in futura est vita speran- 
dum. 

Cap. xx. Kt dicebat illis, Nunquid venit lucerna, 
&c.?] Quia supra dixerat apostolis, et eis qui cum 
illis erant, Vobis datum est nosse mysterium regni 
Dei: illis autem qui foris sunt, in parabolis omnia 
fiunt. Nunc ostendit per eos, aliquando etiam cz- 
teris idem mysterium esse revelandum, et pectus 
omnium, qui domum Dei essent intraturi, fidei flam- 
mis illustrandum. Quibus etiam verbis typice fidu- 
ciam docet predicandi, ne quis timore carnalium 
incommodorum lucem scientiz, quam novit, abscon- 
dat. Modii namque et lecti nomine, vitam hance 
presentem, et carnem, in qua vivimus: lucerne 
autem vocabulo, verbum quo illustramur, designat. 
Nam quia tempus vite nostrz sub certa divine pro- 
visionis mensura continetur, recte modio comparatur. 
Lectum vero anime, corpus, in quo temporaliter 
inhabitans, quiescit, recte appellari posse, quis non 
videat? Unde sanato cuidam dicitur, Surge, tolle lec- 
tum tuum, et vadeindomumtuam. Quod est aperte 
dicere, Surge, de corpore negligentiz: et corpus, in 
cujus desideriis diutius jacebas, in exercitia bonorum 
operum sedulus attolle: et sic, domum zterne habi- 

tationis, pramia bonorum operum percepturus, in- 
gredere, Qui ergo amore hujus vite temporalis et 
illecebrarum carnalium occultat verbum Dei, quasi 
modio, vel lecto lucernam operit ; quia concupiscen- 
tias carnis praponit manifestationi veritatis, quam 
preedicare metuit. Super candelabrum autem ponit 
lucernam, qui corpus suum ministerio Dei subjicit, 
ut superior sit preedicatio veritatis, et inferior servi- 
_tus corporis: per ipsam tamen corporis servitutem 
excelsior luceat doctrina, que per officia corporalia, 
id est, per vocem et linguam et czteros corporis 
motus, in bonis operibus insinuatur discentibus. 
Super candelabrum ergo ponit lucernam, cum dicit 
apostolus: Non sic pugno, tanquam aerem cadens, 
sed castigo corpus meum, et servituti subjicio; ne 
forte aliis przedicans, ipse reprobus efficiar. 

Non enm est aliquid absconditum, &c.| Nolite, 
inquit, erubescere evangelium Dei, sed inter tene- 
bras persecutorum, lumen verbi supra vestri cor- 
poris candelabrum levate; fixa mente retinentes 
illum retributionis extremze diem, quo illuminabit 
Dominus abscondita tenebrarum, et manifestabit 
cogitationes cordium. Tunc enim et vos a Deo 
laus, et adversarios veritatis poena manet eterna. 

Si quis habet aures audiendi, audiat.| Si quis 
habet sensum intelligendi verbum Dei, non se sub- 
trahat, non auditum ad fabulas convertat, sed scru- 
tandis eis que Veritas dixit, diligenter aurem accom- 
modet, diligenter manus implendis eis quae jam 
intellexit, diligenter lmguam przedicandis opportune 
importuneque subjiciat. 

Et dicebat illis, Videte quid audiatis. In qua 
mensura, &c.| Si solerter (inquit) omnia quz valetis 
bona facere, ac proximis intimare studetis; aderit 
divina pietas, que vobis, et in presenti, sensum 
altiora capiendi, ac potiora gerendi, effectum con- 

ferat; et in futuro, supra id quod sperare nostis, 
dona vobis xterne retributionis vere adjiciat. 

Qui enim habet, dabitur ih, &c.| Tota (inquit) 
intentione, verbo quod auditis, reminiscendo et 
scrutando operam date: quia qui amorem habet 
verbi, dabitur illi etiam sensus intelligendi quod 
amat. At qui verbi amorem non habet audiendi, 
etiam si vel naturali ingenio vel literarum sibi callere 
videtur exercitio, nulla verze sapientiz dulcedine 
gaudebit. Quod etsi specialiter dictum esse videtur 
de apostolis, quibus caritate fideque potius datum 
est scire mysterium regni Dei, et de perfidis Judzis, 
qui in parabolis videntes, non videbant; et au- 
dientes, non intelligebant; quod videlicet literam 
legis, in qua gloriabantur, essent amissuri: potest 
tamen et generaliter accipi quod nonnunquam lector 
ingeniosus negligendo se privet sapientia, quam 
tardus ingenio sed studiosus, elaborando degustat. 

Et dicebat illis, Sic est regnum Dei, quemadmo- 
dum si homo jactet sementem, &c.| Semen homo 
jactat in terram, cum cordi suo bonam intentionem 
inserit. Et postquam semen jactaverit, dormit; 
quia jam in spe boni operis quiescit. Nocte vero 
exurgit ac die, quia inter adversa et prospera pro- 
ficit. Et semen germinat et crescit, dum ille nescit: 
quia et cum adhuc metiri incrementa sua non valet, 
semel concepta virtus ad profectum ducitur. Et 
ultro terra fructificat: quia preeveniente se gratia, 
mens hominis spontanea ad fructum boni operis 
assurgit. Sed hee eadem terra primum herbam, 
deinde spicam, deinde plenum frumentum producit 
in spica. Herbam quippe producere, est inchoationis 
bone adhuc teneritudinem habere. Ad spicam vero 
herba pervenit, cum se virtus animo concepta ad 
profectum boni operis pertrahit. Plenum vero fru- 
mentum in spica fructificat: quando jam in tantum 

virtus proficit, ut esse robusti et perfecti operis 
possit. Et cum se produxerit fructus, statim mittit 
falcem, quoniam adest tempus messis. Omnipotens 
enim Deus producto fructu mittit faleem, et messem 
suam desecat, quia cum unumquemque ad opera 
perfecta perduxerit, ejus temporalem vitam per emis- 
sam sententiam incidit, ut granum suum ad ccelestia 
horrea perducat. Cum ergo desideria bona con- 
cipimus, semen in terram mittimus. Cum _ vero 
operari recta incipimus, herba sumus. Cum autem 
ad perfectum boni operis crescimus, ad spicam per- 
venimus. Cum in ejusdem operationis perfectione 
solidamur, jam plenum frumentum in spica_pro- 
ferrmus. Nullus itaque qui ad bonum propositum 
adhuc in mentis teneritudine esse conspicitur, quia 
frumentum Dei ab herba incipit ut granum fiat. 

kt dicebat, Cui assimilabimus regnum Dei, &c. ?| 
Regnum Dei predicatio evangelii est, et notitia 
scripturarum que ducit ad vitam, et de qua dicitur 
ad Judzos: Auferetur a vobis regnum Dei, et da- 
bitur genti facienti fructus ejus. Simile est ergo 
hujuscemodi regnum grano sinapis, quod juxta 
evangelium Matthei accipiens homo seminavit in 
agro suo. Homo qui seminat, a plerisque Salvator 
intelligitur, quod in animis credentium seminet. Ab 
aliis homo ipse seminans in terra sive agro suo, hoc 
est in semetipso, et in corde suo. Quis est iste 
qui seminat, nisi sensus noster et animus?) Qui 
suscipiens granum preedicationis, et fovens sementem 
humore fidei, facit in agro sui pectoris pullulare. 

Quod cum seminatum, inquit, fuerit in terra, &c.] 
Preedicatio Evangelii minima est in omnibus disci- 
plinis. Ad primam quippe doctrinam fidem non 
habet veritatis, hominem Dominum Deum mortuum 
et scandalum crucis predicans. Confert hujusce- 
modi doctrinam dogmatibus philosophorum, et libris 

eorum et splendori eloquentiz, compositionique ser- 
monum, et videbis quanto minor sit ceteris semini- 
bus sementis evangelii. Sed illa cum creverint, nihil 
mordax, nihil vividum, nihil vitale demonstrat. 
Totum flaccidum marcidumque ebullit in olera et 
in herbas, que arescunt et corruunt. Heec autem 
predicatio que parva videbatur in principio, vel 
cum in anima credentis, vel cum in toto mundo sata 
fuerit, non exurgit in olera, sed crescit in arborem, 
ut in aliis evangelistis apertissime dicitur. Ascendit 
ergo granum sinapis seminatum in terra sive agro 
Domini, et de olere mutatur in arborem, cujus 
natura est altitudine, amplitudine, annositate, her- 
barum omnium transcendere naturam. Magna est 
enim hujus altitudo arboris, quia mentes auditorum 
suorum predicatio evangelii ad appetenda ccelestia 
sustollit. Diffusa est ramis, quia per predicatores 
ex sese nascentes, totius mundi terminos occupayit. 
Diuturnitate preeminet, quia veritas quam predicat, 
nullo unquam fine delebitur. Sub umbra_ illius 
volucres cceli habitant, quoniam anime fidelium que 
ad coelestia per desiderium volare, et neglectis tem- 
poralium rerum cupiditatibus sursum cor habere 
consueverunt, juxta Psalmistee vocem, In protectione 
alarum Domini sperabunt. Unde et sponsa in 
Canticis Canticorum, hoe est una de multis anima- 
bus collecta sanctorum ecclesia, gloriatur et dicit: 
Sub umbra illus quem desiderabant sedi, et fructus 
ejus dulcis gutturi meo. Quod est aperte dicere : 
Sub protectione illius quem videre desiderabam, me 
czeterorum solatio destitutam subjeci, et gaudium 
aspectus ac presentia illius dulcis cordi meo, quic- 
quid extra illum est me contemnere, immo fastidire 
coegit. 

Et talibus multis parabolis loquebatur eis verbum, 
&c.] Non hoc ita dictum est, quasi nullum apertum 

ad turbas sermonem fecerit, sed per solas parabolas 
loquutus eis fuerit: verum ita potius, quia nullus 
facile sermo ejus invenitur in quo non aliquid para- 
bolarum sit intermixtum. 


LIBER II. 


Lit ait illis illa die cum sero esset factum, Transeamus, 
&c.] In hac navigatione Dominus, utramque unius 
ejusdemque sue persone naturam dignatur osten- 
dere: dum ipse, qui, ut homo, dormit in navi, furo- 
rem maris verbo compescit ut Deus. Porro juxta 
allegoriam mare quod cum suis transire desiderat, 
tenebrosus amarusque seculi przesentis estus acci- 
pitur. Navicula autem quam ascendit, nulla melius 
quam sacratissime passionis ipsius intelligitur arbor. 
Cujus beneficio quique fideles adjuti, transcensis 
mundi fluctibus, ad habitationem patriz ccelestis 
quasi ad stabilitatem securi littoris perveniunt. Alize 
autem naves que fuisse dicuntur cum Domino, nec 
tamen in altum ducte, vel aliquid tempestatis pertu- 
lisse narrantur, illos nimirum significant, qui ita fide 
Dominicz crucis imbuti sunt, ut necdum turbine tri- 
bulationum pulsati tantum in pace Kcclesiz suscepta 
fidei mysteria conservent : vel certe eos qui post cre- 
bras tentationum procellas aliquantula ad tempus 
serenitate concesse pacis utuntur. Incertum namque 
est naves illa utrum nuper factz in portum deductz 
sint, an post experta maris pericula ad portum re- 
ductz. Unde utrosque recte possunt designare, et 
eos videlicet qui necdum sunt tentationibus probati, 
et illos qui post examinationem crebram tribulatio- 
num pro Christo aliquanta sopitis tentationibus sunt 
rerum tranquillitate potiti. 

Et facta est procella magna venti, &c.| Discipulis 

navigantibus Christus obdormivit: quia calcantibus 
seculum fidelibus futurique regni quietem animo 
meditantibus, et vel secundo Spiritus Sancti flatu vel 
remigio propril conatus infidos mundi fastus certatim 
post terga jactantibus, tempus subito Dominicz pas- 
sionis advenit. Unde bene hoc sero facto gestum 
fuisse perhibetur, ut veri solis occubitum non sola 
Domini dormitio, sed et ipsa decedentis lucis hora 
significet. Ascendente autem illo puppim crucis, qua 
somnum mortis caperet, fluctus blasphemantium per- 
secutorum dzmoniacis excitati procellis, assurgunt. 
Quibus tamen non ipsius patientia turbatur, sed 
discipulorum imbecillitas concutitur, trepidat, peri- 
clitatur. 

Et excitant eum, et dicunt ei, Magister, &c.| Et ci- 
tant Dominum discipuli, ne eo dormiente fluctuum 
feritate dispereant, quia cujus mortem viderant, maxi- 
mis votis resurrectionem querebant, ne si diutius 
ipse morte carnis sopiretur, eorum mens spirituali in 
perpetuum morte periret. Unde bene sequitur: 

Et exurgens comminatus est vento, &c.| Vento 
quippe exurgens comminatus est: quia resurrectione 
celebrata diaboli superbiam stravit, dum per mortem 
destruxit eum qui habebat mortis imperium. Mare 
quoque silere pracepit, ac tranquillitatem reduxit, 
quia vesanam Judeorum rabiem, que caput quatiens 
clamaverat, Si Filius Dei est, descendat nunc de 
cruce et credemus ei, mortem superando ac de se- 
pulchro resurgendo dejecit. Ubi notandum juxta 
literam, quod omnes creature sentiant Creatorem. 
Quibus enim increpatur et imperatur, sentiunt im- 
perantem. Non errore hereticorum, qui omnia 
putant animantia, sed majestate Conditoris. Que 
enim apud vos insensibilia, illi sensibilia sunt. 

Kit ait illis, Quid timidi estis ? &c.| Recte arguuntur 
qui prasente Christo timebant, cum utique qui ei 

adhzeserit, perire non possit. Cui simile est hoc, 
quod post mortis somnum discipulis apparens expro- 
bravit meredulitatem illorum et duritiam cordis, quia 
i, qui viderant eum resurrexisse, non crediderunt. 
Iterumque dixit ad eos: O stulti et tardi corde ad 
credendum in omnibus que locuti sunt prophetz ! 
Nonne hee oportuit pati Christum, et ita intrare in 
gloriam suam? Ac si per metaphoram navigii diceret : 
Nonne oportuit Christum soporari verrentibus undi- 
que fluctibus navem in qua dormiebat, et ita exper- 
gefactum sedatis extemplo tumidis gurgitum estibus 
divinitatis suze cunctis patefacere virtutem? Et ti- 
muerunt timore magno, et dicebant ad alterum: 
Quis putas est iste? quia ventus et mare obediunt 
el. Matthzeus ita scribit: Porro homines mirati sunt 
dicentes, Qualis est hic? et cetera. Non ergo dis- 
cipuli sed nautze et czeteri qui in navi erant miraban- 
tur, et de ejus, cui ventus et mare obediret, persona 
dubitabant. Sin autem quis contentiose voluerit 
eos qui mirabantur fuisse discipulos, responde- 
bimus recte homines appellatos, quia necdum poten- 
tiam noverant Salvatoris. It nos quoque singuli 
cum signo Dominice crucis imbuti seculum relin- 
quere disponimus, navem profecto cum Jesu con- 
scendimus, mare transire conamur. Sed qui non 
dormitabit, neque obdormiet, Israel custodiens sem- 
per, nobis tamen seepe navigantibus quasi inter zequo- 
ris fremitus obdormit, quando crebrescente inter 
medios virtutum nisus, vel immundorum spirituum, 
vel hominum paucorum, vel ipso nostrarum cogita- 
tionum impetu, fidei splendor obtenebrescit, spei cel- 
situdo contabescit, amoris flamma refrigescit. Verum 
inter hujusmodi procellas ad illum necesse est gu- 
bernatorem curramus, illum sedulo excitemus, qui 
non serviat sed imperet ventis. Mox tempestates 

compescet, refundet tranquillitatem, portum salutis 
indulgebit. 

Cap. xxi. Et venerunt trans fretum maris, &c.| Ge- 
rasa est urbs insignis Arabie trans Jordanem juncta 
monti Galaad, quem tenuit tribus Manassa, non 
longe a stagno Tiberiadis, in quod porci precipitati 
sunt. Significat autem nationem gentium, quam 
post somnum passionis, resurrectionisque suze gloriam 
missis preedicatoribus Salvator est visitare dignatus. 
Unde bene Gerasa, sive Gergesii (ut quidam legunt) 
colonum ejiciens sive advena propinquans interpre- 
tatur: videlicet insinuans quia gentium populus et 
eum a quo nequiter incolebatur hostem de suo 
corde repulerit, et qui erat longe, factus sit prope 
in sanguine Christi. 

Et exeunte eo de navi statim occurrit ei, &c.| Homo 
iste qui spiritu vexabatur immundo, et Domino ve- 
sanus, sed mox curandus occurrit, figuram habet 
populi gentilis, qui usque ad tempora Dominicz in- 
carnationis, dzmonicis delusus doctrinis, idola pro 
Deo colebat. Qui domicilium habebat in monu- 
mentis, quia in mortuis operibus, hoc est in peccatis, 
delectabatur. Quid enim sunt corpora perfidorum, 
nisi queedam defunctorum sepulchra, in quibus non 
Dei habitat sermo, sed anima peccatis mortua re- 
cluditur ? 

Et neque catenis jam quisquam, &c.| Catenis et 
compedibus graves et dure leges significantur gen- 
tium quibus et in eorum republica peccata cohiben- 
tur. Ruptisque catenis (ut Lucas scribit) agebatur a 
damonio in deserto, qui etiam ipsis transgressis legi- 

bus ad ea scelera cupiditate ducebatur, qua jam vul- 
garem consuetudinem excederent. 

Et semper nocte ac die in monumentis, §c.| Semper 
nocte ac die furebat deemoniosus, quia gentilitas sive 
adversis rerum casibus laboraret, seu pax et prospe- 
ritas aliqua mundi blandientis arrideret, nequaquam 
a servitio malignorum spirituum collum mentis ex- 
cutere noverat, sed per operum foeditatem quasi in 
monumentis jacebat, per factum superbiz in montium 
jugis errabat, per verba durissimee infidelitatis, quasi 
arreptis furibunda cautibus seipsam concidebat. Sed 
attestante Joanne Baptista Dominus de lapidibus 
suscitavit filios Abrahe, dum dura infidelium corda 
ad gratiam pietatis convertit. 

Videns auiem Jesum a longe cucurrit, &c.| Quanta 
Arrii vesania Jesum creaturam et non Deum credere, 
quem Filium Dei altissimi daemones credunt et con- 
tremiscunt? Que impietas Judzorum, eum dicere 
in principe demoniorum ejecisse daemonia, quem ipsa 
demonia fatentur nihil secum habere commune? 
Qui hoc ipsum quod tunc per demoniaci clamavere 
furorem, postmodum in delubris idolorum dicere et 
confiteri non cessarunt, Jesum videlicet esse Chris- 
tum Filium Dei altissimi, nec sese aliquid cum illo 
pacis aut societatis habere. 

Adjuro te per Deum, ne me torqueas, &c.| Hostis 
humane salutis non exiguum sibi ducit esse tormen- 
tum ab hominis lesione cessare, quantoque hunc 
diutius possidere solebat, tanto difficilius dimittere 
consentit. Unde studendum summopere est, ut et 
siquando ut homines a diabolo superemur, mox ejus 
laqueos evitare satagamus, ne si aliquanto tardius 
ejus viribus resistatur, laboriosus quandoque pellatur. 

Et interrogabat eum, Quod tibt nomen est? &c.| 
Non velut inscius nomen inquirit, sed ut confessa 
publice peste quam furens tolerabat, virtus curantis 

gratior emicaret. Sed et nostri temporis sacerdotes, ° 
qui per exorcismi gratiam dzemones ejicere norunt, 
solent dicere patientes non aliter valere curari, nisi 
quantum sapere possunt, omne quod ab immundis 
spiritibus visu, auditu, gustu, tactu, vel alio quolibet 
corporis aut animi sensu vigilantes dormientesve per- 
tulerint, confitendo patenter exponant. (Quod vero 
dicebat spiritus, Legio nomen mihi est, quia multi 
sumus: significat populum gentium non unicuilibet, 
sed innumeris ac diversis idololatriz cultibus esse 
mancipatum. Cui contra scriptum est, quod multitu- 
dinis credentium erat cor unum et anima una. Unde 
bene in Babylonis constructione linguarum unitas per 
Spiritum superbiz scissa, in Hierosolyma est per 
gratiam Sancti Spiritus linguarum varietas adunata. 
Kt illa confusio, hee visio pacis interpretatur, quia 
videlicet electos in pluribus linguis et gentibus una 
fides ac pietas toto orbe pacificando confirmat: re- 
probos autem plures sectz quam linguz dissociando 
confundunt. 

Et deprecabatur eum multum ne se expelleret, &c.| 
In evangelio Lucz ita scriptum est: Kt rogabant 
eum ne imperaret illis ut in abyssum irent. Scie- 
bant ergo demones aliquando futurum, ut per ad- 
ventum Domini mitterentur in abyssum, non ipsi 
futura preedivinantes, sed prophetarum de se dicta 
recolentes. Ideoque gloriam Dominici adventus 
quam mirabantur, ad suam pertimescebant tendere 
damnationem. 

Erat autem ihi circa montem grex porcorum, &c. | 
Ideo permisit quod petebant damonibus, ut per in- 
terfectionem porcorum, hominibus salutis occasio 
preeberetur. Pastores enim ista cernentes, statim 
nunciant civitati. Erubescat Manicheus: si de 
eadem substantia, et ex eodem auctore hominum 
bestiarumque sunt anime, quomodo ob unius ho- 

minis salutem duo millia porcorum suffocantur. In 
quorum tamen interitu figuraliter homines immundi, 
vocis et rationis expertes, judicantur, qui in monte 
superbiz pascentes, lutulentis oblectantur in actibus. 
Talibus enim per cultus idolorum possunt demonia 
dominari. Nam nisi quis porci more vixerit, non in 
eum diabolus accipiet potestatem, aut ad probandum 
tantum, non autem etiam ad perdendum accipiet. 

it exeuntes spiritus immundi introierunt in porcos, 
&c.] Significat quod jam clarificata ecclesia et libe- 
rato populo gentium a dominatione damoniorum, in 
abditis agunt sacrilegos ritus suos qui Christo cre- 
dere noluerunt ceca et profunda curiositate sub- 
mersi. Et notandum quod spiritus immundi nec in 
porcos irent, nisi hoc illis benignus ipse Salvator 
petentibus, quos certe in abyssum posset relegare, 
concederet. Rem necessariam docere nos volens, 
ut scilicet noverimus eos multo minus posse sua 
potestate nocere hominibus, qui nec pecoribus quali- 
buscunque potuerunt. Hanc autem potestatem Deus 
bonus occulta justitia dare nobis potest, injusta non 
potest. 

Qui autem pascebant eos, fugerunt, &c.| Quod pas- 
tores porcorum fugientes ista nunciant, significat, 
quosdam etiam primates impiorum, quanquam Chris- 
tianam legem fugiant, potestatem tamen ejus per 
gentes stupendo et mirando preedicare. 

Et egressi sunt videre quid esset factum. Et ve- 
niunt, &c.| In evangelio Lucz scriptum est, Seden- 
tem ad pedes ejus. Significat autem multitudinem 
vetusta sua vita delectatam, honorare quidem, sed 
nolle pati Christianam legem, dum dicunt, quod eam 
implere non possunt, admirantes tamen fidelem po- 
pulum a pristina perdita conversatione sanatum. 
Sedere namque ad pedes Domini, est eum a quo 
damonia exierant, eos qui a peccatis correcti fuerint, 

fixa mentis intentione vestigia sui Salyatoris que 
sequantur intuerl. Vestitum resumere, est virtutum 
studia que vesani perdiderant jam sana mente reci- 
pere. Cui figura apte congruit illa Domini parabola, 
in qua rediens ad patrem filius luxuriosus et pro- 
digus, mox stola prima cum annulo induitur, mani- 
feste Insinuans quod quisquis vero corde de amissis 
peenituerit, potest donante Christi gratia prima jus- 
titize opera, de quibus ceciderat, cum annulo invio- 
latee fidei recupare. 

Et rogare eum ceperunt, ut discederet, &c.| Con- 
sci fragilitatis suze Geraseni, praesentia Domini judi- 
cant se indignos, non capientes verbum Dei, nec 
infirma adhuc mente pondus sapientiz sustinere 
valentes. Quod et Petro ipsi viso piscium miraculo 
contigisse legitur. Et vidua Sareptana beati Eliz 
cujus se sensit hospitio benedici, nihilominus se 
putavit presentia gravari dicens: Quid mihi et tibi, 
vir Dei? Ingressus es ad me ut rememorarentur 
iniquitates meee, et occideres filium meum ? 

Cumque ascenderet navem, cepit illum deprecari, &c. | 
Hec ex illa apostoli sententia recte possunt intelligi, 
cum ait: Dissolvi et esse cum Christo, multo magis 
optimum, manere in carne necessarium propter vos: 
ut sic quisque intelligat post remissionem peccato- 
rum redeundum esse sibi in conscientiam bonam, et 
serviendum evangelio, propter aliorum etiam salutem, 
ut deinde cum Christo requiescat, ne cum prepro- 
pere jam vult esse cum Christo, negligat ministe- 
rium preedicationis fraternee redemptioni accommo- 
datum. Quod vero Matthzeus duos dicit a damo- 
num legione curatos, Marcus autem et Lucas unum 
commemorant, intelligas unum eorum fuisse personz 
alicujus clarioris et famosioris, quem regio illa 
maxime dolebat, et pro cujus salute plurimum 
satagebat. Hoc volentes significare duo evange- 

gelistee, solum commemorandum judicaverunt, de 
quo facti hujus fama latius preclariusque flagrave- 
rat. Sed et allegoriz summa concordat, quia sicut 
unus a deemonio possessus, sic et duo gentilis populi 
typum non inconvenienter exprimunt. Nam cum 
tres filios Noe generaverit, unius solum familia in 
possessionem ascita est Dei, ex duobus reliquis diver- 
sarum nationum que idolis manciparentur, procreati 
sunt populi. 

Cap. xxii. Et venit quidam de archisynagogis, &c.] 
In hac lectione ubi archisynagogus salvare filiam 
petit suam, sed pergente ad domum ejus Domino 
przoccupans hemorroissa mulier preeripit sanitatem, 
ac deinde filia archisynagogi ad optatam pervenit 
sanitatem, immo de morte revocata est ad vitam, 
salus ostenditur generis humani, que Domino in 
carne veniente ita dispensata est, ut primo aliqui ex 
Israel ad fidem venirent, deinde plenitudo gentium 
intraret, et sic omnis Israel salvus fieret. Quis ergo 
archisynagogus iste, qui ad Dominum pro filia ro- 
gaturus advenit, melius quam ipse Moyses intelli- 
gitur? Unde bene Jairus, id est illuminans sive illu- 
minatus vocatur, qui accepit verba vitz dare nobis, 
et per hec czteros illuminat, et ipse a Spintu Sancto 
quo vitalia monita scribere vel docere posset, illumi- 
natus est. Qui videns Jesum procidit ad pedes ejus, 
quia preevidens in spiritu venturum in carne Domi- 
num, humili corde se ejus potentiz subdidit: quem 
ita circa finem seculi hominem incarnandum esse 
cognovit, ut zternum ante omne seculum Deum 
existere non dubitaret. Si enim caput Christi Deus, 
pedes ejus quid aptius quam assumpta humanitas, 
qua terram nostre mortalitatis tetigit, accipiendi 
sunt? Et procidere archisynagogum ad pedes Jesu, 
est legislatorem cum tota progenie patrum Media- 
torem Dei et hominum longe sibi dignitatis gloria 

preferendum esse cognoscere, et confiter1 cum apo- 
stolo, quia quod infirmum est Dei, fortius est homi- 
nibus. 

Et deprecabatur eum multum dicens, Quoniam filia 
mea, &c.| In evangelio Luce ita scriptum est, Quia 
filia unica erat illi fere annorum duodecim, et hac 
moriebatur. Filia ergo archisynagogi, ipsa est syn- 
agoga, que sola legali institutione composita, quasi 
unica Moysi nata erat. Et hac velut duodecimo 
eetatis anno, hoc est tempore pubertatis appropin- 
quante, moriebatur, quia nobiliter a prophetis edu- 
cata, postquam ad intelligibiles annos pervenerat, 
postquam spiritualem Deo sobolem generare debe- 
bat, subito errorum languore consternata, spiritualis 
vite vias ingredi desperabiliter omisit: et si non a 
Christo succurreretur, horrendam per omnia corru- 
isset in mortem. 

Et abut cum illo, et sequebatur, &c.| Ad puellam 
pergens sanandam Dominus a turba comprimitur, 
quia genti Judaze salutaria monita preebens, quibus 
«gram vitiis ejus conscientiam erigeret, noxia carna- 
lium populorum est consuetudine gravatus. 

Et mulier que erat in profluvio sanguinis, &c.| Mu- 
lier sanguine fluens sed a Domino curata, ecclesia 
est congregata de gentibus, que ingenito carnalium 
delectationum polluta fluxu atque a coetu jam fuerat 
segregata fidellum, sed dum verbum Dei Judzam 
salvare decerneret, illa paratam jam promissamque 
aliis preeripuit spe certa salutem. Notandumque 
quod et archisynagogi duodennis sit filia, et mulier 
heec ab annis duodecim sanguine fluxerit, hoc est 
eodem quo hee nata sit tempore, illa coeperit infir- 
mari. Una enim pene eademque seculi hujus etate, 
et synagoga in patriarchis nasci, et gentium extera- 
rum natio per orbem ccepit idololatrize sanie foedari. 
Nam et fluxus sanguinis bifariam, hoc est, et super 

idololatriz pollutione, et super iis que carnis ac 
sanguinis delectatione geruntur, potest recte intel- 
ligi. 

kt fuerant multa perpessa a compluribus medicis, 
&c.] Medicos sive falsos intellige theologos, sive 
philosophos legumque doctores secularium, qui multa 
de virtutibus vitisque subtilissime disputantes, utilia 
vivendi credendique instituta se mortalibus dare pro- 
mittebant, seu certe ipsos spiritus immundos qui 
velut hominibus consulendo sese pro Deo colendos 
ingerebant. Quibus certatim audiendis gentilitas 
quanto magis naturalis industriz vires expenderat, 
tanto minus potuit ab iniquitatis sue sorde purgari. 
Sed hee ubi populum Judeorum zgrotasse, verum- 
que de ccelo cognovit adesse medicum, ccepit et 
ipsa languoris sui sperare pariter et inquirere reme- 
dium. 

Cum audisset de Jesu, venit, &c.| Venit et Domi- 
num tangit ecclesia, cum ei per fidei veritatem appro- 
pinquat. Venit autem retro, sive juxta id quod ipse 
ait, Si quis mihi ministrat, me sequatur. Et alibi 
preecipitur: Post Dominum Deum tuum ambulabis. 
Sive quia preesentem in carne Dominum non videns, 
peractis jam sacramentis incarnationis illus ad fidei 
et agnitionis ejus gratiam pervenit. Sicque dum 
participatione sacramentorum ejus salvari a peccatis 
meruit, quasi tactu vestimentorum ejus fontem sul 
sanguinis siccavit. Fons quippe sanguinis est origo 
peccati. Cujusque fons sanguinis, est immunde pri- 
mordium cogitationis, ex quo peccatum omne nasci- 
tur. Sed Dominus cum verbis evangelicis non solum 
opera et verba mala compescere, sed et cogitationum 
nequam radicem extirpare curavit, cum hzc utraque 
sacramentis evangelicis emundari donavit, quasi vir- 
tutem ex siccandi fontis obscceni suis vestimentis in- 

Et statim Jesus cognoscens in semetipso virtutem, 
&c.] Non ut ipse que nesciat doceatur interrogat, 
sed ut virtus quam bene noverat, immo quam 
ipse dederat, in muliere declararetur, et declarata 
agnitaque virtute fide1 multi ad salutem perve- 
niant. 

Et dicebant ei discipuli sui, Vides, &c.] Quem 
turba passim comitans comprinit, una credula mulier 
Dominum tangit, quia qui diversis inordinate glome- 
rantium heeresibus, sive perversis moribus gravatur, 
solo catholice ecclesiz fideliter corde .veneratur. 
Nam sicut quidam videntes non vident, et audientes 
non audiunt, ita etiam tangentes non tangunt, qui 
non simplici sed dubio vel simulato corde Christum 
tangunt. Unde cuidam amanti quidem, sed nondum 
plene credenti, dicit ipse, Noli me tangere. Non- 
dum enim ascendi ad Patrem meum. Aperte dicens 
quid sit ipsum veraciter tangere, Patri scilicet aqua- 
lem credere. 

Et circumspiciebat videre eam, &c.| Non oblivis- 
citur fidelium suorum Dominus, nec in se sperantes 
intueri desistit, sed omnes qui salvari merentur, suo 
dignos intuitu ac miseratione judicat. Iste autem 
pauper clamavit, et Dominus exaudivit eum. 

Muler autem timens et tremens, &c.| Ecce quo 
interrogatio Domini tendebat, ut videlicet confitente 
palam muliere veritatem suz diutine infirmitatis, 
subite credulitatis, divine propitiationis, ac donate 
sibi sanationis, et ipsa certius confirmaretur in fide, 
et pluribus salutis et vitae preberetur exemplum. 
Denique sequitur, 

Ille autem dixit, Filia, fides tua, &c.| Nec dixit, 
fides tua te salvam factura est, sed salvam fecit. In 
eo enim quod credidisti, jam salva facta es. — 

Adhuc eo loquente venit ad archisynagogum, &c.]| 
Sanata a profluvio sanguinis muliere, mox filia archi- 

synagogi mortua nunciatur, quia dum ecclesia a viti- 
orum labe mundata, et ob fidei meritum filia est cog- 
nominata, continuo synagoga perfidie simul et in- 
vidie luctu soluta est. Perfidiz quidem, quia in 
Christo credere noluit. Invidiee vero, quia ecclesiam 
credere doluit: scriptum namque est in Actibus 
Apostolorum, Sequenti autem sabbato, pene universa 
civitas convenit audire verbum Domini. Videntes 
autem turbas Judzi, repleti sunt zelo, et contradice- 
bant his que a Paulo dicebantur maledicentes. Et 
quod aiebant nuncii archisynagogo, Quid ultra vexas 
magistrum ? per eos hodieque dicitur, qui adeo desti- 
tutum synagogze statum vident, ut restaurari posse 
non credant: ideoque pro resuscitatione illius sup- 
plicandum esse. non estiment. Sed que impossi- 
bilia sunt apud homines, possibilia sunt apud Deum : 
unde apte sequitur, 

Jesus autem verbo quod dicebatur audito ait archi- 
synagogo, &c.| Archisynagogus ccetus doctorum legis 
accipitur, de quo Dominus ait, Super cathedram 
Moysi sederunt Scribz et Pharisei. Qui si cre- 
dere ipse voluerit, etiam subjecta ei synagoga salva 
erit. 

Et veniunt in domum archisynagogi, &c.| Quia vero 
synagoga letitiam hanc Dominice inhabitationis 
merito infidelitatis amisit, quasi inter flentes et eju- 
lantes mortua jacet. Nec tamen superna pietas fun- 
ditus eam interire patitur, quin potius circa finem 
seculi reliquias ejus secundum electionem gratiz 
saluti et vite restituit. Unde apte subjungitur: 

Et ingressus ait eis, Quid turbamini, &c.?| Homini- 
bus mortua qui suscitare nequiverant, Deo dormiebat, 
in cujus dispositione et anima recepta vivebat, et 
caro resuscitanda quiescebat. Unde mos Christianus 
obtinuit, ut mortui qui resurrecturi esse non dubitan- 

tur, dormientes vocentur : sicut Apostolus : Nolumus 
inquit, vos ignorare, fratres, de dormientibus, ut non 
contristemini sicut et caeteri qui spem non habent. 
Sed et in parte allegoriz cum anima que peccaverit 
ipsa moriatur, tamen ea quam Dominus resuscitan- 
dam atque ad vitam zternam preevidit esse venturam 
nobis quidem mortua fuisse, sed ei obdormivisse dici 
non incongrue potest. 

Et irridebant eum, &c.| Quia verbum resuscitantis 
irridere, quam credere malebant, merito foras exclu- 
duntur, utpote indigni qui potentiam resuscitantis ac 
resurgentis mysterium viderent. Item foras turba 
ejicitur ut puella suscitetur, quia si non prius a se- 
cretioribus cordis expellitur importuna secularium 
multitudo curarum, anima que intrinsecus jacet mor- 
tua non resurget. Nam dum se per innumeras terre- 
norum desideriorum cogitationes spargit, ad conside- 
rationem sui sese nullatenus colligit. 

Et tenens manum puelle ait, &c.| Querat diligens 
lector, quare verax evangelista dictum Salvatoris ex- 
ponens interposuerit de suo, Tibi dico: cum in Syro 
sermone quem posuit, non plus sit dictum, quam 
Puella, surge. Nisi forte propter exprimendam vim 
Dominice jussionis, hoc agendum putavit, magis sen- 
sum loquentis, quam ipsa verba suis curans intimare 
lectoribus. Nam et familiare constat esse evange- 
listis atque apostolis, cum de veteri testamento testi- 
monia assumunt, magis sensum propheticum ponere 
curare quam verba. Tenens autem manum puelle 
Dominus, suscitavit eam, quia nisi prius mundatz 
fuerint manus Judzorum, que sanguine plenez sunt, 
synagoga eorum mortua non consurget. 

Et confestim surrexit puella, et ambulabat.| Bene 
surrexit et ambulabat. (uemcunque enim peccatis 
mortuum supernz manus miserationis resuscitatura 

tetigerit, non solum a sordibus et veterno scelerum 
exurgere, sed et in bonis continuo proficere debet 
operibus, videlicet juxta Psalmistam, ingrediens sine 
macula et opera exercens justitiz. 

Et obstupuerunt stupore maximo, &c.| Ad testimo- 
nium quidem vere resuscitationis dari puelle man- 
ducare preecepit, ne non veritas sed phantasma quod 
apparebat ab incredulis putaretur. Sed etsi quis a 
spirituali morte surrexerit, ccelesti necesse est mox 
pane satietur, et divini scilicet verbi et sacrosancti 
altaris particeps effectus. Nam juxta moralem intel- 
lectum, tres illi mortui quos Salvator in corporibus 
suscitavit, tria genera resurrectionis animarum signi- 
ficant. Siquidem nonnulli consensum male delec- 
tationi preebendo, latente tantum cogitatione peccati, 
sibi mortem consciscunt. Sed tales se vivificare sig- 
nificans Salvator, resuscitavit fillam archisynagogi 
nondum foras elatam, sed in domo mortuam, quasi 
vitium secreto in corde regentem. Alii non solum 
noxiee delectationi consentiendo, sed et ipsum malum 
quo delectantur explendo, mortuum suum quasi extra 
portas efferunt. Et hosce si pceniteant, resuscitare 
demonstrans, suscitavit juvenem filium vidue extra 
portas civitatis elatum, et reddidit matri sue, quia 
resipiscentem a peccati tenebris animam unitati re- 
stituit ecclesiz. Quidam vero non solum cogitando, 
vel faciendo illicita, sed et ipsa peccandi consuetudine 
se quasi sepeliendo corrumpunt. Verum nec ad hos 
erigendos minor fit virtus et gratia Salvatoris, si ta- 
men adsint cogitationes sollicita, que super eorum 
salute velut devote Christo sorores invigilent. Nam 
ad hoc intimandum resuscitavit Lazarum quatuor 
dies in monumento habentem, et sorore attestante 
jam foetentem, quia nimirum pessima noxios actus 
solet fama comitari. Notandum autem, quod quanto 

gravior animz mors ingruerit, tanto acrius necesse 
est, ut resurgere mereatur, poenitentis fervor insistat. 
Nam leviores et quotidiani erratus levioris pcenitentize 
possunt remedio curari. Quod occulte volens osten- 
dere Dominus, jacentem in conclavi mortuam facillima 
ac brevissima voce resuscitat dicens: Puella, surge. 
Quam etiam ob facilitatem resuscitandi jam mortuam 
fuisse negaverat. Delatum autem foras juvenem mor- 
tuum pluribus ut reviviscere debeat dictis. corrobo- 
rat, cum ait: Juvenis, tibi dico, Surge. Quatriduanus 
vero mortuus, ut longa prementis sepulchri claustra 
evadere posset, fremuit spiritu Jesus, turbavit se ip- 
sum, lacrymas fudit, rursum fremuit, ac magna voce 
clamavit: Lazare, veni foras. Et sic tandem qui 
erat desperatus, discusso tenebrarum pondere, vite 
lucique redditur. Sed et hoc notandum, quod quia 
publica noxa publico eget remedio, levia autem pec- 
cata leviori et secreta queunt peenitentia deleri, puella 
in domo jacens paucis arbitris exurgit, eisdemque 
vehementer ut nemini id manifestent precipitur. 
Juvenis extra portam, turba multa comitante atque 
intuente, suscitatur. Lazarus de monumento vo- 
catus, in tantum populis innotuit, ut ob eorum qui 
videre testimonium, plurima Domino turba cum 
palmis occurreret, et multi propter illum abirent ex 
Judeeis, et crederent in Jesum. Quartum vero mor- 
tuum nunciante discipulo Dominus audivit, sed quia 
qui pro ejus excitatione precarentur, vivi defuerant : 
Dimitte, inquit, ut mortui sepeliant mortuos suos, 
id est mali malos noxiis laudibus gravent, et quia 
non adest justus qui corripiat in misericordia, oleum 
peccatoris impinguet caput eorum. 

Cap. xxii. Et egressus inde abit, &c.] Patriam 
ejus Nazareth dicit, in qua erat nutritus. Sed 
quanta Nazarenorum cecitas, qui eum quem in verbis 
factisque ipsius, si mens non leva fuisset, Christum 
cognoscere poterant, ob solam generis notitiam con- 
temnant. Sapientiam autem ad doctrinam, virtutem 
referunt ad sanitates et miracula que faciebat. Que 
solerti ac pulchra distantia commemorat apostolus 
dicens: Judzi signa petunt, et Greci sapientiam 
querunt; nos autem predicamus Christum cruci- 
fixum, Judeis quidem scandalum, gentibus autem 
stultitiam. Ipsis vero vocatis Judeis et Grecis, 
Christum Dei virtutem et Dei sapientiam. In qua 
nimirum sententia virtutem ad signa retulit propter 
Judzos, sapientiam autem ad doctrinam propter 
Grecos, id est gentes. 

Nonne iste est faber filius Marie, &c.| Scandalum 
et error Judezorum, salus nostra est, et hereticorum 
condemnatio. In tantum enim cernebant hominem 
Jesum Christum, ut hunc fabrum et juxta alium 
evangelistam, fabri clamarent filium: fratres quoque 
et sorores ejus secum esse testarentur. Qui tamen 
non liberi Joseph aut Marie juxta hereticos putandi 
sunt, sed potius juxta morem Sacre Scripture cog- 
nati ipsorum sunt intelligendi, quo modo Abraham et 
Loth fratres appellantur, cum esset Loth filius fratris 
Abrahe. Et multa habes hujusmodi. Non autem 
sine certi provisione sacramenti Dominus in carne 
apparens faber et fabri filius astimari ac dici voluit : 
quin potius etiam per hoc se ejus ante secula fillum 
esse docuit, qui fabricator omnium in principio crea- 
vit coelum et terram. Nam etsi humana non sunt 
comparanda divinis, typus tamen integer est, quia 

pater Christi igni operatur et spiritu. Unde et de 
ipso tanquam de fabri filio praecursor suus ait: Ipse 
vos baptizabit in Spiritu Sancto et igni. Qui in 
domo magna hujus mundi diversi generis vasa fabri- 
cat, immo vasa ire sui Spiritus igne molliendo in 
misericordiz vasa commutat. Sed hujus sacramenti 
Judi ignari, divine virtutis opera prosapiz carnalis 
contemplatione despiciunt. 

Et dicebat eis Jesus, Quia non est propheta, &c.| 
Prophetam dici in Scripturis Dominum Jesum Chris- 
tum et Moyses testis est, qui futuram ejus incarna- 
tionem preedicens fills Israel, ait, Prophetam vobis 
suscitavit Dominus Deus vester de fratribus vestris, 
tanquam me ipsum audietis. Non solum autem ipse 
qui caput et Dominus est prophetarum, sed et Elias 
et Hieremias, caeterique prophetz, minores in patria 
sua quam in exteris civitatibus habiti sunt: quia 
propemodum naturale est cives semper civibus invi- 
dere. Non enim considerant przesentia viri opera, 
sed fragilem recordantur infantiam, quasi non et 
ipsi per eosdem etatis gradus ad maturam etatem 
venerint. 

Et non poterat thi virtutem ullam facere, &c.| Non 
quo etiam illis incredulis facere non potuerit virtutes 
multas, sed quo ne multas faciens, cives incredulos 
condemnaret. Potest autem et aliter intelligi, quod 
Jesus despiciatur in domo et in patria sua, hoc est in 
populo Judxorum, et ideo pauca signa ibi fecerit, ne 
penitus inexcusabiles fierent. Majora autem signa 
quotidie in gentibus per apostolos facit, non tam 
in sanatione corporum, quam in animarum salute. 
Quod autem mirari dicitur Dominus incredulitatem 
illorum, non quasi inopinata et improvisa miratur, 
qui novit omnia antequam fiant, sicut nec fidem cen- 
turionis, quasi novam et ante incognitam mirari tunc 
ceepit, quando audiens verba piz confessionis ejus 


IN MARCI EVANG, CAP. V1. 85 


ait, Quia nec in Israel tantam fidem inveni, sed qui 
novit occulta cordis, quod mirandum intimare vult 
hominibus, mirari se coram hominibus ostendit. Mi- 
randa enim erat fides centurionis, qui sine homine 
doctore, sine eloquiis Scripturarum, sine oraculis an- 
gelorum, tantum naturali serisu divinitus illuminato 
cognovit per miracula Deum esse verum, quem per 
humane fragilitatis infirma hominem esse verum no- 
verat. At contra, non minus admiranda Nazareno- 
rum infidelitas, qui et doctoribus abundantes, et elo- 
quiis divinis in quibus Christi preedicabatur adventus, 
ipsum etiam presentem habentes Christum, agnitio- 
nem sui illis et verbis ingerentem et signis, nihilomi- 
nus increduli durabant. Sed in uno eorum, Judex- 
orum miranda notatur cecitas, qui nec prophetis 
suis credere de Christo, nec ipsi inter se nato volue- 
runt credere Christo. In altero fides coronatur gen- 
tium, qui inter Judzos natum sed expulsum ipsi cum 
oraculis sacris Mediatorem Dei et hominum, homi- 
nem Jesum Christum suscipere meruerunt. 

Cap. xxiv. Lit circumibat castella in circuitu do- 
cens, &c.| Benignus et clemens Dominus ac magister 
non invidet servis atque discipulis virtutes suas: et 
sicut ipse curaverat omnem languorem et omnem in- 
firmitatem, apostolis quoque suis dedit potestatem 
ut curarent omnem infirmitatem et omnem languo- 
rem. Sed multa distantia est inter habere et tri- 
buere, donare et accipere. Iste quodcunque agit, 
potestate Domini agit; illi si quid faciunt imbecillita- 
tem suam et virtutem Domini confitentur, dicentes 
ut Petrus, In nomine Jesu Christi Nazareni, surge 
et ambula. 

Et precepit eis ne quid tollerent in via, &c.| Tanta 
preedicatori debet in Deo esse fiducia, ut praesentis 
vite sumptus quamvis non provideat, tamen sibi hos » 
non deesse certissime sciat: ne, dum mens ejus oc- 
cupatur ad temporalia, minus aliis provideat eterna. 

Solet autem queri quomodo Matthzus et Lucas 
commemoraverint dixisse Dominum discipulis, ut nec 
virgam ferrent ; cum dicat Marcus, Et pracepit eis ne 
quid tollerent in via nisi virgam tantum. Quod ita 
solvitur, ut intelligamus sub alia significatione dictam 
virgam que secundum Marcum ferenda est, et sub 
alia lam que secundum Matthzeum et Lucam non 
est ferenda: sicut sub alia significatione intelligitur 
tentatio de qua dictum est, Deus neminem tentat ; 
et sub alia dictum est, Tentat vos Dominus Deus 
vester, ut sciat si diligitis eum. Illa seductionis est, 
hee probationis. Utrumque ergo accipiendum est a 
Domino apostolis dictum, et ut nec virgam ferrent, 
et ut non nisi virgam ferrent. Cum enim secundum 
Matthzeum diceret eis, Nolite possidere aurum neque 
argentum, et cetera; continuo subjecit, Dignus est 
enim operarius cibo suo. Unde satis ostendit, cur 
eos hac possidere ac ferre noluerit. Non quod ne- 
cessaria non sint sustentationi hujus vite, sed quia 
sic eos mittebat ut eis hac deberi monstraret ab illis, 
quibus evangelium credentibus annunciarent. Claret 
autem heec non ita preecepisse Dominum, tanquam 
evangelistae vivere aliunde non debeant quam eis 
preebentibus quibus annunciant evangelium. Alio- 
quin contra hoc preceptum fecisset apostolus, qui 
victum de manuum suarum laboribus transigebat, ne 
culquam gravis esset ; sed potestatem dedisse, in qua 
scirent sibi ista deberi. Cum autem a Domino ali- 
quid imperatur, nisi fiat, inobedientiz culpa est. 
Cum autem potestas datur, licet unicuique non uti, 
et tanquam de suo jure cedere. Hoc ergo ordinans 
Dominus quod eum ordinasse dicit apostolus, iis 
qui evangelium annunciant de evangelio vivere, illa 
apostolis loquebatur, ut securi non _possiderent, 
nec portarent huic vite necessaria, nec magna 
nec minima. Ideo apposuit, Nec virgam, osten- 
dens a fidelibus suis omnia deberi ministris suis, 

nulla superflua requirentibus. Ac per hoc addendo, 
Dignus est enim operarius cibo suo ; prorsus aperuit 
et illustravit, unde hae omnia loqueretur. Hance 
ergo potestatem virgee nomine significavit, cum dixit, 
ne quid tollerent in via nisi virgam tantum, ut intel- 
ligatur quia per potestatem a Domino acceptam (que 
virgee nomine significata est) etiam que non por- 
tantur, non deerunt. Hoc et de duabus tunicis in- 
telligendum est, ne quisquam eorum preter eam 
quam esset indutus aliam portandam putaret, sollici- 
tus ne opus esset cum ex illa potestate posset acci- 
pere. Proinde Marcus dicendo calceari eos sandaliis 
vel soleis, aliquid hoc calceamentum mystice signi- 
ficationis habere admonet, ut pes neque tectus sit, 
neque nudus ad terram, id est nec occultetur evan- 
gelium, nec terrenis commodis innitatur. Et quod 
non portari vel haberi duas tunicas, sed expressius 
indui prohibet dicens, Et ne induerentur duabus tu- 
nicis ; quid eos admonet, nisi non dupliciter, sed sim- 
pliciterambulare? Aliter. In duabus tunicis videtur 
mihi duplex ostendere vestimentum, non quod in 
locis Scythiz glaciali nive rigentibus, una quis tunica 
debeat esse contentus ; sed quo in tunica vestimen- 
tum intelligamus, ne aliud vestiti, aliud nobis futu- 
rorum timore servemus. Allegorice autem perperam, 
onera seculi; per panem, deliciz temporales; per zs 
in zona, occultatio sapientiz designatur. Qui enim 
sapientiz verbum habet, sed hoc erogare proximo 
negligit, quasi pecuniam in zona clausam tenet: et 
scriptum est, Sapientia abscondita, et thesaurus 
occultus, que utilitas in utrisque? Non ergo apo- 
stolis pera, non panis, non zs in zona ferendum est : 
quia quisquis officium doctoris accepit, neque oneri- 
bus secularium negotiorum deprimi, neque desideriis 
carnalibus resolvi, neque commissum sibi talentum 
verbi, sub otio debet lenti torporis abscondere. 

Et dicebat eis, Quocunque introieritis, &c.| In Mat- 
theo ita scriptum est: In quamcunque civitatem aut 
castellum intraveritis, interrogate quis in ea dignus 
sit, et ibi manete donec exeatis. Dat constantiz gene- 
rale mandatum, ut hospitalis necessitudinis jura cus- 
todiant, alienum a preedicatore regni ccelestis astruens 
cursitare per domos, et inviolabilis hospiti jura amit- 
tere. Nec otiose secundum Mattheum, domus 
quam ingrediantur apostoli eligenda decernitur, ut 
mutandi hospitii necessitudinisque violandz causa 
non suppetat. 

Et quicunque non receperint vos, &c.|  Pulvis ex- 
cutitur de pedibus in testimonium laboris sui, quod 
ingressi sint civitatem, et preedicatio apostolica ad 
illos usque pervenerit. Sive excutitur pulvis, ut nihil 
ab eis accipiant, ne ad victum quidem necessarium, 
qui evangelium spreverint. 

Et exeuntes predicabant ut penitentiam agerent, &c. | 
Dicit apostolus Jacobus: Infirmatur quis in vobis, 
inducat presbyteros ecclesiz, et orent super ipsum, 
ungentes eum oleo in nomine Domini: et si in pecca- 
tis sit, dimittentur ei. Unde patet ab ipsis apostolis 
hunc sanctz ecclesiz morem esse traditum, ut ener- 
pumini vel alii quilibet zgroti ungantur oleo, pontifi- 
cali benedictione consecrato. 

Cap. xxv. Et audivit Herodes rex, &c.| Quanta 
Judzorum invidia, qui contra Dominum malitiz 
furor extiterit, ex omnibus pene locis evangelii doce- 
mur. Ecce enim Joannem, de quo dictum est quia 
signum fecit nullum, a mortuis potuisse resurgere, 
nullo attestante credebant: Jesum autem virum ap- 
probatum a Deo virtutibus et signis, in cujus vide- 
licet morte elementa tremuerunt, resurrectionem vero 
atque ascensionem, angeli, apostoli, viri ac foeminz 
certatim predicabant; non resurrexisse, sed furtim 
esse ablatum credere malucrunt. Qui cum dicerent 

Joannem resurrexisse a mortuis, et propterea virtutes 
inopinatas sive operatas esse in illo, bene omnimodis 
de virtute resurrectionis senserunt, quod majoris po- 
tentize futuri sint sancti cum a mortuis resurrexerint, 
quam fuere cum carnis adhuc infirmitate gravarentur. 
Sed et ipsum resurrectionis miraculum non esse in- 
credibile docuerunt, quod nullo docente sponte cre- 
diderunt, qui tamen seipsos rem credibilem in Do- 
mino non credidisse, suze merito cecitatis et invidize 
probarunt. 

Quo audito Herodes ait, Quem ego decollavi Jo- 
annem, &c.| Lucas de hoc ita scripsit: Audivit au- 
tem Herodes tetrarcha omnia que fiebant ab eo, et 
heesitabat, eo quod diceretur a quibusdam quia Jo- 
annes resurrexit a mortuis, a quibusdam vero quia 
Ehas apparuit, et cetera. Intelligendum est ergo 
aut post hanc heesitationem confirmasse eum in animo 
suo, quod ab aliis dicebatur, cum ait, Quem ego de- 
collavi Joannem, hic a mortuis resurrexit: aut ita 
pronuncianda sunt hec verba, ut heesitantem adhuc 
indicent. Si enim diceret, Numquid nam hic est, aut 
numquid forte hic est Joannes Baptista? non opus 
esset admonere aliquid de preenunciatione, quia dubi- 
tans atque heesitans intelligatur. Nunc quia illa verba 
desunt, utroque modo pronunciari potest, ut aut con- 
firmatum eum ex aliorum verbis credentem dixisse 
accipiamus, aut adhuc (sicut Lucas commemorat) 
heesitantem. 

Ipse enim Herodes misit ac tenuit Joannem, &c.] Ve- 
_tus narrat historia, Philippum Herodis majoris filtum, 
sub quo Dominus fugit in Aigyptum, fratrem ejus 
Herodis sub quo passus est Christus, duxisse uxorem 
Herodiadem filiam regis Aretz ; postea vero socerum 
ejus, exortis quibusdam contra generum simultatibus, 
tulisse filiam suam, et in dolorem mariti prioris, ini- 
mici ejus nuptiis copulasse. Quis sit autem hic 

Philippus, evangelista Lucas plenius docet: Anno 
quintodecimo imperii Czsaris, procurante Pontio Pi- 
lato Judzeam, tetrarcha autem Galilez Herode, Phi- 
lippo autem fratre ejus tetrarcha Ituraz et Tracho- 
nitidis regionis. Ergo Joannes Baptista qui venit in 
spiritu et virtute Eliz, eadem auctoritate qua ille 
Achab corripuerat et Jezabel, arguit Herodem et He- 
rodiadem quod illicitas nuptias fecerint, et non liceat 
fratre vivente germano illius uxorem ducere, malens 
periclitari apud regem, quam propter adulationem 
esse Immemor preceptorum Dei. 

Et cum dies opportunus accidisset, Herodes natalis 
sui, &c.| Soli mortalium Herodes et Pharao leguntur 
diem natalis sui gaudiis festivis celebrasse: sed uter- 
que rex in fausto auspicio festivitatem suam sanguine 
foedavit. Verum Herodes tanto majore impietate, 
quanto sanctum et innocentem doctorem veritatis et 
preeconem vitz ac regni ceelestis occidit, et hoc pro 
voto ac petitione saltatricis, neque eum caput occisi 
ante convivas inferre puduit. Nam Pharao nil talis 
vesaniz commisisse legitur, sed tantum peccantem 
sibi eunuchum vita privari jubens, quo longius a 
veree cultu religionis aberat, eo levius in violatione 
sue festivitatis deliquit. Attamen ex utriusque ex- 
emplo probatur, utilius esse nobis diem mortis fu- 
ture timendo et caste agendo szepius in memo- 
riam revocare, quam diem nativitatis luxuriando 
celebrare. Homo enim ad laborem nascitur in mun- 
do, et electi ad requiem per mortem transeunt e 
mundo. 

Cumque introisset filia ipsius Herodiadis, &c.| Non 
excusatur Herodes quod invitus et nolens propter ju- 
ramentum homicidium fecerit, quia ad hoe forte jura- 
vit, ut futuree occisioni machinas preepararet. Alio- 
quin si ob jusjurandum fecisse se dicit, si patris, si 
matris postulasset interitum, facturus fuerat an non? 

Quod in se ergo repudiaturus fuit, contemnere debuit 
et in propheta. 

Que cum exisset, dixit matri sue, Quid petam, &c.?| 
Herodias timens ne Herodes aliquando resipisceret, 
vel Philippo fratri amicus fieret, atque illicit nup- 
tie repudio solverentur, monet filiam ut in ipso 
statim convivio caput Johannis postulet, digno operi 
saltationis, dignum sanguinis premium. 

Ki contristatus est rex, propter jusjurandum, &c.] 
Consuetudinis Scripturarum est, ut opinionem mul- 
torum sic narret historicus, quomodo eo tempore ab 
omnibus credebatur. Sicut Joseph ab ipsa quoque 
Maria appellatur pater Jesu: ita et nunc Herodes 
dicitur contristatus, quia hoc discumbentes puta- 
bant. Dissimulator enim mentis suze et artifex 
homicida, tristitiam przeferebat in facie, cum letitiam 
haberet in mente; scelusque excusat juramento, 
ut sub occasione pietatis, impius fieret. Quod 
autem subjicit, Et propter simul recumbentes, vult 
omnes sceleris sui esse consortes, ut in luxurioso 
Impuroque convivio cruentz epulee deferrentur. 

Et attulit caput ejus in disco, &c.| Hoc juxta lite- 
ram factum sit: nos autem usque hodie cernimus 
in capite Joannis prophete, Judzos Christum qui 
caput prophetarum est perdidisse. Aliter. Decol- 
latio Joannis minorationem fame illius qua Christus 
a populo credebatur, insinuat, sicut exaltatio in 
cruce Domini Salvatoris profectum designabat fidei, 
quia ipse prius a turbis propheta esse putabatur, 
Dominus prophetarum et Christus Dei Filius a 
cunctis fidelibus est agnitus. Minutus ergo capite 
Joannes: exaltatus est in cruce Dominus: quia 
sicut idem Joannes ait, [lum oportebat crescere, 
Joannem autem minui. Illum autem qui propheta 
zstimabatur Christum cognosci, et eum qui Christus 
pro virtutum sublimitate putabatur Christi esse 

prophetam et precursorem, decebat intelligi. Quod 
ipsum quoque distinctione temporis quo uterque 
illorum natus est, satis aperte signatum est: quia 
Joannes quidem, quem oportebat minui, cum diur- 
num lumen decrescere incipit natus est. Dominus 
autem, qui vera lux mundi est, eo anni tempore quo 
dies crescere incipit, luciflua nobis suze dona nativi- 
tatis exhibuit. 

Quo audito discipuli ejus venerunt, et tulerunt corpus 
ejus, &c.| Narrat Josephus vinctum Joannem in 
castellum Macherunta abductum, ibique truncatum. 
Narrat historia ecclesiastica sepultum eum in Se- 
baste urbe Palestinz, que quondam Samaria dicta 
est. At tempore Juliani principis invidentes Chris- 
tianis qui sepulchrum ejus pia sollicitudine frequen- 
tabant, paganos invasisse monumentum, ossa disper- 
sisse per campos, et rursum collecta igni cremasse, 
ac denuo dispersisse per agros. Affuisse tunc tem- 
poris ibidem de Hierosolymis monachos, qui mixti 
paganis ossa legentibus maximam eorum partem 
congregaverunt, et ad patrem suum Philippum 
Hierosolymam detulerunt. Et ille misit ea beato 
Athanasio Alexandriz episcopo, ibique servata usque 
ad tempora Theophili ejusdem urbis episcopi, quando 
jubente Theodosio principe omnia gentium fana 
destructa sunt. Tune expurgato a sordibus templo 
Serapis, ibidem illata, et basilicam pro edicula 
Serapis in honorem sancti Joannis esse conse- 
cratam. Lege undecimum Historie ecclesiastice 
hibrum. 

Et convenienies apostoli ad Jesum renunciaverunt, 
&c.| Non solum que ipsi egerant et docuerant, 
apostoli Domino renunciant; sed etiam que Joan- 
nes eis in docendo occupatis sit passus, vel sui, vel 
ejusdem Joannis ei discipuli renunciant, sicut Mat- 
theus describit, Unde hoe quod sequitur : 

iit ait tllis, Venite seorsum in desertum locum, &c.| 
Non solum causa facit requietionis ipsorum; sed 
et mystic gratia significationis, quia videlicet dere- 
licta Judea, quz prophetia sibi caput non credendo 
abstulerat, in deserto ecclesia quz virum non ha- 
buerat, verbi esset cibaria credentibus, quasi epulas 
panum largiturus et pisctum. Ibi et enim predica- 
tores sancti, qui apud Judeam non credentem 
et contradicentem aliquandiu gravi tribulationum 
sarcina premebantur, requiem nacti sunt de collata 
eentibus gratia fide. Quze autem necessitas fuerit 
concedendz requiei discipulis, subsequenter osten- 
ditur, cum dicitur, 

Erant enim qui veniebant et redibant multi, &c.| 
Ubi magna temporis illims felicitas de labore docen- 
tium simul et discentium studio demonstratur, que 
utinam nostro in evo rediret, ut tanta ministris 
verbi frequentia fidelium insistat auditorum, que 
nec liberum eis curandi corporis spatium concedat. 
Nam quibus necessaria curandi corporis hora nega- 
tur; quanto minus illecebris animz sive carnis 
studendi facultas adest? Quin potius a quibus 
verbum fidei et salutare ministerium opportune 
importune exigitur, horum animus consequenter ad 
agenda semper et cogitanda cclestia succenditur, 
ne ea que verbis docent, factis impugnent. 

Et ascendentes in navem abierunt, &c.] Non dis- 
cipuli soli, sed assumpto Domino ascenderunt in 
navem, et locum petiere desertum, ut evangelista 
Matthzeus aperte demonstrat. 

Et viderunt eos abeuntes, &c.] Dum pedestres eos 
prevenisse dicuntur, ostenditur quod non in aliam 
maris sive Jordanis ripam navigio pervenerunt dis- 
cipuli cum Domino: sed cum transito navi aliquo 
freto aut stagno, proximos ejusdem regionis locos 
adierunt, quo etiam indigenz pedestres pervenire 
potuerunt. 

Cap. xxvi. Et exiens, vidit turbam multam, &c.| 
Quomodo misertus sit super eos, Matthzeus exponit 
plenius dicens, Et misertus est eis, et curavit lan- 
guidos eorum. Hoc est enim veraciter pauperum 
et non habentium pastorem misereri, et viam eis 
veritatis docendo aperire, et molestias corporales 
medicando auferre: sed et jejunos reficiendo ad 
laudem superne largitatis animare. Quod etiam 
sequentia lectionis hujus eum fecisse commemorant. 
Tentat autem fidem turbarum, et probatam digna 
mercede recompensat. Petendo enim solitudinem, 
an sequi curant explorat. Illz sequendo, et non in 
jumentis aut vehiculis diversis, sed proprio labore 
pedum iter arripiendo deserti, quantam salutis suz 
curam gerant ostendunt. Rursum ipse ut potens 
piusque Salvator ac medicus, excipiendo fatigatos, 
docendo inscios, sanando zgrotos, recreando jejunos, 
quantum devotione credentium delectetur, insinuat. 
Juxta vero leges allegoriz petentem deserta gentium 
Christum multe fideltum caterve, relictis moenibus 
priscee conversationis, neglectoque variorum dog- 
matum presidio, sequuntur. Et qui pridem notus 
in Judea Deus, postquam dentes Judeorum arma 
et sagittae, et lingua eorum machera acuta facta est, 
exaltatus est super ccelos Deus, et super omnem 
terram gloria ejus. 

Et cum jam hora multa fieret, accesserunt discipuli 
ejus, &c.| Horam multam vespertinum tempus dicit, 
Luca teste, qui ait: Dies autem cceperat declinare, 
et accedentes duodecim dixerunt illi, Dimitte tur- 
bas, &c. Die autem declinata turbas Salvator reficit, 
quia vel fine seculorum propinquante, vel cum Sol 
Justitia pro nobis occubuit, a diutina spiritualis 
inedize sumus tabe salvati. 

Et respondens ait illis, Date eis manducare, &c.| 
Provocat apostolos ad fractionem panis, ut illis se 
non habere testantibus, magnitudo signi notior fiat : 

simul insinuans quia quotidie per eos jejuna nostra 
corda sunt pascenda, videlicet cum eorum vel ex- 
emplis vel literis ad amanda ccelestia suscitamur. 
Notandum autem quod hoc miraculum panum scrip- 
turus evangelista Joannes, pramisit quod proximum 
esset Pascha dies festus Judzorum; Matthzeus vero 
et Marcus, hoc interfecto Joanne, continuo factum 
esse commemorant. Unde colligitur Joannem im- 
minente eadem festivitate paschali fuisse decollatum, 
et anno post hunc sequente, cum denuo tempus 
paschale rediret, mysterium Dominicz passionis esse 
completum. Et propterea quod in libro Sacramen- 
torum natale eyus quarto Calendarum Septembrium 
denotatum est, et in Martyrologio quod Eusebii et 
Hieronymi vocabulis insignitum est, legitur, quarto 
Calendas Septembris in Edessa civitate Phceniciz 
provinciz natale Joannis Baptistz, die quo decollatus 
est; non specialiter ipsum diem decollationis ejus, 
sed diem potius quo caput ejus in eadem Edessa 
civitate repertum, atque in ecclesia est conditum, 
designat. Siquidem ut Chronica Marcellini Comitis 
testantur, tempore Marciani principis, duo monachi 
orientales venerant adorare in Hierosolymis, et loca 
sancta videre; quibus per revelationem assistens 
idem precursor Domini precepit, ut ad Herodis 
quondam regis habitaculum accedentes caput suum 
ibi requirerent, et inventum digno honore reconde- 
rent. Quod ibi ab eis inventum et assumptum, sed 
non multo post culpa incurie perditum, perlatum 
est Edessam ab aliis, et in quodam specu in urna 
sub terra non pauco tempore ignobiliter reconditum, 
donec denuo idem Joannes sese suumque caput 
ostendit Marcello cuidam religioso abbati ac pres- 
bytero, dum in eodem specu habitaret. (Quod vide- 
licet caput Julioramo ejusdem episcopo civitatis, per 
preefatum presbyterum constat inventum. Ex quo 

tempore ccepit in eadem civitate beati przecursoris 
decollatio, ipso (ut arbitramur) die quo caput in- 
ventum sive elevatum est, celebrari. De quibus 
latius in prefato Chronicorum libro scriptum re- 
peries. 

Et dicit eis, Quot panes habetis ? &c.| Per quinque 
panes apostolorum, et duos pisces, tota testamenti 
veteris scriptura signatur. Per quinque videlicet 
panes, quinque Mosaice legis libri, quibus divine 
eternitatis cognitio, mundi creatio, procursus seculi 
labentis, et vera Deo serviendi religio generi humano 
innotuit. Per duos vero pisces, psalmi sunt, et 
prophetz figurati, qui eruditum in lege Dei popu- 
lum de promissione Dominice incarnationis nova 
gratiz dulcedine pascebant. Qua trina Scripture 
Sacre distinctione, totam veteris instrumenti seriem 
comprehendi Dominica auctoritate docemur. Appa- 
rens enim post resurrectionem discipulis ait Dominus 
ipse, Quia oportebat impleri omnia que scripta sunt 
in Lege Moysi et Prophetis et Psalmis de me. Et 
cum aperuit illis sensum ut intelligerent Scripturas, 
et intellectas spiritualiter fidelibus traderent audi- 
toribus, quasi benedicens panibus apostolicis ac 
piscibus, hosque interne suavitatis dono multipli- 
cans, turbis dispertiri praecepit. Bene autem juxta 
evangelium Joannis, panes qui legem designant, 
hordeacei fuisse referuntur, qui jumentorum maxime 
rusticorumque est cibus servorum, quia incipientibus 
necdumque perfectis auditoribus, asperiora et quasi 
grossiora sunt committenda precepta. Animalis 
enim homo non percipit ea que sunt Spiritus Dei. 
Atque ideo Dominus pro suis cuique viribus dona 
tribuens, semperque ad perfectiora provocans, primo 
quinque panibus quinque millia, secundo septem 
panibus quatuor hominum millia reficit, tertio dis- 
cipulis suz carnis et sanguinis mysterium credit : 

ad ultimum magno munere dat electis, ut edant et 
bibant super mensam suam in regno suo. 

Kt precepit ills, ut accumbere facerent omnes, &c.] 
Diversi convivantium discubitus, distinctos per orbem 
ecclesiarum conventus, quz unam catholicam faciunt, 
designant ; quos bene Dominus quinquagenos per 
turmas vel centenos discumbere precepit, ut videli- 
cet turba fidelium escam suam, et locis distincta, et 
moribus conjuncta, perciperet. Jubilei quippe requies 
quinquagenaril numeri mysterio continetur, et quin- 
quagenarius bis ducitur, ut ad centenarium perveni- 
atur. Quia ergo prius a malo quiescitur opere, ut 
post anima plenius quiescat in cogitatione, alii quin- 
quageni, alii autem centeni discumbunt, quoniam 
sunt nonnulli qui a pravis actibus habent requiem 
operis, et sunt nonnulli qui a perversis cogitationibus 
habent jam requiem mentis. Bene etiam super viride 
foenum discubuerunt: scriptum quippe est, Omnis 
caro fenum. Et illi super viride foenum discum- 
bentes Dominicis pascuntur alimentis, qui, per stu- 
dium continentiz calcatis illecebris carnalium con- 
cupiscentiarum, audiendis implendisque Dei verbis 
operam impendunt. 

Et acceptis quinque panibus, &c.| Turbis esurienti- 
bus Salvator non nova creat cibaria, sed acceptis eis 
que habuerunt discipuli, benedicit : quia veniens in 
carne non alia, que przedicta sunt preedicabat: sed 
legis et prophetarum scripta que sint mysteriis 
gratie gravida demonstrat. Intuetur in ccelum, ut 
illuc dirigendam mentis aciem, ibi lucem scientiz 
doceat esse querendam. Frangit et ante turbas 
ponenda discipulis distribuit, quia sacramenta pro- 
phetize sanctis doctoribus qui hee toto orbe pre- 
dicent, patefacit. 

Et manducaverunt omnes, &c.| Quod turbis super- 
est, a discipulis sustollitur; quia sacratiora mys- 

teria que a rudibus capi nequeunt, non negligenter 
omittenda, sed sunt inquirenda perfectis. Nam per 
cophinos duodecim, apostoli, et per apostolos cuncti 
sequentium doctorum chori figurantur, foris quidem 
hominibus despecti, sed intus salutaris cibi reliquis 
ad alenda humilium corda cumulati. Constat enim, 
cophinis opera servilia geri solere. Sed ipse cophinos 
panum fragmentis implevit, qui infirma hujus mundi, 
ut fortia confunderet, elegit. 

Erant autem qui manducaverunt, quinque millia viro- 
rum.| Quia quinque sunt exterioris hominis sensus, 
quinque millia viri Dominum sequuti designant eos, 
qui in seculari habitu adhuc positi exterioribus que 
possident bene uti noverunt. Qui recte quinque 
panibus aluntur, quia tales necesse est legalibus ad- 
huc preceptis instituti. Nam qui mundo ad inte- 
grum renuntiant, et quatuor sunt millia et septem 
panibus refecti, hoc est et evangelica perfectione sub- 
limes, et spirituali sunt gratia intus eruditi. 

Car. xxvii. Et statim coegit discipulos suos ascen- 
dere navem, &c.| Quare coegerit discipulos ascendere 
navem, et ipse mox dimisso populo in montem ora- 
turus abierit, Joannes manifeste declarat, qui, com- 
pleta refectione illa ccelesti, continuo subjecit: Je- 
sus ergo cum cognovisset, quia venturi essent ut 
raperent eum, et facerent eum regem, fugit iterum in 
montem ipse solus. Ubi necessarium nobis vivendi 
monstrat exemplum, ut in bonis que agimus, humani 
favoris retributionem vitemus, neque nos operatio vir- 
tutum spiritualium ad concupiscentiam reflectat tem- 
poralium voluptatum. Nonnullis etenim contigit, ut 
dum ob meritum vitz sublimioris mirandi in moribus 
ac laudabiles existerent, et jure honorandi putaren- 
tur, acceptis pecuniis sive praediis inchoata justitiz 
rudimenta perderent, et cum carnalibus sese illecebris 
atque avaritia incauti corrumperent, Ipsis etiam a 

quibus honorabantur pro bonis, denuo pro malis ac- 
tibus non solum in fastidium, verum etiam deveni- 
rent in odium. Minusque multo periculosum est in 
his quz recte agimus adversantium nos improbitate 
fatigari, quam honorantium favore demulceri. Hic 
etenim securiorem sepe corrumpit animum: illa cir- 
cumspectum semper reddit et cautum. Unde Domi- 
nus viam nobis vitae quam sequamur initians, cum 
li qui virtutes ejus admirabantur regem eum facere 
vellent, fugit in montem orare. Cum vero illi qui 
virtutibus ejus invidebant eum morti tradere dispo- 
nerent, occurrit promptus, et vinciendum se crucifi- 
gendumque furentibus obtulit, evidenti nos informans 
exemplo, ut parati simus ad adversa seculi toleranda, 
cauti ad blandimenta, cum forte arriserint, declinanda: 
et ne nos prospera mundi si affluant, emolliendo de- 
cipiant, crebris a Domino precibus imploremus. Pree- 
cedebant autem Dominum discipuli trans fretum ad 
Bethsaidam, quee est in Galilza civitas Andrez et 
Petri et Philippi apostolorum prope stagnum Gene- 
zareth, ut in locorum libris invenimus. Ubi merito 
monet quomodo dicat Marcus, peracto miraculo pa- 
num, discipulos venisse trans fretum ad Bethsaidam, 
cum videatur dicere Lucas quod in locis Bethsaidze 
factum fuerit miraculum illud memorabile, et refectio 
celestis. Ait enim, Assumptis illis, secessit seorsum 
in locum desertum, qui est Bethsaida: quod cum 
cognovissent turbz, secute sunt illum, et excepit 
illos, et cetera que sequuntur, usque ad com- 
pletam sacrz refectionis historiam. Nisi forte intel- 
ligamus in eo quod Lucas ait in locum desertum, qui 
est Bethsaida, non ipsius viciniam civitatis, sed loca 
deserti ad eam pertinentis esse designata. Marcus 
enim dicit aperte quod precederent eum ad Bethsai- 
dam: ubi ipsius fines civitatis constat esse notatos. 
Lucas vero, qui non dicit in locum desertum que est 
H 2 

Bethsaida, sed qui est Bethsaida, potest nisi fallor 
recte intelligi, quia non ipsam civitatem voluerit in- 
telligi; sed locum desertum ipsius, id est ad ejus 
confinia pertinentem. Narrat autem evangelista 
Joannes manducasse panem turbas juxta Tiberiadem, 
et ascendentes navem discipulos venisse trans mare 
in Capharnaum, que ambz sunt civitates in Galilaa 
juxta stagnum Genezareth, quod etiam Tiberiadis a 
civitate Tiberiade vocatur. 

Cap. xxvii. Ht cum dimisisset eos, abiit in montem 
orare.| Non omnis qui orat ascendit in montem; est 
enim oratio quze peccatum facit. Sed qui bene orat, 
qui Deum orando queerit, hic a terrenis ad superiora 
progrediens, verticem cure sublimioris ascendit. Qui 
vero de divitiis, aut de honore seculi, aut certe de 
inimici morte sollicitus obsecrat, ipse in infimis ja- 
cens, viles ad Deum preces mittit. Orat autem Do- 
minus non ut pro se obsecret, sed ut pro me impetret. 
Nam etsi omnia posuerit in potestate Filu; Filius 
tamen, ut formam hominis impleret, obsecrandum 
Patrem putat esse pro nobis, quia advocatus est 
noster. Advocatum enim, inquit apostolus, habe- 
mus apud Patrem, Jesum Christum. $i advocatus 
est, debet pro meis intervenire peccatis. Non ergo 
quasi infirmus, sed quasi pius obsecrat. Vis scire 
quod omnia que velit, possit? Et advocatus et ju- 
dex est. In altero pietatis officium, in altero insigne 
est potestatis. 

Et cum sero esset factum, erat navis in medio mari, 
&c.| Labor discipulorum in remigando, et contrarius 
eis ventus, labores sanctz ecclesiz varios designat : 
que inter undas seculi adversantis et immundorum 
flatus spirituum, ad quietem patriz coelestis quasi ad 
fidam littoris stationem pervenire conatur. Ubi bene 
dicitur, quia navis erat in medio mari, et ipse solus in 
terra. Quia nonnunquam ecclesia tantis gentilium 

pressuris, non solum afflicta, sed et foedata est, ut 
(si fieri posset) Redemptor ipsius eam prorsus dese- 
ruisse ad tempus videretur. Unde est illa vox ejus 
inter undas procellasque tentationum verrentium 
deprehensz, atque auxilium protectionis illius geme- 
bundo clamore querentis, Ut quid, Domine, reces- 
sisti longe, despicis in opportunitatibus, in tribula- 
tione? Quz pariter vocem inimici persequentis ex- 
ponit in sequentibus Psalmi subjiciens: Dixit enim 
in corde suo, Oblitus est Deus: avertit faciem suam, 
ne videat usque in finem. Verum ille non oblivis- 
citur orationem pauperum, neque avertit faciem suam 
a sperantibus in se: quin potius et certantes cum 
hostibus ut vincant adjuvat, et victores in zternum 
coronat. Unde hic quoque aperte dicitur, quia vidit 
eos laborantes in remigando. Videt quippe Dominus 
laborantes in mari, quamvis ipse positus in terra: 
quia etsi ad horam differre videatur auxilium tribu- 
latis impendere, nihilominus eos, ne in tribulationi- 
bus deficiant, suz respectu pietatis corroborat, et 
aliquando etiam manifesto adjutorio, victis adversita- 
tibus, quasi calcatis sedatisque fluctuum volumini- 
bus, liberat, sicut hic quoque subsequenter insinua- 
tur cum dicitur, 

Kt circa quartam vigiliam noctis venit ad eos ambu- 
lans super mare.| Stationes et vigiliz militares in 
terna horarum spatia dividuntur. Quando ergo dicit 
quarta vigilia noctis venisse ad eos Dominum, osten- 
dit tota nocte periclitatos, et extremo noctis tempore 
eis auxilium prebitum. Laborabant ergo toto noctis 
opacee tempore, sed diluculo appropinquante, et Lu- 
cifero solis dieique exortum promittente, venit Do- 
minus, et superambulans, tumida freti terga com- 
primit. Quia quum pressuris obsita fragilitas hu- 
mana pusillitatem virium suarum considerat, nihil 
erga se aliud quam tenebras angustiarum et zstus 

cernit hostium confligentium. Cum vero mentem ad 
superni lumen presidii, et perpetue dona retribu- 
tionis erexerit; quasi inter umbras noctis repente 
exortum Luciferi conspicit, qui diem proximum nun- 
ciet. Lucifer namque cum plurimum, tres horas 
noctis, id est totam vigiliam matutinam, illuminare 
perhibetur. Aderitque Dominus, qui sopitis tenta- 
tionum periculis, plenam libertatis fiduciam suze pro- 
tectionis attribuat. Sequitur, 

Kt volebat preterire eos. At illt ut viderunt eum 
super mare ambulantem, &c.| Omnes enim eum vide- 
runt, et conturbati sunt. Adhuc heretici putant 
phantasma fuisse Dominum, nec veram assumpsisse 
carnem de Virgine. Denique Theodorus Pharani- 
tanus quondam episcopus ita scripsit, corporale pon- 
dus non habuisse secundum carnem Dominum ; sed 
absque pondere et corpore super mare deambulasse. 
At contra fides catholica, et pondus secundum carnem 
habere eum predicat, et onus corporeum, et cum 
pondere atque onere corporali incedere super aquas 
non infusis pedibus. Nam Dionysius egregius inter 
ecclesiasticos scriptores, in opusculis de Divinis No- 
minibus, hoc modo loquitur: Ignoramus enim quali- 
ter de virgineis sanguinibus alia lege preter natu- 
ralem formabatur, et qualiter non infusis pedibus 
corporale pondus habentibus et materiale onus de- 
ambulabat in humidam et instabilem substantiam. 
Quomodo autem volebat Dominus eos preterire tan- 
quam alienos ad quos de periculo naufragii liberandos 
advenerat, nisi ut ad horam turbati et paventes, sed 
continuo liberati, amplius ereptionis sue miraculum 
stuperent, ac majores ereptori suo gratias referrent ? 
Quia et in tempestatibus passionum que pro con- 
stantia fidei a perfidis ingeruntur, talis nonnunquam 
provisio divinitus ostenditur. Szpe enim ita fideles 
in tribulatione positos superna pietas deseruisse visa 

est, ut quasi laborantes in mari discipulos preterire 
Jesus voluisse putaretur. Unde est et illud in Psal- 
mista, ecclesiz in martyrii certamine desudantis: 
Quare me oblitus es, quare me repulisti, et quare 
tristis incedo dum affligit me inimicus? dum con- 
fringuntur omnia ossa mea, et cetera. Sed dicunt 
inimici terrentes, Ubi est Deus eorum? quasi naufra- 
gium fessis minitantes apostolis. Dicit ipse Deus 
eorum, Cum transieris per aquas, tecum ero, et flu- 
mina non operient te: cum ambulaveris in igne, non 
combureris, et flamma non ardebit in te. Unde hic 
quoque recte subditur, 

Et statem locutus est eis, et dixit tls, Confidite, 
ego sum, &c.| Prima trepidantium et periclitantium 
subventio est, incussum cordibus expellere timorem. 
Secunda, tempestatum furias sue presentiz virtute 
compescere. Nec mirandum si ascendente in navi- 
culam Domino ventus cessavit. In quocunque enim 
corde Deus per gratiam sui adest amoris, mox uni- 
versa vitiorum, et adversantis mundi, sive spirituum 
malignorum bella compressa quiescunt. 

Et plus magis intra se stupebant, &c.| Dominus qui- 
dem et in miraculo panum quod esset conditor rerum 
ostendit: et in ambulando super undas, quod haberet 
corpus ab omni peccatorum gravedine liberum edo- 
cuit: et in placando ventos, undarumque rabiem 
sedando, quod elementis dominaretur monstravit. 
Sed carnales adhuc discipuli, necdum hunc Deum 
esse cognoscunt: et quidem virtutum magnitudi- 
nem stupebant; necdum tamen in eo veritatem di- 
vinze majestatis cognoscere valebant. 

Cumque egressi essent de navi, continuo cognoverunt 
eum, &c.| Cognoverunt eum rumore, non facie: vel 
certe pro signorum magnitudine que patrabat in 
populis, etiam plurimis vultu notus erat. Et vide 
quanta fides sit hominum terres Genezareth, ut non 

presentium tantum salute contenti sint, sed mittant 
ad alias per circuitum civitates, quo omnes currant 
ad medicum. 

Et quocunque introibat in vicos vel in villas, &c.| 
Qui male se habent, non tangant corpus Jesu, neque 
totum yestimentum ejus, sed extremam fimbriam: 
et quicunque tetigerint, sanabuntur. Fimbriam ves- 
timenti eyjus mmimum mandatum intellige, quod qui 
transgressus fuerit, minimus vocabitur in regno cce- 
lorum; vel assumptionem carnis per quam venimus 
ad Verbum Dei, et illius postea fruimur majestate. 

Cap. xxix. Kt conveniunt ad eum Pharisei, &c.) 
O quam vera illa confessio Domini ad Patrem, Quia 
abscondisti hzec a sapientibus et prudentibus, et re- 
velasti ea parvulis! Homines terre Genezareth, qui 
minus docti videbantur, non solum ipsi veniunt, sed 
et suos infirmos adducunt: immo gestant ad Domi- 
num, ut vel fimbriam ejus quo salvari queant, mere- 
antur contingere. Ideoque confestim merita cupitz 
salutis mercede potiuntur. At vero Phariszi, et 
Scribze, qui doctores esse populi debuerant; non ad 
verbum audiendum, non ad querendam medelam, 
sed ad movendas solum questionum pugnas, ad Do- 
minum concurrunt: eosque de non lotis corporis 
manibus vituperant, in quorum operibus que per 
manus sive per cetera corporis membra fiunt, nihil 
immunditiz sordidantis invenire valebant: cum se 
magis ipsos culpare debuerint, qui lotas aqua manus 
habentes, conscientiam livore pollutam gestabant. 
Phariszei enim et omnes Judei, nisi crebro laverint 
manus, non manducant, tenentes traditionem senio- 
rum, et a foro nisi baptizentur non comedunt. Su- 

perstitiosa est hominum traditio, semel lotos ad man- 
ducandum panem crebrius lavare, et a foro nisi 
baptizentur non comedere. Sed necessaria est doc- 
trina veritatis, que jubet eos, qui cum pane vite 
descendente de celo participare desiderant, crebro 
eleemosynarum, lacrymarum, aliorumque justitia 
fructuum, lavamento sua opera purgare, ut casto 
corde et corpore celestibus valeant communicare 
mysterius. Necessarium est inquinamenta que ex 
temporalium negotiorum curis quisque contraxerit, 
subsequenti bonarum cogitationum et actuum per- 
mundet instantia, si interne refectionis cupit epulis 
perfrui. Sed Phariszei spiritualia prophetarum verba 
carnaliter accipientes, quee illi de cordis et operis cas- 
tigatione przecipiebant, dicentes, Lavamini, mundi 
estote, et mundamini qui fertis vasa Domini: isti de 
corpore solummodo lavando servabant. Frustra autem 
Phariszi, frustra omnes Judzei lavant manus, et a 
foro baptizantur, quamdiu contemnunt fonte Salva- 
toris ablui. In vanum baptismata servant vasorum, 
qui cordium suorum et corporum eluere sordes negli- 
gunt: cum certum sit Moysen et prophetas qui vasa 
populi Dei vel aquis dilui, vel igne purgari, vel oleo 
sanctificarl quacunque ex causa jusserunt, non in hoc 
materialium rerum emundationem, sed mentium po- 
tius et operum castigationem ac sanctimoniam, atque 
animarum nobis mandare salutem. 

Et interrogabant eum Pharisei et Scribe, &c.] Mira 
Phariseeorum Scribarumque stultitia! Dei Fillum 
arguunt quare hominum traditiones et praecepta non 
servet. Manus autem id est opera, non corporis 
utique manus, sed anime lavandz sunt, ut fiat in illis 
verbum Dei. 

Et dicebat illis, Bene irritum facitis preceptum Det, 
&c.| Falsam calumniam vera responsione confutat. 
Cum (inquit) vos propter traditionem hominum pre- 

cepta Domini negligatis, quare discipulos meos ar- 
guendos creditis quod seniorum jussa parvi pendant, 
ut Dei scita custodiant ? 

Moyses enim dixit, Honora patrem tuum, &c.| Ho- 
nor in Scripturis non tantum in salutationibus et 
officiis deferendis, quantum in eleemosyna ac mune- 
rum collatione sentitur. Honora (inquit Apostolus) 
viduas que vere vidue sunt. Hic honor donum in- 
telligitur. Et in alio loco: Presbyteri duplici ho- 
nore sunt honorandi, maxime qui laborant in verbo 
et doctrina Domini. Et per hoc mandatum jubemur 
bovi trituranti os non claudere, ut dignus sit opera- 
rius mercede sua. 

Vos autem dicitis, Si dixerit homo patri, &c.| Praece- 
perat Dominus vel imbecillitates vel atates vel penu- 
rias parentum considerans, ut filii honorarent etiam 
in vite necessariis ministrandis parentes suos. Hane 
providentissimam Dei legem volentes Scribe Phari- 
seeique subvertere, ut impietatem sub nomine pietatis 
inducerent, docuerunt pessimos filios, ut si quis ea quae 
parentibus offerenda sunt, Deo vovere voluerit, qui 
verus est Pater, oblatio Domini preeponatur parentum 
muneribus. Vel certe ipsi parentes que Deo con- 
secrata sunt, ne sacrilegii crimen incurrerent, decli- 
nantes, egestate conficiebantur: atque ita fiebat, ut 
oblatio liberorum sub occasione templi et Dei in sa- 
cerdotum lucra cederet. Hzeec pessima Phariszeorum 
consuetudo de tali occasione veniebat. Multos ha- 
bentes obligatos zre alieno et nolentes sibi creditum 
reddere, delegabant sacerdotibus, ut exacta pecunia 
ministeriis templi et eorum usibus deserviret. Potest 
autem et hunc breviter habere sensum. Munus 
quodcunque ex me est, tibi proderit. Compellitis, 
inquit, filios ut dicant parentibus suis, Quodcunque 
donum oblaturus eram Deo, in tuos consumo cibos, 
tibique prodest, o pater et mater: ut illi timentes acci- 

pere quod Deo videbant mancipatum, inopem magis 
vellent vitam ducere quam comedere de consecratis. 

kt advocans iterum turbam dicebat illis, Audite me, 
omnes, &c.| Verbum communicat, proprie Scriptura- 
rum est, et publico sermone teritur. Populus Jude- 
orum partem Dei esse se jactans, communes cibos vo- 
cat quibus omnes utuntur homines: verbi gratia, suil- 
lam carnem, ostreas, lepores, et istiusmodi animantia 
quz ungulam non findunt, nec ruminant, nec squa- 
mosa in piscibus sunt. Unde et in Actibus Aposto- 
lorum scriptum est, Quod Deus sanctificavit, tu ne 
commune dixeris. Commune ergo quod ceteris ho- 
minibus patet, et quasi non est de parte Dei, pro 
immundo appellatur. Nihil est (inquit) extra homi- 
nem introiens in eum, quod possit eum coinquinare : 
sed que de homine procedunt, illa sunt que coin- 
quinant hominem. Opponat prudens lector et dicat, 
Si quod intrat in os non coinquinat hominem, qua- 
re idolothytis non vescimur? Et apostolus seribit, 
Non potestis calicem Domini bibere et calicem de- 
moniorum. Sciendum ergo quod ipsa quidem cibaria 
ut Dei creatura per se munda sint, sed idolorum ac 
deemonum invocatio ea facit immunda. 

Et cum introisset in domum a turba, interrogabant 
eum, &c.| Quod aperte dictum fuerat, et patebat 
auditu, apostoli per parabolam dictum putant, et in 
re manifesta mysticam quzrunt intelligentiam: cor- 
ripiunturque a Domino quare parabolice dictum pu- 
tant quod perspicue locutus est. Ex quo animad- 
vertimus vitiosum esse auditorem, qui obscure mani- 
festa, aut manifeste dicta obscure velit intelligere. 

Non intelligitis quia omne extrinsecus introiens in 
hominem, &c.| Omnium evangeliorum loca apud he- 
reticos et perversos plena sunt scandalis. Et ex hac 
sententiola quidam calumniantur quod Dominus, phy- 
sicee disputationis ignarus, putet omnes cibos in ven- 

trem ire et in secessu digeri, cum statim infusz esce 
per artus et venas ac medullas nervosque fundantur. 
Unde et multos qui vitio stomachi perpetem sustine- 
ant vomitum, post coenas et prandia statim evomere 
quod ingesserint, et tamen corpulentos esse, quia ad 
primum tactum liquidior cibus et potus per membra 
fundatur. Sed istiusmodi homines dum yolunt al- 
terius imperitiam reprehendere, ostendunt suam. 
Quamyvis enim tenuissimus humor et liquens esca 
cum in venis et artubus concocta fuerit et digesta, per 
occultos meatus corporis, quos Greci mépove vocant, 
ad inferiora delabitur, et in secessum vadit. Dicebat 
autem, quoniam que de homine exeunt, illa commu- 
nicant hominem. Ab intus enim de corde hominum 
cogitationes malee procedunt, adulteria, fornicationes, 
homicidia, furta, avaritia, et catera. De corde, inquit, 
exeunt cogitationes male. Ergo anime principale 
non juxta Platonem in cerebro, sed juxta Christum 
in corde est. Et arguendi ex hac sententia, qui cogi- 
tationes a diabolo immitti putant, et non ex propria 
nasci voluntate. Diabolus adjutor esse et incentor 
malarum cogitationum potest, auctor non potest. 
Sin autem semper in insidiis positus, levem cogita- 
tionum nostrarum scintillam suis fomitibus inflam- 
marit, non debemus opinari eum cordis quoque 
occulta rimari, sed ex corporis habitu et gestibus 
eestimare quid versemus intrinsecus. Verbi gratia, 
si pulchram mulierem nos crebro viderit respicere, 
intelligit cor amoris jaculo vulneratum. 

Cap. xxx. Et inde surgens abut in fines Tyri et 
Sidonis.| Scribis et Phariszeis calumniatoribus dere- 
lictis transgreditur in partes Tyri et Sidonis, ut 
Tyrios Sidoniosque curaret. 

Et ingressus domum, neminem voluit scire, &c.| 
Merito queritur quomodo dicatur, quod Dominus 
neminem voluerit iter suum scire, nec tamen latere 

potuerit. Quid enim est quod ille non _potuerit, 
qui etiam temporaliter inter homines positus, omnia 
invisibiliter que foris agebantur intus cum Patre 
disponebat? Aut quam ob causam putandus est 
fines Tyri et Sidonis intrasse, nisi ut filiam Syro- 
phoenissz a dzmonio liberaret, ac per fidem foeminze 
gentilis perfidiam argueret Scribarum ac Phariszo- 
rum? Sed fideliter ac pie sentiendum est quia 
nequaquam de illo hac in re quod ipse noluit factum 
est, sed fidelibus iter ejus sequentibus quid princi- 
paliter in bonis que agunt, velle debeant, ostensum. 
Ingressus quippe domum preecepit discipulis, ne se 
cuiquam in regione ignota quis esset aperirent. 
Attamen ipse suum illo introitum gentili foemine, 
quibuscunque voluit ipse prudentibus publicavit, 
ipse cor illius ad queerendam a se salutem invisibili 
accendit instinctu, ut exemplo ejus discerent quibus 
sanandi infirmos gratiam conferret, in exhibitione 
miraculorum humani gloriam favoris quantum pos- 
sent declinare, nec tamen a pio virtutis opere cessare, 
quando heec fieri vel fides bonorum juste mereretur, 
vel incredulitas pravorum necessario cogeret. 

Et non potuit (inquit) latere. Mulier enim, &c.] 
Typice autem mulier hec gentilis sed cum fide ad 
Dominum veniens ecclesiam designat de gentibus 
collectam: que pro filia damoniaca Dominum | 
rogat, cum pro populis suis necdum credentibus, ut 
et ipsi a diaboli fraudibus absolvantur, superne 
pietati supplicat. Quz bene juxta Mattheum de 
finibus suis egressa, in hoc vero evangelista ingressa 
esse ad Dominum atque ad pedes ejus procidisse 
refertur, quatenus ex utriusque assertione colligatur, 
quod illi solum fideliter ac recte pro errantibus 
orant, qui priscas suz perfidiz mansiones relin- 
quunt, atque in domum Domini videlicet ecclesiam 
pia se devotione transferunt. 

Et rogabat, inquit, eum ut demonium ejiceret, &c.| 
Quasi apertius diceret: restat futurum ut etiam vos 
qui de gentibus estis, salutem consequamini; sed 
primo oportet Judzos qui merito antique electionis 
filiorum Dei solent nomine censeri, pane ccelesti 
refici, et sic tandem gentibus vite pabula mini- 
strari. 

Non est enim bonum sumere panem filiorum, &c.} 
Mira sub persona mulieris Chananitidis ecclesiz 
fides, patientia, humilitas preedicatur. Fides, qua 
credidit sanari posse filiam suam.  Patientia, qua 
totiens contempta (ut Matthzeus scribit) in precibus 
perseverat. Humilitas, qua se non canibus_ sed 
catulis comparat. Scio me, inquit, filiorum panem 
non mereri, nec integros capere posse cibos, nec 
sedere ad mensam cum Patre; sed contenta sum 
reliquis catulorum, ut humilitate micarum ad panis 
integri veniam magnitudinem. Mira rerum con- 
versio, Israel quondam filius, non canes, pro diver- 
sitate fidei ordo nominum commutatur. De illis 
postea dicitur, Circumdederunt me canes multi. 
Et videte canes, videte malos operarios, videte con- 
cisionem. De nobis, a latratu blasphemiz contra- 
dictionis ad pietatis gratiam conversis, ipse alibi 
dicit: Et alias oves habeo que non sunt ex hoc 
ovili, et illas oportet me adducere, et vocem meam 
audient. Notandum sane, quod mystice loquitur 
credens ex gentibus mulier, quia catelli sub mensa 
comedunt de micis puerorum. Mensa quippe est 
Scriptura Sancta, que nobis panem vite ministrat. 
Hine etenim dicit ecclesia: Parasti in conspectu 
meo mensam adversus eos qui tribulant me. Mice 
puerorum interna sunt mysteria Scripturarum, qui- 
bus humilium solent corda refici. De quibus alias 
sanctz ecclesiz promittitur, dicente propheta de 
Domino: Qui posuit fines tuos pacem, et adipe 

frumenti satiat te. Non ergo crustas sed micas de 
pane puerorum edunt catelli, quia conversi ad fidem 
qui erant despecti in gentibus, non literee superfi- 
ciem in Scripturis, sed spiritualium medullam sen- 
suum qua in bonis actibus proficere valeant, inqui- 
runt. Et hoc sub mensa dominorum, dum verbi 
sacri eloquio humiliter subditi, ad implenda que 
preecepta sunt, cuncta sui cordis et corporis officia 
supponunt, quatenus ad speranda que a Domino 
promissa sunt premia in ccelis merito se debitz 
humilitatis erigant. 

Kt ait il, Propter hunc sermonem vade, &c.| 
Proptem humilem matris fidelemque sermonem 
filam deseruit demonium. Ubi datur exemplum 
catechizandi et baptizandi infantes: quia videlicet 
per fidem et confessionem parentum in baptismo 
liberantur a diabolo parvuli, qui necdum per se 
sapere vel aliquid agere boni possunt aut mali. 

Cap. xxxi. Kt iterum exiens de finibus Tyri ve- 
nit, &c.| Decapolis est (ut ipso nomine probatur) 
regio decem urbium trans Jordanem ad orientem 
circa Hippum et Pellam et Gadaram contra Gali- 
leam. Quid ergo dicitur, quod Dominus venit ad 
mare Galileze, inter medios fines Decapoleos, non 
ipsos fines Decapolis eum intrasse significat. Neque 
enim mare transnavigasse dicitur, sed potius ad 
mare usque venisse, atque ad ipsum _pervenisse 
locum qui medios fines Decapolis longe trans mare 
positos respiciebat. 

Et adducunt ei surdum et mutum, &c.| Surdus et 
mutus est qui nec aures audiendis Dei verbis, nec 
os aperit proloquendis: quales necesse est, ut hi qui 
loqui jam et audire divina eloquia longo usu didi- 
cerunt, Domino sanandos offerant; quatenus eos 
quos humana fragilitas nequit, ipse gratiz sue 
dextera salvet. 

Et apprehendens eum de turba seorsum, misit 
digitos suos in auriculas.| Prima salutis janua est 
infirmum apprehendente Domino de turba seorsum 
educi. Apprehendens namque infirmum de turba 
seorsum educit, cum mentem peccatis languidam 
visitatione suze pietatis illustrans, a consuetis hu- 
manz conversationis moribus avocat, atque ad 
sequenda przceptorum suorum itinera_ provocat. 
Mittit digitos suos in auriculas, cum per dona 
Sancti Spiritus aures cordis ad intelligenda ac sus- 
cipienda verba salutis aperit. Namque digitum Dei 
appellari Spiritum Sanctum, testatur ipse Dominus 
cum dicit Judzis, Si ego in digito Dei ejicio daemo- 
nia, filii vestri in quo ejiciunt? Quod exponens 
dlius evangelista dicit, Si ego in Spiritu Dei ejicio 
demonia. Quo nimirum digito et magi in A’gypto 
superati sunt a Moyse, dicentes, Digitus Dei est 
hic: et lex in tabulis scripta est lapideis, quia per 
donum Sancti Spiritus et ab insidus defendimur 
hominum sive spirituum malignorum, et in agni- 
tione divinz voluntatis erudimur. Digiti ergo Dei 
in auriculas missi ejus qui sanandus erat, dona sunt 
Sancti Spiritus, quibus corda que a via veritatis 
aberraverant, ad scientiam salutis audiendam dis- 
cendamque revelat. Et quia cognitam veritatis lu- 
cem sequi confessio debet, apte subjungitur, 

Kit exspuens tetigit linguam ejus.| Kxspuens quippe 
Dominus linguam tangit zgroti, cum ad confessio- 
nem fidei ora catechizatorum instruit. Sputum 
namque Domini, saporem designat sapientiz, que 
teste viro sapiente loquitur: Ego ex ore Altissimi 
prodivi primogenita. Unde et alibi, sputo ejus 
terres commixto, cecus natus illuminatur. Sputum 
etenim quod ex capite Domini descendit, divinam 
ejus naturam que ex Deo est: portio terre cul 
idem sputum immiscuit, humanam que ex homini- 


IN MARCI EVANG. CAP. VII. 113 


bus assumpta est, designat. Et per medicamentum 
ex sputo suo ac terra compositum, oculos czci nati 
aperuit, quia genus humanum per confessionem 
utriusque suze nature ab ingenitis errorum suorum 
tenebris eruit. Exspuens ergo Dominus linguam 
muti ut loqui valeat tangit, cum ora diu bruta ad 
verba sapientiz proferenda contactu sue pietatis 
informat. Bene autem subditur, 

it suspiciens in caelum, ingemuit, &c.] Suspexit 
namque in ccelum, ut inde mutis loquelam, inde 
surdis auditum, inde cunctis infirmitatibus mede- 
lam doceret esse querendam. Ingemuit autem non 
quia ipsi opus esset cum gemitu aliquid petere a 
Patre, qui cuncta petentibus donat cum Patre, sed 
ut nobis gemendi daret exemplum, cum vel pro 
nostris vel pro nostrorum erratibus proximorum 
superne pietatis presidia invocamus. Quod autem 
ait, Effeta, id est, adaperire, ad aures proprie per- 
tinet. Aures etenim ad audiendum aperiende; 
lingua vero, ut loqui posset, a retinaculis erat suze 
tarditatis solvenda: unde et subditur, 

Et statim aperte sunt aures gus, &c.| Ubi utra- 
que unius ejusdemque mediatoris Dei et hominum 
natura manifeste distincta est. Suspiciens enim in 
celum quasi homo Deum precaturus ingemuit, sed 
mox uno sermone quasi divina potens majestate 
curavit. Bene autem dicitur de eo cujus Dominus 
aperuit aures, ac linguze vinculum solvit, quia loque- 
batur recte. TIlle etenim solus recte loquitur, sive 
Deum confitendo, seu aliis predicando, cujus au- 
ditum, ut ccelestibus possit auscultare et obsecun- 
dare mandatis, divina gratia reserat, cujus linguam 
Dominus tactu sapientize, que ipse est, ad loquen- 
dum instituit. Talis autem merito potest dicere 
cum Psalmista: Domine, labia mea aperies, et os 
meum annunciabit laudem tuam. Et cum Esaia: 

Dominus dedit mihi linguam eruditam, ut sciam 
sustentare eum qui lapsus est verbo. Erigit mane, 
mane erigit mihi aurem, ut audiam quasi magis- 
trum. 

Et precepit illis ne cui dicerent, &e.| Si sciebat 
eos, sicut ille qui notas habebat et preesentes et 
futuras hominum voluntates, tanto magis preedica- 
turos, quanto magis ne predicarent eis przecipiebat, 
ut quid hoc precipiebat, nisi quia pigris volebat 
ostendere: quanto studiosius, quantoque ferventius 
eum preedicare debeant, quibus jubet ut predicent, 
quando illi qui prohibebantur, tacere non poterant ? 

Cap. xxx. In illis diebus iterum cum turba 
multa esset, nec haberent quod manducarent, &c.| Et 
in hac lectione consideranda est in uno eodemque 
Redemptore nostro distincta operatio divinitatis et 
humanitatis; atque error Eutychetis, qui unam 
tantum in Christo operationem dogmatizare pre- 
sumit, procul a Christianis finibus expellendus. 
Quis enim non videat hoc quod super turbam 
miseretur Dominus, ne vel inedia vel vie longioris 
labore deficiat, affectum esse, et compassionem 
humane fragilitatis ? Quod vero de septem panibus 
et pisciculis paucis quatuor hominum millia satu- 
ravit, divine opus esse virtutis? Mystice autem 
hoc miraculo designatur, quod viam seculi pre- 
sentis aliter incolumes transire nequimus, nisi nos 
gratia Redemptoris nostri alimento verbi sui reficiat. 
Hoc vero typice inter hance refectionem et illam 
quinque panum ac duorum piscium distat, quod 
ibi litera veteris instrumenti spirituali gratia plena 
esse signata est, hic autem novi veritas ac gratia 

testamenti fidelibus ministranda monstrata est. 
Sane utraque refectio in monte celebrata est, ut 
aliorum evangelistarum narratio declarat: quia utri- 
usque scriptura testamenti recte intellecta altitu- 
dinem nobis ccelestium et praeceptorum mandat et 
premiorum: utraque altitudinem Christi, qui est 
mons domus Domini in vertice montium, consona 
voce preedicat. Qui enim eedificatam super se civita- 
tem sive domum Domini, id est, ecclesiam in altum 
bonorum extollit operum, et cunctis manifestam 
gentibus exhibet, ipse hanc ab infimis delectationibus 
abstractam pane ceeli reficit, atque ad appetitum 
superne suavitatis dato pignore cibi spiritualis 
accendit. 

Misereor, inquit, super turbam, &c.| Quare triduo 
turba Dominum sustinuerit, Matthzus exponit ple- 
nius, qui ait: Et ascendens in montem sedebat ibi. 
Et accesserunt ad eum turbez multz habentes secum 
mutos, czcos, claudos, debiles, et alios multos, et 
projecerunt eos ad pedes ejus, et curavit eos. Turba 
ergo triduo Dominum propter sanationem infirmo- 
rum suorum sustinet, cum electi, quique fide Sanctz 
Trinitatis lucidi Domino pro suis suorumque pec- 
catis, animz videlicet languoribus, perseveranti in- 
stantia supplicant. Item turba triduo Dominum 
sustinet, quando multitudo fidelium peccata qu 
perpetravit per pcenitentiam declinans, ad Dominum 
se in opere, in locutione, atque in cogitatione con- 
vertit: quos dimittere jejunos in domum suam Do- 
minus non vult, ne deficiant in via; quia videlicet 
conversi peccatores in presenti vite via deficiunt, si 

in sua conscientia sine doctrine sanctz pabulo di- 
-mittantur. Ne ergo lassentur in hujus peregrina- 
tionis itinere, pascendi sunt sacra admonitione. 
Valde autem pensanda est pia sententia que pro- 
cessit ex ore Veritatis, qua dicitur: 

Quidam enim ex eis de longe venerunt.| Est enim 
qui nihil fraudis et nihil carnalis corruptionis exper- 
tus ad omnipotentis Dei servitium festinavit. Iste 
de longinquo non venit, quia per incorruptionem et 
innocentiam proximus fuit. Alius nulla impudicitia, 
nullis flagitiis inquinatus, solum autem conjugium 
expertus, ad ministerium spirituale conversus est. 
Neque iste venit e longinquo, quia usus conjunctione 
concessa per illicita non erravit. Alii vero post car- 
nis flagitia, alii post falsa testimonia, alii post facta 
furta, alii post illatas injurias et violentias, alii post 
perpetrata homicidia, ad pcenitentiam redeunt, atque 
ad omnipotentis Dei servitium convertuntur. Hi 
videlicet ad Dominum de longinquo veniunt. Quanto 
etenim quisque plus in pravo opere erravit, tanto ab 
omnipotente Domino longius recessit. Dentur ergo 
alimenta eis etiam qui de longinquo veniunt, quia 
conversis peccatoribus doctrine sanctz cibi pre- 
bendi sunt, ut in Deum vires reparent, quas in fla- 
gitiis amiserunt. Item Judzei quicunque in Christo 
crediderunt, de prope ad illum venerunt, quia legis 
et prophetarum erant literis edocti de illo. Cre- 
dentes vero ex gentibus de longe utique venerunt ad 
Christum, quia nullis paginarum sanctarum moni- 
mentis de ejus erant fide preemoniti. 

Et interrogavit eos, Quot panes habetis ? &c.| Bene 
septem panes in mysterio novi testamenti ponuntur, 
in quo septiformis gratia Spiritus Sancti plenius fide- 
libus cunctis et credenda revelatur, et credita datur. 
Neque hordeacei fuisse produntur, sicut illi quinque, 
de quibus quinque sunt hominum millia saturata, ne 
iterum sicut in lege vitale anime alimentum corpo- 
ralibus sacramentis obtegeretur. Hordei etenim me- 
dulla tenacissima palea tegitur. 

Kit precepit turbe discumbere super terram.| Supra 
in refectione quinque panum turba super foenum 

viride discumbebat, nune ubi septem panibus refi- 
cienda est, supra terram discumbere precipitur, quia 
per scripturam legis carnis desideria calcare et com- 
primere jubemur. Omnis enim caro foenum, et 
omnis gloria ejus tanquam flos foeni. In novo autem 
testamento ipsam quoque terram ac facultates tem- 
porales derelinquere pracipimur. Vel certe quia 
mons in quo turba Dominicis panibus reficiebatur, 
altitudinem (ut supra diximus) Redemptoris nostri 
significat, ibi super foenum, hic super terram refi- 
citur. Ibi enim celsitudo Christi propter carnales 
homines et Hierusalem terrenam, carnali spe et 
desiderio tegitur: hic autem, remota omni cupiditate 
carnali, convivas novi testamenti spei permanentis 
firmamentum tanquam ipsius montis soliditas nullo 
foeno interposito, continebat. 

Kt accipiens septem panes, gratias agens fregit, &c.| 
Dominus accipiens panes dabat discipulis ut ipsi 
acceptos turbz apponerent, quia spiritualis dona sci- 
entiz tribuens apostolis, per eorum ministerium vo- 
luit ecclesiz suz, per orbem vite cibaria distribui. 
Quod autem fregit panes quos discipulis daret, aper- 
tionem designat sacramentorum, quibus ad_ perpe- 
tuam salutem nutriendus erat mundus. Cum enim 
ait ipse Dominus, Et nemo novit Filium nisi Pater, 
neque Patrem quis novit nisi Filius, et cui voluerit 
Filius revelare; quid nisi panem vite nobis per se 
aperiendum demonstravit, ad cujus interiora cer- 
nenda per nos ipsos penetrare nequivimus? Cui 
contra propheta miserabilem quorundam famem 
deplorans aiebat: Parvuli petierunt panem, nec erat 
qui frangeret eis: quod est aliis verbis dicere: In- 
docti quzesierunt pabulum verbi Dei, quo ad virtutem 
bone operationis convalescerent refici, nec erat, ma- 
gistris deficientibus, qui eis Scripturarum arcana 
patefaceret, eosque ad viam veritatis institueret. Ac- 

ceptis autem ad frangendum panibus Dominus gra- 
tias agit, ut et ipse quantum de salute generis hu- 
mani congaudeat ostendat, et nos ad agendas sem- 
per Deo gratias informet, cum vel terreno pane car- 
nem, vel animam ccelesti superna gratia largiente 
reficimus. 

Et habebant pisciculos paucos, &c.| Si in panibus 
septem Scriptura novi testamenti designatur, in cujus 
lectione per gratiam Sancti Spiritus internas men- 
tium epulas invenimus, quid in pisciculis quos bene 
dicens pariter Dominus turbz jussit apponi, nisi 
sanctos accipimus illius temporis, quo eadem est 
condita scriptura, vel quorum ipsa scriptura fidem, 
vitam, et passiones continet? Qui de turbulentis 
hujyus seculi fluctibus erepti ac divina benedictione 
consecrati, refectionem nobis internam, ne in hujus 
mundi transeuntis excursu deficiamus, exemplo suze 
vel vitze preebuere vel mortis. 

Et manducaverunt, et saturati sunt.| Manducant de 
panibus Domini ac piscibus, et saturantur, qui audi- 
entes verba Dei et exempla intuentes, ad profectum 
vite correctionis per hee excitari atque assurgere 
festmant. Quibus apte congruit illud Psalmiste, 
Edent pauperes et saturabuntur, et laudabunt Do- 
minum qui requirent eum. Vivet cor eorum in secu- 
lum seculi. Quod est aperte dicere: Audient humiles 
verbum Dei et facient, et ad laudem non suam, sed 
superni largitoris cuncta que bene gerunt referent. 
Unde merito ad vitam interioris hominis eternam, 
utpote pane vite saturati, pervenient. Cui contra 
tardis auditoribus per prophetam exprobratur, Man- 
ducastis et non estis saturati. Manducant namque 
et non saturantur qui panem verbi Dei audiendo 
degustant, sed non faciendo que audiunt, nihil ex 
his interne dulcedinis quo cor ipsorum confirmetur 
in ventre memorize recipiunt. 

Et sustulerunt quod superaverat de fragmentis sep- 
tem sportas.| (Quod turbis saturatis superat, apostoli 
sustollunt, et septem sportas implent, quia sunt 
altiora perfectionis praecepta vel potius exhortamenta 
et consilia, que generalis fidelium multitudo nequit 
servando et implendo attingere: quorum executio 
illos proprie respicit, qui majore Sancti Spiritus 
gratia pleni generalem populi Dei conversionem 
mentis atque operis sublimitate transcendunt. Qua- 
libus dicitur, Si vis perfectus esse, vade, vende omnia 
que habes, &c. Unde bene sport, quibus Domi- 
nicorum sunt condita fragmenta ciborum, propter 
septiformem Spiritus gratiam, septem fuisse memo- 
rantur. Nam quia sportz junco et palmarum foliis 
solent contexi, merito in sanctorum significatione 
ponuntur. Juncus quippe super aquas nasci con- 
suevit, palma vero victricem ornat manum. Et jun- 
ceils vasis recte comparantur electi, cum radicem cor- 
dis, ne forte ab amore zternitatis arescat, in ipso vite 
fonte collocant. Assimilantur et eis que de palma- 
rum sunt foliis contexta, cum indefectivam eterne 
retributionis memoriam puro in corde retinet. Et 
bene turba, quamvis reliquias Dominici prandii non 
caperet, manducasse tamen et saturata esse narratur ; 
quia sunt nonnulli qui etsi omnia sua relinquere 
nequeunt, neque explere hoc quod de virginibus 
dicitur, Qui potest capere capiat, czeteraque hujus- 
modi: tamen esurientes et sitientes justitiam satu- 
rantur, cum audiendo mandata legis Dei ad vitam 
perveniunt zternam. 

Erant autem qui manducaverunt quasi quatuor 
millia, &c.| Bene quatuor millia, ut ipso etiam nu- 
mero docerent evangelicis se pastos esse cibariis. 

Et statim ascendens navem cum discipulis suis venit 
in partes Dalmanutha.| Pro hoc in Matthzo legi- 
mus, Et dimissa turba ascendit in naviculam, et venit 

in fines Magedan. Non autem dubitandum est eun- 
dem locum esse sub utroque nomine: nam plerique 
codices non habent etiam secundum Marcum nisi 
Magedan. 

Cap. xxx. Et exierunt Pharisei et caeperunt 
conquirere cum eo, querentes ab illo signum de celo, 
&c.] Sic signum querunt, quasi que viderant, signa 
non fuerint. Sed quid quzerant ostenditur, cum dici- 
tur, Quzrentes ab illo signum de ceelo. Vel in mo- 
rem Eliz ignem de sublimi venire cupiebant: vel 
in sumilitudinem Samuelis, tempore zstivo mugire 
tonitrua, coruscare fulgura, imbres ruere: quasi non 
possint et illa calumniari, et dicere ex occultis et 
varlis aeris passionibus accidisse. At tu qui calum- 
niaris ea qu oculis vides, manu tenes, utilitate 
sentis, quid facies de his que ccelo venerint? Uti- 
que respondebis, et magos in Aigypto multa signa 
de ccelo fecisse. Vel certe signum de ccelo querunt, 
ut qui multa hominum millia secundo paucis de pani- 
bus satiavit, nunc in exemplum Moysi manna ccelitus 
misso et per omnia passim disperso, populum omnem 
multo tempore reficiat. Quod in evangelio Joannis 
post edulium panum turbas ab eo queesisse legimus, 
dicentes: Quod ergo tu facis signum, ut videamus 
et credamus tibi? Quid operaris? Patres nostri 
manna manducaverunt in deserto, sicut scriptum 
est, Panem de ceelo dedit eis manducare. 

Et imgemiscens spiritu ait, Quid generatio ista 
querit signum? &c.| Qui supra turbam credentem 
ceelesti beneficio refecturus gratias agebat, nunc ob 
stultam Phariseeorum non credentium et tentantium 
petitionem gemit et contristatur, quia veram hominis 
naturam, veros humane nature circumferens affectus 
sicut de hominum salute letatur, ita super eorum 
dolet et ingemiscit erroribus. Unde et alibi, cum 
multi ad salutem apostolis preedicantibus essent per- 

ducti, scriptum est de illo: In ipsa hora exultavit in 
Spiritu Sancto, et dixit, Confiteor tibi, Pater, Domine 
coeli et terrae, quod abscondisti hec a sapientibus et 
prudentibus, et revelasti ea parvulis. Et cum Jude 
facinus esset redarguiturus, turbatus est spiritu, ut 
Joannes scribit, et protestatus est, et dixit, Amen, 
amen dico yobis, Quia unus ex vobis tradet me. 
Quod autem ait, Si dabitur generationi isti signum, 
significat non dabitur, juxta illud in Psalmo: Semel 
juravit in sancto meo, si David mentiar, id est, non 
David mentiar. Denique sanctus Augustinus, de con- 
sensu evangelistarum loquens, ita in Marco scriptum 
esse testatur: Et signum non dabitur ei. Non ergo 
dabitur generationi illi signum, id est, tentantium 
Dominum et resultantium verbis ejus: tale utique 
signum quale tentantes quzerebant, hoc est, de celo: 
quibus tamen multa ccelestia signa dabat in terra. 
Ceterum generationi quxrentium Dominum requi- 
rentium faciem Dei Jacob, signum de ccelo ostendebat, 
quando cernentibus apostolis ascendit in ccelum, 
quando misso desuper Spiritu primitivam implevit 
ecclesiam, quando ad impositionem manus apostolo- 
rum in Samaria, Czesarea, Epheso, aliisque urbibus 
ac locis plurimis, gratiam de cclo Spiritus Sancti 
credentibus ministravit. 

Et dimittens eos, ascendens navim, iterum abit trans 
fretum, &c.| Queerat aliquis et dicat, quomodo panes 
non habebant qui statim impletis septem sportis as- 
cenderunt naviculam, et venerunt in fines Magedam, 
ibique audiunt navigantes quod cavere debeant a 
fermento Phariseorum et Saduceorum. Sed Scrip- 
tura testatur quod obliti sint eos secum tollere. 
Quod autem navigaturi trans fretum obliti sunt vi- 
aticum sumere secum, indicium est quam modicam 
carnis curam haberent in reliquis, quibus ipsa refi- 
ciendi corporis necessitas, qua naturaliter cunctis 

mortalibus inest, intentione Dominici comitatus menti 
excesserat. Unus vero panis quem secum_ habe- 
bant in navi, mystice ipsum panem vite, Domi- 
num videlicet Salvatorem designat; cujus amore, 
quia semper intus reficiebantur in corde, minus de 
terreno pane quo corpus pasci solet curabant. 

Et precipiebat eis dicens, Videte et cavete a fer- 
mento Phariseorum, &c.| Fermentum Phariszeorum 
est decreta legis divine traditionibus hominum post- 
ponere, vel certe legem verbis preedicare, factis 1m- 
pugnare. Fermentum eorum est Dominum tentare, 
nec doctrinz ejus aut operibus credere, sed insul- 
tando alia quibus credere debeant petere. Fermen- 
tum Herodis est adulterium, homicidium, temeritas 
jurandi, simulatio religionis, et, quod omnium caput 
est et origo scelerum, odium ac persecutio in Chris- 
tum et preecursorem ejus preeconemque primum regni 
celestis. A quo utrorumque fermento etiam apo- 
stolus non prohibens ait: Itaque epulemur non in 
fermento veteri, neque in fermento malitie et ne- 
quitize, sed azymis sinceritatis et veritatis. 

Et cogitabant, ad alterutrum dicentes, Quia panes non 
habemus, &c.| Per occasionem preecepti quo Salvator 
jusserat dicens, Cavete a fermento Phariseeorum et 
fermento Herodis, docet eos quid significent quinque 
panes et septem, sive pisciculi, aut quinque millia 
hominum et quatuor millia que pasta sunt in eremo: 
quod licet signorum magnitudo perspicua sit, tamen 
aliud spirituali intelligentia demonstratur. Si enim 
fermentum Phariszeorum et Saduceorum, et fermen- 
tum Herodis non corporalem panem, sed traditiones 
perversas et heeretica significat dogmata, quare et cibi 
quibus nutritus est populus Dei non veram doctri- 
nam integramque significent ? _Istiusmodi fermentum, 
quod omni ratione vitandum est, habuit Marcion et 
Valentinus, et omnes heretici. Fermentum hance 

vim habet, ut si farine mixtum fuerit, quod parvum 
videbatur crescat in majus, et ad saporem suum uni- 
versam conspersionem trahat; ita et doctrina heeretica, 
si vel modicam scintillam in tuum pectus jecerit, in 
brevi ingens flamma succrescet, et totam hominis 
possessionem ad se trahet. Hoc est de quo et apos- 
tolus loquitur, Modicum fermentum totam massam 
corrumpit. 

Cap. xxxiv. Ht veniunt Bethsaida, et adducunt ei 
cecum, &c.| Cuncti qui a Domino curantur lan- 
guores, spiritualium sunt signa languorum, quibus 
anima per peccatum eternz morti propinquat. Sicut 
enim in surdo et muto a Domino sanato sanatio 
mentis insinuatur eorum qui neque audire verbum 
Dei neque loqui noverant, et mox in refectione turbe 
esurientis que Dominum secuta fuerat, suavitas figu- 
ratur illa, qua diligentium se et quezrentium solet 
corda nutrire, ita in hoc ceco paulatim curato a Do- 
mino, illuminatio designatur cordium stultorum, ac 
longe a via veritatis aberrantium. Rogabant autem 
eum ut illum tangeret, scientes quia tactus Domini 
sicut leprosum mundare, ita etiam czcum illuminare 
valeret. Tangimus autem Dominum nos, cum ei 
fide integra et sincera adheremus. (Quem profecto 
tactum nobis esse saluberrimum exemplo mulieris, 
que fimbriam ejus felici audacia tetigit, ediscimus. 
Tangit nos Dominus cum mentem nostram afflatu 
sui Spiritus illustrat, atque ad agnitionem nos pro- 
priz infirmitatis studiumque bone actionis accendit. 

Et apprehendens manum ceci, eduxit eum extra 
vicum.| Apprehendit manum ceci ut eum ad exe- 
cutionem bonez operationis quam pro diutina cor- 
dis obscuritate non noverat, confortaret. Hduxit 
extra vicum, ut a vita vulgari segregatus voluntatem 
sui Conditoris qua illuminari mereretur, liberius se- 
dulo corde scrutaretur. Quisquis enim lumen eter- 

nitatis videre desiderat, non exempla turbarum, sed 
ducatum necesse est semper sui Redemtoris se- 
quatur. 

Et exspuens in oculos ejus, impositis manibus suis, in- 
terrogavit eum, &c.| Ideo secum hunc Dominus pau- 
latim et non statim repente curat, quem uno mox 
verbo, si vellet, poterat curare, ut magnitudinem hu- 
mane czcitatis ostenderet, quae quasi pedetentim et 
per quosdam profectuum gradus ad lucem divine 
visionis solet pervenire; seu ut suze nobis gratie 
crebra daret indicia, per quam singula nostra per- 
fectionis incrementa, ut proficere aliquid possint nec 
deficiant, adjuvat. De sputo autem oris Domini, 
quod gratiam Spiritus ejus designet, szepe dictum est. 
De tactu manuum ejus, quod virtutem adjutori 
ipsius Insinuent, nulli dubium est. Sputum quippe 
ab intus de capite Domini procedit : manus vero sunt 
membra corporis exterius posita. Exspuens ergo in 
oculos czeci Dominus, imponit manus suas ut videat, 
quia czecitatem generis humani et per invisibilia di- 
vine pietatis dona et per exhibita foris sacramenta 
assumptz humanitatis abstersit. Primo autem is 
qui curabatur videbat homines velut arbores ambu- 
lantes, hoc est, formam quidem corporum inter um- 
bras aspiciens, sed nulla membrorum lineamenta visu 
adhuc caligante discernere valens, quales condensze 
arbores a longe spectantibus vel certe in luce noc- 
turna solent apparere, ita ut non facile arbor an 
homo sit possit dignosci. Quia primus nimirum cui- 
que virtutis introitus est, hominum vitam moresque 
ceeterorum inspicere, ut quicquid uspiam boni viderit, 
imitetur; quicquid mali, caveat ac detestetur. Sed 
quisquis ita desipit, ac longi temporis obscuritate de- 
pressus est, ut inter bonum et malum, fidem et per- 
fidiam, sincera pietatis opera et simulationem justitiae 
adhuc discernere nesciat, quasi ambulantes homines 

instar arborum cernit, quia facta multitudinis absque 
luce discretionis videt. Et quid talibus superest, 
nisi ut divina dignatio, que ei curam hominis con- 
siderandi tribuit, etiam donum conferat discernendi 
quz maxime hominum vita sequenda, quorum sit 
audienda doctrina? Unde apte dicitur, quia secunda 
impositione manuum suarum Dominus ei lucem clare 
omnia videndi restituerit. Clare namque videt omnia 
qui czecus fuit, cum is qui illuminari intus meruit, 
manifeste didicerit quomodo credendum, qualiter 
vivendum, que pro fide veritatis atque operatione 
justitize premia sint in futuro speranda. 

kt misit illum in domum suam, dicens, &c.| Quod 
eum in domum suam ire precepit, mystice admonet 
omnes qui agnitione veritatis illustrantur, ut ad cor 
suum redeant, et, quantum sibi donatum sit, sollicita 
mente perpendant, collatisque sibi beneficiis digna 
operum executione respondeant. Quod vero eum, 
sicut et multos quos sanavit alios, sanationem suam 
silentio tegere jubet, exemplum suis tribuit, ne de his 
quze faciunt mirandis favorem vulgi requirant, sed 
divinis tantum aspectibus, ubi et merces operum 
restat, sint placere contenti. 

Cap. xxxv. Et egressus est Jesus et discipult 
ejus in castellum Cesaree Philippi, &c.| Philippus 
iste est frater Herodis, de quo supra diximus, Te- 
trarcha Iturzz et Trachonitidis regionum, qui in 
honorem Tiberii Czesaris Cesaream Philippi, que 
nunc Paneas dicitur, appellavit; et est in provincia 
Pheenicis imitatus Herodem patrem, qui in honorem 
Augusti Cesaris appellavit Cesaream, que prius 
Turris Stratonis vocabatur, et ex nomine filize ejus 
Libyadem trans Jordanem extruxit. Iste locus est 
Czesareze Philippi, ubi Jordanis ad radices oritur 
Libani, et habet duos fontes, unum nomine Jor, et 

alterum Dan, qui simul mixti, Jordanis nomen ef- 
ficiunt. 

Et interrogabat in via discipulos suos, dicens, Quem 
me dicunt esse homines ? &c.| Pulchre Dominus fidem 
discipulorum exploraturus primo hominum senten- 
tiam interrogat, ne videlicet illorum confessio non 
veritatis agnitione probata sed vulgi videatur opinione 
firmata, nec comperta credere, sed instar Herodis de 
auditis hesitare putentur. Unde et Petro se Chris- 
tum confitenti secundum Matthaum dicit, Quia caro 
et sanguis non reyvelavit tibi, hoc est, doctrina humana 
fidei te veritatem non docuit. Pulchre etiam qui 
diversam de Domino sententiam ferunt, hominum 
nomine notantur. Nam qui veritatem potentiz ejus 
fideliter ac pia mente cognoscunt, nequaquam homi- 
nes, sed dii appellari merentur. Quales fuisse apo- 
stolos secunda sua interrogatione Dominus ostendit. 
Nam sequitur, 

Tune dicit illis, Vos vero, quem me dicitis esse ? | 
Attende enim, prudens lector, quod ex consequenti- 
bus textuque sermonis apostoli nequaquam homines, 
sed dii appellentur. Cum enim dixisset, Quem me 
esse dicunt homines; subjecit, Vos vero, quem me 
dicitis esse? Illis quia homines sunt humana opi- 
nantibus, vos qui dii estis quem me esse existimatis ? 

Respondens Petrus ait, Tu es Christus.| Licet ceeteri 
apostoli sciant, Petrus tamen respondit prez ceeteris. 
Complexus est itaque omnia, qui et naturam et no- 
men expressit in quo summa vyirtutum est. Etiam- 
ne nos de generatione Dei disserimus quzstiones ? 
Cum Paulus indicaverit, nihil se scire nisi Christum 
Jesum, et hune crucifixum, Petrus nihil amplius quam 
Christum Dei Filium putaverit confitendum: nos et 
quando et quomodo natus sit, et quantus sit humane 
infirmitatis contemplatione rimamur. Finis ergo 

fidei mez Christus est, finis fidei mez Dei Filius 
est. Non licet mihi scire generationis seriem, non 
liceat tamen nescire generationis fidem. 

Et comminatus est eis ne cui dicerent de illo, &c.| 
Idcirco se ante passionem et resurrectionem noluit 
preedicari, ut completo postea sanguinis sacramento, 
opportunius apostolis diceret, Kuntes docete omnes 
gentes, baptizantes eos in nomine Patris, et Fili, et 
Spiritus Sancti. Quia non prodesset eum publice 
preedicari, et ejus vulgari in populis majestatem, 
quem post paululum flagellatum visuri sint et cruci- 
fixum multa pati a senioribus et scribis et princi- 
pibus sacerdotum. Et notandum quod eum qui 
multa pati et occidi et resurgere debeat, Fillum 
hominis appellat, quia passo in carne Christo, divi- 
nitas impassibilis mansit. 

Et apprehendens eum Petrus, cepit increpare eum. | 
Quomodo increpaverit eum, Matthzus exponit, aper- 
tius dicens, Et assumens Petrus ccepit increpare 
illum dicens, Absit a te, Domine; non erit tibi hoc. 
Seppe diximus nimii ardoris atque amoris quam 
maximi fuisse Petrum in Dominum Salvatorem. 
Quia ergo post confessionem suam qua dixerat, Tu 
es Christus, Filius Dei vivi, et przemium Salvatoris, 
quo audierat secundum Matthzeum, Beatus es, Simon 
Bar Jona, quia caro et sanguis non revelavit tibi, sed 
Pater meus qui in celis est, repente audit a Domino 
oportere eum ire in Hierosolymam, ibique multa pati 
a senioribus et scribis et principibus sacerdotum, et 
occidi, et tertia die resurgere, non vult destrui con- 
fessionem suam, nec putat fieri posse ut Dei Filius 
occidatur ; apprehenditque eum in affectum suum, 
vel separatim ducit, ne presentibus ceteris condis- 
cipulis magistrum videatur arguere. Kt ccepit in- 
crepare illum amantis affectu, et optantis dicere, 
Absit a te, Domine, vel (ut melius habetur in Greco) 

Propitius esto tibi, Domine; non erit istud, hoc est, 
non potest fieri, nec recipiunt aures mez, ut Dei 
Filius occidendus sit. 

Qui conversus et videns discipulos suos, comminatus 
est Petro, &c.| Satanas interpretatur adversarius, 
sive contrarius. Quia contraria (inquit) loqueris 
voluntati mez, debes adversarius appellari. Multi 
putant quod non Petrus correptus sit, sed adver- 
sarius spiritus, qui hee dicere apostolo suggerebat. 
Sed mihi error apostolicus et de pietatis affectu ve- 
niens, nunquam incentivum videbitur diaboli. Vade, 
Satana, diabolo dicitur; vade post me. Petrus audit, 
Vade post me; hoc est, sequere sententiam meam. 

Quoniam non sapis que Dei sunt, sed que homi- 
num.| Mee voluntatis est, et Patris, cujus veni facere 
voluntatem, ut pro hominum salute moriar. Tu 
tuam tantum considerans voluntatem, non vis granum 
tritici in terram cadere, ut multos fructus afferat. 

Cap. xxxvi. Et convocata turba cum discipulis 
suis, dixit eis, Si quis vult post me sequi, &c.] Post- 
quam discipulis mysterium sue passionis et resur- 
rectionis ostendit, hortatur eos, una cum turba, ad 
sequendum suze passionis exemplum: et omnibus 
quidem propter se tribulationem perpessis, salutem 
in futuro promittit animarum, non tamen omnibus, 
verum perfectioribus; quanta ipse passurus, quod- 
ve a mortuis esset resurrecturus, aperuit. Ubi for- 
mam dicendi ministris verbi preefixit, ut capacitatem 
considerantes auditorum, pro suo quemque modo 
instruere meminerint, neque infirmis auditoribus 
altiora quam capiunt arcana committant. Si quis 
vult (inquit) post me sequi, deneget seipsum. Tunc 
autem nos ipsos abnegamus, cum vitamus, quod 
per vetustatem fuimus, et ad hoc nitimur, quo per 
novitatem vocamur. Pensemus quo modo se Paulus 
abnegaverat, qui dicebat, Vivo autem jam non ego. 

Extinctus quippe fuerat szevus ille persecutor, et 
vivere cceperat praedicator pius. Si enim ipse esset, 
pius profecto non esset. Sed qui se vivere denegat, 
dicat unde est quod sancta verba per doctrinam 
veritatis clamat. Protinus subdit, Vivit vero in me 
Christus ; ac si aperte dicat, Ego quidem a memetipso 
extinctus sum, quia carnaliter non vivo, sed tamen 
essentialiter mortuus non sum, qui in Christo spiri- 
tualiter vivo. Dicat ergo Veritas, dicat: Si quis vult 
post me sequi, deneget seipsum. Quia nisi quis a 
semetipso deficiat, ad eum qui super ipsum est non 
appropinquat. Nec valet apprehendere quod ultra 
ipsum est, si nescierit mactare quod est. Sed jam 
qui se a vitiis abnegat, exquirendz ei virtutes sunt in 
quibus crescat. Nam cum dictum est, Si quis vult 
post me sequi, deneget seipsum; protinus adjun- 
gitur, 

Kit tollat crucem suam, et sequatur me.| Duobus 
etenim modis crux tollitur, cum aut per abstinentiam 
afficitur corpus, aut per compassionem proximi affli- 
gitur animus. Pensemus qualiter utroque modo 
Paulus crucem suam tulerat, qui dicebat, Castigo 
corpus meum et in servitutem redigo, ne forte aliis 
preedicans ipse reprobus efficiar. Ecce in afflictione 
corporis audivimus crucem carnis: nunc in compas- 
sione proximi, audiamus crucem mentis. Ait, Quis 
infirmatur, et ego non infirmor? Quis scandalizatur, 
et ego non uror? Perfectus quippe preedicator, ut 
exemplum daret abstinentiz, crucem portabat in 
corpore: et quia in se trahebat damna infirmitatis 
alienze, crucem portabat in corde. 

Qui enim voluerit animam suam salvam facere, 
perdet cam, &c.| Sic dicitur fideli, Qui voluerit ani- 
mam suam salvam facere, perdet eam: qui autem 
perdiderit animam suam propter me et evangelium, 
salvam faciet. Ac si agricole dicatur, Frumentum 

Si servas, perdis: si seminas, renovas. Quis enim 
nesciat, quod frumentum cum in semine mittitur, 
perit ab oculis, in terra deficit? Sed unde putrescit 
in pulvere, inde virescit in renovatione. Quia vero 
sancta ecclesia aliud tempus habet persecutionis, 
atque aliud pacis; Redemptor noster ipsa ejus tem- 
pora designavit in preceptis. Nam _ persecutionis 
tempore ponenda est anima: pacis autem tempore, 
ea qua amplius dominari possunt, frangenda sunt 
desideria terrena. Unde et nunc dicitur, 

Quid enim proderit homini, si lucretur mundum 
totum, &c.?] Cum persecutio ab adversariis deest, 
valde vigilantius cor custodiendum est: nam pacis 
tempore quia licet vivere, libet etiam ambire. Ple- 
rumque autem et avaritiam vincimus, sed adhuc 
obstat, quod vias rectitudinis minori tenemus cus- 
todia, perfectioni: nam szpe labentia cuncta despi- 
cimus, sed tamen adhuc humane verecundiz usu 
prepedimur, ut rectitudmem quam servamus in 
mente, nondum exprimere valeamus in voce. Et 
tantum Dei faciem ad justitia defensionem negligi- 
mus, quantum humanas facies contra justitiam vere- 
mur. Sed huic quoque vulneri congruum subjun- 
gitur medicamentum, cum Dominus dicat, 

Qui enim me confessus fuerit, et mea verba, &c.] 
Sed ecce nunc apud se homines dicunt, Nos jam 
Dominum et sermones ejus non erubescimus; quia 
aperta eum voce confitemur. Quibus ego respondeo, 
quod in hac plebe Christiana sunt nonnulli qui 
Christum ideo confitentur, quia cunctos Christianos 
esse conspiciunt. Non ergo ad probationem fidei 
vox sufficit professionis; quam defendit a verecundia 
professio generalitatis. Et tamen ubi se quisque 
interroget, ut in confessione Christi se veraciter 
probet; si non jam nomen ejus erubescit; si plene 
virtuti mentis humanum pudorem subdidit. Certe 

enim persecutionis tempore erubescere poterant fide- 
les substantiis denudari, de dignitatibus dejici, ver- 
beribus affligi. Pacis autem tempore, quia hec a 
nostris persecutionibus desunt, est aliud ubi osten- 
damur nobis. Veremur spe a proximis despici, 
dedignamur injurias verbi tolerare. Si contingat 
Jurgium fortasse cum proximo, erubescimus priores 
satisfacere. Cor quippe carnale, dum hujus vite 
gloriam querit, humilitatem respuit. 


LIBER TERTIUS. 


IN CAP. IX. 


Et dicebat illis, Amen dico vobis, quia sunt qui- 
dam de hic stantibus, &c.| Regnum Dei hoc loco, 
preesens ecclesia vocatur. Et quia nonnulli ex dis- 
cipulis usque adeo in corpore victuri erant, ut ec- 
clesiam Dei constructam conspicerent, et contra 
mundi hujus gloriam erectam, consolatoria promis- 
sione nunc dicitur, Sunt quidam de hic stantibus 
qui non gustabunt mortem, donec videant regnum 
Dei veniens in virtute. Sed cum tanta Dominus 
subeunde mortis precepta ederet, quid necessarium 
fuit ut ad hanc subito promissionem veniret? Quod 
si subtiliter attendamus, quanta dispensatione pie- 
tatis agatur, agnoscemus. Discipulis enim rudibus 
etiam de presenti vita aliquid promittendum fuit, ut 
possent robustius in futura solidari. Sic Israelitico 
populo ex Agypti terra liberando repromissionis 
terra promittitur, ut dum vocandus esset ad dona 
ceelestia, terrenis promissionibus suaderetur. Unde 
recte quoque per Psalmistam dicitur, Dedit eis re- 
giones gentium, et labores populorum possederunt, 

ut custodiant justificationes ejus, et legem ejus requi- 
rant. Sic ergo hoc loco rudibus discipulis Veritas 
loquens, videndum regnum Dei promittit in terra, ut 
hoc ab eis fidelius in ccelo preesumatur. Quod si 
regnum Dei hac sententia futuram in cecelis beatitu- 
dinem velimus accipere, et hoc quidam de astantibus 
non post multos dies in monte viderunt. Quod pia 
utique provisione factum est, ut contemplatione sem- 
per manentis gaudii, tametsi raptim atque ad breve 
momentum delibata, fortius instantia seculi trans- 
euntis adversa tolerarent. Decentissimo sane verbo 
sanctos mortem gustare testatur, a quibus nimirum 
mors corporis quasi libando gustatur, vita vero animze 
veraciter possidendo tenetur. 

Cap. xxxvil. Et post dies sex, assumpsit Jesus 
Petrum et Jacobum et Joannem, &c.| In evangelio 
Luce ita scriptum est: Factum est autem post heec 
verba fere dies octo, et assumpsit Petrum et Jaco- 
bum et Joannem, et ascendit montem ut oraret, et 
cetera. Octava autem die Dominus promissam fu- 
ture beatitudinis gloriam discipulis manifestat, ut et 
ostensa ccelestis vitae dulcedine, cunctorum qui hzec 
audire possint corda refoveat, et octonario dierum nu- 
mero, verum tempore resurrectionis gaudium doceat 
esse venturum. Nam et ipse octava die, id est, post 
sextam sabbati qua crucem ascendit, ac septimam 
sabbati qua in sepulchro quievit, a mortuis resurrexit, 
et nos post sex hujus seculi tates in quibus pro Do- 
mino pati et laborare gaudemus, ac septimam sabbati 
animarum, que interim in alia vita geritur, octava 
profecto etate resurgemus. Nam quod Matthzeus 
Dominum Marcusque post sex transfiguratum dicunt 
dies, nec temporis ordine nec ratione mysterii dis- 
crepant a Luca, qui octo dies dicit ; quia illi medios 
tantum ponunt dies, unde et absolute post sex dies 
factum commemorant. Hic primum quo hec Domi- 

nus promisit, et ultimum quo sua promissa com- 
plevit, adjungit. Ideoque temperantius fere dies 
octo ponit. Et in ratione mystica illic post sex 
mundi ztates sanctis ab omni labore quiescendum : 
hic vero tempore octavo, designat esse resurgendum. 
Unde pulchre et sextus psalmus Pro octava scribi- 
tur cui initium est, Domine, ne in furore tuo arguas 
me; quia nimirum per sex ztates, quibus operari 
licet, precibus est insistendum ; ne in octavo retri- 
butionis tempore a Judice corripiamur irato. Quod 
et ipse Dominus hoc loco voluit nos, ostenso suze 
orationis exemplo, docere, de quo secundum Lucam 
dicitur, quia ascendit in montem ut oraret. In 
montem namque oraturus et transfiguratus sic as- 
cendit, ut ostendat eos qui fructum resurrectionis 
expectant, qui regem in decore suo videre deside- 
rant, mente in excelsis habitare, et continuis pre- 
cibus incumbere debere. Tres solummodo secum 
discipulos ducit, vel quia multi sunt vocati, pauci 
vero electi, vel quod ii qui nunc fidem qua imbuti 
sunt Sanctz Trinitatis mcorrupta mente servaverint, 
tune zterna ejus merentur visione leetari. 

Et transfiguratus est (inquit) coram ipsis, &c.] 
Transfiguratus Salvator non substantiam verze carnis 
amisit, sed gloriam futurze vel suze vel nostra resur-— 
rectionis ostendit. Qui qualis tunc apostolis ap- 
paruit, talis post judicium cunctis apparebit electis. 
Nam in ipso tempore judicandi et bonis simul et 
malis in forma servi videbitur, ut videlicet impu 
quem sprevere, Judi quem negavere, milites quem 
crucifixere, Pilatus Herodesque quem judicavere, 
queant agnoscere Judicem. Vestimenta autem Do- 
mini, recte sancti ejus accipiuntur, teste apostolo, 
qui ait, Quicunque ergo in Christo baptizati estis, 
Christum induistis. Que videlicet vestimenta Do- 
mino in terris consistente despecta, aliorumque 

similia videbantur: sed ipso montem petente novo 
candore refulgent, quia nunc quidem filii Dei sumus, 
sed nondum apparuit quid erimus. Scimus autem 
quia cum apparuerit, similes ei erimus. Videbimus 
enim eum sicut est. Unde bene de eisdem vesti- 
mentis subditur: Qualia fullo super terram non 
potest candida facere. Nam quia ille hoe loco 
intelligendus est fullo, quem pcenitens Psalmista 
precatur, Amplius lava me ab injustitia mea, et a 
delicto meo munda me. Non potest suis fidelibus 
in terra dare claritatem, que eos conservata manet 
in ccelis. 

Et apparuit illis Elias cum Moyse, &c.| Moyses 
et Elias, quorum unum mortuum, alterum in ceelis 
raptum legimus, visi in majestate cum Domino (ut 
Lucas scribit) futuram in illo omnium sanctorum 
gloriam significant: qui videlicet tempore judicii, 
vel vivi in carne reperiendi, vel ab olim gustata 
morte resuscitandi et pariter sunt regnaturi cum 
illo. Attestante etenim apostolo, Mortui qui in 
Christo sunt resurgent primi, deinde nos qui vivi- 
mus, qui relinquimur, simul rapiemur cum illis 
obviam Domino in aera, et sic semper cum Domino 
ermus. Aliter. Moyses et Elias, hoc est, legislator 
et prophetarum eximius, apparent et loguuntur cum 
Domino in carne veniente, ut ostendant ipsum esse, 
quem cuncta legis et prophetarum oracula promise- 
runt. Apparent autem non in infimis, sed in monte 
cum illo; quia nimirum soli illi qui mente terrena 
desideria transcendunt, majestatem Sanctz Scripture, 
quz in Domino est adimpleta, perspiciunt. Denique 
et filii Israel videre Moysen: sed ad Deum in 
montana subeuntem, sequi non merentur, ad se 
quoque reversum non sine velamine cernunt. Elam 
novere, sed solus triumphum ascendentis cum filiis 
prophetarum contemplatur Eliseus. Quia multi pas- 

sim Scripture verba legimus; sed quam celsa in 
Christi mysteriis splendeat, perpauci perfectiores 
intelligunt. 

it respondens Petrus ait, Rabbi, bonum est, &c.| 
O quanta felicitas visioni Deitatis inter angelorum 
choros adesse perpetuo: si tantum transfigurata 
Christi humanitas, duorumque societas sanctorum ad 
punctum visa delectet, ut eos ne discedant, etiam 
obsequio Petrus sistere velit, qui etsi pro stupore 
humane fragilitatis nesciat quid dicat, insiti tamen 
sibi dat affectus indicium. Nesciebat enim quid 
diceret, qui oblitus est regnum Dei sanctis a Do- 
mino, non alicubi terrarum sed in ccelis esse pro- 
missum. Nec recordatus est se suosque coapostolos 
mortali adhuc carne circumspectos immortalis vite 
statum subire non posse, cui mente excesserat, quod 
in domo Patris que in ccelis est, domus manu facta 
necessario non sit. Sed et usque nunc imperitiz 
notatur, quisque legi et prophetis et evangelicis tria 
tabernacula facere cupit, cum heec ab invicem nulla- 
tenus valeant separari unum habentia tabernaculum, 
hoc est, ecclesiam Dei. 

Et facta est nubes obumbrans eos.| Qui materiale 
tabernaculum quesivit, nubis accepit obumbracu- 
lum, ut discat in resurrectione non tegmine domo- 
rum, sed Spiritus Sancti gloria, sanctos esse pro- 
tegendos. De qua Psalmista: Filii autem hominum 
in protectione alarum tuarum sperabunt. Et in 
Apocalypsi sua Joannes: Et templum, inquit, non 
vidi in ea; Dominus omnipotens templum illius est, 
et Agnus. 

Et venit vox de nube dicens, Hic est filtus meus 
carissimus, audite illum.) Quia imprudenter in- 
terrogaverant, propterea responsionem Domini non 
merentur: sed Pater respondet pro Filio, ut verbum 

Domini compleretur. Ego testimonium non dico 
pro me: sed Pater qui me misit, ipse pro me dicit 
testimonium. Vox quoque de ccelo Patris loquentis 
auditur, quze testimonium perhibeat de Filio, et 
Petrum, errore sublato, doceat veritatem: immo in 
Petro ceteros apostolos. Hie est (inquit) Filius 
meus carissimus: huic figendum est tabernaculum, 
huic obtemperandum. Hic est Filius, illi servi sunt, 
Moyses et Elias. Debent et ipsi vobiscum in 
penetralibus cordis sui Domino tabernaculum pre- 
parare. Concordat sane hic evangelii locus cum 
verbis ipsius Moysi, quibus incarnationi Dominice 
testimonium ferens aiebat: Prophetam vobis sus- 
citabit Dominus Deus vester de fratribus vestris ; 
tanquam meipsum audietis, juxta omnia que locutus 
fuerit vobis. Erit autem: Omnis anima quecun- 
que non audierit prophetam illum, exterminabitur 
de plebe. Quem ergo Moyses cum venerit in carne 
audiendum ab omni anima que salvari velit pre- 
dixit, hunec jam venientem in carne Deus Pater 
audiendum discipulis ostendit, et suum esse Filium 
ceelesti voce signavit. Et quasi manifestius fidem 
adventus ejus illis insinuans, Hic vir, (inquit,) hic est 
ille, quem Moyses iste vobis szepius in mundo 
nasciturum promisit. Hujus verbis juxta przecep- 
tum ipsius Moysi et vos auscultate, et omnes veri 
amatores auscultare jubete. Et notandum, quod 
sicut Domino in Jordane baptizato, sic et in monte 
clarificato totius Sanctze Trinitatis mysterium de- 
claratur. Quia nimirum gloriam ejus quam in 
baptismo credentes confitemur, in resurrectione 
videntes collaudabimus. Nec frustra Spiritus Sanc- 
tus hic in lucida nube, ut alius evangelista com- 
memorat, illic apparebat in columba. Quia qui 
nunc simplici corde fidem quam percepit, servat, 

tunc luce apertz visionis quod crediderat contem- 
plabitur, ipsaque qua illustrabitur in perpetuum 
gratia protegetur. 

Et statim circumspicientes neminem viderunt am- 
plius, msi, &c.| Ubi ccepit Filius designari, mox 
servi discesserunt, ne ad illos paterna vox emissa 
putaretur. Aliter, Cum fieret vox super Filium, 
inventus est ipse solus, quia cum manifestaverit 
seipsum electis, erit Deus omnia in omnibus: immo 
ipse cum suis unus per omnia Christus, id est, 
caput cum corpore splendebit. Propter quam uni- 
tatem alibi dicebat: Et nemo ascendit in cclum, 
nisi qui descendit de ccelo, Filius hominis, qui est 
in ccelo. 7 

Et descendentibus illis de monte, precepit illis, 
ne cut que vidissent, narrarent, &c.| Futuri regni 
premeditatio, et gloria triumphantis demonstrata 
fuerat in monte. Non vult ergo hoc in populis 
preedicari, ne et incredibile esset pro rei magnitu- 
dine, et post tantam gloriam apud animos sequens 
crux scandalum faceret. 

Et interrogabat eum, dicentes, Quid ergo dicunt 
Pharisei et Scribe, &c.?| Traditio Phariszeorum est 
juxta Malachiam prophetam, qui est novissimus in 
duodecim ; quod Elias veniat ante adventum Sal- 
vatoris, et reducat cor patrum ad filios, et filiorum 
ad patres, et restituat omnia in antiquum statum. 
Aistimant ergo discipuli transformationem  gloriz 
hance esse, quam in monte viderant, et dicunt: Si 
jam venisti in gloria, quomodo precursor tuus non 
apparet? Maxime quia Eliam viderant recessisse. 
Quando autem adjiciunt scribe, et dicunt, quia 
Eliam oporteat primum venire; primum dicendo, 
ostendunt quod nisi Elias venerit, non sit secundus 
Salvatoris adventus. 

Qui respondens ait illis: Elias cum venerit, primo 


138 EXPOSITIO 


restituet omnia.| Omnia restituet, utique illa que 
propheta przfatus ostendit dicens, Ecce ego mit- 
tam vobis Eliam prophetam antequam veniat dies 
Domini magnus et  horribilis, et convertet cor 
patrum ad filios, et cor filiorum ad patres eorum. 
Restituet et hoc quod morti debet, ac diu vivendo 
distulit. Quod etiam hic Dominus consequenter 
intimavit, cum protinus adjunxit: 

Et quomodo scriptum est in Filium hominis ut 
multa patiatur et contemnatur.| Id est, quomodo de 
Christi passione multifarie prophete multa scrip- 
serunt, sic et Elias cum venerit, multa passurus 
est; contemnendus ab impus. Restituet ergo om- 
nia, primo videlicet corda hominum illius evi 
instituendo ad credendum Christo, ac resistendum 
perfidiz Antichristi: deinde ipse suam animam 
propter martyrium fidei Christi ponendo. De quo 
in Apocalypsi plenius mystico sermone narratur. 

Sed dico vobis, quia et Elias venit, et fecerunt ih 
quecunque voluerunt, sicut scriptum est de eo.| Ipse 
qui venturus est in secundo Salvatoris adventu 
juxta corporis fidem, nunc per Joannem venit in 
virtute et spiritu. Feceruntque ei queecunque vo- 
luerunt, hoc est, spreverunt, et decollaverunt eum. 

Cap. xxxvill. Et veniens ad discipulos suos vidit 
turbam magnam circa eos, et Scribas conquirentes, 
&c.| Notanda in omnibus locis distantia mentis scri- 
barum et turbe. LErat enim cum discipulis turba, 
erant et scribe: sed adveniente Domino, mox omnis 
turba stupefacta expavit, eumque salutans accurrit. 
Scribz nihil devotionis, fidei, humilitatis, et reve- 
rentiz ei exhibuisse narrantur. Quid autem cum 
discipulis Domini turbe sive scribe conquirerent, 
evangelista non dicit. Potest vero (ni fallor) apte 
intelligi de hoc quzstionem fuisse motam, quare 
ipsi cum essent discipuli Salvatoris, salvare damo- 

niacum, qui in medio erat positus, non _possent. 
Quod ex sequentibus evangelii verbis potest con- 
jici, dum dicitur, 

Lit interrogavit eos, Quid inter vos conquiritis ? &c.] 
Notandum autem, quod semper loca rebus con- 
gruunt. In monte Dominus orat, transformatur, 
discipulis arcana suze majestatis aperit. In infe- 
riora descendens turbz occursu excipitur, mise- 
rorum fletu pulsatur. Sursum discipulis mysteria 
regni reserat, deorsum turbis peccata infidelitatis 
exprobrat. Sursum Patris vocem iis qui sequi se 
poterant, pandit, deorsum spiritus malos ab his 
qui vexabantur expellit. Qui etiam nunc pro qua- 
litate meritorum aliis ascendere, aliis vero non 
desistit descendere. Nam carnales adhuc et inci- 
pientes, quasi ima petens confortat, docet, castigat. 
Perfectos autem, quorum conversatio in ccelis est, 
sublimius extollendo glorificat, liberius de zternis 
instruit, et szpe que a turbis ne audiri quidem 
valeant, docet. Dzemoniacum autem hunc, quem 
descendens de monte Dominus sanavit, Marcus qui- 
dem surdum mutumque, Matthzus vero lunaticum 
fuisse commemorat. Significat autem eos de qui- 
bus scriptum est, Stultus ut luna mutatur. Qui nun- 
quam in eodem statu permanentes, nunc ad hzec, nunc 
ad illa vitia mutati, crescunt atque decrescunt. Qui 
muti sunt, non confitendo fidem; surdi, nec ipsum 
aliquatenus veritatis audiendo sermonem. Spumant 
autem, quum stultitia tabescunt. Stultorum namque 
et languentium atque hebetum est spumas salivarum 
ex ore dimittere. Strident dentibus, cum iracundize 
furore flammescunt. Arescunt cum otio torpente 
languescunt, et nulla virtutis industria confortati, 
enerviter vivunt. Quod autem ait, Et dixi discrpulis 
tuis, ut -ejicerent illum, et non potuerunt ; latenter 
apostolos accusat, cum impossibilitas curandi inter- 

dum non ad imbecillitatem curantium, sed ad eorum 
qui curandi sunt fidem referatur, dicente Domino, 
Fiat tibi secundum fidem tuam. 

Qui respondens eis dixit, O generatio incredula, &c.| 
Non quod tedio superatus sit, mansuetus ac mitis, 
qui non aperuit sicut agnus coram tondente os suum, 
nec in verba furoris eripuit ; sed quo in similitudinem 
medici si ezgrotum videat contra sua precepta se 
gerere, dicat, Usquequo accedam ad domum tuam? 
quo usque artis mez perdam industriam, me aliquid 
jubente et te aliud perpetrante? In tantum autem 
non est iratus homini sed vitio, et per unum homi- 
nem Judeos arguit infidelitatis, ut statim intulerit, 

Afferte illum ad me. Et attulerunt, &c.| Allatum 
Domino puerum spiritus conturbat et elidit, quia 
szepe dum converti ad Dominum post peccata cona- 
mur majoribus novisque antiqui hostis pulsamur in- 
sidiis. Quod ob id utique callidus facit adversarius, 
ut vel odium virtutis incutiat, vel expulsionis suz 
vindicet injuriam. Hine est enim (ut de specie trans- 
eamus ad genus) quod ecclesiz sanctz primordiis 
tot gravissima inferebat certamina persecutionum, 
quod suo regno dolebat subito animarum illata fuisse 
dispendia. 

Et interrogavit patrem ejus, Quantum temporis, &c.?| 
Erubescat Julianus, qui dicere audet omnes homines 
absque ulla peccati contagione nasci in carne, tamque 
innocentes per omnia quam fuit Adam quando creatus 
est. Quid enim habuit iste puer ut ab infantia de- 
monio vexaretur acerbissimo, si non ullo originalis 
peccati vinculo tenebatur, quem constat nullum ad- 
huc proprium potuisse habere peccatum ? Confiteatur 
catholicus, quia nemo immunis a noxa prime preeva- 
ricationis nascitur, et invocet gratiam Dei, qua libe- 
retur de corpore mortis per Jesum Christum Domi- 
num nostrum. Intelligat scriba doctus in regno 

coelorum, in hoc deemoniaco a Domino curato, salva- 
tionem omnium fidelium esse designatam, qui origi- 
nalis culpz reatu astricti veniunt in mundum, nec nisi 
unius Redemptoris Jesu Christi fide sunt et gratia 
salvandi. Quod autem dictum est, Et frequenter 
eum et in ignem et in aquas misit, maxima humane 
vecordize facinora designat. Ignis namque ardor ad 
fervorem iracundie referendus est: aqua ad volup- 
tates carnis, que dissolvere mentem per delicias so- 
lent. Vel certe in ignem fertur damoniacus, quo 
adulterantium corda succensa sunt, et in aquas que 
solent extinguere caritatem. 

Sed si quid potes, adjuva nos, &ce.| Aptum Dominus 
responsum reddit petenti. Ipse enim ait: Si quid 
potes, adjuva nos. Et Dominus, Si potes, inquit, 
credere, possum vos misertus adjuvare, quia fides 
non ficta omnia que salubriter petit, impetrare mere- 
tur. Cui contra leprosus qui fideliter clamabat, Do- 
mine, Si vis, potes me mundare, congruum suze fidei 
accepit responsum, Volo, mundare. 

Et continuo exclamans pater puert cum lacrymis 
wiebat, Credo, Domine, &c.| Nemo repente fit sum- 
mus: sed in bona conversatione a minimis quisque 
inchoat, ut ad magna perveniat. Alia namque sunt 
virtutis exordia, aliud profectus, aliud perfectio. Si 
enim et ipsa fides ad perfectionem suam non quibus- 
dam gradibus duceretur; iste interrogatus an cre- 
deret, non responderet, Credo, Domine, adjuva in- 
eredulitatem meam. Si enim credebat, cur incredu- 
litatem dicebat ? Si vero incredulitatem habere se 
noverat, quomodo credebat? Sed quia per occultam 
inspirationem gratiz meritorum suorum gradibus 
fides crescit; uno eodemque tempore is qui necdum 
perfecte crediderat, simul et credebat, et incredulus 
erat. 

Et cum videret Jesus concurrentem turbam, commi- 

natus est, &c.| Comminatio Domini divini est virtus 
imperii. Non autem puero qui vim patiebatur, sed 
dzemoni qui inferebat comminatus est. Quia qui pec- 
cantem emendare desiderat, vitium utique increpando 
et execrando debet exterminare, sed hominem amando 
refovere. Bene autem Dominus, qui spiritum immun- 
dum pellit ab homine, simul ne amplius in eum in- 
grediatur imperat. Quia ille veraciter a dzemoniaca 
dominatione liberatur, qui ad peccata a quibus semel 
poenitendo mundatus est, vitat male vivendo reverti. 

Et exclamans et multum discerpens eum, exiit, &c.] 
Quia plerumque diabolus, dum de corde expellitur, 
acriores in eo tentationes generat quam prius excita- 
verat, quando hoc quietus possidebat. 

Et factus est sicut mortuus, &c.| Quem hostis im- 
pius jam fugere compulsus stravit, ac mortuo similem 
reddidit, hunc pius Salvator miti sue dexterze tactu 
levavit. Qui sicut verum se esse Deum potentia 
salvandi docuit, ita etiam veram se habuisse carnis 
naturam more tactus humani declaravit. Negat 
namque Manichzeus insanus veraciter eum carne in- 
dutum fuisse: sed ipse cum tot languentes suo tactu 
erexit, mundavit, illuminavit, heresim illius et ante- 
quam nata esset damnavit. 

Et cum introisset in domum discipuli eyus, secreto, 
&c.| Dum docet apostolos quomodo demon _ ne- 
quissimus debeat expelli, omnes instituit ad vitam, 
ut scilicet noverimus, gravissima queeque vel immun- 
dorum spirituum vel hominum tentamenta jejuniis 
et orationibus esse superanda. [ram quoque Domini, 
cum in ultionem nostrorum scelerum fuerit accensa, 
hoc remedio singulari posse placari. Jejunium au- 
tem generale est non solum ab escis, sed et a cunctis 
illecebris abstinere carnalibus, immo ab omnibus vi- 
tiorum continere passionibus. Sic et oratio generalis 
non in verbis solum est, quibus divinam clementiam 

invocamus, verum etiam in omnibus quz in obse- 
quium nostri Conditoris fidei devotione gerimus, teste 
apostolo, qui ait: Semper gaudentes, sine intermis- 
sione orate. Quomodo enim quis omnibus horis at- 
que momentis sine intermissione Deum potest invo- 
care sermonibus? Sed tunc sine intermissione ora- 
mus, cum ea solum opera gerimus que nos pie- 
tati nostri commendent Auctori. Quo nimirum 
jejunio, et qua oratione, juvante Domino, cunctas 
antiqui hostis debellabimus ac propulsabimus in- 
sidias. 

Cap. xxx1x. Et inde profecti pretergrediebantur 
Galileam, &c.| Semper prosperis miscet tristia, ut 
cum repente venerint, non terreant apostolos, sed a 
premeditatis ferantur animis. Si enim contristat 
eos quod occidendus est, debet leetificare quod die 
tertio resurrecturus est. 

At uli ignorabant verbum istud, &c.| Heec ignoratio 
discipulorum, non tam de tarditate ingenii eorum 
quam de amore nascitur Salvatoris, qui carnales ad- 
huc, et mysterii crucis ignari, quem Deum verum 
cognoverant, moriturum credere nequibant. Et quia 
per figuras eum szpe loquentem audire solebant, 
horrentes eventum mortis ejus, etiam in eis que de 
sua traditione et passione aperte loquebatur, figurate 
aliud significari volebant. 

Et venerunt Capharnaum. Qui cum domi essent, &c. | 
Siquidem inter se in via disputaverant, quis esset 
illorum major. Inde orta videtur disputatio disci- 
pulorum de primatu, quia viderant Petrum, Jaco- 
bum, et Joannem seorsum ductos in montem, secre- 
tumque eis ibi aliquod esse creditum. Sed et Petro 
superius, juxta quod Matthzeus narrat, claves regni 
celorum promissas, ecclesiamque Domini super pe- 
tram fidei, a qua ipse nomen acceperat, zdificandam 

esse. Querebantur ergo vel ipsos tres czeteris, vel 
omnibus apostolis Petrum esse prelatum. 

Et residens vocavit duodecim, et ait, &c.| Videns 
cogitationes discipulorum Dominus, curat desideriim 
gloria, humilitatis contentione sanare, primatumque 
non esse querendum: et prius simplici humilitatis 
commonet imperio, et mox puerilis innocentiz docet 
exemplo. Quod enim ait, Quisquis unum ex hujus- 
modi pueris receperit in nomine meo, me recipit : 
vel simpliciter pauperes Christi, ab his qui velint esse 
majores, pro ejus ostendit honore recipiendos, vel 
certe malitia parvulos ipsos esse suadet, ut instar 
eetatis parvule simplicitatem sine arrogantia, carita- 
tem sine invidia, devotionem sine iracundia conser- 
vent. Quod autem complectitur puerum, significat 
humiles suo dignos esse complexu ac dilectione: 
talesque cum impleverint quod precepit, Discite a 
me, quia mitis sum et humilis corde: jure posse 
gloriari ac dicere: Lzeva ejus sub capite meo et dex- 
tera ejus amplexabitur me. Bene autem, cum dixisset, 
quisquis unum ex hujusmodi pueris receperit, addidit 
in nomine meo, ut videlicet formam virtutis, quam 
natura duce puer observat, ipsi pro nomine Christi, 
juvante rationis industria, sequantur. Sed quia se 
in pueris recipi docebat, videlicet quasi caput in 
membris suis, ne putaretur hoc esse solum quod 
videbatur, adjunxit, atque ait : 

Et quicunque me susceperit, non me suscipit, &c.| 
Talem se utique ac tantum credi volens qualis et 
quantus est pater. Usque adeo enim, inquit, nihil di- 
stat inter me et eum, ut qui me receperit, recipiat et 
eum qui misit me. 

Respondit ill Joannes dicens, Magister, vidimus 
quendam, &c.| Joannes przcipua devotione Domi- 
num amans, ideoque redamari dignus, excludendum 

beneficio putavit eum qui non utatur officio; sed 
docetur neminem a bono quod ex parte habet arcen- 
dum, sed ad hoc potius, quod nondum habet, esse 
provocandum. Nam sequitur, 

Jesus autem ait, Nolite prohibere eum, &c.| Hac 
doctus sententia dicit apostolus: Sed sive occa- 
Sione, sive veritate Christus annuncietur, et in hoc 
gaudeo, sed et gaudebo. Sed licet ille gaudeat, 
etiam de his qui Christum annunciant non sincere, 
et tales aliquando in nomine Christi signa facientes 
ob aliorum salutem censeantur non esse prohibendi; 
non tamen ipsis per talia signa, secura sua con- 
scientia redditur, quin potius in illa die cum dixerint, 
Domine, Domine, nonne in nomine tuo prophetavi- 
mus, et in nomine tuo demonia ejecimus, et in 
tuo nomine virtutes multas fecimus? responsum 
accipient, Quia nunquam novi vos, Discedite a me 
omnes qui operamini iniquitatem. Itaque in heere- 
ticis ac malis catholicis non sacramenta communia, 
in quibus nobiscum sunt, et adversum nos non sunt, 
sed divisiones pacis veritati contrarias, quibus ad- 
versum nos sunt, et Dominum non _ sequuntur 
nobiscum, detestari et prohibere debemus. 

Quisquis enim potum dederit vobis calicem aque 
Srigide, &c.| Legimus in propheta David: Ad exclu- 
dendas excusationes in peccatis, quod multi pecca- 
torum suorum quasi justas praetendebant occasiones, 
ut quod voluntate delinquunt, videantur necessitate 
peccare, Dominus, scrutator cordis et renum, futu- 
ras cogitationes in singulis contuetur, dicens, Quis- 
quis unum parvulum receperit in nomine meo, 
me recipit. Poterat aliquis causari et dicere, Pau- 
pertate prohibeor, tenuitas me retinet ut hospitalis 
esse non possim. Et hanc excusationem levissimo 
precepto diluit, ut calicem aque, et hunc frigide, 
juxta Mattheum, toto animo porrigamus.  Fri- 

gide (inquit) aqua, non calide, ne et in calida 
paupertatis et penuriz lignorum occasio quzrere- 
tur. Tale quid et apostolus ad Galatas preecipit, 
Communicet is qui catechizatur ei qui se cate- 
chizat, in omnibus bonis. Et discipulos ad magis- 
trorum refrigeria cohortatur. Et quia poterat qui- 
libet obtendere paupertatem, et praeceptum eludere, 
priusquam illud proponat, imminentem solvit ques- 
tionem, dicens, Nolite errare, Deus non irridetur: 
quze enim seminaverit homo, hzc et metet. 

Et quisquis scandalizaverit unum ex his pusil- 
lis, &c.| Quanquam hee generalis possit esse sen- 
tentia adversum omnes qui aliquem  scandalizant, 
tamen juxta consequentiam sermonis, etiam contra 
apostolos dictum intelligi potest, qui inter se dis- 
putantes, quis esset illorum major, videbantur 
invicem de dignitate contendere. Et si in hoc 
vitio permansissent, poterant eos quos ad fidem 
vocabant, per suum scandalum perdere, dum apo- 
stolos viderent inter se de honore pugnare. Quod 
autem dixit, Bonum est ei magis si circumdaretur 
mola asinaria collo ejus, secundum ritum provincize 
loquitur, quo majorum criminum apud_ veteres 
Judzos poena fuerit, ut in profundum ligato saxo 
demergerentur. Et revera melius est imnoxium, 
poena quamvis atrocissima temporali, tamen vitam 
finire corpoream, quam ledendo fratrem, mortem 
anim mereri perpetuam. Recte autem qui scan- 
dalizari potest, pusillus appellatur. Qui enim 
magnus est, quzcunque viderit, queecunque pas- 
sus fuerit, non declinat a fide: qui autem pusil- 
lus est animo et parvus, occasiones quzrit quo- 
modo scandalizetur. Propterea denique  oportet 
nos maxime iis consulere qui parvi sunt in fide, 
ne occasione nostri offendantur, et recedant a 
fide, ac decidant a salute. Notandum sane, quod 

in nostro bono opere, aliquando cavendum est 
scandalum proximi; aliquando vero pro nihilo 
contemnendum. In quantum enim sine peccato 
possumus vitare proximorum scandalum, debemus. 
Si autem de veritate scandalum oritur, utilius 
permittitur scandalum nasci quam veritas relin- 
quatur. Item per molam asinariam, secularis vite 
circuitus ac labor exprimitur, et per profundum 
maris, extrema damnatio designatur. . Qui ergo ad 
sanctitatis speciem deductus, vel verbo ceteros 
destruit, vel exemplo: melius profecto erat, ut hunc 
ad mortem sub exterior: habitu terrena acta con- 
stringerent, quam sacra officia in culpa ceteris imita- 
bilem demonstrarent. Quia nimirum si solus ca- 
deret, utcunque hunc tolerabilior inferni pcena 
cruciaret. 

Kt st scandalizaverit te manus tua, abscinde illam, 
&c.| Quia supra docuerat ne scandalizemus eos qui 
credunt in eum, nunc consequenter admonet quan- 
tum cavere debeamus eos qui scandalizare nos, id 
est, verbo vel exemplo suo ad ruinam peccati pro- 
pellere certant. Manum quippe nostram appellat 
necessarium amicum, cujus opere atque auxilio 
quotidiano opus habemus. Sed talis si nos ladere 
in causa anime voluerit, excludendus est a nostra 
societate, ne si cum perdito in hac vita partem 
habere voluerimus, simul in futura cui illo perea- 
mus. Quod autem subditur, 

Ubi vermis eorum non moritur, &c.| In verme 
putredinem gehenne, sicut in igne ardorem desig- 
nat, sive vermis dicit seram scelerum pcenitudinem, 
quee nunquam in tormentis conscientiam afflictorum 
mordere cessabit; ut ignis sit poena extrinsecus 
szeviens, vermis dolor interius accusans. 

Et si pes tuus scandalizat te, &c.| In pede sicut 
et in manu caros inemendabiles docet alienandos 

a nobis, ne per immunditiam eorum quos castigare 
nequimus, et ipsi polluti pereamus. Sed manus 
propter opus necessarium nobis, pes sunt dicti 
tales propter ministerium discursusque in nostris 
usibus accommodi. 

Quod si oculus tuus scandalizat te, &c.| In oculo 
quoque propter scandalum eruendo, idem _ nostri 
carnaliter amici, spiritualiter vero adversari desig- 
nantur. Sed cum nos eorum consultu ac pro- 
visione opus habemus, illi vero consilio nos pravo 
decipere, atque in iter erroris deflectere querunt, 
penitus nobis eorum omittenda est societas. Scan- 
dalum quippe sermo Greecus est, quod nos offendi- 
culum vel ruinam et impacti pedis dicere possumus. 
Quidam, scandalum Greece, Latine scrupulum di- 
cunt. Ile ergo scandalizat fratrem, qui ei dicto 
factove minus recto occasionem ruine  dederit. 
Potest et simpliciter dici: Si quis ita necessarius 
nobis esse videtur, ut manus, pes, et oculus, utilis 
videlicet atque sollicitus et acutus ad perspiciendum, 
scandalum autem nobis facit, et per dissonantiam 
morum nos trahit in gehennam, ne sic quidem 
temporalibus ejus commodis cum periculo anima- 
rum nostrarum uti ac refoveri debemus. Quia 
vero Dominus tertio mentionem vermis et ignis 
fecit aterni, restat dicere quomodo fcetorem vermis 
et ignis valeamus evitare tormentum. Sequitur, 

Omnis enim igne salietur, &c.| Foetor quippe ver- 
mium de corruptione solet nasci carnis et sanguinis. 
Ideoque caro recens sale conditur, ut exsiccato 
humore sanguineo vermescere nequeant. Caro ergo 
et sanguis vermes creant, quia delectatio carnalis, 
cul condimentum continentiz non resistit, poenam 
luxuriosis generat eternam. Cujus feetorem quis- 
quis vitare desiderat, et corpus sale continentia, 
et mentem studeat condimento sapientiz ab erroris 

et vitiorum labe constringere. Mire autem dictum 
est, Omnis enim igne salietur: quod enim sale 
salitur, vermis putredinem arcet; quod vero igne 
salitur, id est, ignibus sale aspersis conditur, non 
solum omnem vermium contagionem longe abigit, 
sed ipsam quoque, que ita salitur, carnem consumit. 
Quod in hostiis que in altari cremabantur fieri 
solere, divine legis scita declarant, ubi in omni 
victima et sacrificio sal offerri preeceptum est. Sal 
ergo dulcedinem sapientiz, ignis Spiritus Sancti 
gratiam designat. Et omnis igne salitur, quia omnis 
electus sapientia debet spirituali a corruptione con- 
cupiscentiz carnalis expurgari, ut victima divinis 
altaribus apta possit effici. Unde bene, cum dix- 
isset, Omnis enim igne salietur, addidit, Kt omnis 
victima sale salietur. Ille etenim veraciter victima 
Domini existit qui suum corpus et animam a vitiis 
emundando per amorem Sancti Spiritus Deo con- 
secrat. Nec solum victima talis sale aspergitur, 
sed et igni consumitur, quando non peccati tantum 
contagio pellitur, sed ab electorum mente ipsa 
etiam vitz presentis que in carne est delectatio, 
tollitur, et futurze magis vite conversatio imtenta 
mente suspiratur. Annon hostia sacro igne salita 
erat qui dicebat, Nostra autem conversatio in ccelis 
est? Unde etiam Salvatorem expectamus Domi- 
num Jesum Christum qui reformabit corpus humi- 
litatis nostra configuratum corpori claritatis sue. 
Qui enim spe certissima future immortalitatis quasi 
jam reformatum in similitudinem dominice resur- 
rectionis, corpus sue fragilitatis intuebantur, quasi 
sacrata igne spirituali Deo victima etiam in pre- 
senti vivebant, juxta illud ejusdem apostoli, Ob- 
secro vos, fratres, per misericordiam Dei, ut exhi- 
beatis corpora vestra hostiam viventem, sanctam, 
Deo placentem. Possumus et ita recte intelligere 

quod dictum est, Omnis enim igne salietur, et 
omnis victima sale salietur; quod altare sit Dei 
cor electorum, hostize vero et sacrificia in hoc altari 
offerenda bona sint opera fidelium. In omnibus 
autem sacrificiis sal debeat offerri, quia nullum est 
opus bonum quod non sal sapientize ab omni cor- 
ruptione vanz laudis, czterisque pravis sive super- 
fluis cogitationibus expurget. Nam cura continen- 
tie a carnalibus castigat illecebris. Ignis autem 
qui sacrificia in altari consumit, ille est utique de 
quo Joannes ait, Ipse vos baptizabit in Spiritu 
Sancto et igni: per quem nostra bona opera, ut 
vel inchoari vel perfici valeant, juvantur, vel certe 
ignis tribulationis quo patientia fidelium ut per- 
fectum opus habere possint exercetur. Omnis ergo 
igne salietur, et victima sale salietur: quia omnis 
fidelis qui zterni vermem tormenti cavere vult, igne 
vel gratiz spiritualis, vel incurrentium de _ foris 
tribulationum debet castigari, ut dignum Deo sacri- 
ficium fierl possit. Respicit hic locus ad superiora, 
ubi membra scandalizantia evelli pracepta sunt: 
quia et hoc igni saliri est, id est, tentationibus exer- 
ceri, proximos nobis ac dilectos ob Christi amorem 
negare. 

Bonum est sal: quod si sal insulsum fuerit, &c.| 
Bonum est Dei verbum audire frequentius, sale 
Saplentiz: spiritualis cordis arcana condire, immo 
ipsum cum apostolis sal terre fieri, id est, eorum 
quoque qui adhuc terrena sapiunt, imbuendis men- 
tibus sufficere. At si quis semel condimento veri- 
tatis refectus ad apostasiam redierit, quo alio 
doctore corrigitur, qui eam quam ipse gustavit 
sapientiz dulcedinem, vel adversis seculi perter- 
ritus, vel allectus prosperis respuit? Cui apte 
congruit illud viri sapientis, Quis medebitur incan- 
tatoria serpente percusso? Hac sane sententia 

specialiter Judze Scariothis socios ipsumque desig- 
narl non immerito credetur, qui philargyria cor- 
ruptus et gradum apostolatus perdere, et Dominum 
tradere non dubitavit. Verum quia sunt nonnulli, 
quos dum major scientia erigit, a caterorum socie- 
tate disjungit, et quasi quo plus sapiunt, eo longius 
a concordiz virtute desipiscunt, recte subjungitur, 

Habete in vobis sal, et pacem habete inter vos.| Per 
sal quippe verbi sapientia designatur. Qui ergo 
loqui sapienter nititur, magnopere metuat ne ejus 
eloquio audientium unitas confundatur. Sal quippe 
sine pace non virtutis est donum, sed damnationis 
augmentum: quo enim quisque melius sapit, eo 
deterius delinquit; et ideo inexcusabiliter mere- 
bitur supplicium, qui prudenter, si voluisset, potuit 
vitare peccatum. 


IN CAPUT X. 


Cap. xu. Et inde exurgens venit in fines Judee 
ultra Jordanem, &c.| Hic incipit ea narrare que in 
Judzea fecit et docuit, sive passus est. Kt primo 
quidem trans Jordanem ad orientem, deinde etiam 
cis Jordanem, quando venit Hiericho Bethaniam et 
Hierosolymam. Nam cum omnis Judzorum pro- 
vincia generaliter ad distinctionem aliarum gentium 
Judzea dicta sit, specialius tamen meridiana ejus 
plaga appellatur Judea, ad distinctionem Samaria, 
Galilaz, Decapolis, et caterarum in eadem pro- 
vincia regionum. 

Et conveniunt iterum turbe ad eum, &c.| Et hic 
notanda mentium distantia in turbis et Phariszis. 
He conveniunt, ut doceantur, et sui sanentur in- 
firmi, sicut evangelista Mattheus aperte comme- 
morat: illi accedunt, ut Salvatorem ac doctorem 

veritatis tentando decipiant. Neque hoc mirandum: 
nam hos devotio pietatis, illos stimulus adduxit 
livoris. Interrogant ergo, utrum liceat hommi di- 
mittere uxorem suam qualibet causa, ut quasi cor- 
nuto eum teneant syllogismo, et quodcunque respon- 
derit captioni pateat. Si dixerit dimittendam esse 
uxorem qualibet ex causa, et ducendas alias, pudi- 
citiz preedicator sibi docere contraria videbitur. Sin 
autem responderit non omnem ob causam debere 
dimitti, quasi sacrilegii reus tenebitur, et adversus 
doctrinam Moysi ac per Moysen Dei facere. Igitur 
Dominus sic responsionem temperat ut decipulam 
transeat, Scripturam Sanctam adducens in testimo- 
nium, et naturalem legem primamque Dei senten- 
tiam secundo opponens, que non voluntate Dei sed 
peccantium necessitate concessa est. 

Quid (inguit) vobis precepit Moyses ? &c.| Quod 
dicit istiusmodi est, Numquid potest Deus sibi esse 
contrarius, ut aliud ante jusserit, et sententiam suam 
novo frangat imperio? Non ita sentiendum est. 
Sed Moyses, cum videret propter desiderium secun- 
darum conjugum, que vel ditiores vel juniores vel 
pulchriores essent, primas uxores interfici, aut ma- 
lam vitam ducere, maluit indulgere discordiam, quam 
odia et homicidia perseverare ac perpetrari. Simul- 
que considera quod non dixit, propter duritiam cor- 
dis vestri permisit vobis Deus, sed Moyses; ut, juxta 
apostolum, consilium sit hominis, non imperium 
Dei. 

Ab initio autem creature masculum et feeminam, 
&c.] Hoe in exordio Geneseos scriptum est. Di- 
cendo autem masculum et foeminam, ostendit se- 
cunda vitanda conjugia. Non enim ait masculum 
et foeminas, quod ex priore repudio quzerebatur, sed 
masculum et foeminam, ut unius conjugis consortio 
necterentur. 

Propter hoc relinquet homo patrem suum, &c.| Si- 
militer ait, Adhzrebit ad uxorem suam: non ad 
uxores. 

Et erunt duo in carne una, &c.| Premium est 
nuptiarum e duabus unam carnem fieri. Castitas 
juncta spiritui unus efficitur spiritus. 

Quod ergo Deus conjunxit, &c.| Que Deus con- 
junxit, unam faciendo carnem viri et foeminz, hac 
homo non potest separare, nisi forsitan solus Deus. 
Homo separat quando propter desiderium secundz 
uxoris primam dimittit. Deus separat qui et con- 
junxerat, quando ex consensu propter servitutem 
Dei, eo quod tempus in arcto sit, sic habemus uxores 
quasi non habentes. 

Et in domo iterum discipuli ejus de eodem interro- 
gaverunt eum, &c.| In Mattheo scriptum plenius 
est: Quicunque dimiserit uxorem suam nisi ob for- 
nicationem, et aliam duxerit, moechatur. Una ergo 
solummodo causa est carnalis, fornicatio: una spi- 
ritualis, timor Dei, ut uxor dimittatur, sicut multi 
religionis causa fecisse leguntur. Nulla autem causa 
est, Dei lege perscripta, ut vivente ea que relicta est, 
alia ducatur. 

Et offerebant ili parvulos ut tangeret illos, &c.| 
Non quod nollent eis Salvatoris et voce et manu 
benedici, sed quod necdum habentes plenissimam 
fidem, putarent eum, in similitudinem hominum, 
offerentium importunitate lassari. 

Quos cum videret Jesus, indigne tulit, &c.| Signi- 
ficanter dixit talium est, non istorum, ut ostenderet 
non ztatem regnare sed mores: et his qui similem 
haberent innocentiam et simplicitatem, pramium 
repromitti. Apostolo quoque in eandem sententiam 
congruente: Fratres, nolite fieri pueri sensibus, sed 
malitia parvuli estote, sensu autem ut perfecti sitis. 

Amen dico vobis, Quisquis non receperit, &c.| Sicut 

puer non perseverat in iracundia, non lesus me- 
minit, non videns pulchram mulierem delectatur, non 
aliud cogitat, aliud loquitur: sic et vos nisi talem 
habueritis innocentiam et animi puritatem, regnum 
celorum non poteritis intrare. Alter regnum Dei, 
id est, doctrinam evangelii sicut parvuli accipere 
jubemur, quia quomodo parvulus in discendo non 
contradicit doctoribus, neque rationes et verba com- 
ponit adversum eos resistens, sed fideliter suscipit 
quod docetur, et cum metu obtemperat et quiescit ; 
ita et nos in obediendo simpliciter et sine ulla re- 
tractatione verbis Domini facere debemus. 

Et complexans eos et imponens manus, &c.| Com- 
plexus benedicit parvulos, ut humiles spiritu sua be- 
nedictione, gratia, et dilectione dignos esse significet. 

Et cum egressus esset in viam, procurrens quidam, 
&c.] Audierat credo iste quzesitor vite stern a 
Domino, tantum eos qui parvulorum velint esse 
similes, dignos esse introitu regni ccelestis, atque 
ideo curam gerens tractatus certioris possit sibi non 
per parabolas, sed aperte quibus operum meritis 
vitam zternam consequi possit, exponi. 

Jesus autem dixit ei, Quid me dicis bonum? &c.| 
Quia magistrum vocaverat bonum, et non Deum vel 
Dei filium confessus fuerat, discit quamvis sanctum 
hominem comparatione Dei non esse bonum: de quo 
dicitur, Confitemini Domino quoniam bonus. Unus 
autem Deus bonus, non Pater solus intelligendus 
est, sed et Filius qui dicit, Ego sum pastor bonus ; 
sed et Spiritus Sanctus: quia Pater de ccelo dabit 
spiritum bonum petentibus se, id est, ipsa una et 
individua 'Trinitas Pater, et Filius, et Spiritus Sanc- 
tus, solus et unus Deus, bonus est. Non ergo Do- 
minus se bonum negat, sed esse Deum significat: 
non magistrum bonum se esse negat, sed magistrum 
absque Deo nullum bonum esse testatur. 

Precepta nosti? Ne adulteres, &c.] Hec est 
puerilis innocentiz castitas, que nobis imitanda pro- 
ponitur, si regnum Dei volumus intrare. Notandum 
sane, quod justitia legis suo tempore custodita, non 
solum bona terree, verum etiam suis cultoribus vitam 
conferebat aternam. 

Kit ille respondens ait, Magister, hec omnia obser- 
vavi, &c.| Non est putandus homo iste vel voto 
tentantis (ut quidam putavere) Dominum interro- 
gasse, vel de sua esse vita mentitus, cum se legis 
mandata custodisse dicebat, sed simpliciter ut vixerit 
esse confessus. Quia si mendacii aut simulationis 
noxa reus teneretur, nequaquam intuitus arcana cor- 
dis ejus eum diligere diceretur Jesus. Diligit enim 
Dominus eos qui mandata legis quamvis minora cus- 
todiunt, sed nihilominus quod in lege minus fuerat, 
lis qui perfecti esse desiderant ostendit, quia non 
venit solvere legem aut prophetas, sed adimplere: 
ad quam profecto adimpletionem pertinet quod hic 
consequenter adjungatur : 

Vade, quecunque habes vende, &c.| Quicunque per- 
fectus esse voluerit, debet vendere que habet, et non 
ex parte vendere sicut Ananias fecit et Sapphyra, 
sed totum vendere, et cum vendiderit dare omne 
pauperibus, et sic sibi preparare thesaurum in regno 
celorum. Nec hoc ad perfectionem sufficit, nisi post 
contemptas divitias Salvatorem sequatur, id est, re- 
lictis malis faciat bona. Facilius enim sacculus con- 
temnitur quam voluntas. Multi divitias relinquentes, 
Dominum non sequuntur. Sequitur autem Domi- 
num, qui imitator ejus est, et per vestigia illus gra- 
ditur: qui enim dicit se in Christo credere, debet 
quomodo ille ambulavit et ipse ambulare. 

Qui contristatus in verbo abiit merens, &c.| Hec est 
tristitia, quee ducit ad mortem. Causaque tristitia 
redditur, quod habuerit possessiones multas, id est, 

spinas nascentes et tribulos, qua sementem Domi- 
nicam suffocaverunt. 

Et circumspiciens Jesus ait discipulis suis, Quam 
difficile qui pecunias habent, &c.| Claret quidem quia 
qui hie multiplicandis divitiis incumbunt, alterius 
vite gaudia querere contemnunt: sed inter pecunias 
habere, et pecunias amare, multa distantia est. Multi 
enim habentes non amant, multi non habentes amant. 
Item alii et habent et amant. Ali nec habere nec 
amare se divitias seculi gaudent: quorum tutior 
status est, quia dicere cum apostolo valent, Nobis 
mundus crucifixus est, et nos mundo. Unde et 
Salomon non ait, qui habet, sed qui amat divitias, 
fructus non capiet ex eis. Et ipse Dominus obstu- 
pescentibus in verbis hujus sententize, discipulis ex- 
ponendo subjunxit, dicens, 

Filioli, quam difficile est confidentes in pecuniis, &c. | 
Ubi notandum quod non ait quam impossibile, sed 
quam difficile est. Quod enim impossibile est, fieri 
omnino non potest; quod difficile, cum labore po- 
test. Potest etenim fieri, sed cum maximo labore, 
juvante Dei gratia, ut pecunias habentes, vel in 
pecuniis confidentes, exutis philargyriz retinaculis, 
januam intrent regni ccelestis. 

Facilius est camelum per foramen, &c.| Si facilius 
est camelum ingentibus membris enormem, angus- 
tum foramen acus penetrare, quam divitem intrare 
in regnum Dei, nullus ergo dives intrabit in regnum 
Dei. Et quomodo vel in evangelio Matthzus, Zac- 
cheeus, et Joseph, vel in veteri testamento quam 
plurimi divites intraverunt in regnum Dei? nisi 
forte quia divitias vel pro nihilo habere, vel ex toto 
corde relinquere, Domino inspirante didicerunt. 
Numquid enim David in regni divitiis confidebat ? 
qui et de semetipso canit, Quoniam unicus et pauper 
sum ego, et alios hortatur, Divitize si afluant nolite 

cor apponere. Credo non ausus dicere, nolite sus- 
cipere. Numquid Abraham Domino substantiam 
pretulisse credibile est pro quo unicum ferire non 
dubitavit heredem? Altiore autem sensu facilius est 
Christum pati pro dilectoribus seculi, quam dilectores 
seculi ad Christum posse converti. Cameli enim no- 
mine se intelligi voluit, qui sponte humilitatis infir- 
mitatis nostra onera sustulit. In quo enim mani- 
festius intelligitur quam in ipso, quod scriptum est, 
Quanto magnus es, humilia te in omnibus? Per 
acum autem punctiones significat, per punctiones 
dolores in passione susceptos. Foramen ergo acus 
dicit angustias passionis. Qua scissa nostre quasi 
vestimenta naturze quodam modo resarcire, id est, 
recuperare dignatus est: quatenus post lapsum me- 
lius reformati, gaudeamus ad testimonium apostoli 
dicentis, Quicunque enim in Christo baptizati estis, 
Christum induistis. 

Qui magis admirabantur, dicentes, &c.| Quo perti- 
net ista responsio cum incomparabiliter major sit 
turba pauperum que divitibus perditis potuerit 
salvari, nisi quia intellexerunt cunctos qui divitias 
amant, etiam si adipisci nequeant, in divitum nu- 
mero deputari? 

Et intuens illos, Jesus ait, Apud homines impos- 
sibile est, &c.| Omnia enim possibilia sunt apud 
Deum. Non ita accipiendum est quod cupidi et 
superbi, qui nomine illius divitis significati sunt, in 
regnorum ccelorum sint intraturi cum suis cupidita- 
tibus et superbia: sed possibile est Deo, ut per ver- 
bum ejus, sicut etiam factum esse et quotidie fieri 
videmus, a cupiditate temporalium ad caritatem 
eternorum, et a perniciosa superbia ad humilitatem 
saluberrimam convertantur. 

Capit Petrus ei dicere, Ecce nos dimisimus omnia, 
&c.| Grandis fiducia, Petrus piscator erat, dives non 

fuerat, cibos manu et arte quzrebat, et tamen loqui- 
tur confitenter, Dimisimus omnia. Et quia non 
sufficit tantum dimittere, jungit quod perfectum est, 
Et secuti sumus te. Fecimus quod jussisti, quid 
ergo nobis dabis preemii ? 

Respondens Jesus ait, Amen dico vobis, Nemo est 
qui reliquerit domum, &c.| Quidam ex occasione hu- 
juscemodi sententiz Judaicam mille annorum fabu- 
lam post resurrectionem justorum dogmatizant, 
quando omnia que propter Deum dimisimus, mul- 
tiplici nobis sint foenore reddenda, insuper et vita 
eterna donanda. Nec vident inepti quod etsi in 
ceteris digna sit repromissio, in uxoribus tamen 
juxta alios evangelistas centenis appareat turpitudo, 
preesertim cum Dominus et in resurrectione nuben- 
dum non esse testetur, et ea que dimissa fuerint 
propter se, recipienda in hoc tempore cum persecu- 
tionibus asseveret. Quas utique persecutiones illi 
Chiliastz sicut et cetera quoque contraria, mille an- 
nis suis omnimodis abesse confirmant. Sensus ergo 
iste est, Qui propter evangelium Christi carnalia reli- 
querit, spiritualia bona recipiet: qua comparatione 
et merito sui ita erunt, quasi parvo numero centena- 
rlus numerus comparetur. Quia nimirum a fratribus 
atque consortibus propositi sui, qui ei spirituali glu- 
tino colligantur, multo gratiorem etiam in hac vita 
recipiet caritatem. Lege Actus Apostolorum, quod 
multitudinis credentium erat cor unum et anima una, 
et erant illis omnia communia, nullusque egens erat 
inter eos, qui sua pro Domino reliquerant. De qui- 
bus et apostolus ait, Tanquam nihil habentes et om- 
nia possidentes. Potest sane hoc quod ait, Accipiet 
centies tantum nunc in tempore hoc, domos, et fra- 
tres, et sorores, et matres, et filios, et agros cum 
persecutionibus per significationem altius intelligi. 
Centenarius quippe numerus de leva translatus in 

dexteram, licet eandem in flexu digitorum videatur 
tenere figuram quam habuerat denarius in leva, ni- 
mium tamen quantitatis magnitudine supercrescit. 
Quia videlicet omnes qui propter reenum Dei tem- 
poralia spernunt, etiam in hac vita persecutionibus 
plenissima ejusdem regni gaudium fide certa degus- 
tant, atque in expectatione patrize ccelestis (que jure 
in dextera significatur) omnium pariter electorum 
sincerissima dilectione fruuntur. Verum quia multi 
virtutum studia non eadem qua incipiunt intentione 
pietatis consummant, sed vel accepto virtutum amore 
tepescunt, vel ex integro ad scelerum volutabra rela- 
buntur, terribilis mox sententia subinfertur, 

Multi autem eruni primi novissimi, &c.| Vide enim 
Judam de apostolo in apostatam versum, et dicito 
quod multi erunt primi novissimi: vide latronem in 
cruce factum confessorem, eodemque die quo pro 
suis crucifixus est peccatis, gratia fidel cum Christo 
in paradiso gaudentem, et dicito quod et novissim1 
erunt primi. Sed et quotidie videmus multos in 
laico habitu constitutos magnis vite meritis excel- 
lere, et alios a prima zetate spirituali studio ferventes, 
ad extremum otio torpente lassescere, atque inerti 
stultitia, quod Spiritu coeperant, carne consummare. 

Erant autem in via ascendentes Hierosolymam, &c.| 
Ideo Hierosolymam tendentes discipulicum Domino, 
stupebant et timebant, quia meminerant sermonis 
ejus quo se passurum multa a summis sacerdotibus 
et scribis et occidendum predixerat esse, metuentes 
ne vel ipsi cum eo occiderentur, vel saltem ille cujus 
vita et magisterio gaudebant, inimicorum manibus 
occumberet. 

Et assumens iterum duodecim ceepit illis dicere, &c.] 
Redemptor noster pravidens ex passione sua disci- 
pulorum animos perturbandos, eis longe ante et 
ejusdem passionis peenam, et resurrectionis sue glo- 

riam predicit, ut cum morientem (sicut pradictum 
esset) cernerent, etiam resurrecturum non dubitarent. 
Ubi paganorum quoque dementiam, qua ejus crucem 
deridere solent, apertissime confutat, cum proxime 
sua passionis et tempus quasi futurorum prescius 
ostendit, et locum mortis quasi intrepidus adit. 

Et accedunt eum Jacobus et Joannes fil Zebedai, 
&c.| Matthzeus scribit hac matrem filiorum Zebedei 
Dominum postulasse pro illis. Sed Marcus, ipsorum 
desiderium atque consilium volens aperire legentibus, 
tacet de interveniente matre, ipsos potius dicit postu- 
lare, quod ipsorum rogatum per matrem noverat esse 
postulatum. Denique Dominus secundum utrumque 
evangelistam, non matri, sed ipsis respondit. 

Nescitis quid petatis. Potestis bibere calicem quem 
ego bibo, &c.?| Nesciunt quid petant, qui sedem glo- 
riz a Domino quam nondum merebantur inquirunt. 
Jam enim delectabat eos culmen honoris, sed prius 
viam habebant exercere laboris. Desiderabant reg- 
nare sublimiter cum Christo, sed prius erat pati hu- 
militer pro Christo. Nomine enim calicis sive bap- 
tismi, passionem designat martyrii, qua et ipsum et 
illos decebat consummari. Unde et alibi de sua pas- 
sione loquitur, Baptismo autem habeo baptizari, et 
quomodo coarctor usque dum perficiatur? Et eidem 
passioni approprians, orabat dicens, Pater, si vis, 
transfer calicem istum a me. 

Jesus autem ait eis, Calicem quidem quem ego bibo, 
&c.] Queritur, quomodo calicem martyrii Zebedzi 
fil, Jacobus videlicet et Joannes, biberint, aut quo- 
modo baptismo Domini fuerint baptizati, cum Scrip- 
tura narret, Jacobum tantum apostolum ab Herode ca- 
pite truncatum ; Joannes autem propria morte vitam 
finierit. Sed si legamus ecclesiasticas historias, in 
quibus fertur quia et ipse propter martyrium sit mis- 
sus in ferventis olei dolium, et inde ad suscipiendam 

coronam Christi athleta processerit, statimque exilio 
relegatus in Pathmos insulam sit, videbimus martyrio 
animum non defuisse, et bibisse Joannem calicem 
confessionis, quem et tres pueri in camino ignis bibe- 
runt, licet persecutor non fuderit sanguinem. Quod 
autem subjungit, 

Sedere autem ad dexteram meam, &c.| Sic intelli- 
gendum est. Regnum ceelorum non est dantis, sed 
accipientis. Non est enim personarum acceptio apud 
Deum, sed quicunque talem se prebuerit ut regno 
ecelorum dignus sit, hic accipiet quod non personz 
sed vitz paratum est. Si itaque tales estis qui con- 
sequamini reenum ceelorum, quod Pater meus trium- 
phantibus et victoribus preeparavit, vos quoque acci- 
pietis illud. Item, non est meum dare vobis, sed 
quibus paratum est. Non est meum dare superbis ; 
hoc enim adhuc erant. Sed si vultis accipere illud, 
nolite esse quod estis.. Aliis paratum est, et vos alii 
estote, et vobis paratum est. Quid est, alii estote ? 
Prius humiliamini qui jam vultis exaltari. 

Et audientes decem ceperunt indignari, &c.| Decem 
apostoli non indignantur matri filiorum Zebedezi, nec 
ad mulierem audaciam referunt postulationis, sed ad 
filios, qui ignorantes mensuram suam immodica cupi- 
ditate exarserunt: quibus et Dominus dixerat, Ne- 
scitis quid petatis. 

Jesus autem vocans eos ait illis, Scitis, &c.] Humilis 
magister et mitis nec cupiditatis immodice duos ar- 
guit postulantes, nec decem reliquos indignationis in- 
crepat et livoris, sed tale ponit exemplum, quo doceat 
eum majorem esse qui minor fuerit, et illum Domi- 
num fieri qui omnium servus sit. Frustra igitur aut 
illi immoderata quesierunt, aut isti dolent super ma- 
jorum desiderio, cum ad summitatem virtutum non 
potentia, sed humilitate veniatur. Denique sui pro- 

ponit exemplum, ut si dicta parvi penderent, erubes- 
ceret ad opera. Et dicit, 

Nam et Filius hominis non venit ut ministraretur ei, 
&c.| Nota quod crebro diximus, eum qui ministraret 
Filium hominis appellari, et dare animam suam re- 
demptionem pro multis; quando formam servi acce- 
pit, ut pro mundo sanguinem funderet. Et non 
dixit, dare animam suam redemptionem pro omnibus, 
sed pro multis, id est, pro eis qui credere voluerunt. 

Et veniunt Mericho, et proficiscente eo de Hiericho, 
&c.] Matthzeus hoc in loco duos juxta viam sedentes, 
et ad Dominum clamantes czcos, dicit esse illumina- 
tos. Lucas autem, cum appropinquaret Hiericho, 
pari ordine illuminatum ab eo czcum esse perhibet. 
Ubi nemo sapiens autumet evangelistas sibimet con- 
traria scribere, sed alium scribere plenius quod alter 
omisit: quod vero, Matthzo referente quia Domi- 
nus duos illuminaverit caecos, Marcus unum maluit 
ponere illuminatum, cui tamen alterum affuisse non 
negat, intelligendum est unum eorum fuisse notissi- 
mum. Quod ex hoc etiam satis apparet, quod et no- 
men ejus et nomen patris ejus Marcus commemoravit, 
quod in tot superius sanatis a Domino non facile oc- 
currit, nisi cum Jairum archisynagogum etiam no- 
mine expressit, cujus filiam resuscitavit Jesus. In 
quo etiam magis iste sensus apparet, quia et ille 
archisynagogus utique in loco illo nobilis fuit. Pro- 
culdubio itaque Bartimzus iste Timei filius, ex ali- 
qua magna felicitate dejectus, notissime et famo- 
sissime miseriz fuit, qui non solum cecus, verum- 
etiam mendicus sedebat. Hinc est ergo, quod ipsum 
solum voluit commemorare Marcus, cujus illuminatio 
tam claram famam huic miraculo comparuit, quam 
erat illius nota calamitas. Czci ergo quos Dominus 
ad se clamantes illuminayit, homines sunt vere lucis 

(que Christus est) inscii, sed ipso donante ad cog- 
noscendam confitendamque suam cecitatem ac pe- 
tendam veritatis lucem compuncti. Hiericho autem 
quee interpretari dicitur luna, defectum nostre mu- 
tabilitatis ac mortalitatis significat: quod ex illa 
maxime evangelii parabola claruit, ubi homo descen- 
dens ab Hierusalem in Hiericho incidit in latrones, 
et vulneratus ab eis ac despoliatus, per piam Samari- 
tani industriam ad salutem revocatus est, quia nimi- 
rum genus humanum a visione summe pacis, in 
desideria seculi hujus labe mortifera decidens, per 
Dominum Salvatorem ad vitam quam errando per- 
diderat, reducitur. Appropinquans ergo Dominus 
Hiericho, czeco lumen reddidit, quia veniens in car- 
nem et passioni appropinquans multos ad fidem et 
confessionem divine cognitionis adduxit. Non enim 
primis incarnationis suz temporibus, sed paucis 
antequam pateretur annis, id est, postquam triginta 
esse cceperat annorum, ministerium verbi mundo 
quo illuminaretur exhibuit. Sed et de Hiericho 
proficiscens, czcos illuminavit: quia resurgens a 
mortuis atque ascendens in cclum, misit Spiritum 
Sanctum apostolis, eosque ad illustrationem omnium 
populorum dispersit in mundum. Quod autem ap- 
propinquans Hiericho unum illuminavit, et proficis- 
cens de Hiericho duos, hoc intimavit typice, quod 
ante passionem suam uni tantum populo Judzorum 
predicavit, post resurrectionem vero atque ascen- 
sionem suam manifestius per apostolos et Judzis et 
gentibus, et aternz divinitatis et assumpte a se hu- 
manitatis arcana patefecit. Quod vero Marcus unum 
iluminatum scribit, ad gentium salutem specialiter 
respicit, qui omnimodis a luce veritatis extorres fue- 
rant. Et ideo quantum famosa infidelitatis eorum erat 
cecitas, tantum famosa facta est illuminantis eos 
gratia Salvatoris. Et bene Marcus, qui gentibus 

scribebat, evangelium unum dicit illuminatum, ut 
eorum quos instituebat ad fidem salvationi figura con- 
grueret. Matthaeus vero, qui credentibus ex Hebreis 
suum scribebat evangelium, quod in gentium quoque 
notitiam erat perventurum, recte duos dicit illumi- 
natos, ut ad utrumque populum unam eandemque 
fidei gratiam pertinere doceret: quod etiam in se- 
quenti lectione de asino, in quo Dominus sedere 
dignatus est, eadem evangelica servare scriptura 
curavit. Matthzus namque, qui fidelibus ex Judzis 
evangelizabat, asinam simul et pullum adductos Do- 
mino refert. Porro ceteri tres evangelista, qui con- 
gregate de nationibus ecclesiz scripserunt, asini 
solummodo ad Dominum adducti faciunt mentionem, 
de matre omnino reticent: quia illi simpliciter fidem 
gentium figurant; iste autem natum ex fideli syn- 
avoga fidelem gentium populum proximo ordine suze 
narrationis intimare curavit. Proficiscente ergo Do- 
mino et discipulis ejus et plurima multitudine de 
Hiericho, czecus sedebat juxta viam mendicans: 
quia ascendente ad ccelos Domino, et multis fidelium 
sequentibus, immo cunctis ab initio mundi electis, 
una cum illo januam regni ccelestis ingredientibus, 
mox gentium populus diu perfidia czcus, audito Sal- 
vatoris adventu, ccepit et ipse suze salutis atque illu- 
minationis spem habere: de quo bene dicitur, quia 
sedebat juxta viam mendicans. Mendicat enim juxta 
viam sedens, qui necdum iter veritatis ingrediens, 
necdum cognoscens, sedula intentione atque inqui- 
sitione desideri salutaris ad hoc pervenire contendit, 
et qui sit verus religionis cultus investigare persistit : 
quod in historia Cornelii centurionis praecipue de- 
claratum est, qui Deum, quem colebat, crebris preci- 
bus ut sese illuminare dignaretur, orabat. Quid est 
autem transeundo audire, stando lumen restituere, 
nisi quod per humanitatem suam misertus est, qui 

per divinitatis potentiam a nobis mentis nostra tene- 
bras exclusit ? Qui enim propter nos natus et passus 
est, qui resurrexit et ascendit in ccelum, quasi transiit 
Jesus: quia hc nimirum actio temporalis est. Sed 
stans cecum illuminavit, quia non sicut illa tempo- 
ralis dispensatio, ita verbi eternitas transit, que in 
se manens innovat omnia. Stare enim Dei est in- 
commutabili cogitatione mutabilia cuncta disponere. 
Qui ergo voces petentis transiens audivit, stans lu- 
men reddidit: quia etsi propter nos temporalia per- 
tulit, inde tamen nobis lucem tribuit unde habere 
mutabilitatis transitum nescit. Sed qui Deum quem 
colebat, crebris precibus ut sese illuminare digna- 
retur, orabat, 

Cum audisset quia Jesus Nazarenus est, coepit 
clamare, &c.| Audiens Jesum ce#cus, misereri sui 
precatur, nec multis licet prohibentibus a clamando 
desistit. Quia populus gentium agnita fama nomi- 
nis Christi, particeps ejus fieri quaerebat: contra- 
dicebant multi, primo Judzi, ut in Apostolorum 
Actibus legimus, deinde etiam gentiles acriori ac 
fortiori persecutione frequenter instabant, ne illu- 
minandus sanandusque Christum mundus invoca- 
ret: nec tamen eos qui ad vitam erant preordinati 
eternam, vesanus impugnantium furor disposita 
valebat salute privare. 

Et stans Jesus precepit illum vocari, &c.| Qua 
in re aliquid nobis Dominus innuit, quod intelligi 
de humanitate ac divinitate illius utiliter possit. 
Clamantem etenim cecum transiens audivit, sed 
stans miraculum illuminationis exhibuit. 

Et vocant cecum dicentes ei, Animequior esto: sur- 
ge, &c.| Clamantem ad se cecum Dominus vocat, 
cum populo gentium, scientiam veritatis desiderant, 
per sanctos predicatores verbum fidei committit. 
Qui nimirum vocantes cecum, animequiorem esse, 

et surgere, atque ad Dominum venire precipiunt, 
cum predicando verbum indoctis, spem eos salutis 
habere ac de torpore vitiorum erigi, atque ad vir- 
tutum studia, quibus illuminari mereantur, sese 
accingere jubent, dicentes cum propheta, Accedite 
ad eum et illuminamini. Et iterum, Surge qui dor- 
mis, et exurge a mortuis, et illuminabit te Christus. 
Et quia primativa de gentibus ecclesia tanto pro- 
missi in Christo luminis desiderio fervebat, ut 
plurimi, relictis mundi facultatibus, nudi evangeli- 
cam vitam sequerentur, quo eternum in ceelis 
mererentur habere thesaurum, recte de illuminando 
czeco subditur, 

Qui projecto vestimento suo exiliens venit ad eum. | 
Projecto quippe vestimento exilit, ut adveniens illu- 
minetur a Christo, qui abjectis mundi retinaculis 
expedito mentis gressu ad largitorem zterne lucis 
properat. 

Et respondens Jesus, dixit ilh, Quid vis tibi 
faciam ? &c.| Numquid qui lumen reddere poterat, 
quid vellet cacus ignorabat? Sed peti vult hoc, 
quod et nos petere et se concedere prenoscit. Im- 
portune namque ad orationem nos admonet, et dicit, 
Scit namque Pater vester quid opus sit vobis ante- 
quam petatis eum. Ad hoc ergo requirit ut petatur, 
ad hoc requirit ut cor ad orationem excitet. Unde 
et czcus protinus adjungit, Rabboni, ut videam. 
Ecce czecus a Domino non aurum, sed lucem re- 
quirit. Parvi pendit extra lucem aliquid querere, 
quia etsi habere czecus queelibet potest, sine luce 
non potest videre quod habet. Imitemur ergo eum 
quem et corpore et mente audivimus salvatum. Non 
falsas divitias, non terrena dona, non fugitivos 
honores a Domino, sed lucem queramus: illam 
videlicet lucem, quam videre cum solis angelis 
possumus, quam nec initium inchoat, nec finis 

angustat: ad quam profecto lucem via fides est. 
Unde recte et illuminando cco protinus respon- 
detur, . 

Vade, fides tua te salvum fecit, &c.] Videt et 
sequitur, qui bonum quod intelligit operatur. Videt 
autem, sed non sequitur, qui bonum quidem in- 
telligit, sed bene operari contemnit. Jesum enim 
Dominum sequitur, qui imitatur. Hine namque 
dicit, Si quis mihi ministrat, me sequatur. Con- 
sideremus ergo qua graditur, ut sequi mereamur. 
Ecce cum sit Dominus et Creator angelorum sus- 
cepturus naturam nostram quam condidit, in uterum 
virginis venit. Nasci tamen in hoc mundo _ per 
divites noluit, parentes pauperes elegit, unde et 
agnus qui pro illo offerretur defuit, columbarum 
pullos et par turturum ad sacrificlum mater invenit. 
Prosperari in hoc mundo noluit, opprobria irri- 
sionesque toleravit, sputa, flagella, alapas, spineam 
coronam, crucem sustinuit. Et quia rerum cor- 
poralium delectatione a gaudio interno cecidimus, 
cum qua amaritudine illuc redeatur, ostendit. 


IN CAP. XI. 


Cap. xui. Et cum appropinquarent Hierosolyme, 
&c.| Bethania est villula sive civitas in latere mon- 
tis Oliveti, quasi stadiis quindecim ab Hierusalem, 
sicut Joannes Evangelista manifestat, ubi Lazarus 
est suscitatus a mortuis, cujus et monumentum 
ecclesia nunc ibidem constructa demonstrat. Be- 
thania autem, domus obedientiz dicitur. Et apte 
Dominus Hierosolymam venturus ac mundum suo 
sanguine redempturus primo Bethaniam presenti 
suz dignatione sublimavit, ibique a muliere devota 
mystico chrismate perunctus est: quia nimirum 

multos ante passionem suam docendo, domum sibi 
obedientiz in qua per spiritum gratiz inhabitaret 
effecit, quorum pia actione delectatus, ipse quasi 
odorifero delibutus est unguento. Hine etenim 
civitas hee in monte Oliveti posita esse refertur, ut 
ecclesiam per gratiam sui conditoris salvandam esse 
designet, qui nos unctione spiritualium charismatum, 
et scientiz pietatisque perpetua luce refovet. Unde 
alibi cum dixisset, Non potest civitas abscondi 
supra montem posita, continuo subjecit, Neque ac- 
cendunt lucernam et ponunt eam sub modio. Quia 
mons idem Oliveti, id est, summus_ spiritualium 
distributor gratiarum, qui civitatem suam ut emi- 
neat exaltat, hanc quoque oleo exultationis ut lucere 
possit, ne deficiat, impingat. Et quia idem lumen 
sub modio poni noluit, misit discipulos in castel- 
lum quod contra eos erat; hoc est, doctores qui 
indocta ac barbara totius orbis loca, quasi contra 
positi castelli mcenia evangelizando penetrarent, de- 
stinavit. Recte autem duo mittuntur, sive propter 
scientiam veritatis, et operationis munditiam, seu 
propter gemineze dilectionis, Dei videlicet et proximi, 
sacramentum toto orbe pradicandum. 

Et statim introeuntes illud, invenietis pullum liga- 
tum, &c.| Introeuntes mundum preedicatores sancti, 
invenerunt populum nationum perfidiz vinculis 
irretitum. Funiculis enim peccatorum suorum unus- 
quisque constrictus erat: nec solum nationum, ve- 
rumetiam Judzorum. Omnes enim peccaverunt, 
et egent gloria Dei. Unde bene apud Mattheum 
asina quoque cum pullo alligata reperitur. Asina 
quippe, qua subjugalis fuit et edomita, synagogam 
que jugum legis traxerat; pullus asine lascivus 
et liber, populum nationum significat. Super quem 
nemo adhuc hominum sedit, quia nemo rationa- 
bilium doctorum frenum correptionis, quo vel lin- 

guam cohibere a malo, vel in arctam vite viam 
ire cogeretur, nemo indumenta salutis quibus spi- 
ritualiter calefieret, populo gentium utilia suadendo 
contulerat. Sederet namque super illum homo, si 
qui ratione utens, ejus stultitiam deprimendo cor- 
rigeret. Unde non immerito possunt duo discipuli, 
ad exhibenda Domino animalia destinati, duo pre- 
dicatorum ordines, unus videlicet in gentes, alter in 
circumcisionem directus intelligi. 

Et abeuntes invenerunt pullum ligatum, &c.| Bene 
pullus ante januam foris invenitur in bivio: janua 
enim ipse est qui ait, Ego sum janua ovium. Per 
me si quis introierit salvabitur, et ingredietur et 
egredietur, et pascua inveniet. Quibus vitz pas- 
cuis pullus iste, id est, populus gentium carebat, 
cum adhuc extra hanc januam in bivio lgatus 
stabat. Et recte in bivio, quia non unam certus 
vite fideique viam tenebat, sed plures dubiosque 
sectarum calles sequebatur erroneus. 

Et quidam de illic stantibus dicebant ils, Quid 
facitis solventes pullum?| In evangelio Luce ita 
scriptum est: Abierunt autem qui missi erant; et 
invenerunt, sicut dixit illis, stantem pullum. Sol- 
ventibus autem illis pullum, quia dixerunt domini 
ejus ad illos, Quid solvitis pullum? Et apte satis, 
multos quippe habebat dominos: quia non unl 
dogmati et superstitioni deditus, sed pro libitu 
immundorum spirituum ad varios diversosque miser 
raptabatur errores, ad simulacra muta prout duce- 
batur incedens. Denique vernacula quadam Scrip- 
turze consuetudine commune esse dicitur quod 
immundum est: sicut et ad Petrum vox de cclo 
dicit, Quod Deus mundavit, tu commune ne dixeris. 
Quia qui sanctus est, solius Dei est, et cum nullo 
ei communis est. Qui autem peccator est et im- 

mundus, multorum est; multi enim dzemones pos- 
sident eum, et ideo communis appellatur. 

Qui dixerunt eis, sicut preceperat illis Jesus, &c.| 
Qui solvendo pullo contradixerant, audito Domini 
nomine quiescunt. Quia magistri errorum qui veni- 
entibus ad salutem gentium doctoribus obsistebant, 
eatenus suas tenebras defendere, donec miraculis 
attestantibus veri possessoris ac Domini virtus 
emicuit. At postquam fidei Dominic potestas 
apparuit, cedentibus passim adversariorum querelis, 
libere credentium ccetus, ad Deum quem corde 
portaret, adducebatur. 

Et imponunt ili vestimenta sua, et sedit super 
eum.| Vestimenta apostolorum vel doctrina vir- 
tutum, vel edissertio scripturarum, vel certe eccle- 
siasticorum dogmatum varietates intelligi possunt, 
quibus illa corda hominum ante nuda et frigida, 
quo Christo sessore digna fiant, operiunt. 

Multi autem vestimenta sua straverunt in via.| 
Portante Dominum asino multi vestimenta sua 
in via sternunt, quia sancti martyres proprie se 
carnis amictu exuentes, simplicioribus Dei famulis 
viam suo sanguine parant, ut videlicet inoffenso 
gressu mentis ad superne meenia civitatis, quo 
Jesus ducit, incedant. Item Salvator noster asel- 
lum sedens Hierusalem tendit, quando uniuscujus- 
que fidelis animam regens, videlicet jumentum suum, 
ad pacis intimz visionem ducit. Jumentum sedet 
etiam cum sanctz ecclesiz universaliter preesidet, 
eamque in superne pacis desiderium accendit. 
Multi autem vestimenta sua in via sternunt, quia 
corpora sua per abstinentiam edomant, ut ei iter 
ad mentem parent, vel exempla bona sequentibus 
prebeant. 

Alu autem frondes cedebant de arboribus, &c.] 

] 

Frondes vel ramos de arboribus cedunt, qui in 
doctrina veritatis verba atque sententias patrum de 
eorum eloquio excerpunt, et hec in via Dei ad 
auditoris animum venientis humili predicatione 
submittunt. Sed qui preibant et qui sequebantur 
clamabant, dicentes, Osanna. Precessit quippe Ju- 
daicus populus, secutus est gentilis. Et quia omnes 
electi, sive qui in Judea esse poterant, sive qui 
nunc in ecclesia existunt, in Mediatorem Dei et 
hominum crediderunt, et credunt, qui preeunt, et 
qui sequuntur, Osanna clamabant. Osanna autem, 
Latina lingua Salva nos dicitur. Ab ipso autem 
salutem et priores queesierunt, et preesentes que- 
runt. Et benedictum qui venit in nomine Domini 
confitentur, quoniam una spes, una fides est pre- 
cedentium atque sequentium populorum. Nam 
sicut illi spectata passione ac resurrectione ejus 
sanati sunt; ita nos preterita passione illius ac per- 
manente in secula resurrectione salvamur. Quem 
enim priores nostri ex Judaico populo crediderunt 
atque amaverunt venturum, hunc nos et venisse 
credimus et amamus, ejusque desiderio accendimur, 
ut eum facie ad faciem contemplemur. 

Benedictum quod venit regnum patris nostri David, 
&c.| Legimus in evangelio Joannis, quod refectz 
de quinque panibus et duobus piscibus turbe 
voluerunt rapere Jesum, et constituere eum regem. 
Sed ne hoc perficere possent, ipse in montem 
fugiendo preecavit. Nunc autem ubi passurus Hie- 
rosolymam venit, non refugit eos qui se regem 
faciunt, qui agmine glorifico et hymnis Dei filio 
ac rege dignis ad civitatem regiam ducunt. Non 
reprimit voces eorum qui regnum patriarche David 
in eo restaurandum et priscee benedictionis dona 
recuperanda concinunt. Ut quid ergo hoc quod 
prius fugiendo declinavit, modo libens amplectitur, 

reenumque quod adhuc victurus in mundo susci- 
pere noluit, jamjam exiturus per passionem crucis 
de mundo non negavit suscipere; nisi ut aperte 
doceret, quod non temporalis et terreni, sed zterni 
in coelis rex esset imperi? Ad quod _profecto 
regnum per contemptum mortis, gloriam resurrec- 
tionis, et trrumphum ascensionis perveniret. Hine 
est enim, quod post resurrectionem apparens dis- 
cipulis ait, Data est mihi omnis potestas in ccelo et 
in terra, et cetera ejusdem loci. Notandum sane 
quanta sit consonantia turbae Dominum collaudantis, 
cum voce evangelizantis virgini matri Gabrielis qui 
ait, Hic enim erit magnus, et filius Altissimi voca- 
bitur; et dabit illi Dominus Deus sedem David 
patris ejus, et regnabit in domo Jacob in eternum. 
Accepit autem sedem sive regnum David Dominus, 
ut gentem cui David quondam temporalis regni 
gubernacula simul et exempla justitiz przebuit, 
quaque modulis hymnorum spiritualium ad fidem 
atque amorem sui conditoris accendere solebant: 
hance ipse verbis, donis, factis, et promissis tanto 
Mediatore Dei et hominum dignis, ad regnum 
celeste et immortale vocaret, atque ad ipsam Dei 
Patris visionem introduceret: in quo jungitur, 
Osanna excelsis, id est, salus. Quo perspicue osten- 
ditur, quod adventus Christi non tantum hominum 
salus, sed totius mundi sit: terrena jungens cceles- 
tibus, ut omne genuflectatur ei, ccelestium et ter- 
restrium et infernorum. Notandum sane quod 
Osanna verbum Hebraicum, compositum est ex 
duobus, corrupto et integro. Salva namque, sive 
salvifica, apud eos dicitur Osi, at vero anna inter- 
jectio est deprecantis. Quomodo apud Latinos 
interjectio est dolentis Heu, et interjectio admi- 
rantis Pape. Denique in Psalmo centesimo decimo 
septimo, ubi septuaginta interpretes transtulerunt, 

O Domine, salvum me fac, in Hebreo scriptum 
est, Anna adonai osi osanna; quod interpres noster 
Hieronymus diligentius elucidans ita transtulit, 
Obsecro, Domine; salva, obsecro: idem namque 
significat, O Domine, per interjectionem obsecran- 
tis, quod Obsecro, Domine, per ipsum verbum 
obsecrationis. Osanna itaque, salva obsecro, sig- 
nificat, consumpta litera 1 vocali, que verbum prius 
terminat, cum perfecte dicitur osi, per virtutem 
literee vocalis a, qua verbum sequens incipit anna. 
Quod metrici in versibus scandendis synaleepham 
vocant, quamvis illi scriptam literam scandentes 
transiliant: in hoc autem verbo Osanna, i litera 
nec saltem scribatur, sed sensu loquentium salvo, 
funditus interimatur. 

Et introwit Hierosolymam in templum.| Quod in- 
gressus civitatem primo templum adit, formam 
nobis religionis, quam sequamur, premonstrat. Ut 
cum forte villam aut oppidum, aut alium quemlibet 
locum in quo sit domus orationis Deo consecrata, 
intramus, primo ad hanc divertamus: et postquam 
nos Domino per orationum studia commendaveri- 
mus, sic deinde ad agenda ea propter que veni- 
mus temporalia negotia secedamus. Appropinquante 
autem tempore passionis, appropinquare voluit Do- 
minus loco passionis, ibique proximus manere, ubi 
constituto ac prefinito ante secula tempore inve- 
niri posset ab eis per quos eadem erat passio com- 
plenda. Quo etiam per hoc cunctis intimaret au- 
dientibus, quod non invitus mortem, ut profani 
putavere, sed sua sponte subiret. Cujus hora proxi- 
mante intrepidus locum adiit, in quo se esse pas- 
surum, et per seipsum, et per prophetarum suorum 
ora, longe ante predixerat. Notandum vero quod 
hic introitus ejus in Hierusalem ante quinque dies 
Pasche, in quo mysterium sacrosanctz passionis 

sue implere decreverat, factus est. Narrat enim 
Joannes, quod ante sex dies Paschz venerit Betha- 
niam, ubi coena ei facta, et discumbentibus multis 
soror eum Lazari Maria unguento mystico _per- 
fuderit: atque in crastinum asino sedens, obviante 
cum palmis plurima turba, venerit Hierosolymam. 
Ubi non preetereunda silentio est non tantum con- 
cordia in rebus, verumetiam in temporibus vete- 
ris et novi testamenti, umbre et veritatis legis et 
evangelil. Scriptum namque in lege est, dicente 
Domino ad Moysen et Aaron, Mensis iste vobis 
principium mensium primus erit in mensibus anni. 
Loquimini ad universum ccetum filiorum Israel, et 
dicite eis: Decima die mensis hujus, tollat unus- 
quisque agnum per familias et domos suas. Et 
paulo post, Et servabitis eum usque ad quartam 
decimam diem mensis hujus, immolabitque eum 
universa multitudo filiorum Israel ad vesperam. 
Decima ergo die mensis primi, agnus qui in Pascha 
immolaretur, domum introduci jussus est, quia et 
Dominus decima die ejusdem mensis, hoc est, ante 
quinque dies Paschee, in civitatem in qua pateretur 
erat ingressurus. Et sicut agnus de toto grege 
electus certum suz victimationis diem expectabat, 
ita et Dominus, conjurante adversum se omni senio- 
rum et principum concilio, certus przestolabatur 
horam, in qua seipsum pro salute mundi oblatio- 
nem Deo et hostiam in odorem suavitatis offerret. 
Immolabitur agnus quarta decima die primi mensis 
ad vesperam, et Dominus eadem hora agnum cum 
discipulis manducans, ubi legalis Pasche decreta 
complevit, egressus est cum eis statim ad locum 
orationis, ubi comprehensus a Judzis et ligatus, 
jam sacramenta beatze suze victimationis inchoaret. 
Et circumspectis omnibus, cum jam vespere esset 
hora, &c.| Non hoc semel fecit; sed per omnes 

quinque dies ex quo Hierosolymam ascenderat 
usque ad tempus passionis hoc ipsum agere solebat, 
ut per diem in templo doceret, noctibus vero exiens 
moraretur in monte Oliveti, sicut in Luca legimus. 
Docendo enim incredulos, officium correctionis sedu- 
lus impendebat. Commanendo autem apud fideles, 
gratiam eis benignitatis propitius exhibebat. Bene 
autem dicitur, quod circumspectis omnibus exivit 
in Bethaniam. Inspicit quippe internus arbiter 
omnium corda: et cum in contradicentibus, ac re- 
sistentibus veritati, non invenit ubi caput reclinet, 
secedit ad fideles, et in eis qui obediunt verbo man- 
sionem sibi una cum Patre facere gaudet. Betha- 
nia namque Domus obedientiz dicitur. Hoc quo- 
que intelligendum est, quod tante dominus fuerit 
paupertatis, et ita nulli sit adulatus, ut in urbe 
maxima nullum hospitem, nullam invenerit man- 
sionem ; sed in agro parvulo apud Lazarum soro- 
resque ejus habitaret. orum quippe vicus Betha- 
nia est. 

Et alia die cum exirent a Bethania, esurut.| Esu- 
rut, vel veritatem humane carnis ostendens, vel 
esuriens salutem credentium, zstuans ad incredu- 
litatem Israel. 

Cumque vidisset a longe ficum habentem folia, venit 
si quid forte inveniret, &c.| Quomodo Dominus multa 
in parabolis dicere, ita etiam nonnulla in parabo- 
lis facere solebat. (Quid enim cause erat, ut esu- 
riens fructus in ficulnea quzreret, quorum tempus 
nondum esse quilibet homo noverat, arboremque 
quod fructum per id tempus non haberet, «ternz 
sterilitatis maledictione damnaret, nisi quia plebem, 
quam verbo docebat, hoc etiam facto terrebat, ne 
quis habendo folia, et fructum non habendo, hoc est, 
verba justitiz absque operibus przetendendo, excidi 
et in ignem mereretur projici? Unaquaque enim 

arbor non de floribus, non dé foliis, sed de fructu 
suo cognoscitur; id est, unusquisque homo non de 
zestimatione famz vel sermonum pompa, sed de sua- 
rum testimonio probatur actionum. LEsuriens ergo 
Dominus vidit ficum habentem folia, et venit que- 
rere fructum in illa, nec invenit. Quia salutem desi- 
derans humani generis vidit Judzeam habentem elo- 
quia legis et prophetarum, venitque probare do- 
cendo, corripiendo, miracula faciendo, si quem forte 
in eorum corde fructum fidei et vitee posset invenire. 
Sed quia folia sine fructibus habere reperta est fi- 
culnea, damnatur: quia Judea que verba Scripture 
sine operibus sonabat, digna est ultione punita. Hoc 
autem dixerim, non quod tota synagoga fuerit ab- 
jecta, ex qua utique constat quod primitiva fuerit 
ecclesia constructa. Sed illa nimirum portio syn- 
agogee damnari meruit, que esurientem Christum 
pascere bene operando recusavit, que foliis verbo- 
rum spiritualium magis obumbrari, quam fructibus 
Spiritus voluit honestari. Quibus ipse dicit alibi: 
Ego vado, et queritis me, et in peccato vestro 
moriemini. Congruit sane hic locus illi ejyus para- 
bole, ubi ait: Arborem fici habebat quidam plan- 
tatam in vinea sua, et venit querens fructum in illa, 
et non invenit. Dixit autem ad cultorem vinee, 
Kece anni tres sunt ex quo venio querens fructum 
in ficulnea hac, et non invenio: succide ergo illam, 
ut quid etiam terram occupat? At ille respondens, 
dixit ill, Domine, dimitte illam et hoc anno, usque 
dum fodiam cirea illam et mittam stercora. Et si 
quidem fecerit fructum: sin autem, in futurum suc- 
cides illam. Cultor autem vinez, ordo est apostolo- 
rum doctorumque spiritualium, qui synagogam ne 
periret diligenter ad pcenitentiam vocare, proque 
ejus salute Domino supplicare studuerunt.  Pre- 
cipue Jacobus frater Domini, qui regende Hieroso- 

lymorum ecclesiz prelatus est. Verum quia illa 
nec in legalibus edictis, nec in propheticis contesta- 
tionibus, nec in ipsa coruscantis evangelii gratia 
fructum obedientiz ferre consensit: quasi tribus 
annis ficus sterilis.permanens, abjecta est a Domino, 
et aterna maledictione subversa. Namque non so- 
lum ab electorum sorte repulsa, sed ab ipsa etiam 
quam inanis occupabat terra abscissa est. Sed et 
tu, si non vis audire in judicio a Christo, Discede a 
me, maledicte, in ignem eternum, quia esurivi et non 
dedisti mihi manducare, arbor esse sterilis in hac 
vita caveto, quin potius pauperi Christo et esurienti, 
fructum pietatis quo indiget offerto. 

kit veniunt HMierosolymam. Ht cum introisset tem- 
plum, cepit eicere, &c.| Quod maledicendo ficum 
infructuosam per figuram fecit Dominus, hoc idem 
mox apertius ostendit, ejiciendo improbos e templo. 
Neque enim aliquid peccavit arbor, quod esuriente 
Domino poma non habuit, quorum necdum tempus 
advenerat; sed peccare sacerdotes, qui in domo 
Domini secularia negotia gerebant, et fructum pie- 
tatis quem debuerant, quemque in eis Dominus 
esuriebat, ferre supersederant. Arefecit Dominus 
arborem maledicto, ut homines hec videntes sive 
audientes, multo magis intelligerent sese divino con- 
demnandos esse judicio, si absque operum fructu de 
plausu tantum sibi religiosi sermonis, vel ut de so- 
nitu et tegumento blandirentur viridantium foliorum. 
Verum quia non intellexerunt, in ipsos consequenter 
districtionem merit ultionis exercuit. Et ejecit 
commercia rerum humanarum de domo illa, in qua 
divinas tantum res agi, hostias et orationes Deo 
offerri, verbum Dei legi, audiri, et decantari praecep- 
tum erat. Et quidem credendum est, quia ea tan- 
tum vendi vel emi repererit in templo, que ad minis- 
terium necessaria essent ejusdem templi, juxta hoc 

quod alias factum legimus, cum idem templum in- 
grediens invenit in eo vendentes et ementes oves et 
boves et columbas: quia nimirum hzc omnia, non 
nisi ut offerrentur in domo Domini, eos qui de longe 
venerant ab indigenis comparare credendum est. Si 
ergo Dominus nec ea volebat venumdari in templo, 
quze in templo volebat offerri, videlicet propter stu- 
dium avaritiee, sive fraudis, quod proprium solet esse 
negotiantium facinus, quanta putas animadversione 
puniret, si invenisset ibi aliquos risui vel vaniloquio 
vacantes, aut alii cuilibet vitio mancipatos? Si enim 
ea quee alibi liberi gerere poterant Dominus in domo 
sua temporalia negotia geri non patitur, quanto ma- 
gis ea que nusquam fieri licet plus ccelestis ire 
merentur, si in edibus Deo sacratis aguntur? Ve- 
rum quia Spiritus Sanctus in columba super Domi- 
num apparuit, recte per columbas Sancti Spiritus 
charismata signantur. Qui autem sunt in templo 
Dei, hodie, qui columbas vendunt, nisi qui in eccle- 
sia pretium de impositione manus accipiunt? per 
quam videlicet impositionem Spiritus Sanctus cceli- 
tus datur. Columba ergo venditur, quando manus 
impositio, per quam Spiritus Sanctus accipitur, ad 
pretium prebetur. Sed Redemptor noster cathe- 
dras vendentium columbas evertit; quia talium ne- 
gotiatorum sacerdotium destruit. Hine est quod 
sacri canones Simoniacam heresim damnant, et eos 
sacerdotio privari preecipiunt, qui de largiendis or- 
dinibus pretium quzrunt. Cathedra ergo venden- 
tium columbas evertitur, quia ii qui spiritualem gra- 
tiam venumdant, vel ante humanos vel ante Dei 
oculos sacerdotio privantur. 

Et non sinebat ut quisquam transferret vas per 
templum.| De vasis dicit illis que mercandi gratia 
inferebant. Czterum absit ut vasa Deo dicata Do- 
minus ejiceret de templo, vel introferri prohiberet in 

templum ; ubi futuri sul examinis insigne pratendit 
exemplum: sed potius immunda et profana eli- 
minat vasa de templo, ac ne amplius inferantur pro- 
hibet, quando non solum de ecclesia omnes repellit 
ac deturbat reprobos, verumetiam ne ultra ad tur- 
bandam ecclesiam intrent, eterno eos verbere com- 
pescit. Sed et in presenti hee est vera domus Do- 
mini, id est, cordis fidelium purificatio, ut non tan- 
tum peccata que inerant, divinitus immissa com- 
punctio tollat, sed etiam ne hec ultra repetant, 
divina in eis gratia perseverans adjuvet. 

Et docebat, dicens eis, Nonne scriptum est, Quia 
domus mea domus orationis, &c.?| Omnibus (inquit) 
gentibus, non uni genti Judaica, nec in uno Hiero- 
solymee urbis loco, sed in toto orbe terrarum, et nequa- 
quam taurorum et hircorum et arietum, sed orationis. 

Vos autem fecistis eam speluncam latronum.| Qui 
ad accipienda munera in templo residebant, profecto 
quin quibusbam non dantibus, lasiones exquirerent, 
dubium non erat. Domus ergo orationis spelunca 
latronum facta fuerat, quia ad hoc in templo assistere 
noverant, ut aut non dantes munera studerent cor- 
poraliter persequi, aut dantes spiritualiter necare. 
Templum quoque et domus Dei est ipsa mens atque 
conscientia fidelium, que si quando in lesione prox- 
imi perversas cogitationes profert, quasi in spelunca 
latronum resident. Et simpliciter gradientes inter- 
ficiunt, quando in eos qui in nullo rei sunt, lesionis 
gladios defigunt. Mens enim fidelium non jam 
domus orationis, sed spelunca latronum est, quando 
relicta innocentia et simplicitate sanctitatis, illud co- 
natur agere, unde valeat proximis nocere. 

Et cum mane transirent, viderunt ficun aridam 
factam a radicibus.| Non rami tantum aut stipites in- 
fructuose fici, sed ipsa etiam radix arefiendo, sen- 
tentiam divine in se reprobationis ostendit. Ht 

Joannes ait, quia securis ad radicem arborum posita 
est. Arefacta est itaque ficus a radicibus, ut osten- 
deretur gens impia, non ad tempus vel ex parte cor- 
ripienda externorum incursibus, et mox miserante 
Domino post actam pcenitentiam prisce restituenda 
libertati, ut szepe factum sacra historia refert; sed 
eeterna potius damnatione ferienda, arefacta est ra- 
dicibus, ut intimaretur nefanda plebs non solum 
humana gloria forinsecus, verumetiam divino intus 
favore funditus esse destituenda: nam et salutem 
vitamque quam accipere poterat in ccelis, et quam 
jam perceperat patriam, perdidit in terris. 

Et respondens Jesus, ait illis, Habete fidem Dei, &c. | 
Solent gentiles qui contra ecclesiam maledicta scrip- 
sere, improperare nostris quod non habuerint plenam 
fidem Dei, quia nunquam montes transferre potue- 
rint: quibus respondendum est, non omnia scripta 
esse que in ecclesia sunt gesta, sicut etiam de factis 
ipsius Christi Dei et Domini nostri Scriptura nostra 
testatur. Unde et hoc quoque fieri potuisset, ut 
mons ablatus de terra mitteretur in mare, si neces- 
sitas id fieri poposcisset. Quomodo legimus factum 
precibus beati Patris Gregorii Neocesarez Ponti 
antistitis, viri meritis et virtutibus eximii, ut mons in 
terra tantum loco cederet, quantum incolz civitatis 
opus habebant. Cum enim volens eedificare eccle- 
siam in loco apto videret eum angustiorem esse 
quam res exigebat, eo quod ex una parte rupe maris, 
ex alia monte proximo coarctaretur, venit nocte ad 
locum, et genibus flexis admonuit Dominum promis- 
sionis suz, ut montem longius juxta fidem petentis 
ageret. Kt mane facto reversus invenit montem tan- 
tum spatii reliquisse structoribus ecclesiz, quantum 
opus habuerant. Poterat ergo hic, poterat alius quis 
ejusdem meriti vir, si opportunitas exegisset, impe- 
trare a Domino merito fidei, ut etiam mons tolleretur 

et mitteretur in mare. Verum quia montis nomine 
nonnunquam diabolus significatur, videlicet propter 
Superbiam qua se contra Deum erigit, et esse vult 
similis Altissimo, mons ad preceptum eorum qui 
fortes fide sunt, tollitur de terra, et in mare projicitur, 
cum predicantibus verbum doctoribus sanctis im- 
mundus spiritus ab eorum corde repellitur, qui ad 
vitam sunt preordinati, et in turbulentis amarisque 
infidelium mentibus vesaniam sue tyrannidis exer- 
cere permittitur. Non quo ibi etiam antea sedem 
regnumque non habuerit, sed quia tanto acrius in 
eos quos licet deszvit, quanto amplius se dolet a 
lesione piorum fuisse depulsum. Cui simile est 
illud Apocalypsis, Et secundus angelus tuba cecinit, 
et ecce tanquam mons magnus igne ardens missus 
est in mare. Canente etenim angelo tuba, mons 
igne ardens missus est in mare, quia predicante ver- 
bum doctore veritatis, antiquus hostis, invidize facibus 
accensus, perversorum animos gravius corrupturus 
adiit, ut dolorem expulsionis suze de fidelibus vindi- 
caret in perfidis. 

Hit cum stabitis ad orandum, dimittite si quid habetis 
adversus aliquem, &c.| Notanda distinctio deprecan- 
tium. Qui perfectam habet fidem, que per dilec- 
tionem operatur, ille orando vel etiam jubendo potest 
montes transferre spirituales. Quomodo fecit Paulus 
de Helyma mago, quem et oculis et arte nefanda pri- 
vavit. Quomodo de Pythonissa in Philippis de qua 
spiritum malignum, montem videlicet superbissimum, 
ejecit. Sed idem mons in mare projectus, quantum 
furibundi ignis huic intulerit, subsecuta confestim 
contra eum gentilium persecutio perdocuit. Qui 
vero tante fastigium perfectionis necdum conscen- 
dere queunt, postulent sibi peccata dimitti, quoad 
vitam intrare mereantur perpetuam, et absque dubio 
impetrabunt quod petunt : si tamen in se peccantibus 

aliis primo ipsi dimittunt. Sin autem hoe facere 
contemnunt, non solum orando virtutes facere, sed 
nec suorum possunt veniam consequi peccatorum. 

Et cum ambularet in templo, accedunt ad eum summi 
sacerdotes, &¢.| Diversis modis eandem quam supra 
calumniam struunt, quando dixerunt, In Beelzebub 
principe demoniorum ejicit demonia. Quando enim 
dicunt, In qua potestate hzec facis ? de Dei dubitant 
potestate, et subintelligi volunt diaboli esse que 
faciat. Addentes quoque, Quis tibi dedit hance po- 
testatem? manifestissime Dei Filium negant; quem 
putant non suis sed alienis viribus signa facere. 

Jesus autem respondens ait, Interrogabo vos et ego 
unum verbum, &c.| Poterat Dominus aperta respon- 
sione tentatorum calumniam confutare, sed prudenter 
interrogat, ut suo vel silentio vel sententia condem- 
nentur. 

At ili cogitabant secum dicentes, Si dixerimus, de 
celo, &c.| Quem enim confitemini de ceelo habuisse 
prophetiam, mihi testimonium perhibuit, et ab illo 
audistis, in qua ista faciam potestate. 

St dixerimus, ex hominibus, &c.| Viderunt ergo 
quod utrumlibet horum respondissent, in laqueum se 
casuros, timentes lapidationem, sed magis timentes 
veritatis confessionem. 

Et respondentes dicunt Jesu, Nescimus. Et respondens 
Jesus, &c.| Non vobis dico quod scio, quia non vultis 
fateri quod scitis. Justissime repulsi, utique confusi 
abscesserunt. Et impletum est quod in Psalmo per 
prophetam dicit Deus Pater, Paravi lucernam Christo 
meo, id est, ipsum Joannem. Inimicos ejus induam 
confusione. Notandum autem quod duas ob causas 
maxime scientia veritatis est occultanda querentibus. 
Cum videlicet is qui querit, aut minus capax est ad 
intelligendum quod querit, aut odio vel contemptu 
ipsius veritatis indignus est cui debeat aperiri quod 

queerit. Propter quorum unum Dominus ait, Adhuc 
multa habeo vobis dicere, sed non potestis illa por- 
tare modo. Propter alterum vero discipulis precepit, 
Nolite dare sanctum canibus; neque mittatis mar- 
garitas vestras ante porcos. 


IN CAPUT XII. 


Cap. xuil. Kt cepit illisin parabolis loqui. Vineam 
pastinavit homo, &c.| Homo iste qui pastinavit vi- 
neam, ipse est qui in alia parabola conduxit operarios 
in vineam suam. Qui plantavit vineam de qua Esaias 
plenissime per canticum loquitur, ad extremum in- 
ferens, Vinea Domini Sabaoth domus est Israel. Et 
in Psalmo, Vineam (inquit) de Aigypto transtulisti, 
ejecisti gentes, et plantastieam. Et sepem circum- 
dedit ei, vel murum urbis, vel angelorum auxilia. 
Et fodit in ea lacum sive torcular: aut altare, aut 
illa torcularia quorum et tres Psalmi titulo przeno- 
tantur, octavus, et octogesimus, et octogesimus ter- 
tius. Et edificavit turrim, haud dubium quin tem- 
plum de quo dicitur per Michzeam, Et tu turris 
nebulosa Filiz Sion. 

Et locavit eam agricolis.| Quos alibi vinez opera- 
rios appellavit, qui conducti fuerant hora prima, ter- 
tia, sexta, et nona. Et peregre profectus est, non 
loci mutatione: nam Deus unde abesse potest, quo 
complentur omnia? et qui dicit per Hieremiam, 
Ego Deus appropinquans et non de longe, dicit Do- 
minus? Sed abire videtur a vinea, ut vinitoribus 
liberum operandi arbitrium derelinquat. 

Et misit ad agricolas in tempore servum, &c.| Bene 
tempus fructuum posuit, non proventum. Nullus 
enim fructus extitit populi contumacis, nullus hujus 
vinez proventus, tametsi crebre ac sollicite quzere- 

retur, inventus est. Servus ergo qui primo missus 
est, ipse legifer Moyses intelligitur, qui quadraginta 
annos continuos fructum aliquem legis quem dederat, 
a cultoribus inquirebat: sed caesum eum dimiserunt 
vacuum. Irritaverunt enim Moysen in castris, et 
Aaron sanctum Domini. Et vexatus est Moyses 
propter eos, quia exacerbaverunt spiritum ejus: qui 
et ipse servus quid de fructu vinez hujus sentiat, 
palam carmine declarat dicens, Et vinea enim Sodo- 
morum, vitis eorum, et propago eorum ex Gomorra. 
Uva eorum, uva fellis, et botrys amaritudinis in ipsis, 
furor draconum vinum eorum, et furor aspidum in- 
sanabilis. 

Et iterum misit ad illos alium servum, &c.| Servus 
alter David regem prophetamque et czteros psal- 
mistas significat, qui post Moysen missi sunt, ut 
colonos vinez post edicta legalia psalmodiz modula- 
tione et dulcedine citharz ad exercitium boni operis 
excitarent: nam et ipse David, qui cor populi ad 
ceelestia desideranda suspenderet, inter ritus carna- 
lium victimarum laudes Domini continuas suavi 
melodia decantari constituit. Sed et hunc affectum 
contumeliis in capite vulneraverunt, quia psalmista- 
rum carmina quz ad laudem Domini vocabant, par- 
vi pendentes, ipsum qui psalmodiz caput in Spiritu 
Sancto et fons claruerat David 'abjecerunt. Dicentes 
enim, Que nobis pars in David? aut que hereditas 
in filio Isai? regnum simul ejus ignobili stirpe, et 
religionem impietate mutaverunt. Attamen ipse pro 
hac vinea, que de Aigypto translata Paleestinee mon- 
tes sua obumbratione protexerat, ne radicitus ex- 
terminaretur orabat: Domine, Deus virtutum, con- 
vertere nunc, respice de ccelo, et vide, et visita vineam 
istam, et dirige eam quam plantavit dextera tua. 
Ubi pariter exposuit qui sit homo ille qui hane 
vineam plantavit, Dominus videlicet Deus virtutum. 

Et rursum alium misit, &c.| Tertium cum suis 
soclis servum prophetarum chorum intellige, qui con- 
tinuis attestationibus populum convenerunt, et que 
huic vinez ventura imminerent mala predixerunt. 
Sed quem prophetarum non sunt persecuti? et occi- 
derunt eos qui przenunciabant de adventu Domini 
Salvatoris. Et hi omnes, multa de hujus vinez ste- 
rilitate dixerunt, sed unius Hieremiz planctum po- 
nere sufficiat. Ego autem (inquit) plantavi te vineam 
electam, omne semen verum, quomodo conversa es 
in pravum vinez alienz? His sane tribus servorum 
gradibus omnium sub lege doctorum figuram posse 
comprehendi, Dominus alibi manifeste pronunciat, 
dicens, Quoniam necesse est impleri omnia qu 
scripta sunt in lege Moysi et Prophetis et Psalmis 
de me. 

Adhuc ergo unum habens filium carissimum, et illum 
misit ad eos novissimum, &c.| Quod ait, Quia revere- 
buntur filium meum, non de ignorantia venit. Quid 
enim nesciat paterfamilias qui hoc loco Deus Pater 
intelligitur? Sed semper ambigere dicitur Deus, ut 
libera voluntas homini reservetur. Interrogemus 
Arrium et Eunomium. Ecce Pater dicitur ignorare, 
et sententiam temperat; et quantum in nobis est, 
probatur esse mentitus. Quicquid pro Patre respon- 
derint, hoc intelligant pro Filio, qui se dicit ignorare 
consummationis diem. 

Coloni autem dixerunt ad invicem, Hic est heres, &c. | 
Manifestissime Dominus probat Judeeorum principes 
non per ignorantiam, sed per invidiam crucifixisse 
Filium Dei. Intellexerunt enim hunc esse cui dic- 
tum est, Postula a me, et dabo tibi gentes heredita- 
tem tuam. Et propterea quasi sibi consulentes aie- 
bant, Ecce mundus totus post eum abit. Et si di- 
mittimus eum sic, omnes credent in eum. Hereditas 
ergo Filii, ecclesia est, cunctis ei data de gentibus, 


186 EXPOSITIO 


quam non moriens ei Pater reliquit, sed ipse sua 
morte mirabiliter acquisivit, quam resurgendo posse- 
dit. Hance autem occiso eo mali coloni preeripere 
moliebantur, cum crucifigentes eum Judzi fidem 
que per eum extinguere, et suam magis que ex lege 
est justitiam preeferre ac gentibus imbuendis cona- 
bantur inserere. 

Et apprehendentes eum occiderunt, &c.| Notat eos 
malitiz pertinaces qui nec crucifixo ac resuscitato a 
mortuis Domino ad predicationem apostolorum cre- 
dere voluerint; sed quasi cadaver vile projecerunt ; 
quia quantum in se erat, a suis eum finibus exclu- 
dentes gentibus suscipiendum dederunt. 

Quid ergo faciet Dominus vinee ? &c.| Hune ver- 
siculum Dominus apud Mattheum mox exposuit 
ipse dicens, Ideo dico vobis, Quia auferetur a vobis 
regnum Dei, et dabitur genti facienti fructus ejus. 
Quod ita futurum etiam figuraliter ostenderat, cum 
in exemplum non credentium Judzorum infructuoso 
fico malediceret. Qui e contrario postmodum cre- 
dentes, sive de Judeis sive de gentibus, fructiferze 
atque eximiz comparavit arbori, dicens, Ego sum vi- 
tis, vos palmites. Qui manet in me, et ego in eo, hic 
fert fructum multum. Cum autem dixisset, quia 
veniens Dominus vinez post perditionem malorum 
agricolarum, vineam daturus esset aliis, hoc idem ita 
divinitus fuisse procuratum, prophetico statim affir- 
mavit exemplo, subjiciens, 

Nec Scripturam hanc legistis, Lapidem quem repro- 
baverunt edificantes, &c.? | Quomodo, inquit, implebi- 
tur hac prophetia, quod lapidem ab eedificantibus 
reprobatum in caput anguli dicit esse ponendum, nisi 
quia Christus a vobis reprobatus, et occisus, creditu- 
ris est gentibus praedicandus, ut quasi lapis angularis 
duos condat in semetipso, atque ex utroque populo 
unam sibi fidelium civitatem, unum templum eedifi- 

cet? Kosdem enim synagogz magistros quos supra 
colonos dixerat, nunc edificantes appellat. Quia 
qui subditam sibi plebem ad ferendos vite fruetus 
quasi vineam jubebantur excolere, ipsi quoque hanc 
Deo inhabitatore dignam, quasi domum construere 
atque ornare precipiebantur. Unde et apostolus 
fidelibus scribens ait: Dei agricultura, Dei zedificatio 
estis. Sed qui fructum vinez Dei quasi pessimi 
coloni reddere magno patrifamilias negabant, iidem 
quasi mali cementarii laborant domui Dei lapidem 
pretiosum et electum, qui vel in fundamentis vel in 
angulo ponendus erat, subtrahere, hoc est fidem 
Christi auditoribus suis conabantur eripere. 

Et querebant eum tenere, et timuerunt turbam, &c.] 
Principes sacerdotum et scribe, quasi mentientem 
contra se Dominum querebant interficere. Sed hoc 
idem querendo, docebant vera esse que dixerat. 
Ipse quippe est heres, cujus injustam necem aiebat 
esse vindicandam a Patre. Illi nequam coloni, qui 
ab occidendo Dei Filio ad modicum quidem timore 
humano retardari donec veniret hora ejus, nunquam | 
vero divino amore potuere cohiberi. Morali sane 
intellectu, cuique fidelium cum mysterium baptismi 
quod exerceat operando committitur, quasi vinea 
quam excolat, locatur. Mittitur servus unus, alter, 
et tertius, qui de fructu accipiant, cum lex, psal- 
modia, prophetia, quarum admonitionem bene agen- 
do sequatur, legitur. Sed missus servus contumeliis 
affectus vel czesus ejicitur, cum sermo auditus con- 
temnitur, vel (quod pejus est) etiam blasphematur. 
Missum insuper heeredem (quantum in se est) occidit, 
qui et Filium Dei conculcaverit, et Spiritui gratize 
quo sanctificatus est, contumeliam fecerit. Perdito 
malo cultore vinea dabitur alteri, quum dono gratiz 
quod superbus sprevit, humilis quisque ditabitur. 
Sed et hoc quod principes sacerdotum, scribze, ac se- 

niores manum mittere querentes in Jesum timore 
turbe retinentur, quotidie geritur in ecclesia, cum 
quilibet solo de nomine frater eam, quam non diligit 
ecclesiasticze fidei ac pacis unitatem, propter coha- 
bitantium fratrum bonorum multitudinem aut eru- 
bescit, aut timet impugnare: qui tamen sicut de 
stultissima avium struthione Dominus ait, cum tem- 
pus fuerit, in altum alas erigit: quia persequendo 
ecclesiam quasi Dominum cruci addicere et ostentui 
gaudebit habere. 

Et mittunt ad eum quosdam ex Phariseis et Hero- 
dianis, ut eum caperent in verbo, &c.| Herodianos dicit 
milites Herodis tetrarchz, qui et ipse tunc temporis 
erat Hierosolymis, atque in spernendo et irridendo 
Dominum Pilato et Judzis consentiebat, ut Lucas 
evangelista testatur. Querentes ergo Dominum 
comprehendere summi sacerdotes, scribe, et seniores, 
timuerunt turbam. Atque ideo, quia per se non 
poterant, terrenze potestatis manibus efficere tenta- 
bant, ut velut ipsi a morte ejus viderentur immunes. 
Nuper enim sub Cesare Augusto Judea subjecta 
Romanis, quando in toto orbe est celebrata descriptio, 
stipendiaria facta fuerat, et erat in populo magna se- 
ditio, dicentibus aliis pro securitate et quiete qua 
Romani pro omnibus militabant, debere tributa per- 
solvi: Phariszis vero, qui sibi applaudebant in jus- 
titia, e contrario nitentibus non debere populum Dei 
qui decimas solveret, et primitiva daret, et caetera 
quze in lege scripta sunt, humanis legibus subjacere. 
Cujus seditionis adeo fomes invaluit, ut post Domini 
resurrectionem insistentibus Romanis patriam, gen- 
tem, et regnum, augustum quoque illud cum sua 
religione templum, insuper ipsam lucem perdere 
quam tributa pendere maluerint. 

Qui venientes dicunt ei, Magister, scimus quia ve- 
rax es, &c.| Blanda et fraudulenta interrogatio illuc 

provocat respondentem, ut magis Deum quam Ce- 
sarem timeat, et dicat non debere tributa solvi, ut 
statim audientes Herodiani seditionis contra Ro- 
manos auctorem eum teneant. 

Qui sciens versutiam eorum, ait illis, Quid me ten- 
tatis ? &c.| Sapientia semper sapienter agit: ut suis 
potius tentatores sermonibus confutentur, Afferte 
mihi (inquit) denartum ; hoc est, genus nummi, quod 
pro decem nummis imputabatur, et habebat imagi- 
nem Ceesaris. 

Et ait illis, Cujus est imago hec et inscriptio ?| Qui 
putant interrogationem Salvatoris, ignorantiam esse, 
et non dispensationem, discant ex presenti loco quod 
utique potuerit scire Jesus, cujus imago esset in 
nummo: sed interrogat, ut ad sermonem eorum 
competenter respondeat. 

Dicunt il, Cesaris. Respondens autem Jesus, &c.] 
Quod ait, Reddite que sunt Cesaris Cesari, num- 
mum, tributum, et pecuniam; et que sunt Dei Deo, 
decimas, primitias, et oblationes, ac victimas sen- 
tiamus. Quomodo et ipse reddidit tributa pro se et 
Petro, et Deo reddidit que Dei sunt, Patris faciens 
voluntatem. Aliter, Reddite quze Cesaris sunt Ce- 
sari, et que sunt Dei, Deo. Quemadmodum Cesar 
a nobis exigit impressionem imaginis sue, sic et 
Deus, ut quemadmodum illi redditur nummus, sic 
Deo reddatur anima lumine vultus ejus illustrata 
atque signata. Unde Psalmista: Signatum est (in- 
quit) in nobis lumen vultus tui, Domine. Hoc quo- 
que lumen est totum hominis, et verum bonum, quod 
non oculis sed mente conspicitur. Signatum autem 
dixit in nobis, tanquam denarius signatur regis ima- 
gine. Homo enim factus est ad imaginem et simi- 
litudinem Dei, quam peccando corrupit. Bonum 
ergo ejus est verum atque zternum si renascendo 
signetur. 


190 EXPOSITIO 


Et mirabantur super eo.| Qui credere debuerant 
ad tantam sapientiam, mirati sunt, quia calliditas 
eorum insidiandi non invenisset locum. Et sicut 
Matthzeus scribit, Relicto eo abierunt, infidelitatem 
pariter cum miraculo reportantes. 

Et venerunt ad eum Saducei, qui dicunt resurrec- 
tionem non esse.| Duze erant hereses in Judais, una 
Phariszeorum, et altera Saduceeorum. Pharisei tra- 
ditionum et observationum quas illi Deuterosis vo- 
cant justitiam przeferebant, unde et divisi vocabantur 
a populo. Saduczei autem, qui interpretantur justi, 
et ipsi vindicabant sibi quod non erant; prioribus 
et corporis et anime resurrectionem credentibus, 
confitentibusque et angelos et spiritus, sequentes 
juxta Acta Apostolorum omnia denegabant. 

Et interrogabant eum, dicentes, Magister, Moyses 
scripsit nobis, ut si cujus frater mortuus fuerit, &c.| 
Qui resurrectionem corporum non credebant, animas 
judicantes interire cum corporibus, recte istiusmodi 
fingunt fabulam, que deliramenti arguat eos qui re- 
surrectionem asserant corporum. Potest autem fier, 
ut vere in gente eorum aliquando hoc acciderit. 

In resurrectione ergo cum resurrexerint, cujus de his 
erit uxor ? &c.| Turpitudinem fabulze opponunt ut 
resurrectionis denegant veritatem: verum mystice 
septem hi fratres sine filiis defuncti, reprobis quibus- 
que congruunt, qui per totam hujus seculi vitam que 
septem diebus volvitur, a bonis operibus steriles 
existunt: quibus viritim misera morte prereptis, ad 
ultimum et ipsa mundana conversatio, quam illi abs- 
que fructu vitalis operis exegerant, quasi uxor in- 
foecunda transibit. 

it respondens Jesus ait illis, Nonne ideo erratis, non 
scientes Scripturas, neque virtutem Dei ?| Propterea 
errant, quia Scripturas nesciunt: et quia Scrip- 
turas ignorant, consequenter nesciunt virtutem Dei, 

hoc est, Christum, qui est Dei virtus et Dei sapi- 
entia. 

Cum enim a mortuis resurrexerint, neque nubent, 
&c.| Latina consuetudo Greco idiomati non respon- 
det. Nubere proprie dicuntur mulieres, et viri uxores 
ducere: sed nos simpliciter dictum intelligamus, 
quod nubere de viris, et nubi de uxoribus dictum 
sit. Si in resurrectione non nubent neque nubentur, 
resurgent ergo corpora quz possunt nubere et nubi. 
Nemo quippe dicit de lapide et arbore et his rebus 
quz non habent membra genitalia, quia non nubant 
neque nubantur, sed de iis qui cum possint nubere, 
tamen aliqua ratione non nubant. Quod autem in- 
fertur, Sed sunt sicut angeli in ceelis; spiritualis 
repromittitur conversatio. Sunt enim sicut angeli in 
coelis, qui gloria resurrectionis innovati, absque ullo 
mortis metu, absque ulla labe corruptionis, absque 
ullo terreni status actu, perpetua Dei visione fruun- 
tur. Ad quam necesse est angelice dignitatis aqua- 
litatem quisquis ascendere desiderat, nunc minimis 
fratribus pie agendo condescendat. 

De mortuis autem quod resurgat non legistis in libro 
Moysi super rubum, &c.?] Ad comprobandam resur- 
rectionis veritatem multo aliis manifestioribus exem- 
plis uti potuit, e quibus est et illud, Suscitabuntur 
mortui, et resurgent qui in sepulchris sunt. Et in 
alio loco, Multi dormientium de terrz pulvere con- 
surgent, alii in vitam eternam, et alii in opprobrium 
et confusionem eternam. Queritur itaque quid sibi 
voluerit Dominus hoc proferre testimonium, quod 
videtur ambiguum, vel non satis ad resurrectionis 
pertinet veritatem. Supra diximus Saduceos, nec 
angelos, nec spiritum, nec resurrectionem corporum 
confitentes, animarum quoque interitum preedicasse. 
Hi quinque tantum libros Moysi recipiebant, prophe- 
tarum vaticinia respuentes. Stultum ergo erat inde 

proferre testimonia, quorum auctoritatem non seque- 
bantur: porro ad zternitatem animarum probandam 
ponit exemplum, Ego sum Deus Abraham, et Deus 
Isaac, et Deus Jacob: statim que infert, 

Non est Deus mortuorum, sed vivorum.| Ut cum 
probaverit animas permanere post mortem (neque 
enim poterat fieri ut eorum esset Deus qui nequa- 
quam subsisterent) consequenter introduceretur et 
corporum resurrectio, quae cum animabus bona mala- 
ve gesserunt. 

Et accessit unus de scribis qui audierat illos con- 
quirentes, &c.| Primum omnium et maximum man- 
datum dicit, hoc est, quod ante omnia debeamus 
intimo in corde singuli quasi unicum pietatis funda- 
mentum locare: quod apertius in conclusione de- 
monstravit, cum ait, Majus horum aliud mandatum 
non est. Primum ergo omnium et maximum man- 
datum est, cognitio, atque confessio divine unitatis 
cum executione bonz operationis. Bona autem 
operatio in dilectione Dei et proximi perficitur. 
Quam breviter aliis verbis commendat apostolus, 
dicens: In Christo enim Jesu neque circumcisio ali- 
quid valet, neque preeputium, sed fides que per 
dilectionem operatur. 

Ht ait uli scriba, Bene, Magister, in veritate 
dixisti, quia unus est Deus, &c.| Ostenditur ex hac 
responsione scribe, gravem szpe inter Scribas et 
Phariszeos questionem esse versatam, quod esset 
mandatum primum sive maximum divine legis, qui- 
busdam videlicet hostias et sacrificia laudantibus, 
aliis vero majore auctoritate fidei et dilectionis opera 
preeferentibus, eo quod plurimi patrum ante legem 
absque omni victimarum et sacrificiorum consuetu- 
dine ex fide tantum, que per dilectionem operatur, 
placerent Deo, summique apud ipsum loci haberen- 
tur: nemo autem unquam absque fide ac dilectione 

per holocausta solum et sacrificia Deo placuisse in- 
veniretur. In qua sententia, scriba iste etiam se 
fuisse declaravit. 

Jesus autem videns quod sapienter respondisset, dixit 
uli, Non es longe a regno Dei.| Non longe fuit a 
regno Dei, quia sententiz illius que novi testamenti 
et evangelice perfectionis est propria, fautor exti- 
tisse probatus est. Unde solertius inquirendum, 
quomodo dicat Matthzus, quod scriba hic sive 
legis doctor (ut ipse appellat) tentans Dominum 
de mandato primo sive maximo interrogaverit, quem 
secundum hunc evangelistam Dominus non longe 
esse a regno Dei asseverat, cum constet eos qul 
tentando sapientiam querunt, hanc invenire non 
posse, ideoque nec regni ccelestis que sapientibus 
solum panditur appropinquare janue. Dicit enim 
Scriptura, Et in simplicitate cordis querite illum, 
quoniam invenitur ab lis qui non tentant illum. 
Nisi forte dicamus quod tentaturus quidem Domi- 
num adierit, sed audito ejus responso correptus, 
mox ad pietatis gratiam redierit: et quem prius 
tentando decipiendum putabat, postmodum amplec- 
tendo sequendum esse cognoverit. Aut certe ipsam 
tentationem non accipiamus malam, tanquam deci- 
pere volentis inimicum, sed cautam potius, tanquam 
experiri amplius volentis ignotum. Neque enim 
frustra scriptum est, Qui facile credit, levis corde 
minorabitur. 

Et nemo jam audebat eum interrogare.| Phariszi 
et Saducei, et czteri, principes Judeorum, que- 
rentes occasionem .calumniz, et verbum aliquod 
invenire quod pateret insidiis, quia in sermonibus 
confutati sunt, ultra non interrogant, sed aper- 
tissime comprehensum Romanz tradunt potestati. 
Ex quo intelligimus venena invidie posse quidem 
superari, sed difficile conquiescere. 

VOL, X. ) 

Et respondens Jesus, dicebat docens in templo, Quo 
modo dicunt Scribe Christum Filium David esse, &c.| 
Interrogatio Jesu nobis proficit usque hodie contra 
Judeos: et hi enim, qui confitentur Christum 
esse venturum, hominem simplicem et sanctum 
asserunt de genere David. Interrogemus ergo eos 
docti a Domino, si simplex est homo, et tantum 
Filius David, quomodo vocet eum David Dominum 
suum, non erroris incerto, nec propria voluntate, 
sed in Spiritu Sancto. Non autem reprehenduntur, 
quia David Filium dicunt, sed quia Dei Filium 
eum esse non credunt. Si quidem ipse et Domi- 
nus David, Deus ante tempora manendo, et Filius 
David apparuit homo in temporis fine nascendo; 
quod autem a Patre subjiciuntur ei inimici, non 
infirmitatem Filii, sed unitatem nature qua in 
altero alter operatur, significat: nam et Filius 
subjicit inimicos Patri, quia Patrem clarificat super 
terram. 

Et dicebat eis in doctrina sua, Cavete a Scribis, 
&c.] Ambulare in stolis, cultioribus vestimentis 
indutos ad publicum procedere significat: i quo 
inter cetera dives ille qui epulabatur quotidie 
splendide, peccasse describitur; notandum autem 
quod non salutari in foro, non primos sedere vel 
discumbere vetat eos, quibus hoc officii ordine 
competit, sed eos nimirum qui hec sive habita 
seu certe non habita indebite amant, a fidelibus 
quibusque quasi improbos docet esse cavendos: 
animum videlicet non gradum justa distinctione 
redarguens ; quamvis et hoc culpa non careat, si 
iidem in foro litibus intersint, qui in cathedra 
Moysi synagogz magistri cupiunt appellari. Du- 
plici sane ratione a vane gloriz cupidis attendere 
jubemur, ne scilicet eorum vel simulatione seduca- 
mur, zstimantes bona esse et facienda que faciunt, 

vel ezmulatione inflammemur, frustra gaudentes in 
bonis laudari que simulant. 

Qui devorant domos viduarum, &c.| Non tantum 
ait accipient judicium, sed adjunxit prolixius: ut 
insinuet etiam illos qui in angulis stantes orant, 
ut videantur ab hominibus, damnationem mereri: 
sed eos qui hec prolixius quasi religiosiores agendo, 
non solum laudes ab hominibus, verum etiam pe- 
cunias querunt, graviorl esse judicio plectendos. 
Sunt enim qui se justos et magni apud Deum 
meriti simulantes, ab infirmis quibuslibet et pec- 
catorum suorum conscientia turbatis, quasi patroni 
pro eis in judicio futuri pecunias accipere non 
dubitant: et cum porrecte manus pauperi preces 
juvare soleant, ili ob hoc maxime in precibus, ut 
pauperi nummum tollant, pernoctant: quibus illa 
Judz maledictio non immerito congruit: Cum judi- 
catur exeat’ condemnatus, et oratio ejus fiat in 
peccatum. Condemnatus quippe cum _ judicatur 
exit, et orationem suam in peccatum recipit, qui 
magne nunc zstimationis apud homines habitus, 
in divino tunc examine non solum se pro aliis 
intervenire non posse, sed nec sua sibi merita suf- 
ficere posse deprehendit, immo ipsarum quibus 
humanum judicium fefellerat precum, inter crimina 
penas luit. 

Et sedens Jesus contra gazophylacium aspiciebat, 
&c.| Quia sermone Greco gvAadEav servare dicitur, 
et gaza lingua Persica divitiz vocantur, gazophy- 
lacium locus appellari solet, quo divitize servantur: 
quo nomine et arcam in qua donaria populi con- 
eregabantur ad usus templi necessarios, et porticus 
in quibus servabantur appellabant. Habes exem- 
plum de porticibus in evangelio. Hec (inquit) 
verba locutus est Jesus in gazophylacio, docens 
in templo, Habes de arca in libro Regum, Et tulit 

Joiada pontifex gazophylacium unum, aperuitque 
foramen desuper, et posuit illud juxta altare ad 
dexteram ingredientibus domum Domini. Mitte- 
bantque in eo sacerdotes qui custodiebant ostia 
omnem pecuniam que deferebatur ad templum 
Domini. Cumque viderent nimiam pecuniam esse 
in gazophylacio, ascendebat scriba Regis et pon- 
tifex, effundebantque et numerabant pecuniam que 
inveniebatur in domo Domini. Itaque Dominus 
qui appetitores primatus et vane gloriz cavendos 
esse monuerat, qui simulatis orationibus prolixius 
judicium predixerat esse rependendum, etiam dona 
ferentes in domum Domini certo examine discer- 
nit, ut retribuat singulis secundum cor et opera 
eorum, quia eodem modo semper in ecclesia idem 
internus arbiter agere non cessat. 

Et multi divites gactabant multa, &c.| Quadrantem 
vocant calculatores quartam partem cujuscunque 
rel, videlicet aut loci aut temporis aut pecuniz. 
Forsitan ergo hoc loco quartam partam sicli, id 
est quinque obolos significat. 

Et convocans discipulos ait illis, Amen dico vobis, 
Quoniam vidua hec, &c.| Hic nobis locus moraliter 
quidem intimat quod sit acceptibile Deo quicquid 
bono animo obtulerimus: qui non substantiam offe- 
rentium, sed conscientiam pensat; nec perpendit 
quantum in ejus sacrificio, sed ex quanto profera- 
tur. Juxta vero leges allegoriz, divites qui in 
gazophylacium munera mittebant, Judzos de jus- 
titia legis elatos: porro vidua pauper  ecclesiz 
simplicitatem designat: que recte pauper appel- 
latur, quia vel superbie spiritum vel concupiscentias 
temporalium rerum, quasi mundi divitias abjecit. 
Vidua vero, quia vir ejus pro ea mortem pertulit, 
et nunc in ceeli penetralibus ab ejus oculis occultus, 
quasi in parte alterius regionis vivit. Hec in 

gazophylacium minuta duo mittit, quia in conspec- 
tum divinz majestatis, qua oblationes devote nostrz 
operationis quasi certo numero conscript et con- 
signatz servantur, sive dilectionem Dei et proximi, 
seu fidei orationisque suz munera defert. Que 
consideratu propriz fragilitatis minuta, sed merito 
pie intentionis accepta cunctis superbientium Jude- 
orum operibus prestant. 

Omnes enim ex eo quod abundabat illis miserunt, 
&c.| Ex abundantia sibi Judzus mittit in munera 
Dei; qui de justitia sua presumens hec apud se 
orat: Deus gratias ago tibi quoniam non sum 
sicut czterl1 hominum raptores, injusti, et cetera. 
Omnem autem victum suum in Dei munera mittit 
ecclesia, quia omne quod vivit, non sui esse meriti, 
sed divini muneris intelligit, dicens, Deus propitius 
esto mihi peccatori. Et iterum, Fortitudinem meam 
ad te custodiam, quia tu Deus susceptor meus es, 
Deus meus misericordia ejus preeveniet me. 


LIBER QUARTUS. 

Et cum egrederetur de templo ait ill unus ex disci- 
pulis suis, Magister, aspice quales lapides et quales 
structure, &c.| Juxta historiam manifestus est sen- 
sus. Recedente autem Domino de templo omnia legis 
edificia et compositio mandatorum ita destructa est, 
ut nihil a Judzis impleri; et capite sublato universa 
inter se membra compugnant. Et quia fundata in 
gentibus fide et ecclesia Christi Judza dignas suze 
perfidie poenas erat luitura, apte Dominus post 
Jaudatam in paupere vidua devotionem ecclesiz, 

egreditur de templo, rumamque ejus futuram atque 
eedificia tunc admiranda non multo post compla- 
nanda esse predixit. Divinitus autem procuratum 
est, ut, patefacta per orbem fidei evangelice gratia, 
templum ipsum quondam augustum cum suis ceri- 
moniis tolleretur: ne quis forte adhuc parvulus ac 
lactens in fide, si videret illa permanere que a pro- 
phetis sanctis facta, que a Domino sunt instituta, 
admirando sanctum seculare, paulatim a sinceritate 
fidei, que est in Christo Jesu, ad carnalem labere- 
tur Judaismum. Providens ergo Deus infirmitati 
nostree, et ecclesiam suam multiplicari desiderans, 
omnia illa subverti fecit ac penitus auferri, quatenus 
umbra et typo cessante, veriorem ipsa jam veritas 
per orbem declarata palmam teneret. 

Et cum sederet in monte Olivarum, &c.| Quia 
laudantibus quibusdam eedificationes templi, Domi- 
nus palam responderat hzc esse omnia destruenda, 
discipuli secreto tempus et signa preedictz destruc- 
tionis interrogant. Sedet autem Dominus in monte 
Olivarum contra templum, cum de ruina templi et 
excidio gentis disputat, ut etiam ipso corporis situ 
verbis que loquitur congruat, mystice designans quia 
quietus manens in sanctis superborum detestatur 
amentiam. Quis enim non videat quod mons Oli- 
veti fructiferam designet sancte ecclesiz celsitudi- 
nem, quam Dominus semper inhabitare delectatur ? 
Quia, videlicet mons ille non infructuosas habere 
arbores et sylvam sterilem, sed olivas gignere 
solebat, quibus ad repellendas noctium umbras 
lumen alitur, solvuntur infirmitates, et requies lassis 
tribuitur. Que cuncta specialiter in ecclesia fieri 
probat ipsa cum dicit, Ego autem sicut oliva 
fructifera in domo Domini sperabo in misericor- 
dia Dei mei. 

Et respondens Jesus capit dicere illis, Videte ne 


OO ——————— ——_ 


IN MARCI EVANG. CAP. XIII. 199 


quis vos seducat, &c.| Multi imminente Hierosoly- 
morum excidio principes extitere qui se esse Christos 
dicerent, tempusque libertatis jam jamque appro- 
pinquare referrent. Multi in ecclesia ipsis etiam 
temporibus apostolorum heeresiarche prodiere, qui, 
inter alia plurima veritati contraria, diem Domini 
preedicarent instare: quos apostolus in epistola ad 
Thessalonicenses damnat: multi in nomine Christi 
venere Antichristi, quorum primus est Simon Magus: 
cul, sicut in Actibus Apostolorum legimus, auscul- 
tabant omnes qui in Samaria erant a minimo usque 
ad maximum, dicentes, Hic est virtus Dei que voca- 
tur magna, eo quod multo tempore magicis artibus 
suis dementasset eos. 

Cum audieritis autem bella et opiniones bellorum, 
&c.| Bella ad hostes pertinent, seditiones ad cives: 
que utraque a tempore dominicz passionis in po- 
pulo Judzorum, qui sibi pro Salvatore Christo 
seditiosum latronem elegit, satis superque constat 
abundasse. Sed his adventantibus apostoli ne ter- 
reantur, ne Hierosolymam Judzamque deserant, 
admonentur; quia videlicet non statim finis, quee in 
quadragesimum potius differenda sit annum, id est 
desolatio provinciz, ultimumque urbis ac templi 
sequatur excidium. 

Exurget autem gens contra gentem, &c.| In evan- 
gelio Luce ita scriptum est, Et terrae motus magni 
erunt per loca, et pestilentiz, et fames. Constat 
autem hec ante ultimos acerbissimosque dolores, 
quibus omnis est vastata, immo erasa provincia, hoc 
est, tempore Judaicz seditionis ad literam contigisse. 
Potest vero regnum super regnum, et pestilentia 
eorum quorum sermo serpit ut cancer, et fames au- 
diendi verbum Dei, et commotio universe terre, et 
a vera fide separatio, in hereticis intelligi, qui con- 
tra se invicem dimicantes, ecclesia victoriam fa- 

ciunt. Quod autem merito Hierosolymis ac pro- 
vincie Judzorum universe tot eroganda fuerint 
adversa, Dominus subdendo manifestat cum dicit, 

Videte autem vosmetipsos, tradent enim vos, &c.} 
Ea quippe Judaice genti vel sola vel maxima causa 
erat exitil, quia post occisionem Domini Salvatoris, 
nominis quoque ac fidei ejus praecones simul et con- 
fessores impia crudelitate vexabat. 

Et in omnes gentes primum oportet predicari evan- 
gelium Dei.| Hoc ita fuisse completum ecclesiasticz 
testantur historia, in quibus refertur quod apostoli 
omnes multo ante excidium Jude provincie ad 
preedicandum evangelium toto fuerint orbe dispersi, 
excepto Jacobo Zebedeei, et Jacobo fratre Domini, 
qui prius in Judea pro verbo evangelii sanguinem 
fuderant. Quoniam ergo noverat Dominus corda 
discipulorum de excidio ac perditione suze gentis 
esse contristanda; hoc eos solatio allevat, ut nossent 
sibi etiam Judeis abjectis socios non defore gaudii 
regnique ccelestis; immo plures multo quam de Ju- 
dzea perirent, ex omnibus toto orbe nationibus esse 
colligendos. 

Et cum duxerint vos tradentes, nolite precogitare, &c. | 
Cum propter Christum ducimur ad judices, volun- 
tatem tantum nostram pro Christo debemus efferre. 
Czeterum ipse Christus qui in nobis habitat, loqui- 
tur, et Spiritus Sancti in respondendo gratia minis- 
tratur. 

Tradet autem frater fratrem in mortem, &c.| Hoc 
in persecutionibus crebro fieri vidimus, nec ullus est 
inter eos fidus affectus, quorum diversa fides est. 

Cum autem videritis abominationem desolationis, &c. | 
Pro eo quod Marcus ait, Stantem ubi non debet, in 
Matthzo scriptum est, Stantem in loco sancto; qui 
unum omnimodis idemque significat : quoniam nimi- 
rum in loco sancto non debet abominatio stare deso- 

lationis. Quando autem ad intelligentiam provoca- 
mur, mysticum monstratur esse quod dictum est: 
potest autem simpliciter aut de Antichristo accipi, 
aut de imagine Cesaris quam Pilatus posuit in tem- 
plo, aut de Hadriani equestri statua, que in ipso 
sancto sanctorum loco multo tempore stetit. Abo- 
minatio quoque secundum veterem scripturam ido- 
lum nuncupatur: et idcirco additur desolationis, quod 
in desolato templo atque deserto idolum positum sit. 

LTunc qui in Judea sunt, fugiant in montes, &c.] 
Heec juxta literam facta esse constat, cum appropin- 
quante Romano bello et exterminio Judaice gentis, 
oraculo admoniti, omnes qui erant in provincia 
Christiani longius discesserunt, ut ecclesiastica nar- 
rat historia, et trans Jordanem sedentes manebant 
ad tempus in civitate Pella sub tutela Agrippz regis 
Judeorum, cujus in Actibus Apostolorum mentio 
est, qui cum ea quz sibi obtemperare volebat parte 
Judzorum, semper Romanorum imperio subditus 
agebat. Juxta vero sensus spirituales cum viderimus 
abominationem desolationis stare ubi non debet, hoc 
est hereses et flagitia regnare inter eos qui ceelesti- 
bus mysteriis videbantur esse consecrati, cum ope- 
rantes iniquitatem, loquentes mendacium, viros san- 
guinum et dolosos quos abominabitur Dominus, 
pacem fidelium turbare perpenderimus, tune qui- 
cunque in Judea, hoc est, in confessione vere fidei 
persistimus, non terrenis infimisque actibus manci- 
pari, sed tanto altius virtutum culmen debemus 
ascendere, quanto plures ampla et errabunda vitio- 
rum sequi itinera videmus. 'Tunc qui super tectum 
est, hoc est, qui excedens animo carnalia, tanquam 
in aura libera spiritualiter vivit, ne descendat ad in- 
fimos actus pristinz conversationis, neque ea que 
reliquerat mundi carnisve desideria repetat. Do- 
mus namque nostra, vel mundus hic, vel ipsa in qua 

degimus nostra intelligenda est caro, de qua dicit 
apostolus: Scimus enim quod si terrestris domus 
nostra hujus habitationis dissolvatur, quod eedifica- 
tionem ex Deo habemus; et qui operatur in ecclesia, 
ac sicut Paulus et Apollo plantat et rigat, non respi- 
ciat spem secularem cui renunciavit, nec retinacula 
vite labentis quibus se jamjamque, ut nudus Chris- 
tum sequeretur, exuerat, resumere incautus pre- 
sumat. 

Ve autem pregnantibus et nutrientibus in illis die- 
bus.| Vee presenti captivitate pragnantibus et 
nutrientibus, quarum vel uteri vel manus filiorum 
sarcina pregravatz, fugz necessitatem non minimum 
impediunt. Lege regum historiam, ubi uxor Jonathze 
malum captivitatis prepropera fuga vitando lapsum 
sinu filium perpetuo claudum recepit. 

Orate vero ut hyeme non fiant.| In Matthzeo scrip- 
tum est, Orate autem ut non fiat fuga vestra hyeme 
vel sabbato. Si de captivitate Hierusalem volue- 
rimus accipere, quando a Tito et Vespasiano capta 
est, orare debent, ne fuga eorum hyeme vel sabbato 
fiat: quia in altero duritia frigoris prohibet ad soli- 
tudinem pergere, et in montibus desertisque latitare : 
in altero aut transgressio legis est, si fugere volue- 
rint, aut mors imminens, si remanserint. Si autem 
de consummatione mundi intelligitur, hoc preecipit 
ut non refrigescat fides nostra et in Christum caritas, 
neque otiosi in opere Dei torpeamus virtutum sab- 
bato. Hzeec enim Domini locutio partim ad captivi- 
tatem Judaicam que a Romanis facta est, partim 
ad diem judicii pertinet. Nam et apud Mat- 
theum ita discipuli Dominum cum heec esset locu-~ 
turus interrogasse leguntur: Dic nobis quando hzec 
erunt, et quod signum adventus tui et consumma- 
tionis seculi ? 

Erunt enim dies ill tribulationis, &c.| Heee tem- 

poribus Antichristi proprie congruunt, quando non 
solum tormenta crebriora et acerbiora quam prius 
consueverunt, ingerenda sunt fidelibus, sed (quod 
gravius est) signorum quoque operatio eos qui tor- 
menta ingerunt, comitabitur ; teste apostolo qui ait, 
Cujus est adventus secundum operationem Satan, in 
omni seductione, signis, et prodigiis mendacii. Quan- 
ta enim seepe miracula, quot virtutes sancti martyres 
coram persecutoribus fecerunt, nec tamen credere 
illi, neque a persequendo cessare voluerunt. Quis 
ergo ad fidem convertitur incredulus, cujus jam cre- 
dentis non pavet et concutitur fides, quando perse- 
cutor pietatis sit etiam operator virtutis idemque ipse 
qui tormentis szvit ut Christus negetur, provocat 
miraculis ut Antichristo credatur? Quod ergo in 
his suffugium, que spes remanebit electis, nisi ut 
superna gratia quze virtutem patientiz puis largitur, 
potentiam persequendi ac tribulandi citius demat 
impus? Unde provida pietate subjungitur, 

Ht nisi breviasset Dominus dies, non fuisset salva 
omnis caro.| Sed propter electos quos elegit, brevia- 
vit dies. Heec etenim tribulatio quanto ceteris que 
preecessere pressurarum pondere gravior, tanto est 
temporis brevitate moderatior futura. Namque tri- 
bus annis ac dimidio quantum de prophetia Danielis 
et Apocalypsi sancti Joannis conjici potest, eccle- 
siam per orbem impugnatura esse creditur. 

Et tunc si quis vobis dixerit, Ecce hic est Christus, 
&c.| Quidam hee ad captivitatis Judaicee tempus 
referunt, ubi multi Christos se esse dicentes, de- 
ceptas post se catervas populi trahebant. Sed no- 
tandum, quod in illa miserabilis et miserze civitatis 
obsidione nullus erat fidelis ad quem divina exhorta- 
tio, ne perversos magistros sequeretur, fieri deberet ; 
verum omnes pariter et minores et majores et obsessi 
et obsidentes alieni a Christo durabant. Unde me- 

lius de hereticis est accipiendum, qui contra eccle- 
siam venientes Christos se esse mentirentur: quo- 
rum primus Simon Magus fuit, extremus autem ille 
major ceteris est Antichristus. 

Sed in illis diebus post tribulationem illam sol con- 
tenebrabitur, &c.| Sidera in die judicii videbuntur 
obscura, non diminutione suze lucis accedente, sed 
superveniente claritate veri luminis, hoc est, summi 
judicis, cum venerit in majestate sua, et Patris, et 
sanctorum angelorum; quamvis nil prohibeat intel- 
ligi veraciter solem tunc et lunam cum sideribus 
ceteris ad tempus suo lumine privari, quomodo fac- 
tum de sole constat tempore Dominice passionis : 
luna enim tunc temporis cum esset plena, sub 
abdito terre latebat: unde imperfecta restat usque 
hodie prophetia illa Joel, qui cum dixisset sol con- 
vertetur in tenebras, addidit, Et luna in sanguinem, 
antequam veniat dies Domini magnus et manifestus. 
Et quod de die judicii loquens Esaias, Et erubescet 
(inquit) luna et confundetur sol cum _ regnaverit 
Dominus exercituum in monte Sion et in Hierusalem, 
et in conspectu senum suorum fuerit glorificatus. 
Czeterum peracto die judicii et clarescente future 
gloria vite, cum fuerit coelum novum et terra nova, 
tunc fiet quod idem propheta dicit alibi, Et erit lux 
lunz sicut lux solis, et lux solis erit septempliciter 
sicut lux septem dierum. 

Kt virtutes que sunt in celis movebuntur.| Quid 
mirum homines qui et natura sunt et sensu ter- 
restres, ad hoc judicium perturbari, cujus aspectum 
et ipsee coelorum virtutes, hoc est, angelica trement 
potestates? Beato quoque Job attestante qui ait, 
Columne cceli contremiscunt et pavent ad nutum 
ejus. Quid ergo facient tabule quando trement 
column? Quid virgula deserti patitur, cum cedrus 
paradisi concutitur ? 

Ki tune mittet angelos suos, et congregabit electos 
suos, &c.| A quatuor ventis, a quatuor mundi clima- 
tibus dicit, oriente, occidente, aquilone, et austro. 
Et ne quisquam putares a quatuor solummodo plagis 
terre, et non potius a cunctis ejus finibus simul et 
mediterraneis regionibus electos esse congregandos, 
apte subjunxit, A summo terre usque ad summum 
ceeli, id est, ab extremis terre finibus per directum 
usque ad ultimos terminos ejus, ubi longe aspectan- 
tibus circulus coeli terrze videtur incidere. Nullus 
ergo in die illa remanebit electus qui non venienti 
ad judicium Domino in aera occurrat, sive vivens 
adhuc in corpore repertus, seu de morte jam resus- 
citatus ad vitam. Veniunt ad judicium reprobi et 
ipsi, alii in corpore viventes inventi, alii ad vitam a 
morte suscitati. Sed ea nimirum distantia, quod 
justi congregentur in gaudium Domini sui; inimici 
autem ejus peracto judicio dissipentur, et pereant 
a facie Del. | 

A ficu autem discite parabolam, &c.| Sub exemplo 
arboris, docuit consummationis adventum. (Quo- 
modo, inquit, cum teneri fuerint in arbore ficus cauli- 
culi, et gemma erumpit in florem cortexque folia 
parturit, intelligitis statis adventum, et favonii 
ac veris introitum: ita cum omnia hec que scripta 
sunt videritis, nolite putare jam adesse consumma- 
tionem mundi, sed quasi procemia et precursores 
quosdam venire, ut ostendant quod prope sit et in 
januis. Potest autem hec fructificatio fici juxta mys- 
ticos sensus altius intelligi, videlicet super statu syn- 
agogze, que quondam veniente ad se Domino, quia 
fructum justitize non habebat, in eis qui tunc incre- 
duli erant, zeterna sterilitate damnata est. Sed quo- 
niam dixit apostolus, quia czcitas ex parte facta est 
in Israel, donec plenitudo gentium intraret, et sic 
omnis Israel salvus erit, cum hoc affuerit tempus ut 

ablata diutina cecitate perfidiz, omnis Israel lucem 
recipiat et salutem, quid nisi diu sterilis arbor fici 
fructum quem negaverat reddet? Juxta illud beati 
Job: Lignum habet spem si preecisum fuerit, rursum 
virescit et rami ejus pullulant. Si senuerit in terra 
radix ejus, et in pulvere mortuum fuerit, truncus 
illius ad odorem aque germinabit, et faciet comam 
quasi cum primum plantatum est: quod ubi factum 
videris, diem extremi discriminis, et estatem vere 
pacis ac lucis esse in proximo non ambiges. 

Amen dico vobis, Quoniam non transihit generatio 
hec donec omnia ista fiant.| Nomine generationis aut 
omne hominum significat genus, aut specialiter Ju- 
deorum. Ccelum et terra transibunt, verba autem 
mea non transibunt. Ccelum quod transibit, non 
athereum sive sidereum, sed aereum, a quo et aves 
ceeli et nubila coeli cognominantur, intelligere debe- 
mus, Petro attestante qui dicit: Quod cceli erant 
prius et terra de aqua, et per aquam consistens Dei 
verbo: per que ille tunc mundus aqua inundatus 
perut. Coeli autem qui nunc sunt et terra eodem 
verbo repositi sunt, igni reservati in diem judicii et 
perditionis hominum impiorum, aperte docens quia 
non alii cceli sunt igne perituri, quam qui aqua per- 
diti, hoc est, mania hee et nebulosa ventosi aeris 
spatia. Neque enim aqua diluvii, que quindecim 
tantum cubitis montium cacumina transcendit, ultra 
aeris etherisque confinia pervenisse credenda est. 
Quocunque autem pervenire potuit, eo nimirum juxta 
prefatam beati Petri sententiam ignis quoque judicii 
perveniet. Si autem cclum et terra transibunt, 
movere potest quomodo dicat ecclesiastes, Generatio 
preterit et generatio advenit, terra vero in eternum 
stat. Sed aperta ratione coelum et terra per eam 
quam nunc habent imaginem transeunt, attamen per 
essentiam sine fine subsistunt. Preeterit enim figura 

hujus mundi. Et ad Joannem angelus, Erit, inquit, 
ceelum novum et terra nova, que quidem non alia 
condenda sunt, sed hee ipsa renovanda. Cclum 
ergo et terra et transit et erit, quia et ab ea quam 
nunc habet specie per ignem tergitur, et tamen in 
sua semper natura servatur. Unde et per Psalmis- 
tam dicitur, Mutabis ea, et mutabuntur. Quam 
quidem ultimam commutationem suam ipsis nobis 
nunc vicissitudinibus nunciant, quibus nostris usibus 
indesinenter alternant; nam terra a sua specie hye- 
mali ariditate deficit, vernali humore virescit. Coelum 
quotidie caligine noctis obducitur, et divina claritate 
renovatur. Hinc ergo hinc fidelis quisque colligat, 
et interire hec, et tamen per innovationem refici, 
quee constat nunc assidue velut ex defectu reparari. 
De die autem illo vel hora nemo scit, &c.| Gaudet 
Arrius et Kunomius, quasi ignorantia magistri, gloria 
discipulorum sit; et dicunt, non potest zqualis esse 
qui novit et qui ignorat. Cum vero omnia tem- 
pora fecerit Jesus, hoc est, verbum Dei (omnia enim 
per ipsum facta sunt, et sine ipso factum est nihil) in 
omnibus autem temporibus etiam dies judicii sit, qua 
consequentia potest ejus ignorare partem, cujus totum 
noverit ? Causa ergo reddenda est, cur ignorare di- 
catur. Apostolus super Salvatore scripsit, In quo 
sunt omnes thesauri sapientiz et scientize absconditi. 
Quare absconditi? Post resurrectionem interrogatus 
ab apostolis de die judicii, manifestius respondit, 
Non est vestrum scire tempora et momenta que Pater 
posuit in sua potestate. (Quando dicit, Non est ves- 
trum scire, ostendit quod ipse sciat, sed non expediat 
nosse apostolis, ut semper incerti de adventu judicis, 
sic quotidie vivant quasi die illa judicandi sint. De- 
nique et consequens evangelii sermo id ipsum cogit 
intelligi. Docens quoque Patrem solum nosse, in 

Patre comprehendit et Filium ; omnis enim Pater, 
Filii nomen est. 

Videte, vigilate, et orate, &c.| Perspicue ostendit 
Dominus quare dixerit, De die autem illo vel hora 
nemo scit, neque angeli in ccelo, neque Filius, nisi 
Pater; quia non expediat scire apostolis, ut pendulze 
expectationis incerto semper eum credant esse ven- 
turum quem ignorant quando venturus sit. Et non 
dixit, quia nescimus qua hora Dominus venturus sit, 
sed nescitis: przemissoque patrisfamilias exemplo, 
cur reticeat consummationis diem manifestius docet 
dicens, 

Vigilate ergo. Nescitis enim, &c.]| Homo autem qui 
peregre profectus reliquit domum suam, haud du- 
bium quin Christus sit, qui ad Patrem post resurrec- 
tionem victor ascendens, ecclesiam corporaliter reli- 
quit: quam tamen nunquam divine presidio pre- 
sentiz destituit, manens in illa omnibus diebus 
usque ad consummationem seculi. Carnis etenim 
locus proprie terra est, quae velut ad peregrina ducta 
est, cum per Redemptorem nostrum est in ccelo col- 
locata. Dedit autem servis suis potestatem cujusque 
operis; quia fidelibus suis concessa Sancti Spiritus 
gratia facultatem tribuit bonis operibus serviendi. 
Janitori quoque precepit ut vigilaret; quia ordini 
pastorum ac rectorum spiritualium, commisse  sibi 
ecclesiz curam solerti observantia jubet impendere. 

Quod autem vobis dico, omnibus dico, Vigilate.| 
Non apostoli tantum et successores eorum rectores 
nimirum ecclesiz, sed et omnes vigilare preecipimur. 
Universi januas cordium nostrorum, ne hostis anti- 
quus mala suggerendo irrumpat, instante servare ju- 
bemur. Ne nos dormientes Dominus veniens inve- 
niat, sedulo singuli preecavere debemus : unusquisque 
enim pro se reddet rationem Deo. Vigilat autem, 


IN MARCI EVANG. CAP. XIV. 209 


qui ad aspectum veri luminis mentis oculos apertos 
tenet. WVigilat, qui servat operando quod credit. 
Vigilat, qui a se torporis et negligentiz tenebras re- 
pellit. Hinc etenim Paulus dicit, Evigilate justi, et 
nolite peccare. Hinc rursus ait, Hora est jam nos 
de somno surgere. 

Cap. xiii. Krat autem Pascha, et azyma post 
biduum.| Pascha, quod Hebraice dicitur phase, non 
a passione ut plerique arbitrantur, sed a transitu 
nominatur, eo quod exterminator, videns sanguinem 
in foribus Israelitarum, pertransierit, nec percusserit 
eos, vel ipse Dominus prebens auxilium populo suo 
desuper ambulaverit. Cujus sacramentum vocabuli 
sublimius exponens evangelista Joannes ait, Ante 
diem autem festum paschz sciens Jesus, quia venit 
hora ejus ut transeat ex hoc mundo ad Patrem. Ubi 
manifeste declarat, ideo solennitatis hujus diem per 
legem mystice transitum esse vocatum, quod Agnus 
Dei qui peccata mundi tolleret, in eo, de hoc mundo 
sive ipse transiturus, sive nos salubri transitu quasi 
de Aigyptia esset servitute ducturus. Hoc sane 
juxta veteris instrumenti scripturam inter pascha et 
azyma distat, quod pascha ipse solus dies appellatur, 
in quo Agnus occidebatur ad vesperam, hoc est quar- 
tadecima luna primi mensis. Quintadecima autem 
luna quando egressum est de Augypto, succedebat 
festivitas azymorum, que septem diebus, id est, us- 
que ad vigesimum primum diem ejusdem mensis ad 
vesperam est statuta solennitas. Verum evangeliste 
indifferenter et diem azymorum pro pascha, et pro 
diebus azymorum pascha ponere solent. Dicit enim 
Marcus, Erat autem pascha et azyma post biduum. 
MENGE, X. P 

Dicit Lucas, Dies festus azymorum qui dicitur pas- 
cha. Item .Joannes, cum primo azymorum die, 
id est quindecima luna, res ageretur, ait, Et ipsi non 
introierunt in pretorium ut non contaminarentur, 
sed manducarent pascha. Quod ideo fecere, quia et 
paschee dies in azymis panibus est celebrari pracep- 
tus, et nos quasi pascha perpetuum facientes, semper 
ex hoc mundo transire precipimur. Uno quippe 
die agno immolato ad vesperam, septem ex ordine 
dies sequuntur azymorum : quia Christus Jesus semel 
pro nobis in plenitudine temporum passus in carne 
per totum hujus seculi tempus (quod septem diebus 
agitur) in azymis sinceritatis et veritatis praecepit 
esse vivendum; omnique semper nisu, nos desideria 
terrena quasi Aigypti retinacula fugere, et velut a 
mundana conyersatione secretam solitudinem iter 
admonet subire virtutum. 

Et querebant summi sacerdotes et scribe, quomodo 
eum dolo tenerent, &c.] Qui debuerant pascha vicino 
parare victimas, levigare templi parietes, pavimenta 
verrere, vasa mundare, et secundum ritum legis puri- 
ficari, ut esu agni digni fierent, congregantur in- 
euntes consilium quomodo occidant Dominum, non 
timentes seditionem, ut simplex sermo demonstrat, 
sed caventes, ne auxilio populi de suis manibus tol- 
leretur. 

Et cum esset Bethanie in domo Simonis leprosi, &c. | 
Passurus pro omni mundo et universas nationes suo 
sanguine redemturus, moratur in Bethania in domo 
obedientiz, quee quondam fuit Simonis leprosi; non 
quod leprosus illo tempore permaneret, sed quia ante 
leprosus, postea a Salvatore mundatus est, nomine 
pristino permanente, ut virtus curantis appareat. 
Nam et in catalogo apostolorum cum pristino vitio 
et officio Matthzus publicanus appellatur, qui certe 
publicanus esse desierat. Quidam Simonem lepro- 

sum volunt intelligere partem populi que crediderit 
Domino, et ab eo curata sit. Simon quoque obe- 
diens dicitur, 

Venit mulier habens alabastrum unguenti nardi spicati 
pretiosi, &c.| Mulier ista Maria erat Magdalene soror 
Lazari, quem suscitavit Jesus a mortuis, ut Joannes 
aperte commemorat, qui hoc etiam factum ante sex 
dies paschee testatur, pridie quam asino sedens cum 
palmis et laude turbarum Hierosolymam veniret. 
Ipsa est autem non alia que quondam (ut Lucas 
scribit), peccatrix adhuc, veniens pedes Domini 
lachrymis pcenitentiz rigavit, et unguento pie con- 
fessionis linivit, et quia multum dilexit, multorum 
veniam peccatorum a pio judice promeruit. Nunc 
vero justificata et familiaris effecta Domino, non 
tantum pedes ejus (ut idem Joannes narrat) verum- 
etiam caput (ut Matthzus Marcusge perhibent) oleo 
sancto perfudit. Est autem alabastrum genus mar- 
moris candidi, varlisque maculis intertincti, quod 
ad vasa unguentaria cavari solet eo quod optime 
servare ea incorrupta dicatur. Nascitur circa Thebas 
fEgyptias, et Damascum Syrie ceteris candidius, 
probatissimum vero in India. Nardus vero est 
frutex aromatica, gravi (ut aiunt) et crassa radice, 
sed brevi ac nigra fragilique quamvis pingui, sinum 
redolente, aut cypressum, aspero sapore, folio parvo 
densoque cujus cacumina in aristas se spargunt. 
Ideoque gemina dote pigmentarii nardi spicas ac 
folia celebrant. Et hoc est quod ait Marcus, Un- 
guenti nardi spicati pretiosi. Quia videlicet unguen- 
tum illud quod attulit Maria Domino, non solum de 
radice confectum nardi, verumetiam, quo pretio- 
sius esset, spicarum quoque et foliorum ejus adjec- 
tione odoris ac virtutis illius erat accumulata gratia: 
ferunt autem de nardo physiologi, quod principalis 
sit in unguentis: unde merito unctioni capitis et 

pedum Domini oblata est. Sunt quidem multa ejus 
genera, sed omnia hebetiora preter Indicum, quod 
pretiosius est. Mystice autem devotio hec Marie 
Domino ministrantis fidem ac pietatem designat ec- 
clesize sanctee, que loquitur in amoris cantico dicens, 
Dum esset rex in accubitu suo, Nardus mea dedit 
odorem suum: que nimirum vyerba et semel juxta 
literam manibus Mariz complevit, et quotidie in 
omnibus suis membris_ spiritualiter implere non 
desinit, quze toto diffusa orbe gloriantur, et dicunt, 
Deo autem gratias, qui semper triumphat nos in 
Christo Jesu, et odorem notitiz suze manifestat per 
nos in omni loco. Quia Christi bonus odor sumus 
Deo. Que cum potentiam divine virtutis ejus, quee 
illi una cum Patre est, digna reverentia confitetur, 
laudat, et przedicat, caput profecto illius unguento 
perfundit pretioso. Cum vero assumptz mysteria 
humanitatis eque digna reverentia suspicit, in pedes 
utique Domini unguentum nardi pisticum, id est, 
fidele ac verum perfundit, quia illam ejus naturam 
qua terram contingere, hoc est inter homines con- 
versari, dignatus est, pia predicatione commendat, 
ac devotis veneratur obsequiis. 

Erant autem quidam indigne ferentes intra semet- 
wpsos, &c.| Marcus quoque hzc, quomodo et Mat- 
theeus, synecdochicos loquitur, pluralem videlicet 
numerum pro singulari ponens: nam Joannes dis- 
tinctius loquens, Judam heee locutum esse testatur, 
Et hoc gratia cupiditatis, eo quod fur fuisset, et 
loculos habens ea que mittebantur portaret. Potest 
etiam intelligi quod et alu discipuli aut senserint 
hoc, aut dixerint, aut eis Juda dicente persuasum 
sit, atque omnium voluntatem Matthzeus et Marcus 
etiam verbis expresserint, sed de Juda propterea 
dixit, quia fur erat, cateri vero propter pauperum 
curam. Joannem autem de solo illo id commemo- 

rare voluisse, cujus ex hac occasione furandi con- 
suetudinem credidit intimandam. Quod vero sequi- 
tur, 

Et fremebant in eam.] Nequaquam de bonis ac 
diligentibus Christum apostolis dictum crediderim: 
sed de illo potius sub numero plurali, qui nec Do- 
mino nec discipulis ejus fideliter adhesisse, neque 
pauperum curam habuisse probatus est. 

Jesus autem dixit, Sinite illam, &c.] Alia oboritur 
quzestio, quare Jesus post resurrectionem dixerit 
ad discipulos, Ecce ego vobiscum sum usque ad 
consummationem mundi; et nunc loquitur, Me 
autem non semper habebitis. Sed mihi videtur in 
hoc loco de przesentia dicere corporali; quia nequa- 
quam cum eis ita futurus sit post resurrectionem, 
quomodo nunc in omni convictu et familiaritate: 
cujus rei memor apostolus ait, Et si noveramus 
Jesum Christum secundum carnem, sed nunc jam 
non novimus eum. 

Quod habuit, hoc fecit. Prevenit ungere corpus 
meum in sepulturam.| Quod vos putatis perditionem 
esse unguenti, officium sepulturz est: nec mirum, 
si mihi bonum odorem sue fidei dederit, cum ego 
pro ea fusurus sim sanguinem meum. 

Amen dico vobis, Ubicunque predicatum fuerit 
evangelium istud, &c.| Attende notitiam futurorum, 
quod passurus post dies paucos sciat evangelium 
suum, toto orbe celebrandum. Notandum autem, 
quod sicut Maria gloriam adepta est toto orbe 
quocunque ecclesia sancta diffusa est, de obsequio 
quod Domino piz devotionis exhibuit, ita e contrario 
ille qui obsequio ejus detrahere temeraria lingua 
non timuit, perfidize nota longe lateque mfamatus, 
et Deo simul atque hominibus merito factus est 
exosus. Sed Dominus bonum laude digna remu- 

nerans, futuras impii contumelias tacendo pre- 
teriit. 

Et Judas Scariothis unus de duodecim abiit ad 
summos sacerdotes, &c.| Infelix Judas, damnum 
quod ex effusione unguenti se fecisse credebat, vult 
magistri pretio compensare, nec certam jam postulat 
summam, ut saltem lucrosa videretur proditio, sed 
quasi vile tradens manciprum, in potestate emen- 
tium posuit, quantum vellent dare. Quod autem 
dixit, Abit ad summum sacerdotem, ut proderet eum 
illis, ostendit eum non a principibus invitatum, non 
ulla necessitate constrictum, sed sponte propria 
sceleratze mentis inisse consilium. 

Qui audientes gavisi sunt, et promiserunt ei pecu- 
niam, &c.| Multi hodie Jude scelus, quod Dominum 
ac magistrum Deumque suum pecunia vendiderit, 
velut immane et nefarium exhorrent, nec tamen 
cavent nam cum pro mulieribus falsum contra 
quemlibet testimonium dicunt, profecto quia veri- 
tatem pro pecunia negant, Deum pecunia vendunt. 
Ipse enim dixit, Ego sum veritas. Cum societatem 
fraternitatis aliqua discordiz peste commaculant, 
Dominum produnt, quia Deus caritas est: qui 
ergo caritatis et veritatis jussa spernunt, Deum 
utique qui est caritas et veritas produnt, maxime 
cum non infirmitate vel ignorantia peccant, sed in 
similitudinem Jude quzrunt opportunitatem qua- 
liter, arbitris absentibus, mendacio veritatem, virtu- 
tem crimine mutent. 

kit primo die azymorum quando pascha immola- 
bant, &c.] Primum diem azymorum quartumdeci- 
mum primi mensis appellat, quando fermento abjecto 
pascha immolare, id est, agnum occidere solebant 
ad vesperam. Quod exponens apostolus ait, Etenim 
Pascha nostrum immolatus est Christus: qui, licet 

die sequenti, hoc est quintadecima sit luna cruci- 
fixus, hac tamen nocte qua agnus immolabatur, 
et carnis sanguinisque sui discipulis tradidit mys- 
teria celebranda, et a Judzis tentus ac ligatus ipsius 
immolationis, hoc est passionis sua, sacravit exor- 
dium. 

Et mittit duos ex discipulis suis, et dicit eis, Ite 
in cwitatem, &c.| Indicium quidem presciz divini- 
tatis est, quia cum discipulis loquens quid alibi 
futurum sit novit. Pulchre autem paraturis pascha 
discipulis, homo lagenam, sive juxta alium evange- 
listam amphoram, aque bajulans occurrit, ut osten- 
datur hujus pasche mysterium pro ablutione per- 
fecta mundi totius esse celebrandum. Aqua quippe 
lavacrum gratie, lagena fragilitatem designat eorum, 
per quos eadem erat gratia mundo muinistranda. 
Unde aiunt, Habemus autem thesaurum istum in 
vasis fictilibus. Parant ergo pascha discipuli ubi 
aquze infertur lagena, ut adesse tempus insinuent 
quo cultoribus veri Pasche typicus de limine ac 
postibus cruor auferatur, et ad tollenda mundi 
crimina vivifici fontis baptisma consecretur. 

Sequimini eum, et quocunque introierit, dicite 
domino domus, &c.| Consulte tam aque bajuli 
quam domini domus sunt pretermissa vocabula, ut 
omnibus verum pascha celebrare volentibus, hoc 
est Christi sacramentis irabui, eumque suze mentis 
hospitio suscipere querentibus, facultas danda sig- 
netur. 

Et ipse vobis demonstrabit ceenaculum grande 
stratum, &c.| Coenaculum magnum lex spiritualis 
est, que de angustiis literee egrediens, in sublimi 
loco recipit salvatorem: nam qui adhuc occidentem 
literam servaverit, qui non aliud in agno quam pecus 
intellexerit, iste nimirum minus pascha facit: quia 
majestatem spiritus in verbis Dei comprehendere 

necdum didicit. At qui aque bajulum, hoc est, 
gratiz preconem in domum ecclesiz fuerit secutus, 
hic per Spiritum illustrantem superficiem literze tran- 
scendendo in alto mentis solario Christo refectio- 
nem przparat, quia cuncta vel Paschz sacramenta, 
vel cetera legis decreta, ejus esse sacramenta cog- 
noscit. 

Vespere autem facto, venit cum duodecim, &c.| Qui 
de passione predixerat, et de proditore preedicit, 
dans locum peenitentiz, ut cum intellexisset sciri 
cogitationes suas, et occulta conscientia poeniteret 
eum facti sui. Et tamen non designat specialiter, 
ne manifeste coargutus impudentior fieret. Mittit 
crimen in numero, ut agat conscius poenitentiam. 

At illi ceperunt contristari, et dicere, &c.| Et certe 
noverant undecim apostoli quod nihil tale contra 
Dominum cogitarent, sed plus credent magistro 
quam sibi: et timentes fragilitatem suam, tristes 
interrogabant de peccato cujus conscientiam non 
habebant. 

Qui ait illis, Unus ex duodecim qui intingit, &c.| 
O mira Domini potentia! Primum dixerat, unus ex 
vobis me tradet, perseverat proditor in malo, mani- 
festius arguit, et tamen nomen proprie non designat. 
Judas, ceteris contristatis, et retrahentibus manum, 
et interdicentibus cibos ori suo, temeritate et impu- 
dentia qua magistrum proditurus erat, etiam manum 
cum magistro mittit in catinum, ut audacia bonam 
conscientiam mentiretur. 

Et filius quidem hominis vadit, sicut scriptum est 
de eo, &c.| Nec primo nec secundo correptus a 
proditione retrahit pedem, sed patientia Domini 
nutrit impudentiam suam, et thesaurizat sibi iram 
in die ire. Poenam preedicit, ut quem pudor non 
vicerat, corrigant denunciata supplicia. Sed et hodie 
quoque et in sempiternum veh illi homini qui ad 

mensam Domini malignus accedit, qui insidiis mente 
conditis, qui preecordiis aliquo scelere pollutis, mys- 
teriorum Christi oblationibus sacrosanctis partici- 
pare non metuit. Et ille enim in exemplum Judz 
Filium hominis tradit, non quidem Judeis pecca- 
toribus sed tamen peccatoribus, membris videlicet 
suis, quibus illud inzstimabile et inviolabile Domi- 
nici corporis ac sanguinis sacramentum temerare 
presumit. Ille Deum vendit, qui ejus timore atque 
amore neglecto, terrena pro illo et caduca, immo 
etiam criminosa, diligere et curare convincitur. 

Bonum esset et, si non esset natus homo ille.| Non 
ideo putandus est ante fuisse quam nasceretur, quia 
nulli possit esse bene, nisi ei qui fuerit. Sed sim- 
pliciter dictum est, multo melius esse non subsis- 
tere, quam male subsistere. 

Et manducantibus illis, accepit Jesus panem, &c.] 
Finitis paschz veteris solennibus, que in commemo- 
rationem antique de Augypto liberationis populi Dei 
ayebantur, transiit ad novum quod in suze redemp- 
tionis memoriam ecclesiam frequentare volebat, ut 
videlicet pro carne agni ac sanguine, sul corporis san- 
guinisque sacramentum substitueret, ipsumque se 
esse monstraret, cul juravit Dominus et non pceni- 
tebit eum, Tu es sacerdos in eternum secundum ordi- 
nem Melchisedech. Frangit autem ipse panem quem 
discipulis porrigit, ut ostendat corporis sui fractionem 
non absque sua sponte ac procuratione venturam, 
sed sicut alibi dicit, potestatem se habere ponendi 
animam suam, et potestatem se habere iterum su- 
mendi eam. Quem videlicet panem certi quoque 
gratia sacramenti priusquam frangeret benedixit, 
quia naturam humanam quam passurus assumpsit, 
ipse una cum Patre et Spiritu Sancto gratia divinz 
virtutis implevit. Benedixit panem et fregit, quia 
hominem assumptum ita morti subdere dignatus est, 

ut ei divine immortalitatis veraciter inesse poten- 
tiam demonstraret, ideoque velocius eum a morte 
resuscitandum esse doceret. 

Et accepto calice gratias agens dedit eis, &c.| Cum 
appropinquare passioni dicitur, accepto pane gratias 
egisse perhibetur. Gratias itaque agit, qui flagella 
alienze iniquitatis suscipit. Et qui nihil dignum per- 
cussione exhibuit, humiliter in percussione benedicit, 
ut hinc videlicet ostendat, quid unusquisque in fla- 
gello culpe propriz facere debeat, si ipse aquanimi- 
ter flagella culpz portat aliena: ut hinc ostendat 
quid in correptione faciat subditus, si in flagello 
positus Patri gratias agit aequalis. 

Et ait illis, Hic est sanguis meus, &c.| Quia panis 
corpus confirmat, vinum vero sanguinem operatur in 
carne; hic ad corpus Christi mystice, illud refertur 
ad sanguinem. Verum quia et nos in Christo, et in 
nobis Christum manere oportet, vino Dominici cali- 
cis aqua miscetur. Attestante enim Joanne, aque 
populi sunt. Et neque aquam solam, neque solum 
vinum, sicut nec granum frumenti solum sine aque 
admixtione et confectione in panem cuipiam licet of- 
ferre, ne talis videlicet oblatio quasi caput a membris 
secernendum esse significet, et vel Christum sine 
nostre redemptionis amore pati potuisse, vel nos sine 
illus passione salvari ac Patri offerri posse confingat. 
Quod autem dicit: Hic est sanguis meus novi testa- 
menti, ad distinctionem respicit veteris testamenti, 
quod hircorum et vitulorum est sanguine dedicatum, 
dicente inter aspergendum legislatore: Hic est san- 
guis testamenti quod mandavit ad vos Deus. Necesse 
est enim exemplaria quidem verorum his mundari, 
ipsa autem ccelestia melioribus hostiis quam istis : 
juxta quod apostolus per totam ad Hebrzos Episto- 
lam, inter legem distinguens et evangelium, pulcher- 
rima expositione ac plenaria ratione declarat. 

Amen dico vobis, Quod jam non bibam de genimine 
vitis, &c.| Vitem sive vineam Domini appellatam esse 
Synagogam, et omnis sparsim scriptura, et apertius 
testatur Esaias in cantico de illa cantato, Vinea in- 
quiens Domini sabaoth, domus Israel est. De qua 
nimirum vinea Dominus multo tempore bibebat, 
quamvis pluribus ramis in amaritudinem vitis alienz 
conversis : quia tamen multis in illa plebe exorbitanti- 
bus a recto fidei itinere, non defuere plurimi toto 
legis tempore, quorum piis cogitationibus summisque 
virtutibus delectaretur Deus. Verum passo in carne 
Domino ac resurgente a mortuis, tempus fuit ut le- 
galis illa et figuralis observatio cessaret, atque ea 
quz secundum literam gerebantur, in spiritualem 
translata sensum, melius in novo testamento, juvante 
Sancti Spiritus gratia, tenerentur. Iturus ergo ad 
passionem Dominus ait, Jam non bibam de genimine 
vitis usque in diem illum, cum illud bibam novum in 
regno Dei. Ac si aperte dicat, Non ultra carnalibus 
synagoge ceremoniis delectabor, in quibus etiam ista 
paschalis agni sacra locum tenuere precipuum. Ad- 
erit enim tempus mee resurrectionis, aderit dies ille 
cum ipse in regno Dei positus, id est gloria vitz im- 
mortalis sublimatus, de salute ejusdem populi fonte 
eratie spiritualis regenerati, novo vobiscum gaudio 
perfundar. 

Et hymno dicto, exierunt in montem Olivarum.| 
Hoc est quod in psalmo legimus: Edent pauperes et 
saturabuntur, et laudabunt Dominum qui requirunt 
eum. Potest autem hymnus etiam ille intelligi, 
quem Dominus secundum Joannem Patri gratias 
agens decantabat, in quo et pro seipso, et pro disci- 
pulis, et pro eis qui per verba eorum credituri erant, 
elevatis sursum oculis precabatur. Et pulchre disci- 
pulos sacramentis sui corporis ac sanguinis imbutos, 
et hymno pie intercessionis Patri commendatos, in 

montem educit Olivarum, ut typice designet nos per 
acceptionem sacramentorum suorum, perque opem 
suz intercessionis ad altiora virtutum dona et charis- 
mata Sancti Spiritus, quibus in corde perungamur, 
conscendere debere. 

Et ait et Jesus, Omnes scandalizabimini in nocte 
ista.| Preedicit quod passuri sunt, ut cum passi fue- 
rint non desperent salutem, sed agentes pcenitentiam 
liberentur: et signanter addidit, In nocte ista scan- 
dalizabimini: quia quomodo qui inebriantur, nocte 
inebriantur ; sic et qui scandalum patiuntur, in nocte 
et in tenebris sustinent. Nos vero dicamus, Nox 
preterit, dies autem appropinquavit. 

Quia scriptum est, Percutiam pastorem, et disper- 
gentur oves.| Hoe aliis verbis in Zacharia propheta 
scriptum est. Et nisi fallor, ex persona Prophetz 
ad Deum dicitur, Percute pastorem et dispergentur 
oves. Sexagesimo quoque octavo Psalmo, qui totus 
a Domino canitur, huic sensui congruente, quoniam 
quem tu percussisti, 1psi persecuti sunt. Percutitur 
autem pastor bonus ut ponat animam suam pro ovi- 
bus suis, et de multis gregibus eorum, fiat unus 
grex et unus pastor. 

Petrus autem ait et, Etsi omnes scandalizati fue- 
rint, sed non ego.| Non est temeritas nec menda- 
cium, sed fides est apostoli Petri, et ardens affectus 
erga Dominum Salvatorem. 

Kt at illi Jesus, Amen dico tibi, Quia tu hodie in 
nocte hac, &c.| Et Petrus de ardore fidei promittebat, 
et Salvator quasi Jesus futura noverat. Et nota, 
quod Petrus in nocte neget, et neget tertio. Post- 
quam autem gallus cecinit, et decrescentibus tene- 
bris vicina lux nunciata est, conversus flevit amare, 
ternz negationis sordes lacrymis lavans. Non est 
sane arbitrandum esse contrarium, quod, Marco di- 
cente, Priusquam gallus bis vocem dederit, ter me es 

negaturus: czteri evangeliste simpliciter dixerunt, 
Priusquam gallus cantet, ter me negabis: tota enim 
Petri negatio, trina negatio est. In eadem namque 
permansit negatione animi propositoque mendacii, 
donec admonitus quid ei preedictum sit, amaro fletu 
et cordis dolore sanaretur. Hee autem tota, id est, 
trina negatio, si post primum galli cantum inciperet, 
falsum dixisse viderentur tres, qui dixerunt dixisse 
Dominum, quia antequam gallus cantaret, ter eum 
Petrus esset negaturus. Rursus si totam trinam ne- 
gationem ante peregisset, quam cantare gallus inci- 
peret, superfluo dixisse Marcus deprehenderetur ex 
persona Domini, Amen dico tibi, Quia tu in nocte 
hac priusquam gallus bis vocem dederit, ter me ne- 
gaturus es. Sed quia ante primum galli cantum 
coepta est illa trina negatio, attenderunt illi tres non 
quando eam completurus esset Petrus, sed quanta 
futura esset quandoque cceptura, id est, que trina 
ante galli cantum, quanquam in animo ejus et ante 
primum galli cantum tota possit intelligi. CQuamvis 
enim verbis negantis ante primum ccepta, ante se- 
cundum autem galli cantum peracta sit tota illa trina 
negatio, tamen affectione animi et timore Petri ante 
primum tota concepta est. Nec interest quantis 
morarum intervallis trina voce enunciata sit, cum cor 
ejus etiam ante primum galli cantum totam posside- 
ret, tam magna scilicet formidine imbibita, ut posset 
Dominum, non solum semel, sed iterum et tertio in- 
terrogatus negare, ut rectius diligentiusque atten- 
dentibus quomodo jam meechatus est mulierem in 
corde suo qui eam viderit ad concupiscendum: sic 
Petrus quandocunque verbis ederet timorem quem 
tam vehementem animo conceperat, ut perdurare 
posset usque ad tertiam Domini negationem, tota 
trina negatio ei tempori deputanda est, quando eum 
trine negationi sufficiens timor invasit. 

Et veniunt predium, cui nomen Gethsemani.| Mon- 
stratur usque hodie locus Gethsemani, in quo Domi- 
nus oravit, ad radices montis Oliveti, nunc ecclesia 
desuper edificata. Interpretatur autem Gethse- 
mani vallis pinguium sive pinguedinum. Quod vero 
non solum dicta vel opera nostri Salvatoris, verum- 
etiam loca et tempora in quibus operatur et loquitur 
Mysticis (ut seepe dictum est) sint plena figuris: cum 
in monte orat Dominus, quasi tacite nos admonet 
sublimia tantum orando inquiri, et pro. ccelestibus 
bonis supplicari debere. At cum in valle orat, et 
hoc in valle pinguium sive pinguedinis, ipsius aque 
insinuat nobis humilitatem semper in orationibus et 
interne pinguedinem dilectionis esse servandam, ne 
quis videlicet orans Deum, jactare sua merita in ex- 
emplum Phariszi superbientis audeat, quin potius 
humili voce ac mente proclamet, Deus propitius esto 
mihi peccatori. Ne aridum a dilectione proximi cor 
gestans, ad placandam sibi Conditoris gratiam genu 
flectat, juxta eum qui, centum denarios fratri quos 
sibi debebat dimittere nolens, decem millia talenta 
sibi a Domino frustra precabatur remitti. Ne je- 
junum ab amore Conditoris pectus habens, tempo- 
ralia queelibet potius in oratione quam ejus visionem 
requirat, adnumerandus in eis, de quibus ait ipse, 
Quia receperunt mercedem suam. In imo quippe 
cogitationem ponere, quid est aliud quam quedam 
ariditas mentis? Qui autem intellectu ccelestium jam 
per sancta desideria de supernis intime delectationis 
cibo pascuntur, quasi largiori alimento pinguescunt. 
Hezec enim pinguedine saginari psalmista concupierat, 
cum dicebat, Sicut adipe et pinguedine repleatur 
anima mea. Quantum vero ad ipsam Dominic pas- 
sionis dispensationem pertinet, apte approprians morti 
Dominus in valle pinguedinis oravit, quia per vallem 
humilitatis et pinguedinem caritatis pro nobis mortem 

subiit. Humiliavit enim semetipsum factus obediens 
Patri usque ad mortem. Et majorem hac dilectio- 
nem nemo habet, ut animam suam ponat quis pro 
amicis suis. 

Et assumit Petrum et Jacobum et Joannem secum, 
et cepit pavere, &c.| 'Timet Christus: cum Petrus 
non timeat, Christus timet. Petrus dicit, Animam 
meam pro te ponam. Christus dicit, Anima mea tur- 
batur. Utrumque verum est, et plenum utrumque ra- 
tione. Quia et ille qui est inferior non timet, et ille 
qui est superior gerit timentis affectum. Ille enim 
quasi homo vim mortis ignorat. Iste autem quasi 
Deus in corpore constitutus fragilitatem carnis ex- 
ponit, ut eorum qui sacramentum incarnationis abju- 
rant, excluderetur impietas. Denique et hoc dixit, 
et Manichzeus non credidit, Valentinus negavit, Mar- 
cion phantasma judicavit. Ko autem usque hominem 
quem veritate corporis demonstrabat, equabat af- 
fectu, ut diceret, Sed tamen non sicut ego volo, sed 
sicut tu vis. Suscepit ergo voluntatem meam, susce- 
pit tristitiam meam. Confidenter tristitiam nomino, 
quia crucem preedico: mea est voluntas, quam suam 
dixit. Quia ut homo suscepit tristitiam meam, ut 
homo locutus est. Et ideo ait, Non sicut ego volo, 
sed sicut tu vis. Mea est tristitia, quam meo susce- 
pit affectu. Ergo pro me doluit, qui pro se nihil 
habuit quod doleret. Et sequestrata delectatione 
divinitatis eterne, tedio mez infirmitatis afficitur. 
Tristis est, inquit, anima mea usque ad mortem; 
non propter mortem tristis est Dominus, quia eum 
conditio corporalis affectus, non formido mortis of- 
fendit: nam qui corpus suscepit, omnia debuit sub- 
ire que corporis sunt, ut esuriret, sitiret, angeretur, 
contristaretur. Divinitas autem commutari per hunc 
nescit affectum. 

Sustinete hic, et vigilate: et cum processisset paulu- 

lum, &c.| Quod precipit, sustinete hic, et vigilate : 
non a somno prohibet, cujus tempus non erat immi- 
nente discrimine, sed a somno infidelitatis et torpore 
mentis. Dato autem eis pracepto ut sustinerent 
vigilarentque secum, paululum procedens ruit in 
faciem suam et humilitatem mentis habitu carnis 
ostendit. 

Et orabat ut si fieri posset, &c.] Quid erat illa 
vox, nisi sonus infirmitatis nostra? Multi adhuc 
infirmi contristantur futura morte: sed habeant rec- 
tum cor, vitent mortem quantum possent: sed si 
non possunt, dicant, quod ipse Dominus non propter 
se, sed propter nos dixit. Quid enim dixit? — Pater, 
si fieri potest, transeat a me calix iste. Ecce habes 
voluntatem humanam expressam. Vide jam rectum 
cor. 

Sed non quod ego volo, sed quod tu.| Non veni 
(inquit) facere voluntatem meam, sed voluntatem 
ejus qui misit me. Suam voluntatem dixit, quam 
temporaliter sumpsit ex virgine: voluntatem vero 
ejus qui eum misit, eam videlicet signans quam 
intemporaliter aternus habuit cum Patre commu- 
nem. Orat transire calicem, ut ostendat vere quod 
et homo erat. Reminiscens autem et propter quod 
missus est, perficit dispensationem ad quam missus 
est, et clamat, Sed non quod ego volo, sed quod tu. 
Si moritur mors, me non moriente, secundum car- 
nem videlicet, transeat, ait, calix iste. Verum quia 
non aliter hoc fiet, ‘ait, Non quod ego volo, sed quod 
tu. Quod autem Patrem invocans duplici nomine 
dicit, Abba Pater, utriusque populi illum et Judai 
scilicet et gentilis Deum esse ac salvatorem ostendit. 
Idem namque Abba, quod et Pater significat. Sed 
Abba Hebrzum, Pater Grzcum est et Latinum. 
Ut ergo utrumque populum in eum crediturum, ab 
utroque eum inyocandum esse doceret, utraque 

lingua eum primus ipse invocat. Ipse est enim bonus 
pastor, qui animam dando pro ovibus suis, unum de 
duobus gregibus ovile perficit. Ideoque utriusque 
voce gregis auxilium Patris flagitat, ut nos utrique 
exemplo illius informati, ubi adversa imminere sen- 
Serimus: nos, Patrem Deum: Hebrei, Abba, invo- 
cantes, una fidei et caritatis devotione presidium 
coeleste queramus. Unde doctor egregius formam 
docendi a Domino sumens, ita suos alloquitur audi- 
tores, Accepistis spiritum adoptionis filiorum, in 
quo clamamus Abba, Pater: Abba nimirum illi, qui 
de Israelitico populo, nos Pater, qui de gentibus ad 
fidem Christi venimus. 

Kt veniens invenit eos dormientes, et ait Petro, Simon 
dormis ? &c.| Ile qui supra dixerat, Ktiamsi omnes 
scandalizati fuerint, ego nunquam scandalizabor ; 
nunc tristitie magnitudine somnum vincere non 
potest. 

Vigilate et orate, ut non intretis in tentationem. | 
Impossibile est hamanam animam non tentari, Unde 
et in oratione Dominica dicimus, Et ne nos inducas 
in tentationem: quam ferre non possumus: non ten- 
tationem penitus refutantes; sed vires sustinendi in 
tentationibus deprecantes. Ergo et in prasentiam 
non ait, Vigilate et orate, ne tentemini, sed ne in- 
tretis in tentationem. Hoc est, ne tentatio vos supe- 
ret ultima, et intra suos casses teneat. Verbi gratia, 
Martyr qui pro confessione Domini sanguinem fudit, 
tentatus quidem est; sed tentationis retibus non est 
ligatus: qui autem negat, in plagas tentationis in- 
currit. 

Spiritus quidem promptus est, caro vero infirma. | 
Hoc adversum temerarios dictum est, qui quicquid 
crediderint putant se posse consequi. Itaque quan- 
tum de ardore mentis confidimus; tantum de carnis 

fragilitate timeamus. Sed tamen juxta apostolum 
Spiritu carnis opera mortificemus. Facit hic locus 
et adversus Eutychianos, qui dicunt unam in Me- 
diatore Dei et hominum Domino ac Salvatore nostro 
operationem, unam fuisse voluntatem. Cum enim 
dicit, Spiritus quidem promptus est, caro vero in- 
firma, duas voluntates ostendit: humanam yidelicet, 
quee est carnis; et divinam, que est Deitatis. Ubi 
humana quidem propter infirmitatem carnis recusat 
passionem. Divina autem ejus est promptissima. 
Quoniam formidare quidem in passione, humanze 
fragilitatis est: suscipere autem dispensationem pas- 
sionis, divine voluntatis atque virtutis est. 

Et iterum abiens, oravit eundem sermonem.| Solus 
orat pro omnibus, sicut et solus patitur pro universis. 
Languescebant autem et opprimebantur apostolorum 
oculi, negatione vicina. 

Et venit tertio, et ait illis, Dormite gam, &c.| Cum 
dixisset, Dormite jam, et requiescite: et adjungeret, 
Sufficit: ac deinde inferret, Venit hora, ecce tradetur 
Filius hominis, et cetera; utique intelligitur post 
illud quod eis dictum est, Dormite et requiescite, 
siluisse Dominum aliquantum, ut hoc fieret quod 
preemiserat, et tunc intulisse, Ecce appropinquat 
hora sive venit hora. Ideo post illa verba positum 
est, Sufficit, id est, quod requievistis jam sufficit. 
Sed quia commemorata ipsa non est interpositio 
silentii Domini, propterea coarctat intellectum, ut in 
illis verbis alia pronuntiatio requiratur. 

Surgite, eamus. Ecce qui me tradet, prope est.| 
Postquam tertio oraverat, et apostolorum timorem, 
sequente pcenitentia, imperaverat corrigendum, secu- 
rus de passione sua pergit ad persecutores, et ultro 
se interficiendum prebet, dixitque discipulis, Surgite, 
eamus. Kcce qui me tradet, prope est. Non nos 

inveniat quasi timentes et retractantes, ultro per- 
gamus ad mortem, ut confidentiam et gaudium pas- 
suri videant. 

Dederat autem traditor ejus signum eis, &c.| Im- 
pudens quidem et scelerata confidentia, magistrum 
vocare, et osculum ei ingerere quem tradebat. Ta- 
men adhuc aliquid habet de verecundia discipuli, 
cum non eum palam tradidit persecutoribus, sed per 
signum osculi. Suscepit autem Dominus osculum 
traditoris: non quo simulare nos doceat, sed ne pro- 
ditorem fugere videatur, simul et illud Davidicum 
complens: Cum his qui oderunt pacem, eram paci- 
ficus. 

Unus autem quidam de circumstantibus educens 
gladium percussit, &c.| Petrus hoc fecit, ut Joannes 
evangelista declarat, eodem nimirum mentis ardore, 
quo cetera fecerat. Sciebat enim quomodo Phinees 
puniendo sacrilegos, mercedem justitiz et sacerdotii 
perennis acceperat. Lucas autem addit, quod Do- 
minus tangens auriculam servi sanaverit eum. Nun- 
quam ergo pietatis sue Dominus obliviscitur, qui 
etiam hostes suos non patitur vulnerari. Illi justo 
_ mortem inferunt, ipse persecutorum vulnera sanat. 
Mystice docens etiam eos qui in suze mortis consen- 
sione vulnus anime contraxerant; si fructum poeni- 
tentiz facerent dignum, salutem posse mererl. __ 

Et respondens Jesus ait ilis, Tanquam ad latronem 
existis, &c.| Stultum est, inquit, eum cum gladiis et 
fustibus quzrere, qui ultro se vestris tradat mani- 
bus: et in nocte quasi latitantem et vestros oculos 
declinantem, per proditorem investigare, qui quotidie 
in templo doceat. Sed ideo adversum me in tene- 
bris congregamini, quia potestas vestra in tenebris 
est. 

Tunc discipuli ejus relinquentes eum, omnes fuge- 
runt.| Impletur sermo Domini quem dixerat, quod 

omnes discipuli scandalizarentur in illo in ipsa 
nocte. Nam etsi turba permittente ad petitionem 
Domini fugerunt, ut Joannes scribit, pavorem tamen 
ac timiditatem suze mentis ostendebant, quod ad 
fugee presidium promptiores, quam ad fiduciam pa- 
tiendi cum Christo extiterant. 

Adolescens autem quidam sequebatur eum, amictus 
sindone super nudo, &c.] Quod ait amictus sindone 
super nudo, subauditur corpore, id est corpore su- 
per nudo, quia non aliud indumenti quam solam 
‘habebat sindonem. Quis autem fuerit iste ado- 
lescens, evangelista non dicit. Quisquis vero fuit, 
majorem in se quam in ceteris amorem Domini per- 
mansisse comprobat, qui illis jam fugientibus, ipse 
donec ab hostibus comprehenderetur, vinculo cari- 
tatis astrictus eum prosequi non omisit. Quamvis 
necdum perfectam habuerit caritatem, qui a comitatu 
Salvatoris vel tentus profugere potuit. Quuia sicut 
perfecta caritas foras mittit timorem, ita timor men- 
tem obsidens, imperfectam arguit caritatem. Sed 
notandum solertius: quod de hoc adolescente scri- 
bens evangelista, non ait quia fugit a comitatu Do- 
mini, vel fugit a sequendo Dominum, sed rejecta, 
inquit, sindone, nudus profugit ab eis. Fugit enim 
ab hostibus, quorum et preesentiam detestabatur et 
facta: non fugit a Domino Salvatore ac magistro suo, 
cujus amorem etiam corpore absens fixum in corde 
servavit. Neque aliquid vetat intelligi Joannem hunc 
fuisse adolescentem, dilectum pre ceteris magistro 
discipulum. Nam et illum eo tempore fuisse ado- 
lescentem, longa post hec in carne vita ejus indicio 
est. Potuit enim fieri ut ad horam tenentium mani- 
bus elapsus, mox resumpto indumento redierit, et 
sub dubia noctis luce sese turbis ducentium Jesum, 
quasi unus de ipsis, immiscuerit, donec ad atrium 
pontificis cui erat notus perveniret: juxta quod in 

suo ipse evangelio commemorat. Sicut autem Pe- 
trus qui culpam negationis pcenitentize lacrymis ab- 
luit, et confessione Dominici amoris funditus extir- 
pavit, recuperationem ostendit eorum qui in martyrio 
labuntur: ita ceeteri discipuli qui articulum compre- 
hensionis fugiendo prevenerant, cautelam fugiendi 
docent eos, qui se minus idoneos ad toleranda sup- 
plicia sentiunt. Quibus tutius est multo, presidia 
latebrarum petere, quam se discrimini certaminum 
exponere. Ita etiam iste adolescens qui rejecta sin- 
done nudus profugit ab impiis, illorum et opus de- 
signat et animum, qui ut securiores ab incursibus 
hostium fiant, quicquid in hoe mundo possidere 
videntur abjiciunt, ac nudi potius Domino famulari, 
quam adherendo mundi rebus materiam tentandi 
atque a Deo revocandi adversariis dare didicerunt. 
Juxta exemplum beati Joseph, qui, relicto in mani- 
bus adulterze pallio, foras exilivit, malens Deo nudus, 
quam indutus cupiditatibus mundi meretrici servire. 

Ft adduxerunt Jesum ad summum_ sacerdotem.] 
Summum sacerdotem Caipham significat, qui (sic- 
ut evangelista Joannes scribit) erat pontifex anni 
illius. De quo consentanea testatur Josephus, quia 
pontificatum sibi absque merito dignitatis emerit a 
principe Romano. Non ergo mirum est si iniquus 
pontifex inique judicat. 

Petrus autem a longe secutus est, &c.] Merito a 
longe sequebatur, qui jam proxime erat negaturus. 
Neque enim negare posset, si Christo proximus ad- 
hesisset. Verum in hoc maxima nobis est admira- 
tione venerandus, quia Dominum non reliquit etiam 
cum timeret. Quod enim timet, naturze est: quod se- 
quitur, devotionis: quod negat, obreptionis: quod 
peenitet, fidei. Aliter. Quod ad passionem eundem 
Dominum a longe sequitur Petrus, significabat eccle- 
siam secuturam quidem, hoc est imitaturam pas- 

sionem Domini, sed longe differenter. Ecclesia enim 
pro se patitur: at ille pro ecclesia. 

Et sedebat cum ministris, et calefaciebat se ad ig- 
nem.| Est dilectionis ignis, est et cupiditatis. De 
hoc dicitur, Ignem veni mittere in terram, et quid 
volo nisi ut ardeat? De illo autem, Omnes adulte- 
rantes velut clibanus corda eorum. Iste super cre- 
dentes in coenaculo Sion descendens, variis linguis 
eos Deum laudare docuit. Ille in atrio Caiphe in- 
stinctu maligni spiritus accensus ad negandum ac 
blasphemandum Dominum noxias perfidiorum lin- 
guas armabat. Quod enim intus in domo principis 
sacerdotum synodus maligna gerebat: hoc ignis, in 
atrio foris inter frigora noctis materialiter accensus, 
typice premonstrabat. Quicunque ergo vitiosum 
noxiumque in se extinguit incendium, potest dicere 
cum propheta Domino, Quia factus sum sicut uter m 
pruina, justificationes tuas non sum oblitus. In qui- 
buscunque autem flammam caritatis turbida vitiorum 
flumina obruerunt, audiunt a Domino, Quoniam abun- 
davit iniquitas, refrigescit caritas multorum. Quo 
frigore torpens ad horam apostolus Petrus, quasi 
prunis ministrorum Caiphz calefieri cupiebat, quia 
temporalis commodi solatium perfidorum societate 
querebat. Sed non mora, respectus a Domino cum 
ignem pravorum corpore, tum infidelitatem in corde 
reliquit. Ac post resurrectionem Domini sancto 
igni recreatus, funditus excessum trinz negationis, 
trina dilectionis confessione purgavit. Tunc etenim 
completa illa memorabili piscium captura, cum ve- 
nisset ad Dominum cum condiscipulis suis, prunas 
positas, et piscem superpositum et panem mox vi- 
dens, sui cordis arcana prunis inflammavit amoris. 

Et quidam surgentes falsum testimonium ferebant 
adversum eum, &c.| Quomodo falsi testes sunt, si ea 
dicunt que Dominum dixisse legimus? Sed falsus 

testis est, qui non eodem sensu dicta intelligit, quo 
dicuntur. Dominus enim dixerat de templo corporis 
sul. Sed et in ipsis verbis calumniantur, et paucis 
additis vel mutatis, quasi justam calumniam faciunt. 
Salvatori dixerat, Solvite templum hoc. Isti com- 
mutant et aiunt, Ego dissolvam templum hoc manu 
factum. Vos (inquit) solvite, non ego. Quia illici- 
tum est ut ipsi nobis inferamus mortem. Deinde illi 
vertunt, et post triduum aliud non manu factum edi- 
ficabo, ut proprie de templo Judaico dixisse videatur. 
Dominus autem ut ostenderet animal vivum et spi- 
rans templum dixerat, Et ego in triduo suscitabo 
illud. Aliud est eedificare, aliud suscitare. 

it exurgens summus sacerdos in medium, interroga- 
vit Jesum, &c.| Ira preeceps et impatiens non inve- 
niens calumniz locum excutit de solio pontificem, 
ut insaniam mentis, motu corporis demonstraret. 
Quanto plus Jesus tacebat ad indignos responsione 
sua falsos testes et sacerdotes impios; tanto magis 
pontifex furore superatus, eum ad respondendum pro- 
vocat, ut, ex qualibet occasione, sermonis locum in- 
veniat accusandi. Nihilominus Jesus tacet. Sciebat 
enim quasi Deus, quicquid respondisset, torquendum 
ad calumniam. 

Rursum summus sacerdos interrogabat eum, &c.| In 
Matthzo scriptum est, quod interroganti et adjuranti 
se pontifici si esset Christus, respondit, Tu dixisti. 
Pro quo Marcus posuit, Ego sum, ut videlicet osten- 
deret tantum valere quod ei dicit Jesus, Tu dixisti, 
quantum si diceret, Ego sum. 

Ki videbitis Filtum hominis a dextris sedentem vir- 
tutis, &c.| Si ergo tibi in Christo, o Judee, pagane, 
et heretice, contemptus, infirmitas, et crux contu- 
melia est, vide quia per hec Filius hominis ad dex- 
teram Dei Patris sessurus, et ex partu virginis homo 
natus, in sua cum cceli nubibus est majestate ventu- 

rus. Unde et apostolus cum crucis abjecta descrip- 
sisset, dicens quod humiliavit semetipsum, factus 
obediens, usque ad mortem, mortem autem crucis, 
adjunxit atque ait, Propter quod et Deus illum exal- 
tavit, et donavit illi nomen, quod est super omne no- 
men, ut in nomine Jesu omne genu flectatur, cceles- 
tium, terrestrium, et infernorum, et omnis lingua 
confiteatur, quia Jesus Christus in gloria est Dei 
Patris. 

Summus autem sacerdos scindens vestimenta sua, 
&c.| Quem de solio sacerdotali furor excusserat, 
eadem rabies ad seindendas vestes provocat. Scindit 
vestimenta sua, ut ostendat Judzos sacerdotalem 
gloriam perdidisse, et vacuam sedem habere ponti- 
ficis. Sed et consuetudinis Judaic est, cum aliquid 
blasphemize et quasi contra Deum audierint, scin- 
dere vestimenta sua. Quod Paulum quoque et Bar- 
nabam, quando in Lycaonia deorum cultu honoraban- 
tur, fecisse legimus. Herodes autem quia non dedit 
honorem Deo, sed acquievit immoderato favori po- 
puli, statim ab angelo percussus est. Altiore autem 
mysterio factum est, ut in passione Domini pontifex 
Judeorum sua ipse vestimenta disciderit, cum tunica 
Domini nec ab ipsis qui eum crucifixere militibus 
scindi potuerit. Figurabatur enim quod sacerdotium 
Judzorum pro sceleribus ipsorum pontificum esset 
scindendum, et a sue statu integritatis omnimodis 
solvendum: soliditas vero sancte universalis eccle- 
siz, qué vestis sui Redemptoris solet appellari, nun- 
quam valeat disrumpi. Quin potius et si Judzi, si 
gentiles, si heretici, si mali catholict humilitatem 
Domini Salvatoris contemnant, ejus tamen usque ad 
consummationem seculi, in illis quos foris electionis 
invenerit, inviolata sit permansura castitas. 

Kt ceperunt quidam conspuere eum, &c.| Impleta 
est hoc loco prophetia que ait, Dedi maxillas meas 

alapis, et faciem meam non averti a confusione spu- 
torum. Sed qui tunc czsus est colaphis sive alapis 
Judzorum, ceeditur etiam nunc blasphemiis falsorum 
Christianorum, Qui tunc consputus est salivis in- 
fidelium, nunc usque vesanis nomine tenus fidelium 
exhonoratur atque irritatur opprobris. Velaverunt 
autem faciem ejus, non ut eorum ille scelera non vi- 
deat, sed ut a se ipsis, sicut quondam Moysi fecerunt, 
gratiam cognitionis ejus abscondant. Si enim cre- 
derent Moysi, crederent forsitan et Domino. Quod 
velamentum usque hodie manet super cor eorum non 
revelatum. Nobis autem in Christum credentibus 
ablatum est. Neque enim frustra eo moriente velum 
templi scissum est medium, et ea quee toto legis tem- 
pore latuerant, et abscondita carnali Israel fuerant, 
novi testamenti cultoribus sunt patefacta sancta 
sanctorum arcana. Quod vero dicunt ei, Prophetiza, 
et juxta alios evangelistas, Prophetiza, quis est qui te 
percussit? quasi in contumeliam faciunt ejus qui se 
a populis prophetam voluerit haberi. Sed ipso dis- 
pensante que patitur omnia pro nobis fiunt: ut 
sicut Petrus hortatur, Christo in carne passo nos 
eadem cogitatione armemur, atque ad toleranda pro 
nomine ejus irrisionum opprobria preeparemur. 

Et cum esset Petrus in atrio deorsum, venit una ex 
ancillis, &c.| Quid sibi vult quod prima eum prodit 
ancilla, cum virl utique magis eum potuerint recog- 
noscere? Nisi ut et iste sexus peccasse in necem 
Domini videretur, et iste sexus redimeretur per Do- 
mini passionem. Et ideo mulier resurrectionis acci- 
pit prima mysterium, et mandata custodit ut veterem 
preevaricationis aboleret errorem. 

Et exwit foras ante atrium, et gallus cantavit.| De 
hoc galli cantu ceteri evangelistz tacent, non tamen 
factum esse negant, sicut et multa alia alii silentio 
preetereunt, que alli narrant. 

Rursus autem cum vidisset illum ancilla, caepit di- 
cere, &c.| Non hee eadem que prius accusabat, illa 
esse credenda est. Dicit namque Matthzeus apertis- 
sime, Exeunte illo januam vidit eum alia, et ait iis 
qui erant ibi, et catera. In hac autem negatione 
Petri discimus, non solum abnegari Christum ab eo 
qui dicit eum non esse Christum, sed ab illo etiam 
qui cum sit, negat se esse Christianum. Dominus 
autem non ait Petro, discipulum meum te negabis, 
sed me negabis. Negavit ergo ipsum, cum se nega- 
vit ejus esse discipulum. 

Et post pusillum, rursus qui astabant dicebant Petro, 
&¢.] Non quod alia lingua Galilai quam Hierosoly- 
mite loquerentur, qui utrique fuerint Hebreei, sed 
quod unaqueeque provincia et regio suas habeat pro- 
prietates, ac vernaculum loquendi sonum vitare non 
possit. Unde in Actibus Apostolorum, cum ii quibus 
Spiritus Sanctus insederat, omnium gentium linguis 
loquerentur, inter alios qui de diversis mundi plagis 
advenerant, etiam illi qui habitabant Judaeam dixisse 
referuntur, Nonne ecce omnes isti qui loquuntur, Ga- 
lilei sunt? Et quomodo nos audivimus unusquisque 
linguam nostram in qua nati sumus? Et Petrus fra- 
tribus loquens in Hierusalem, Et notum, inquit, fac- 
tum est omnibus habitantibus in Hierusalem, ita ut 
appellaretur ager ille lingua eorum Acheldemach. 
Quare lingua eorum, nisi quia idem nomen aliter illi, 
hoc est Hierosolymitze, aliter sonabant Galilei? 

Ille autem capit anathematizare et jurare, &c.| So- 
let Scriptura sacramentum causarum per statum de- 
signare temporum. Unde Petrus qui media nocte 
negavit, ad galli cantum peenituit. Qui etiam post 
resurrectionem Domini diurna sub luce illum quem 
tertio negaverat, tertio eque se amare professus est. 
Quia nimirum quod in tenebris oblivionis erravit, et 
sperate jam lucis rememoratione correxit, et ejus- 


IN MARCI EVANG. CAP. XV. 235 


dem vere lucis adepta presentia plene totum quic- 
quid nutaverat, erexit. Hune opinor gallum aliquem 
doctorum intelligendum, qui nos jacentes excitans, 
et somnolentos increpans dicat, Evigilate, justi, et 
nolite peccare. 

Kt recordatus est Petrus verbi quod dixerat et Jesus, 
&c.| Quam nociva pravorum colloquia? Petrus ipse 
inter infideles vel hommem se nosse negavit, quem 
inter condiscipulos jam Dei Filium fuerat confessus. 
Sed nec in atrio Caiphe retentus poterat agere pceni- 
tentiam. Egreditur foras, ut alii narrant evangelistz, 
quatenus ab impiorum concilio secretus, sordes pa- 
vide negationis liberis fletibus abluat. 

Car. xiv. Et confestim consilium facientes mane 
summi sacerdotes, &c.| Non solum ad Pilatum, sed 
etiam ad Herodem ductus est, ut uterque Domino 
illuderet. Et cerne sollicitudinem sacerdotum in 
malo. ‘Tota nocte vigilaverunt, ut homicidium fa- 
cerent, et vinctum tradiderunt Pilato. Habebant 
enim hunc morem, ut quem adyjudicassent morti, 
ligatum judici traderent. Attamen notandum quod 
non tunc primum ligaverunt eum, sed mox compre- 
hensum nocte in horto, ut Joannes declarat, ligave- 
runt et sic adduxerunt eum ad Annam primum. 

Et interrogavit eum Pilatus, Tu es rex Judeorum ? | 
Pilato nihil aliud criminis interrogante nisi utrum 
rex Judeorum sit, arguuntur impietatis Judeei, quod 
ne falso quidem invenire potuerint quod objicerent 
Salvatori. | 

At ille respondens ait ill, Tu dicis.| Sic respondit 
ut et verum diceret, et sermo ejus calumniz non 
pateret. Et attende quod Pilato, qui invitus ferebat 

sententiam, aliqua in parte responderit, sacerdotibus 
autem et principibus respondere noluerit, indignos- 
que suo sermone judicarit. 

Pilatus autem rursus interrogavit eum, dicens, Non 
respondes quicquam ? &c.| Ethnicus quidem est qui 
condemnat Jesum, sed causam refert in populum 
Judeorum: Vide in quantis te accusant. Jesus 
autem nihil respondere voluit, ne crimen diluens 
dimitteretur a preside, et crucis utilitas differretur. 

Pontifices autem concitaverunt turbam ut magis 
Barrabam dimitteret eis.| Heeret Judzis usque hodie 
sua petitio, quam tanto labore impetrarunt. Quod 
enim, data sibi optione, pro Jesu latronem, pro 
Salvatore interfectorem, pro datore vite elegerunt 
ademptorem, merito salutem perdiderunt et vitam, 
et latrociniis sese ac seditionibus in tantum subdi- 
derunt, ut et patriam regnumque suum quod plus 
Christo amavere, perdiderint, et hactenus eam quam 
vendidere sive anime sive corporis libertatem reci- 
pere non meruerint. 

Pilatus autem iterum respondens ait illis, Quid ergo 
vultis ut faciam regi Judeorum ? &c.| Multas libe- 
randi Salvatorem Pilatus occasiones dedit. Primum 
latronem justo conferens, deinde inferens, Quid 
ergo vultis ut faciam regi Judeorum? Cumque 
responderent, Crucifigatur, non statim acquievit, sed 
juxta suggestionem uxoris que mandaverat ei, ut 
Matthzus scribit, Nihil tibi et justo illi: ipse quoque 
respondens, Quid enim (ait) mali fecit ? hoc dicendo 
Pilatus absolvit Jesum. 

At illi magis clamabant, Crucifige eum.] Ut imple- 
retur quod in vigesimo primo psalmo dixerat, Cir- 
cumdederunt me canes multi, congregatio malignan- 
tium obsedit me. Et illud Hieremiz, Facta est 
mihi hereditas mea sicut leo in sylva, dederunt 
super me yocem suam. LEsaia quoque in hac sen- 

tentia congruente, Et expectavi ut facerent judicium, 
fecerunt autem iniquitatem, et non justitiam, sed 
clamorem. 

Pilatus autem volens populo satisfacere dimisit illis 
Barrabam, &c.| Jesus autem flagellatus non ab alio 
quam ab ipso Pilato intelligendus est. Scribit nam- 
que aperte Joannes, Clamaverunt rursum omnes 
dicentes, Non hunc sed Barrabam. Erat autem 
Barrabas latro. Tunc ergo apprehendit Pilatus 
Jesum, et flagellavit. Ac deinde subjungit, Et mi- 
lites plectentes coronam de spinis, imposuerunt 
capiti ejus, &c. Quod quidem ideo fecisse, atque 
ideo credendus est militibus eum illudendum tradi- 
disse, ut satiati poenis et opprobriis ejus Judei 
mortem ejus ultro sitire desisterent. Hoc autem 
factum est, ut quia scriptum erat, Multa flagella 
peccatorum, illo flagellato nos a verberibus liberare- 
mur, dicente Scriptura, Flagellum non appropinqua- 
bit tabernaculo tuo. 

Milites autem duxerunt eum in atrium pretoru, &c.| 
Milites quidem quod rex Judzorum fuerat appella- 
tus, et hoc ei scribe et sacerdotes crimen objecerant 
quod sibi in populo Israelitico usurparet imperium, 
illudentes hoc faciunt, ut nudatum pristinis vestibus 
induant purpura, qua reges veteres utebantur, et pro 
diademate imponant ei coronam spineam, pro sceptro 
regali dent calamum, ut Matthzeus scribit, et adorent 
quasi regem. Nos autem omnia hec intelligamus 
mystice. Quomodo enim Caiphas dixit, Oportet 
unum hominem mori pro omnibus, nesciens quid 
diceret: sic et isti quodcunque fecerunt, licet alia 
mente fecerint, tamen nobis qui credimus sacramenta 
tribuebant. Notandum autem quod pro eo quod 
Marcus ait, Et induunt eum purpura, Matthzeus ita 
posuit, Et exuentes eum, chlamydem coccineam cir- 
cumdederunt ei. Ubi intelligitur quod Matthzus ait, 

Chlamydem coccineam circumdederunt ei, hoc Mar- 
cus dixisse, Indutum purpura. Pro regia enim pur- 
pura chlamys illa coccinea ab illudentibus adhibita 
erat, et est rubra queedam purpura cocco simillima. 
Potest etiam fieril ut purpuram etiam Marcus comme- 
moraverit, quam chlamys habebat, quamvis esset coc- 
cinea. Mystice ergo in purpura qua indutus est 
Dominus, ipsa ejus caro quam passionibus objecit, 
insinuatur. De qua premissa dixerat prophetia, Quare 
ergo rubrum est indumentum tuum, et vestimenta tua 
quasi calcantium in torculari? In corona vero quam 
portabat spinea, nostrorum susceptio peccatorum, 
pro qua mortalis fieri dignatus est, ostenditur, Juxta 
quod precursor ipsius testimonium ei perhibens ait, 
Ecce agnus Dei, qui tollit peccata mundi. Namque 
spinas in significatione peccatorum poni solere tes- 
tatur ipse Dominus, qui protoplasto in peccatum 
prolapso dicebat, Terra tua spinas et tribulos ger- 
minabit tibi. Quod est aperte dicere, Conscientia 
tua punctiones tibi et aculeos vitiorum procreare 
non desistet. Quod vero juxta evangelium Luce 
Dominus apud Herodem alba veste induitur, in 
ceteris vero evangelistis a militibus Pilati sub coc- 
cineo sive purpureo habitu illusus esse perhibetur, 
collata utraque narratione, in uno innocentia et 
castitas assumptze humanitatis, in altero autem 
veritas passionis, per quam ad gloriam regni immor- 
talis esset perventurus, exprimitur. Sicut enim 
purpura colorem sanguinis qui pro nobis effusus 
est, imitatur: ita et habitus regni quod post pas- 
sionem intravit nobisque intrandum patescit, insi- 
nuat. Verum quia dicit apostolus, Quotquot enim 
in Christo baptizati estis Christum induistis, et 
Ksaias Domino de electis omnibus, His, inquit, 
velut ornamento vestieris, potest in hoc utroque 
Domini habitu inimicorum quidem sententia pro- 


IN MARCI EVANG. CAP. XV. 239 


broso, sed ipsius Domini electione gloriosissimo, 
omnis electorum ejus multitudo, que in martyres 
venerandos, et cateram fidelium plebem distingui- 
tur, aptissime designari. Alba et enim veste indui- 
tur, cum munda justorum confessione circumdatur. 
Purpura sive cocco vestitur, cum in triumpho vic- 
toriosorum martyrum gloriatur. 

Et percutiebant caput ejus arundine, &c.| Hee 
tunc fecere milites Pilati, hac usque hodie faciunt 
heretic: et pagani, milites utique diaboli. Quia 
enim caput Christi Deus, caput ejus percutiunt 
qui eum Deum esse verum denegant. Et quia per 
arundinem Scriptura solet confici, quasi arundine 
caput Christi feriunt, qui divinitati illus contradi- 
centes, errorem suum confirmare auctoritate sacre 
Scripturze conantur. Spuunt in faciem ejus, qui 
ejus preesentiam gratiz verbis execrandis ex interne 
cece mentis insania conceptis respuunt, et Jesum 
Christum in carne venisse denegant. Et quidem 
milites eum quasi qui Deum se ipse falso dixisset, 
illudentes adorabant, sed sunt hodie quod est gra- 
vioris vesaniz, qui eum certa fide ut Deum verum 
adorant, sed perversis actibus mox verba ejus quasi 
fabulosa despiciunt, ac promissa regni illius tem- 
poralibus illecebris longe postponunt. 

Et educunt illum ut crucifigerent eum, &c.| Magnze 
tunc opinionis fuisse Simon iste videtur, cum fil 
quoque ejus quasi jam noti omnibus designentur 
ex nomine. Sed cavendum ne cui videatur con- 
trarium, quod Joannes scribit ipsum Dominum sibi 
crucem portasse: czteri vero evangelistze hunc Si- 
monem Cyrenzum eam bajulasse referunt. Primo 
namque a Domino portata, ac deinde Simoni, quem 
exeuntes forte obvium habuerunt, portanda imposita 
est. Kt hoc congruo satis ordine mysteri. Quia 
nimirum ipse passus est pro nobis, relinquens nobis 

exemplum, ut sequamur vestigia ejus. Et quia 
Simon iste non Hierosolymita sed Cyrenzeus esse 
perhibetur (Cyrene enim Libye civitas est, ut in 
actibus apostolorum legimus, recte per eum populi 
gentium designantur, qui quondam peregrini et 
hospites testamentorum, nunc obediendo cives sunt 
et domestici Dei, et sicut alibi dicitur, Heredes 
quidem Dei, coheredes autem Christi. Unde apte 
Simon obediens, Cyrene, heres interpretatur. Nec 
pretereundum quod idem Simon de villa venisse 
refertur. Villa enim Grece mdyo¢ dicitur. Unde 
paganos appellamus eos quos a civitate Dei alienos, 
et quasi urbane conversationis videmus esse ex- 
pertes. Sed de pago Simon egrediens crucem portat 
post Jesum, cum populus nationum, paganis ritibus 
derelictis, vestigia Dominicz passionis obedienter 
amplectitur. 

Et perducunt illum in Golgotha locum, &c.| Extra 
urbis portam loca sunt in quibus truncantur capita 
damnatorum, et Calvariz, id est decollatorum, sum- 
psere nomen. Propterea autem ibi crucifixus est 
Dominus, ut ubi prius erat area damnatorum, eri- 
gerentur vexilla martyrii. Et quomodo pro nobis 
maledictum crucis factus est et flagellatus et cruci- 
fixus, sic pro omnium salute quasi noxius inter 
noxios crucifigitur. 

Et dabant et bibere myrrhatum vinum, et non ac- 
cepit.| Deus loquitur ad Hierusalem, Ego te plan- 
tavi vneam meam veram, quomodo facta es in ama- 
ritudinem vitis aliene? Amara vitis amarum vi- 
num fecit: quod propinat Domino Jesu, ut im- 
pleatur quod scriptum est, Dederunt in cibum meum 
fel, et in siti mea potaverunt me aceto. Quod autem 
dicitur, Et non accepit: vel secundum Matthzeum, 
Cum gustasset noluit bibere, hoc indicat, quod gustave- 
rit quidem pro nobis mortis amaritudinem, sed tertia 

die resurrexit. Quod enim ait Marcus, Non accepit, 
intelligitur non accepit ut biberet. Gustavit autem, 
sicut Matthzeus testis est, ut quod idem Mattheus 
ait, Noluit bibere, hoc Marcus dixerit, Non accepit, 
tacuerit autem quod gustaverit. Sed et hoc quod ait 
Marcus, Myrrhatum vinum, intelligendum est Mat- 
theum dixisse cum felle mixtum. Fel quippe pro 
amaritudine posuit: et myrrhatum enim vinum 
amarissimum est, quanquam fieri possit ut et felle 
et myrrha vinum amarissimum redderetur. 

Et crucifigentes eum diviserunt vestimenta ejus, &c.| 
Hec Joannes evangelista plenius exponit: quod 
scilicet milites, caetera in quatuor partes juxta suum 
numerum dividentes, de tunica, que inconsutilis erat 
desuper contexta per totum, sortem miserint. Qua- 
dripertita autem vestis Domini quadripertitam ejus 
figuravit ecclesiam, toto scilicet orbe (qui quatuor 
partibus constat) terrarum diffusam, et omnibus 
eisdem partibus zequaliter, id est concorditer, distri- 
butam. Tunica vero illa sortita omnium partium 
significat unitatem, quee caritatis vinculo continetur. 
Si enim caritas juxta apostolum, et supereminen- 
tiorem habet viam, et supereminet scientize, et super 
omnia preecepta est, merito vestis qua significatur, 
desuper contexta perhibetur. In sorte autem quid 
nisi gratia Dei commendata est? Sic quippe in uno 
ad omnes pervenit, cum sors omnibus placuit: quia 
et Dei gratia in unitate ad omnes pervenit. Et cum 
sors mittitur, non personz cujuscunque vel meritis, 
sed occulto Dei judicio ceditur. Et quia sicut dicit 
apostolus, Vetus homo noster simul affixus est cruci 
cum illo ut evacuetur corpus peccati, ut ultra non 
serviamus peccato, quamdiu id agunt opera nostra 
ut evacuetur corpus peccati, et quamdiu exterior 
homo corrumpitur, ut interior renovetur de die in 
diem, tempus est crucis. Hec sunt etiam bona 

opera quidem, tamen adhuc laboriosa, quorum mer- 
ces requies est. Sed ideo dicitur, Spe gaudentes, ut 
requiem futuram cum hilaritate m laboribus ope- 
remur. Hanc hilaritatem significat crucis latitudo 
in transverso ligno ubi figuntur manus. Per manus 
enim opera intelligimus, per latitudinem hilaritatem 
operantis: quia tristitia facit angustias. Per alti- 
tudinem autem, cui caput adjungitur, expectatio 
retributionis de sublimi justitia Dei, qui reddet uni- 
cuique secundum opera sua, his quidem secundum 
tolerantiam boni operis, gloriam et honorem et in- 
corruptionem querentibus vitam zternam. Itaque 
etiam longitudo qua totum corpus extenditur, ipsam 
tolerantiam significat, unde longanimes dicuntur qui 
tolerant. Profundum autem quod terre infixum est, 
secretum sacramenti preefigurat. Recordaris, nisi 
fallor, quod verba apostoli in ista designatione crucis 
expediantur, ubi ait: In caritate radicavi et fundavi, 
ut possitis comprehendere cum omnibus sanctis que 
sit longitudo, latitudo, altitudo, et profundum. 
Erat autem hora tertia, et crucifixerunt eum.| Sunt 
qui arbitrentur hora quidem tertia Dominum cruci- 
fixum, a sexta autem hora tenebras factas usque ad 
nonam, ut consumpte intelligantur tres hora, ex quo 
crucifixus est, usque ad tenebras factas. Et posset 
quidem hoc rectissime intelligi, nisi Joannes diceret 
hora quasi sexta Pilatum sedisse pro tribunali in loco 
qui dicitur Licostratos, Hebraice autem Gabbatha. 
Sequitur enim, Parasceue paschz hora quasi sexta: 
et dicit Judzis, Ecce rex vester, et cetera. Si ergo 
hora quasi sexta Pilato sedente pro tribunali traditus 
est crucifigendus Judeeis, quomodo hora tertia cruci- 
fixus est, sicut verba Marci non intelligentes quidam 
putaverunt ? Jam certe dixerat Marcus, Et cruci- 
figentes eum diviserunt vestimenta ejus. Si ergo 
ejus rei gestae tempus voluit commemorare, sufficeret 

dicere, Krat autem hora tertia, ut quid adjunxit, et 
crucifixerunt eum? nisi quia voluit aliquid recapitu- 
lando significare, quod quesitum inveniretur, cum 
Scriptura ipsa illis temporibus legeretur quibus uni- 
verse ecclesiz notum erat qua hora Dominus ligno 
suspensus est, unde posset hujus vel error corrigi, 
vel mendacium refutari. Sed quia sciebat a militibus 
Dominum crucifixum non a Judzis, occulte osten- 
dere voluit eos magis crucifixisse qui clamaverunt ut 
crucifigeretur, quam illos qui ministerium principi 
suo secundum suum offictum preebuerunt. Intelli- 
gitur ergo fuisse hora tertia cum clamaverunt Judei 
ut Dominus crucifigeretur. Et veracissime demon- 
stratur tunc eos crucifixisse quando clamaverunt, 
maxime quia nolebant videri se hoc fecisse, et prop- 
terea eum Pilato tradiderant, quod eorum verba satis 
indicant secundum Joannem. Quod ergo maxime 
videri fecisse nolebant, hoc eos hora tertia fecisse 
Marcus ostendit, verissime indicans magis fuisse 
Domini necatricem linguam Judzorum quam mili- 
tum manus. 

Kt erat titulus cause ejus inscriptus, Rex Judeo- 
rum.| Titulus positus supra crucem ejus in quo 
scriptum erat Rex Judzorum, illud ostendit, quod 
nec occidendo efficere potuerunt, ut eum regem non 
haberent qui eis manifestissima et eminentissima po- 
testate secundum sua opera redditurus est. Unde 
in psalmo canitur, Ego autem constitutus sum rex 
ab eo super Sion montem sanctum ejus. Qui apte 
etiam quoniam rex simul et pontifex est, cum exi- 
miam Patri sue carnis hostiam in altari crucis offer- 
ret, regis quoque qua preeditus erat dignitate, titulo 
pretendit: ut cunctis legere, hoc est audire et cre- 
dere volentibus insinuaret, quod per crucis patibulum 
non perdiderit suum, sed confirmarit potius et corro- 

Et cum eo crucifigunt duos latrones, &c.| Latrones 
qui cum Domino sunt hine inde crucifixi, significant 
eos qui sub fide et confessione Christi vel agonem 
martyrii vel quelibet continentiz arctioris instituta 
subeunt. Sed quicunque hec pro eterna solum cce- 
lestique gloria gerunt, hi profecto dextri latronis 
merito ac fide designantur. Atqui sive humane 
laudis intuitu, seu qualibet minus digna intentione 
mundo abrenunciant, non immerito blasphematoris 
ac sinistri latronis mentem imitantur et actus. De 
quibus dicit apostolus, Si tradidero corpus meum 
ut ardeam, si dedero omnes facultates meas in cibos 
pauperum, si alia plura aut pietatis opera facere, aut 
dona gratiz spiritualis accepisse videar, caritatem 
autem non habeam, nihil mihi prodest. Beati autem 
qui sua propter Dominum et propter evangelium 
relinquunt. Beati qui persecutionem patiuntur prop- 
ter justitiam, quoniam ipsorum est regnum ccelorum. 

Similiter et summi sacerdotes illudentes, &c.| Etiam 
nolentes confitentur scribe et pontifices quod alios 
salvos fecerit. Itaque vos vestra condemnat senten- 
tia: qui enim alios salvos fecit, utique si vellet, se- 
ipsum salvare poterat. 

Christus rex Israel descendat nunc de cruce, &c.]| 
Fraudulenta promissio. Quid est plus? de cruce 
adhuc viventem descendere, an de sepulchro mor- 
tuum resurgere? Surrexit, et non creditis: ergo 
etiam si de cruce descenderit, similiter non credetis. 

Et qui cum eo crucifixi erant, conviciabantur ei.] 
Quomodo qui cum eo crucifixi erant conviciabantur 
el, quando quidem unus eorum conyiciatus est se- 
cundum Luce testimonium, alter et compescuit eum, 
et in Deum credidit? nisi intelligamus Matthaeum 
et Marcum, breviter perstringentes hunc locum, plu- 
ralem numerum pro singulari posuisse, sicut in 
epistola ad Hebrzos legimus pluraliter dictum, Clau- 

serunt ora leonum, cum solus Daniel significari intel- 
ligatur. Et pluraliter dictum, Secti sunt, cum de 
solo Ksaia tradatur. Quid autem usitatius (verbi 
gratia) quam ut dicat aliquis, Et rustici mihi insul- 
tant, etiam si unus insultet? Tunc enim esset con- 
trarium quod Lucas de uno manifestavit, si illi dix- 
issent ambos latrones conviciatos Domino, cum non 
posset sub numero plurali unus intelligi. Cum vero 
dictum est latrones vel qui cum eo crucifixi erant, 
nec additum est ambo, non solum si ambo fecissent 
posset hoc dici, sed etiam quia unus hoc fecit, potuit 
usitato locutionis modo per pluralem numerum signi- 
ficari. (Quod vero, Luca testante, unus latro Domi- 
num blasphemat, dicens, Si tu es Christus, salvum 
fac temetipsum et nos: alter vero illum digna invec- 
tione redarguit, et Dominum fideli supplicatione pre- 
catur dicens, Domine, memento mei cum veneris in 
regnum tuum, usque hodie geri in ecclesia videmus, 
cum mundanis tacti afflictionibus veri simul et falsi 
Christiani, ili quidem qui ficta mente Dominice pas- 
sionis sacramenta gestant, ad presentis vite gaudia 
cupiunt liberari a Domino. At qui simplici inten- 
tione cum apostolo non gloriantur, nisi in cruce Do- 
mini nostri, ita potius a presentibus zrumnis optant 
erul, ut spiritum suum in manus sul commendent 
Auctoris, unaque cum ipso regni ccelestis desiderant 
esse participes. Unde bene ille qui fide dubia Do- 
minum precabatur, funditus est contemptus a Do- 
mino, neque ulla responsione dignus habitus. At 
vero preces illius qui zternam a se salutem quere- 
bat, pia mox Dominus exauditione suscipere digna- 
tus est. Quia nimirum quicunque in tribulationibus 
positi temporalia tantum a Domino solatia requirunt, 
temporalibus se pariter et eternis gaudiis privant. 
Qui autem veraciter bona patriz ccelestis suspirant, 

ad heec absque ulla dubietate Christo miserante per- 
veniunt. 

Et facta hora sexta tenebre facte sunt per totam 
terram, &c.| Clarissimum mundi lumen retraxit 
gladios suos, ne aut pendentem videret Dominum, 
aut impii blasphemantes sua luce fruerentur. Et 
notandum, quod Dominus sexta hora, hoc est reces- 
suro a centro mundi sole, crucifixus sit: diluculo 
autem, hoc est oriente jam sole, resurrectionis suze 
mysteria celebrarit. Statu enim temporis signavit, 
quod effectu operis exhibuit. Quia mortuus est 
propter peccata nostra, et resurrexit propter justi- 
ficationem nostram. Nam et Adam peccante scrip- 
tum est, quod audierit vocem Domini Dei deambu- 
lantis in paradiso ad auram post meridiem. Post 
meridiem nempe, inclinata luce fidei: ad auram vero, 
refrigescente fervore caritatis. Deambulans autem 
audiebatur, quia ab homine peccante recesserat. Ra- 
tionis ergo, immo divine pietatis, ordo poscebat, ut 
eodem temporis articulo, quo tune Ade preevaricanti 
occluserat, nunc latroni Dominus peenitenti januam 
paradisi reseraret: et qua hora primus Adam pec- 
cando mortem huic mundo mvexerat, eadem hora 
secundus Adam mortem moriendo destrueret. 

Et hora nona exclamavit Jesus voce magna dicens, 
Eh, Eli, lama Zabactani, &c.| Principio vigesimi 
primi Psalmi usus est. L[lud quod in medio versi- 
culi legitur, Respice in me, superfluum est: legitur 
enim in Hebreeo, Deus meus, Deus meus, quare me 
dereliquisti? Nec mireris verborum humilitatem, 
querimonias derelicti, cum formam servi sciens, scan- 
dalum crucis videas. Sicut enim esurire et sitire et 
fatigari non erant propria Divinitatis, sed corporales 
passiones, ita et quod dicitur, Ut quid me dereli- 
quisti? corporalis vocis erat proprium: quia solet 

secundum naturam corpus nullatenus velle a sibi 
conjuncta vita fraudari. Licet enim et ipse Salvator 
hoc dicebat, sed proprie ostendebat corporis fragili- 
tatem manens virtus et sapientia Dei. Ut homo 
ergo loquitur meos circumferens motus, quod in 
periculis positi, a Deo nos deseri putamus. Ut homo 
turbatur, ut homo flet, ut homo crucifigitur. 

Et quidam de circumstantibus audientes dicebant, 
Ecce Eliam vocat.| Non omnes, sed quidam. (Quos 
arbitror milites. fuisse Romanos, non intelligentes 
sermonis Hebraici proprietatem, sed ex eo quod dixit, 
Eli, Eli, putantes Eliam ab eo invocatum. Sin au- 
tem Judzos qui hoc dixerint intelligere volueris, et 
hoc more sibi solito faciunt, ut Dominum imbecilli- 
tate infament, qui Eliz auxilium deprecetur. 

Currens autem unus et implens spongiam aceto, &c. | 
Quam ob causam Domino acetum sit potui datum, 
Joannes ostendit, plenius dicens, Postea sciens Jesus 
quia jam omnia consummata sunt, ut consummare- 
tur Scriptura, dicit, Sitio. Vas autem positum erat 
aceto plenum. Illi ergo spongiam plenam aceto.hys- 
sopo circumponentes, obtulerunt ori ejus. Vidit 
ergo quoniam consummata sunt omnia que oportebat 
ut fierent antequam acciperet acetum, et traderet 
spiritum: atque ut hoc etiam consummaretur quod 
ait, Et in siti mea potaverunt me aceto, Sitio, inquit. 
Tanquam hoc diceret, hoc minus fecistis, date quod 
estis. Judzei quippe ipsi erant acetum, degenerantes 
a vino patriarcharum et prophetarum, tanquam de 
pleno vase, de iniquitate mundi hujus impleto, cor 
habentes velut spongiam cavernosis quodam modo at- 
que tortuosis latibulis fraudulentam. Hyssopum cui 
circumposuerunt spongiam aceto plenam, quoniam 
herba est humilis, et pectus purgat, ipsius Christi 
humilitatem congruenter accipimus, quam circum- 
dederunt, et se circumvenisse putaverunt. Unde 

illud in Psalmo, Asperges me hyssopo, et mundabor ; 
Christi namque humilitate mundamur, quia nisi hu- 
miliasset semetipsum factus obediens Patri usque ad 
mortem crucis, non utique sanguis ejus in peccato- 
rum remissionem, hoc est in nostri mundationem, 
fuisset effusus. Per arundinem vero cui imposita est 
spongia, Scriptura significatur, quz implebatur hoc 
facto. Sicut enim lingua dicitur vel Greca, vel La- 
tina, vel alia queelibet sonum significans qui lingua 
promitur, sic arundo dici potest litera que arundine 
scribitur. Sed significantius sonos yocis humane 
usitatissime dicimus linguas: Scripturam vero arun- 
dinem dici, quo minus usitatum, eo magis est mys- 
tice figuratum. 

Jesus autem emissa voce magna expiravit.| Quid 
hac voce magna dixerit Dominus, Lucas aperte 
designat, dicens, Pater, In manus tuas commendo 
spiritum meum. Et hec (inquit) dicens expiravit. 
Quod vero scribit Joannes, Quia cum accepisset 
Jesus acetum dixit, Consummatum est, et inclinato 
capite tradidit spiritum; inter illud quod ait, Con- 
summatum est, et illud, Et inclinato capite tradidit 
spiritum, emissa est illa vox magna quam tacuit 
Joannes, ceeteri autem tres commemoraverunt. 

Et velum templi scissum est in duo, &c.| Scinditur 
velum templi, ut arca testamenti et omnia legis 
sacramenta qua tegebantur appareant, atque ad 
populum transeant nationum. Ante etenim dictum 
fuerat, Notus in Judea Deus, in Israel magnum 
nomen est. Nunc autem, Exaltare super ccelos 
Deus, et super omnem terram (inquit) gloria tua. 
Et im evangelio prius dixit, In viam gentium ne 
abieritis. Post passionem vero suam, Euntes (in- 
quit) docete omnes gentes. 

Videns autem centurio, qui ex adverso stabat, quia 
sic clamans exptrasset, &c.| Manifesta causa miraculi 

centurionis exponitur, quod videns Dominum sic 
expirasse, hoc est spiritum emisisse, dixerit, Vere 
homo hic Filius Dei erat. Nullus enim habet potes- 
tatem emittendi spiritum, nisi qui animarum con- 
ditor est. Et hoc considerandum est, quod centurio 
ante crucem in ipso scandalo passionis, vere Dei 
Filium confiteatur, et Arrius in ecclesia preedicet 
creaturam. Unde merito per centurionem fides 
ecclesiz designatur, que velo mysteriorum ceeles- 
tium per mortem Domini reserato, continuo Jesum 
et vere justum hominem, et vere Dei Filtum syn- 
agoga tacente confirmat. 

Erant autem et mulieres de longe aspicientes, &c.] 
Et cum esset in Galileea, sequebantur eum et minis- 
trabant ei. Jacobum minorem dicit Jacobum Al- 
pheei, qui et frater Domini dicebatur, eo quod esset 
filtus Mariz materteree Domini, cujus in evangelio 
suo meminit Joannes dicens, Stabant autem juxta 
crucem Jesu, mater ejus, et soror matris ejus, Maria 
Cleophe. Maria autem Cleophe videtur eam dicere 
a patre, sive a cognatione. Vocabatur vero minor 
Jacobus ad distinctionem majoris Jacobi, videlicet 
filii Zebedzei, qui inter primos apostolos vocatus est 
et electus a Domino. Consuetudinis autem Judaicze 
fuit, nec ducebatur in culpam more gentis antiquo, 
ut mulieris de substantia sua victum atque vestitum 
preceptoribus ministrarent: hoc quia scandalum 
facere poterat in nationibus, Paulus abjecisse se me- 
morat: Nmquid non habemus potestatem sorores 
mulieres circumducendi, sicut et czeteri apostoli 
faciunt ? Ministrabant autem Domino de substantia 
sua, ut meteret earum carnalia, cujus ille metebant 
spiritualia. Non quo indigeret cibis Dominus crea- 
turarum, sed ut typum ostenderet magistrorum, 
quod victu atque vestitu ex discipulis deberent esse 
contenti. Sed videamus quales comites habuerit. 

Mariam scilicet Magdalenen, a qua septem damonia 
ejecerat, et Mariam Jacobi et Joseph matrem mater- 
teram suam, et alias quas in ceteris evyangeliis 
legimus. 

Et cum jam sero esset fuctum, quia erat parasceue, 
&c.] Decurio vocatur quod sit de ordine curiae, et 
oficium curiz administret: qui etiam curialis, a 
procurando munera civilia solet appellari. Arima- 
thia autem ipsa est Ramathaim civitas Elchanz et 
Samuelis in regione Thamnitica juxta Diospolim ; 
Tapackevn vero Grece, Latine preparatio dicitur. 
Quo nomine Judzi qui inter Greecos morabantur, 
sextam sabbati appellabant, eo quod in illo ea que 
requiei sabbati necessaria essent, preeparare solerent. 
Juxta hoc quod de manna quondam preceptum est, 
Sexta autem die colligetis duplum, &c. Quia ergo 
sexta die factus est homo, et tota est mundi creatura 
perfecta, septima autem Conditor ab opere suo 
requievit, unde et hanc sabbatum, hoc est requiem, 
voluit appellari, recte Salvator eadem sexta die 
crucifixus, humane restaurationis implevit arcanum. 
Ideoque cum accepisset acetum dixit, Consumma- 
tum est: hoc est, sextze diel quod pro mundi refec- 
tione suscepi, jam totum est opus expletum. Sab- 
bato autem in sepulcro requiescens, resurrectionis 
que octava die ventura erat, expectabat eventum. 
Ubi nostrz simul devotionis ac beatz retributionis 
prelucet exemplum, quos in hac quidem sexta 
seculi etate pro Domino pati, et velut mundo 
necesse est crucifigi. In septima vero etate, id est, 
cum lethi quis debitum solvit, corpora quidem in 
tumilis, animas autem secreta in pace cum Domino 
manere, et post bona oportet opera quiescere, donec 
octava tandem veniente ztate etiam corpora ipsa 
resurrectione glorificata cum animabus simul incor- 
ruptionem eterna hereditatis accipiant. 

Venit (inquit) Joseph ab Arimathia, nobilis decu- 
rio, &c.| Magne quidem Joseph iste dignitatis ad 
seculum, sed majoris apud Deum meriti fuisse 
laudatur. Talem namque existere decebat eum qui 
corpus Domini sepeliret, qui et per justitiam meri- 
torum tali ministerio dignus esset, et per nobilitatem 
potentize secularis facultatem posset obtinere minis- 
trandi. Non enim quilibet ignotus aut mediocris 
ad preesidem accedere, et crucifixi corpus poterat 
impetrare. 

Joseph autem mercatus est sindonem, et deponens 
eum involuit sindone.| Et ex simplici sepultura Do- 
mini, ambitio divitum condemnatur, qui ne in 
tumulis quidem possunt carere divitiis. Possumus 
autem juxta intelligentiam spiritualem hoc sen- 
tire, quod corpus Domini non auro, non gemmis, 
et serico, sed lintheamine puro obvolvendum sit; 
quanquam et hoc significet quod ille in sindone 
munda involvat Jesum, qui pura eum mente sus- 
ceperit. Haine ecclesiz mos obtinuit ut sacrifictum 
altaris non in serico, neque in panno tincto, sed in 
lino terreno celebretur, sicut corpus est Domini in 
sindone munda sepultam, juxta quod in gestis 
pontificalibus a beato papa Silvestro legimus esse 
statutum. : 

Kt posuit eum in monumento quod erat excisum 
de petra, &c.| De monumento Domini ferunt qui 
nostra ztate de Hierosolymis Britanniam venere, 
quod domus fuerit rotunda de subjacente rupex 
excisa tantee altitudinis ut intro consistens homo vix 
manu extenta culmen possit attingere, que habet 
introitum ab oriente, cui lapis ille magnus advolutus 
atque impositus est. In cujus monumenti parte 
aquilonari sepulcrum ipsum, hoc est locus Dominici 
corporis, de eadem’ petra factus est septem habens 


252 EXPOSITIO 


pedes longitudinis, trium vero palmarum mensura 
cetero pavimento altius eminens. Qui videlicet 
locus non desuper sed a latere meridiano per totum 
patulus est, unde corpus inferebatur. Color autem 
ejusdem monumenti ac loculi rubicundo et albo 
dicitur esse permistus. 

Maria autem Magdalene et Maria Joseph aspicie- 
bant ubi poneretur.| In Luca legimus, quia stabant 
omnes noti ejus a longe, et mulieres que secutz 
erant eum. His ergo notis Jesu post depositum 
ejus corpus ad sua remeantibus sole mulieres que 
arctius amabant, funus subsecutz, quo modo pone- 
retur, inspicere curabant, ut el tempore congruo 
munus possent devotionis offerre. Sed et hactenus 
sanctz mulieres die parasceues, id est, preeparationis, 
idem faciunt, cum anime humiles, et quo majoris 
sibi consciz fragilitatis, eo majori Salvatoris amore 
ferventes, passionis ejus vestigiis in hoc seculo, quo 
requies est praparanda futura, diligenter obsequun- 
tur, et si forte valeant imitari pia curiositate, quo 
ordine sit eadem passio completa perpendunt. 


LNe CAPs AVM, 


Cap. xtv. Et cum transisset sabbatum, Maria 
Magdalene, et Maria Jacobi, et Salome, emerunt 
aromata, &c.| In evangelio Luce scriptum est, quod 
revertentes a monumento paraverunt aromata et 
unguenta, et sabbato quidem siluerunt propter -man- 
datum. Mandatum ergo legis erat, ut sabbati 
silenttum a vespera usque ad vesperam servaretur: 
ideoque religiosz mulieres sepulto Domino, quamdiu 
licebat operari, id est, usque ad solis occasum, in 
unguentis praparandis erant occupate, ut Lucas 

scribit. Et quia tune pre angustia temporis opus 
explere nequibant, festinaverunt mox transacto sab- 
bato, id est, occidente sole, ubi operandi licentia 
remeaverat, emere aromata, sicut Marcus refert, ut 
venientes mane ungerent corpus ejus. Neque enim 
vespere sabbati przeoccupante jam noctis articulo 
monumentum adire valuerunt. 

Et valde mane una sabbatorum veniunt ad monu- 
mentum, &c.| Prima sabbatorum prima dies est a 
die sabbatorum, id est, requietionum, quam nunc 
diem Dominicam propter resurrectionem Domini 
Salvatoris mos ecclesiasticus appellat. Id ipsum 
autem est cum una sabbati, sive una sabbatorum 
legimus, id est, una dies a sabbatorum die, hoc 
est, requietionum, que in sabbatis custodiebantur. 
Sanctz autem mulieres que Dominum fuerant 
secutz, cum aromatibus ad monumentum venerunt, 
et el quem viventem dilexerant, etiam mortuo studio 
humanitatis obsequuntur. Et nos ergo in eum qui 
est mortuus credentes, si odore virtutum referti cum 
opinione bonorum operum Dominum querimus, ad 
monumentum profecto illius cum aromatibus veni- 
mus. Quod autem valde mane mulieres venerunt 
ad monumentum orto jam sole, id est, cum jam 
celum ab orientis parte albesceret, quod non fit 
utique, nisi solis orientis vicinitate, juxta historiam 
quidem magnus querendi et inveniendi Dominum 
fervor caritatis ostenditur. Juxta intellectum vero 
mysticum nobis datur exemplum illuminata facie, 
decussisque vitiorum tenebris, odorem bonorum 
operum Domino et orationum suavitatem offerre. 

Et dicebant ad invicem, Quis revolvet nobis lapidem 
ab ostio monumenti ? &c.| Quomodo lapis per ange- 
lum revolutus sit, Matthzeus sufficienter exponit. 
Sed revolutio lapidis mystice, reserationem sacra- 
mentorum Christi, que velamine litere legalis tege- 

bantur, insinuat. Lex enim in lapide scripta est, 
cujus ablato tegmine, gloria resurrectionis ostensa, 
et abolitio mortis antiquz, ac vita nobis speranda 
perpetua, toto ccepit orbe preedicari. 

Et introeuntes in monumentum, viderunt juvenem 
sedentem in dextris, &c.| Introeuntes ab oriente in 
domum illam rotundam que in petra est excisa, 
viderunt angelum sedentem ad meridianam partem 
loci illius, ubi positum fuerat corpus Jesu, hoc enim 
erat in dextris. Quia nimirum corpus quod supi- 
num jacens caput habebat ad occasum, dexteram 
necesse est habebat ad austrum. Scribit autem 
Matthzus, quod angelum qui revolvit lapidem ab 
ostio monumenti, primo viderunt super ipsum lapi- 
dem sedentem, qui eas intrare in locum ubi Dominus 
erat positus jusserit, et videre quod jam resurrex- 
isset a mortuis. Scribit Lucas, quod intrantes in 
monumentum, duos angelos inibi stantes invenerint. 
Illee ergo mulheres angelos vident que cum aromati- 
bus venerunt, quia videlicet illz mentes supernos 
cives aspiciunt, que cum virtutibus ad Deum per 
sancta desideria proficiscuntur. Notandum vero 
nobis est, quidnam sit quod in dextris sedere ange- 
lus cernitur: quid namque per sinistram nisi vita 
preesens: quid vero per dexteram nisi perpetua vita 
signatur? Unde scriptum est, Lava ejus sub capite 
meo, et dextera illius amplexabitur me. Sinistram 
namque Dei ecclesia, prosperitatem videlicet vite 
presentis, quasi sub capite posuit, quam intentione 
summi amoris premit: dextera vero Dei eam am- 
plectitur, quia sub eterna ejus beatitudine tota 
devotione continetur. Quia ergo Redemptor noster 
jam presentis vite corruptionem transierat, recte 
angelus qui nuntiare perennem ejus vitam venerat, 
in dextera sedebat: qui stola candida compertus 
apparuit, quia festivitatis nostree gaudia nuntiavit: 

candor etenim vestis, splendorem nostre denunciat 
festivitatis. Nostree dicamus an suze? Sed ut fatea- 
mur verius, et suze dicamus et nostre. Illa quippe 
Redemptoris nostri resurrectio, et nostra festivitas 
fuit, quia nos ad immortalitatem reduxit, et angelo- 
rum festivitas extitit, quia nos revocando ad ccelestia, 
eorum numerum implevit. In sua ergo ac nostra 
festivitate angelus in albis vestibus apparuit, quia 
dum nos per resurrectionem Dominicam ad superna 
reducimur, ccelestis patriz damna reparantur. Sed 
jam qui venientes foeminas affatur audiamus. 

Nolite expavescere, Jesum queritis Nazarenum cru- 
cifivum, &c.| Ac si aperte dicat, Paveant illi qui 
non amant adventum supernorum civium. Perti- 
mescant qui carnalibus desideriis pressi, ad eorum se 
societatem pertingere posse desperant. Vos autem 
cur pertimescitis quee vestros concives videtis? Unde 
et Matthzus angelum apparuisse describens ait, 
Erat autem aspectus ejus sicut fulgur, et vestimenta 
ejus sicut nix. In fulgure etenim terror timoris est, 
in nive autem blandimentum candoris. Quia vero 
omnipotens Deus et terribilis est peccatoribus, et 
blandus justis, recte testis resurrectionis ejus angelus 
et in fulgure vultus, et in candore habitus demon- 
stratur, ut de ipsa sua specie et terreret reprobos, et 
mulceret pios. Jesum queritis Nazarenum. Jesus 
Latino eloquio salutaris, id est, Salvator interpre- 
tatur. At vero multi hoc nomine dici poterant 
tunc, non tamen substantialiter, sed nuncupative. 
Ideoque locus subjungitur: ut de quo Jesu dictum 
sit, manifestetur, Nazarenum: et causam protinus 
subdit, crucifixum, atque addidit, resurrexit, non est 
hic. Non est hic, dicitur per prasentiam carnis, 
qui tamen nusquam deerat per przsentiam majes- 
tatis. 

Sed ite et dicite discipulis ejus et Petro, quia pre- 

cedet vos in Galileam.| Quzrendum nobis est cur 
nominatis discipulis Petrus designatur ex nomine. 
Sed si hunc angelus nominatim non exprimeret, qui 
magistrum negaverat, venire inter discipulos non 
auderet. Vocatur ergo ex nomine, ne desperaret ex 
negatione. Qua in re considerandum nobis est, cur 
omnipotens Deus eum quem cuncte ecclesia pre- 
ferre disposuerat, ancilla vocem pertimescere, et 
selpsum negare permisit. Quod nimirum magne 
actum pietatis dispensatione cognoscimus, ut is qui 
futurus erat pastor ecclesiz, in sua culpa disceret 
qualiter aliis misereri debuisset. Prius itaque eum 
ostendit sibi, et tunc preposuit czeteris, ut ex sua 
infirmitate cognosceret quam misericorditer aliena 
infirma toleraret. Bene autem de Redemptore nostro 
dicitur, Praecedet vos in Galileeam, ibi eum videbitis, 
sicut dixivobis. Galilea namque transmigratio facta 
interpretatur. Jam quippe Redemptor noster a pas- 
sione ad resurrectionem, a morte ad vitam, a poena 
ad gloriam, a corruptione ad incorruptionem, trans- 
migraverat. Et primum post resurrectionem in 
Galileea a discipulis videtur, quia resurrectionis ejus 
gloriam post lati videbimus, si modo a vitiis ad vir- 
tutum celsitudinem transmigramus. Qui ergo in 
sepulcro nuntiatur, in transmigratione ostenditur, 
quia is qui in mortificatione carnis agnoscitur, in 
transmigratione mentis videtur. 

At ille exeuntes de monumento fugerunt, &c.| Me- 
rito movet quomodo Marcus scribat, Et nemini 
quicquam dixerunt. Quum dicat Lucas, Et regressz 
a monumento nuntiaverunt hc omnia illis undecim 
et ceteris omnibus. Similiter Matthaus, Et exie- 
runt (inquit) cito de monumento cum timore et gau- 
dio magno, currentes nuntiare discipulis ejus. Nisi 
intelligamus, ipsorum angelorum nemini ausas fuisse 
aliquid dicere, id est, respondere ad ea que ab illis 

audierant ; aut certe custodibus quos jacentes vide- 
runt. Nam illud gaudium quod Matthzus commemo- 
rat, non repugnat timori de quo Marcus dicit: debe- 
mus enim utrumque in illarum animo factum intel- 
ligere, etiamsi ipse Matthzeus de timore non diceret. 

Surgens autem Jesus mane prima sabbati apparwt 
primo Marie Magdalene.| WHec apparitio Domini 
quomodo et ubi sit facta, Joannes plenissime docet: 
Surrexit autem Dominus mane de monumento, in 
quo sero jam facto erat depositus, ut adimpleretur 
illud Psalmistze, Ad vesperum demorabitur fletus, et 
ad matutinum letitia. Sepultus ergo sexta sabbati, 
quee dicitur Parasceue, circa horam vespertinam, 
sequenti nocte ac die sabbati cum nocte subsequenti 
in monumento positus, sic die tertia, id est, mane 
surrexit prima sabbati. Non autem immerito uno 
die in sepulcro et duabus noctibus jacuit, quia vide- 
licet lucem suze simple mortis, tenebris duple nostre 
mortis adjunxit. Ad nos quippe venit, qui in morte 
spiritus carnisque tenebramur. Unam ad nos suam, 
id est, carnis mortem detulit, et duas nostras quas 
reperit solvit. Si enim ipse utramque susciperet, 
nos a neutra liberaret. Sed unam misericorditer 
accepit, et juste utramque damnavit. Simplam suam 
duplz nostrz contulit, et duplam nostram moriens 
subegit. 

Apparuit, inquit, primo Marie Magdalene, &c.| Sic- 
ut in principio mulier auctrix culpz viro fuit, vir 
executor erroris, ita nunc que prior mortem intu- 
lerat et gustaverat, resurrectionem prior vidit. Et 
ne perpetui reatus apud viros opprobrium sustineret, 
que culpam viro transfuderat, transfudit et gratiam. 
Unde recte et mulier hzc que viris lugentibus ac 
flentibus lztitiam Dominice resurrectionis prima 
nuntiavit, a septem damonibus curata esse memo- 
ratur, ut universis vitiis plena fuisse, sed ab his 

omnibus divino munere mundata esse signetur, et 
ubi abundavit peccatum, superabundasse gratia mon- 
stretur: septenarius namque numerus pro univer- 
sitate solet mystice poni: que ergo a septem de- 
monibus curata, hoc est, ab universis erat liberata 
sceleribus, prima resurgentem a mortuis Dominum 
vidit, ne quisquam digne poenitens de admissorum 
venia desperaret, videns eam que tot ac tantis quon- 
' dam erat subdita vitiis, in tantum culminis subito 
merito fidei ac dilectionis esse promotam, ut ipsis 
evangelistis atque apostolis Christi prima illa mira- 
culum patratz resurrectionis evangelizaret. 

Et illi audientes quod viveret, &c.| Quia resurrec- 
tionem Dominicam discipuli tarde crediderunt, non 
tam illorum infirmitas quam nostra (ut ita dicam) 
futura firmitas fuit: ipsa namque resurrectio illis 
dubitantibus per multa argumenta monstrata est, 
quze dum nos legentes agnoscimus, quid aliud quam 
de illorum dubitatione solidamur? Minus enim 
mihi Maria Magdalene preestitit, que citius credidit, 
quam Thomas qui diu dubitayit. Ille etenim dubi- 
tando vulnerum cicatrices tetigit, et de nostro pec- 
tore dubitationis vulnus amputavit. 

Post hec autem, duobus ex eis ambulantibus, ostensus 
est, &c.| Quomodo hoc factum sit, Lucas exponit 
latius. Quod autem dicit Marcus, Ostensus est in 
alia effigie, hoc apertius dicit Lucas, Quia oculi 
eorum tenebantur, ne eum agnoscerent donec cum 
illo venientes in castellum quo ibant, et ponentes ei 
mensam quasi peregrino, tandem cognoyerunt eum 
in fractione panis: qui, sicut idem Lucas conse- 
quenter adjungit, surgentes eadem hora regressi 
sunt in Hierusalem. Et invenerunt congregatos 
undecim, et eos qui cum ipsis erant dicentes, quod 
surrexit Dominus vere, et apparuit Simoni. Et ipsi 
narrabant qua gesta erant in via, et quomodo cog- 

noverunt eum in fractione panis. Quod autem ait 
Marcus, annunciaverunt ceteris, nec illis crediderunt, 
cum Lucas dicat quod jam inde loquebantur, vere 
resurrexisse, et Simoni apparuisse, quid intelligen- 
dum est, nisi aliquos fuisse ibi qui hoc nollent 
credere ? Cui autem non eluceat, preetermisisse Mar- 
cum quod Lucas narrando explicavit? Hoc est, que 
cum illis locutus fuerit Jesus antequam cognoscerent 
eum, et quomodo eum in fractione panis agnoverunt, 
quandoquidem mox ut dixit eis apparuisse in alia 
effigie euntibus in villam, continuo conjunxit. Et 
illi euntes nuntiaverunt ceteris, nec illis credide- 
runt? Quasi possent nuntiare quem non cognove- 
rant, aut possent agnoscere quibus alia effigies ejus 
apparuerat. @Quomodo ergo eum agnoverunt ut 
nuntiare possent, Marcus sine dubio preetermisit : 
quod ideo memorize commendandum est, ut adsues- 
camus advertere evangelistarum morem, ita preeter- 
mittentium que non commemorant, et conjungen- 
tlum quz commemorant, ut eis qui usum in hac 
consideratione non habent, non aliunde maxime 
error oriatur, quo putant eos non sibi congruere. 
Novissime recumbentibus illis undecim apparuit, &c.] 
Quomodo novissime, quasi jam ultra eum non vide- 
rint? Novissimum quippe illud est, quo Dominum 
apostoli in terra viderunt, quando ascendit in ccelum, 
quod factum est quadragesimo die post ejus resur- 
rectionem. Numguid nam tunc exprobraturus erat 
quod non credidissent eis qui eum viderant sur- 
rexisse, quando jam et ipsi post resurrectionem 
toties eum viderant? [Illud ergo accipiamus: post 
multas demonstrationes ejus, quibus per dies qua- 
draginta discipulis suis preesentatus est, eum etiam 
novissime recumbentibus illis undecim apparuisse, 
id est, ipso quadragesimo die. Et quoniam jam erat 
ab eis ascensurus in ccelum, hoc eis illo die maxime 
S2 

exprobrare voluisse, quia his qui viderant eum resur- 
rexisse non crediderant antequam eum ipsi viderent, 
cum utique post ascensionem suam preedicantibus 
illis evangelium, gentes que non viderunt fuerant 
credituree. Post illam quippe exprobrationem secu- 
tus, ait idem Marcus, 

Et dixit eis, Euntes in mundum universum predi- 
cate evangelium omni creature, &c.| Hoe ergo pre- 
dicaturi, quoniam qui non crediderit condemnabitur, 
cum id utique non crediderit quod non vidit, nonne 
ipsi primitus fuerant objurgandi, quod antequam 
Dominum vidissent, non crediderint eis quibus Do- 
minus apparuisset? Quod vero dixit eis, Euntes in 
mundum universum predicate evangelium omni 
creature, pumquid sanctum evangelium vel insen- 
satis rebus vel brutis animalibus fuerat preedican- 
dum, ut de eo discipulis dicatur, Praedicate omni 
creatures? Sed omnis creature nomine, potest 
omnis natio gentium designari. Ante etenim dic- 
tum fuerat, In viam gentium ne abieritis: nunc 
autem dicitur, Praedicate omni creature, ut scilicet 
prius a Judea apostolorum repulsa preedicatio, tunc 
nobis in adjutorium fieret, cum hanc illa ad damna- 
tionis suze testimonium superba repulisset: Qui cre- 
diderit et baptizatus fuerit, salvus erit: qui vero non 
crediderit, condemnabitur. Fortasse unusquisque 
apud semetipsum dicat, Ego jam credidi, salvus ero. 
Verum dicit, si fidem operibus tenet. Vera etenim 
fides est, que in hoc quod verbis dicit, moribus non 
contradicit. Hine est enim quod de quibusdam 
falsis fidelibus Paulus dicit, Qui confitentur se nosse 
Deum, factis autem negant. Hine Joannes ait, Qui 
dicit se nosse Deum, et mandata ejus non custodit, 
mendax est. Cum autem dicatur, Qui vero non cre- 
diderit, condemnabitur, quid hie dicimus de parvulis 
qui per zetatem adhuce credere non valent? Nam de 

majoribus nulla questio est. In ecclesia ergo Salva- 
tori per alios parvuli credunt, sicut ex aliis ea qu 
illis in baptismo remittuntur peccata traxerunt. 
Signa autem eos qui crediderint hec sequentur. In 
nomine meo demonia ejicient, &c.| Numaquid quia ista 
signa non facimus, minime credimus? Sed hec ne- 
cessaria in exordio ecclesiz fuerunt: ut enim ad 
fidem cresceret, miraculis fuerat nutrienda. Quua et 
nos cum arbusta plantamus tamdiu eis aquam fundi- 
mus, quousque ea in terra convaluisse videamus. At 
si semel radicem fixerint, irrigatio cessabit. Hinc est 
enim quod Paulus dicit, Lingue in signum sunt non 
fidelibus sed infidelibus. Annon habemus de his 
signis atque virtutibus que adhuc subtilius conside- 
rare debeamus? Sancta quippe ecclesia quotidie spi- 
ritualiter facit, quod tunc per apostolos corporaliter 
faciebat: nam sacerdotes ejus quum per exorcismi 
gratiam manus credentibus imponunt et habitare 
malignos spiritus in eorum mente contradicunt, quid 
aliud faciunt, nisi dzemonia ejiciunt? Et fideles qui- 
que qui jam vite veteris secularia verba derelinquunt, 
sancta autem mysteria insonant, Conditoris sui laudes 
et potentiam quantum prevalent narrant, quid aliud 
faciunt nisi novis linguis loquuntur? Qui dum bonis 
suis exhortationibus’ malitiam de alienis cordibus 
auferunt, serpentes tollunt. Et dum pestiferas sua- 
siones audiunt, sed tamen ad operationem pravam 
minime pertrahuntur, mortiferum quidem est quod 
bibunt, sed non eos nocebit: qui quoties proximos 
suos in bono opere infirmari conspiciunt, dum eis tota 
virtute concurrunt, et exemplo suz operationis illo- 
rum vitam roborant qui in propria actione titubant, 
quid aliud faciunt, nisi super egros manus imponunt, 
ut bene habeant? Que nimirum miracula tanto ma- 
jora sunt, quanto magis spiritualia, Tanto majora 

sunt, quanto per hec non corpora sed anime susci- 
tantur. 

Et Dominus quidem Jesus postquam locutus est eis, 
&c.]| Considerandum nobis est quid est quod Mar- 
cus ait, Sedet a dextris Dei, et Stephanus dicit, Video 
ceelos apertos, et Filium hominis stantem a dextris 
Dei. Quid est quod Marcus hunc sedentem, Ste- 
phanus vero stantem se videre testatur? Sed scimus 
quia sedere indicantis est, stare vero pugnantis vel 
adjuvantis. Quia ergo Redemptor noster assumptus 
in coelum et nunc omnia judicat, et ad extremum ju- 
dex omnium veniet, hunc post assumptionem Marcus 
sedere describit, qui post ascensionis suze gloriam 
judex in fine videbitur. Stephanus vero in laboris 
certamine positus, stantem vidit, quem adjutorem 
habuit: quia ut iste in terra persecutorum infideli- 
tatem vinceret, pro illo de ccelo illius gratia pugnavit. 
Sequitur, 

Illi autem profecti predicaverunt ubique, Domino co- 
operante, &c.| Quid in his considerandum est, quid 
memorize commendandum, nisi quod preceptum 
obedientia, obedientiam vero signa secuta sunt? In- 
ter que notandum, quod evangelium suum Marcus 
quanto tardius ceteris inchoavit, tanto in longiora 
scribendo tempora porrexit: nam neque de nativi- 
tate ipsius Domini aut precursoris ejus, neque de 
infantia vel pueritia utriuslibet eorum aliqua com- 
memorans, neque de nativitate Salvatoris altius scri- 
bens, excepto quod eum in capite evangelii sui Filium 
Dei nominat, ab initio evangelicz preedicationis, quod 
per Joannem factum est, ccepit; et ad illud usque 
tempus narrando pervenit, quo apostoli idem evan- 
gelii verbum totum predicando disseminavere per 
orbem. Restat sane questio non minima, quomodo 
scripserit idem evangelista, dixisse angelum mulieri- 

bus: Ite, dicite discipulis ejus et Petro, quia prece- 
dit vos in Galileam; ibi eum videbitis sicut dixit 
vobis : nec tamen ibi visum a discipulis Dominum in 
ullo post heec evangelii sui loco retulerit. Et quidem 
Matthzeus abisse discipulos dicit in Galileam, ibique 
Dominum vidisse et adorasse, et preeceptum ab eo 
accepisse eundi, docendi, baptizandi omnes gentes in 
nomine Patris, et Fili, et Spiritus Sancti. Attamen 
inspecta aliorum scriptura evangelistarum docet eum 
seeplus antea visum discipulis: maxime ipso die re- 
surrectionis eyus in Hierosolymis, et in castello Km- 
maus. Quare ergo specialiter se in Galileam pre- 
cessurum, et ibi a discipulis videndum predixit : 
cum neque ibi solum neque ibi primum fuerit visus ? 
Videamus ergo cujus mysteri gratia secundum Mat- 
theum et Marcum resurgens ita mandaverit, Praece- 
dam vos in Galilzeam, ibi me videbitis. Quod etsi 
completum est, tamen post multa completum est, 
cum mandatum sic sit, (quanquam sine prajudicio 
necessitatus,) ut aut hoc solum, aut hoc primum ex- 
pectaretur fieri debuisse. Proculdubio ergo quoniam 
vox est ista non evangelistae narrantis quod ita fac- 
tum sit, sed angeli ex mandato Domini et ipsius 
Domini, evangelistz autem narrantis, sed ita ab 
angelo et a Domino dictum sit, prophetiz dictum 
accipiendum est. Galilza namque interpretatur vel 
transmigratio vel revelatio. Prius itaque secundum 
transmigrationes significationem, quid aliud occurrit 
intelligendum, Przecedet vos in Galilzam, ibi eum 
videbitis, sicut dixi vobis, nisi quia Christi gratia de 
populo Israel transmigratura erat ad gentes, quibus 
apostoli praedicantes evangelium nullo modo crede- 
rentur, nisi eis ipse Dominus viam in cordibus ho- 
minum prepararet? Et hoc intelligimus, Praecedet 
vos in Galileam. Quod autem gaudentes mirantur, 
disruptis et evictis difficultatibus aperiri sibi ostium 


264 EXPOSITIO IN MARCI EVANG. 


in Domino per illuminationem fidelium, hoc intelli- 
gitur. Ibi eum videbitis, id est, ibi membra ejus 
invenietis. Ibi vivum corpus ejus in eis qui vos sus- 
ceperint, agnoscetis. Secundum illud autem quod 
Galilea interpretatur revelatio, non jam in forma 
servi intelligendum est, sed in illa in qua zqualis est 
Patri, quam promisit apud Joannem dilectoribus suis 
cum diceret, Ego diligam eum, et ostendam illi me- 
ipsum. Non utique secundum id quod jam vide- 
bant, et quod etiam resurgens cum cicatricibus non 
solum videndum, sed etiam tangendum postmodum 
ostendit: sed secundum illam ineffabilem lucem, qua 
illuminat omnem hominem venientem in hunc mun- 
dum: secundum quam lucet in tenebris, et tenebree 
eum non comprehenderunt. Illuc nos pracessit, 
unde ad nos veniens non recessit, et quo nos przece- 
dens non deseruit. Illa erit revelatio, tanquam vera 
Galilza cum similes ei erimus, ibi eum videbimus 
sicuti est. Ipsa erit etiam beatior transmigratio ex 
isto seculo in illam eeternitatem, si ejus praecepta sic 
amplectamur ut ad ejus dexteram aggregari merea- 
mur. Tunc enim ibunt sinistri in combustionem 
eternam, justi autem in vitam eternam. Hine illuc 
transmigrabunt, et ibi eum videbunt quomodo non 
vident impu. Tolletur enim impius ne videat clari- 
tatem Domini, et impii lumen non videbunt. Hee 
est autem vita eterna, ut cognoscant te unum verum 
Deum, et quem misisti Jesum Christum, sicut in illa 
eeternitate cognoscitur, quo suos perducet per for- 
mam servi, ut eum liberi contemplentur per formam 
Domini. 


IN 
LUCA EVANGELIUM 


EXPOSITIO. 


EPISTOLA ADHORTATORIA ACC. EPISCOPI 
AD BEDAM PRESBYTERUM. 


REVERENDIssIMO in Christo fratri, et consacerdoti 
Bedz presbytero Acca, perpetuam in Domino salu- 
tem. Szpe quidem tue sanctz fraternitati et ab- 
sens scribendo, et colloquendo przesens suggessi, ut 
post expositionem Actuum Apostolorum, in evange- 
lium quoque Luce scribere digneris. (Quod ipse 
hactenus verecunda excusatione differre, quam facere 
maluisti, attestando te duas maxime ob causas a ten- 
tando hoc opere deterritum. Quia videlicet et ipsum 
opus arduum, et a sanctissimo ac doctissimo anti- 
stite Ambrosio sit preeoccupatum. Nec te negotium 
vires tuas excedens suscipere ausum, immo nec opus 
fore ab ullo repeti, quod a summo ingenio constaret 
optime completum, et esse laboris superflui post 
fortissima tanti viri dicta, vel eadem aliter quasi 
compilatorem dicere, vel quasi minus doctum infir- 
miora velle subjicere. Teque multum timere, ne in 
reprehensionem studii veterum nova condere puteris, 
dicaturque tibi illud antiqui proverbil, 


In mare quid pisces, quid aquas in flumina mittas ? 
Larga sed indignis munera funde locis. 


Sed huic objectioni tuz breviter respondeo, quia 
juxta Comicum, Nihil sit dictum quod non sit dic- 

tum prius: et quod caritas omnia sustinet, nec 
sanctis unquam moris fuerit invicem invidere, invi- 
cem provocare, sed unumquemque in ornanda domo 
Domini pro viribus suis obtulisse quod potuerit. 
Neque enim vel beatus papa Gregorius timuit, ne 
offenderet patres a quibus tot expositas evangelii 
lectiones in suis ipse retractavit homiliis, vel Augus- 
tinus, aut quilibet alius, patrum antecedentium trac- 
tatorum intuitu, ne aut Psalmos aut alia que roga- 
batur exponeret, aut queecunque sibi videbantur, 
scriberet, manum metuendo retraxit. Quinetiam 
(ut idem Augustinus ait) ideo necesse est plures a 
pluribus fieri libros diverso stylo, sed non diversa 
fide, etiam de quzestionibus eisdem, ut ad plurimos 
res ipsa perveniat, ad alios sic, ad alios autem sic. 
Sunt autem quedam in expositione beati Am- 
brosii in Lucam tam diserta simul et excelsa, (quod 
tuam quoque sanctitatem vidisse non ambigo,) ut a 
doctoribus solum intelligi queant, a rudibus vero 
fastidiosisve lectoribus (quales in preesenti zevo plu- 
res invenies) pre difficultate vel adsequendi que 
diserta sunt, vel capiendi quz alta, ne quzrenda qui- 
dem quasi se celsiora, nec quasi se fortiora putentur 
esse scrutanda. Nec parum dedit judicii doctissi- 
mus pater Augustinus, qui ad Paulimam Dei famu- 
lam de videndo Deo scribens, non aliis magis quam 
ex hoc opusculo sumptis beati Ambrosii testimoniis 
utendum putavit, et ea pariter non solum ponenda 
simpliciter, sed etiam exponenda judicavit, adeo ut 
ex paucissimis memorati tractatoris sententiolis non 
parvum volumen retractando confecerit. Quod ideo 
commemorandum putavi, ut et tua sancta fraternitas 
et legentes simul agnoscerent. Volo enim completo 
a te per Dei auxilium opere quod postulo, hanc simul 
epistolam in capite praeponi, te non ob aliam quam 
condescensionis fraterne gratiam in Lucam scribere 

rogatum, ut qui ob teneritudinem ingenii sublimia 
vel difficilia intellectu capere nequeant, hzec simplici- 
ori stylo exposita facilius apprehendant. Ergo age, 
dilectissime, memorato operi sedulus insiste, beatum 
Lucam luculento sermone expone. Et quia sanctus 
Ambrosius quzdam indiscussa preterit, que illi 
quasi summe eruditionis viro plana nec quesitu 
digna videbantur, hac quoque perspectis aliorum 
patrum opusculis diligentius vel tuis vel eorum dictis 
explanare curato. Credo etiam tuo vigilantissimo 
studio, qui in lege Dei meditanda dies noctesque du- 
cis pervigiles, nonnullis in locis que ab eis inter- 
missa sunt, quid sentiri debeat, auctor lucis aperiet. 
Justum namque satis est, et superne pietatis atque 
zequitatis moderamini conveniens, ut qui neglectis ad 
integrum mundi negotiis zternum verumque sapien- 
tiz lumen indefessa mente persequeris, et hic fruc- 
tum intelligentiz purioris adsequaris: et in futuro 
ipsum, in quo sunt omnes thesauri sapientiz et sci- 
entize absconditi, Regem in decore suo, mundo corde 
contempleris. Intimandum sane tue sanctitati cre- 
didi, quod movet quosdam quare in expositione 
Apocalypsis ubi ad quatuor animalia ventum est, 
nova interpretatione Matthazum in leone, Marcum in 
homine designatum dixeris. Cum nonnulli contra, 
Mattheum homini, quia quasi de homine scribere 
incipiat, Marcum leoni, in quo vox in deserto rugi- 
entis audiatur, adsignent. Rogoque in hoc opere 
plenius quid tibi de his verius videatur insinues. Me- 
morem nostri tuam sanctam fraternitatem, Deus di- 
lectionis et pacis conservare et ad consideranda suz 
legis mirabilia semper illustrare dignetur. 

DOMINO BEATISSIMO ET NIMIUM DESIDERANTIS- 
SIMO ACCZ EPISCOPO BEDA HUMILIS PRESBY- 
TER, IN DOMINO £ZTERNO SALUTEM ! 


Mira vere est, et vera mire, doctoris egregil sen- 
tentia: Quia caritas omnia credit, omnia sperat. 
Datis namque ad me epistolis ut aliqua tibi scribam 
rogare te dicis, et inter rogandum, necdumque mez 
consensionis accepto responso, quzesitis adhuc opus- 
culis quasi jam acquisitis ac perfecte consummatis 
preefationis signaculum condis. Nondum fundamine 
jacto, non adlata saltem materia, ipse quasi completo 
jam tanti laboris edificio, claves quibus introitus 
muniatur dirigis, ut pudeat non cito subire opus 
quod cito subeundum, citius explendum fides amica 
presumat. Non hec certe alia quam indubitata 
mutui fiducia facit amoris, que de amico pectore 
(ut dictum est) omnia duntaxat que fieri possunt 
credit, omnia sperat. Unde et ego mox lectis tuz 
dulcissimze sanctitatis paginulis injuncti me operis 
labori supposul, in quo (ut innumera monastice 
servitutis retinacula preteream) ipse mihi dictator 
simul notarius et librarius existerem. Aggregatisque 
hincinde quasi insignissimis ac dignissimis tanti 
muneris artificibus, opusculis patrum, quid beatus 
Ambrosius, quid Augustinus, quid denique Grego- 
rius vigilantissimus (juxta suum nomen) nostre 
gentis apostolus, quid Hieronymus sacre interpres 
historia, quid ceteri patres in beati Luc verbis 
senserint, quid dixerint, diligentius inspicere sategi: 
mandatumque continuo schedulis ut jussisti, vel 
ipsis eorum syllabis, vel certe meis breviandi causa 
sermonibus, ut videbatur edidi: quorum quia opero- 
sum erat vocabula interserere per singula, et quid 
a quo auctore sit dictum nominatim  ostendere, 

commodum duxi eminus e latere primas nominum 
literas imprimere, perque has viritim ubi cujusque 
patrum incipiat, ubi sermo quem transtuli desinat, 
intimare, sollicitus per omnia, ne majorum dicta 
furari, et hzec quasi mea propria componere dicar. 
Multumque obsecro, et per Dominum legentes 
obtestor, ut si qui forte nostra hec qualiacunque 
sunt opuscula transcriptione digna duxerint, memo- 
rata quoque hominum signa, ut in nostro exemplari 
reperiunt, adfigere meminerint. Nonnulla etiam 
quee (ut verbis tuz sanctitatis loquar) mihi auctor 
lucis aperuit, proprii sudoris indicia ubi opportunum 
videbatur adnexui. Qui in legis divine meditatione 
etsi non (ut ipse scripsisti) dies noctesque pervigiles 
ducere sufficio, non parum tamen studi me in scrip- 
turis impendisse non dubito, et ea solum que mihi 
Auctor lucis aperire dignatus est, non in hoc tantum 
opusculo, sed in omni prorsus lectione potuisse 
videre, id est, recte sentiendo dignoscere. (Quod vero 
als movere quosdam quare in Apocalypsi nova inter- 
pretatione Matthzum leoni, Marcum homini ad- 
signarim, intueri debuerant quicunque illi sunt quos 
hoc movet, quod non hoc mea nova, sed antiqua 
patrum explanatione traditum dixi. Neque enim 
mihi a meipso ita visum, sed ita a beato Augustino 
expositum fuisse memoravi, et paucis etiam unde 
hoc adfirmaret adjunxi. Cujus non ab re est si 
ipsa quoque verba ponentes, quid de evangelistis 
vel typis eorum animalibus senserit ostendamus, 
quibus et illud nostrum opus ab injusta vitupera- 
tione salvetur, et hoc preposita tanti doctoris auc- 
toritate firmetur. Cum ergo multa pulchre et 
eximie de evangelistis in libro de consensu eorum 
primo przemisisset, jungit inter cetera dicens, Et 
quamvis singuli suum quendam narrandi ordinem 
tenuisse videantur, non tamen unusquisque eorum 

velut alterius precedentis ignarus volvisse scribere 
reperitur, vel ignorata preetermisisse qua scripsisse 
alius invenitur, sed sicut unicuique inspiratum est, 
non superfluam cooperationem sui laboris adjunxit. 
Nam Mattheeus suscepisse intelligitur incarnationem 
Domini secundum stirpem regiam, et pleraque se- 
cundum hominum presentem vitam facta et dicta 
ejus. Marcus enim subsecutus tanquam pedissequus 
et breviator ejus videtur. Cum solo quippe Joanne 
nihil dixit, solus ipse perpauca, cum solo Luca pau- 
ciora, cum Mattheo vero plurima, et multa pene toti- 
dem atque ipse verbis sive cum solo sive cum ceteris 
consonante. Lucas autem circa sacerdotalem Do- 
mini stirpem atque personam magis occupatus appa- 
ret. Nam et ad ipsum David non regium stemma 
secutus ascendit, sed per eos qui reges non fuerunt, 
exit ad Nathan filium David, qui nec ipse rex fuit. 
Non sicut Matthzus, qui per Salomonem regem 
descendens czeteros etiam reges ex ordine persecutus 
est, servans in eis (de quo postea loquimur) mysti- 
cum numerum. Dominus enim Jesus Christus, 
unus verus rex et unus yerus sacerdos, illud ad 
regendos nos, hoc ad expiandos, has duas personas 
apud Patres singillatim commendatas suam figuram 
egisse declaravit. Et paulo post, Secundum homi- 
nem quippe Christus (inquit) et rex et sacerdos 
effectus est. Cui dedit Deus sedem David patris 
sui, ut regni ejus non esset finis, et esset ad inter- 
pellandum pro nobis Mediator Dei et hominum 
homo Christus Jesus. Non autem habuit tanquam 
breviatorem conjunctum Lucas, sicut Marcum Mat- 
theus, et hoc forte non sine aliquo sacramento, quia 
regum est non esse sine comitum obsequio. Unde 
ille qui regiam personam Christi narrandam susce- 
perat, habuit sibi tanquam comitem adjunctum qui 
sua vestigia quodammodo sequeretur, sacerdos au- 

tem quoniam in sancta sanctorum solus intrabat, 
propterea Lucas (cujus circa sacerdotium Christi erat 
intentio) non habuit tanquam socium subsequentem, 
qui suam narrationem quodammodo breviaret. ‘Tres 
tamen isti evangeliste in his rebus maxime diver- 
sati sunt, quas Christus per humanam carnem tem- 
poraliter gessit. Porro autem Joannes ipsam maxime 
divinitatem Domini qua Patri est zequalis, intendit, 
eamque precipue suo evangelio quantum inter 
homines sufficere credidit, commendare curavit. 
Itaque longe a tribus istis superius fertur, ita ut 
hos videas quodammodo in terra cum Christo 
homine conversari, illum autem transcendisse ne- 
bulam qua tegitur omnis terra, et pervenisse ad 
liquidum ccelum, unde acie mentis acutissima atque 
firmissima videret in principio Verbum Domini apud 
Deum, per quod facta sunt omnia, et ipsum agnos- 
ceret carnem factum ut habitaret in nobis. Item 
post aliquanta: Unde mihi videntur, inquit, qui ex 
Apocalypsi illa quatuor animalia ad intelligendos 
quatuor evangelistas interpretati sunt, probabilius 
aliquid attendisse illi qui leonem in Matthzo, homi- 
nem in Marco, vitulum in Luca, aquilam in Joanne 
intellexerunt, quam illi qui hominem Matthzo, 
aquilam Marco, leonem Joanni tribuerunt. De 
principiis enim librorum quandam _ conjecturam 
capere voluerunt, non de tota intentione evangelis- 
tarum, que magis fuerat perscrutanda. Multo enim 
congruentius ille qui regiam Christi personam max- 
ime commendavit, per leonem significatus accipitur. 
Unde et in Apocalypsi cum ipsa tribu regia leo 
commemoratus est, ubi dictum est: Vicit Leo de 
tribu Juda. Secundum Matthzum enim et magi 
narrantur venisse ab oriente ad regem querendum, 
et adorandum, qui eis per stellam natus apparuit, 
et ipse rex Herodes regem Christum formidat infan- 

tem, atque ut eum possit occidere, tot parvulos 
necat. Quod autem per vitulum Lucas significatus 
sit propter maximam victimam sacerdotis, neutri 
dubitaverunt. Ibi enim a sacerdote Zacharia incipit 
sermo narrantis. Ibi cognatio Marize et Elisabet 
commemoratur. Ibi sacramenta primi sacerdotii in 
infante Christo impleta narrantur. Et quacunque 
alia possunt diligenter adverti, quibus appareat 
Lucas intentionem circa personam sacerdotis ha- 
buisse. Marcus vero qui neque stirpem regiam 
neque sacerdotalem vel cognationem vel consecra- 
tionem narrare voluit, et tamen in eis versatus osten- 
ditur que homo Christus operatus est, tantum 
hominis figuram in illis quatuor animalibus signifi- 
casse videtur. Hzec autem animalia tria sive leo 
sive homo sive vitulus in terra gradiuntur. Unde 
isti tres evangelistee in his maxime occupati sunt, 
quze Christus in carne operatus est, et que praecepta 
mortalis vite exercende carnem portantibus tradi- 
dit. At vero Joannes supra nubila infirmitatis 
humane velut aquila volat, et lucem incommutabilis 
veritatis acutissimis atque firmissimis oculis cordis 
intuetur. Hee beati Augustini pauca de pluribus 
excerpta testimonia ad repellendam querulorum 
calumniam epistole prefationis inserui, que et 
prisco nostro operi (ut dictum est) tutelam defen- 
sionis exhibeant, et praesenti signaculum non igno- 
bile preefigant. Orantem pro nobis sanctam_pater- 
nitatem vestram gratia superni adjutoris conservare 
atque ad defensionem ecclesiz suze sancte semper 
corroborare dignetur. 

LIBER PRIMUS. 


Bratus evangelista Lucas de omnibus que ccepit 
Jesus facere et docere usque in diem qua assumptus 
est sermonem facturus, primo eorum qui falsa de 
illo scripsere redarguere curavit audaciam. Lectorem 
yidelicet tacite admonens, ut non solum que preedi- 
cat 1pse sequenda, verum que aliter sonuerint, nove- 
rit penitus esse detestanda. Et ne errorum forte in- 
firmis oriretur occasio, superflua passim scribentium 
lectionem prorsus aversandam. Neque enim de om- 
nibus generaliter, sed de quibusdam speciali fidei 
vel scientiz virtute preeditis dici potuit, Et si mor- 
tiferum quid biberint, non eos nocebit. Sic ergo 
incipit Lucas, 

Cap. 1. Quoniam quidem multi conati sunt, &c.] 
Quo manifestissime procemio significat eam sibi 
maxime causam evangelii fuisse scribendi, ne pseudo- 
evangelistis facultas esset falsa praedicandi, qui, ut 
eorum hodieque monumenta testantur, sub nomine 
apostolorum perfidiz conati sunt inducere sectas. 
Denique nonnulli Thome, alii Bartholomei, quidam 
Matthiee, aliqui etiam duodecim apostolorum titulo 
reperiuntur falso sua scripta preenotasse: sed et Basi- 
lides atque Apelles, quorum unus trecentos sexa- 
ginta quinque ccelos, alter duos invicem contrarios 
deos inter alia nefanda dogmatizabant, evangelia sui 
nominis errore foeda reliquisse. Inter que notan- 
dum, quod dicitur evangelium juxta Hebrezeos, non 
inter apocryphas, sed inter ecclesiasticas numeran- 
dum historias: nam et ipsi Sacre Scripture inter- 
preti Hieronymo pleraque ex eo testimonia usur- 
pare, et ipsum in Latinum Grzcumque visum est 

transferre sermonem. Falsa vero evangelia, Lucas 
prima mox prefatione refellit: quoniam quidem 
multi (inquit) conati sunt ordinare narrationem : 
multos videlicet eos non tam numerositate, quam 
hereseos multifariz diversitate connumerans, qui 
non Spiritus Sancti munere donati, sed vacuo labore 
conati magis ordinarint narrationem, quam histori 
texerint veritatem, ideoque aliis complendum opus 
in quo frustra sudavere reliquerint. Illis nimirum, 
qui cum sint quatuor, non tam quatuor evangelia, 
quam unum quatuor librorum varietate pulcherrima 
consonum ediderunt. Ediderunt enim sicut tradi- 
derunt illis qui ab initio ipsi viderunt, et ministri 
fuerunt sermonis. Qua sententia non soli Lucas et 
Marcus, qui presentem in carne Dominum non 
viderant, atque ideo que scriberent auditu discere 
debebant, verum Matthzus quoque et Joannes 
apostoli sunt designati: et ipsi enim in multis que 
scriberent ab iis qui infantiam, puecritiam, genealo- 
giamque ejus scire et gestis interesse potuerant, 
audire opus habebant. Quod autem visum etiam 
sibi scribere dicit, non quasi a se sibi visum, sed 
Spiritu Sancto instigante, sibi quoque visum signi- 
ficat. Juxta quod in epistola sua dicunt apostoli, 
Visum est enim Spiritui Sancto et nobis: cujus 
nimirum gratia geritur, ut id quod bonum est, nobis 
etiam bonum videatur. Et assecutum quidem se 
non pauca dicit, sed omnia. Verum assecuto omnia 
visum est scribere non omnia, sed de omnibus que 
ad fidem legentium confirmandam crederet idonea, 
quia nec ipse mundus, si scriberentur, caperet omnia. 
Unde etiam consulto nonnulla que ab aliis sunt 
dicta preterit, ut multifaria in evangelio gratia re- 
fulgeret, et propriis quibusdam singuli libri myste- 
riorum gestorumque miraculis eminerent. Theophilus 
interpretatur amans Deum, vel amatus a Deo. Quis- 

quis ergo amat Deum, sive a Deo se desiderat amari, 
ad se scriptum putet evangelium, et ut sibi datum 
munus, sibique commendatum pignus conservet. Ne 
videlicet acceptam verbi pecuniam, vel tinea dilace- 
rationis heretic, vel sordid cupiditatis erugo 
devastet: non autem novorum quorumlibet eidem 
Theophilo et velut ignotorum ratio pandenda, sed 
eorum de quibus eruditus est verborum promittitur 
veritas exprimenda: scilicet ut quo quid ordine de 
Domino vel a Domino gestum dictumve sit, agnos- 
cere queat. Neque enim qui perfectus esse cupit, 
solummodo in Christum credere, sed et fidem per- 
petuz divinitatis, et temporanee dispensationis illis 
debet ordinem nosse. | 

Cap. 11. Fuit in diebus Herodis regis Judee sacer- 
dos quidem nomine Zacharias, &c.| Sacrosancta prze- 
cursoris Domini nobilitas non solum a parentibus, 
sed etiam a progenitoribus gloriosa descendit, qua- 
tenus adventus illius fidem non subita inspiratione 
conceptam, verum avita magis propagatione suscep- 
tam liberius predicaret. Et quoniam quidem Aaron 
primi in lege pontificis cunctis est nota dignitas, di- 
cendum paucis de Abia. Cum David rex et propheta 
magna devotione peteret, ut inveniret tabernaculum 
Deo Jacob, Dominus autem magis hoc a Salomone 
fieri decerneret, atque ideo David eidem Salomoni 
omnia que ad impensas domus pertinebant przpa- 
raret, ipsius quoque domus per singula mensuras, et 
descriptionem daret, ut crescente extrinsecus statu 
culture, etiam devotionis interius culmen augesceret, 
divisionem nihilominus sacerdotalium Leviticorum- 
que graduum in omnia opera domus Domini distri- 
buit. Erant enim principes sanctuarii, et principes 
Dei, id est, summi sacerdotes, tam de filiis Eleazar 
quam de filiis Ithamar: quorum vices secundum 
ministeria sua, ut ingrederentur domum Dei, viginti 

quatuor sortibus distinxit, in quibus Abia familiam, 
de qua Zacharias ortus est, sors contigit octava. 
Diyisit enim utrasque inter se familias sortibus, 
unam domum que ceteris preerat, Eleazar, et alte- 
ram domum que sub se habebat ceteros, Ithamar. 
Lege verba dierum, sed et Antiquitatum Josephi 
librum septimum, ubi statutum refert, ut utraque 
generatio juxta ordinem sortitionis ministraret Deo 
per dies octo a sabbato usque ad sabbatum. Ubi 
etiam de tribu Levitarum viginti quatuor partes 
factas asserit, ut ipsi quoque eodem modo sortiti, 
juxta morem sacerdotum, octonis diebus ministrarent. 
Non autem frustra primus novi testamenti preco in 
octave sortis vice nascitur, quia sicut septenario 
seepe numero propter sabbatum vetus testamentum, 
sic novum aliquotiens octonario propter sacramen- 
tum vel Dominicz vel nostre resurrectionis expri- 
mitur. Unde quia non aliter quam per observan- 
tiam utriusque testamenti regni ccelestis aula pene- 
tratur, recte et in templo Salomonis mysticus quin- 
decim graduum ascensus fuisse narratur. Et is qui 
ad Dominum in ttribulatione clamans exauditur, 
totidem graduum psalmis ad superna perducitur, quo 
tandem in atriis domus Dei positus, audire possit, 
Benedicat te Dominus ex Sion. Tempus quoque 
Herodis alienigenz videlicet regis etiam ipsum Domi- 
nico attestatur adventui. Praedictum namque fuerat, 
quia non deficiet princeps ex Juda, neque dux de 
femoribus ejus, donec veniat qui mittendus est: ex 
quo enim patres Aigypto exierunt, sue gentis judi- 
cibus usque ad Samuel prophetam, ac deinde regibus 
usque ad transmigrationem Babylonize regebantur. 
Post reditum vero de Babylone, per pontifices rerum 
summa gerebatur, usque ad Hyrcanum regem simul 
et pontificem, quo fratris invidia multis calamitatibus 
vexato, et ad ultimum ab Herode (cujus patrem ipse 

de ignobili advena, hoc est genere Idumzo, sublimem 
fecerat et civem) vi fraudis interempto, Judzz reg- 
num ipsi Herodi jussu Cesaris Augusti traditur 
gubernandum: cujus tricesimo primo anno, juxta 
prophetiam supradictam, qui mittendus erat, advenit. 

Erant autem justi ambo ante Deum, &c.| Bene 
justi ante Deum. Non enim omnis qui justus ante 
hominem, justus est ante Deum. Aliter vident ho- 
mines, aliter videt Deus: homines in facie, Deus in 
corde: et ideo fieri potest ut aliquis, affectata boni- 
tate populari, justus videatur mihi, justus autem 
ante Deum non sit, si justitia non ex mentis simpli- 
citate formetur, sed adulatione simuletur. Beatus 
autem ille qui in conspectu Dei justus est. Beatus 
ille de quo Dominus dignatur dicere, Ecce vere 
Israelita, in quo dolus non est. Verus enim Israe- 
lita qui Deum videt, et videri se novit a Domino, et 
ipsi exhibet occulta cordis. 

Incedentes (inquit) in omnibus mandatis, &c.| Prius 
mandatum, secunda est justificatio. Cum enim man- 
datis ccoelestibus obedimus, in mandatis incedimus 
Domini. Cum judicamus, et congrue judicamus, 
tenere Domini justificationes videmur. Plena igitur 
laudatio, que genus, mores, officlum, factum, judi- 
cium comprehendit. Genus in majoribus, mores 
in zequitate, officium in sacerdotio, factum in man- 
dato, in justificatione judicium: quodque addidit, 
Sine querela, hoc est, quod apostolus ait, Provi- 
dentes bona, non tantum coram Deo, sed etiam 
coram hominibus. Et Ecclesiastes, Ne sis (inquit) 
multum justus. Quia plerumque justitia durior 
hominum querelam provocat. Quez vero temperata 
est, ipsa suze dulcedinis gratia etiam invidiz queri- 
moniam vitat. | 

Et non erat illis filius, eo quod esset Elizabeth ste- 
rilis, &c.| Divinitus est procuratum ut provectz 
etatis diuque conjugi fructu privatis Joannes paren- 

tibus nasceretur, quatenus inopinato prolis ortu et 
ipsos donum gratius afficeret, et cateros miraculi 
stupor futuri prophete pararet auditui. Denique 
posuerunt omnes qui audierant in corde suo di- 
centes, Quid putas puer iste erit ? 

Factum est autem cum sacerdotio fungeretur in 
ordine vicis sue, &c.| Per Moysen quidem Dominus 
unum constituit summum sacerdotem, cui mortuo 
unum per ordinem succedere jussit, et hoc ad David 
usque tempora servatum est, a quo plures fieri (ut 
diximus) Domino nihilominus agente decretum est, 
qui vicissim ministrantes, tempore vicis sue singuli 
castimoniz studerent, domumque suam omnino non 
tangerent. Unde nune Zacharias in ordine vicis 
sue sacerdotio functus asseveratur. 

Sorte eatit ut incensum poneret ingressus in templum 
Domini, &c.| Non nova nunc sorte lectus est, cum 
incensum esset adolendum, sed prisca tunc sorte 
prelectus, cum primo ex ordine sui pontificatus in 
vicem Abia succederet. Incensum autem in sancta 
sanctorum a pontifice deferri, expectante extra tem- 
plum omni populo, decima die septimi mensis est 
jussum : et hance diem expiationis, sive propitiationis 
vocari, que apud nos ob varium lune discursum a 
qua menses computant Hebreei, modo in Septem- 
brem mensem, modo incidit in Octobrem: quia sci- 
licet mensis quo Pascha geritur, et ordine condi- 
tionis, et edicto legis anni principium tenet, dicente 
Domino ad Moysen, Mensis iste vobis principium 
mensium, primus erit in mensibus anni. Decima 
die mensis hujus, tollat unusquisque agnum, &c. 
Hujus autem diei apostolus ad Hebrzos scribens, 
ita meminit: In prius quidem tabernaculum semper 
introibant sacerdotes sacrificiorum officia consum- 
mantes, in secundum autem semel in anno solus 
pontifex non sine sanguine quem offert, &c. quibus 
diei hujus mysterium pandens Jesum ostendit ponti- 

ficem esse verum, qui consummatis officii sui diebus, 
hoc est, impleta dispensatione carnis In sanguine pro- 
prio, coeli secreta subiit, ut propitium nobis faceret 
Patrem, et interpellaret pro peccatis eorum qui ad- 
huc pre foribus orantes expectant, et diligunt adven- 
tum ejus. Pulchre igitur ea die descensio ejus per 
angelum nunciatur, qua ejus per legem ascensio 
figurabatur. Quia qui descendit, ipse est et qui 
ascendit: et ut Psalmus ait, A summo ccelo egressio 
ejus, et occursus ejus usque adsummum ejus. Appa- 
ruit autem illi angelus stans a dextris altaris incensi. 
Bene angelus et in templo et juxta altare et a dex- 
tris apparet: quia videlicet et veri sacerdotis adven- 
tum, et mysterium sacrificii universalis, et ccelestis 
doni gaudium predicat: nam sicut per sinistram 
preesentia, sic per dexteram szpe bona przenuntian- 
tur eterna. Juxta quod in sapientie laude canitur, 
Longitudo dierum in dextera ejus; in sinistra illius 
divitize et gloria. 

Et Zacharias turbatus est, videns, &c.| Trementem 
Zachariam confortat angelus; quia sicut humane 
fragilitatis est spiritualis creature visione turbari, ita 
et angelicz benignitatis est paventes de aspectu suo 
mortales mox blandiendo solari. At contra daemo- 
nice est ferocitatis, quos sui przesentia territos sen- 
serit ampliori semper horrore concutere, que nulla 
melius ratione quam fide superatur intrepida. 

Kt uxor tua Elizabeth pariet tibi filium, &c.| De- 
precationem dicens, exauditam, partum continuo 
promittit uxoris. Non quod ille qui pro populo ob- 
laturus intraverat, relictis publicis votis pro accipi- 
endis filiis orare potuerit, preesertim quia nemo orat 
quod se accepturum desperat. Adeo autem ille jam 
suze ztatis et infeecundz conjugis memor nasci sibi 
filios desperabat, ut nec angelo hoc promittenti cre- 
deret: sed quod dicit, Exaudita est deprecatio tua, 

pro populi redemptione significat : quod vero adjun- 
git, Et uxor tua pariet tibi filum; ejusdem redemp- 
tionis ordinem pandit, quod videlicet natus Zachariz 
filius Redemptori illius populi przeconando sit iter 
facturus. Singularis autem meriti indicium datur, 
quoties hominibus a Deo vel imponitur nomen vel 
mutatur. Sic Abram, quia pater multarum gentium 
erat futurus, Abraham est vocatus. Sic Jacob, quia 
Deum yidit, Israel appellari meruit. Sic Josias rex 
ob eximie virtutis culmen, nominatus a Deo est 
multo antequam natus. Joannes ergo interpretatur 
in quo est gratia, vel Domini gratia. Quo nomine 
declaratur primo parentibus ejus gratiam, quibus de- 
crepitis filius nasceretur, esse donatam: deinde ipsi 
Joanni, qui magnus coram Domino futurus, et adhuc 
ex utero matris Spiritus Sancti sit munere ditandus : 
postremo etiam filiis Israel, quos ad Dominum Deum 
ipsorum erat conversurus, 

Et erit gaudium tibi et exultatio, &c.] Merito gau- 
det pater quod vel in senecta natum vel talis gratize 
acceperit filium: gaudent et alii, quibus inauditum 
eatenus regni ccelestis evangelizarit ingressum. Et 
notandum quod nato przcursore multi gaudent, nato 
autem Domino adnuntiat angelus gaudium magnum 
quod erit omni populo. Quia videlicet hic salutem 
multis praedicare, ille omnibus qui velint advenit 
donare. 

Erit enim magnus coram Domino, &c.| Magne co- 
ram Domino virtutis est praedicantem in deserto c- 
lestia gaudia terrenas ex integro sprevisse delicias : 
sed et hoc coram Domino magnum eminet, quamvis 
hominibus videatur esse despectum, quod is cui in 
natis mulierum major nemo est, lascivientis ob ludum 
puellz capite truncatus est: cujus ordinem magni- 
tudinis ipse qui proposuit angelus subsequenter ex- 
ponens, Kt vinum, inquit, et siceram non bibet. 


IN LUCA EVANG. CAP. 1. 28] 


Sicera interpretatur ebrietas, quo vocabulo Hebrei 
omne quod inebriare potest poculum, sive de pomis, 
sive de frugibus, seu de qualibet alia materia confec- 
tum significant. Proprium vero in lege Nazarenorum 
erat vino et sicera tempore consecrationis abstinere. 
Unde Joannes, Sampson, et Hieremias, czeterique 
tales, ut semper Nazareni, id est, sancti manere pos- 
sint, semper his abstinere satagunt. Decet enim vas 
coelesti gratize mancipatum, a seculi inlecebris casti- 
garl, nec vino, in quo est luxuria, inebriari eum qui 
musto Spiritus Sancti desiderat impleri. Unde recte 
cui vini ebrietas tollitur, Spiritus gratia cumulatur. 
Qua se tunc (ut preedictum erat) ipse repletum mon- 
stravit, cum intrante beata Maria, in utero genitricis 
exultavit, et praecursionis suze cognoscens officium, 
Domini quantum adhuc potuit evangelizavit ad- 
ventum. 

Kt multos filiorum Israel convertet ad Dominum 
Deum ipsorum, &c.| Cum Joannes, qui Christo testi- 
monium perhibens in ejus fide populos baptizabat, 
dicitur filios Israel ad Dominum Deum ipsorum con- 
vertisse, patet profecto Christum esse Dominum 
Deum Israel. Si autem Christus est, immo quia 
Christus est Dominus Deus Israel, desinant Arriani 
Christum Dominum Deum esse negare. Erubescant 
Fotiniani Christo ex virgime principirum dare. Ces- 
sent Manichei alium populi Israel, atque alium 
Christianorum Deum ecredere. Et quia Joannes 
preecedere ante illum dicitur, videant sternum ante 
secula Deum post hominem in seculis natum, ideo- 
que a suo precursore modo virum post se venturum, 
modo Dei Filium esse nominatum. Qui bene in 
spiritu et virtute Eliz pracedere dicitur, quia sicut 
ille preco venturus Judicis, ita hic preeco factus est 
Redemptoris. Unde et conversatione prorsus simil- 
lima ambo deserta secuti, victu frugi, vestitu inculti, 

cinctu sunt despecti. Ambo regis et reginze vaesa- 
niam tolerant. Ile Jordanem ccelum petiturus divi- 
sit: hic ad lavacrum salutare quo celum petatur, 
homines conyertit. Hic cum Domino versatur in 
terris, ille cum eo manifestatur in gloria. 

Ut convertat corda patrum in filios, &c.| Corda pa- 
trum in filios convertere est spiritualem sanctorum 
antiquorum scientiam populis praedicando infundere. 
Prudentia vero justorum est non de legis operibus 
‘ustitiam preesumere, sed ex fide salutem quezerere. Ut 
quamyis in lege positi legis jussa perficiant, gratia se 
tamen Dei per Christum salvandos intelligant. Jus- 
tus enim ex fide vivit. Et Petrus de jugo legis ait, 
Quod neque patres nostri, neque nos portare potui- 
mus, sed per gratiam Domini Jesu credimus salvari, 
quemadmodum et illi: qua prudentia quia diutius in- 
creduli et per Joannem imbuti et per Eliam sunt 
imbuendi, recte he sententia, que per angelum de 
Joanne dicta est, iisdem peene syllabis est de Elia per 
Malachiam preedicta: Parate (inquit) Domino ple- 
bem perfectam. Quia enim Zachariam pro plebe 
supplicantem dixerat exauditum, docet quo ordine 
plebs eadem salvari et perfici debeat, ad pradicatio- 
nem videlicet Joannis poenitendo et credendo in 
Christum. 

Et dixit Zacharias ad angelum, Unde hoc sciam ? 
&c.| Ob altitudinem promissorum hesitans signum 
quo credere valeat inquirit, cui sola angeli visio vel 
allocutio pro signo sufficere debuerat. Unde meri- 
tam diffidentize tacendo poenam luit, cui taciturnitas 
eadem et signum fidei quod queesivit, et infidelitatis 
esset poena quam meruit. 

Et respondens angelus dixit ei, Ego sum Gabriel, 
&c.] Vult intelligi quod si homo talia promitteret, 
impune signum flagitare liceret: at cum angelus 
promittat, jam dubitari non deceat: datque signum 

quod rogatur, ut qui discredendo locutus est, jam 
tacendo credere discat. Ubi notandum quod angelus 
se et ante Deum adstare, et ad evangelizandum Za- 
chariz missum esse testatur: quia et cum ad nos 
veniunt angeli, sic exterius implent ministerium, ut 
tamen nunquam desint interius per contemplatio- 
nem. Kt mittuntur igitur et adsistunt, quia et si 
circumscriptus est angelicus spiritus, summus tamen 
spiritus ipse qui Deus est, circumscriptus non est. 
Angeli itaque et missi ante ipsum sunt, quia quolibet 
missi veniunt, intra ipsum currunt. 

ki erat plebs expectans Zachariam, &c.| Hoe est 
quod dixi, quod vicis sue tempore pontifices, templi 
tantum officiis mancipati non solum a complexu 
uxorum, sed ab ipso quoque domorum suarum absti- 
nerent ingressu. Ubi nostri temporis sacerdotibus, 
quibus semper altari servire jubetur, perpetuo ser- 
vandee castitatis exemplum datur. Quia enim tunc 
sacerdotalis ex stirpe Aaron successio quzrebatur, 
necessario tempus substituendze soboli procurabatur. 
At quia nunc non carnalis successio, sed perfectio 
spiritualis inquiritur, consequenter sacerdotibus ut 
semper altari queant adsistere, semper ab uxoribus 
continendum, semper castitas observanda preecipitur. 

Post hos autem dies concepit Elizabeth uxor ejus. | 
Post dies videlicet officit Zacharize completos. Hujus 
sacratissimee conceptionis Joannes Constantinopoli- 
tanz urbis antistes mentionem faciens, Gesta sunt 
heec, inquit, mense Septembri, octavo kalendas Oc- 
tobris incipiente luna undecima, quando oportebat 
Judeos jejunium scenopegiz celebrare: et inven- 
tum est ipsa die octava kalendarum Octobrium esse 
eequinoctium, in qua est inchoatio noctis major quam 
lucis. Illum enim oportet crescere, inquit, me au- 
tem minui. Minorata etenim fuerat lux a tenebris, 
cum Judzi secundum legem et prophetiam sacrificia 

Deo offerebant: in qua et Joannes conceptus est. 
Hec sunt enim que ante pro peccatis populi offere- 
bantur, que jam cessare oportebat, cum Joannes, id 
est, Baptistes, conciperetur. Et ideo Zacharias pater 
ejus, sacerdos Judzorum, emutuit, quia jam cessare 
et emutescere oportebat sacrificia eorum que pro 
peccatis populi offerebantur. Veniebat enim solus 
sacerdos, qui de agno suo proprio immolato sacri- 
ficium Deo pro peccatis omnium offerret: quibus 
beati Joannis verbis educemur prima mox die post 
diem expiationis mutationem tunc sacerdotalis vicis 
esse celebratam, ideoque in hac precursoris Domini 
conceptionem fieri: quze non frustra dies jejuniorum 
et afflictionis est ab angelo przedicta, quia per ipsum 
erat hominibus afflictio poenitentize przedicanda. 

Et occultabat se mensibus quinque, dicens, &c.] 
Quanta sanctis cura sit, ne quid turpe de quo eru- 
bescere debeant admittant, ostendit Elizabeth, que 
et de ipsis quee accipere cupiebat donis erubescit, et 
licet de ablato gaudeat opprobrio sterilitatis, de partu 
tamen anilis verecundatur etatis. Sed pudet onus 
matris, quamdiu latet honor prolis: nam que occul- 
tabat se, quia conceperat filium, jam intrante beata 
Dei genitrice clamosa exultavit, quia paritura erat 
prophetam. Allegorice autem per Zachariam sacer- 
dotium Judzorum, per Elizabeth potest lex ipsa de- 
signari, qu sacerdotum doctrinis exercita, quasi 
auxilio virili fulta, spirituales Deo filios gignere 
debebat, sed quasi ob sterilitatis injuriam minime 
valebat. Non quia non multi et ante legem et in 
lege perfectissime vite fuerint, sed quia neminem ad 
perfectum adduxit lex, que regnum ccelorum rese- 
rare, nisi Christo preecedente, non potuit. Bene au- 
tem dicitur, quod erant justi ambo ante Deum: quia 
sicut bona est lex, et mandatum sanctum et justum 
et bonum, ita etiam sacerdotium legale pro dispen- 

satione temporis illius sanctum, bonum, et justum 
est: et quod sequitur, quia ambo processissent in 
diebus suis, ita potest exponi, quod legali devotioni 
quasi adolescentia vel juventus ipsius Moysi tempo- 
ribus et deinceps effloruerit, incumbente autem Sal- 
vatoris adventu, dira eam senectus incurvaverit, 
quando et sacerdoti ordo per ambitiones et conten- 
tiones pontificum confusus, et ipsa lex per Phari- 
seorum traditiones discissa, minus habilis est ad 
gionendum Deo filios effecta. Ingreditur ergo Za- 
charias templum, quia sacerdotum est intrare in 
sanctuarium Dei, et intelligere novissima myste- 
riorum celestium. Orat foris multitudo, quia qui 
secreta queeque et mystica penetrare sublimiter ne- 
queunt, doctiorum necesse est monitis humiliter in- 
tendant. Dum vero Zacharias altari thymiama im- 
ponit, nasciturum Joannem cognoscit: quia dum 
doctores ampliori flamma divine lectionis inardes- 
cunt, gratiam Dei per Jesum Christum venturam, et 
de interiori literarum medulla, quasi de vulva Eliza- 
beth, prodituram esse reperiunt: et hoc bene per 
angelum, quia et lex est ordinata per angelos in 
manu Mediatoris. Sed qui audita credere dissimu- 
lat, silentii poena multatur, quia mutus est qui non 
sensum literis intelligit inesse spiritualem. Nec ta- 
lis jam verba dare populo quasi magister novit, sed 
quasi verbi et rationis expers, tacitis (ut ita dicam) 
nutibus innuit. Quale tunc erat sacerdotium Judeo- 
rum, cum nec rationem sacrificiorum, nec dicta cu- 
raret scire prophetarum. Muto ergo permanente Za- 
charia concipit Joannem Elizabeth, quia non intel- 
ligant licet pontifices distinctionem fidei, Phariszi 
amittant et scribee, ita ut nec ipsi intrent nec audi- 
tores suos intrare permittant, interiora tamen legis 
Christi sacramentis abundant: et bene conceptum 
suum Elizabeth quinque mensibus occultat, sive quia 

ipse legifer Moyses quinque libris mysteria Christi 
parabolatim designat, seu quia tota veteris instru- 
menti series eandem Christi dispensationem in quin- 
que mundi etatibus per sanctorum facta vel dicta 
preefigurat: et ideo quia Christi incarnatio vel sexta 
eetate szeculi futura, vel ad impletionem legis erat 
profutura, recte sexto mense concepti Joannis missus 
ad Mariam angelus nasciturum nuntiat Salvatorem, 
ut sequens ex ordine lectio demonstrat. 

Cap. 111. In mense autem sexto, missus est angelus 
Gabriel, &c.] Idcirco angeli privatis nominibus cen- 
sentur, ut signetur per vocabula etiam in operatione 
quid valeant: neque etenim in illa sancta civitate, 
quem de visione omnipotentis Dei plena scientia 
perfecit, idcireo propria nomina_ sortiuntur, nec 
eorum persone sine nominibus sciri non possint: 
sed cum ad nos aliquid ministraturi veniunt, apud 
nos etiam nominaa ministeriis trahunt. Ad Mariam 
ergo virginem Gabriel mittitur, qui Dei fortitudo 
nominatur. Illum quippe nuntiare veniebat, qui ad 
debellandas aereas potestates humilis apparere dig- 
natus est. De quo per Psalmistam dicitur, Domi- 
nus fortis et potens, Dominus potens in prelio. Et 
rursum, Dominus virtutum ipse est rex gloriz. Per 
Dei ergo fortitudinem nuntiandus erat, qui virtutum 
Dominus et potens in prelio, contra potestates 
aereas ad bella veniebat. Mensem autem sextum, 
Martium intellige, cujus vicesimo et quinto die 
Dominus noster et conceptus traditur et passus, 
sicut et vicesimo quinto die mensis Decembris natus : 
quod si vel hoc hodie (ut nonnulli arbitrantur) 
eequinoctium vernale, vel illo solstitium brumale 
fieri credamus, convenit utique cum lucis incre- 
mento concipi vel nasci eum qui illuminat omnem 
hominem venientem in mundum. At si quis ante 
Dominic nativitatis et conceptionis tempus lucem 

vel crescere, vel tenebras superare convicerit, dici- 
mus et nos quia et Joannes tune ante faciem adven- 
tus ejus regnum celorum evangelizabat, et nunc 
quoque preedicatoribus imperatur, Iter facite ei qui 
ascendit super occasum. Cur autem Joannes circa 
eequinoctium autumnale conceptus, circa solstitium 
zestivum sit natus, docet ipse, qui vel ex sua vel ex 
veteris testamenti (ut multi autumant) persona loqui- 
tur, [llum oportet crescere, me autem minui. 

Ad virginem desponsatam viro, cui nomen erat 
Joseph, &c.| Multas ob causas Salvator non de sim- 
plici virgine, sed de sponsa voluit nasci. Primo 
videlicet, ut per generationem Joseph, cujus Maria 
cognata erat, Mariz quoque nosceretur origo: 
neque enim moris est Scripture, foeminarum genea- 
logiam texere: nam et de utroque potest intelligi, 
quod dicitur de domo David. Deinde, ne velut 
adultera lapidaretur a Judzeis, malens aliquos de suo 
ortu, quam de pudore dubitare parentis. Simul et 
virginibus impudicis occasionem tollens, ne matrem 
quoque Salvatoris dicerent falsis suspicionibus infa- 
matam. Tertio, ut in Algyptum fugiens et inde 
rediens haberet solatium viri, qui integerrime vir- 
ginitatis custos pariter ac testis existeret. Quarto, 
ne partus ejus diabolo pateret: qui si eum de virgine 
natum cognosceret, forsitan quasi czteris hominibus 
eminentiorem morti tradere timeret. Maria autem 
Hebraice stella maris ; Syriace vero, domina vocatur, 
et merito, quia et totius mundi Dominum, et lucem 
seeculis meruit generare perennem. 

Et imgressus angelus ad eam, divit, Ave gratia 
plena, &c.| Bene gratia plena vocatur, que nimirum 
eratiam quam nulla alia meruerat, adsequitur, ut 
ipsum videlicet gratiz concipiat et generet auc- 
torem. 

— Que cum audisset, turbata est in sermone ejus, &c.| 
it 

Disce virginem moribus, disce virginem verecundia, 
disce virginem oraculo, disce mysterio. Trepidare 
virginum est, et ad omnes viri ingressus pavere, 
omnes viri affatus vereri. Discant mulieres, pro- 
positum pudoris imitari. Sola in penetralibus quam 
nemo virorum videret, solus angelus reperit, sola 
sine comite, sola sine teste, ne quo degeneri depra- 
varetur affectu, ab angelo salutatur. Disce, virgo, 
verborum vitare lasciviam. Maria etiam salutatio- 
nem angeli verebatur. Erat tamen cogitans, inquit, 
qualis esset haec salutatio: et ideo cum verecundia, 
quia pavebat: cum prudentia, quia benedictionis 
novam formulam mirabatur, que nusquam lecta est, 
nusquam ante comperta. 

Et ait angelus ei, Ne timeas, &c.| Quam salutatione 
insolita, utpote que ei soli servabatur, viderat tur- 
batam, quasi familiarius notam vocans ex nomine, 
ne timere debeat jubet. Et quia gratia plenam 
vocaverat, eandem gratiam et astruit plenius, et 
uberius explicat, dicens : 

Ecce concipies in utero, &c.| Jesus Salvator, sive 
salutaris, interpretatur: cujus sacramentum nominis 
adloquens Joseph angelus exposuit: Ipse enim, in- 
quiens, salvum faciet populum suum a peccatis 
eorum. Non ait, populum Israel, sed populum 
suum, hoc est, in unitatem fide ex praputio et 
circumcisione vocatum, quibus ex diversa parte 
congregatis fieret unus pastor et unum ovile. 

Hic erit magnus, et filius Altissimi vocabitur, &c.] 
Dictum est et de Joanne, quod erit magnus: sed ille 
quasi homo magnus, hic quasi Deus magnus. Ile 
enim magnus coram Domino, hic autem erit magnus, 
inquit, et filius Altissimi vocabitur. Idem ergo 
fillus Altissimi qui in utero virginali conceptus et 
natus est. Idem homo in tempore, creatus ex 
matre, qui Deus est ante tempora natus ex Patre, 

Si autem idem homo qui Deus est, omittat Nestorius 
hominem tantum dicere ex virgine natum, et hunc 
a verbo Dei non in unitatem personz, sed in socie- 
tatem inseparabilem esse receptum. Alioquin non 
unum Christum verum Deum et hominem, sed duos 
(quod dici nefas est) asserere, ac per hoc non trini- 
tatem, sed quaternitatem predicare convincitur. 
Catholica autem fides sicut unum quemlibet homi- 
nem carnem et animam, ita hominem et verbum 
unum Christum rectissime confitetur: juxta quod et 
angeli verba significant, que dandam illi sedem 
David patris ejus asseruerant. Qui enim eundem 
ipsum patrem habere David, quem filium Altissimi 
vocari pronuntiat, in duabus utique naturis unam 
Christi personam demonstrat. Accepit autem sedem 
David, ut nimirum gentem, cui David quondam et 
filii ejus temporalis regni gubernacula preebuerunt, 
ipse perpetuum vocaret ad regnum, quod eis para~ 
tum est ab origine mundi. 

Et regnabit in domo Jacob in eternum, &c.| Et 
KEsaias ait, Multiplicabitur ejus imperium, et. pacis 
non erit finis; super solium David, et super reg- 
num ejus, ut confirmet illud et corroboret in judicio 
et justitia. Non dixit in acquisitione gloriz gaza- 
rumque terrestrium, non in victoria gentium pluri- 
marum, urbiumque debellatione superbarum, sed 
in judicio et justitia. Per hec enim regnum Christi 
et in singulis quibusque fidelibus, et in universa per 
orbem multiplicatur pariter et confirmatur ecclesia. 
Domum namque Jacob totam ecclesiam dicit, que 
vel de bona radice nata, vel cum oleaster esset, 
merito tamen fide1 in bonam est inserta olivam. 
Quam post triumphum passionis alloquens Salvator 
ait, Qui timetis Dominum, laudate eum; universum 
semen Jacob, magnificate eum. Non autem ideo 
futuri temporis verbis magnus extiturus Jesus Altis- 

simi vocandus, sceptrum Dayid accepturus, et in 
domo Jacob regnaturus asseritur, quia juxta quod 
heeretici sapiunt atque a veritate desipiunt, Christus 
ante Mariam non fuerit, sed quod homo assumptus 
in Deum clarificatus est ea claritate quam Verbum 
Dei habuit priusquam mundus esset apud Patrem, 
hoc est, ut idem filii nomen eandem Christi per- 
sonam, homo cum Deo plenus gratia et veritate 
sortiretur. 

Dixit autem Maria ad angelum, Quomodo fiet istud, 
&c.?| Propositum suze mentis reverenter exposuit, 
vitam videlicet virginalem se ducere decrevisse. 
Que quia prima feeminarum tante se virtuti man- 
cipare curavit, jure singulari pre ceteris foeminis 
beatitate meruit excellere. CQuomodo, inquit, fiet 
istud? Non ait, Unde hoc sciam? sed, quomodo 
fiet ? inquit, quoniam virum non cognosco. Ordinem 
videlicet obsequii cui subdatur inquirens, non autem 
signum cui credat flagitans. Neque enim decebat 
electam generando Deo virginem dubiam diffidentia 
sed prudentia cautam existere, quia nec facile pote- 
rat homo nosse mysterium, quod in Deo manebat 
a seculis absconditum. Quia ergo legerat, Ecce 
virgo in utero habebit et pariet filium, sed quo- 
modo id fieri posset, non legerat, merito credula iis 
quze legerat, sciscitatur ab angelo, quod in propheta 
non inyenit. 

Et respondens angelus dixit ei, Spiritus Sanctus 
superveniet in te, &c.| Non virili, inquit, quod non 
cognoscis semine, sed Spiritus Sancti quo impleris 
opere concipies. rit in te conceptio, libido non 
erit. Concupiscentiz non erit estus, ubi umbram 
faciet Spiritus Sanctus. Verum in eo quod ait, Et 
virtus Altissimi obumbrabit tibi, potest etiam incar- 
nati Salvatoris utraque natura designari. Umbra 
quippe a lumine solet et corpore formari. Et cui 

obumbratur, lumine quidem vel calore solis quan- 
tum sufficit reficitur, sed ipse solis ardor, ne ferri 
nequeat, interposito vel nubiculo levi, vel quolibet 
alio corpore, temperatur. Beatz itaque virgini quia 
quasi pura homo omnem plenitudinem divinitatis 
corporaliter capere nequibat, virtus Altissimi obum- 
bravit, id est, incorporea lux divinitatis corpus in ea 
suscepit humanitatis. De qua pulchre propheta, Ecce 
Dominus, inquit, ascendit super nubem levem, et 
ingredietur Aigyptum, quod est dicere, Ecce verbum 
Dei Patri cozternum, lumenque de lumine ante 
seecula natum: carnem in fine szculorum atque 
animam nullo peccati pondere gravatam suscipiet, 
et de utero virginali tanquam sponsus de thalamo 
suo procedet in mundum. 

Ideoque et quod nascetur ex te sanctum, vocabitur 
Filius Dei.| Ad distinctionem nostre  sanctitatis, 
Jesus singulariter sanctus nasciturus asseritur. Nos 
quippe et si sancti efficimur, non tamen nascimur, 
quia ipsa nature corruptibilis conditione constringi- 
mur. Ut merito cum propheta gementes singuli 
dicamus, Ecce enim in iniquitatibus conceptus sum, 
et in delictis peperit me mater mea. Ille autem 
solus veraciter sanctus est, qui ut ipsam conditionem 
naturee corruptibilis vinceret, ex commixtione car- 
nalis copule conceptus non est. Sanctum (inquit) 
vocabitur Filius Dei. Quid hic dicis, Nestoriane, 
qui beatam Mariam Dei negans esse genitricem, 
apertam niteris Impugnare veritatem? Hece Deum 
dixit superventurum, Dei Filium nasciturum. Quo- 
modo ergo aut Dei Filius Deus non est, aut que 
Deum edidit quomodo O<ordéxoe, id est, Dei genitrix, 
non esse potest ? 

Et ecce Elizabeth cognata, &c.| Ne virgo se parere 
posse diffidat, accipit exemplum sterilis anus pari- 
ture, ut discat omnia Deo possibilia, etiam que na- 

ture ordini videntur esse contraria. Si quem vero 
movet quomodo beate Mariz cognatam dicat Eliza- 
beth, cum hec de domo David, illa de filiabus Aaron 
originem duxerit, animadvertat proavos earum liberis 
invicem nuptum traditis utramque tribum potuisse 
conjungere. Cui si hec expositio forte non suffece- 
rit contentiosius insistenti, quasi hoe contra inter- 
dictum legis fieri nequiverit, legat Exodum, ubi 
scriptum est, Accepit autem Aaron uxorem Elizabet 
filiam Aminadab sororem Naason, que peperit ei Na- 
dab, et Abiud, et Eleazar, et Ithamar. Videatque 
ante edictum legis, superna provisione sacerdotalem 
regali junctam jam fuisse progeniem. Ut videlicet 
Dominus Jesus Christus, qui secundum carnem verus 
rex et sacerdos erat futurus, ipsam quoque carnem de 
utraque, David scilicet et Aaron, stirpe susciperet. 
Unde et in hac utraque tribu chrisma per legem 
mysticum celebrabatur, Christi nimirum nominis 
pariter et generationis prenuncium. Et ipse David 
domum Dei ingrediens, panem sanctum et gladium 
quasi rex et sacerdos accepit. Illum videlicet de suo 
semine venturum preefigurans, qui et pro nostra 
libertate regis jure pugnaret, et pro nostra absolu- 
tione panem suz carnis offerret. 

Dixit autem Maria, Ecce ancilla, &c.) Quanta cum 
devotione humilitas, quz et angeli praemissum optat 
impleri, et seipsam que mater eligitur ancillam nun- 
cupat? apertissime insinuans quam nil sibi meriti 
vindicet, in eo quod Domini jussis obsecundet. Fiat 
(inquit) sine viri semine conceptus in virgine, nasca- 
tur de Spiritu Sancto integra carne sanctum, quod 
nascetur de homine matre sine homine patre, vocetur 
Dei Filius. 

Lt discessit ab illa angelus. Exsurgens autem Maria, 
&c.| Accepto virginis consensu mox angelus ceelestia 
repetit, illa petit montana. Festinat invisere Eliza- 

beth, non quasi incredula de oraculo, vel dubia de 
exemplo, sed ut leta pro voto, religiosa pro officio. 
Typicum pariter exemplum tribuens, quod omnis 
anima que verbum Dei mente conceperit, virtutum 
statim celsa cacumina gressu conscendat amoris, 
quatenus civitatem Juda, id est, confessionis et lau- 
dis arcem penetrare, et usque ad perfectionem fidei, 
spel, et caritatis, quasi tribus in ea mensibus valeat 
commorari. 

Et intravit in domum Zacharie, et salutavit Eliza- 
beth.| Disce, virgo, humilitatem Marie, ut et corpore 
casta et pectore possis esse devota. Visitat junior 
seniorem, salutat virgo uxorem. Decet enim ut quo 
castior virgo, eo sit humilior, et senioribus deferens, 
habitum castitatis praeconio commendet humilitatis. 
Aliter Maria ad Elizabeth, Dominus venit ad Jo- 
annem, hec ut _Spinitu Sancto repleatur, illus ut 
baptisma consecretur: majorumque humiliatio mi- 
norum est utique exaltatio. Denique sequitur, 

Et factum est ut audivit salutationem Marie Eliza- 
beth, &c.] Vide distinctionem, singulorumque verbo- 
rum proprietates. Vocem prior Elizabeth audivit, 
sed Joannes prior gratiam sensit. Illa naturze ordine 
audivit, iste exultavit ratione mysteri. Illa Maria, 
iste Domini sensit adventum. Ist gratiam loquun- 
tur, illi intus operantur, pietatisque mysterium ma- 
ternis adoriuntur profectibus, duplicique miraculo 
prophetant matres spiritu parvulorum. LExultavit 
infans, et repleta mater est: non prius mater re- 
pleta quam filius, sed cum filius esset repletus 
Spiritu Sancto, replevit et matrem. 

Et exclamavit voce magna, et dixit, Benedicta tu 
inter mulieres, &c.| Notandum quod przmissa de 
Christo prophetia non rerum tantum miraculis, sed 
et verborum proprietate completur. Iste est enim 
fructus qui David patriarche sub jurejurando pro- 

mittitur: De fructu ventris tui ponam super sedem 
meam. Simulque intuendum quod eadem voce Ma- 
ria ab Elizabeth, qua a Gabriele benedicitur, quate- 
nus et angelis et hominibus veneranda, et cunctis 
merito foeminis preeferenda monstretur. 

Et unde hoc mihi, ut veniat mater Domini mei ad 
me?| Non quasi nescia perquirit quod nimirum 
Sancti Spiritus esse cognoscit, se videlicet a matre 
Domini ad pignoris sui profectum salutari, sed mira- 
culi novitate perculsa, non hoc sui meriti, sed mune- 
ris fatetur esse divini. 

Ecce enim ut facta est vow salutations tue, &c.| 
Erubescebat Elizabeth onus parentis, quamdiu ne- 
sciebat mysterium religionis. Sed que occultabat 
se quia conceperat filium, jactare se coepit quia gene- 
rabat prophetam: et que ante erubescebat, bene- 
dicit, et que dubitabat ante, firmatur. Ecce enim 
(inquit) ut vox salutationis tue facta est in auribus 
meis, exultavit gaudio infans in utero meo. Itaque 
magna voce clamavit ubi Domini sensit adventum, 
quia religiosum credidit partum. Nulla enim causa . 
erat pudoris, ubi prophetee ortus, datz non affectate 
fidem generationis adscisceret. 

Et beata que credidit, quoniam perficientur ea, &c.] 
Vide non dubitasse Mariam sed credidisse, et ideo 
fructum fidei consecutam. Beata (inquit) que cre- 
didit. Et vere beata, que sacerdote preestantior. 
Cum sacerdos negasset, virgo correxit errorem. Nec 
mirum si Dominus redempturus mundum, operatio- 
nem suam inchoavit a matre: ut per quam salus 
omnibus parabatur, eadem prima fructum salutis 
hauriret ex pignore. Pariterque notandum quanta 
Khzabeth animum gratia Maria intrante ditavit, 
quem simul de preeterito, presenti, atque futuro, per 
prophetiz spiritum illustravit. Dicens enim, Beata 
quee credidisti, aperte indicat, quia verba angeli que 

dicta ad Mariam fuerant, per Spiritum agnovit. At- 
que subjungens, Perficientur ea que dicta sunt tibi a 
Domino, que etiam in futuro sequerentur previdit. 
Matrem vero Domini sui nominans, qui Redempto- 
rem humani generis in utero portare intellexit. 

Kit ait Maria, Magnificat anima mea Dominum, &c.] 
Tanto (inquit) me Dominus tamque inaudito munere 
sublimavit, quod non ullo lingue officio explicari, 
sed ipso vix intimi pectoris affectu valeat compre- 
hendi, et ideo totas anime vires in agendis gratiarum 
laudibus offero, totum in contemplanda magnitudine 
ejus cui non est finis quicquid vivo, sentio, discerno, 
gratulanter impendo, quia et ejusdem Jesu, id est 
salutaris, spiritus meus eterna divinitate leetatur, 
cujus mea caro temporali conceptione foetatur. Cui 
simile est illud Psalmistz, Anima autem mea exulta- 
vit in Domino, et delectabitur super salutari ejus. 
Et ipse enim patrem filiumque pari venerabatur 
amore. 

Quia respexit humilitatem ancille sue, &c.| Cujus 
humilitas respicitur, recte beata ab omnibus cogno- 
minanda gratulatur, sicut e contrario cujus superbia 
despectu condemnatur, Eve id est va sive calami- 
tatis nomine multata tabescit. Decebat enim ut 
sicut per superbiam prime nostre parentis mors in 
mundum intravit, ita denuo per humilitatem Mariz 
vitze introitus panderetur. 

Quia fecit mihi magna qui potens est, et sanctum 
nomen ejus.| Ad initium carminis respicit, ubi dic- 
tum est, Magnificat anima mea Dominum. Solet 
quippe anima illa cui Dominus magna facere digna- 
tur, dignis eum preconiis magnificare, et ad con- 
sortes ejusdem voti ac propositi potest cohortando 
dicere, Magnificate Dominum mecum, et exultemus 
nomen ejus invicem. Nam qui Dominum quem cog- 
novit quantum in se est magnificare et nomen ejus 

sanctificare contempserit, minimus vocabitur in regno 
celorum. Sanctum autem nomen ejus vocatur, quia 
singularis culmine potenti transcendit omnem crea- 
turam, atque ab universis que fecit, longe segrega- 
tur. Quod Greca locutione melius intelligitur, in 
qua ipsum verbum quod dicitur ayov quasi extra 
terram esse significat: cujus etiam nos imitatione 
pro modulo nostro segregari preecipimur ab omnibus 
qui non sunt sancti, nec Deo dedicati. Dicente Do- 
mino, Sancti estote, quia et ego sanctus sum. Qui- 
cunque enim se consecraverit, merito extra terram et 
extra mundum videbitur. Potest enim et ipse dicere, 
Super terram ambulantes conversationem in ccelis 
habemus. 

Et misericordia ejus in progenies et progenies, &c. | 
A specialibus se donis ad generalia Dei judicia con- 
vertens, totius humani generis statum describit, et 
quid superbi, quid humiles mereantur, quid fili Adee 
per liberum arbitrium, quid filii Dei sint per gra- 
tiam alternis versibus explicat. Non ergo, inquit, 
soli mihi fecit magna qui potens est, sed et in omni 
gente et progenie qui timet eum et operatur justi- 
tiam, acceptus est illi. 

Fecit potentiam in brachio suo, &c.| In brachio suo, 
in ipso Dei Filio significat. Non quod Deus Pater 
figura determinetur carnis humane, eique filius tan- 
quam membrum corporis hereat, sed quia omnia per 
ipsum facta sunt, ideo brachium Domini dictus est. 
Sicut enim tuum brachium per quod operaris, sic 
Dei brachium dictum est ejus verbum, quia per ver- 
bum operatus est mundum. Cur enim homo bra- 
chium ut aliquid operetur extendit, nisi quia non 
continuo sit quod dixerit? Si autem tanta potestate 
prevaleret ut sine ullo motu corporis sui quod dice- 
ret fieret, brachium ejus, verbum ejus esset. Cum 
ergo audivimus brachium Dei Patris esse Deum Fi- 

lium, non nobis obstrepat consuetudo carnalis, sed 
quantum illo donante possumus Dei virtutem et 
saplentiam cogitemus, per quam facta sunt omnia. 

Deposuit potentes de sede, et exaltavit humiles, &c.| 
Quod dixit, in brachio suo, et quod premisit, in pro- 
genies et progenies, his quoque a6 xovvov per sin- 
gula commata est adnectendum vyersiculis, quia 
videlicet per omnes seculi generationes et perire 
superbi et humiles ‘exaltari, pia justaque divine po- 
tentiz dispensatione non cessant. 

Suscepit Israel puerum suum, memorari misericor- 
die.| Pulchre puerum Domini appellat Israel, qui ab 
eo sit ad salvandum susceptus, obedientem videlicet 
et humilem : juxta quod Osee dicit, Quia puer Israel, 
et dilexi eum. Nam qui contemnit humilari, non 
potest utique salvari, nec dicere cum propheta, EKece 
enim Deus adjuvat me, et Dominus susceptor est 
anime mez. Quicunque autem humiliaverit se sicut 
parvulus, hic est major in regno ccelorum. 

Sicut locutus est ad patres nostros, Abraham et 
semen ejus in secula.| Semen Abrahe, non carnale, 
sed spirituale significat, id est, non ejyus tantum 
carne progenitos, sed sive in circumcisione, seu in 
preputio fidei illius vestigia secutos; nam et in 
preeputio positus ipse credidit, reputatumque est 
ei ad justitiam. Atque ejusdem fide signaculum 
circumcisionem accepit, ut sic utriusque populi pater 
fieret per fidem, juxta quod apostolus ad Romanos 
plenissime disseruit. Adventus ergo Salvatoris 
Abrahz est et semini ejus in secula promissus, hoc 
est filiis promissionis, quibus dicitur, Si autem vos 
Christi, ergo Abrahze semen estis, secundum pro- 
missionem heredes. Bene autem vel Domini vel 
Joannis exortum matres prophetando praveniunt, 
ut sicut’ peccatum a mulieribus ccepit, ita etiam 
bona a mulieribus incipiant, et que per unius de- 

ceptionem periit, duabus certatim preeconantibus 
mundo vita reddatur. 

Mansit autem Maria cum illa quasi mensibus tribus, 
§c.| Tamdiu mansit Maria, donec Elizabeth partus 
tempore completo precursoris Domini sui, propter 
quam maxime venerat, nativitatem videret. Dictum 
est autem supra, quod omnis anima casta que 
spirituale verbi desiderium conceperit, alta mox 
necesse sit exercitil ccelestis juga subeat, et quasi 
trium mensium dies ibidem demorata, quousque 
perfecta principalium virtutum luce radietur, per- 
severare non desistat. (Quos nimirum perfectissimi 
fulgoris menses describens apostolus ait, Nune 
autem manent fides, spes, caritas; tria hac: major 
autem his est caritas. 

Cav. iv. Elizabeth autem impletum est, &c.| Ver- 
bum impletionis Sancta Scriptura in bonorum tantum 
ortu vel habitu vel actu ponere consuevit, quorum 
vitam plenitudinem perfectionis habere  significat. 
Denique Elizabeth impletum est tempus pariendi. 
Impleti sunt dies Marize ut pareret. Implevit 
Salomon edificare domum Domini. Defunctus est 
Abraham vel alius aliquis patrum, senex et plenus 
dierum. Et postquam venit plenitudo temporis, 
misit Deus Filium suum. Ac contra dies impiorum 
inanes sunt et vacui: viri enim sanguinum et dolosi 
non dimidiabunt dies suos. 

Et audierunt vicini et cognati ejus, &c.| Habet 
sanctorum editio letitiam plurimorum, quia com- 
mune est bonum. Justitia enim communis est 
virtus. Et ideo in ortu justi, future vite insigne 
preemittitur, et gratia secutura virtutis exultatione 
vicinorum prefigurante signatur. 

Et factum est in die octava venerunt circumcidere 
puerum, &c.| Maire sanctus evangelista premitten- 
dum putavit, quod plurimi infantem patris nomine 

Zachariz appellandum putarunt, ut advertas matri 
non nomen alicujus displicuisse de genere suo, sed id 
Sancto infusum Spiritu quod ab angelo ante Zacha- 
riz fuerat prenuntiatum. Et quidem ille mutus 
intimare vocabulum filii nequivit uxori, sed prophe- 
tiam Elizabeth didicit, quod non didicerat a marito. 

“Et diverunt ad illam, Quia nemo est in cognatione 
tua, &c.| Joannes est (inquit) nomen ejus, hoc est, 
non el nos nomen imponimus qui jam a Deo nomen 
accepit. Habet vocabulum suum quod agnovimus, 
non quod elegimus. Nec mireris si nomen mulier 
quod non audivit asseruit, quando ei Spiritus Sanc- 
tus qui angelo mandaverat revelavit, neque poterat 
Domini ignorare prenuntium, quee prophetaverat 
Christum. Et bene additur, Quia nemo in cogna- 
tione ejus vocatur hoc nomine, ut intelligas nomen 
non generis esse sed vatis. 

Apertum est autem illico os ejus, &c.| Quia vox 
clamantis in deserto est nata, merito est lingua 
parentis soluta. Neque enim patrem a laudibus 
silere decebat, qui verbi preecone sibi nato gaude- 
bat: quippe cui labia que incredulitas vinxerat, 
fides jam solvit. Verum hec etiam allegorice si 
quis perscrutari desideret, Joannis celebrata nativi- 
tas, gratie novi testamenti inchoata sublimitas. 
Cui vicini et cognati patris nomen quam Joannis 
imponere malebant, quia Judzi qui legis ei obser- 
vatione quasi adfinitate juncti erant, magis justitiam 
quze ex lege est sectari, quam fidei gratiam suscipere 
cupiebant. Sed Joannis, hoc est, gratiz Dei, voca- 
bulum, mater verbis, pater literis intimare satagunt, 
quia et lex ipsa psalmique ac prophete apertis 
sententiarum vocibus gratiam Christi przedicant, et 
sacerdotium illud vetus figuratis ceremoniarum et 
sacrificiorum umbris eidem testimonium perhibet. 
Pulchreque Zacharias octava die prolis editz loqui- 

tur, quia per Domini resurrectionem que octava 
die, hoc est, post septimam sabbati facta est, occulta 
sacerdotii legalis arcana patuerunt, linguaque pon- 
tificum Judeorum, quam diffidentiz vincula strin- 
xerant, intelligentiz rationabilis est voce soluta. 

Et super omnia montana Judee divulgabantur 
omnia verba hec.| Et posuerunt omnes qui audie- 
rant in corde suo, dicentes, Quid putas puer iste 
erit? Etenim manus Domini erat cum illo. Magna 
opera Domini, exquisita in omnes voluntates ejus. 
Ecce enim, unum Zacharie silentium, non ipsi 
tantum cum datur ad pcenam incredulitatis et 
signum credendi proficit, sed et cum aufertur, 
omnes vicinos ejus miraculo ac timore stupefacit. 
Omnia circumquaque montana, fama nati pro- 
phetz perfundit, omnes qui audire poterant, ad 
perquirendum diligentius puerl qui natus est mo- 
dum statumque sollicitat, ut his videlicet atque 
hujusmodi futurus Christi propheta commendetur 
auspiciis, iterque (ut ita dixerim) preecursori veri- 
tatis preecurrentia signa prebeant. 

Et Zacharias pater ejus impletus est Spiritu 
Sancto, &c.| Quanta superni muneris est largitas, 
si prompta ad accipiendum nostre fidei sit pietas. 
Kcece loquela que sola est ablata diffidenti, cum 
spiritu prophetiz est restituta credenti. Visitavit 
autem Dominus plebem suam, quasi longa infirmi- 
tate tabescentem, et quasi venditam sub _peccato, 
unici Filii sui sanguine redemit: quod quia beatus 
Zacharias proxime faciendum cognoverat, prophe- 
tico more quasi jam factum narrat. Et notandum 
quod visitasse et redemisse plebem suam dicitur, 
non quia videlicet hane veniens suam inyenit, sed 
quia visitando suam fecit. Cui simile est, quod in 
Proverbiorum fine de eadem plebe cantatur, Mu- 
lierem fortem quis inveniet? Neque enim eandem 

mulierem videlicet ecclesiam fortem, id est, fide 
devotam invenit, sed sibi desponsando fortem reddi- 
dit, quia suze fidei sublimitate perfecit. 

it erexit cornu salutis nobis in domo David pueri 
sut.| Cornu salutis, firmam celsitudinem salutis 
dicit. Ossa siquidem omnia carne involuta sunt, 
cornu excedit carnem, et ideo cornu salutis, regnum 
Salvatoris Christi vocatur, quo mundo spiritualis et 
que carnis gaudia superet altitudo nuntiatur: in 
cujus figuram David vel Salomon cornu olei sunt in 
regni gloriam consecrati. 

Sicut locutus est per os sanctorum, a seculo pro- 
phetarum ejus.| A seculo, inquit, quia tota veteris 
testamenti scriptura, prophetia de Christo processit. 
Nec soli Hieremias, Daniel, et Hsaias, czterique 
tales, qui et prophetz specialiter appellati, et de 
ejus adventu manifeste sunt locuti, verum ipse pater 
Adam, Abel, et Enoch, et ceteri patrum, factis 
quique suis ejus dispensationi testimonium reddunt. 
Unde Dominus ipse Judzorum duritiam redarguens, 
ait: Si crederetis Moysi, crederetis forsitan et mihi; 
de me enim ille scripsit. 

Salutem ex inimicis nostris, &c.| Jungendum est 
a superiori versiculo, erexit nobis, id est, erexit nobis 
salutem ex inimicis nostris. Cum enim primo bre- 
viter preemisisset, et erexit cornu salutis nobis, con- 
tinuo quasi apertius quid dixerit explanans, Salutem 
(inquit) ex inimicis nostris, et de manu omnium qui 
oderunt nos. Omnes autem qui oderunt nos, vel 
homines perversos vel immundos spiritus significat. 
De quorum manu et interim spe salvi facti sumus, 
et in futuro re ipsa salvandi. 

Ad faciendam misericordiam cum patribus nostris, 
&c.] Dixerat Dominum juxta eloquia prophetarum 
in domo David nasciturum, dicit eundem, ad explen- 
dum testamentum quod Abrahe disposuit, nos esse 

liberaturum: quia videlicet iis precipue patriarchis 
de suo semine, vel congregatio gentium, vel Christi 
est incarnatio promissa: quod Matthzus quoque 
breviter intimare voluit, qui evangelii sui principium 
hoc modo ceepit: Liber generationis Jesu Christi 
filii David, filii Abraham. Ubi notandum, quod 
apud utrumque evangelistam, David prefertur Abra- 
he. Quia etsi temporis ordine posterior, promis- 
sionis tamen est munere major. Abrahze namque 
qui adhuc in preputio positus propria dereliquit, 
Deum cognovit, fidei testimonium meruit, fides 
tantum gentium et sacrosanctus ecclesia ccetus 
est promissus, dicente ad eum Domino, Atque in 
te benedicentur universe cognationes terre. David 
autem oraculo sublimiore, quod ex ipso Christus 
secundum carnem nasciturus esset, audivit. Cum- 
que impleveris (inquit) dies tuos, ut vadas ad patres 
tuos, suscitabo semen tuum post te, quod erit de 
filiis tuis et stabiliam regnum ejus. Ipse eedificabit 
mihi domum, et firmabo solium ejus usque in eter- 
num. Ego ero ei in patrem, et ipse erit mihi in 
filium. 

In sanctitate et justitia coram ipso, omnibus diebus 
nostris.| Aperte et breviter quomodo sit Domino 
serviendum designat, videlicet et in sanctitate ac 
Justitia, et coram ipso, et omnibus diebus: nam qui 
vel ante mortem ab ejus servitio discedit, vel im- 
munditia qualibet sive injustitia fidei sug sincerita- 
tem commaculat, vel coram hominibus tantum et 
non etiam coram Domino sanctus perdurare con- 
tendit: et justus, necdum perfecte de manu spiri- 
tualium inimicorum liberatus Domino servit, sed 
exemplo veterum Samaritanorum, diis gentium pari- 
ter et Domino servire conatur. 

Ki tu puer propheta Altissimi vocaberis, &c.| Pul- 
chre cum de Domino loqueretur, ad prophetam 

repente sua verba convertit, ut hoc quoque benefi- 
cium esse Domini designaret. Verum queeritur, 
quomodo octo dierum alloquatur infantem. Sed 
qua ratione vocem patris non audierit natus, qui 
salutationem Marize adhuc utero clausus audivit? 
nisi forte putandus est Zacharias propter eos potius 
qui aderant instruendos futura sui fill munera, 
que dudum per angelum didicerat, mox ut loqui 
potuit przedicare voluisse. Audiant sane Arriani, 
et erubescant: audiant mansueti et letentur, quod 
Christum Dominum quem Joannes_ prophetando 
preibat, Altissimum vocat. Juxta quod et Psalmista 
Deum hominemque perfectum in una persona col- 
laudans, ait: Mater Sion dicet, homo et homo factus 
est in ea, et ipse fundavit eam Altissimus. Eum 
factum qui fundavit, eundem hominem, quem Altis- 
simum nuncupat. 

Ad dandam scientiam salutis plebi ejus, &c.| Quasi 
Jesu, id est, Salvatoris nomen exponere ac diligen- 
tius commendare desiderans, salutis mentionem 
frequentat, cum cornu salutis erigendum, salutem 
ex Inimicis futuram, scientiam salutis plebi dandam 
commemorat. Sed ne temporalem carnalemque pro- 
mitti salutem putares, in remissionem (inquit) pec- 
catorum eorum. Verum Judei ideo non Christum 
Jesum suscipere, sed Antichristum malunt expec- 
tare, quia non intus sed foris salvari, non a peccati 
dominio, sed ab humane servitutis cupiunt jugo 
liberari. 

Per viscera misericordiea Dei nostri, &c.| Kt pro- 
pheta de Domino loquens, Ecce vir, inquit, Oriens 
nomen ejus. Qui ideo recte Oriens vocatur, qui 
nobis ortum verze lucis aperiens, filios noctis et tene- 
brarum, lucis effecit filios: juxta quod beatus Zacha- 
rias consequenter exponit, dicens, 

Iiluminare his qui in tenebris et in umbra mortis 

sedent, &c.] Sedentibus quippe in tenebris et in 
umbra mortis Domino illuminare est, his qui in pec- 
catis et ignorantiz ceecitate vixerunt, agnitionis amo- 
risque sui radios infundere. Qualibus dicit aposto- 
lus, Fuistis aliquando tenebrz, nunc autem lux in 
Domino. Pedes autem nostri in viam pacis diri- 
guntur, cum actionum nostrarum iter per omnia 
redemptoris illuminatorisque nostri gratia concordat. 
Congruo sane ordine, primo illuminanda corda, et 
post opera dirigenda testatur, quia nemo quam non 
ante didicerit, pacem valet operari. Unde recte 
Psalmista, Inquire (inquit) pacem, et sequere eam. 
Quod est dicere, [1luminare qui in tenebris sedebas, 
et viam pacis a qua diutius exulabas, ingredere. 

Puer autem crescebat et confortabatur spiritu, &c.] 
Preedicator peenitentiz futurus, opportunum justum- 
que est, ut solitudinis aspera sequatur: et quo liberius 
juvenes auditores suos a mundi illecebris erudiendo 
sustollat, ipse etiam primzvam squalidus in desertis 
vitam transigat. 


INSCAPUT Sai: 


Cap. v. Factum est autem in diebus illis, exit 
edictum a Cesare Augusto, &c.| Nasciturus in carne 
Dei Filius sicut parentes sibi quos voluit et locum 
nativitatis quem voluit elegit, eosque ad ipsum locum 
priusquam nasceretur quomodo voluit advexit, ita 
etiam tempore quo voluit, immo quo ipse una cum 
Patre et Spiritu Sancto a seculis disposuerat, per- 
que ora prophetarum preedixerat, mundum ut sal- 
varet intravit. Quomodo enim de virgine matre 
natus, virginitatis sibi gloriam et angelicum casti- 
moniz decus ostendit esse gratissimum, sic quoque 
peccatissimo seculi tempore procreatus, quia pacem 

magnopere quereret atque amaret, edocuit, quia 
pacis caritatisque sectatores semper invisere dig- 
naretur, indicavit. Juxta quod ipse fidelibus pro- 
mittens ait: Ubi enim sunt duo vel tres congregati 
in nomine meo, ibi sum in medio eorum. Quod enim 
majus regni quietissimi, et pulcherrimz, quantum 
ad homines, potuit esse pacis indicium, quam una 
totum orbem descriptione conclusi, eodem cunctos 
longe lateque mundi fines census numismate com- 
prehendi? Cujus auctor ac moderator Augustus, 
tanta juxta fidem historiarum duodecim annos circa 
tempus nativitatis Dominice pace regnavit, ut tam 
forinsecus quam civilibus bellis toto orbe sopitis, spi- 
rituale prophetz preesagium etiam ad literam videatur 
implesse. Qui videlicet propheta cum mystica dis- 
pensationem Christi voce preecineret, dicens, Et erit 
in novissimis diebus praeparatus mons domus Do- 
mini in vertice montium, et elevabitur super colles, 
et fluent ad eum omnes gentes: post pauca etiam 
temporis illius sacratissimi statum describere curavit. 
Et conflabunt (inquit) gladios suos in vomeres, et 
lanceas suas in falces. Non levabit gens contra gen- 
tem gladium, nec exercebuntur ultra ad _ prelium. 
Domus Jacob, venite, et ambulemus in lumine Do- 
mini. Non solum autem hec nova mundi descriptio 
illius summi regis adventui testimonium perhibebat, 
qui congregatos a mundi plagis omnibus electos suos 
zeternze beatitudinis albo conscriberet, verum etiam 
ejusdem regni duces quieta sui moderaminis pace 
juvabat, quia nimirum compressis a preliorum tur- 
bine gentibus universis, praedicaturos orbi Christi 
discipulos quolibet propter verbum ire vellent ab 
ingruentium fervore seditionum, tremenda id tem- 
poris (ut ita dixerim) Romani nominis umbra pro- 
tegebat. Exit ergo edictum a Cesare Augusto, ut 
censum profiteretur universus orbis, quia imminebat 
VOL. x. Bs 

edictum regis Christi, quo salutem consequeretur 
universus orbis. Qui vocabulum Augusti perfectis- 
sime complens, utpote suos et augescere desiderans, 
et ipse augere sufficiens, censoribus sue profectionis 
non ablatione pecuniz subjectos, sed fidei oblatione 
signare precipit. Euntes, inquiens, in mundum 
universum, predicate evangelium omni creature. 
Qui crediderit et baptizatus fuerit, salvus erit. 

Hec descriptio prima facta est a preside Syrie 
Cyrino, &c.| Hune Cyrini temporibus habitum cen- 
sum, etiam Josephus illustris Hebrzorum historio- 
graphus, in octavodecimo Antiquitatum libro hoc 
modo memorat: Cyrinus autem vir unus ex consensu 
curie Romane per singulos magistratus usque ad 
gradum consulatus ascendens, per catera quoque 
honorabilis, cum paucis Syriam venit, a Czesare 
jus dare gentibus missus, et censor simul patri- 
monium futurus. Itaque quod ait, Hee descriptio 
prima facta est a preside Syriz Cyrino, signi- 
ficat hance descriptionem, vel primam esse earum 
que totum orbem concluserint, quia plereque 
jam partes terrarum sepe leguntur fuisse de- 
scripte, vel certe primo tunc ccepisse, quando 
Cyrinus Syriam missus est. Quomodo autem 
tunc imperante Augusto et Cyrino presidente ibant 
omnes, ut censum profiterentur singuli in suam 
civitatem, ita et nunc imperante per ecclesiz pre- 
sides, id est doctores, immo suadente et pramia 
pollicente Christo, eamus omnes, nullus excipiatur a 
censu justitie. Veniamus ad eum qui laboramus 
et onerati sumus, et ipse reficiet nos. Tollamus 
jugum ejus super nos, et discamus ab eo quia mitis 
est et humilis corde, et inveniemus requiem animabus 
nostris. Hee est enim nostra civitas et patria, 
requies videlicet beata et ccelestis animarum ad quam 
in seeculi nascentis exordio a Deo Christo creati, ad 

quam ab homine Christo sumus in fine szculorum 
recreati. Ad quam nimirum civitatem pacis et quie- 
tis ire, et devota regi nostro thesaura ferre, est cres- 
centibus quotidie virtutis ac fidei profectibus su- 
pernee lucis que sint gaudia eterna speculari, et pro 
his acquirendis prospera mundi simul et adversa 
contemnere, et his acquisitis, mundatos nos ab omni 
inquinamento carnis et spiritus, pretiosius auro Deo 
munus offerre. Quod si etiam genus numismatis 
quod Czesari pendebatur, diligentius inspexerimus, 
non parum nobis devotionis et ipsum mundare pro- 
babimus, quod non aliunde melius quam de ipso 
evangelio querere et invenire valemus, ubi tentan- 
tibus se de tributo Czsari reddendo, Dominus ait, 
Ostendite mihi numisma census. At illi (inquit) 
obtulerunt ei denarium. Et ait ills Jesus, Cujus 
est imago hec et superscriptio? Dicunt ei, Cesaris. 
Tunc ait illis, Reddite ergo quze sunt Ceesaris Cesari, 
et que sunt Dei Deo. Ubi primum notandum, quod 
Ceesari denarius qui decem nummos habebat, quod 
etiam nomine prodit, imagine ejus et subscriptione 
titulatus, solvebatur. Deinde inferendum, quia ju- 
bente Domino que Ceesaris Ceesari, et quze Dei sunt 
Deo esse reddenda, nobis quoque solerter intimatur, 
in similitudinem denarii regalis Deo Regi nostro 
decalogum legis offerendum, hoc est, amorem Dei et 
proximi, quorum unus tribus perceptis septem alius 
complectitur, integro esse corde servandum. In quo 
videlicet Scripturze Sacree denario, decem mandatis 
ceelestibus quasi totidem aureis nummis insignito, 
vultum nomenque regis eterni, hoc est, agnitionem 
divine voluntatis quisquis intueri novit, inveniet. 
Quod et in tabulis sui cordis quisque perfecte credit, 
sperat, diligit, stilo sedulz castigationis exarat. It 
hunc nobiscum denarium quasi sacculo inclusum in 
via portamus, quando dicere scientes cum Psalmuista, 
x 2 

Signatum est super nos lumen vultus tui, Domine, 
dedisti laetitiam in corde meo, ipsum tamen hactenus 
fidei signaculum gaudiumque spei et caritatis, in 
occulta nostra conscientiz meditatione servamus 
Deo teste reconditum. Verum patriam pervenientes, 
regi nostro cujus visionem sitimus, ad quem suo 
decore contuendum toto nisu virtutis, tota mentis 
intentione properamus, que in terris latuerant, in 
ceelis coronanda nostra bone conyersationis donaria 
proferemus, quando quz in tenebris diximus, in lu- 
mine dicentur, et quod in aurem locuti sumus in 
cubiculis, preedicabitur in tectis. 

Ascendit autem et Joseph a Galilea de civitate 
Nazareth in Judeam civitatem David, &c.| Superna 
dispensatione professio census ita descripta est, ut 
suam quisque patriam ire juberetur. Non tantum 
propter mysterium quod diximus, verum etiam ut 
Dominus alibi conceptus, alibi natus, msidiantis sibi 
Herodis furorem facilius evaderet. Qui si Beth- 
lemitis parentibus nasceretur, fugam eorum subitam 
callidus scrutator potuisset habere suspectam, pree- 
sertim cum eos de stirpe David, unde Christus erat 
futurus, cuncti genus ducere nossent. Cui David 
ipse, suo et nomine, et patria, et officio, testimonium 
perhibet. David quippe, manu fortis, sive deside- 
rabilis, interpretatur. Nomen quidem inde mutu- 
ans, quod et gigantem fortiter straverit, et pulcher 
aspectu decoraque facie fuerit: sed altiori mysterio 
illum de sua domo ac familia nasciturum prefigu- 
rans, qui singulariter mundi principem debellaret, 
speciosus forma pre filius hominum, et ipse in Beth- 
leem natus, et intellectualium pastor ovium, hoc est, 
simplictum rector animarum. Cujus non preter- 
eunter tanta tamque benigna est humilitas intuenda, 
qui non solum incarnari pro nobis, sed et eo tem- 
pore dignatus sit incarnari, quo mox censu Cesaris 

adscriberetur, atque ob nostri liberationem ipse ser- 
vitio subderetur. Quam etiam nobis humilitatis ejus 
semitam (neque enim conditiones venit mutare, sed 
animos) Petrus insinuat. Subditi (nquiens) estote 
omni humane creature propter Deum, sive regi, 
quasi precellenti, sive ducibus, tanquam ab eo missis. 
Sed et coapostolus ejus Paulus, Reddite (inquit) omni- 
bus debita; cui tributum, tributum ; cui vectigal, vec- 
tigal ; cui timorem, timorem ; cui honorem, honorem. 
Nemini quicquam debeatis, nisi ut invicem diligatis. 
Factum est autem cum essent 1bi, impleti sunt dies ut 
pareret, &c.| Bene non solum propter indicium regii 
stemmatis, sed et propter nominis sacramentum Do- 
minus in Bethleem nascitur. Bethleem namque 
domus panis interpretatur. Ipse namque est, qui 
ait, Ego sum panis vivus, qui de ccelo descendi. 
Locus ergo, in quo Dominus nasceretur, domus 
panis ante vocatus est, quia futurum profecto erat ut 
ille ibi per materiam carnis appareret, qui electorum 
mentes interna satietate reficeret. Sed usque hodie, 
et usque ad consummationem szeculi, Dominus in 
Nazareth concipi, nasci in Bethleem non desinit, 
cum quilibet audientium, verbi flore suscepto, do- 
mum se eterni panis efficit. Quotidie in utero virgi- 
nali, hoc est, in animo credentium per fidem conci- 
pitur, per baptisma gignitur. Quotidie Dei genitrix 
ecclesia suum comitata doctorem, de rota mundanz 
conversationis quod Galilza sonat, in civitatem Juda, 
confessionis videlicet et laudis, ascendens, censum 
suze devotionis zterno regi persolvit. Quze in exem- 
plum beatz semper virginis Mariz nupta simul et 
immaculata, concipit nos virgo de Spiritu, parit nos 
virgo sine gemitu, et quasi alii quidem desponsata, 
sed ab alio foecundata, per singulas sui partes que 
unam catholicam faciunt, przeposito sibi pontifici 
visibiliter jungitur, sed invisibili Spiritus Sancti vir- 
tute cumulatur. Unde et bene Joseph auctus inter- 

pretatur. Indicans nimirum hoc vocabulo quod in- 
stantia magistri loquentis nil valet, si non augmen- 
tum superni juvaminis ut audiatur acceperit. Quod 
autem filium suum primogenitum Maria peperisse 
describitur, non juxta Helvidianos accipiendum est 
alios quoque filios eam procreasse, quasi nequeat 
primogenitus dici, nisi qui habeat fratres, sicut non 
unigenitus nisi qui caret fratribus solet appellari. 
Quia et testimonium legis, et aperta ratio declarat 
omnes unigenitos etiam primogenitos, non autem 
omnes primogenitos etiam unigenitos posse vocari. 
Hoc est, non solum esse primogenitum post quem 
alii, sed omnem antequam nullus e vulva processerit. 
Denique quia omne masculinum quod aperit vulvam 
sanctum Domino vocari precipitur, sive fratres 
sequantur sive non sequantur, quod primum de 
vulva nascitur primogeniti est jure consecrandum. 
Verum altiori ratione Dei Filius m carne apparens, 
et juxta divinitatis excellentiam unigenitus a Patre, 
et juxta fraternam societatem primogenitus est omnis 
creaturze. De hac dicitur, Nam quos preescivit et 
preedestinavit conformes fieri imaginis Filii sui, ut 
ipse primogenitus in multis fratribus. De illa autem, 
Et vidimus gloriam ejus, gloriam quasi unigeniti a 
Patre. Est ergo unigenitus in substantia Deitatis, 
primogenitus in susceptione humanitatis. Primoge- 
nitus in gratia, unigenitus in natura. Inde est, quod 
frater nuncupatur, et Dominus. Frater quia primo- 
genitus, Dominus quia unigenitus est. 

Lit pannis eum involvit, et reclinavit eum in presepio, 
§c.] Quid retribuam Domino pro omnibus que re- 
tribuit mihi? Qui enim major est omni laude, par- 
vulus natus est nobis, ut nos viri possimus esse 
perfecti. Qui totum mundum vario vestit ornatu 
pannis vilibus involvitur, ut nos stolam primam reci- 
pere valeamus. Per quem omnia facta sunt, manus 
pedesque cunis adstringitur, ut nostra manus ad 

opus bonum exertz, nostri sint pedes in viam pacis 
directi. Cui coelum sedes est, duri praesepis angustia 
continetur, ut nos per ceelestis regni gaudia dilatet. 
Qui panis est angelorum, in presepio reclinatur, ut 
nos quasi sancta animalia carnis suze frumento reficiat. 
Qui ad dexteram Patris sedet, in diversorio loco eget, 
ut nobis in domo Patris sui, multas mansiones prze- 
pararet. Quamvis hoc quod non in parentum domo, 
sed in diversorio et in via nascitur, per significatio- 
nem intelligi altius potest. Ipse namque ait, Ego 
sum via, et veritas, et vita. Qui ergo per divinitatis 
essentiam veritas et vita permanet, per incarnationis 
mysterium via factus est, qua nos ad patriam ubi 
veritate et vita frueremur adduceret. 

Kit pastores erant in regione eadem vigilantes, &c.| 
Pulcherrima ratione Domino nato pastores vigilant, 
gregemque suum ab insidiis noctis custodiendo de- 
fendunt. Ut videlicet etiam per hoc ostendatur illud 
adesse tempus, quod verus et solus bonus pastor 
olim promisit dicens, Ecce ego ipse requiram oves 
meas, et visitabo eas sicut visitat pastor gregem 
suum, et liberabo eas de omnibus locis in quibus 
dispersee fuerant in die nubis et caliginis. Ht paulo 
post, Et suscitabo super ea pastorem unum qul 
pascat ea, servum meum David, et cessare faciam 
bestias pessimas de terra, et cetera. Que mirabili- 
ter a propheta preedicta, mirabilius a Domino vide- 
mus impleta. Meminit et Micha propheta loci hujus 
et temporis, dicens, Et tu turris gregis nebulosa, 
fili Sion usque ad te venient, et veniet potestas 
prima regnum filiz Sion. Turris quippe gregis quz 
Hebraice turris Ader vocatur, mille circiter passibus 
a civitate Bethleem ad orientem distat, vaticinio sui 
nominis pastores hos multo ante demonstrans, ad 
quam usque filiz Sion angelicze videlicet potestates 
pastoribus apparendo venerunt. Vigilent itaque 

nato Domino pastores supra gregem ovium suarum, 
significent ejus dispensatione manifestata vigilaturos 
in ecclesia pastores animarum castarum, Quibus 
dicatur, Pascite qui in vobis est gregem Dei. Bene 
autem vigilantibus pastoribus angelus apparet, eos- 
que Dei claritas circumfulget. Quia illi pre ceteris 
videre sublimia merentur, qui fidelibus gregibus pree- 
esse sollicite sciunt, dumque ipsi pie super gregem 
vigilant, divina super eos gratia largius coruscat. 
Aliter angelus Mariam, angelus Joseph, angelus 
pastores instruit. Et concipiendum, et conceptum, 
et natum, cceli cives Dominum testantur, ut et mor- 
tales sufficienter imbuant, et suum auctori servitium 
incessanter impendant. Nam et insequentibus, ten- 
tato, passuro, resurgenti, atque ad ccelos ascendenti, 
semper adesse perhibentur. 

Et timuerunt tmore magno. Et dixit illis angelus, 
Nolite timere, &c.| Non omni populo Judzorum, 
quorum plurimi rebelles extitere, sed omni fidelium 
populo de cunctis tribubus, gentibus, et linguis, in 
unam Christi ecclesiam congregato, eternum gau- 
dium evangelizatur et magnum. 

Quia natus est vobis hodie Salvator, &c.| Heee est 
potestas prima, hoc regnum filiz Sion, quod pre- 
fato prophetez testimonio promissum est in turre 
gregis venturum. Ubi notandum quod angelus qui 
in noctis utique vigiliis pastores affatur, non ait hac 
nocte, sed hodie natus est vobis Salvator. Non aliam 
scilicet ob cansam, nisi quia gaudium magnum evan- 
gelizare veniebat. Nam ubi tristia quaeque nocturnis 
temporibus gesta vel gerenda significantur, ibi seepe 
nox vel adjungitur, vel etiam sola nominatur. Ut 
est illud, Omnes vos scandalum patiemini in me in 
ista nocte. Et alibi, Amen dico tibi, Quia tu hodie 
in nocte hac priusquam bis gallus vocem dederit, ter 
me es negaturus. Neque enim frustra angelus tanto 

lumine cinctus apparuit, ut claritas Dei pastores 
circumfulsisse, hoc est, ex omni parte illorum radios 
luminis aspersisse dicatur, quod nunquam in tota 
testamenti veteris serie toties angelis apparentibus 
adjungitur. Sed mystice pramonuit, quod aperte 
postea monuit apostolus dicens, Nox precessit, dies 
autem appropinquavit. Abjiciamus ergo opera tene- 
brarum, et induamur nos arma lucis, sicut in die 
honeste ambulemus. 

Kt hoc vobis signum: invenietis infantem pannis 
involutum, &c.| Crebris infantia Salvatoris et angelo- 
rum przeconiis, et evangelistarum nobis est inculcata 
testimoniis, ut nostris altius cordibus quid pro nobis 
sit factus infigatur. Quia videlicet vulneratus est 
propter iniquitates nostras, et infirmatus est propter 
peccata nostra. Et notandum solertius, quod signum 
nati Salvatoris datur, infantem non Tyrio exceptum 
ostro, sed pannis squalentibus involutum, non in 
ornatis auro stratoriis, sed in praesepibus invenien- 
dum. Hoc est non tantum humilitatis eum et mor- ~ 
talitatis, sed et paupertatis habitum suscepisse pro 
nobis. Quia cum dives esset, pauper factus est pro 
nobis, ut nos illius inopia ditaremur. Cum esset 
Dominus celorum, pauper factus est in terris, ut 
terrigenas edoceret paupertate spiritus regnum ad- 
quirere posse ccelorum. 

Et subito facta est cum angelo multitudo militie 
celestis laudantium Deum, &c.| Uno evangelizante 
nuntio natum in carne Deum mox multitudo militize 
ceelestis advolans, consono in laudem Creatoris ore 
prorumpit, ut et sui sicut semper obsequii devotio- 
nem Christo impendant, et nos suo pariter instituat 
exemplo, quoties vel aliquis fratrum sacrze eruditionis 
verbis insonuerit, vel ipsi lecta sive audita que pie- 
tatis sunt ad mentem reduxerimus, Deo statim laudes 
ore, corde, et opere reddendas. Et bene chorus ad- 

veniens angelorum militia coelestis vocabulum accipit, 
qui et duci illi potenti in preelio, qui ad debellandas 
aereas potestates apparuit, humiliter obsecundat, et 
ipse potestates easdem contrarias, ne mortales tantum 
tentare valeant quantum volunt, fortiter armis cceles- 
tibus proturbat. Nam sicut imperatoris optimi pro- 
visione cuncta manu militari loca adversus hostilem 
muniuntur adventum, ita et Deus quoniam immundi 
spiritus ad pacis eversionem ubique versantur, ad 
tutelam nostram constituit exercitus angelorum, quo- 
rum preesentia et demonum confringatur audacia, et 
nobis pacis gratia ministretur. Quia vero Deus et 
homo nascitur, jure hominibus pax, et Deo gloria 
canitur: glorificant angeli Deum pro nostra re- 
demptione incarnatum, quia dum nos conspiciunt 
recipi, suum gaudent numerum repleri. Optant pa- 
cem hominibus, quia quos infirmos prius abjectosque 
despexerant, nascente in carne Domino jam socios 
venerantur, qui cum pacem hominibus poscunt, ex- 
ponunt, et quibus, videlicet bonz voluntatis, hoc est 
eis qui suscipiunt natum Christum, non autem He- 
rodi, pontificibus, et Pharisaeis, ceeterisque antichris- 
tis, qui ejus nativitate audita turbati sunt, eumque 
quantum valuere gladiis insecuti. Non est enim pax 
impus, dicit Dominus. Pax autem multa diligentibus 
nomen tuum, Domine, et non est in illis scandalum. 
Quibus et hoc quod sequitur, aptissime congruit. 
Expectabam salutare tuum, Domine, hoc est, ventu- 
rum Christi adventum, longa votorum preestolatione 
suspirabam. 

Cap. vi. Et factum est ut discesserunt ab eis angeli 
in caelum, pastores loquebantur ad invicem.| 'Transea- 
mus usque Bethleem et videamus hoc verbum quod 
factum est, quod fecit Dominus, et ostendit nobis. 
Verba pastorum quam sint rationabilia, et pastoribus 
ecclesiz digna, diligenter inspice. Vere enim quasi 

vigilantes non dixerunt, videamus puerum, videamus 
quid dicitur, sed videamus verbum quod factum est. 
In principio erat verbum, et verbum caro factum est. 
Verbum quod semper erat, videamus quomodo pro 
nobis factum est, quod fecit Dominus et ostendit 
nobis. Verbum hoc, ipsum se fecit: si quidem hoc 
ipsum verbum Dominus est. Videamus igitur quo- 
modo hoc ipsum verbum hoc est, Dominus ipse se 
fecerit, et ostenderit nobis carnem suam. Quod enim 
videre non poteramus dum erat verbum, videamus 
factum quia caro est. Cui simile est quod Joannes 
ait, Quod fuit ab initio, quod audivimus, quod vidi- 
mus oculis nostris, quod prospeximus, et manus nos- 
tree tractaverunt de verbo vite, et vita manifestata 
est, et vidimus, et testamur, et adnuntiamus vobis 
vitam eternam que erat apud Patrem, et apparuit 
nobis. 

Et venerunt festinantes, et invenerunt Mariam et 
Joseph et infantem, &c.| Festinant pastores Christi 
quem cognovere, tota mentis intentione videre adven- 
tum desiderant. Neque enim cum desidia Christi 
est queerenda presentia. Et ideo forte nonnulli 
querentes invenire non merentur, quia desidiose 
Christum requirunt. Ideo pastores isti sine mora 
invenerunt, quia ad illum fide inficta currebant, ad 
quem festinanter ire est non pedum gressus accele- 
rare, sed in fide semper ac virtute proficere. Inve- 
nerunt (inquit) Mariam et Joseph et infantem posi- 
tum in presepio. Sed et Dominici gregis pastores 
quo crebrius ac suavius inter hujus vite tenebras 
ceelesti adtolluntur oraculo, eo ferventius sublimem 
patrum preecedentium vitam, in qua panis vite sem- 
per et servatur et reficit, quasi portas Bethleem con- 
templando subeunt, nihilque in hac aliud quam vir- 
ginalem catholicz ecclesiz pulchritudinem quasi 
Mariam: virilem spiritualium doctorum coetum quasi 

Joseph: et humilem Mediatoris Dei et hominum, 
hominis Jesu Christi, adventum Scripture Sacre pa- 
ginis insertum, quasi in presepio positum infantem 
Christum prima visione reperiunt. De quo videlicet 
Sanctarum Scripturarum presepio eximium illud 
animal et sacrosanctis hostiis aptissimum pascebatur, 
quod exultando proclamabat, Dominus pascit me, et 
nihil mihi deerit, in loco pascuz ibi me conlocavit. 
Et paulo post, Parasti in conspectu meo mensam 
adversus eos qui tribulant me. Videntes autem (in- 
quit) cognoverunt de verbo quod dictum erat illis de 
puero hoc, quia nimirum justi est ordinis, ut cognita, 
amata, et honore digno celebrata verbi incarnatione, 
ad ipsam quandoque verbi gloriam contuendam ca- 
pacioris longo exercitio mentis acumine pertingatur. 

Et omnes qui audierunt, mirati sunt, &c.|) A pas- 
toribus populus ad Dei reverentiam cogitur. Non 
mediocre fidei tibi hoc videatur exemplum, non 
vilis persona pastorum. Certe quo vilior ad pruden- 
tiam, eo pretiosior ad fidem. Non sapientes sed 
simplices, qui fucare audita nescirent, Dominus sui 
preecones elegit, non rhetores, sed piscatores ad 
evangelizandum destinavit. Denique et in veteri 
testamento precipuos quosque suze dispensationis 
nuntios pastores ordinavit. Protomartyr Abel qui 
innocuam pastoralis officii conversationem proprio 
sanguine dicavit, cujusque in figuram Dominic 
passionis sanguis clamat de terra, quasi doctissimus 
ac primus opilionum primitias gregum suorum Do- 
mino devotus offerebat. Abraham pater fidei, qui 
exultavit ut videret diem Christi, et vidit, et gavisus 
est, non auri metalla quibus sui cultui ornamenta 
conquireret, sed aquarum fontes quibus pecora pota- 
ret, in terre venis fodiendo quesisse describitur. 
Jacob duodecim tribuum pater bis denis annis in 
pascendis pecoribus astu urebatur et gelu, quorum 

in figuram veri pastoris habitum, ostensa inter doc- 
trine salutaris aquas virtutum suarum_ varietate, 
statu sublimiore donabat. Legislator Moyses qui 
prius in typum ecclesiz septiformis sorores septem 
pascentes ab irruentium pastorum donec suas oves 
adaquarent improbitate defendit, postmodum inter 
pascua deserti Dominum videre et alloqui atque 
in virga pastorali signa facere ac populum Dei 
liberare promeruit. Ipse David cujus Dominus 
noster vocari et esse dignatus est Filius, arietem 
sui patris de manu ursi vel leonis eripiens, ostendit 
eum de sua stirpe et civitate nasciturum, cui similis 
non est, eripiens inopem de manu fortioris ejus, 
egenum et pauperem a rapientibus eum. Et ideo 
non est parvi ducenda pastorum attestatio, qui tunc 
vigilare et angelicze exultationis hymnum audire 
meruerunt, quando relictis in deserto nonaginta 
novem ovibus, ad requirendum ovem centesimam 
bonus pastor apparuit. Cujus semper adventum 
totus fidelium grex desiderans implorat, Erravi sicut 
ovis que perierat, require servum tuum, Domine. 
Maria autem conservabat omnia verba hec, con- 
ferens in corde suo.| Quid vult hoc quod dicit, con- 
ferens? Debuit dicere, considerabat in corde suo, 
et conservabat in corde suo, sed quia Sanctas Scrip- 
turas legerat, et sciebat prophetas, conferebat ea 
quee secum sunt acta de Domino, cum his que 
noverat a prophetis scripta de Domino, et conlata 
ad invicem cognovit instar coelestium Cherubim socia 
sui vultus luce concordia. Dixerat enim Gabriel, 
Ecce concipies in utero, et paries film. Preedix- 
erat Esaias, Ecce virgo concipiet et pariet filium. 
Przedixerat Micha filias Sion in turre gregis adven- 
turas, et potestatem primam tunc esse venturam. 
Dicebant pastores superne sibi civitatis in turre 
gregis apparuisse cohortes que natum canerent 

Christum. Legerat Maria, Bos cognovit possesso- 
rem suum, et asinus presepe Domini sui. Videbat 
in presepi Dei Filium vagientem qui homines salvat 
ac jumenta, et in his singulis atque hujusmodi con- 
ferebat que legerat, et comparabat his que audiebat 
et videbat. 

Et reversi sunt pastores glorificantes et laudantes 
Deum, &c.| Glorificant pastores et laudant Deum in 
omnibus que audierant ab angelis, et viderant in 
Bethleem, sicut dictum est ad illos, id est, et in 
hoc glorificant quod non aliud venientes invenerant, 
quam dictum est ad illos: sive sicut dictum est ad 
illos, gloriam Deo laudesque referunt. Et hoc enim 
illis facere dictum est ab angelis, non quidem verbo 
imperantibus, sed formam suze devotionis offeren- 
tibus, cum Deo in excelsis gloriam unanimi exulta- 
tione resonarent. Nam et qui dicit, Evangelizo vobis 
gaudium magnum quod erit omni populo, ad glorifi- 
candum utique Deum laudandumque provocat. Sed 
et magistri spiritualium gregum modo ceteris dor- 
mientibus contemplando celestia subeunt, modo 
fidelium castra lustrando et probitatis exempla que- 
rendo circueunt, modo ad publicum pastoralis officii 
docendo redeunt, ut memoriam abundantiz suavi- 
tatis Dei, quam raptim licet intuendo gustaverant, 
preedicando proximis eructent. 

Cap. vit. Et postquam consummati sunt dies octo 
ut circumeideretur puer, &c.| Ritus et religio cir- 
cumcisionis a beato Abraham patriarcha sumpsit 
exordium. Qui cum positus adhuc in preputio 
perfecte Deo credidisset, reputatumque ei esset ad 
justitiam, signum accepit circumcisionis, signaculum 
justitiz fidei, que est in preputio. A quo etiam 
ut die circumcisionis nomen parvulis aptaretur, 
exortum est. Quia et ipse cum testamentum a Deo 
circumcisionis acciperet, eadem prius die, cum sua 

conjuge nominis augmentum promeruit, ut qui ea- 
tenus Abram, id est, pater excelsus vocabatur, 
deinceps ob meritum fidei Abraham, hoc est, pater 
multarum gentium nuncuparetur, Sarai quoque Sara 
diceretur. Erat autem circumcisionis typus ac 
figura multiformis. Nam et signaculum (ut dictum 
est) justitize fidei Abrahze et semini ejus, et indicium 
castigandi eos qui ad hoc semen hancque fidem 
pertinerent, ab omni inquinamento carnis et spiritus, 
et prophetiam nascituri de hoc semine Salvatoris, 
que nos et in presenti per baptismum ab omni 
mortiferze actionis pollutione mundaret, et in futuro 
per resurrectionem ab universa mortis ipsius corrup- 
tione in perpetuum liberaret, et pracipue donum 
remissionis, quod solveret a peccato preevaricationis 
Adee, per hanc id temporis ministrari, eidem gratiz 
legisque latori complacuit. Qui enim nunc dicit, 
Nisi quis renatus fuerit ex aqua et Spiritu Sancto 
non potest introire in regnum Dei, ipse tunc dicebat, 
Masculus cujus preeputii caro circumcisa non fuerit, 
peribit anima illa de populo suo, quia pactum meum 
irritum fecit. Non pactum utique circumcisionis, 
quod non infans qui decernere necdum valuit, sed 
majores qui id servare noverant, poterant, debuerant, 
irritum fecerunt: verum pactum quod cum primo 
homine Deus iniit, quod omnis qui vel unius diei 
vitam gessit in terra, preevaricasse convincitur, atque 
ideo remedio salutis aliquo opus habere non ignora- 
tur. Nam qui vel ante tempora circumcisionis, vel 
etiam post datam circumcisionem de exteris gentibus 
extitere fideles, ut exempla patientiz Job et amici 
liberique illius, sive victimis hostiarum, se suosque 
ab originali peccato, seu certe sola fide salvabant, 
quia justus ex fide vivit, et sine fide impossibile est 
placere Deo. Verum his atque hujusmodi remediis 
egent, qui de peccati traduce propagati in iniquitati- 
mt 

bus concepti et in delictis sunt nati, Redemptor 
autem noster, qui ut peccata mundi tolleret, sine 
peccato venit in mundum, sicut suo baptismate nobis 
remedia procuravit, id est, nostris abluendis sceleri- 
bus aquarum que subiit lavacra consecravit, ita 
etiam circumcisione quam suscepit, non sua que 
nulla erant admissa purgavit, sed nostre in se 
nature vetustatem docuit mnovandam, et nunc 
videlicet eam per se a vitiorum labe purgandam, et 
in novissima die significans ab ipsa multifariz mor- 
talitatis ac mortis peste penitus esse restaurandam. 
Unde congrue Jesus octava die circumcisus asseri- 
tur, quod non facile in veteri testamento de quo- 
quam legimus actum, quamvis sepissime de omni- 
bus jussum, absque solo duntaxat Isaac, qui quasi 
filtus promissionis primus octava die circumcisionem 
accepisse perhibetur. Bene, inquam, Jesus octava 
die circumciditur. Quia videlicet utraque heec nos- 
tra quam prediximus, hoc est, et moderna et futura, 
et spiritus et carnis Innovatio, et in ejus resurrec- 
tione prefigurata, et in nostra est quandoque per- 
ficienda. Si quidem de prima nostra resurrectione, 
que interim vite et fidei emendatione celebratur, 
apostolus ait, Quicunque enim baptizati sumus in 
Christo Jesu, in morte ipsius baptizati sumus, ut 
quomodo surrexit Christus a mortuis per gloriam 
Patris, ita et nos in novitate vite ambulemus. De 
secunda autem que in fine speratur, ita dicit, Si 
enim credimus quod Jesus mortuus est et resur- 
rexit, ita et Deus eos qui dormierunt per Jesum 
adducet cum eo. Octavum autem numerum resur- 
rectionis gloria convenire pene omnibus claret. 
Nam et Dominus octava die, hoc est, post septimam 
sabbati resurrexit, et ipsi post sex hujus seculi 
wtates et septimam sabbati animarum, que nune 
interim in alia vita geritur, quasi octavo tempore 

surgemus, tunc verissime circumcisi, hoc est, ab 
omnibus carnalis concupiscentiz vitiis et corrup- 
tionibus, in quibus maxime luxuria regnat, expoliati, 
verissime praeputium incisi. Quia sicut Dominus 
ait, Filii seculi hujus nubunt, et traduntur ad nup- 
tias: ili autem qui digni habebuntur seculo illo, et 
resurrectione ex mortuis, neque nubent, neque du- 
cent uxores, neque enim ultra mori poterunt, 
zequales enim angelis sunt, et filu sunt Dei, cum 
sint fill resurrectionis. 

Vocatum est (inquit) nomen ejus Jesus, &c.| Jesus, 
Salvator interpretatur, cujus nominis etiam fideles 
et electi quique, in utraque sua de qua satis dictum 
est circumcisione, participes existere gaudent, ut 
sicut a Christo Christiani, ita etiam a Salvatore 
salvati nuncupentur, nunc quidem spe salvi facti 
per fidem, tune autem re ipsa per vistonem glorie, 
quee est in Christo Jesu Domino nostro, quod illis 
a Deo vocabulum non solum priusquam in utero 
ecclesize per fidem conciperentur, sed etiam ante 
tempora secularia vocatum est. Cujus sacrosancti 
nominis non tantum etymologia, sed et ipse quem 
literis comprehendit numerus, perpetuze nostre salu- 
tis mysteria redolet. Sex quippe literis apud Gre- 
cos scribitur “Incovc, videlicet, 1, et n, et o, et o, et v, 
et c, quarum numeri sunt x. et vir. et cc. et Lxx. 
et cocc. et cc. qui fiunt simul, pcccLxxxvili. Qui 
profecto numerus quia figure resurrectionis adgau- 
deat, satis est supra tractatum. Nam quod octo 
simpliciter posita, hoc et per eadem decem, sive 
centum multiplicata significant. Vel certe perfecto- 
rum cumulatio numerorum, firmitatis indictum esse 
credendum est. Possumus et ita dicere, quod no- 
men Salvatoris octo absoluta contineat, quia resur- 
rectionis in se exemplum mortalibus octava die 
resurgendo prestiterit. Contineat et decuplata, quia 

decalogus legis quomodo debeat impleri suze nos 
resurrectionis figuris instituerit pariter et juverit. 
Ut quomodo ipse surgens a mortuis jam non moritur, 
mors illi ultra non dominabitur, ita et nos existime- 
mus nos mortuos quidem esse peccato, viventes au- 
tem Deo in Christo Jesu. Contineat etiam centies 
ducta, quia gloria suz resurrectionis ostensa, quz 
nos in futurum sequatur retributio portenderit. 
Centenarius namque numerus, qui post tot in leva 
cursum numerorum, primus dexteram petit, illius 
nimirum seculi gaudiis figurandis aptissime con- 
gruit, quando novissima inimica destruetur mors, 
quando nos qui vivimus, qui relinquimur, simul ra- 
piemur cum illis qui resurrexerint in nubibus obviam 
Domino in aera, et sic semper cum Domino erimus. 
Unde pulchre in typum omnium electorum, primus 
promissionis filius et centenario patre natus ac cir- 
cumcisus, et secundum Domini predictum, Isaac, 
quod risum sive gaudium sonat, est appellatus, illius 
per omnia temporis dexteram felicitatem preefigurans, 
de quo Dominus ait: Iterum autem videbo vos, et 
gaudebit cor vestrum, et gaudium vestrum nemo 
tollet a vobis. Verum quia de circumcisione sermo 
est, libet inquirere quare Moyses ipse, qui legem cir- 
cumcisionis et patribus a Deo datam et sibi toties 
inculcatam refert, toto ducatus sui tempore neminem 
circumcidi voluerit, preeter unum solummodo filium 
suum, quem mater arrepta petra acutissima ne a Do- 
mino feriretur circumcidit, sed omnes qui in eremo 
nati sunt, a Josue circumcidendos reliquerit, morem 
videlicet divinitus imperatum, quadringentis et sex 
annis observatum, et avita sibi successione contra- 
ditum, annis quadraginta continuis intermittens. 
Nequaquam hoc frustra, sed magno mysterio factum 
crediderim. De quo, salvo majorum intellectu, dicam 
breviter ipse quod sentio. Moyses circumcisionem 

preedicat, sed Josue perficit, quia lex per Moysen 
data est, gratia autem et veritas per Jesum Christum 
facta est. Nuihilque prodest litera jubens, nisi ad- 
fuerit gratia juvans. Moyse predicante preputium 
crescit, quia sicut apostolus ait, Ex operibus legis non 
justificabitur omnis caro coram illo: per legem enim 
cognitio peccati. Et alibi, Usque ad legem enim, 
peccatum erat in mundo: peccatum autem non im- 
putatur, cum lex non est. Et iterum, Lex autem 
subintravit, ut abundaret delictum: nam concupis- 
centiam nesciebam, nisi lex diceret, Non concupis- 
ces. Occasione autem accepta, peccatum per man- 
datum operatum est in me omnem concupiscentiam, 
Sed Josue populo in terram repromissionis inducto, 
preputium quod Moyse vivente adcreverat, cultris 
petrinis incidit: quia ubi abundavit peccatum, su- 
perabundavit gratia. Nam quare petrinis ad circum- 
cidendum Josue cultris utatur, intelligit qui legit, 
Quia petra erat Christus, et super hanc (inquit) pe- 
tram zedificabo ecclesiam meam. Quod enim impos- 
sibile erat legis, in quo infirmabatur per carnem, 
Deus Filium suum mittens in similitudine carnis 
peccati, et de peccato damnavit peccatum in 
carne, ut justificatio legis impleretur in nobis, qui 
non secundum carnem ambulamus, sed secundum 
Spiritum. . Hae autem Christi gratia non solum 
novi testamenti fideles justificat, verum quicunque in 
lege perfecti fuere, non ex operibus legis, sed eadem 
Christi in carne venturi gratia sunt salvi facti per 
fidem. Kt hos populus a Josue circumcisus, illos 
Moysi filius designat, qui cum legis severitate coacti 
discerent Christi gratiam flagitare, quasi impenden- 
tem Domini gladium, petre circumcisionem vitabant, 
Petro adtestante, qui de jugo legis loquens ait: Quod 
neque patres nostri, neque nos potuimus portare, sed 
per gratiam Domini Jesu credimus salvari, quemad- 
ar 

modum et illi. Et Psalmista, qui quasi carcerali 
legis custodia conclusus, et viam evadendi nullam 
nisi in gratia Christi reperiens, exclamat, Dum anxia- 
retur cor meum, in petra exaltasti me. Deduxisti 
me, quia factus es spes mea, turris fortitudinis a facie 
inimici. Nemo sane cum circumcisionem preedicari 
audierit, unius solum membri continentiam autumet 
imperari, quasi vel a fornicatione tutum, vel licito 
matrimonio temperanter utentem, vel virginitate glo- 
riosum existere, absque aliarum virtutum adjectione 
sufficiat, et non omnium potius quos corde vel cor- 
pore gestamus sensuum castigationem precipi. Nam 
et Moyses mundissima Dei verba suscipiens, incir- 
cumcisum se labiis esse querebatur, et Stephanus 
Judzis non credentibus, Incircumcisi, inquit, cordi- 
bus et auribus, vos semper Spiritui Sancto restitistis. 
Ille itaque vera circumcisione mundatus est, qui ob- 
turat aures suas ne audiat sanguinem, et claudit 
oculos ne videat malum, qui custodit vias suas ne 
delinquat in lingua sua, et attendit sibi ne gravetur 
cor ejus in crapula et ebrietate, qui donec superest 
halitus in eo et spiritus Dei in naribus ejus, non 
loquitur labiis iniquitatem, qui lavat inter innocentes 
manus suas, et ab omni via mala prohibet pedes suos, 
qui super omnia castigat corpus suum et servituti 
subjicit, omnique custodia servat suum cor, quoniam 
ex ipso vita procedit. Ile vero post circumcisionem 
Hierusalem adlatus et Domino oblatus est, qui juxta 
eum qui dicit, Declina a malo et fac bonum, post- 
quam desut a peccatis, bonis coepit operibus abun- 
dare. Qui dicere potest, Oculi mei semper ad Do- 
minum, et circumibo altare tuum, Domine, ut audiam 
vocem laudis tua. Qui dicit, Christi bonus odor 
sumus Deo, et levavi manus meas ad mandata tua, 
et converti pedes meos in testimonia tua. Qui sive 
manducat, sive bibit, sive aliud quid agit, omnia in 

gloriam Dei facit, et dicit, Quam dulcia faucibus meis 
eloquia tua! et ad extremum, Cor meum et caro mea 
exultaverunt in Deum vivum. Sed et ipsa bona 
actio sua, que in abscondito est, circumcisione non 
minus indiget, ut cum jejuno, oro, eleemosynam 
facio, gloriam intrinsecus queram. Nam si in an- 
gulis platearum sto, faciem demolior, tuba ante me 
cano ut videar et lauder ab hominibus, foris quidem 
circumcisus appareo, sed immundus in corde perma- 
nens, peenas insuper simulate sanctitatis incurro. 
In exemplum videlicet Sichemitarum, qui cum pa- 
triarcharum circumcisionem viderentur imitati, quia 
non ob Domini testamentum, sed ob causam fecere 
luxuria, non modo nil acquisiere mercedis, verum 
tertia die quando gravissimus vulnerum dolor est, 
inter suz civitatis periere ruinas. Tales namque 
obliti propheticze monitionis, Circumcidimini Do- 
mino, et auferte preeputia cordium vestrorum, ubi 
tempus resurrectionis ingruerit, evacuatis quibus 
confidebant virtutibus, in mortem mittentur eter- 
nam. Quapropter et apostolus absconditam corde 
circumcisionem sedulo commendat, cujus laus non 
ex hominibus, sed ex Deo est. 

Et postquam impleti sunt dies purgationis ejus, &c. | 
Decretum quidem legis erat, parvulum post tricesi- 
mum tertium circumcisionis diem ad templum Do- 
mini deferri, darique hostiam pro eo, primogenitum 
autem masculum sanctum Domino fieri: mystice, 
sicut diximus, insinuans, neminem nisi circumcisum 
vitiis, Dominicis dignum esse conspectibus, neminem 
nisi mortalitatis nexibus absolutum, superne civita- 
tis gaudia perfecte posse subire. Quia non habitavit 
(inquit) juxta te malignus, neque permanebunt in- 
justi ante oculos tuos. Et apostolus, Caro et san- 
guis regnum Dei non possidebunt: neque corruptio 
incorruptelam possidebit. Verum si legis ipsius verba 
diligentius inspexeris, profecto reperies quia non so- 

lum Dominus incarnatus, quantum a peccati conta- 
gione tantum a conditione legis fuerit liber, quam ob 
hoc magis suscipere dignatus est, ut et eam sanctam 
justam ac bonam esse probaret, et nos ab ejus servi- 
tute ac timore fidei gratia liberaret, sed etiam ipsa 
Dei genitrix sicut ab admixtione virili, sic et a legali 
sit jure immunis. Dicit enim Moyses, Mulier si 
suscepto semine pepererit masculum, immunda erit 
septem diebus juxta dies separationis menstruz, et 
die octava circumcidetur infantulus. Ipsa vero tri- 
ginta tribus diebus manebit in sanguine purificationis 
sue. Omne sanctum non tanget, nec ingredietur 
sanctuarium, donec impleantur dies purificationis 
sue, et cetera que ad ritum parientis pertinentia 
sequuntur. Nota ergo quod non omnis mulier pa- 
riens, sed ea que suscepto semine pepererit designa- 
tur immunda, rituque legis docetur esse mundanda, 
ad distinctionem videlicet illius, que virgo concepit 
et peperit filium, et vocavit nomen ejus Emmanuel, 
quod est interpretatum, nobiscum Deus. Non ergo 
Filus qui cum homine Deus est, non mater que 
Spiritu Sancto operante peperit, victimis hostiarum 
quibus purgaretur indigebat, sed ut nos a legis vin- 
culo solveremur, sicut Dominus Christus, ita et beata 
semper virgo Maria legi est sponte subjecta. 

Sicut scriptum est in lege Domini, Quia omne mas- 
culinum adaperiens vulvam, &c.| Quod dicit, Omne 
masculinum adaperiens vulvam, et hominis et peco- 
ris primogenitum significat, quod utrumque sanctum 
Domino vocari, atque ideo sacerdotis esse praeceptum 
est. Ita duntaxat, ut pro hominis primogenito pre- 
tium acciperet, et omne animal immundum redimi 
faceret. Cujus (inquit) redemptio erit post unum 
mensem siclis argenti quinque. Ubi salvo subtiliore 
tractatu breviter intimandum, quod illa omnia pri- 
mogenita, vel figura fuerint ejus qui cum unigenitus 
esset Dei Filius, primogenitus fieri dignatus est om- 

nis creature, vere et singulariter sanctus Domino, 
quia peccatum non fecit, nec inventus est dolus in 
ore ejus, vel certe nostrz fuerint devotionis indicium, 
qui omnia bone actionis initia, que quasi corde 
gignimus, Domini gratiz deputare, male autem gesta 
redimere debeamus, dignos videlicet poenitentiz fruc- 
tus pro singulis quinque corporis vel anime sensibus 
offerentes. Itaque quod ait, adaperiens vulvam, con- 
suetze nativitatis more loquitur. Non quod Dominus 
noster sacri ventris hospitium quod ingressus sanc- 
tificarat, egressus devirginasse credendus sit, juxta 
heereticos qui dicunt beatam Mariam virginem usque 
ad partum, non virginem esse post partum, sed juxta 
fidem catholicam clauso virginis utero, quasi sponsus, 
suo processisse de thalamo. De quo pulchre pro- 
pheta, Et converti me (inquit) ad viam porte sanc- 
tuaril exterioris, quze respiciebat ad orientem, et erat 
clausa, et dixit Dominus ad me, Porta hee clausa 
erit, non aperietur, et vir non transiet per eam, quo- 
niam Dominus Deus Israel ingressus est per eam, 
eritque clausa principi, princeps in ea sedebit, ut 
comedat panem coram Domino. Quamvis_ possit 
etiam mystice designari, nullum preter Dominum 
ecclesiz virginis uterum per aquam et Spiritum 
Sanctum ad generandos Deo filios posse reserare, 
ideoque hunc masculum incomparabili dignitate 
Domino sanctum vocari. 

Kit ut darent hostiam secundum quod dictum est, &c.| 
Dictum est in lege, ut pro infante si masculus sit 
(ut praedixi) quadragesimo, si foemina, octogesimo die 
nativitatis, agnus anniculus immaculatus in holo- 
caustum, et turtur sive pullus columbinus offerretur 
pro peccato. Si autem non invenerit (inquit) manus 
ejus nec potuerit offerre agnum, sumet duos turtures 
vel duos pullos columbz, unum in holocaustum, et 
alterum pro peccato. Dominus ergo Christus Jesus 


328 EXPOSITIO 


cum dives esset, pauper factus pro nobis, pauperem 
pro se hostiam voluit dari. Ut videlicet una sua 
paupertate nos et hic divites in fide, et ilhe faceret 
heredes regni, quod repromisit Deus diligentibus 
se. Moraliter autem, sive fortia quis opera seu 
creaverit infirma, qua masculi ac foemine vocabulo 
distinguuntur, ut hec legitime Domino valeant con- 
secraril, ovem necesse est, innocentiz, et turturem 
pariter sive columbam compunctionis offerat. Quia 
enim volucres he pro cantu gemitus habent, non 
immerito lacrimas humilium designant, quibus plu- 
rimum in ipsis etiam bonis operibus indigemus. 
Quia et si bona esse que agimus noverimus, qua 
tamen districtione a Domino examinanda, qua a no- 
bis perseverantia sint consummanda, nescimus. Qui 
vero divitias virtutum non habendo, de quibus ad 
Corinthios apostolus ait, Quia in omnibus divites 
facti estis in illo, in omni verbo et in omni scientia, 
agnum vite innocue in actuum suorum grege non 
invenerit, duos saltem turtures aut duos columbee 
pullos offerat, hoc est, ad lacrimarum flagitanda 
suffragia confugiat. Et bene duos, unum pro pec- 
eato, et alterum in holocaustum. Holocaustum 
namque totum incensum dicitur, quia duo sunt 
nimirum genera compunctionis. Deum namque si- 
tiens anima prius timore compungitur, post amore. 
Prius enim sese in lacrimis afficit, quia dum malo- 
rum suorum recolit, pro his perpeti supplicia eterna 
pertimescit. At vero cum longa meeroris anxietate 
fuerit formido consumpta, quaedam jam de preesump- 
tione veniz securitas nascitur, et in amore cceles- 
tium gaudiorum animus inflammatur. Contempla- 
tur etenim mens qui sint illi angelorum chori, que 
ipsa societas beatorum spirituum, que majestas 
zeternze visionis Dei, et amplius plangit, quia a bonis 
perennibus deest, quam flebat prius cum mala 

eterna metuebat. Qui ergo prius flendo ne duce- 
retur ad supplicium, turturem pro peccato offerebat, 
de altero facit holocaustum, cum postmodum flere 
amarissime incipit, quia differtur a regno. Colum- 
bam pro peccato offert, qui laborat in gemitu suo, 
lavat per singulas noctes lectum suum, hoc est, 
per singulas pulsantis culpz tenebras opera sua 
bona, in quibus requiescere debeat, lacrimis abluere 
non cessat. Columbarum pullos in holocaustum 
ferunt, qui patriz ccelestis absentiam deflentes 
aiunt: Super flumina Babylonis illic sedimus et 
flevimus, dum recordaremur tui, Sion. Sicut enim 
columbee super fluenta residere delectantur, ut ac- 
cipitris adventum umbre cursu per aquas previ- 
dere simul et evadere queant, sic profecto sic anime 
pauperum spiritu fluctus seculi mente  transcen- 
dentes, quo plura in hac Babylone qua suis gemiti- 
bus pascuntur, maligni hostis exempla conspiciunt, 
eo crebriores ad zterna sui desiderii pennas sustol- 
lunt. Hoc sane inter turturis et columbe signifi- 
cantiam distat, quod columba, que gregatim conver- 
sari, volare, et gemere consuevit, active vite fre- 
quentiam demonstrat. De qua dicitur, Multitudinis 
autem credentium erat cor et anima una, nec quis- 
quam eorum que possidebant, aliquid suum esse 
dicebat, sed erant illis communia omnia. Turtur 
vero qui singularitate gaudet, adeo ut si conjugem 
casu perdiderit, solus exinde permaneat, specula- 
tivee vite culmina denuntiat, quia et paucorum est 
ista virtus, et his singillatim attributa. Solus Esaias 
Dominum exercituum videt, laudes Seraphim con- 
templatur, et quia male tacuerit, quasi turtur sin- 
gularis ingemit. Moyses pavente procul populo 
solus ascendit ad Dominum, et ne idem populus 
feriatur, lacrimosis precibus impetrat. Solus, fugi- 
entibus sociis, Daniel inter angelos remanet. Solus 

Ezechiel quadrigas Cherubim et superne civitatis 
zdificia celsa miratur. Solus Paulus ad delicias 
paradisi, et visenda cceli tertii secreta raptatur. 
Item cum intrans cubiculum clauso ostio oro Patrem 
in abscondito, turturem offero. At cum ejusdem 
operis compares quero, canendo cum propheta, Ve- 
nite adoremus et procidamus ante Deum, ploremus 
coram Domino qui fecit nos: columbas ad. altare 
deporto. Et quia aque utraque conditori accepta 
est hostia, consylte Lucas utrum turtures an pulli 
columbarum pro Domino sint oblati, non dixit, ne 
unum alteri vivendi ordinem preferret, sed utrum- 
que sequendum, utrumque divinis cultibus doceret 
offerendum. Igitur quia de purgatione longior se 
sermo protraxit, quid ipse dierum purgationis nu- 
merus contineat mysterii, et quare idem in foemine 
genitricis purgatione geminari sit jussus, in Levi- 
tico congruentius explanabitur. 

Et ecce homo erat in Hierusalem, cui nomen Si- 
meon, &c.| Nato in carne Domino, non solum 
angeli de coelis, sed et omnis etas mortalium et 
uterque sexus testimonium reddit. Decebat enim 
omnium Salvatorem sicut venturum in carne, om- 
nium toto seculi tempore fidelium facto vel dicto 
preesagari, ita etiam venientem communi omnium 
laude preedicari, impleta prophetia que dicit, Lau- 
date Dominum de ceelis, et caetera, usquequo ait, 
Juvenes et virgines, senes cum junioribus laudent 
nomen Domini, quia exaltatum est nomen ejus 
solius; confessio ejus super colum et terram. 
Justus, inquit, et timoratus, quia difficile justitia 
sine timore custoditur. Non illum dico timorem 
qui sub lege pcenali temporalia bona sibi subtrahi 
perhorrescit, quem perfecta dilectio foras mittere 
consuevit, sed timorem Domini sanctum qui per- 
manet in seculum seculi, quo justus Deum suum 


IN LUC EVANG. CAP. II. 331 


quanto ardentius diligit, tanto solertius offendere 
cavet. 

Et responsum acceperat ab Spiritu Sancto non 
visurum se mortem, nist prius, &c.| Vide locutiones 
Scripturarum, mortem videri dixit. Quomodo vi- 
detur quibusve oculis, quz veniendo ipsos oculos 
claudit, ne aliquid videant? Sedvideri mortem, ex- 
periri significat. Multumque felix mortem videbit 
carnis, quicunque Christum Domini prius_ oculis 
cordis videre sategerit, conversationem habendo in 
coel sti Hierusalem, templi Dei limina frequentando, 
hoc est, pia sanctorum in quibus Dominus inhabitat 
exempla sectando, suspirando cum Psalmista, Unam 
petit a Domino, hanc requiram, ut inhabitem in 
domo Domini omnibus diebus vite mez, ut videam 
voluntatem Domini. Sic enim et ipse verbum Dei 
in manibus accipere, et fidei caritatisque suze bra- 
chiis merebitur amplecti. Quod autem ait, Et venit 
in spiritu in templum, significat eum eadem Spiritus 
gratia, qua olim venturum przecognoverat, etiam 
nunc venientem et jam jamque a se videndum cog- 
novisse Salvatorem. | 

Et cum inducerent puerum Jesum parentes ejus ut 
facerent, &c.| Magna quidem Domini potentia, sed 
non minor claret humilitas, ut qui celo terraque 
non capitur, grandevi hominis gestetur totus in 
ulnis. Sed et tropice accipit Simeon Christum, 
veteranus infantem, ut doceat nos exuere veterem 
hominem qui corrumpitur cum actibus ejus, et re- 
novatos spiritu mentis nostre induere eum qui 
secundum Deum creatus est, in justitia et sanctitate 
et veritate, hoc est, deponentes mendacium loqui 
veritatem, et cetera, que ad novi hominis statum 
pertinent, ore, corde, et opere perficere. Accipit 
senior justus secundum legem et timoratus puerum 
Jesum in ulnas suas, ut significet justitiam operum 

que ex lege erat, (quis enim nesciat, opera per 
manus et brachia solere figurari?) humili quidem, 
sed salutari fidei evangelice gratia mutandam. Ac- 
cipit senior infantem Christum, ut imsinuet hoc 
seculum quasi senio jam et longeva etate defes- 
sum ad innocentiam et (ut ita dixerim) infantiam 
Christianze conversationis rediturum, et sicut aquile 
juventutem illius esse renovandam. 

Et benedixit Deum, et dixit, Nunc dimittis, &c.] 
Vides non solum novi sed et veteris testamenti jus- 
tos spe futuree vite desiderium habuisse dissolvi a 
corpore, immo pacis viam deputasse sarcinam de- 
ponere terrestrem, utpote qui se in sinu Abrahee 
requiem non dubitarent habituros esse perpetuam. 
Denique et Idithun, hoc est, transilitor cupiditatum 
secularium, postquam multa diu tacitus mundi mala 
contemplatus interna secum cordis meditatione con- 
caluit, tandem locutus in lingua sua, et quid intus 
egerit promens, Notum, inquit, mihi fac, Domine, 
finem meum, et numerum dierum meorum quis est, 
ut sciam quid desit mihi. Ecce veteres posuisti dies 
meos. Quibus absque dubio verbis aperit quam 
maximum se preesentium calamitatum nacturum 
speret in fine solatium, quem tantisper advenire 
desiderat. 

Quia viderunt oculi mei salutare tuum, &c.| Beati 
oculi qui vident que Simeon vidit, beati qui non 
viderunt, et crediderunt. Illud ipsum, inquit, quod 
omnibus postmodum gentibus, populis, et linguis 
mente ac fide conspiciendum parasti, spe ac dilec- 
tione querendum preevidisti, ipse diu desideratum 
nunc et carnis et cordis oculis tuum salutare con- 
templor. 

Lumen ad revelationem gentium, &c.| Lumen qui- 
dem utrique populo salutare Dei, id est, Christus 
a Deo Patre paratur. Qui tantum gloria magis 

Israel, cui diu speratus, et ex quo pranuntiatus 
advenit, gentium vero dicitur esse revelatio, quarum 
mentis oculos profunda jam cecitate demersos, ne- 
que ulla spe adventus Dominici erectos, ipse visi- 
tare, pariter revelare atque illustrare dignatus est. 
Kt bene revelatio gentium Israelis gloriz przefertur, 
quia cum plenitudo gentium introierit, tunc omnis 
Israel salvus fiet. Quomodo et Psalmista cum dice- 
ret, Notum fecit Dominus salutare suum, ante con- 
spectum gentium revelavit justitiam suam, subjunxit 
atque ait, Memor fuit misericordiz suz Jacob, et 
veritatis suze domui Israel. 

Et erat pater ejus et mater mirantes super his, 
&c.| Patrem Salvatoris appellat Joseph, non quo 
vere juxta Fotinianos pater fuerit ejus, sed quo ad 
famam Marize conservandam pater sit ab omnibus 
eestimatus. Neque enim oblitus evangelista, quod 
eam de Spiritu Sancto concepisse et virginem pepe- 
risse natrarit, sed opinionem vulgi exprimens, que 
vera historize lex est, patrem Joseph nuncupat 
Christi. Quamvis et eo modo pater illus valeat 
dici, quo et vir Marie recte intelligitur sine com- 
mixtione carnis ipsa copulatione conjugil, multo 
videlicet conjunctius quam si esset aliunde adop- 
tatus. Neque enim propterea non erat appellandus 
Joseph pater Christi, quia nemo eum concumbendo 
genuerat, quandoquidem recte pater esset etiam 
ejus, quem non ex sua conjuge procreatum alicubi 
adoptasset. 

Ht dixit ad Mariam matrem ejus: Hece positus 
est hic in ruinam, &c.| Bene in resurrectionem, quia 
lumen est, quia gloria plebis Israel, quia dicit, Ego 
sum resurrectio et vita; qui credit in me, etiamsi 
mortuus fuerit vivet, et omnis qui vivit et credit in 
me, non morietur in xternum. Quomodo autem 
in ruinam, nisi quia et lapis offensionis est, et petra 

scandali? id est, ruine his qui offendunt verbum 
nec credunt. De quibus ipse dicit, Si non venis- 
sem et locutus eis fuissem, peccatum non haberent. 
Nune autem excusationem non habent de peccato 
suo. Qui non in seipso tantum, sed in suis quoque 
preedicantibus in ruinam positus est, resurrectio- 
nemque multorum, testante apostolo, qui ait, Christi 
bonus odor sumus Deo in his qui salvi fiunt, et in 
his qui pereunt. Qui enim, predicante apostolo, 
verbum quod audit amando sequitur, bono odore 
resurgit et salvatur. Qui odiendo insequitur, eodem 
ipso bono odore corruit et moritur. Signum autem 
cui contradicetur, fidem Dominice crucis accipe. 
De qua apostolo Paulo dicunt Judzi, Nam de secta 
hac notum est nobis, quod ubique ei contradicitur. 
Kt apostolus ipse, Nos enim (inquit) preedicamus 
Jesum Christum crucifixum, Judzis quidem scan- 
dalum, gentibus autem stultitiam. 

Kit tuam ipsius animam pertransibit gladius.| Nulla 
docet historia beatam Mariam ex hac vita gladu 
occisione migrasse, presertim cum non anima, sed 
corpus ferro soleat interfici. Unde restat intelligi 
gladium illum de quo dicitur, Et gladius est in labiis 
eorum, hoc est, dolorem Dominice passionis, ejus 
animam pertransisse. Quz et si Christum utpote 
Dei Filium sponte propria mori, mortemque ipsam 
non dubitaret esse devitaturum, ut sua tamen carne 
procreatum non sine doloris affectu potuit videre 
crucifigi. Nam et ferrum quod animam Joseph per- 
transisse canitur, nullum melius quam dura tribulatio 
mentis intelligitur. 

Ut revelentur ex multis cordibus cogitationes. | 
Incertum erat quondam, qui Judeorum gratiam 
Christi quam venturam utique noverant accipere, 
qui autem respuere mallent. At ejus nativitate au- 
dita revelatis mox cordium cogitationibus Herodes 

rex turbatus est, et omnis Hierosolyma cum illo. 
Pastores cum timore et gaudio Deo laudem resonant, 
hominibus pacis nuntium pandunt. Eyjus doctrina 
et virtute diffamata, alii ad eum quasi magistrum 
veritatis confluunt, alii ab eo quasi seductore refu- 
giunt. Hjus signo crucis erecto, hi quasi juste morti 
datum blasphemantes irrident, illi quasi vite aucto- 
rem mori acriter dolent. Sed et usque hodie, et 
usque ad consummationem seculi presentis ecclesize 
animam gladius durissime tribulationis pertransire 
non cessat, cum signo fidei ab improbis contradici, 
cum audito Dei verbo multos cum Christo resurgere, 
sed plures a credulitate ruere gemebunda pertractat. 
Cum revelatis multorum cordium cogitationibus, ubi 
optimum evangelii sevit semen, ibi zizania vitiorum 
vel plus justo prevalere, vel etiam, quod dictu grave 
est, sola germinare ac regnare conspicit. 

Et erat Anna prophetissa, &c.| Juxta historiam 
devote conversationis, et venerandz pariter etatis, 
dignaque per omnia que Domino incarnato testi- 
monium ferret, Anna fuisse docetur. Juxta intel- 
lectum vero mysticum, quia ecclesiam significat, que 
in presenti quasi sponsi Dominique sui est morte 
viduata, numerus etiam annorum viduitatis ejus 
tempus ecclesiz designat, quo in corpore constituta, 
peregrinatur a Domino, magneque devotionis affectu 
ceelestis templi limina servans, quotidianum illum 
Domini prestolatur adventum. De quo dicit, Ve- 
niemus et mansionem apud eum faciemus. Septies 
quippe duodeni, octoginta quatuor faciunt. Et sep- 
tem quidem ad hujus seculi cursum, qui diebus 
septem volvitur; duodecim vero ad perfectionem 
doctrinze apostolice pertinent, ideoque sive univer- 
salis ecclesia, seu quelibet anima fidelis que totum 
vitze suze tempus apostolicis mancipare curat insti- 

tutis, quasi septem per duodecim multiplicare, et 
typicis octoginta quatuor annis Domino servire lau- 
datur. Sicut etiam tempus septem annorum, quo 
cum viro suo manserat, Dominice incarnationis tem- 
pori decentissime congruit. Septenarioque namque 
(ut dixi) numero perfectio solet temporis indicari. 
Sed ibi propter Dominice privilegium majestatis quo 
in carne versatus docuit, simplex septem annorum 
est numerus expressus. Hic ob apostolicee culmen 
dignitatis, septem anni per duodecim multiplicantur. 
Arridet autem ecclesiz mysteriis quod Anna et 
gratia ejus interpretatur, et filia est, Phanuel, qui 
facies Dei dicitur, cum psalmographo decantans, 
Signatum est super nos lumen vultus tui, Domine. 
It de tribu Aser, hoc est, beati, descendit, qui inter 
patriarchas duodecim ordine nascendi est octavus. 
De quo numero, quia novo testamento sit sacer, cre- 
brius est inculcatum. 

Et hee ipsa superveniens confitebatur Domino, &c.] 
Prophetavit Simeon, prophetaverat copulata con- 
jugio, prophetaverat virgo, debuit etiam vidua, ne 
aliqua aut professio deesset aut sexus. Et ideo 
Anna et stipendiis viduitatis et moribus talis indu- 
citur, ut digna plane fuisse credatur, que redemp- 
torem venisse omnium nuntiaret. 

Et ut perfecerunt omnia secundum legem Domini, 
&c.| Preetermisit hoc loco Lucas que a Matthzeo 
satis exposita noverat, Dominum videlicet post hac 
ne ab Herode necandus inveniretur, Augyptum a 
parentibus esse delatum, defunctoque Herode sic 
demum Galilzeam reversum, Nazareth civitatem 
suam inhabitare coepisse. Solent enim evangeliste 
singuli sic omittere queedam, que vel ab aliis com- 
memorata viderint, vel ab aliis commemoranda in 
spiritu. preeviderint, ut continuata sue narrationis 

Serie quasi nulla praetermisisse videantur: qua tamen, 
alterius evangelistz considerata scriptura, quo loco 
transilita fuerint, diligens lector inveniat. 

Puer autem crescebat et confortabatur, &c.| No- 
tanda distinctio verborum, quia Dominus Jesus 
Christus in eo quod puer erat, id est, habitum hu- 
mane fragilitatis imduerat,; crescere et confortari 
habebat. In eo vero quod etiam Verbum Dei et Deus 
zeternus erat, nec confortari indigebat, nec habebat 
augeri. Unde rectissime plenus sapientia perhibetur 
et gratia. Sapientia quidem, quia in ipso habitat 
omnis plenitudo Divinitatis corporaliter. Gratia au- 
tem, quia eidem Mediatori Dei et hominum, homini 
Jesu Christo magna gratia donatum est, ut ex quo 
homo fieri coepisset perfectus esset et Deus. Cui 
simile est quod Joannes scribit, eum plenum gratia 
et veritate, eandem ipse divinitatis excellentiam veri- 
tatis, quam Lucas sapientiz nomine commendans. 

Et ibant parentes ejus per omnes annos in Meru- 
salem, in die solenni pasche.| Vides hunc evangelistam 
inter animalia quatuor non frustra vitulo compara- 
tum, qui quasi hostiis deputatum animal, circa tem- 
plum maxime et Hierosolyma narrationis sue diver- 
satur incessu. Siquidem in principiis sacerdotem 
collocat ad aram orantem, populi multitudinem tem- 
pli sistit in atriis, Mariam mox Domino concepto 
Hierosolyma mittit, domum pontificis intromittit. 
Ibi et Baptistam natum refert, et Dominum post 
nativitatem continuo cum hostia transfert. Eundem 
illo singulis annis cum parentibus ducit, et duoden- 
nem in templo doctorum choris inserit. Ubi inter 
alia sapientibus stupenda dicit, Quia in his que 
Patris mei sunt oportet me esse. Et post cetera 
talia, Jaudantes Deum in templo discipulos m evan- 
gelii sui fine concludit. 

Cap. vir. Hi cum factus fuisset annorum duodecim, 

ascendentibus illis in Hierosolyma, &c.| Quia nati- 
vitate, immo a conceptione humana manifestis mira- 
culorum, quia Deus sit, est approbatus indiciis: ipse 
etiam mox, ubi tempus eztatis congruebat, utramque 
suam reverenter pandere ccepit atque aperire sub- 
stantiam, et quid videlicet Patri juxta veritatem di- 
vince majestatis, et quid juxta assumptionis humanze 
fragilitatem debeat matri. Nec absque providentia 
duodennis prima suze fidei rudimenta revelabat, quze 
duodecim apostolorum ministerio cunctum erat re- 
velanda et elucidanda per orbem. Possumus et hoc 
dicere, quia sicut septenario, sic et duodenario nu- 
mero, qui multiplicatis inter se invicem septenarii 
partibus constat, vel rerum vel temporum universitas 
ac profectio designetur. Atque ideo quo omnia loca 
vel tempora deceat occupari recte a duodecimo nu- 
mero jubar sumat exordium. Non igitur otiose suo- 
rum perhibetur immemor extitisse parentum, sed ut 
nos instruat, quia non solum antequam parentes ipsi, 
verum etiam antequam Abraham fieret ipse est, in 
civitate potius ac templo Dei, quasi paterno jure, 
residere delectat. 

Et non cognoverunt parentes ejus. Ezxistimantes 
autem, &c.| Queeret aliquis quomodo Dei Filius, tanta 
parentum cura nutritus, his abeuntibus potuerit obli- 
viscendo relinqui. Cui respondendum, quia filiis 
Israel moris fuerit, ut temporibus festis vel Hiero- 
solyma confluentes, vel ad propria redeuntes, seor- 
sum virl, seorsum autem foeminz choros ducentes 
incederent, infantesque vel pueri cum quolibet pa- 
rente indifferenter ire potuerint. Ideoque beatam 
Mariam vel Joseph vicissim putasse puerum Jesum, 
quem se comitari non cernebant, cum altero parente 
reversum. 

kt factum est post triduum, invenerunt illum in 
templo, &c.| Quasi fons sapientiz doctorum medius 

sedet, sed quasi exemplar humilitatis, audire prius et 
interrogare doctores, quam instruere queerit indoctos. 
Ne etenim parvuli a senioribus erubescant discere, et 
ipse ob etatis humanz congruentiam, hominibus 
auscultare non erubescit Deus. Ne infirmus docere 
quis audeat, et ille puer doceri interrogando voluit, 
qui per divinitatis potentiam, verbum scientiz ipsis 
suis doctoribus ministravit. 

Stupebant autem omnes qui eum audiebant, &c.| 
Nota distinctionem verborum, et tuz salvationis ac 
fidei mysteria sedulus intuere. Stupebant qui eum 
audiebant, et videntes admirati sunt. Et eo amplius 
stupebant super prudentia responsionum, quo pauci- 
tatem videntes contemnebant annorum. Divinam 
lingua sapientiam prodebat, sed infirmitatem etas 
pretendebat humanam. Verum hee doctores Ju- 
dzorum quasi nova stupeant, interque alta quz 
audiunt, et infirma que vident, dubia admiratione 
turbentur: nos autem scientes hunc esse de quo 
olim propheta gratulabundus exultabat, Parvulus 
natus est nobis, filius datus est nobis, et vocabitur 
nomen ejus, Admirabilis, Consiliarius, Deus fortis: 
nequaquam miremur eum qui sic parvulus factus est 
homo, ut nihilominus quod erat semper Deus ac 
fortis permaneret, modo divinitatis sue, modo huma- 
nitatis his quos erudire cupiebat indicia dedisse, sed 
digna fide, spe, et caritate agamus illi gratias, quia 
qui magnus erat et laudabilis nimis, sed non cognos- 
cebamus: parvulus natus est nobis, ut crescendo et 
proficiendo inter parvulos, paulatim eos ad capes- 
senda suze virtutis ac magnitudinis arcana prove- 
heret. | 

Et dixit mater ejus ad illum: Fil, quid fecisti 
nobis sic? &c.| Non Joseph qui nihil in ejus gene- 
ratione preter ministerium prestitit et affectum, 
unde et pro fideli ministerio et ab evangelista et ab 

ipsa Maria pater appellatur, vel ipse Christus suum 
negat esse parentem, sed simpliciter et aperte qui sit 
verus sibi pater, nobis pariter et illis insinuat. Non 
quod eum quasi filium querunt vituperat, sed quid 
ei potius cui eternus est Filius debeat, cogit oculos 
mentis attollere. Quia enim Deus et homo est, 
nunc excelsa Deitatis, nunc infima prefert human 
fragilitatis. Quasi homo seniores interrogat, quasi 
Deus que seniores et docti mirentur, respondet. 
Quasi Dei Filius in templo Dei commoratur, et quasi 
Filius hominis .cum parentibus quo jubent regre- 
ditur. 

Et ipsi non intellexerunt verbum quod locutus est 
ad illos, &c.| Quantum pietatis simul in Domino et 
humilitatis exemplum? Parentes ejus non intelli- 
gunt verbum quod de sua divinitate loquitur ad illos, 
et tamen ipse humane illorum erga eum sedulitatis 
non ingratus, quo precipiunt descendit, et subditur 
illis. Quid enim magister virtutis, nisi officium pie- 
tatis impleret? Quid mter nos aliud, quam quod a 
nobis agi vellet, ageret? Deferebat homini, defe- 
rebat ancillz. Ipsa enim dicit, Ecce ancilla Domini. 
Deferebat simulato patri, deferebat Deo vero Patri. 
Et utique matrem natus virginem conservarat et 
castam, utique a patre non voluntate, non opere, non 
tempore distabat. Ut ejus videlicet exemplis admo- 
niti, quid parentibus debeamus, qui tanta pro nobis 
patiantur, agnoscamus. Solent autem dicere Arriani 
imperfectum esse filium, quia dixerit, Pater major 
me est. Sed quid mirum si ex humana susceptione 
minorem se Patre asserit in ccelo, ex qua subditus 
erat etiam parentibus in terra? 

Et mater ejus conservabat omnia verba hec in corde 
suo.| Sive que intellexit, seu que necdum intelligere 
verba evangelii potuit, omnia suo pariter in corde 
quasi ruminanda et diligentius scrutanda reconde- 

bat. Discamus ergo sancte virginis in omnibus 
castitatem, quae non minus ore pudica quam corpore, 
argumenta fidei conservabat in corde. Et si illa ante 
precepta apostolica tacet, cur tu post apostolica 
preecepta magis cupis docere quam discere ? 

Et Jesus proficiebat sapientia, et etate, et gratia 
apud Deum et homines.| Hiclocus Manicheos pariter 
et Apollinaristas expugnat, ostendens Dominum ve- 
ram carnem, veram habere et animam. Nam sicut 
carnis est etate, sic est anime sapientia proficere 
et gratia. Que tamen in sapientia nullatenus pro- 
ficeret, si naturalem intelligentiam, quze hominibus 
rationis causa concessa est, non haberet. Non quia 
hoc susceptor Deus eguit, presertim cum supra 
plenus sapientia puer fuisse describatur, sed quia 
hoc pro remedio nostre salutis effectus pize suscep- 
tionis elegit, ut dum caro et anima rationalis a Deo 
suscipitur, utraque pariter salvaretur. 

Cap. 1x. Anno autem quintodecimo imperiu Tiberit 
Cesaris, &c.| Herodes, Philippus, et Lysanias, qui 
cum Pilato preside Romano Judzam regebant, fili 
sunt Herodis illus sub quo Dominus natus est, inter 
quos et ipsum Herodem Archelaus frater eorum de- 
cem annis regnavit. Qui a Judezis ob intolerabilem 
animi ferocitatem, apud Augustum criminatus, zeter- 
no apud Viennam disperiit exilio. Regnum vero 
Judzz quo minus validum fieret, idem Augustus 
per tetrarchias discindere curavit. Porro Pilatus 
duodecimo anno Tiberii Czesaris Judzam missus 
procurationem gentis suscepit, atque inibi per decem 
continuos annos usque ad ipsum pene finem Tiberi 
perduravit. 

Sub principibus sacerdotum Anna et Caipha, factum 
est verbum Domini, &c.| Ambo quidem, incipiente pre- 
dicationem Joanne, id est, Annas et Caiphas principes 
fuere sacerdotum, sed Annas illum annum, Caiphas 
vero eum quo Dominus crucem ascendit, administra- 
bat, et quidem tribus aliis in medio pontificatu per- 
functis, verum his maxime qui ad Domini passionem 
pertinerent, ab evangelista commemoratis. Legalibus 
namque tunc preceptis vi et ambitione cessantibus, 
nulli pontificatus honor vite vel generis merito red- 
debatur, sed Romana potestate aliis nunc, item aliis 
summa. sacerdotii prestabatur. Denique Josephus 
refert in hune modum, dicens, Valerius Gratus, Anna 
sacerdotio deturbato, Ismaelem pontificem designavit 
filium Baffi. Sed et hunc non multo post abjiciens, 
Eleazarum Ananiz pontificis filtum pontificatui sub- 
rogavit. Post annum vero etiam hunc arcet officio, 
et Simoni cuidam Canyfi filio pontificatus tradidit 
ministerlum. Qui non amplius et ipse quam unius 
anni spatio perfunctus, Josephum cui et Caiphas 
nomen fuit, accepit successorem. Ac per hoc omne 
tempus quo Dominus noster in terris docuisse de- 
scribitur, intra quadriennil spatia coarctatur. In 
quo quatuor istee quas Josephus memorat succes- 
siones pontificum describuntur, vix per annos singu- 
los ministrate. Quia ergo Joannes illum preedicare 
veniebat, qui et ex Judea quosdam et multos ex 
gentibus redempturus erat, per regem gentium et 
principes Judzorum, preedicationis ejus tempora de- 
signantur. Quia autem gentilitas colligenda erat, et 
Judza pro culpa perfidiz dispergenda, ipsa quoque 
descriptio terreni principatus ostendit, quoniam et in 
Romana republica unus preefuisse describitur, et in 
Judzee regno per quartam partem plurimi principa- 
bantur. Voce enim nostri Redemptoris dicitur, 
Omne regnum in seipso divisum desolabitur. Liquet 

ergo quod ad finem regni Judea pervenerat, que tot 
regibus divisa subjacebat. Apte quoque non solum 
quibus regibus, sed quibus etiam sacerdotibus actum 
sit, demonstratur. Ut quia illum Joannes Baptista 
preedicaret, qui simul rex et sacerdos existeret, Lu- 
cas evangelista praedicationis ejus tempora per reg- 
num et sacerdotium designavit. 

Kit venit in omnem regionem Jordanis, predicans 
baptismum penitentie in remissionem peccatorum.| 
Cunctis legentibus liquet quia Joannes baptismum 
poenitentiz non solum predicavit, verum etiam qui- 
busdam dedit, sed tamen baptismum suum in remis- 
sionem peccatorum dare non potuit. Remissio et 
enim peccatorum, in solo nobis baptismo Christi tri- 
buitur. Notandum itaque quod dicitur, preedicans 
baptismum pcenitentiz in remissionem peccatorum, 
quoniam baptismum quod peccata solveret, quia dare 
non poterat, pradicabat. Ut, sicut incarnatum Ver- 
bum Patris przcurrebat verbo predicationis, ita 
baptismum peenitentiz quo peccata solvuntur pre- 
curreret suo baptismate, quo peccata solvi non 
possunt. 

Sicut scriptum est in libro sermonum Esaie prophete, 
Vox, &c.| Idem vero Joannes Baptista requisitus 
quis esset, respondit, Ego vox clamantis in deserto: 
qui ideo vox a propheta vocatus est, quia Verbum 
preibat: qui etiam in deserto clamat, quia derelictze 
ac destitute Jude, solatium redemptionis adnuntiat. 
Quid autem clamaret, aperitur cum subditur, Parate 
viam Domini, rectas facite semitas eyus. Omnis qui 
fidem rectam et bona opera preedicat, quid aliud 
quam venienti Domino ad corda audientium viam 
parat ? Ut hec vis gratiz penetret, et lumen veritatis 
illustret, ut rectas Deo semitas faciat, dum mundas 
in animo cogitationes per sermonem bone preedica- 
tionis format. | 

Omnis vallis tmplebitur, et omnis mons et collis 
humiliabitur.| Quid hoe loco vallium nomine, nisi 
humiles: qui montium et collium, nisi superbi 
homines designantur? In adventu igitur Redemp- 
toris valles implete, montes vero et colles humi- 
liati sunt. Quia juxta ejus vocem, Omnis qui se 
exaltat humiliabitur, et omnis qui se humiliat ex- 
altabitur. Vallis etenim impleta crescit, mons au- 
tem et collis humiliatus decrescit. Quia nimirum 
in fide Mediatoris Dei et hominum, hominis Jesu 
Christi, et gentilitas plenitudinem gratiz accepit, 
et Judea per errorem perfidiz hoc unde tumebat 
perdidit. 

Et erunt prava in directa, et aspera in vias planas. | 
Prava in directa fiunt, cum malorum corda per injus- 
titiam detorta ad justitie regulam diriguntur. Et 
aspera in vias planas immutantur, cum immites atque 
iracunde mentes, per infusionem superne gratiz, ad 
lenitatem mansuetudinis redeunt. Quando enim 
verbum veritatis ab iracunda mente non recipitur, 
quasi asperitas itineris gressum pergentis repellit. 
Sed cum mens iracunda per acceptam mansuetudinis 
gratiam correptionis vel exhortationis verbum recipit, 
ibi planam viam preedicator invenit, ubi prius pro 
asperitate itineris pergere, id est, preedicationis gres- 
sum ponere non valebat. 

Et videbit omnis caro salutare Dei.| Quia omnis caro 
accipitur omnis homo, salutare Dei videlicet Christum 
in hac vita omnis homo videre non potuit. Ubi ergo 
in hac sententia propheta prophetiz oculum, nisi ad 
extremi judicii diem, tendit ? Ubi cum apertis ceelis, 
ministrantibus angelis, consedentibus apostolis, in 
sede majestatis sue Christus apparuerit, omnes hunc 
et reprobi pariter videbunt, ut et justi de munere 
retributionis sine fine gaudeant, et injusti in ultione 
supplicii in perpetuum gemant. Nam quia hoc ista 

sententia intendit, quod in extremo examine ab omni 
carne videbitur, recte subjungitur, 

Dicebat ergo ad turbas, que exibant ut baptiza- 
rentur ab ipso, Genimina viperarum, &c.| Ventura 
enim ira est, animadversio ultionis extreme. Quam 
tunc fugere peccator non valet, qui nunc ad lamenta 
peenitentiz non recurrit. Et notandum, quod malz 
soboles, malorum parentum actiones imitantes, geni- 
mina viperarum vocantur. Quia per hoc quod bonis 
invident eosque persequuntur, quod quibusdam mala 
retribuunt, quod lzsiones proximis exquirunt, quo- 
niam in his omnibus priorum suorum carnalium vias 
sequuntur, quasi venenati fili1 de venenatis parenti- 
bus nati sunt. Sed quia jam peccavimus, quia usu 
malee consuetudinis involuti sumus, dicat quid nobis 
faciendum sit ut fugere a ventura ira valeamus. 

Facite ergo fructus dignos penitentie.| In quibus 
verbis notandum est, quod non solum fructus poeni- 
tentiz, sed dignos poenitentiz admonet esse facien- 
dos. Aliud namque est fructum pcenitentiz facere, 
aliud dignum pecenitentiz facere.. Neque enim par 
fructus esse boni operis debet ejus qui minus, et ejus 
qui amplius deliquit, aut ejus qui in nullis, et ejus 
qui in quibusdam facinoribus cecidit. Per hoc ergo 
quod dicitur, Facite fructus dignos poenitentize unius- 
cujusque conscientia convenitur, ut tanto majora 
querat bonorum operum lucra per pcenitentiam, 
quanto graviora sibi intulit damna per culpam. Sed 
Judei de generis nobilitate gloriantes, idcirco se 
agnoscere peccatores nolebant, quia de Abrahz stirpe 
descenderant. Quibus recte dicitur, 

Et ne ceeperitis dicere, patrem habemus Abraham, 
&c.] Quid enim lapides, nisi corda gentilium fuerunt, 
ad intellectum Dei omnipotentis insensibilia? Sicut 
etiam quibusdam ex Judeis dicitur, Auferam cor 
Japideum de carne vestra. Nec immerito lapidum 

nomine gentes significate sunt, que lapides colue- 
runt: unde scriptum est, Similes illis fiant qui faciunt 
ea, et omnes qui confidunt in eis. De quibus nimirum 
lapidibus filii Abrahz suscitati sunt. Quia dum 
dura corda gentilium in Abrahz semine, id est in 
Christo crediderunt, ejus filii facti sunt cujus semini 
sunt uniti. Unde et eisdem gentibus per egregium 
preedicatorem dicitur, Si autem vos Christi, ergo 
Abrahz semen estis. Si igitur nos per fidem Christi, 
Abrahze jam semen existimus, Judzi propter perfi- 
diam Abrahee filii esse desierunt. 

Jam enim securis ad radicem arboris posita est.| 
Arbor hujus mundi est universum genus huma- 
num. Securis vero est Redemptor noster, qui velut 
ex manubrio et ferro tenetur ex humanitate, sed in- 
cidit ex divinitate. Quee videlicet securis jam ad ra- 
dicem arboris posita est, quia etsi per patientiam 
expectat, videtur tamen quid factura est. 

Omnis ergo arbor non faciens fructum, excidetur et 
in ignem mitietur.| Quia unusquisque perversus pa- 
ratam citius gehennz concremationem invenit, qui 
hic boni operis fructum facere contemnit. Et no- 
tandum, quod securim non juxta ramos positam, sed 
ad radicem dicit. Cum enim malorum filii tolluntur, ’ 
quid aliud quam rami infructuose arboris abscidun- 
tur? Cum vero tota simul progenies cum parente 
tollitur, infructuosa arbor a radice abscisa est, ne jam 
remaneat unde prava iterum soboles succrescat. In 
quibus Joannis Baptistze verbis constat, quod audien- 
tium corda turbata sunt, cum protinus subinfertur, 

kt interrogabant eum turbe, dicentes, Quid ergo 
faciemus ?| Percussz enim terrore fuerant, quee con- 
silium queerebant. 

Respondens autem, dicebat illis, Qui habet duas 
tunicas, &c.| Per hoc quod tunica plus est neces- 
sarla usul nostro quam pallium, ad fructum dignum 

peenitentic pertinet. Ut non solum exteriora que- 
que et minus necessaria, sed ipsa valde nobis neces- 
saria dividere cum proximis debeamus, scilicet vel 
escam qua carnaliter vivimus, vel tunicam qua ves- 
timur. Quia enim in lege scriptum est, Diliges 
proximum tuum tanquam teipsum, minus proxi- 
mum amare convincitur, qui non cum eo in neces- 
sitate illius etiam ea que sibi sunt necessaria par- 
titur. Idcirco ergo de dividendis cum _ proximo 
duabus tunicis datur preeceptum, quia hoc de una 
dici non potuit, quoniam si una dividitur, nemo 
vestitur. In dimidia quippe tunica, et nudus rema- 
net qui accipit, et nudus qui dedit. Inter hec 
autem sciendum est, quantum misericordiz opera 
valeant, cum ad fructus dignos pcenitentize ipsa pre 
ceteris precipiuntur. Huinc etiam per semetipsam 
Veritas dicit, Date eleemosynam, et ecce omnia 
munda sunt vobis. ; 

Venerunt autem et publican ut baptizarentur, &c.| 
Quantam beati Baptistze sermo virtutem habuerit, 
quantumque mentes concusserit audientium, hinc 
probatur, cum etiam publicanos et milites ad con- 
silium salutis suze coegerit Inquirendum. Quibus 
ipse non aliter quam turbis juxta congruum sibi 
modum misericordiam suadet agendam. Precipit 
ergo publicanis, ne ultra preescriptum exigant. Pub- 
licani etenim, sicut etiam nomine probant, appellan- 
tur hi qui vectigalia publica exigunt, sive qui con- 
ductores sunt vectigalium fisci vel rerum publica- 
rum. Necnon et hi qui seculi hujus lucra per 
negotia sectantur, eodem vocabulo censentur. Quos 
omnes pariter in suo quemque gradu, ab agenda 
fraude coercet, ut dum primo se ab alienorum tem- 
perarent appetitu, tandem ad propria cum proximis 
communicanda pertingerent. 

Interrogabant autem illum et milites dicentes, Quid 

faciemus et nos, &c.| Justissimo doctor eximius mo- 
deramine preemonet, ne ab eis calumniando preedam 
requirant, quibus militando prodesse debuerant. 
Docens idcirco stipendia constituta militia, ne dum 
sumptus queeritur, predo grassetur. Nullum ergo 
oficium, nullum ab agenda misericordia genus ex- 
cipitur, que plenitudo virtutum est, et sola a morte 
liberat, vitamque confert eternam. Ipso judice 
attestante qui se dicturum esse promisit, Venite 
benedicti Patris mei, percipite regnum. LEsurivi 
enim et dedistis mihi manducare, et cetera, 

Ewxistimante autem populo, et cogitantibus omnibus 
in cordibus suis de Joanne, &c.| Quomodo respondit 
eis qui existimabant de illo, et secreto in corde 
quia Christus esset cogitabant? Nisi quia non 
solum cogitabant, sed etiam sicut alius evangelista 
declarat, missis ad eum sacerdotibus ac Levitis an 
esset Christus inquirebant. Unde patet, Judeis 
tunc fuisse notissimum secundum scripturas incar- 
nationis Dominice tempus adesse. Sed mira ceci- 
tas, quod in Joanne sponte credebant, hoc in Sal- 
vatore tantis signis ac virtutibus approbato et ipso 
etiam Joanne attestante, non credere. 

Ego quidem aqua baptizo vos, &c.| Joannes non 
Spiritu, sed aqua baptizat, quia peccata solvere non 
valens, baptizatorum corpora per aquam lavat, sed 
mentem per veniam non lavat. Cur ergo baptizat 
qui peccata per baptisma non relaxat? Nisi ut 
preecursionis sue ordinem servans, qui nasciturum 
nascendo prevenerat, baptizaturum quoque Domi- 
num baptizando preeveniret, et qui preedicando factus 
est praecursor Christi, baptizando etiam precursor 
ejus fieret imitatione sacramenti. Mos autem apud 
veteres fuit, ut si quis eam que sibi competeret 
accipere uxorem nollet, ille ei caleeamentum solve- 
ret, qui ad hanc sponsus jure propinquitatis veniret. 

Quid igitur inter homines Christus, nisi sanctz 
ecclesiz sponsus apparuit? De quo et idem Jo- 
annes dicit, Qui habet sponsam, sponsus est. Sed 
quia Joannem homines Christum esse putaverunt, 
quod idem Joannes negat, recte se indignum esse 
ad solvendum corrigiam ejus calceamenti denuntiat. 
Ac si aperte dicat, Ego Redemptoris vestigia denu- 
dare non valeo, quia sponsi nomen mihi immeritus 
non usurpo. Quod tamen intelligi et aliter potest. 
Quis enim nesciat quod calceamenta ex mortuis 
animalibus fiant? Incarnatus vero Dominus ve- 
niens quasi calceatus apparuit, qui in divinitate sua 
morticina nostre corruptionis adsumpsit. Sed hujus 
incarnationis mysterium humanus oculus penetrare 
non sufficit. Investigari enim nullatenus potest, 
quomodo corporatur verbum, quomodo summus et 
vivificator Spiritus intra uterum matris animatur, 
quomodo is qui initium non habet et existit et 
concipitur. Corrigia ergo calceamenti est ligatura 
-mysterii. Joannes itaque solvere corrigiam calcea- 
menti ejus non valet, quia incarnationis mysterium 
nec ipse investigare sufficit, qui hanc per prophetize 
spiritum agnovit. 

Ipse vos baptizabit in Spiritu Sancto et igni.| Hoc 
est, et purgatione sanctificationis, et probatione tri- 
bulationis. Potest autem idem Spiritus Sancti, 
etiam nomine ignis significatus intelligi. Quia et 
incendit per amorem, et per sapientiam corda que 
replet illuminat. Unde et ille quibus dictum est, 
quia Joannes quidem baptizavit aqua, vos autem 
baptizabimini in Spiritu Sancto, idem _ baptisma 
Spiritus in ignis visione percipiunt. Sunt qui ita 
exponunt, quod in presenti in Spiritu, et in futuro 
baptizemur in igni. Ut videlicet sicut nunc in 
remissionem omnium peccatorum, ex aqua et Spiritu 
renascimur, ita et tune de levibus quibusdam pec- 

catis que hine nobis euntibus adhzserint, purga- 
torii ignis ante ultimum judicium baptismate per- 
mundemur. Dicente apostolo, Si quis superedifi- 
caverit super hoc fundamentum, aurum, argentum, 
lapides pretiosos, ligna, foenum, stipulam, uniuscu- 
jusque opus quale sit, ignis probabit. Si cujus opus 
manserit quod supereedificavit, mercedem accipiet. 
Si cujus opus arserit, detrimentum patietur. Ipse 
autem salvus erit, sic tamen quasi per ignem. Quod 
quamvis et de igne tribulationis in hac nobis vita 
adhibito possit intelligi, tamen si quis hoc de igne 
futuree purgationis accipiat, pensandum sollicite est, 
quia illum dixit posse per ignem salvari, non qui 
super fundamentum Christi, ferrum, es, vel plum- 
bum eedificat, id est, peccata majora et duriora atque 
tune jam insolubilia, sed lignum, foenum, stipulam, 
id est, peccata minima atque levissima, que ignis 
facile consumat. Hoc tamen sciendum est, quod 
illic saltem de minimis nihil quisque purgationis 
obtinebit, nisi bonis hoc actibus in hac adhuc vita 
positus, ut illic obtineat, promereatur. 

Cujus ventilabrum in manu ejus, et purgabit aream 
suam.| Per ventilabrum, id est, palam, discretio justi 
examinis: per aream vero, praesens ecclesia figura- 
tur. In qua proculdubio quod lugubre satis est, 
multi sunt vocati, pauci vero electi. Pauca grana 
supernis recipienda mansionibus, in comparatione 
lohorum, que flammis sunt mancipanda perpetuis. 
Cujus arez purgatio et nunc viritim geritur, cum 
quisque perversus vel ob manifesta peccata de eccle- 
sia sacerdotali castigatione rejicitur, vel ob occulta 
post mortem divina districtione damnatur, et uni- 
versaliter in fine perficietur, quando mittet Filius 
hominis angelos suos, et colligent de regno ejus 
omnia scandala. Ventilabrum itaque Dominus in 
manu, id est, judicii discrimen habet in potestate, 

quia Pater non judicat quenquam, sed judicium 
omne dedit Filio. 

Kt congregabit triticum in horreum suum, &c.] Et 
ipse Dominus parabolam boni seminis cui super- 
seminavit inimicus homo zizania, ita terminavit 
ut diceret, Et in tempore messis dicam messoribus 
meis, Colligite primum zizania, et alligate ea in fasci- 
culos ad comburendum; triticum autem congre- 
gate in horreum meum. Nimirum docens impios 
et peccatores gehennz igni tradendos, sanctos vero 
ceelesti gloria coronandos. Verum hoc inter paleas 
et zizania distat, quia paleee non alio quam triticum 
semine prodeunt, quamvis a radicis bonz nobilitate 
degenerent. Zizania autem non fructus solum me- 
rito discrepant, sed et diversa prorsus origine pro- 
creantur. Quod palez sunt illi qui ejusdem cum 
electis fidei mysteriis imbuuntur, sed ab eorum 
solida perfectione vel operum levitate vel perfidize 
vacuitate dissentiunt. Zizania vero, qui ne audire 
quidem fidei verba dignantur, ideoque a bonorum 
sorte, et opere simul et professione secernuntur. Et 
ita in agro mundi istius, unus electorum, et duo sunt 
fructus reproborum, quia et omnia que inimicus 
seminat, flammis obnoxia sunt, et quod est gravius, 
plurima ex his quz bonus sator jacit, aut a vola- 
tilibus rapta, aut sole arefacta, aut spinis suffocata, 
aut certe in paleas versa depereunt. Solum autem 
de terra bona creatum et patientia digna probatum 
triticum electorum ccelestis vite recondetur in hor- 
reum. Quomodo juxta aliam parabolam, non solum 
pisces qui apostolicz fidei retia declinant, imis 
peccatorum obscuri resident in undis, verum multi 
ad litus usque discretionis extremz inter bonos 
attracti, tunc ob suze nequitia noxam exteriores 
mitti merentur in tenebras. Ignem autem gehennz 
bifaria ratione inextinguibilem vocat, id est, quia 

neque ille perpetuo possit extingui, neque eos quos 
cruciat unquam extincturus, sed immortali (ut ita 
dixerim) sit morte plexurus. Ad distinctionem vi- 
delicet illius sacratissimi ignis, quo electos Christi 
baptizandos esse premiserat. De quo et Psalmista, 
Igne nos examinasti, ait, sicut igne examinatur ar- 
gentum. Et paulo post, Non hzsimus in zternum, 
sed transivimus (inquit) per ignem et aquam, et 
induxisti nos in refrigerium. Introibo in domum 
tuam in holocaustis, id est, devictis pressurarum 
angoribus, in gratiarum actione regni tui ccelestis 
atria penetrabo. 

Cap. x. Herodes autem tetrarcha cum corriperetur 
ab illo de Herodiade, &c.| Plenius hec a Matthzeo 
commemorantur et Marco, Joannem videlicet He- 
rodiadis insidiis non modo vinculatum, sed etiam 
capite czsum. Quod non his diebus, sed juxta 
evangelium Joannis, post aliquot a Domino signa 
patrata, ejusque jam baptisma diffamatum, sciendum 
est esse gestum, verum ab hoc evangelista propter 
exaggerandam Herodis malitiam prazeoccupando com- 
memoratum. Quia cum ad predicationem Joannis 
imperitum vulgus conflueret, milites crederent, pub- 
licani poeniterent, totus in commune populus bap- 
tisma susciperet, ipse e contrario illum non solum 
contemnere, sed occidere non dubitarit.  Altioris 
autem ratione mysterli, quia Joannes evangelista 
de divinitate Christi, tres autem alu de ejus humani- 
tate ministerium suscepere scribendi, Baptista vero 
Joannes legis veteris (que precursor est gratiz) 
typum tenet, pulchre Joannes evangelista preedi- 
cante adhuc et baptizante Domini precursore, ipsum 
Dominum plures discipulos facere et baptizare tes- 
tatur. Mystice docens eum priusquam in carne 
nasceretur aternum per secula Deum, et fidelium 
per legem doctorem fuisse populorum. Pulchre et 

evangelist alii post traditum carceri Joannem Do- 
minice predicationis exordium sumunt, quorum 
officii erat, post corruptam a Judeeis legem et quasi 
tenebris carceris ignorantia czeca, seevaque traditione 
foedatam, Domini in carne apparentis ac per carnem 
operantis, quasi advenientis in Galilza ccelestem 
pandere doctrinam. 

Factum est autem cum baptizaretur omnis populus, 
&c.] Baptizatus est Dominus, non ipse aquis mun- 
dari, sed ipsas mundare cupiens aquas, que ablutz 
per carnem ejus peccati utique nesciam baptismi jus 
induerent, et quod tam innumera sub lege baptis- 
mata non poterant contra przevaricationis malum, 
vim regenerative sanctificationis conciperent. Unde 
bene cum baptizatum diceret omnem populum, nihil 
magni addidit. Jesu autem baptizato et orante, 
apertum est (inquit) colum. Quia dum corporis 
humilitate Dominus undas Jordanis subitt, divinitatis 
suze potentia cceli nobis januas pandit. Dumque 
caro innoxia frigentibus tinguitur aquis, opposita 
quondam noxiis romphea restinguitur ignea. Quid 
enim, numquid ei tunc ccelum apertum est, cujus 
oculi ccelorum interiora cernebant? Sed virtus ibi 
baptismatis ostenditur, de quo quisque cum egre- 
ditur, regni ccelestis ei janua declaratur. Sicut et 
illud quod Jesus, cujus omnia que Patris sunt, bap- 
tizatus orasse memoratur, ad nos informandos actum 
non dubitatur, quibus post lavacrum baptismatis ut 
aula cceli pandatur, non otiose vivendum, sed jejuniis, 
precibus, atque eleemosynis est insistendum, Quia et 
si peccata sunt omnia in baptismo laxata, non adhuc 
tamen est carnis fragilitas solidata. Nam quasi trans- 
ito mari Rubro necatos quidem gratulamur Aigyp- 
tios, sed in deserto mundane conversationis hostes 
oecurrunt alii, qui duce et co-operatrice Christi 

gratia nostro sudore vincantur, donec promissam 
vitae zternez perveniamus ad patriam. 

Et descendit Spiritus Sanctus corporali specie sicut 
columba in tpsum.| Bene corporali specie, quia in 
natura divinitatis a mortalibus videri non potuit. 
Bene sicut columba, quia spiritus discipline effugiet 
fictum, nec habitabit in corpore subdito peccatis. 
Et quia ad exemplum Simonis in felle amaritudinis 
et iniquitatis obligatione perdurant, sortem in eo 
partemque habere nullatenus.possunt. Unde cum 
mundi crimina quondam in figuram baptismi diluvio 
purgarentur, non corvi, sed columbez ore delatus 
olive ramus pacem seculo redditam  nuntiavit. 
Mystice docens solis eis qui in cordis simplicitate 
baptizati sunt unctionem Sancti Spiritus adfuturam. 
Nemo enim putet Dominum post baptisma primum 
Spiritus Sancti gratia perunctum, aut aliquem divine 
naturee per tempora gessisse profectum, sed noverit 
potius a primo conceptus humani tempore quem 
verum hominem, eundem et Deum existere verum. 
Adventu autem columbez demonstratum, quod in 
corpore ejus, id est, ecclesia praecipue baptizati acci- 
piunt Spiritum Sanctum. 

Et vox de celo facta est, Tu es Filius meus dilectus, 
in te complacuit mihi.| Merito Joannes inter natos 
mulierum nulli secundus est, cui se baptizandum 
Christus, se videndum invisibilis exhibet Spiritus, 
suum de ceelo Filium commendat Pater. Neque enim 
ipsi Filio quod optime noverat, sed vel Joanni vel 
ceteris qui aderant, quod nossent, indicabatur. 
Unde notandum, quod idem Joannes qui eatenus 
virum se fortiorem et Christum evangelizabat, exinde 
jam vel descensione Spiritus vel Patris attestatione 
premonitus aperte Dei Filium predicaverit. Hic est 
(inquit) de quo dixi, post me venit vir, qui ante me 

factus est, quia prior me erat, et ego nesciebam cum. 
Itemque de columba: Et ego vidi, et testimonium 
perhibui, quia hic est Filius Dei. Itaque mysterium 
Trinitatis in baptismo Salvatoris ostenditur, ut et 
nos in ejus nomine baptizandos esse doceatur. 
Quod autem dicit, In te complacuit mihi, tale est ac 
si dicat, In te placitum meum constitui, hoc est, per 
te gerere quod mihi placet. Quod vero secundum 
Matthzum dicitur, In quo mihi complacuit, ita ex- 
ponitur, Quod omnis qui pcenitendo corrigit aliqua 
quze fecit, eo ipso quo pcenitet se sibi displicuisse 
indicat, qui emendat quod fecit. Et quia omnipo- 
tens Pater sicut intelligi ab hominibus poterat, hu- 
mano modo locutus est de peccatoribus, dicens, 
Poenitet me fecisse hominem super terram, quasi 
sibimetipsi displicuit in peccatoribus quos creavit. 
In solo autem sibi unigenito Domino nostro Jesu 
Christo complacuit. Quia hunc inter homines, ho- 
minem creasse non pcenituit, in quo peccatum nul- 
lum omnino invenit, sicut de ulo per Psalmistam 
dicitur, Juravit Dominus, et non pcenitebit eum, tu 
es sacerdos in eternum. 

Et ipse Jesus erat incipiens quasi annorum triginta, 
&c.| Jesus annorum triginta baptizatur, et tunc de- 
mum iIncipit signa facere et docere, legitimum vide- 
licet et maturum tempus ostendens etatis, his qui 
omnem etatem vel ad sacerdotium vel ad docendum 
putant opportunam. Qui etiam, ut supra lectum 
est, anno duodecimo etatis suze in medio doctorum 
sedens in templo, non docens sed interrogans voluit 
inveniri. Ut enim non auderent homines in infirma 
eetate preedicare, ille duodennis interrogat homines 
in terra, qui per divinitatem suam semper angelos 
docet in celo. Nec contra hec movere quempiam 
debet, quod Hieremias atque Daniel prophetiz spi- 
ritum pueri perceperunt, quia miracula in exemplo 

operationis non sunt trahenda. Omnipotens enim 
Deus et linguas infantium facit disertas, et ex ore 
infantum et lactentium perfecit laudem. Sed aliud 
est quod nos doctrinz usu dicimus, aliud quod de 
miraculo scimus. Potest autem tricennalis baptizati 
Salvatoris ctas etiam nostri baptismatis intimare 
mysterium, propter fidem scilicet sanctz Trinitatis, 
et operationem decalogi legalis. Qui nimirum deca- 
logus, revelata fidei gratia, quo sublimius intelligitur, 
eo et devotius impletur. Quasi enim quoddam sacro- 
sanctum triennii tempus baptizandos habere docuit, 
qui ait, Ite docete omnes gentes, baptizantes eos in 
nomine Patris, et Filii, et Spiritus Sancti. Quasi 
hoc idem triennium per decem multiplicari precepit, 
cum subjunxit, Docentes eos servare omnia que- 
cunque mandavi vobis. In cujus etiam figuram mare 
gzneum in quo sacerdotes templum intraturi lavaban- 
tur, et triginta cubitorum funiculo circuiri exterius, 
et intus tria millia metretas capere potuisse narratur. 
Quia corde creditur ad justitiam, ore autem confessio 
fit ad salutem. Cui sensui suffragatur, quod apos- 
toli percepta Sancti Spiritus gratia primo animarum 
tria millia baptizant. Et quia maris enei mentio 
incidit, libet et in czeteris quomodo baptismi regulz 
congruat inquirere. A labio (inquit) usque ad la- 
bium cubitorum decem, quia non terrena nos sollici- 
tudine coangustari, sed ccelestis denarii oportet ex- 
pectatione dilatari. Labium ejus quasi labium cali- 
cis, vel folium repandi lili: quorum uno poculum 
Dominice passionis, altero patefacta resurrectionis 
ejus claritas exprimitur. Nam quod ait apostolus, 
Quicunque baptizati sumus Christo Jesu, in morte 
ipsius baptizati sumus, ad labium calicis pertinet. 
Quod vero subjungit, ut quomodo surrexit Christus 
amortuis per gloriam Patris, ita et nos in noyitate 
vite ambulemus, ad florem repandi lili respicit. 

Crassitudo ejus trium unciarum, ut omne baptiza- 
torum robur, fidei, spei, caritatisque perfectione soli- 
detur. Quinque cubitos. habebat altitudinis, quia 
quicquid visu, auditu, gustu, olfactu, vel tactu delin- 
quitur, totum unda regenerationis abluitur. Boves 
qui portant, singulas cceli plagas terni aspiciunt, ut 
in fide sanctez Trinitatis orbis baptizetur universus. 
Stabat autem in latere dextro atrii sacerdotum con- 
tra orientem ad meridiem, quia flante novi testa- 
menti gratia, datum est per eum qui visitavit nos 
oriens ex alto. Sed et innumeris Scripture Sanctz 
locis tricenarius numerus Christi et ecclesiz sacra- 
mentis aptatus invenitur. Nam et Joseph qui in 
figuram resurrectionis novique testamenti octoginta 
annis Adgyptios a fame defendit, tricenarius ablutis 
ergastuli sordibus regni gubernacula suscepit, et 
David eadem tate regnum, quod septuagenarius, 
hoc est, perpetua quiete dignus compleret, inchoavit, 
et Iezechiel triginta annorum apertis sibi ccelis pro- 
phetiz dona promeruit. Et quia per fidem et ad- 
versa longanimiter ferri, et sublimiter debent pre- 
mia sperari, et arcz vel templi altitudo, et taber- 
naculi longitudo, triginta cubitis mensuratur. 

Ut putabatur (inguit) filius Joseph.| Woc verbum 
propter illos posuit, qui eum ex Joseph, sicut alii 
homines generantur, rebantur esse progenitum. Unde 
si quem movet, cum Maria de Spiritu Sancto genue- 
rit Christum, et Joseph illius non vere sed putative 
pater appelletur, cur non Mariz potius quam Joseph, 
que nihil ad eum pertinere videbatur, generatio 
describatur, sciat primum non esse consuetudinis 
Scripturarum ut mulierum in generationibus ordo 
texatur. Deinde ex una tribu fuisse Joseph et 
Mariam, unde et lege eam accipere cogebatur, ut 
propinquam. Et quod simul censentur in Beth- 
lehem, ut de una videlicet stirpe generati, atque ideo 

per generationem Joseph, origo quoque Marie 
monstretur. Pulcherrime sane Lucas, genealogiam 
Christi dicturus, ipsum patrem premisit loquentem, 
Tu es Filius meus dilectus: ut eundem verum Dei 
Filium divina attestatione, quem verum hominis Fi- 
lium humane successionis ordine comprobaret. 

Qui fuit Heli, qui fuit Matthat, qu fuit Levi, qui 
jfuit Melchi, &c.| Merito movet quomodo Joseph 
duos patres ex diversa proavorum stirpe venientes, 
unum quem Lucas, alterum quem Matthzus com- 
memorat, habere potuerit. Dicit enim Matthzus, 
Matthan autem genuit Jacob. Jacob autem genuit 
Joseph virum Marie. Sed hujus nodum questionis, 
Africanus, de consonantia evangeliorum scribens, 
apertissime solvit. Matthan, inquit, et Matthat 
diversis temporibus de una eademque uxore Estha 
nomine singulos filios procreaverunt. Quia Mat- 
than qui per Salomonem descendit, uxorem eam pri- 
mus acceperat, et relicto uno filio Jacob nomine, 
defunctus est. Post cujus obitum, quoniam lex vi- 
duam alii viro non vetat nubere, Matthat qui per 
Nathan genus ducit, cum esset ex eadem tribu, 
sed non ex eodem genere, relictam Matthz ac- 
cepit uxorem, ex qua et ipse accepit fillum nomine 
Heli, per quod ex diverso patrum genere efficiuntur 
Jacob et Heli interim fratres. Quorum alter, id est, 
Jacob, fratris Heli sine liberis defuncti uxorem ex 
mandato legis accipiens, genuit Joseph, natura qui- 
dem germinis suum filium, propter quod et scribitur, 
Jacob autem genuit Joseph. Secundum vero legis 
preceptum Heli efficitur fillus, cujus Jacob, quia 
frater erat, uxorem ad suscitandum fratri semen 
acceperat. Et per hoc rata invenitur atque integra 
generatio, et ea quam Matthzus enumerat dicens, 
Jacob autem genuit Joseph: et ea quam Lucas com- 
. petenti observatione designat, dicens, Qui putabatur 

esse filius Joseph, qui fuit Heli. Qui et ipse, sub- 
stante eadem distinctione, Heli esse filius putabatur, 
qui fuerat Matthat, quia legalem hance successionem, 
que velut adoptione quadam erga defunctos con- 
stat, magis quam germinis veritatem, competenti satis 
per hoc designavit indicio observans evangelista, ne 
omnino in hujuscemodi successionibus genuisse ali- 
quem nominaret: per quod digna distinctione non 
descendens, sed ascendens usque ad Adam et ad 
ipsum usque pervenit Deum. Hec autem non nobis 
ad subitum reperta, aut absque ullis auctoribus com- 
mentata sunt, sed ipsi hzc Salvatoris nostri secun- 
dum carnem propinqui, seu studio tanti. seminis 
demonstrandi, seu docendi que secundum veritatem 
gesta sunt, tradiderunt. Hzec Africanus his ipsis 
syllabis profert, excepto quod pro Matthat posuit 
Melchi: quia fortasse vel codex illius sic habuit, vel 
in historia, in qua hec didicerat, eundem Matthat 
invenit esse dyonymum. Quia ergo Matthzus rega- 
lem, Lucas sacerdotalem Domini personam suscepere 
taxandam, unde et in quadriga cherubim hunc leo 
fortissimus bestiarum, illum vitulus sacerdotum vide- 
licet hostia designat, eandem uterque sui operis in- 
tentionem in genealogia quoque Salvatoris texenda 
servavit. Acute namque animadversum est Mat- 
theum, qui regiam in Christo instituerat insinuare 
personam, excepto ipso Christo quadraginta homines 
in generationum serie nominasse. Numerus autem 
iste illud tempus significat quo in hoc seculo et in 
hac terra regi nos oportet a Christo, secundum disci- 
plinam laboriosam qua flagellat Deus (ut scriptum 
est) omnem filium quem recipit. Neque enim qua- 
draginta duz, quod faciunt ter quaterni et deni, sed 
propter unum Jechoniam bis numeratum quadraginta 
una generationes fiunt, si et ipsum Christum adnu- 
meremus, qui huic regendz vite nostra temporali 

atque terrenze tanquam numero quadragenario rega- 
liter presidet. Nam quia numerus iste laboriosi 
hujus temporis sacramentum est, quod sub disciplina 
regis Christi adversus diabolum dimicamus, etiam 
illud declarat quod quadraginta dierum jejunium, 
hoc est, humiliationem anime consecravit. Et lex 
et prophetze per Moysen et Eliam, qui quadragenis 
diebus jejunaverunt, et evangelium per ipsius Domini 
jejunium, quibus diebus quadraginta etiam tenta- 
batur a diabolo, quid aliud quam per omne hujus 
seculi tempus tentationem nostram in carne sua, 
quam de nostra mortalitate adsumere dignatus est, 
preefigurant? Idcirco autem iste numerus hanc tem- 
poralem vitam terrenamque significat, quia et tem- 
pora annorum quadripertitis vicibus currunt, et mun- 
dus ipse quatuor partibus terminatur. Quadraginta 
autem quater habent decem. Porro ipsa decem ab 
uno usque ad quatuor progrediente numero consum- 
mantur. Ad istam itaque mortalitatem nobiscum 
participandam, quia descendentem Christum voluit 
significare Matthaus; ideo ipsas generationes ab 
Abraham usque ad Joseph, et usque ad ipsius Christi 
nativitatem descendendo commemoravit ab initio 
evangelii sui. Lucas autem non ab initio evangelii 
sul, sed a baptismo Christi generationes enarrat, nec 
descendendo, sed ascendendo, tanquam sacerdotem in 
expiandis peccatis magis adsignans, ubi eum vox de 
celo declaravit, ubi testimonium Joannes ipse per- 
hibuit dicens, Ecce qui tollit peccata mundi. Ascen- 
dendo autem transit et ad Abraham et pervenit ad 
Deum, cui mundati et expiati reconciliamur. Merito 
et adoptionis originem ipse suscepit, quia per adop- 
tionem efficimur filii Dei, credendo in Filium Dei. 
Per carnalem vero generationem Filius Dei, potius 
Fihus hominis factus est. Satis autem demonstravit 
non se ideo dixisse Joseph filium Heli quod de illo 

genitus, sed quod illi fuerit adoptatus, cum et ipsum 
Adam filium Dei dixit, cum sit factus a Deo, sed 
per gratiam quam postea peccando amisit, tanquam 
fillus in paradiso constitutus sit. Quapropter in 
generationibus Matthzei significatur nostrorum sus- 
ceptio peccatorum a Domino Christo: in genera- 
tionibus autem Luce, significatur abolitio nostro- 
rum peccatorum a Domino Christo. Ideo eas ille 
descendens enarrat, iste ascendens. Quod enim 
dicit apostolus, Misit Deus Filium suum in simili- 
tudine carnis peccati, heec est susceptio peccato- 
rum. Quod autem addit, Ut de peccato damnaret 
peccatum in carne, heec est expiatio peccatorum. 
Proinde Matthzus ab ipso David per Salomonem 
descendit, in cujus matre ille peccavit. Lucas vero 
ad ipsum David per Nathan ascendit, per cujus 
nominis prophetam Deus peccatum illus expiavit. 

Qui fuit (inquit) Nathan, qui fuit David, qui fuit 
Jesse.| Iste quoque numerus quem Lucas exsequitur, 
certissime prorsus abolitionem indicat peccatorum, 
de quo suo loco videbis. Nec mireris si Lucas a 
David usque ad Christum plures successiones, Mat- 
theus pauciores, hoc est, iste quadragesimo tertio, 
ille viginti octo posuit, cum per alias personas gene- 
rationem fatearis esse decursam. Potest enim fieri ut 
alii longeevam transegerint vitam, alterius vero ge- 
nerationis viri immatura etate decesserint, cum 
videamus complures senes cum suis nepotibus vivere, 
alios vero viros statim filiis obire susceptis. 

Qui fuit Sela, qui fuit Cainan, qu fuit Arfazat.] 
Nomen et generatio Cainan juxta Hebraicam veri- 
tatem, neque in Genesi, neque in Verbis dierum in- 
venitur, sed Arfaxat Sela vel Sale filium, nullo inter- 
posito, genuisse perhibetur. Sic enim habes: Porro 
Arfaxat vixit triginta annos, et genuit Sale. Itemque 
in Paralipomenon, Arfaxat autem genuit Sala, qui et 

ipse genuit Heber. Scito ergo beatum Lucam hance 
generationem de septuaginta interpretum editione 
sumpsisse, ubi scriptum est quod Arfaxat centum 
triginta quinque annorum genuerit Cainan, et ipse 
Cainan cum centum triginta fuerit annorum, genue- 
rit Sela. Sed quid horum sit verius, aut si utrumque 
verum esse possit, Deus noverit. Nos simpliciter 
admonemus lectorem, tantam inter utrosque codices 
in serie temporum esse discrepantiam, ut a diluvio 
usque ad nativitatem Abrahz in Hebraica veritate 
anni CCXCII. in septuaginta interpretum translatione 
mille septuaginta septem reperiantur esse compre- 
hensi. Et quod quidam chronographi medi horum 
incedentes, ablata tantum Cainan generatione, nec cze- 
teris annis ad Hebreeum exemplar emendatis, nongen- 
tos quadraginta duos annos ejusdem describant etatis. 

Qui fuit Mathusale, qui fuit Enoch.) Pulchre gene- 
rationum ordo a baptizato Dei Filio usque ad Deum 
Patrem ascendens, septuagesimo gradu Enoch habet, 
qui dilata morte translatus est in paradisum, ut sig- 
nificet eos qui in gratiam adoptionis filiorum ex aqua 
et Spiritu Sancto regenerantur, interim post absolu- 
tionem corporis, eternam suscipiendos in requiem, 
(septuagenarius quippe numerus propter septimam 
sabbati, ad requiem eorum significandam, qui juvante 
Christi gratia decalogum legis impleverint, aptissime 
congruit,) et in tempore resurrectionis, indemutabili 
Dei sapientiz contemplandz per secula monstret 
esse jungendos. 

Qui fuit Seth, qui fuit Adam, qui fuit Dei.| Quia 
Christi aliqua iniquitas, qui nullam habuit, non est 
utique conjuncta iniquitatibus hominum, quas in sua 
carne suscepit; ideo numerus penes Matthzum, 
excepto Christo, est quadragenarius. Quia vero jus- 
titia suze Patrisque nos expiatos ab omni peccato 
purgatos conjungit, ut fiat quod ait apostolus, Qui 

autem adheret Domino unus Spiritus est, ideo in 
eo numero qui est penes Lucam, et ipse Christus a 
quo incipit enumeratio, et Deus ad quem pervenit 
connumerantur, ut sit numerus LXXxVIl. quo signifi- 
catur omnium prorsus remissio et abolitio peccato- 
rum. Nam et hujus numeri mentionem Dominus 
fecit, cum eum Petrus de dimittendis peccatis fratris 
interrogasset. Ait enim, non solum septies, sed 
usque septuagies septies esse dimittendum. Unde 
recte creditur commemoratione hujus numeri, omnia 
peccata jussisse dimitti. Nec temere Dominus et 
frustra septuagesima et septima generatione venit 
aboliturus: omnia peccata, nisi quia in illo numero 
aliquid latet, quod ad significationem pertineat om- 
nium peccatorum. Hoc autem in undenario numero 
et septenario considerandum est. Qui numeri per 
se multiplicati, ad tantum perveniunt. Nam unde- 
cles septem, vel septies undeni, Lxxvit. fiunt. Un- 
decim autem transgressionem denarii significant. 
At si in denario perfectio beatitudinis significatur : 
unde est etiam illud quod omnes conducti ad vineam 
denario renumerantur, quod fit cum septenaria crea- 
tura Trinitati Creatoris adjungitur, manifestum est 
quod transgressio denarii peccatum significat, per 
superbiam plus aliquid habere cupientis, et integri- 
tatem perfectionemque amittentis. Hoc autem sep- 
ties propterea ducitur, ut motu hominis facta signi- 
ficetur illa transgressio. Ternario enim numero 
incorporea pars hominis significatur: unde est quod 
ex toto corde, ex tota anima, ex tota mente diligere 
jubemur Deum. Quaternario vero, corpus: multis 
enim modis quadripertita invenitur natura corporis. 
Ex his ergo conjunctis homo constans non absurde 
septenario numero significatur. Motus autem in 
numeris non exprimitur cum dicimus unum, duo, 
tria, quatuor, et cetera, sed cum dicimus semel, bis, 

ter, quater. Quapropter (ut dixi) non septem et un- 
decim, sed septies undecim significatur transgressio, 
quze motu facta est hominis peccantis, hoc est, per- 
fectionis suze stabilitatem transgredientis cupiditate 
amplius aliquid habendi. Convenienter igitur unde- 
nario septies multiplicato, ad numerum septuagesi- 
mum et septimum cuncta peccata perveniunt. In 
quo numero etiam fit plena remissio peccatorum, 
expiante nos carne sacerdotis nostri, a quo nunc iste 
numerus incipit, et reconciliante nos Deo ad quem 
nunc iste numerus pervenit, per Spiritum Sanctum 
qui columbze specie in hoc baptismo, ubi numerus 
iste commemoratur, apparuit. Verum -pramissee 
superius expositioni si quis resultare voluerit, di- 
cendo Matthzeum non quadraginta unam, sed qua- 
draginta duas generationes posuisse, quia juxta fidem 
Paralipomenon, Jechonias pro duabus personis, patre 
scilicet et filio, debeat computari, intelligat eundem 
nihilominus numerum preesens ecclesiz tempus quo 
Domino cooperante in spem futuri sabbati laborat, 
intimare. Septies enim seni, quadraginta duo faciunt. 
Kt sex quidem ad opera, septem vero ad requiem 
significandam pertinere, rarus qui dubitet. Unde 
bene populus de terra Augypti salvatus, quadraginta 
quidem annos moratur in deserto, sed quia sub spe 
intrandi in requiem sedulus exercetur, septies sena, 
id est, quadraginta duo vie arctissime castrametatur. 
Quorum ultimo dum Jesum ducem suscipit, mox 
aperto Jordane promissas olim sedes devictis hostibus 
adit. Sicut et Dominus Jesus, quadragesima secunda 
generatione ex que mundus cecitatis prisce tenebras 
Abraham credente discussit, adveniens in carne bap- 
tismi nobis lavacro cceli januas pandit. Et ipsi, per- 
fecto virtutum cursu, in quo quod non videmus spe- 
rantes, per patientiam expectamus sub ejusdem (ut 
dictum est) numeri sacramento, post siccatum Christo 

duce leeti fluvium promissa patriz ccelestis pervenie- 
mus ad regna. Qui quoniam ipso quod tricenarius 
inchoavit baptismo, totius sit ecclesiz sordes expia- 
turus, eorundem quoque numerorum mystica cog- 
natio declarat. Quia videlicet triginta sequalibus 
suis partibus computata, pariunt amplius duodecim, 
qui est patriarcharum et apostolorum numerus, et 
fiunt quadraginta duo. Habent enim partes, tricesi- 
mam, unum; quintamdecimam duo; decimam, tria ; 
sextam, quinque; quintam, sex; tertiam, decem; di- 
midiam, quindecim: que simul juncta, quadraginta 
duo consummant. Ubi mystice (ut diximus) innuitur 
totam ecclesiz perfectionem in Christi fide et gratia 
consistere, que a patriarchis primo agnita apostolo- 
rum est latius voce diffamata. Nec esse nomen aliud 
sub ccelo in quo oporteat nos salvos fieri, quomodo 
in quadraginta duobus nulla est particula quz non 
zequalibus tricenarli numeri contineatur in partibus, 
Tricenarius ergo numerus suis partibus quadragesi- 
mum complet et secundum, quia Dominus ecclesiam 
sul baptismatis sacramentis, et nunc laborantem tem- 
poraliter munit, et finitis laboribus ad requiem eeter- 
naliter perducit. 


TINVOCAP TV: 


Cap. x1. Jesus autem plenus Spiritu Sancto regres- 
sus est ab Jordane, &c.| Heec baptizato Domino con- 
festim facta Mattheus Marcusque designant: quo- 
rum unus, descripto ejus baptismate, mox ita sub- 
junxit, Tunc Jesus ductus est in desertum ab Spiritu, 
ut tentaretur a diabolo: alter ita, Kt statim Spiritus 
expulit eum in desertum, et erat ibi quadraginta 
diebus et quadraginta noctibus, et tentabatur a Sa- 
tana. Verum ne cui yeniret in dubium a quo eum 
Spiritu ductum sive expulsum dicerent in desertum, 


366 EXPOSITIO 


consulte Lucas primo posuit, quia Jesus plenus 
Spiritu Sancto regressus est ab Jordane, ac deinde 
intulit, et agebatur in Spiritu in desertum: ne quid 
contra eum valuisse spiritus putaretur immundus, 
qui plenus Spiritu Sancto, quo volebat gradiendo, 
quzeque volebat agebat. Nam et infra ubi manifeste 
a diabolo assumptus sive statutus asseritur, non ejus 
imbecillitas, sed inimici superbia, qui voluntatem 
Salvatoris necessitatem putat, arguitur. Non ergo 
virtute spiritus mali Jesus agitur in desertum, sed 
voluntate sui Spiritus boni locum certaminis quo 
adversarium sternat, de victoria certus ingreditur. 
Ubi nobis pariter ordinem recte conversandi pre- 
monstrat, ut post acceptam videlicet in baptismo 
remissionem peccatorum, Spiritusque Sancti gratiam, 
arctius contra novas antiqui hostis insidias accingi, 
mente seculum deserere, et quasi manna deserti, sola 
aternee vitee gaudia discamus esurire. 

Et nihil manducavit in illis diebus, et, consummatis 
alis, esurvit.| Quadragesima jeyuniorum habet auc- 
toritatem, et in veteribus libris ex jejunio Moysi et 
Eliz, et ex evangelio, quia totidem diebus Dominus 
jejunavit, demonstrans evangelium non dissentire 
a lege et prophetis. In persona quippe Moysi lex, in 
persona Eliz prophetz accipiuntur. Inter quos in 
monte gloriosus apparuit, ut evidentius emineret 
quod de illo dicit apostolus, Testimonium habens a 
lege et prophetis. In qua autem parte anni congru- 
entius observatio quadragesimez constitueretur, nisi 
confinis atque contigua Dominic passionis, quia in 
ea significatur hzec vita laboriosa, cui opus est conti- 
nentia, ut ab ipsius mundi amicitia jejunetur. Aliter. 
Jejunavit Dominus cum tentaretur ante mortem, 
cibo adhuc indigens. Manducavit autem et bibit, 
cum glorificaretur post resurrectionem, jam cibo non 
indigens. Hic enim ostendebat in se nostrum labo- 

rem, illic autem in nobis suam consolationem, qua- 
dragenis diebus utrumque definiens. Quo numero 
quadragesima hujus seculi significare videtur excur- 
sus in his qui vocantur per gratiam, ad eum qui non 
venit legem solvere, sed adimplere. Decem namque 
precepta sunt legis, jam gratia Christi diffusa per 
mundum, et quadripertitus est mundus, et decem 
quadruplicata quadraginta faciunt. Quoniam qui 
redempti sunt a Domino, de regionibus congregavit 
eos; ab oriente, et occidente, et aquilone, et mari. 
Jejunans itaque quadraginta diebus ante mortem 
carnis velut clamabat, Abstinete vos a desideriis hu- 
jus seculi. Manducans autem et bibens xt. diebus 
post resurrectionem carnis velut clamabat, Ecce ego 
vobiscum sum usque ad consummationem seculi. 
Jejunium quippe est in tribulatione certaminis, quo- 
niam qui in agone est, ab omnibus abstinens est. 
Cibus autem in spe pacis, que perfecta non erit, 
nisi cum corpus nostrum cujus expectamus redemp- 
tionem, induerit immortalitatem, quod nondum adi- 
piscendo gloriamur, sed sperando jam_ pascimur. 
Utrumque apostolus simul nos agere ostendit, di- 
cens: Spe gaudentes, in tribulatione patientes. Tan- 
quam. illud esset in cibo, hoc in jejunio. Simul enim 
cum viam Domini carpimus, et a vanitate przesentis 
seculi jejunamus, et futuri promissione reficimur, 
hic non apponentes cor, illic pascentes sursum cor. 
Quod autem Dominus consummatis jejuni diebus 
esuriit, cum de Moyse vel Elia jeyunantibus nihil 
tale sit scriptum, ideo factum est, ne ab eo tentando 
pavens tristis aufugeret, quem cum tot signis ccelesti- 
bus preeconatum, tum etiam viris excellentissimis in 
abstinendo videret zquatum. Esurit enim humilis 
Deus homo, ne inimico innotescat sublimis homo 
Deus. 

Diait autem ili diabolus, Si Filius Dei es, &c.| 

Antiquus hostis Redemptorem humani generis de- 
bellatorem suum in mundum venisse cognovit, unde 
et per obsessum hominem dixit, Quid nobis et tibi, 
Fili Dei? venisti huc ante tempus torquere nos? 
Qui tamen prius cum hune passibilem cerneret, cum 
posse mortalia perpeti humanitatis videret, omne 
quod de ejus divinitate suspicatus est, ei fastu sue 
superbiz in dubium venit. Nihil quippe, nisi super- 
bum sapiens, dum esse hune humilem conspicit, 
Deum esse dubitavit. Unde ad tentationem sua argu- 
menta convertit. Sed non sicut nos, qui puri homi- 
nes sumus, lrruente seepe tentatione concutimur, ita 
Redemptoris nostri anima tentationis est necessitate 
turbata. Hostis namque noster et si in excelsum 
montem eum permissus assumpsit, si daturum se 
regna mundi perhibuit, si quasi in panem vertendos 
lapides ostendit, mentem tamen Mediatoris Dei et 
hominum tentatione quassare non valuit. Sic enim 
dignatus est hac exterius cuncta suscipere, ut tamen 
ejus mens interius divinitati suze inherens incon- 
cussa permaneret. Qui etsi quando turbatus Spiritu 
infremuisse dicitur, ipse divinitus disponebat, quan- 
tum ipse humanitus turbaretur. 

Et respondit ad illum Jesus, Scriptum est quia non 
in pane solo vivit homo, &c.| Ideo sic respondit Do- 
minus, quia propositum ei erat humilitate diabolum 
vincere, non potentia. Simulque animadvertendum 
quod nisi jejunare ccepisset Dominus, tentandi oc- 
casio non fuisset diabolo. Secundum illud, Fili ac- 
cedens ad servitutem Dei, prepara animam tuam ad 
tentationem. Sed et ipsa responsio Salvatoris ho- 
minem fuisse indicat qui tentatus est. Non in pane 
solo vivit homo, sed in omni verbo Dei. Si quis 
ergo non vescitur verbo Dei, iste non vivit. liter. 
Hostis noster adhuc in hac vita nos positos, quanto 
magis nos sibi rebellare conspicit, tanto amplius 

expugnare contendit : eos enim pulsare negligit, quos 
quieto jure possidere se sentit. Contra nos vero eo ve- 
hementius incitatur, quo ex corde nostro quasi ex jure 
propriz habitationis expellitur. Hoc enim in seipso 
Dominus sub quadam dispensatione figuravit, qui 
diabolum non nisi post baptisma tentare permisit, 
ut signum nobis quoddam future conversationis in- 
nueret, quod membra ejus postquam ad Deum pro- 
ficerent, tune acriores tentationum insidias tole- 
rarent. 

kit duxit illum diabolus et ostendit illi omnia regna 
orbis terre in momento temporis.| Cum ductus a dia- 
bolo Deus homo narratur, mens refugit, humane 
hoc audire aures expavescunt. Cui tamen non esse 
incredibilia ista cognoscimus, si in illo et alia facta 
pensamus. Certe iniquorum omnium diabolus caput 
est, et hujus capitis membra sunt omnes iniqui. 
Quid ergo mirum si se permisit ab illo in montem 
duci, qui se pertulit etiam a membris illius crucifigi ? 
Non est ergo indignum Redemptori nostro quod ten- 
tari voluit, qui venerat occidi. Justum quippe erat, 
ut sic tentationes nostras suis. tentationibus vinceret, 
sicut mortem nostram venerat sua morte superare. 
Bene autem in momento temporis szecularia et tem- 
poralia monstrantur: non enim tam conspectus ce- 
leritas indicatur, quam caduce fragilitas potestatis 
exprimitur. In momento enim cuncta illa preeter- 
eunt, et sepe honor seculi abit antequam venerit. 
Quid enim szculi potest esse diuturnum, cum ipsa 
diuturna non sint szecula? 

Et ait ei, Tibt dabo potestatem hanc universam et 
gloriam illorum, &c.| Arrogans et superbus etiam hoc 
de jactantia loquitur, non quod in toto mundo habeat 
potestatem ut possit omnia regna dare diabolus, cum 
sciamus plerosque sanctos viros a Deo reges factos. 

VOL. X. Bb 

Si, inquit, procidens adoraveris coram me. Ergo 
qui adoraturus est diabolum, ante corruit. 

Et respondens Jesus, dixit ili, Scriptum est, Domi- 
num Deum tuum adorabis, et ili soli servies.| Dicens 
diabolus Salvatori, Si procidens adorayeris me ; e con- 
trario audit, quod ipse magis adorare eum debeat 
Dominum et Deum suum. Querit forte aliquis 
quomodo conyeniat quod hic prezcipitur Domino soli 
serviendum apostoli verbo qui dicit, Sed per carita- 
tatem servite invicem. Sed huic facile Grace lin- 
gue, ex qua Scriptura translata est, origo satisfacit, 
in qua servitus duobus modis ac diversa significa- 
tione solet appellari. Dicitur enim Aarosta, dicitur 
et dovAsia. Sed dulia intelligitur servitus communis, 
hoc est sive Deo, sive cuilibet rerum, natura exhibita: 
a qua etiam servus, id est, dovAoc, Grace nomen 
accipit. Latria autem vocatur servitus ila, que soli 
divinitatis cultui debita, neque ulli est participanda 
creaturze. Unde et idololatre nuncupantur hi qui 
vota, preces et sacrificia, que uni Deo debuerant, 
idolis impendunt. Jubemur ergo per caritatem ser- 
vire invicem, quod est Greece dovAciav. Jubemur 
uni Deo servire, quod est Greece Aarozsbav. Unde 
dicitur, Et illi soli servies: quod est Greece Aarped- 
cac. Et iterum, Nos enim sumus _ circumcisio, 
Spiritui Dei servientes, quod est in Greco Xaroet- 
OVTEC. 

Et duxit illum in Merusalem, et statuit eum super 
pinnam templi.| Ut quem gula vel avaritia superare 
non poterat, tentet et vana gloria, si forte illum vel 
ipsa victoriz suze jactantia dejicere queat. 

Et dixit illi, Si Filius Dei es, mitte te hine deor- 
sum.| In omnibus tentationibus hoc agit diabolus, 
ut intelligat si Filius Dei sit; sed Dominus sic re- 
sponsionem temperat, ut eum relinquat ambiguum, 

Mitte te deorsum. Vox diaboli, qua semper omnes 
deorsum cadere desiderat, Mitte te, inquit: persua- 
dere potest, preecipitare non potest. 

Scriptum est enim, quod angelis suis mandabit de te, 
&c.] Hoc in nonagesimo Psalmo legimus. Verum 
ibi non de Christo, sed viro sancto prophetia est. 
Male ergo interpretatur Scripturas diabolus. Certe 
si vere de Salvatore scriptum noverat, debuerat et 
illud dicere quod in eodem psalmo contra se sequi- 
tur, Super aspidem et basiliseum ambulabis, et con- 
culcabis leonem et draconem. De angelorum auxilio 
quasi ad infirmum loquitur, de sui conculcatione 
quasi tergiversator tacet. 

Et respondens Jesus, ait illi, Dictum est, Non tenta- 
bis Dominum Deum tuum.|  Falsas de Scripturis dia- 
boli sagittas, veris Scripturarum frangit clypeis. Et 
notandum, quod necessaria testimonia de Deutero- 
nomio tantum protulerit, ut secundz legis sacramenta 
monstraret. Non tentabis, inquit, Dominum Deum 
tuum. Suggerebatur enim tanquam homini, ut signo 
aliquo exploraret ipse quantus esset, id est quam 
multum apud Deum posset: quod vitiose fit, cum 
fit. Pertinet namque ad sanam doctrinam, quando 
habet quod faciat homo, non tentare Dominum Deum 
suum. Neque enim et ipse Salvator non poterat 
tueri discipulos suos, quibus tamen ait, Si vos perse- 
quuti fuerint in una civitate, fugite in aliam. Cujus 
rei prior exemplum prabuit. Nam cum potestatem 
haberet ponendi animam suam, nec eam poneret nisi 
cum vellet,in Augyptum tamen infans portantibus 
parentibus fugit. Et ad diem festum non evidenter, 
sed latenter ascendit, cum alias palam loqueretur 
Judzis irascentibus, et de inimicissimo animo audi- 
entibus, nec tamen valentibus in eum mittere manus, 
quia nondum venerat hora ejus. Qui ergo palam 
docendo et arguendo, et tamen inimicorum rabiem 

valere in se aliquid non sinendo, Dei demonstrabat 
potestatem, idem tamen fugiendo et latendo hominis 
instruebat infirmitatem, ne Deum tentare audeat 
quando habet quod faciat, ut quod cavere oportet, 
evadat. 

Et consummata omni tentatione, diabolus recessit 
ab illo usque ad tempus.| Vides ipsum diabolum non 
esse in studio pertinacem, cedere vero solere virtuti. 
Et si invidere non desinat, tamen instare formidat, 
quia frequentius refugit triumphari. Audito itaque 
Dei nomine, recessit (inquit) usque ad tempus. 
Postea enim non tentaturus, sed aperte pugnaturus 
advenit. Quamvis szpe antiquus hostis, postquam 
menti nostre tentationum certamen inflixerit, ab 
ipso suo certamine ad tempus recedit, non ut illatz 
malitiz finem prebeat, sed ut corda que per quie- 
tem secura reddiderit, repente rediens, facilius in- 
opinatus irrumpat. Notandum autem, quod tribus 
solum tentatoris fraudibus expositis, omnem tenta- 
tionem dicit esse consummatam. Qua videlicet his 
omnium vitiorum origines amplectuntur et fontes ; 
Joanne attestante, qui ait, Quia omne quod in mundo 
est, concupiscentia carnis est, et concupiscentia ocu- 
lorum, et superbia vite. Et in evangelica parabola 
tribus solum reprobi negotiis ab zterne vite dapi- 
bus excluduntur. Primus (inquit) dixit, Villam 
emi, et necesse habeo exire et videre illam. Et alter 
dixit, Juga boum emi quinque, et eo probare illa. 
Et alius dixit, Uxorem duxi, ideo non possum venire. 
Uxoris quippe appetitus, sicut et gula, ad concupis- 
centiam carnis pertinet. Villa emptio, que avaritia 
non caret, ad superbiam vite respicit. Probatio 
quinque jugorum, id est, corporalium rerum curiosi- 
tas, quae est vana gloria, ad concupiscentiam refertur 
oculorum. Nam per oculos maxime curiositas pra- 
valet, et his quidem Dominus quasi fortior facie ad 


IN LUCZ EVANG. CAP. IV. 373 


faciem tentatur, nos vero cum et ipsi, percepto bap- 
tismate gratia Spiritus, eremum virtutum adimus, 
cum jejunium quadragesimale suscipimus, id est, ab 
illecebris secularibus toto vitae nostra tempore con- 
tinere disponimus, vel tacitis appetimur insidiis, vel 
aliquando etiam proximi ore pulsamur. Qui cum 
blandiens dicit, Homo fortis es, manduca et bibe, et 
similis mane; videndum est, ne nobis serpentis an- 
tiqui nescius venena propinet. Licendumque, Non 
in solo pane vivit homo, sed in omni verbo Dei. 
Verum multi, concupiscentia carnis devicta, mox 
avaritia pulsantur, et aliquoties etiam superantur, 
adeo ut pro oblatis muneribus diabolum adorare non 
metuant. Quorum ubi plurimi continentiam lau- 
dant, majores etiam persone honorant, dona tribu- 
unt, fit ut voluptatum victores philargyria vincantur, 
et crescente per tempus insania, divites quosque, 
quos per aperta facinora demone plenos agnoscunt, 
non modo non execrentur et arguant, sed et flexa 
cervice adorent et suscipiant. Unde dicit apostolus, 
avaritiam simulacrorum esse servitutem. Qui si 
et hanc Salvatoris exemplo triumpharint, Dominum 
videlicet Deum suum adorando, et pro eternis gau- 
diis illi soli serviendo, aderit et tertia vane gloriz 
pestis, quee vitiorum preecedentium victores de suis 
viribus extollat, ut quasi in virtutum culmine positos 
ulterius se jam cadere non posse preesumant. It hoc 
plane curiosis oculis Deum tentare est, de suis 
quempiam meritis gloriari. Contra hoc quod ipse 
fidem discipulis augens ait, Cum perfeceritis omnia 
que precepta sunt vobis, dicite, Servi inutiles 
sumus, que debuimus facere fecimus. Qui cum 
alibi praeciperet, ne justitiam nostram coram hom1- 
nibus faciamus in ejusdem definitione jeyuntum 
tantum, eleemosynam, atque orationem subjunxit, 
triplici scilicet hostis telo totidem arma defensionis 

opponens, ut jejunio concupiscentia carnis, eleemo- 
synis avaritia, precibus jactantia pellatur meritorum. 
Hee de principiis evangelicz dispensationis uno 
libello dixisse sufficiat, verum que sequuntur gesta 
vel dicta Salvatoris, non solum nostrz quieti, sed 
et legentium commodo consulentes, ab alio magis 
intueamur exordio. Nescio quo enim modo, ut 
Augustinus ait, ita libri termino reficitur lectoris 
intentio, sicut labor viatoris hospitio. 


LIBER SECUNDUS. 


CCLESIASTICA narrat historia, 
beatissimum Joannem aposto- 
lum usque ad ultimum pene 
vitze suze tempus absque ullius 
scripture indiciis evangelium 
preedicasse. Sed cum trium, 
inquit, evangeliorum, etiam ad 
ipsum notitia pervenisset, pro- 
basse quidem dicitur fidem et veritatem dictorum, 
deesse tamen vidit aliqua, et ea maxime, que primo 
preedicationis suze tempore Dominus gesserat. Cer- 
tum est enim quod in superioribus tribus evangelistis 
hee videntur sola contineri, que in eo gesta sunt 
anno quo Joannes Baptista vel inclusus est in carce- 
rem, vel punitus. Denique si observes, statim in 
initiis narrationum, posteaquam refert Matthzus de 
quadraginta dierum jejunio, et de tentatione ejus, 
continuo subjecit dicens, Audiens autem quia Joannes 
Baptista traditus est, secessit a Judzea, et venit in 
Galileam. Sed et Marcus similiter, Posteaquam 
(inquit) traditus est Joannes, venit Jesus in Gali- 
leam. Lucas vero etiam priusquam incipiat aliquid 
de actibus referre Jesu, dicit quia adjecit Herodes 

super omnia mala que gesserat, et inclusit Joannem 
in carcerem. Quia inquam ab his hec videbantur 
omissa, rogatus dicitur Joannes apostolus, ut ea, que 
preeterierant priores ante traditionem Joannis, Sal- 
vatoris gesta describeret. Et ideo dicit in evangelio, 
Hec fecit initio signorum Jesus. Et iterum in alio 
loco indicat dicens, Nondum enim Joannes missus 
fuerat in carcerem. Ex quibus constat quod ea, que 
antequam Joannes traderetur ab Jesu fuerant gesta, 
describit; his memorate historie dictis initium hu- 
jusce, hoc est, secundi nostri in Lucam libelli pre- 
munire curavimus, ne qui legentium putaret ea que 
per ordinem sunt exponenda, post dierum XL. jeju- 
nium confestim facta, sed post aliquot a Domino 
miracula vel in Judza vel in Galilea patrata potius 
animadverteret esse secuta. 

Cap. xi. Hi regressus est Jesus in virtute Spiritus 
in Galileam, &c.| Virtutem Spiritus, signa miraculo- 
rum dicit. Sicut et alibi Judzei admirantes, Unde 
(inquiunt) huic sapientia heec et virtus? sapientiam 
videlicet ad doctrinam, virtutem vero ad opera re- 
ferentes. (Quze utraque pariter et in hoc loco jun- 
guntur, dum Jesus et in virtute Spiritus ingressus 
esse, et in synagogis eorum docuisse perhibetur. 
Unde merito et magnificatus a preesentibus, et per 
absentes quosque fama vulgatus asseveratur. Quod 
non utique nisi prasentibus factorum dictorumve 
fieri posset indiciis. Sed horum tempus et ordinem 
in Joannis (ut dictum est) evangelio, quisque que- 
sierit inveniet. Cujus ut cetera pretermittens, 
unum solummodo testimonium ponam. Cum venis- 
set, inquit, in Galilaam, exceperunt eum Galilei, 
cum vidissent omnia que fecit in Hierosolymis in 
die festo. Notandum sane, quod primo Jesum vir- 
tutem Spiritus demonstrasse, et post doctrine gratiam 
ministrasse, primo de virtutibus famam egressam, 

et sic doctrinam magnificatam esse commemorat. 
Juxta ordinem videlicet, quem et in Actibus Apos- 
tolorum breviter commendare curavit, Que ccepit 
Jesus facere et docere. Prius enim facere, et postea 
posuit docere, ne qui doctor auditoribus suis, que 
nondum factis ipse patravit, imperare praesumat. 
Et venit Nazareth, ubi erat nutritus, &c.| Synagoga 
Grece, Latine dicitur congregatio, quo nomine non 
‘solum adfluentium turbarum conventum, sed et 
domum qua ad audiendum dicendumve Dei ver- 
bum conveniebant Judi, appellare solebant. Unde 
Dominus ad Annam pontificem, Ego semper, in- 
quit, docui in synagoga, et in templo, quo omnes 
Judzei conveniunt. Sicut et nos ecclesias fidelium, 
et loca et choros vocitamus. Verum differt inter 
synagogam que congregatio, et ecclesiam que con- 
vocatio interpretatur, quod veteris testamenti popu- 
lus utroque vocabulo, novi autem tantum ecclesia 
nuncupatur. Quuia videlicet et pecora et inanime 
queeque res congregari in unum possunt, convocati 
autem non nisi ratione utentia possunt. Ideoque 
nove gratiz populum quasi majori dignitate pra- 
ditum, rectius convocatum in unitatem fidei, quam 
congregatum dicere, id est, ecclesiam, quam synago- 
gam nominare, apostolicis scriptoribus et doctoribus 
visum est. Confluebant autem die sabbati in syna- 
gogis, ut juxta quod Dominus precipit, Vacate et 
videte, quoniam ego sum Deus, feriatis mundi nego- 
tiis, ad meditanda legis monita quieto corde reside- 
rent. Cujus eo die devotionis agende hactenus in 
ecclesia perdurat indicium, que ad memoriam priscz 
religionis canticum Deuteronomii, in quo universus 
veteris populi status, quid videlicet offenso, quid 
propitio Deo meruerit, continetur, nonnullis in locis 
sabbato dicere consuevit. Alioquin esset preposte- 
rum, ut prioribus septimane diebus prophetarum 

dictis carminibus, Moysi ultimum diceretur. Intra- 
vit ergo Jesus die sabbati in synagogam, ut ritum 
legis Mosaicze cumulo gratiz ccelestis adimpleret. 

Kit surrexit legere, et traditus est ill liber prophete 
Esaie.| Indicium quidem humillime dispensationis 
est, qua Deus inter homines ministrare, non mini- 
strarl venerat, quod etiam lectoris suscipere non 
dedignatur officium. Sed altiore providentia Lucas 
a lect‘one et explanatione prophetz gesta Domini 
scripturus inchoavit, quia scilicet omnis prophetiz 
scriptura ad ipsum. usque pertingens, per ipsum 
nobis aperienda, et in ipso constiterit adimplenda. 
Unde et utrumque hoc in evangelii sui fine manifestius 
explicat, cum posito prius dicto Salvatoris, Quoniam 
necesse est impleri omnia que scripta sunt in lege 
Moysi, et prophetis, et Psalmis de me, mox ipse 
subjunxit, Tunc aperuit illis,sensum, ut intellige- 
rent Scripturas. Surrexit igitur legere Jesus, ut 
quos nova signorum operatione non converterat, vel 
prophetice lectionis attestatione corrigeret. 

Et ut revolvit librum, invenit locum ubi scriptum 
erat.| Pulchre librum prophetz clausum accipit, sed 
revolutum legit, quia mysterium incarnationis suze 
prophetarum voce prescriptum, et prius suscepit 
exhibendum, et post intelligendum mortalibus ape- 
ruit. 

Spiritus Domini super me, &c.| Loquens supra de 
vocatione gentium et ecclesiz confirmatione per pro- 
phetam Salvator, cum inter cetera diceret, Ego 
Dominus in tempore ejus subito faciam istud, con- 
festim hoc quod hic lectum est intulit, Spiritus 
Domini super me. Non quod Dominus Deus habeat 
Dominum Deum, sed quod juxta dispensationem 
carnis assumptz, dicat ea quae humilia sunt. Ad 
quem Psalmista jam dixerat, Dilexisti justitiam et 
odisti iniquitatem, propterea unxit te Deus, Deus 

tuus, oleo letitiz pre consortibus tuis. Quando 
enim consortes nominantur, naturam carnis intellige, 
qua Deus consortes substantiz suz nos habet. Et 
quia erat unctio spiritualis, et nequaquam humani 
corporis, ut fuit in sacerdotibus Judeorum, idcirco 
pre consortibus, id est, czeteris sanctis unctus esse 
memoratur. Cujus unctio illo expleta est tempore, 
quando baptizatus est in Jordane, et Spiritus Sanc- 
tus in specie columbe descendit super eum, et mansit 
in illo. Unctus est igitur oleo spirituali et virtute 
ceelesti, ut paupertatem conditionis humanz thesauro 
resurrectionis rigaret eterno, captivitatem mentis 
auferret, czecitatem illuminare animorum. Beati, 
inquiens, pauperes, quia vestrum est regnum Dei. 
Et iterum, Si vos Filius liberaverit, vere liberi eritis. 
Et iterum, Qui sequitur me non ambulat in tene- 
bris, sed habebit lumen vite. 

Dimittere confractos in remissionem, &e.| Sacri- 
ficium (inquit) Deo, spiritus contribulatus, cor con- 
tritum et humiliatum Deus non spernit. Atque ideo 
missum sive unctum se dicit, ad medendum con- 
fractis sive contritis corde: juxta quod et Psalmista 
de illo, Qui sanat (inquit) contritos corde, et alligat 
contritiones eorum. Vel certe dimittere confractos in 
remissionem, eos qui legis pondere gravi atque im- 
portabili fuerant depressi relevare, atque in remissio- 
nem venit gratiz spiritualis admittere. Et hoc ip- 
sum est praedicare annum Domini acceptum. ‘Tunc 
enim verus Jubilei, id est libertatis, annus aderat 
tempus, videlicet ecclesiz, quo in corpore versata 
peregrinatur a Domino. De quo Psalmista canit, 
Benedices coronam anni benignitatis tue. Neque 
enim ille, quo Dominus preedicabat, solus fuit aecep- 
tabilis, sed etiam iste quo predicat apostolus di- 
cens, Ecce nunc tempus acceptabile, ecce nunc dies 
salutis. Post annum sane Domini acceptabilem, 

etiam diem retributionis extreme preedicat, dicens, 
Filius enim hominis venturus est in gloria sua cum 
angelis suis, et tune reddet unicuique secundum 
opus ejus. Ad cuncta igitur hec evangelizanda ideo 
se dicit missum, quia Spiritus Domini est super 
eum. 

kt cum plicuisset hbrum, reddidit ministro, et sedit.| 
Librum Dominus omnibus qui aderant audientibus 
legit, lectum vero ministro reddidit. Quia sicut ipse 
alibi testatur, cum esset in mundo, palam locutus est 
mundo, semper docens in synagoga et in templo, 
quo omnes Judzi convenire consueverant. Sed ad 
coelestia regressurus, his qui ab initio ipsi viderunt, 
et ministri fuerunt sermonis, evangelizandi officium 
tradidit. Et bene stans quidem legit, sed libro red- 
dito resedit. Stare enim, operantis: sedere, quies- 
centis vel judicantis est. Quia Dominus Jesus 
Christus, ut viam nobis scientiz que de se erat 
scripta patefaceret, ad tempus in carne dignatus est 
operari. Peracto autem piz dispensationis officio, 
discipulos suz doctrine sequaces elegit, seque su- 
pernz quietis solio restituit, unde et nunc occulto 
judicio cuncta dispenset, et in fine totius szeculi ju- 
dex manifestus appareat. Simul exemplum mystice 
proponens, ut verbi quisque predicator, ejusdem sit 
etiam factor. Surgat, legat, et resideat: hoc est, 
operetur, preedicet, et sic preemia quietis expectet. 
Et notandum, quia librum ipse revolutum legit, mi- 
nistro autem plicatum reddidit. Quia et ecclesiam 
suam misso a Patre Spiritu veritatis, docuit in om- 
nem veritatem, et tamen non omnibus omnia di- 
cenda, sed pro captu audientium verbum doctori 
dispensandum suo premonebat exemplo, cum ait, 
Multa habeo vobis dicere, sed non potestis illa por- 
tare modo. 

Et omnium in synagoga ocult erant intendentes in 

eum, &c.| In eo utique impleta, quia sicut illa pre- 
dixerat, et magna faciebat, et majora Dominus evan- 
gelizabat. Quod igitur majus querimus_ testimo- 
nium, quam quod se fuisse qui locutus est in pro- 
phetis, propria voce signavit ? Removens sacrilegia 
perfidorum, qui alium Deum dicunt veteris testa- 
menti, alium novi, vel qui initium Christi dicunt esse 
de virgine. Quomodo enim cepit ex virgine, qui 
ante virginem loquebatur ? 

Fit omnes testimonium illi dabant, et mirabantur, 
&c.| Testimonium illi dabant, attestando illum vere, 
ut dixerat, eum esse, de quo cecinere prophetz, vere 
Spiritus Sancti gratia perunctum, vere se pauperes, 
cecos, captivos, atque confractos, illius per omnia 
indigere muneribus. 

Et dicebant, Nonne hic est filius Joseph ?| Quanta 
Nazarenorum cecitas, qui eum quem in verbis fac- 
tisque Christum esse cognoscunt, ob generis tantum 
notitiam contemnunt! Quorum tamen error salus 
nostra est, et hareticorum condemnatio. In tantum 
enim cernebant hominem Jesum Christum, ut hunc 
fillum Joseph, et juxta alios evangelistas fabrum, vel 
fabri clamarent filam. Inter que intuendum quare 
Christus in carne apparens, fabri filius, immo faber 
appellari voluerit. Sanoque intellectu sentiendum, 
quod etiam per hoc se ejus ante secula filium esse 
docuerit, qui fabricator omnium in principio creavit 
Deus coelum et terram. Nam etsi humana non sunt 
comparanda divinis, typus tamen integer est, quia 
Pater Christi igni operatur et Spiritu. Unde et de 
ipso tanquam de fabri filio, preecursor ejus ait, Ipse 
vos baptizabit in Spiritu Sancto et igni. Qui in 
domo magna hujus mundi, diversi generis vasa fabri- 
cat. Immo vasa ire Spiritus igne molliendo, in 
misericordize vasa commutat. Unde bene Malachias, 
cum ex persona Patris diceret, Ecce mittam angelum 

meum, et preparabit viam ante faclem meam, et 
statim veniet ad templum suum dominator quem vos 
quzeritis, post pauca subjunxit atque ait, Et sedebit 
conflans, et emundans argentum, et purgabit filios 
Levi, et conflabit eos quasi aurum et quasi argentum. 
Sed hujus sacramenti Judei ignari, divine virtutis 
opera prosapie carnalis contemplatione despiciunt, 
sicut non solum ex przecedentibus ipsorum, sed etiam 
ex subsequentibus Domini verbis apparet cum sub- 
ditur, . 
Kt ait ils, Utique dicitis mihi hanc similitudinem, 
Medice, cura teipsum: quanta, &c.| Quorum insana 
perfidia, sanam licet nesciens fidem confitetur, que 
Dominum Christum fabrum cognominat, et medicum. 
Faber est enim verus, quia omnia per ipsum facta 
sunt. Medicus est, quia omnia per ipsum restaurata 
sunt in ceelis et in terra. Et sicut de se ipse testatur, 
Non habent opus sani medico, sed male habentes. 
Et quia diximus quo instrumento fabricandi, dicamus 
et quo utatur genere medicandi. Preteriens vidit 
caecum a nativitate, exspuit in terram, et fecit lutum 
de sputo, linivitque super oculos ejus, et dixit ei, 
Vade, lava in natatoria Siloz, quod interpretatur 
missus. Abiit ergo et lavit, et venit videns. Ag- 
nosce igitur magne modum medicine, et gaude quia 
per hanc illuminari meruisti. Lutum de terra, caro 
Christi est. Sputum de ore, divinitas ejus est, quia 
caput Christi Deus. Sputum luto immixtum, nos 
illuminat in natatoria Siloz baptizatos, quia verbum 
caro factum est, et habitavit in nobis, et vidimus 
gloriam ejus, quam prius tenebris arcentibus com- 
prehendere non poteramus. Per fabrum ergo Chris- 
tum creatus es, ut esses. Per medicum Christum 
recreatus es, ut post vulnera sanus esses. Qui ab 
irridentibus quidem civibus seipsum curare, hoc est 
in sua patria virtutes facere monetur, sed non otiose 

ab evangelista alio excusatur, quia non poterat ibi 
virtutem ullam facere, nisi paucos infirmos impositis 
manibus curavit. Et mirabatur propter increduli- 
tatem illorum. Ne fortasse quis viliorem nobis fieri 
debere patrize putaret affectum. Amabat itaque cives, 
sed ipsi se caritate patria qui livore privabant. 

Ait autem, Amen dico vobis, quia nemo propheta ac- 
ceptus est in patria sua.| Prophetam dici in Seripturis 
Dominum Christum, et Moyses testis est, qui ait, 
Prophetam vobis suscitabit Deus vester de fratribus 
vestris tanquam me. Non solum autem ipse qui 
caput et Dominus est prophetarum, sed et Elias, 
Hieremias, caeterique prophete, minoris in patria 
quam in extremis civitatibus habiti sunt. Quia pro- 
pemodum naturale est, cives semper civibus invidere. 
Non enim considerant preesentia viri opera, sed fragi- 
lem recordantur infantiam, quasi non et ipsi per eos- 
dem zetatis gradus ad maturam etatem venerint. 

In veritate dico nobis, multe vidue erant in diebus 
Elie in Israel, &c.| Non (inquit) hoc quod diyina 
fastidiosis civibus beneficia subtraho, prophetarum 
gestis adversatur. Quuia sicut fame quondam om- 
nem terram premente, nemo est in Judea repertus 
Eliz dignus hospitio, sed exteree gentis est vidua 
quzesita, quee ob fidei gratiam a tanto propheta visi- 
tari deberet, et sicut multis ibidem leprosis Naaman 
tantum Syrus, quia devote queesierat, ab Eliseo pro- 
pheta curari promeruit, sic et vos non alia quam in- 
vidize perfidizeque causa, superno munere privabit. 
Quorum si facta prophetarum etiam allegorice dis- 
cusseris, invenies profecto Dominum in patrie sue, 
a qua receptus non est, perfidia, superbiam notasse 
Judzorum. Nomine vero Capharnaum, que ager 
consolationis interpretatur, gentium preedicasse salu- 
tem ubi majora quotidie signa per apostolos apostolo- 
rumque successores, non tam in corporum quam in 

animarum sanatione patrantur. Igitur vidua ad 
quam Khas missus est, gentium designat ecclesiam, 
quze a suo diutius conditore deserta populum rectz 
fidei nescium, quasi pauperem filium egena stipe nu- 
tribat, id est verbo fructus experte docebat, donec 
adveniens sermo propheticus, qui exsiccato vellere 
Israelis, utpote clausa cceli janua, fame periclitabatur 
in Judea, pasceretur ibi simul et pasceret, et recep- 
tus videlicet a credentibus, et reficiens ipse credentes. 
Unde bene hee eadem vidua in Sarepta Sidoniz 
dicitur esse.morata. Sidonia quippe, venatio inutilis : 
Sarepta vero, incendium, vel angustia panis inter- 
pretatur. Quia ubi abundavit peccatum, superabun- 
davit gratia. Ubi rebus supervacuis acquirendis, 
quasi aucupandi cura impendebatur, ubi dire sitis 
incendium panisque spiritualis ante fiebat angustia, 
ibi farina oleumque ore prophetico benedicitur, id 
est fructus et hilaritas caritatis, sive gratia corporis 
Dominici et chrismatis unctio, indefectivo verbi cce- 
lestis munere foecundatur. Cujus hactenus in vasis 
oleum gaudii spiritualis et benedictionis farina non 
deficit, caeteris que non credunt gentibus, inopia 
panis divini miseris, et venatui deditis inutili. Nam 
et ipsa pulcherrime mysticum sibi priusquam more- 
retur panem factura, duo se ligna colligere velle tes- 
tatur, non solo ligni nomine, sed etiam numero ligno- 
rum signum crucis exprimens, quo nobis est panis 
vite: preeparatus zeterne. 

Et multi leprosi erant in Israel sub Eliseo propheta, 
&c.| Quia nota est historia, de mysterio necesse est 
paucis intimemus. Et Naaman ergo iste Syrus, qui 
interpretatur decor, populum demonstrat nationum, 
quondam perfidiz scelerumque lepra maculosum, sed 
per sacramentum baptismatis ab omni mentis et 
corporis foeditate purgatum. Qui capt consilio 
puella, hoc est inspirationis superne gratia, quam 

Judeis conservare non valentibus gentes rapuere, 
salutem sperare commonitus, septies lavari jubetur. 
Quia nimirum solum baptismi genus quod ex Spiritu 
Sancto regenerat, salvat. Unde jure caro ejus post 
lavacrum, velut caro pueri parvi apparuisse memo- 
ratur. Sive quia cunctos in Christo baptizatos, in 
unam parit gratia mater infantiam, seu magis ille sit 
intelligendus puer, de quo dictum est, Parvulus na- 
tus est nobis, filius datus est nobis. Cujus corport 
per baptismum, tota credentium soboles adunatur. 
Kt ut cuncta hic baptismi scires sacramenta pre- 
monstrata, in quo abrenuntiare Satanz, fidem con- 
fiteri preecipimur, negat se Naaman ultra diis alienis 
litaturum, soli per omnia Domino serviturus. Par- 
tem quoque terre sanctz secum tollere gaudet, quia 
baptizatos oportet Dominici quoque corporis partici- 
patione confirmari. Merito igitur Naaman, cujus, 
dum aqua corpus abluitur, fide pectus abluitur, id 
est populus gentium, Judais lepra contumacize squa- 
lentibus antefertur. Merito vidua Sareptena, id est 
ecclesia ligno crucis refici desiderans, Judzis fame 
verbi pereuntibus, pane sacrosancti corporis et vivi- 
fici Spiritus unctione recreatur. Probaturque Do- 
minus non ob suam impotentiam civibus, sed ob 
eorum invidentiam virtutum dona negasse. Atque 
hoc exemplo totam postremo gentem, non quia non 
amaretur, sed quia ipsa se amari non amaret, ab eo 
derelictam, doctoribus scilicet inde ob salvationem 
gentium toto orbe dispersis. Sed quod Dominus 
verbo de Judzis, hoc ipsi de se Judzi facto testan- 
tur. Nam sequitur, 

Et repleti sunt omnes in synagogu ira, hee au- 
dientes, &c.| Sacrilegia quippe Judzorum quz multo 
ante Dominus prenuntiaverat per prophetam dicens, 
Retribuebant mihi mala pro bonis, in evangelio docet 
esse completa. Nam cum ipse per populos beneficia 

diffunderet, illi injurias irrogabant. Nec mirum si 
perdiderunt salutem, qui ejecerunt de suis finibus Sal- 
vatorem. Moralis enim Dominus, et qui docuerit ex- 
emplo sui apostolos suos omnibus omnia fieri, nec 
volentes repudiat, nec invitos alligat, nec ejicientibus 
reluctatur, nec rogantibus deest. Sic Gerasenos alibi, 
cum virtutes ejus sustinere non possent, quasi infir- 
mos et ingratos reliquit. Simul intellige, non ex 
necessitate fuisse, sed voluntariam corporis pas- 
sionem, nec captum a Judeis, sed a se oblatum. 
Etenim quando yvult capitur, quando vult labitur, 
quando vult suspenditur, quando vult non tenetur. 
Et duxerunt, inquit, illum usque ad supercilium 
montis, &c.| O pejor magistro discipulorum heere- 
ditas! Diabolus verbo Dominum tentat, Judzi facto. 
Ille dicit, Mitte te; isti adoriuntur ut mittant. Et 
quidem Dominus supercilium montis precipitandus 
ascenderat, sed per medium illorum mutata subito 
vel obstupefacta furentium mente descendit, quos 
adhuc sanare quam perdere malebat, ut cassata 
videntes suz ccepta nequitie, a poscendo deinceps 
ejus mortem desisterent. Necdum enim venerat hora 
passionis, quz non quolibet sabbato, sed in para- 
sceue Pasche futura extiterat. Necdum locum pas- 
sionis, qui non in Nazareth, sed Hierosolymis hostia- 
rum sanguine figurabatur, adierat. Sed nec hoc 
genus mortis, qui crucifigendus a seculo przecona- 
batur, elegerat. Non igitur a Nazareis precipitari, 
non ab Hierosolymitis lapidari, non inter pueros 
Bethleemitas ab Herode perimi, non alia vel alia 
voluit morte consummari. Quod enim tali morte 
regiz potestatis indicium, quo fidelium frons arma- 
retur, emineret? Sed solum crucis expectatum est 
vexillum, cujus figura et celerrimo dextere motu 
contra maligni hostis tentamenta depingi, et ipsa 
nihilominus figura monarchie singularis potuisset 
VOL. X. Gre 

typus haberi. Ut quomodo triumphum crucis ex- 
ponens apostolus ait, In nomine Jesu omne genu 
flectatur, ccelestium, et terrestrium, et infernorum. 
Hoc est enim quod ejusdem crucis cacumina ad 
celos tendunt, ima petunt inferos, cornua terram 
tegunt. 

Et descendit in Capharnaum civitatem Galilee, ibi- 
gue docebat illos, &c.| Vide clementiam Domini 
Salvatoris; nec indignatione commotus, nec scelere 
offensus, nec injuria violatus Judzam deserit, quin 
etiam immemor injurie, immemor clementia, nunc 
docendo, nunc liberando, nunc sanando, in fide 
plebis corda demulcet. Quod autem sabbatis max- 
ime medicinz doctrineeque sue dona _ frequentat, 
docet se non sub lege esse, sed supra legem, qui 
eandem quoque legem adimplere, non autem solvere 
venerit, nec Judaicum eligere sabbatum, quo vel ig- 
nem accendere vel manum pedemque movere non 
liceat, sed verum sabbatum dilectamque Domino esse 
requiem, si saluti studentes animarum, ab opere ser- 
vili, id est a cunctis contineamus illicitis. 

Et stupebant in doctrina ejus, &c.| Sermo doctoris 
in potestate sit, cum ea quee docet operatur. Nam qui 
actis ipse sua dicta destruit, contemnitur. Cui con- 
tra doctorem instituens apostolus ait, Nemo adoles- 
centiam tuam contemnat. Singulariter autem Do- 
minus ac principaliter solus ex potestate bona locu- 
tus est, quia ex infirmitate, mala nulla commisit. Kx 
divinitatis quippe potentia, habuit id quod nobis per 
humanitatis sue innocentiam ministravit. Aliter, in 
potestate erat sermo ipsius, Sive, ut alius evangelista 
dicit, erat docens eos sicut potestatem habens, et non 
sicut scribe. Quoniam scribze que per legem didi- 
cerant precepta, populis dabant. Ipse vero quasi 
auctor impletorque legis, vel mutando vel augendo 
quee minus videbantur, libere agendo substituit. 

Cap. x11. Et in synagoga erat homo habens demo- 
nium immundum.| Bene in synagoga homo erat qui 
spiritum immundum habebat, quia Spiritum Sanctum 
amiserat. Introierat enim diabolus, unde Christus 
exierat. Sicut etiam nunc quidam dicunt se Judzos 
esse et non sunt, sed sunt synagoga Satane. 

Et exclamavit voce magna dicens: Sine, quid nobis 
et tibi, Jesu Nazarene?| Paululum (inquit) a me 
vexando quiesce, cui nulla est cum nostra fraude so- 
cietas. It vere; que enim participatio luci ad tene- 
bras? quae communicatio Christi ad Belial ? 

Venisti perdere nos? scio te quia sis Sanctus Det. | 
Non voluntatis ista confessio est, quam premium 
sequitur confitendi, sed necessitatis extorsio que 
cogit invitos. Kt velut si servi fugitivi post multum 
temporis Dominum suum videant, nihil aliud nisi de 
verberibus deprecantur, sic et deemones cernentes 
Dominum in terris repente versari, ad judicandos se 
venisse credebant. Przsentia Salvatoris, tormenta 
sunt damonum. 

Et increpavit ili Jesus dicens, Obmutesce, et ext 
ab illo.| Quoniam invidia diaboli mors intravit in 
orbem terrarum, ideo contra ipsum mortis auctorem 
primo debuit medicina salutis operari, primo lingua 
serpentina, ne ultra virus spargeret, occludi. Ac 
deinde foemina quz prima seducta est, a carnalis 
concupiscentiz febre curari. Tertio, vir qui male 
suadentis dicta conjugis audivit, ab erroris sui lepra 
castigari. Ut ipse apud hunc evangelistam esset 
ordo restaurationis, qui fuerat et casus. 

Et cum projecisset illum demonium in medium, &c. | 
Divina permissione liberandus a demone homo pro- 
jicitur in medium, ut virtus patefacta Salvatoris 
plures ad fidem viamque salutis invitet. Sed quod 
dicitur, Nihilque illum nocuit, videtur repugnare 
Marco, qui ait, Et discerpens eum spiritus Immundus, 

ec 

et exclamans voce magna exivit ab eo. | Nisi intelli- 
gamus hoc dixisse Marcum, Discerpens eum, quod 
Lucas dixit, Et cum projecisset illum in medium. 
Ut quid secutus ait, Nihilque eum nocuit, intelliga- 
tur quia jactatio illa membrorum atque vexatio non 
eum debilitavit, sicut solent exire deemonia etiam qui- 
busdam membris amputatis aut evulsis. Unde me- 
rito pro tam integra restitutione sanitatis qui aderant 
paventes, tametsi nondum credentes, ad invicem di- 
cebant, 

Quia in potestate et virtute wmperat spiritibus vm- 
mundis, et exeunt.| Expellere enim damonia et ho- 
mines sancti, sed in verbo Dei possunt, ipsum autem 
Dei Verbum propria potestate virtutes operatur. 

Cap. xiv. Surgens autem de synagoga, introiwit in 
domum Simonis, &c.| Si virum a dzmonio liberatum 
moraliter animum ab immunda cogitatione purgatum 
significare dixerimus, consequenter foemina febribus 
tenta, sed ad imperium Domini curata, carnem os- 
tendit a concupiscentiz sue fervore per continentiz 
preecepta frenatam. Omnis enim amaritudo, et ira, 
et indignatio, et clamor, et blasphemia, spiritus im- 
mundi furor est. Fornicationem vero, immunditiam, 
libidinem, concupiscentiam malam, et avaritiam, que 
est simulacrorum servitus, febrem incelebrosz car- 
nis intellige. 

Et rogaverunt illum pro ea. Et stans super illam, 
unperavit febri, et dimisit illam.| Modo Salvator ro- 
gatus, modo ultro curat egrotos, ostendens se contra 
peccatorum quoque passiones et precibus semper ad- 
nuere fidelium, et ea que ipsi minime in se intelli- 
gunt: vel intelligenda dare, vel etiam non intellecta 
dimittere. Juxta quod Psalmista postulat, Delicta 
quis intelligit? ab occultis meis munda me, Domine. 

Et continuo surgens ministrabat illis.| Naturale est 
febricitantibus incipiente sanitate lacessere, et agro- 

tationis sentire molestiam, verum sanitas que Do- 
mini confertur imperio, simul tota redit. Non solum 
ipsa redit, sed et tanto robore comitante, ut eis con- 
tinuo qui se adjuverant, ministrare sufficiat, et juxta 
leges tropologie, membra que servierant immun- 
ditize ad iniquitatem ut fructificarent morti, serviant 
justitiz in vitam zternam. 

Cum sol autem occidisset, omnes qui habebant infir- 
mos varus languoribus, &c.| Solis occubitus pas- 
sionem mortemque significat illius qui dixit, Quamdiu 
in mundo sum, lux sum mundi. Et sole occidente 
plures dzemoniaci, quam ante plures sanantur egroti. 
Quia qui temporaliter in carne vivens paucos Judzxo- 
rum docuit, calcato regno mortis omnibus per orbem 
gentibus fidei salutisque dona transmisit. Cujus mi- 
nistris, quasi vite lucisque praconibus, Psalmista 
canit: Iter facite ei qui ascendit super occasum. 
Super occasum quippe Dominus ascendit, quia unde 
in passione occubuit, inde majorem suam gloriam 
resurgendo manifestavit. 

Exibant etiam demonia a multis, &c.| Demonia 
Filium Dei confitebantur, et attestante evangelista 
sciebant ipsum esse Christum. Quia quem dierum 
quadraginta jejunio fatigatum diabolus hominem 
cognoverat, nec tentando valebat an et Dei Filius 
esset experiri, Jam nunc per signorum potentiam vel 
intellexit vel potius suspicatus est esse Filium Dei. 
Non igitur ideo Judeis eum crucifigere persuasit, 
quia Christum sive Dei Filium non esse putavit, sed 
quia se morte illius non previdit esse damnandum. 
Vere enim de hoc mysterio a seculis abscondito dicit 
apostolus, Quod nemo principum hujus szeculi cog- 
novit. Si enim cognovissent, nunquam Dominum 
gloriz crucifixissent. (Quare autem demonia Domi- 
nus de se loqui prohibeat, Psalmista manifestat, qui 
ait, Peecatori autem dixit Deus, quare tu enarras 

justitias meas? et cetera. Ne quis dum predicantem 
audit, sequatur errantem. Improbus enim magister 
est diabolus, qui falsa veris saepe permiscet, ut specie 
veritatis, testimonium fraudis obtexat. Alias autem 
non soli demones qui inviti confitebantur, jubentur 
silere de Christo, sed et illi, qui ab eo sanati sponte 
confiteri volebant. Immo ipsi apostoli qui eum post 
resurrectionem toto erant orbe preedicaturi, ante pas- 
sionem ejus precipiuntur omnino reticere de illo, ne 
divina videlicet majestate preedicata passionis dispen- 
satio differretur, et dilata passione salus mundi que 
per hanc futura erat negaretur. 

Facta autem die, egressus ibat in desertum locum, 
&c.] Si occasu solis Domini mors exprimitur, quare 
non die redeunte resurrectio illius indicetur? Cujus 
manifestata luce a credentium turbis inquiritur, et 
in gentium deserto inventus, ne abeat detinetur. 
Maxime cum hec prima sabbati, quo resurrectio 
celebrata est, egressio, quzesitio, et imventio con- 
tigerit. 


IN CAP. V. 


Cap. xv. Hactum est autem cum turbe wruerent 
in eum, ut audirent, &c.] Stagnum Genesareth, idem 
dicunt esse quod mare Galilee, vel mare Tiberiadis. 
Sed mare Galilzez ab adjacente provincia dictum ; 
mare Tiberiadis a proxima civitate, que olim Chen- 
nereth vocata, sed ab Herode Tetrarcha instaurata, 
in honorem Tiberii Czesaris Tiberias est appellata. 
Porro Genesar a laci ipsius natura, qua crispantibus 
aquis de seipso sibi excitare auram_perhibetur, 
Greco vocabulo, quasi generans sibi auram dicitur. 
Neque enim in stagni morem sternitur aqua, sed 
frequentibus auris spirantibus agitatur, haustu dul- 
cis, et ad potandum habilis. Sed Hebraz lingue 

consuetudine, omnis aquarum congregatio, sive dulcis 
sive salsa, mare nuncupatur. Qui lacus interfluente 
Jordane centum quadraginta stadiis in longitudinem, 
et quadraginta extenditur in latitudinem. Quia ergo 
stagnum sive mare preesens seculum designat, Do- 
minus secus mare stat, postquam vite labentis 
mortalitatem devincens, in ea qua passus est carne, 
stabilitatem perpetuce quietis adiit. Turbarum con- 
ventus ad eum, gentium in fide concurrentium typus 
est. De quibus Esaias, Et fluent (inquit) ad eum 
omnes gentes, et ibunt populi multi, et dicent, Ve- 
nite et ascendamus ad montem Domini. 

Ei vidit duas naves stantes secus stagnum.| Due 
naves secus stagnum posite, circumcisionem et pre- 
putium figurant. @uas bene Jesus vidisse perhibe- 
tur, quia in utroque populo novit Dominus qui sunt 
ejus. Korumque cor a fluctibus seculi hujus, ad 
futuree vitee tranquillitatem quasi ad_ soliditatem 
litoris videndo, hoc est, misericorditer visitando 
provehit. 

Piscatores autem descenderant, et lavabant retia.| 
Piscatores sunt ecclesiz doctores, qui nos rete fidei 
comprehensos, et de profundo ad lumen elatos, quasi 
pisces litori, sic terrze viventium advehunt. Quasi 
enim queedam retia piscantium sunt complexe pre- 
dicantium dictiones, quze eos quos cceperint in fide, 
non amittant. Unde et retia, quasi retinentia sunt 
vocata. Sed hec retia modo laxantur in capturam, 
modo lota plicantur, quia non omne tempns est 
habile doctrine, sed nunc exercenda lingua doctori, 
nunc suimet cura gerenda. 

Ascendens autem in unam navem que erat Simonis, 
&c.] Navis Simonis est ecclesia primitiva, de qua 
Paulus ait: Qui enim operatus est Petro in aposto- 
latum circumcisionis, operatus est et mihi inter 
gentes. Bene una dicta, quia multitudims creden- 

tium erat cor et anima una. De qua docebat tur- 
bas, quia de auctoritate ecclesia docet usque hodie 
gentes. 

Ut cessavit autem loqui, diait ad Simonem, Duc in 
altum, &c.| Quod primo rogavit Simonem navem a 
terra reducere pusillum, significat vel temperate uten- 
dum verbo ad turbas, ut nec terrena eis preci- 
piantur, nee sic a terrenis in profunda sacramento- 
rum recedatur, ut ea penitus non intelligant, vel 
prius in proximis regionibus gentibus preedicandum, 
ut quod dicit item Petro, Duc in altum, et laxate 
retia vestra in capturam, ad remotiores gentes qui- 
bus postea pradicatum est, pertineat. 

Et respondens Simon, divit il, Preceptor, per 
totam noctem laborantes, &c.| Nisi Dominus edifica- 
verit domum, in vanum laboraverunt qui edificant. 
eam. Nisi Dominus cor illustraverit auditorum, 
doctor in nocte laborat. Nisi in verbo gratiz super- 
nee laxata fuerint instrumenta disputationum, frustra 
vocis suze predicator jaculum mittit. Quia fides 
populorum non sapientia verbi compositi, sed divine 
vocationis munere provenit. 

Et cum hoc fecisset, concluserunt piscium multitudi- 
nem copiosam, &c.| Pre multitudine piscium rete 
rumpebatur, quia nune ad confessionem fidei etiam 
cum electis reprobi tanti intrant, qui ipsam quo- 
que ecclesiam heeresibus scindant. Rumpitur au- 
tem rete, sed non labitur piscis quia suos Dominus 
etiam inter persequentium scandala servat. 

kt annuerunt sociis qui erant in alia navi, &c.| 
Alia navis (ut preediximus) est ecclesia de gentibus, 
quz et ipsa non sufficiente una navicula piscibus 
impletur electis, quia novit Dominus qui sunt ejus, 
et apud ipsum certus est suorum numerus electo- 
rum. Quumque tot in Judea credituros non in- 
venit, quot ad fidem vitamque przdestinatos novit 

zternam, quasi alius navis receptacula piscibus qua- 
rens suis, corda quoque gentium fidei gratia replet. 
Et bene rupto rete socia navis advocatur, quoniam 
ante Judas proditor, ante Simon Magus pisces ne- 
quissimi capti sunt, ante Ananias et Sapphira fidei 
rete subdole tentabant ingredi, ante, ut Joannes tes- 
tatur, multi discipulorum ejus abierunt retro, et jam 
non cum illo ambulabant. Ac deinde Barnabas et 
Paulus ad gentium sunt apostolatum segregati. 

Et venerunt et impleverunt ambas naviculas, ita ut 
mergerentur.| Harum impletio navium usque in 
finem seeculi crescit. Sed quod implete merguntur, 
hoc est, in submersione premuntur, (non enim sub- 
merse, sed tamen sunt periclitate,) apostolus expo- 
nit dicens, In novissimis diebus erunt tempora peri- 
culosa, et erunt homines seipsos amantes, etc. Nam 
mergi naves est, homines in seculum, ex quo elati 
per fidem fuerant, morum pravitate relabi. Quales 
et ipse Petrus adhuc in infirmitate positus, hoc loco 
demonstrat. Unde sequitur, 

Quod cum videret Simon Petrus, procidit ad genua 
Jesu, &c.| Quia carnales quique in ecclesia regimen 
spiritualium, in quibus maxime Christi persona 
eminet, a se quodammodo repellunt. Non enim hoc 
voce linguze dicunt bonis ministris Dei ut eos a se 
repellant, sed voce morum et actuum suorum sua- 
dent a se recedi, ne per bonos regantur, et eo vehe- 
mentius quo deferunt eis honorem, attamen factis 
suis a se recedere admonent. Ut honorificentiam 
eorum significaverit Petrus, cadens ad pedes Do- 
mini; mores autem in eo quod ait, Exi a me, 
Domine, quia peccator homo sum. Quod tamen 
quia non fecit Domimus, non enim recessit ab eis, 
sed eos subductis navibus ad litus perduxit, signifi- 
cat in bonis et spiritualibus viris non esse oportere 
hanc-voluntatem, ut peccatis turbarum commoti, quo 

quasi securius tranquilliusque vivant, munus eccle- 
siasticum deserant. 

Et ait ad Simonem Jesus, Noli timere.| Confortat 
Dominus timorem carnalium, animosque fragilium 
consolando erigit, ne quis vel de suze conscientia 
culpz tremens, vel de aliorum innocentia stupens, 
sanctitatis iter formidet adgredi. Quod autem se- 
quitur, 

Ex hoc jam homines eris capiens.| Ad ipsum Pe- 
trum specialiter pertinet. Hxponit enim ei Domi- 
nus, quid hee captura piscium significet. Quod 
videlicet ipse sicut nunc per retia pisces, sic ali- 
quando per verba sit capturus homines. Totusque 
facti hujus ordo, quid in ecclesia cujus ipse typum 
tenet quotidie geratur, ostendat. (Quod vero sub- 
jungitur, 

Lit subductis ad terram navibus, relictis omnibus 
secuti sunt eum.| Potest significare finem temporis, 
quo ab hujusmodi salo qui Christo inheserint, peni- 
tus recessuri sunt. Sciendum est autem hance ean- 
dem non esse lectionem qua Mattheus et Marcus 
binos de naviculis piscatores, primo Petrum et An- 
dream, deinde filios Zebedzei a Domino narrant esse 
vocatos. Non enim eos Lucas, nunc a Domino 
vocatos, sed tantum Petro fuisse pradictum, quod 
homines esset capturus, insinuat. Quod non _ ita 
dictum est, quasi jam pisces nunquam esset cap- 
turus. Nam et post resurrectionem Domini, legi- 
mus eos esse piscatos. Unde datur intelligi, eos 
ad capturam pisclum ex more remeasse, ut postea 
fieret quod Matthzus et Marcus narrant, quando 
eos binos vocavit. Tune enim non subductis ad 
terram navibus tanquam cura redeundi, sed ita eum 
secuti sunt, tanquam vocantem ac jubentem ut 
sequerentur. 

Car. xvi. Et factum est, cum esset in una civita- 

tum, et ecce vir plenus lepra, &c.| Bene ubi leprosus 
mundatur, certus non exprimitur locus, ut ostenda- 
tur non unum populum specialis alicujus civitatis, 
sed omnium populos fuisse sanatos. Et quia Domi- 
nus ait, Non veni solvere legem sed adimplere, ille 
qui excludebatur a lege, purgari se Domini potes- 
tate praesumens, non ex lege, sed supra legem esse 
gratiam judicabat, que leprosi maculam possit ab- 
luere. Verum ut in Domino potestatis auctoritas, 
ita in illo fidei constantia declaratur. Tle in faciem 
procidit, quod humilitatis est et pudoris, ut unus- 
quisque de suz vite maculis erubescat. Sed con- 
fessionem verecundia non repressit, ostendit vulnus, 
remedium postulavit. Et ipsa religionis et fidei 
plena confessio est. Si vis, (inquit,) potes me mun- 
dare. In voluntate Domini, tribuit potestatem. De 
voluntate autem Domini, non quasi pietatis incredu- - 
lus dubitavit, sed quasi colluvionis suz conscius non 
presumpsit. 

Et extendens manum, teligit illum, dicens, Volo, 
mundare.| Et confestim lepra discessit ab illo. Ni- 
hil medium est inter opus. Dei atque przceptum, 
quia in preecepto est opus. Denique dixit, et facta 
sunt. Vides igitur quod dubitari non potest, quia 
voluntas Dei, potestas est. Si ergo voluntas ejus 
potestas est, qui unius voluntatis asserunt, unius 
utique asserunt potestatis. Itaque quasi habens 
potestatem sanandi, et jubendi auctoritatem, operandi 
testimonium non refugit. Volo enim dicit, propter 
Fotinum. Imperat, propter Arrium. Tangit, prop- 
ter Manicheum. Et lex quidem tangi leprosos pro- 
hibet, sed qui Dominus legis est, non obsequitur 
legi, sed legem facit. Non ergo ideo tetigit, quia 
sine tactu mundare non poterat, sed ut probaret 
quia subjectus non erat legi, nec contagium timebat 
ut homines, sed quia contaminari non poterat qui 


396 EXPOSITIO 


alios liberabat, lepra tactu Domini fugaretur, qui 
solebat contaminare tangentem. Simulque illud 
mirabile, quod eo sanavit genere, quo fuerat obse- 
cratus, Si vis, potes me mundare. Volo, inquit, 
mundare. Habes voluntatem, habes etiam pietatis 
effectum. 

Et ipse precepit iw ut nemini diceret.| Quare 
preecipitur nemini dicere, nisi ut doceret non vul- 
ganda nostra beneficia, sed premenda? ut non solum 
a mercede abstineamus pecuniz, sed etiam gratie. 

Sed vade, ostende te sacerdoti, &c.| Ostendere se 
sacerdoti jubetur, ut intelligeret sacerdos eum non 
legis ordine, sed gratia Dei supra legem esse cura- 
tum. Offerre autem sacrificlum, ut ostenderet Do- 
minus quia legem non solveret, sed impleret: qui 
secundum legem gradiens, supra legem sanaret eos 
quos remedia legis non sanaverant. Et bene addi- 
dit, In testimonium illis, hoc est, si Deo credant, si 
impietatis lepra discedat. Quod si quem movet 
quomodo Dominus Mosaicum videatur approbare 
sacrificlum, cum id non receperit ecclesia, meminerit 
nondum esse coepisse sacrificlum sanctum sanctorum 
quod corpus ejus est. Nondum enim obtulerat in 
passione holocaustum suum. Non autem oportebat 
auferri significantia sacrificia, priusquam illud quod 
significabatur confirmatum esset contestatione apos- 
tolorum preedicantium, et fide credentium populo- 
rum. Quuia vero typice vir iste peccatis languidum 
genus designat humanum, recte non solum leprosus, 
sed et plenus lepra describitur. Omnes enim pec- 
caverunt, et egent gloria Dei. Illa scilicet, ut 
extenta manu Salvatoris, hoc est, incarnato Dei 
verbo humanamque contingente naturam, ab erroris 
prisci varietate mundentur, possintque cum apostolis 
audire, Jam vos mundi estis, propter sermonem 
quem locutus sum vobis, et qui diutius abominabiles 

a populi Dei erant castris secreti, jam aliquando 
templo reddi, et sacerdoti queant offerri, illi utique 
cui dicitur, Tu es sacerdos in eternum: audientes 
ab apostolo, Templum enim Dei sanctum est, quod 
estis vos: offerantque pro emundatione sua sicut 
precepit Moyses, id est, exhibeant corpora sua 
hostiam viventem, sanctam, Deo placentem. 

Perambulabat autem magis sermo de illo, &c.]| 
Unius perfecta salvatio multas ad Dominum cogit 
turbas. Ut enim ipse se exterius interiusque doce- 
ret esse sanatum, nequaquam perceptum beneficium 
vel ab ipso a quo acceperat jussus, tacet. Quin 
potius, ut Marcus narrat, evangeliste functus officio, 
mox egressus coepit predicare et diffamare sermo- 
nem, ita ut jam non posset manifeste in civitatem 
introire, sed foris in desertis locis esse, et convenie- 
bant ad eum undique. Unde merito queeritur, quid- 
nam sit quod Dominus nonnulla que gessit abs- 
condi jussit, et nec ad horam potuerunt abscondi. 
Numquid enim unigenitus Filus Patri et Spiritui 
Sancto cozternus, hac in re velle habuit quod im- 
plere non potuit? Sed notandum quod Redemptor 
noster per mortale corpus omne quod egit, hoc nobis 
in exemplo actionis prebuit. Miraculum namque 
faciens et taceri jussit, et tamen taceri non patuit. 
Ut videlicet electi ejus exempla doctrine illius 
sequentes, in magnis que faciunt latere quidem in 
voluntate habeant, sed ut prosint alus, prodantur 
inviti. Quatenus et magne humilitatis sit, quod 
sua opera taceri appetunt, et magnz sublimitatis 
sit, quod eorum opera taceri non possunt. Non 
ergo Dominus voluit quicquam fieri et minime potuit, 
sed quid velle ejus membra debeant, quidve de eis 
etiam nolentibus fiat, doctrine magisterio exemplum 
dedit. 

Ipse autem secedebat in desertum, et orabat.| Quod 

secedit orare, non ei nature tribuas que dicit, Volo, 
mundare, et curabat ab infirmitatibus, sed ei que 
extendens manum tetigit leprosum. Non quo juxta 
Nestorium gemina sit Filii persona, sed quo ejusdem 
persone sicut nature, sic et operationes sint due. 
Aliter. Quod in urbe miracula facit, in deserto 
vero vel in monte (ut infra legitur) orando pernoc- 
tat, utriusque vite nobis, et active scilicet et con- 
templative, documenta preemonstrat, ut nec contem- 
plationis studio quis proximorum curam negligat, 
nec cura proximorum immoderatius obligatus, con- 
templationis studia derelinquat. Quatenus nec 
amorem Dei prepediat amor proximi, nec amorem 
proximi, quia transcendit, abjiciat amor Dei. In 
monte quippe orare est, relictis infimarum cogita- 
tionum curis, tota mente quemlibet ad eterna super- 
ne contemplationis gaudia festinare. In desertum 
secedere et orare est, exsurgentem intrinsecus strepi- 
tum terrenorum desideriorum premere, et quoddam 
sibi cum Domino intra se secretum queerere, ubi 
cum illo exteriore cessante tumultu, per interna 
desideria silenter loquatur. 

Cap. xvit. Et factum est in una dierum, et ipse 
sedebat docens, &c.| Ubi Dominus sedens docuerit 
quando Scribis et Phariszis consedentibus paraly- 
ticum curavit, Lucas breviandi gratia preeterit, sed 
Matthzeus et Marcus, qui narrant, queestionem facere 
videntur. Quoniam quidem Matthzeus in civitate 
sua, Marcus in Capharnaum hoc eum fecisse testan- 
tur. Que difficilius solveretur, si Matthzeus etiam 
Nazareth nominaret. Nunc vero vel ipsa Galilza 
in qua erat Nazareth, intelligenda est, dicta civitas 
Christi, ad distinctionem videlicet regionis transma- 
rine Gerasenorum, de qua _ transfretando, sicut 
Matthzeus scribit, venerat Galileam. Vel certe ipsa 
Capharnaum civitas Christi est dicta, quam non 

nascendo, sed virtutibus illustrando, suam_ ipse 
fecerat. 

Kit ecce virt portantes in lecto hominem qui erat para- 
lyticus, &c.| Curatio paralytici hujus, anime post 
diuturnam incelebre carnalis inertiam ad Christum 
suspirantis indicat salvationem. Que primo om- 
nium ministris qui eam sublevent et Christo adfe- 
rant, id est, bonis doctoribus qui spem sanationis 
opemque intercessionis suggerant, indiget. Qui 
bene Marco narrante quatuor fuisse reperiuntur, 
sive quia quatuor evangelii libris omnis preedican- 
tium virtus, omnis sermo firmatur, seu quia quatuor 
sunt virtutes, quibus ad promerendam sospitatem 
fiducia mentis erigitur. De quibus in eternz sapi- 
entiz laude dicitur. Sobrietatem enim et sapien- 
tiam docet, et justitiam et virtutem, quibus utilius 
nihil est in vita hominibus. Quas nonnulli versis 
nominibus, prudentiam, fortitudinem, temperantiam, 
et justitiam appellant. 

Et non invenientes qua parte illum inferrent pre 
turba, ascenderunt supra tectum per tegulas.| Desi- 
derant paralyticum Christo offerre, sed turba inter- 
posita ab omni parte recluduntur. Quia spe anima 
post infimi corporis desidiam ad Deum resipiscens, 
superneeque gratiz remedio cupiens innovari, prisce 
consuetudinis obstaculo retardatur. Szepe inter 
ipsas orationis secretz dulcedines, et quasi suave 
cum Domino colloquium, turba cogitationum inter- 
veniens aciem mentis, ne Christus videatur, inter- 
cludit. Et quid inter hac agendum? non utique 
in infimis exterius qua turbe tumultuantur rema- 
nendum, sed tectum domus in qua Christus docet 
ascendendum, id est, Sacre Scripture sublimitas 
est appetenda, lexque Domini cum Psalmista die 
noctuque meditanda. In quo enim corrigit junior 
viam suam ? in custodiendo, inquit, sermones tuos. 

Et submiserunt illum cum lecto in medium ante 
Jesum.| Patefacto tecto ager ante Jesum submitti- 
tur, quia reseratis Scripturarum mysteriis ad notitiam 
Christi pervenitur, hoc est, ad ejus humilitatem fidei 
pietate descenditur. Et bene domus Jesu tegulis 
contecta describitur, quia sub contemptibili litera- 
rum velamine si adsit qui reseret doctor, divina 
spiritualis gratiz virtus invenietur. Quod autem 
cum lecto deponitur, significat ab homine in ista 
carne adhuc constituto Christum debere cognosci. 

Quorum fidem ut vidit, dixit, Homo, remittuntur 
tibi peccata tua.| Hominem Dominus a paralysi 
curaturus primo peccatorum yincula dissolvyit, ut 
ostenderet eum ob nexus culparum artuum dissolu- 
tione damnari, nec nisi his relaxatis membrorum 
posse recuperatione sanari. Sic et illi paralytico, 
qui juxta probaticam piscinam diu motum aque 
frustra preestolabatur, sanato a Domino dicitur, Ecce 
sanus factus es, jam noli peccare, ne deterius tibi 
aliquid contingat. Et bene is cui peccata dimitte- 
bantur, homo vocatur, qui hoc ipso quod homo erat, 
non posset dicere, Non peccavi, simul etiam ut ille 
qui homini dimittebat intelligeretur Deus. Intuen- 
dum sane quanti propria cujusque fides apud Deum 
valeat, ubi tanti valuit aliena, ut totus homo repente, 
id est, exterius interiusque jam salvatus exsurgeret, 
aliorumque merito, aliis laxarentur errata. 

Kt ceperunt cogitare Scribe et Pharisei dicentes, 
Quis est hic qui loquitur blasphemias ? &c.| Verum 
dicunt Scribe, quia nemo dimittere peccata nisi 
Deus potest, qui per eos quoque dimittit, quibus 
dimittendi tribuit potestatem. Et ideo Christus 
vere Deus esse probatur, quia dimittere peccata 
quasi Deus potest. Verum Deo testimonium red- 
dunt, sed personam Christi negando falluntur, Er- 
rant itaque Judeei, qui cum Christum et Deum esse 

et peccata dimittere posse credant, Jesum tamen 
Christum esse non credunt. Sed multo dementius 
errant Arriani, qui cum Jesum et Christum esse, 
et peccata posse dimittere, evangelii verbis devicti 
negare non audeant, nihilominus tamen Deum ne- 
gare non timent. At ipse perfidos salvare deside- 
rans, et occultorum cognitione, et virtute operum, 
Deum se esse manifestat. 

Respondens enim, dixit ad illos, Quid cogitatis in 
cordibus vestris?| Eidem namque Deo qui dicit, 
Ego sum, ego sum ipse qui deleo iniquitates tuas, 
saplentissimus orator ait, Tu enim solus nosti corda 
omnium filiorum hominum. Eadem ergo, inquit, 
majestate et potentia qua cogitationes vestras in- 
tueor, possum et hominibus delicta dimittere. Ex 
vobis intelligite, quid paralyticus consequatur. 

Quid est facilius dicere, Dimittuntur tibi peccata ? 
&c.| Utrum sint paralytico peccata dimissa, solus 
noverat qui dimittebat. Surge autem et ambula, 
tam ille qui surgebat, quam ii qui surgentem vide- 
bant, approbare poterant. Fit igitur carnale sig- 
num, ut probetur spirituale. 

Ut autem sciatis, quia Filius hominis potestatem 
habet in terra dimittere peccata.| Si et Deus est, 
juxta memoratum Esaize testimonium, qui delet 
iniquitates nostras, et Filius hominis potestatem habet 
in terra dimittendi peccata, ergo idem ipse et Deus 
et Filius hominis est, ut et homo Christus per divi- 
nitatis suze potentiam dimittere peccata possit, et 
idem Deus Christus per humanitatis suz fragili- 
tatem pro peccatoribus mori. 

Ait paralytico, Tibi dico, Surge: tolle lectum tu- 
um, &c.| Spiritualiter de lecto surgere est, animam 
se a carnalibus desideriis, ubi zegra quiescebat, abs- 
trahere. Lectum vero tollere est, ipsam quoque 
carnem per continentiz frena correptam, spe cceles- 

tium premiorum deliciis privare terrenis. Ipse est 
enim lectus qui per singulas noctes lavatur a David, 
id est, pro uniuscujusque noxze maculis digno peeni- 
tentiz flumine castigatur. Sublato autem lecto 
domum ire, ad paradisum redire est. Ipsa est enim 
vera domus, que hominem prima suscepit, non jure 
amissa, sed fraude, tandemque restituta per eum qui 
fraudulento hosti nihil debuit. Aliter. Sanus qui 
languebat lectum reportat domum, cum anima, pec- 
catorum remissione accepta, ad internam sul custo- 
diam cum ipso se corpore refert, ne post veniam 
quid, unde iterum juste feriatur, admittat. 

Et confestim surgens coram illis tulit in quo jacuerat, 
&c.] Mira divine potentiz virtus, ubi nulla temporis 
interveniente morula, jussa Salvatoris salus festina 
comitatur. Merito qui adfuerant, damnatis blas- 
phemiez jaculis, ad laudem tantz majestatis stupentia 
corda convertunt. 

Cap. xvitl. Ht post hec extit et vidit publicanum 
nomine Levi, &c.| Idem Levi qui Matthzeus est, 
sed Lucas Marcusque propter verecundiam et hono- 
rem, evangelistee noluerunt nomen ponere vulgatum. 
Ipse autem Mattheeus juxta illud quod scriptum est, 
Justus accusator sui est: in primordio sermonis 
Matthzum se et publicanum nominat. Ut ostendat 
legentibus nullum debere conversum de salute diffi- 
dere, cum ipse de publicano in apostolum, de telo- 
nario in evangelistam sit repente mutatus. 

Et relictis omnibus, surgens secutus est eum.| In- 
telligens Matthzus quid sit veraciter Dominum 
sequl, relictis omnibus sequitur. Sequi enim, imi- 
tari est. Ideoque ut pauperem Christum non tam 
gressu quam affectu consectari potuisset, reliquit 
propria qui rapere solebat aliena, perfectamque nobis 
abrenunciationis seculi formam tribuens, non solum 
lucra reliquit vectigalium, sed et periculum contemp- 

sit quod evenire poterat a principibus seculi, quia 
vectigalium rationes imperfectas atque incompositas 
reliquerit. Tanta enim cupiditate sequendi Dominum 
ductus est, ut in nullo prorsus hujus vite respec- 
tum vel cogitationem sibimet reservaverit. Propter 
quod justa mercede dum humana sedulus negotia 
deserit, dominicorum fidelis dispensator meruit esse 
talentorum. 

Kit fecit et convivium magnum Levi in domo sua. | 
Qui domicilio Christum recipit interno, maximis de- 
lectationibus exuberantium pascitur voluptatum. Ita- 
que Dominus libenter ingreditur, et in ejus qui cre- 
diderit recumbit affectum, et hoc est bonorum operum 
spirituale convivium, quo dives populus eget, pauper 
epulatur. 

Et erat turba multa publicanorum et alorum, &c.] 
Viderant publicanum, a peccatis ad meliora conver- 
sum, locum invenisse poenitentiz, et ob id etiam ipsi 
non desperant salutem. 

Et murmurabant Pharisei et Scribe, &c.| Convi- 
vantibus cum Domino publicanis, Pharisei mur- 
murantes de jejunio gloriantur. Ubi primo legis et 
gratiz quanta sit distantia declaratur. Quia qui 
legem sequuntur, jeyjunz mentis famem patiantur 
eternam. Qui vero verbum in interioribus anime 
receperunt alimentis ccelestibus, et fontis ubertate re- 
creati, esurire et sitire non possint. Deinde retri- 
butionis futurze species preefiguratur, quando epu- 
lantibus cum Christo electis perfidia superborum 
jejuna torquebitur. Quibus dicitur, Meretrices et 
publicani preecedunt vos in regno Dei. Quod si per 
Matthei electionem fides gentium que prius mundi 
lucris inhiabant, sed nunc corpus Christi sedula de- 
votione reficiunt, exprimitur, profecto supercilium 
Phariszorum, Judzorum invidiam, qua de gentium 
salute torquentur, insinuat. 

Et respondens Jesus, dixit ad illos, Non egent qui 
sani sunt medico, &c.| Sugillat Seribas et Phariszos, 
qui justos se putantes, peccatorum consortia declina- 
bant. Seipsum namque medicum dicit, qui miro 
medicandi genere vulneratus est propter iniquitates 
nostras, et livore ejus sanati sumus. Sanos autem et 
justos appellat eos, qui ignorantes Dei justitiam, et 
suam volentes constituere, justitiz Dei non sunt sub- 
jecti, qui ex lege preessumentes, evangelii gratiam non 
querunt. Porro male habentes et peccatores vocat 
eos, qui sue fragilitatis conscientia devicti, nec per 
legem justificari posse videntes, Christi se gratize 
peenitendo submittunt. Ubi simul ostenditur quod 
non in pristinis vitiis permanentes, ut Phariszi et 
Scribe murmurabant, sed poenitentiam agentes pub- 
licani venerint ad Jesum: et ipse quoque Jesus con- 
vivia peccatorum, ut occasionem haberet docendi, et 
spirituales invitatoribus suis praeberet cibos, adire 
dignatus sit. Denique cum frequenter pergere ad 
convivium describatur, nihil refertur aliud nisi quid 
ibi fecerit, quod docuerit, ut et humilitas Domini 
eundo ad peccatores, et potentia doctrine ejus in 
peenitentium conversione, monstretur. 

At illi diverunt ad eum, Quare discipuli Joannis je- 
junant frequenter, &c.?| Matthzeus refert, ipsos Joannis 
discipulos hzec dixisse Salvatori, unde patet utrosque 
conjunctos hac eum queestione pulsasse. Ubi Jo- 
annis maxime reprehendendi discipuli non solum de 
sul jactantia jejunii, verum quia calumniabantur 
quem sciebant a magistro preedicatum, et jungeban- 
tur Phariszis quos ab eo noverant condemnatos.. 
Spiritualiter autem discipuli Joannis et Phariszo- 
rum jejunant, Christi autem edunt et bibunt, quia 
sive opera quis legis seu traditiones sequatur homi- 
num, Sive ipsum etiam Christi praeconium aure tan- 
tum percipiat corporis, spiritualibus abstinens bonis 

jejuno corde tabescit. Qui vero Christi membris 
fideli incorporatur amore, non potest jejunare, quia 
carne ipsius epulatur et sanguine. Aliter. Joannes 
vinum et siceram non bibit, Dominus cum publicanis 
et peccatoribus manducat et bibit, quia ille abstinen- 
tia meritum auget, cul potentia nulla nature, Domi- 
nus autem cui naturaliter suppetebat delicta donare, 
cur eos declinaret quos abstinentibus poterat reddere 
puriores? Sed jejunavit et Christus, ne preeceptum 
declinares. Manducavit cum peccatoribus, ut gra- 
tiam cerneres, agnosceres potestatem. 

Quibus ipse ait, Numquid potestis filios sponsi, &c. 2] 
Sponsus Christus, sponsa ecclesia est. De hoc 
sancto spiritualique connubio apostoli sunt creati. 
Unde bene Marcus evangelista filios eos appellat 
nuptiarum, non tantum sponsi, sed etiam sponse, 
volens intelligi quia per lavacri regenerationem in 
jus divine generationis assumpti sunt. Qui jejunare 
ac lugere non possunt quamdiu sponsum in thalamo 
vident, et ipsum sciunt esse cum sponsa. Quando 
vero transierint nuptiz, et passionis ac resurrectionis 
tempus advenerit, tunc sponsi filii jeyunabunt. Quod 
autem Lucas non ait ut czteri, Numquid possunt 
filii sponsi aut nuptiarum jejunare vel lugere, sed 
numquid potestis filios sponsi facere jejunare: ele- 
ganter intimavit eosdem ipsos qui loquebantur fuisse 
facturos, ut legentes jejunarent filii sponsi, quoniam 
ipsi essent sponsum occisuri. Notandum vero hune 
luctum absentize sponsi, non nunc tantum, id est, 
post mortem resurrectionemque ejyusdem sponsi, sed 
et ante incarnationem illius per totum hujus seculi 
tempus esse celebratum. Prima quippe tempora 
ecclesiz ante virginis partum sanctos habuere, qui 
desiderarent incarnationis Christi adventum. Ista 
vero tempora ex quo ascendit in coelum sanctos ha- 
bent, qui desiderent ejus manifestationem ad vivos et 

mortuos judicandos. Neque hic desiderabilis eccle- 
size luctus requievit aliquantum, nisi quamdiu hic 
cum discipulis in carne versatus est. Juxta leges 
autem tropologiz sciendum, quod quamdiu sponsus 
nobiscum est, et in letitia sumus, nec jejunare pos- 
sumus, nec lugere. Cum autem ille propter peccata 
a nobis recesserit et avolaverit, tunc indicendum je- 
junium, tunc recipiendus est luctus. 

Dicebat autem et similitudinem ad illos, Quia nemo 
commissuram a vestimento novo, &c.| Cum interroga- 
tus esset Dominus cur discipuli ejus non jejunarent, 
respondit carnales adhuc quosque et necdum pas- 
sionis resurrectionisque suz fide solidatos, non posse 
severiora jejunia et continentiz sustinere precepta, 
ne per austeritatem nimiam, etiam credulitatem quam 
habere videbantur amittant. Ipsos ergo adhuc disci- 
pulos tanquam vetera vestimenta dicit, quibus incon- 
venienter novus pannus assuitur, id est aliqua parti- 
cula doctrinz, que ad nove vite temperantiam per- 
tinet. Quia si hoc fiat, et ipsa doctrina quodammodo 
scinditur, cujus particula que ad jejunium ciborum 
valet inopportune traditur. Cum illa doceat generale 
jejunium non a concupiscentia ciborum tantum, sed 
ab omni letitia temporalium delectationum, cujus 
quasi pannum, id est partem aliquam que ad cibos 
pertinet, dicit non oportere hominibus adhuc veterz 
consuetudini deditis impertiri. Quia et illine quasi 
conscissio videtur fieri, et ipsi vetustati non con- 
venit. 

kt nemo mittit vinum novum in utres veteres, &.| 
Kosdem quoque veteribus comparat utribus, quos 
vino novo, id est spiritualibus preeceptis facilius dis- 
rumpi, quam id posse continere dicit. Erunt autem 
jam utres novi, cum post ascensum Domini desiderio 
consolationis ejus orando et sperando innoyantur. 
Tune enim acceperunt Spiritum Sanctum, quo impleti 

cum linguis omnibus loquerentur, a Judzis nescien- 
tibus, sed tamen vere attestantibus dictum est, quia 
musto pleni sunt isti. Novum enim vinum jam novis 
utribus noverat, hoc est Spiritus Sancti fervor spiri- 
tualium corda repleverat. Aliter. Cavendum doctor, 
ne anime nondum renovate, sed in venustate mali- 
tie perduranti, novorum mysteriorum secreta com- 
mittat. 

Et nemo bibens vetus, statim vult novum, &c.| Ju- 
deeos significat, quibus vitz veteris saliva imbutis, 
nove gratiz preecepta sorduerant. Quia_ profecto 
majorum traditionum commaculati, dulcedinem spi- 
ritualibus verborum percipere nequaquam valebant. 

